
Uvod 


Ne  ćemo  nikada  biti  dovoljno  zahvalne  monsinjoru 
Petru  Bergamaschiu,  pažljivom  istraživaču  djela  Marije 
Cecilije  Baij:  Nutarnji  život  Isusa  Krista;  Nutarnji  život 
sv.  Josipa;  Nutarnji  život  sv.  Ivana  Krstitelja;  Život 
službenice  Božje  Marije  Cecilije  Baij.  Na  žalost  prerana 
smrt  nije  mu  dopustila  da  objavi  Razgovore  i  veliki 
epistolar. 

Neka  nam  s  neba  pomogne  ostvariti  ovu  svoju  i 
našu  želju.  U  međuvremenu  vam  predstavljamo  treće 
izdanje  «Života  sv.  Josipa»  jer  je  knjiga  jako  tražena. 
Neka  čitanje  ovog  djela  učini  puno  dobra  čitateljima, 
poglavito  obiteljima,  jer  Marija  Cecilija  u  ovom  svom 
spisu  ne  opisuje  samo  život  sveca,  nego  naglašava 
ljubav  i  uzajamno  poštovanje  koje  je  vodilo  svetu  obitelj 
iz  Nazareta.  Ovu  djelo  nudimo  i  kao  učinkovitu  pomoć 
novoj  evangelizaciji  koja  prati  Čovječanstvo  u  trećem 
tisućljeću. 

Benediktinke  od  Presvetog  Sakramenta 
Život  službenice  Božje  Marije  Cecilije  Baij 

Marija  Cecilija  Baij  rodila  se  u  Montefiasconeu  1694. 
godine  uobitelji  stolara  Karla  porijeklom  izMilana  i  majke 
Klemenze  Antonini  iz  plemićke  obitelji.  Rodili  su  petero 
djece.  Obitelj  je  živjela  u  Viterbu,  a  otac  je  privremeno 
radio  na  izgradnji  sjemeništa  u  Montefiasconeu  te  se  u 
tom  periodu  rodila  Cecilija  te  je  odrastala  kao  najmlađe 

dijete  u  obitelji.  Po  završetku  radova  obitelj  se  vratila  u 
Viterbo. 

Kada  njen  vlastiti  brat,  svećenik  Petar,  bude 
imenovan  kapelanom  katedrale  u  Montefiasconeu, 
ponovno  se  dio  obitelji,  majka  i  mala  Cecilija,  s  njim 
sele  u  Montefiasconeu.  Cecilija  je  odgajana  u  institutu 
učiteljica  Pie  Venerini  koji  je  bio  pod  velikim  utjecajem 
otaca  isusovaca. 

Prva  svjedočanstva  o  petogodišnjoj  Ceciji  govore  o 
tome  kako  je  bila  živahna  djevojčica  koju  je  nezaustavno 
privlačila  molitva,  skrivala  se  u  neki  kut  gdje  je  mislila 
da  je  nitko  ne  vidi  i  molila  Gospodina  da  bude  potpuno 
Njegova. 

Sama  Cecilija  piše  kako  je  odrastajući  neko  vrijeme 
kušala  privlačnost  prema  ispraznostima  i  ljudskoj  ljubavi, 
ali  nikada  nije  došla  do  toga  da  je  teško  sagriješila.  A 
ubrzo  je  u  njoj  sazijela  odluka  o  potpunom  predanju 
Bogu. 

Sa  17  godina  ulazi  u  samostan  sestara  cistercistkinja  u 
Viterbu  gdje  ostaje  malo  više  od  jedne  godine  te  se  vraća 
u  obitelj.  Prvi  pokušaj  ostvarenja  redovničkog  poziva 
nije  uspio  jer  je  Cecilija  bila  prosudila  da  zbog  službe 
sviranja  cimbala,  koja  joj  je  bila  povjerena,  ne  bi  imala 
dovoljno  vremena  za  osobnu  molitvu. 

Dvije  godine  kasnije,  u  travnju  1713.,  Cecilija  ulazi 
u  samostan  sv.  Petra  sestara  benediktinki  od  Presvetog 
Sakramenta  u  Montefiasconeu  gdje  će  i  ostati  do  kraja 
svog  života. 


6 


Po  izboru  same  Cecilije  redovničko  oblačenje  je  bilo 
1 5.  8.  na  blagdan  Uznesenja  B.D.  Marije  zbog  posebne 
pobožnosti  koju  je  gajila  prema  Gospi  i  toj  njenoj 
svetkovini.  Obred  redovničkog  oblačenja  je  važan  za 
osobni  duhovni  put  Cecilije  jer  je  dobila  novo  ime  koje  za 
nju  poprima  duboko  duhovno  značenje:  Marija  Cecilija 
od  Isusa.  U  samom  novom  imenu  ona  vidi  sjedinjenje 
dvije  velike  ljubavi  svog  života:  Mariju  i  Isusa,  tako  da 
se  često  i  potpisivala  Marija  od  Isusa,  Cecilija  Baji  dajući 
prvenstvo  redovničkom  imenu  nad  krsnim. 

Sljedeće  godine,  na  dan  prvih  zavjeta  26.  8.  1714., 
dogada  se  jedan  od  najznačajnijih  trenutaka  na  duhovnom 
putu  Cecilije.  Već  po  samim  redovničkim  zavjetima,  koji 
se  slave  po  ustaljenom  obredu,  Marija  Cecilja  postaje 
Isusova  zaručnica,  ali  za  Ceciliju  to  postaje  i  dan  njenog 
mističnog  zaručništva  s  Kristom. 

Naime  obnavljajući  u  osobnoj  molitvi  tijekom  dnevne 
mise  svoje  zaručništvo  s  Kristom,  Cecilija  ima  mistično 
viđenje  gdje  se  nalazi  pred  Isusom  i  Marijom  okružena 
anđelima  i  svecima  koji  je  poučavaju  kako  živjeti 
sjedinjenje  i  zaručništvo  s  Kristom.  Na  poseban  način 
Cecilija  o  tome  pita  sv.  Katarinu  Sijensku  i  sv.  Gertrudu, 
ali  i  druge  časne  sestre  i  djevice  koje  su  ih  pratile  da  je 
nauče  kako  ljubiti  svoga  Zaručnika.  Za  vrijeme  viđenja 
Cecilija  obnavlja  dane  zavjete  a  Isus  ju  je  okrunio  i 
poljubio  „čistim  poljupcem"  te  zaručnički  zagrlio. 
Slijedio  je  redoviti  redovnički  život  a  kao  plod  viđenja 
Cecilija  je  doživjela  duboki  nutarnji  osjećaj  vlastite 
nedostojnosti  da  bude  Kristova  zaručnica. 

U  svom  redovničkom  životu  Marija  Cecilija  je 
obavljala  službe  portira,  ekonoma,  bolničarke,  magistre 
novakinja,  a  1743  g.  postaje  opatica  samostana  i  na  tu  će 
službu  biti  birana  neprestano  do  konca  svog  života. 

Spisateljska  aktivnost  Marije  Cecilije  započinje  17. 2. 
1729.  kada  započinje  pisati  Razgovore  u  kojima  iznosi 
svoja  duhovna  i  mistična  iskustva  u  komunikaciji  s 
Isusom. 

A  od  Božića  1730.g.  Marija  Cecilija  gotovo 
svakodnevno  ima  viđenja  i  lokucije  koje  je  na  nalog 
ispovjednika  zapisivala. 

Od  1731.  do  1735.  piše  Nutarnji  život  Isusa  Krista 
u  devet  poglavlja  a  na  početku  zapisa  po  diktatu  Isusa 
Krista.  Slijedi  zatim  Nutarnji  život  sv.  Josipa  i  Nutarnji 
život  sv.  Ivana  Krstitelja.  Osim  toga  od  Marije  Cecilije  je 
sačuvano  preko  2  000  pisama. 

Kao  i  svi  veliki  mistici  i  mističarke  proživljavala 
je  sve  vrste  vanjskih  i  nutarnjih  kušnji,  suhoća,  muka, 
tama,  sve  od  profinjenih  progona  vlastitih  susestara  do 
nerazumijevanja  duhovnika  i  ispovjednika.  Među  njima 
se  nalazio  i  budući  svetac  Leonardo  iz  Portomaurizia 
koji  je  Mariju  Ceciliju  neki  puta  umirivao  govoreći  daje 
u  svojim  mističnim  doživljajima  vođena  od  Boga,  a  neki 
put  se  ponašao  prema  njoj  kao  da  je  zavedena. 

I  u  sebi  Marija  Cecilija  živi  veliku  nutarnju  muku  jer 
je  bila  u  čestom  dubokom  stanju  sumnje  o  istinitosti 
sadržaja  tema  o  kojima  je  pisala,  a  poneki  puta  je 
iskazivala  i  bojazan  daje  poludjela.  Iz  svih  tih  nutarnjih 
i  vanjskih  muka  Marija  Cecilija  je  izlazila  poniznija  i 

sve  više  nenavezana  na  samu  sebe  što  je  samo  po  sebi 
pozitivno  za  prosudbu  o  njenom  duhovnom  putu  kao  i 
o  njenim  spisima.  Ona  se  silno  trudila  biti  mirotvorcem, 
uzdizala  je  duhovni  ritam  i  nivo  samostana  u  kome  je 
živjela,  a  ljubav  ju  je  nukala  da  sebe  Bogu  prikazuje  i  za 
okajanje  grijeha  osoba  koje  su  nju  vrijeđale. 

U  klasičnom  nauku  o  mistici  kod  privatnih  objava 
nutarnja  moralna  sigurnost  da  one  uistinu  dolaze  od  Boga 
se  smatrala  jednim  od  znakova  autentičnosti.  To  nije  bio 
slučaj  kod  Marije  Cecilije  tako  da  dugi  niz  desetljeća 
njenim  spisima  se  nije  pridavalo  preveliko  značenje  te 
su  oni  do  početka  dvadesetog  stoljeća  bili  poznati  vrlo 
malom  broju  osoba. 

Njena  nutarnja  nesigurnost  se  vjerojatno  može  obj  asniti 
osobnim  duhovnim  putem  i  mističnim  sudjelovanjem  u 
tminama  Kristove  muke.  Krist  joj  je  i  na  takav  način 
čistio  srce  i  činio  je  dostojnom  velikih  milosti  koje  joj 
je  dijelio. 

Negdje  oko  1743.  g.,  kada  je  Marija  Cecilija  izabrana 
za  opaticu  samostana  sv.  Petra,  završava  veći  dio  njene 
spisateljske  aktivnosti,  a  i  mistični  doživljaji  postaju 
rijetki  i  sporadični.  Do  kraja  života  Marija  Cecilija  je 
gotovo  neprekidno  obavljala  upravo  tu  odgovornu  službu 
opatice  velikog  i  uglednog  samostana.  Sveto  je  umrla  u 
Gospodinu  6.  1. 1766.  godine. 

Tek  početkom  dvadesetog  stoljeća  monsignor 
Petar  Beigamaschi,  tadašnji  rektor  sjemeništa  u 
Montefiasconeu,  sustavno  obrađuje  pisanu  ostavštinu 
Marije  Cecilije.  Na  to  su  ga  poticale  i  važne  osobe  u 

životu  Crkve  tog  doba  u  Italiji  počevši  od  samog  pape 
Benedikta  XV  do  opata  benediktinskog  samostana  sv. 
Pavla  u  Rimu,  budućeg  kardinala  i  blaženika  Schustera. 

Tako  su  u  prvim  desetljećima  dvadesetog  stoljeća 
objavljeni:  Nutarnji  život  Isusa  Krista;  Nutarnji  život 
sv.  Josipa;  Nutarnji  život  sv.  Ivana  Krstitelja;  Život 
službenice  Božje  Marije  Cecilije  Baij.  Na  žalost  prerana 
smrt  monsignora  Petra  Bergamaschia  nije  mu  dopustila 
da  objavi  Razgovore  i  veliki  epistolar  Marije  Cecilije. 

Danas  su  spisi  Marije  Cecilije  prevedeni  na  gotovo 
sve  velike  evropske  jezike  i  uvijek  iznova  objavljivani, 
a  ona  se  smatra  jednom  do  većih  mističarki  osamnaestog 
stoljeća.  Po  prvi  puta  se  neki  od  njenih  spisa  prevodi  na 
hrvatski  jezik.  Dao  Bog,  Majka  Božja,  zagovor  sv.  Josipa 
i  Marije  Ceclije  da  objavljivanje  ove  knjižice  donese 
obilje  duhovnih  plodova  u  našem  hrvatskom  narodu. 

p.  Miljenko  Sušac  s.m.m.  -  misionar  monfortanac 

Iz  pisama  Marije  Cecilije  svome  duhovnom  vođi 

Ovog  jutra,  nakon  pričesti,  osjetila  sam  kako  mi  je 
naš  dragi  sv.  Josip  držao  ruku  nad  glavom  u  znak  svoje 
ljubavi  i  zaštite.  Zatim  sam  ga  vidjela  u  uzvišenosti 
njegove  slave  na  visokom  prijestolju  i  reče  mi: 

„Kćeri,  koliko  si  na  poseban  način  od  Isusa,  Marije 
i  mene  ljubljena.  Isus  te  izabrao  da  svijetu  objavi  svoj 
nutarnji  život,  njegova  sveta  Majka  i  ja  smo  te  izabrali 
da  napišeš  moj  život.  Kolika  li  će  biti  tvoja  nagrada! 
I  budi  sigurna  da  ćeš  sve  napisati  potpuno  u  skladu  s 
istinom  tako  kako  je  uistinu  bilo  “. 

Ujutro  na  svetkovinu  sv.  Josipa  ustala  sam  jako  rano, 
htjela  sam  biti  prva,  prije  i  sakristanke  i  častiti  Isusa 
zaručnika  i  tog  velikog  sveca.  I  u  tome  sam  uspjela  jer 
sam  za  to  molila  sv.  Josipa.  Nakon  što  sam  pohodila 
Križni  put  i  izmolila  uobičajene  molitve,  molila  sam 
Isusa  da  mi  za  zaštitnika  i  zagovornika  dade  slavnog 
sv.  Josipa,  kao  što  je  i  Njemu  bio  otac.  Vidjela  sam  da 
me  sveti  prima  s  velikom  ljubavlju  i  stavljajući  ruku  na 
moju  glavu  mi  reče: 

„Štitit  ću  te  uvijek  i  pomagati  ti  u  svako  vrijeme, 
poglavito  kada  budeš  pisala  o  mom  životu.  A  kao  znak 
onoga  što  ti  obećavam  kušati  ćeš  jednu  jako  uzvišenu 
stvar  u  sakramentalnoj  pričesti  ovog  jutra,  obećavam  da 
ću  ti  isprositi  sve  milosti  koje  ćeš  tražiti  za  sebe  i  bližnje, 
ako  one  budu  na  slavu  Božju  i  spasenje  duša  ". 

Tada  sam  od  njega  molila  neke  milosti  za  sebe  i  bližnje 
te  da  mi  obeća  da  će  nam  pomagati  u  času  naše  smrti... 
A  Isus  zaručnik  u  meni  se  učini  prisutnim  i  držeći  moju 
desnicu  u  svojoj  reče  mi: 

„  Marijo!  Obećavam  ti  samim  sobom,  da  nikada  ne 
ćeš  izgubiti  moju  milost.  Ovu  sam  ti  milost  danas  udijelio 
po  zaslugama  sv.  Josipa  i  njegovim  molitvama.  Razmisli 
samo  kolika  je  to  milost,  i  koliko  se  svetac  založio  za 
tebe 

Danas,  na  svetkovinu  slavnog  sv.  Josipa,  našeg  vođe  i 
zagovornika,  poslije  pričesti,  kao  i  obično,  bila  sam  u  duhu 
odvedena  u  nebo  gdje  sam  pored  prijestolja  zaručnika 
Isusa  vidjela  Presvetu  Majku  a  poslije  nje  slavnog  sv. 
Josipa.  Čula  sam  da  se  o  Mariji  kaže:  „Ne  moli,  nego 
zapovijeda  “a  o  sv.  Josipu:  „Moli  i  zapovijeda  ". 

Ovog  jutra,  na  svetkovinu  sv.  Josipa,  u  molitvi  sam 
se  našla  u  prisutnosti  Isusa  i  Marije,  molila  sam  Sveca 
da  se  udostoji  primiti  nas  za  svoju  duhovnu  djecu,  pod 
njegovom  zaštitom,  moleći  za  sve  vječno  spasenje.  Sv. 
Josip  se  obavezao  da  će  to  učiniti  i  prihvatio  nas  je  kao 
svoju  djecu. 

Nakon  pričesti  Isus  mije  pokazao  sv.  Josipa  u  njegovoj 
slavi.  Tko  bi  ikada  to  mogao  ispripovijedati.  Nestaje 
mi  daha.  Bio  je  kao  sunce,  sav  u  svjetlosti,  na  viskom 
prijestolju  vedar  i  radostan.  Isus  mi  reče  da  ga  molim 
ono  za  čim  sam  žudila.  Obnovila  sam  prošnju  koju  sam 
bila  iskazala  u  molitvi,  puno  sam  molila  za  sebe  koja 
sam  najpotrebnija  od  svih  i  obećao  mi  je  svoju  pomoć  i 
zaštitu  a  zatim  mi  je  kazao: 

„  Kćeri,  ne  boj  se!  Budi  sigurna  jer  si  u  dobrim  rukama! 
Tvoj  Zaručnik  te  posebno  ljubi  i  uvjerava  te  da  ćeš 
vidjeti  ispunjenje  njegovih  obećanja.  Tako  si  ljubljena 
od  presvete  Djevice;  zato  budi  zadovoljna  i  sigurna,  a  u 
svojim  potrebama  dolazi  k  meni.  U  svojim  sumnjama  i 
nedoumicama  dođi  i  bit  ćeš  utješena  "! 

Ove  večeri  nakon  što  ste  Vi  otputovali,  otišla  sam  u 
kor  na  molitvu  i  molila  sam  sv.  Josipa,  kao  što  ste  mi 
preporučili,  da  mi  kaže  nešto  o  vašem  pravilu.  Naišla 
sam  na  sveca  koji  je  bio  raspoloživ  i  rekao  mi  je: 

„Sigurno  da  mu  imam  što  reći.  U  prvom  redu  poruka 
koju  mu  šaljem  jest  da  se  trudi  živjeti  istinske  krjeposti, 
da  se  u  tome  utvrđuje,  neka  nad  time  bdije  sa  svom 
brigom,  jer  su  krjeposti  potrebne  za  vječno  spasenje, 
a  u  njima  se  sastoji  savršenstvo,  to  jest,  u  poniznosti, 

ljubavi,  blagosti,  strpljenju,  nenavezanosti,  odricanju 
od  samovolje,  nadvladavanju  strasti,  sebeljublja  i 
preziru  samoga  sebe!"  Sve  ovo  mije  govorio  s  velikom 
gorljivošću  i  brigom. 

Ovog  jutra,  na  svetkovinu  našeg  slavnog  sv.  Josipa, 
nakon  pričesti  bila  sam  jako  utješena  od  sveca.  Dva  tri 
dana  mi  je  bilo  loše,  Isus  zaručnik  se  povukao  a  ja  sam 
bila  u  muci  zbog  svoje  uobičajene  nezahvalnosti  prema 
Bogu  i  iz  razloga  što  sam  se  vidjela  tako  zločestom. 
Nakon  pričesti  izgledalo  mi  je  da  vidim  sveca  u  tolikoj 
slavi  da  to  ne  znam  izreći.  Tada  sam  mu  kazala: 

„  O  dragi  moj  svede,  smiluj  mi  se!  Iskazao  si  mi  čast  i 
ja  sam  ti  zahvalna  a  tvoja  ljubav  je  tako  velika!  Ako  sam 
loše  napisala,  kazni  me  ovdje,  nemoj  čekati  da  me  kazniš 
gore". 

Sv.  Josip  me  slušao  s  toliko  ljubavi  i  pažnje  te  mi  je 
rekao: 

„0  kćeri,  ti  si  dobro  pisala  o  meni!  Gdje  želiš  svoju 
nagradu?  Ako  je  želiš  u  nebu,  već  je  ovdje  pripravljena. 
Velika  je.  Ako  je  želiš  u  ovome  svijetu,  kaži  što  želiš? 

Rekla  sam  mu:  ,flišta  ne  želim  u  ovome  svijetu,  moj 
dragi  sveče!  Sve  sačuvaj  za  nebo.  Ovdje  želim  samo  da 
se  ti  zauzimaš  za  mene  i  mog  duhovnog  oca,  da  nam 
izmoliš  milost  bliskosti  u  razgovoru  s  Isusom  i  Marijom 
te  da  nam  pomažeš  skupa  s  Isusom  i  Marijom  u  času 
smrti". 

Svetac  mi  reče:  „Rado  ču  se  založiti  i  izmoliti  ti  ono 
što  želiš.  Ali  znaj,  da  bi  blisko  razgovarala  s  Isusom 
i  Marijom,  treba  biti  zatvoren  vrt  i  zapečaćeni  izvor 

da  bi  se  Isus  naslađivao  na  njegovim  ljiljanima.  Budi 
zapečaćeni  studenac  tako  da  svi  tvoji  osjećaji,  ljubav 
i  želje  koji  trajno  kao  iz  izvora  izviru,  budu  za  Isusa, 
da  svijet  i  stvorenja  u  njima  nemaju  nimalo  udjela. 
Budi  zatvoren  vrt  da  ti  cvjetovi  krjeposti  ne  budu  ni 
od  koga  ukradeni  i  da  u  nj  ne  uđu  đavao  i  svijet,  nego 
da  ti  cvjetovi  budu  potpuno  Isusovi  Tako  ćeš  blisko 
razgovarati  s  Isusom  i  Marijom. 

Zatim  mi  je  ponovno  kazivao:  „  Uvjeravam  te  da  ću 
se  založiti  za  milost  koju  želiš.  Danas  sam  već  udijelio 
mnoge  milosti  onima  koji  su  mi  pobožni,  iako  ih  oni  ne 
poznaju,  a  i  tebi  sami  ih  udijelio". 

PRVI  DIO 

OD  ROĐENJA  SV.  JOSIPA  DO 
UTJELOVLJENJA 

(pisanje  započeto  23.  01.  1736.) 

I.  poglavlje:  Domovina  i  roditelji  sv.  Josipa 

Teološki  temelj  -  Budući  da  je  Bog  odredio  slavnog 
sv.  Josipa  za  zaručnika  Majci  svoga  Jedinorođenca,  htio 
je  da  Mu  bude  što  sličniji  po  porijeklu,  zavičaju  a  još 
više  po  Njegovim  kijepostima  te  se  Svevišnji  potrudio  da 
ga  oblikuje  takovim  kako  je  priličilo  da  bi  bio  dostojan 
zaručnik  Majke  Božje. 

Njegovi  roditelji  -  Roditelji  našeg  sv.  Josipa  su  bili: 
otac  porijeklom  iz  Nazareta,  a  majka  iz  Betlehema. 

Sjedinjeni  u  braku  do  kraja  života  živjeli  su  u  Nazaretu. 
Otac  se  zvao  Jakov,  a  majka  Rahela.  Bili  su  osobe  jako 
svetog  života,  slični  u  plemenitosti  i  kijepostima.  Otac  i 
majka  su  bili  iz  roda  Davidova. 

Plod  roditeljskih  molitava  -  Bog  je  dopustio  da  za 
neko  vrijeme  budu  bez  potomstva,  jer  je  htio  da  njegovo 
rođenje  bude  plod  molitava,  a  da  zadobiju  dijete,  njegovi 
roditelji  su  davali  velikodušne  milostinje  siromasima, 
kao  i  u  Hramu  u  Jeruzalemu  gdje  su  Često  išli  moliti  Boga 
za  željeno  dijete,  a  Bog  nije  odugovlačio  da  ih  utješi. 

Jednog  dana  su  bili  u  Hramu  i  dali  veliku  milostinju, 
kad  je  majka  dobila  veliku  vjeru  da  će  je  Bog  uslišati 
i  utješiti.  Vratila  se  u  Nazaret  i  začela  našeg  Josipa,  i 
u  tom  trenutku  su  se  nad  njihovom  kućom  vidjele  tri 
svjetleće  zvijezde,  jedna  je  bila  svjetlija  od  drugih.  Bog 
je  na  takav  način  ovim  znakovima  pokazivao  kako  će 
naš  Josip  trebati  oblikovati  trojstvo  na  zemlji  i  biti  glava 
svetoj  obitelji.  Bog  je  dopustio  da  ovo  čudo  ne  bude  jako 
zapaženo  kako  bi  otajstvo  i  sreća  sveca  bili  skriveni. 

Josipova  majka,  kad  je  već  bila  trudna  sa  Josipom, 
kušala  je  veliku  utjehu  i  sve  više  se  vježbala  u  kijepostima. 
Tako  je  Josip  još  u  utrobi  od  majke  primao  ne  samo 
hranu  potrebnu  za  život,  nego  se  napijao  i  krjepostima  i 
pobožnostima  koje  je  ona  prakticirala.  Tako  je  u  majčinu 
krilu  uz  hranu  primao  i  plemenite  kijeposti  svoje  majke. 

Proročki  san  -  Krjeposti,  pobožnost  i  radost  njegovih 
roditelja  su  jako  porasli  kada  im  je  Bog  po  anđelu  u  snu 

objavio  skrivene  tajne  da  će  njihovo  dijete  imati  sreću 
vidjeti  obećanog  Mesiju  i  biti  s  Njim  povezan,  te  da  će 
ga  majka  trebati  odgajati  s  velikom  brigom,  dati  mu 
ime  Josip  te  da  će  biti  velik  pred  Gospodinom.  Isto  je 
anđeo  u  snu  kazao  i  ocu  i  zapovjedio  oboma  da  čuvaju 
tajnu  Kraljevu  i  da  to  ne  objavljuju  niti  svom  sinu,  nego 
da  samo  međusobno  o  tome  porazgovaraju  za  duhovnu 
utjehu  i  da  se  sjedine  u  zahvaljivanju  Bogu,  dobrom 
odgoju  dječaka  te  da  ga  pouče  o  Svetom  pismu. 

Ispunjeni  radošću  zbog  otajstvenog  sna  Josipovi 
roditelji  su  jedno  drugom  ispripovijedali  što  im  se 
dogodilo.  Zahvaljivali  su  Bogu  što  su  bili  dostojni  istog 
sna  i  poticali  prakticiranje  herojskih  kijeposti,  a  budući 
da  su  bili  mudri  i  razboriti,  sačuvali  su  tajnu  u  sebi. 
Poslušni  onome  što  im  je  anđeo  kazao,  nisu  nikome  ništa 
govorili. 

Sveta  i  sretna  trudnoća  -  U  vrijeme  trudnoće 
Josipova  majka  se  molila  i  davala  velikodušne  milostinje 
zahvaljujući  Bogu  za  željeno  dijete.  Molila  je  da  sretno 
na  svijet  donese  dijete.  Majka  je  sretno  nosila  dijete,  nije 
bila  previše  uznemiravana  uobičajenim  poteškoćama 
i  mukama  trudnica,  na  svemu  je  zahvaljivala  Bogu 
prepoznajući  s  velikom  zahvalnošću  Božje  darove.  Isto 
je  Činio  i  Josipov  otac  koji  je  uživao  u  milosti  koju  je  Bog 
iskazivao  njegovoj  supruzi  da  je  nosila  dijete  s  takvom 
lakoćom  i  utjehom,  te  su  obadvoje  slavili  Boga. 

2.  poglavlje:  Rođenje  i  obrezanje  sv.  Josipa 

Josipovo  rođenje  -  Kada  je  došlo  vrijeme  da  se  rodi 
naš  Josip,  njegova  majka  se  pripravljala  s  najžarčim 
molitvama,  tako  da  kad  je  došao  sretni  dan,  rodila  ga  je 
lagano,  te  su  roditelji  bili  jako  utješeni  kao  i  oni  koji  su 
im  pomagali.  Josip  je  imao  anđeoski  izgled  vedrog  lica 
iako  su  se  jedva  mogle  razlikovati  kod  ostale  djece  te 
dobi  crte  lica,  a  kod  Josipa  su  se  jasno  razlikovale.  Svima 
je  donosio  veliku  utjehu  kad  su  ga  gledali,  poglavito 
roditeljima  koji  kad  su  ga  takvog  motrili,  bili  su  utvrđeni 
u  istinitost  onoga  što  im  je  anđeo  kazao  u  snu. 

Kad  su  završili  obredi  koji  se  obavljaju  u  tim 
prigodama,  majka  je  u  duhu  zahvaljivala  Bogu  za  sretan 
porod  i  noseći  dijete  prikazala  gaje  Bogu  sa  željom  da  ga 
posveti  službi  Hrama  u  Jeruzalemu.  Ali  Bog  gaje  već  bio 
odredio  da  bude  čuvar  živog  hrama  animiranog  Duhom 
Svetim,  to  jest  Majke  utjelovljene  Riječi.  Svevišnjemu 
je  ipak  bila  ugodna  želja  i  posveta  Josipove  majke,  a  što 
nije  prihvatio  i  uslišao  njene  želje,  to  je  bilo  iz  razloga 
što  gaje  odredio  za  mjesto  puno  bolje. 

Zajedničko  kliktanje- Cijelim  Nazaretom  se  proširio 
glas  o  rođenju  djeteta  i  o  njegovim  rijetkim  crtama  lica, 
daje  izgledao  kao  anđeo  rajski.  Svi  su  se  radovali  i  slavili 
rođenje  djeteta  koje  je  svima  donosilo  neuobičajenu 
radost  srca.  Kod  Josipova  rođenja  ponovno  su  čudesno 
zasjale  tri  zvijezde  iznad  kuće  njegovih  roditelja,  iako 
nakratko.  Josip  je  otvorio  oči  i  pogledao  nebo  držeći 

ih  tako  neko  vrijeme  nepomičnima.  Kao  u  Čudu  divio 
se  znaku  koji  je  Bog  davao  svijetu  njegovim  rođenjem. 
Zatim  je  zatvorio  oči  i  ostao  neko  vrijeme  tako  na  veliko 
Čuđenje  svih. 

Posebna  čednost  djeteta  -  Dijete  je  raslo  u  velikom 
miru,  u  svemu  je  bilo  na  veliku  utjehu  roditeljima, 
posebno  majci  koja  ga  je  dojila  s  radošću  i  s  puno 
skrovitosti.  Iako  nikome  nije  dopuštala  da  mu  se  približi 
u  toj  nježnoj  dobi  da  ga,  kao  što  je  to  uobičajeno  za 
djecu,  pomiluje.  Uozbiljila  bi  lice  pokazujući  kako  je 
trebalo  čuvati  netaknutom  bjelinu  djetetove  Čistoće  i 
nevinosti,  a  Josip  je  samo  roditeljima  iskazivao  ljubav, 
iako  su  bili  rezervirani  vidjevši  kako  i  dijete  izbjegava 
geste  milovanja  kojima  su  mu  željeli  iskazati  pažnju. 

Josipovo  obrezanje  -  Kad  je  navršio  osam  dana, 
Josipovi  roditelji  su  ga  prema  običaju  Hebreja  i  zapovijedi 
zakona  obrezali  i  zajedno  mu  nadjenuti  ime  Josip.  Dijete 
je  kod  obrezanja  plakalo,  ali  je  ubrzo  obrisalo  suze  jer  mu 
je  Bog  pospješio  upotrebu  razuma.  Budući  da  gaje  Bog 
tada  lišio  ljage  istočnoga  grijeha,  bio  je  u  milosti.  Bog 
je  tada  Josipa  obdario  mnogim  darovima,  upotrebom 
razuma  također,  te  je  upoznao  svoga  Boga  i  duboko  mu 
se  klanjao  naginjući  svoju  malu  glavicu  i  potpuno  se 
razvedrio  u  licu.  S  osmjehom  se  obradovao  pokazujući 
i  na  vanjski  način  uživanje  i  radost  svog  duha.  Shvatio 
je  dobročinstvo  koje  mu  je  Bog  iskazao  te  je  ljubezno 
zahvaljivao  i  potpuno  se  prikazao  Bogu. 

Bog  je  zatim  Josipu  osim  anđela  čuvara,  dao  još 
jednoga  anđela  koji  mu  je  često  govorio  u  snu  i  poučavao 
ga  u  svemu  što  je  trebao  raditi  kako  bi  se  više  dopadao 
Bogu. 

Josipova  pobožnost  i  gorljivost  -  Naš  Josip  u  toj 
mladoj  dobi  dobio  je  upotrebu  razuma  kojim  se  koristio 
da  upoznaje,  slavi  i  zahvaljuje  svojemu  Bogu  koji  ga  je 
toliko  obdario  te  je  podnosio  neudobnosti  i  protivštine 
s  velikim  strpljenjem.  Anđeo  ga  je  poticao  da  prikazuje 
Bogu  poteškoće  koje  je  trpio  kad  je  bio  odveć  umotan  u 
povoje,  što  je  on  i  činio  kao  zahvalu  za  darove  koje  je 
dobivao,  a  njegovi  čini  bili  su  Bogu  jako  ugodni. 

Dijete  je  shvaćalo  kako  su  ljudi  jako  vrijeđali  Boga. 
Zato  je  često  plakalo  iako  bez  buke  kako  ne  bi  zadavalo 
poteškoće  svojim  roditeljima,  i  poučeno  anđelom 
prikazivalo  je  Bogu  svoje  nevine  suzice.  Kada  je  pak  to 
činilo,  primalo  je  od  Boga  još  više  svjetla  milosti,  a  s 
druge  strane  dijete  nije  propuštalo  zahvaljivati  za  milosti 
koje  je  primalo. 

Josipova  čednost  i  zahvalnost  -  Kada  je  majka 
mijenjala  povoje  Josipu,  on  se  blago  zatvorenih  očiju 
zacrvenio  pokazujući  na  takav  način  nelagodu  što  je  bio 
viđen  i  razotkriven.  Majka  mu  je  bila  jako  diskretna  da 
ne  bi  zadavala  muku  svome  sinu  jer  je  znala  da  Božja 
milost  u  njemu  čini  čudesne  napretke  jer  je  i  ona  bila 
iako  prosvijetljena  duša  i  urešena  velikim  krjepostima. 

A  naš  Josip  je  pijući  majčino  mlijeko  upijao  i  njene 

kijeposti  i  bio  je  njoj  puno  više  nego  drugima  privržen. 
Josip  je  uvijek  bio  radostan  i  vedar  s  majkom  jer  je  u  njoj 
primjećivao  rijetke  kreposti  te  je  shvaćao  da  uzimajući 
majčino  mlijeko  upija  i  njene  krjeposti. 

Josipov  rast  -  Naš  Josip  je  imao  dobar  karakter  i  bio  je 
obdaren  naravnim  darovima  još  više  nego  nadnaravnim. 
Divno  je  rastao  tjelesno  i  duhovno.  Tjelesno  zbog 
dobre  hrane  koju  je  dobivao  od  svoje  majke  koja  je  bila 
odličnog  zdravlja,  duhovno  zbog  neprestanih  darova 
koje  je  dobivao  od  milosti  i  velikodušnosti  Boga  koji 
ga  je  oblikovao  prema  svom  ukusu  i  srcu  kako  bi  ga 
učinio  dostojnim  zaručnikom  Majke  Božje  Riječi. 
Dijete  je  spoznavalo  milosti  koje  je  neprestano  dobivalo 
od  Boga  te  Mu  je  bilo  zahvalno.  Čim  je  Josip  dosegao 
do  toga  da  mu  srce  postane  sposobno  savršeno  ljubiti, 
cijelim  srcem  se  založio  u  ljubavi  prema  Bogu,  najvišem 
Dobročinitelju  kojemu  je  bio  uistinu  zahvalan  za  darove 
koje  mu  je  udijelio. 

3.  poglavlje:  Očišćenje  majke  i  Josipovo  prikazanje 
u  Hramu 

U  hramu  -  Nakon  što  su  prošli  dani  propisani 
zakonom  za  žene  koje  su  trebale  očišćenje  Josipovi 
roditelji  su  išli  u  Jeruzalem:  majka  kako  bi  se  očistila  i 
kako  bi  prikazala  njihovo  dijete  kako  je  to  bilo  propisano 
u  njihovu  zakonu.  Nosili  su  velike  darove  u  Hram,  ne 
samo  ono  što  su  obično  drugi  nosili,  nego  puno  više,  u 
znak  zahvalnosti  za  milost  željenog  djeteta  koje  im  je 
Bog  darovao. 

Naš  Josip  je  na  ovom  putu  izgledao  neobično  radosno 
i  vesela  lica  što  su  primijetili  njegovi  roditelji,  tako 
da  su  i  oni  bili  utješeni  vidjevši  svoje  malo  dijete  tako 
radosnim.  Shvaćali  su  da  se  Božanska  milost  širila 
dušom  njihova  djeteta,  a  ako  je  djelovala  u  tako  mladoj 
dobi  koliko  će  više  biti  napretka  u  odrastanju.  Za  to  su 
zahvaljivali  Bogu  i  to  im  je  bio  motiv  za  rast  u  ljubavi  i 
zahvalnosti  Bogu  kao  i  poticaj  da  se  sve  više  vježbaju  u 
kijepostima. 

Očišćenje  i  prikazanje  -  U  Hramu  se  Josipova  majka 
očistila  i  u  tom  činu  je  primila  velika  prosvjetljenja  od 
Boga  te  je  jasnije  shvatila  kako  je  Bog  obdario  svojim 
darovima  njenog  sina.  Prinijela  je  Josipa  svećeniku  a 
ovaj  gaje  prihvatio  i  prikazao  Bogu.  Svećenik  je  u  duši 
kušao  nesvakidašnju  radost  i  utjehu  u  svome  duhu,  bio 
je  prosvijetljen  u  nutrini  od  Boga  i  shvatio  je  koliko  je 
Bogu  drago  dijete  koje  Mu  je  prikazivao. 

Naš  Josip  je  pratio  svoje  prikazanje  Bogu  darivajući 
Mu  se  potpuno  i  radosno.  U  tom  činu  je  otvorio  oči, 
upro  pogled  prema  nebu  i  sve  vrijeme  ostao  u  položaju 
kao  ushićen  u  Bogu.  Tada  je  primio  od  Boga  posvetnu 
milost  s  jasnim  svjetlom  u  kome  je  prepoznao  plemeniti 
i  uzvišeni  dar  koji  mu  je  Bog  bez  zasluge  davao  u  činu 
kada  Mu  se  potpuno  predao.  Josip  je  ljubezno  zahvalio 
Bogu  na  daru. 

Prinošenje  žrtve  -  Josipovi  roditelji  su  kao  žrtvu 
za  sina  darovali  uobičajne  novčiće  koji  se  za  to  daruju 

svećeniku  a  on  vraćajući  sina  majci  reče  da  ga  veselo 
odgaja  te  da  se  posebno  o  njemu  brine,  jer  je  bio  shvatio 
daje  to  dijete  posebno  drago  Bogu  te  da  će  postati  veliki 
čovjek  koji  će  donositi  utjehu  onima  s  kojim  se  bude 
družio  zbog  njegove  plemenite  naravi  koja  se  u  njemu 
nazirala.  I  to  će  se  ostvariti  ne  samo  jer  će  donositi  utjehu 
onima  s  kojim  se  bude  družio,  nego  i  svim  vjernicima 
koji  mu  budu  pobožni,  jer  ga  je  Bog  odredio  da  bude 
zaštitnik  umirućih,  kao  što  ćemo  to  u  svoje  vrijeme  reći, 
i  bude  svima  njima  na  utjehu  u  smrtnoj  muci. 

Napredak  Josipa  u  krjepostima  -  Njegovi  roditelji 
kad  su  primili  Josipa,  zahvalili  su  Bogu  plačući  od  radosti 
koju  su  kušali  u  srcu  i  odveli  su  ga  u  svoj  dom  kao  blago 
i  uzvišeni  dar  darovan  od  Boga.  Josip  je  bio  miran,  kao  u 
zanosu  zahvaljivao  je  Bogu,  radujući  se  zbog  primljene 
milosti  po  kojoj  je  činio  velike  napretke  u  ljubavi  prema 
Bogu,  rastući  velikim  koracima  u  krepostima.  Iako  mu 
zbog  dobi  nije  bilo  dopušteno  ni  moguće  činiti  čine 
kijeposti  koje  je  toliko  ljubio,  ipak  ih  je  prakticirao  u 
želji,  dok  nije  odrastao  te  ih  stvarno  prakticirao,  uvijek  s 
velikim  savršenstvom,  kao  Što  ćemo  to  naprijed  kazati. 

4.  poglavlje:  Djetinjstvo  sv.  Josipa  i  njegov  odnos 
prema  Bogu 

Josipova  ljubav  prema  Bogu  i  bližnjemu  -  Majka 
sv.  Josipa  je  dojila  svoga  sina  s  uobičajenom  utjehom  i 
pažljivo  ga  je  motrila.  Naš  Josip  je  često  izgledao  tužan 
i  ožalošćen  dok  su  mu  u  dubokoj  tišini  suze  tekle  niz 

lice.  Majka  se  čudila  vidjevši  tako  neuobičajene  stvari 
kod  svoga  sina,  a  budući  da  je  bila  krajnje  razborita, 
šutjela  je  i  nikome  nije  govorila  o  čudesnim  stvarima 
koje  je  vidjela  kod  svoga  sina  misleći  da  ga  je  milost 
prethodila.  Ovaj  Josipov  izgled  kod  majke  je  uzrokovao 
veliku  skrušenost  jer  je  vidjela  svoga  nevinog  sina  kao 
nekog  pokornika,  i  u  tome  nije  pogriješila  jer  je  naš  Josip 
već  imao  upotrebu  razumske  svijesti  i  bio  je  obogaćen 
posvetnom  milošću,  poznavao  je  više  od  drugih  svoga 
Boga  i  shvaćao  je  koliko  je  Bog  vrijeđan  i  odbacivan 
od  ljudi.  A  mali  Josip  je  ožalošćen  obilno  ronio  suze  i 
prikazivao  ih  Bogu  moleći  Ga  da  se  smiluje  giješnicima, 
da  ih  prosvijetli  i  dadne  im  spoznati  njihove  velike 
grijehe  i  pogreške. 

Osim  ove  spoznaje  koju  je  naš  Josip  imao,  često  mu 
je  anđeo  nadahnuo  da  te  gorke  suze  prikaže  Bogu  koji  ih 
je  rado  prihvaćao  i  tako  bi  Josip  iskazivao  ljubav  prema 
bližnjemu  koji  je  zalutao.  Josip  je  to  činio  s  velikom 
željom  da  se  svidi  Bogu  i  pomogne  bližnjemu,  tako  da 
iako  se  bio  tek  nedavno  rodio,  već  je  vršio  zapovijed 
ljubavi  svim  silama  prema  Bogu  i  bližnjemu.  A  ono  što 
nije  mogao  činiti  za  sebe  jer  nije  imao  grijeha,  činio  je 
za  bližnjega  plačući  i  žalosteći  se  zbog  tuđih  grijeha. 
A  koliko  su  bile  Bogu  drage  suzice  nevinog  Josipa, 
pokazuju  nam  milosti  koje  mu  je  udjeljivao,  a  jedna  od 
njih  je  bila  i  vremensko  ubrzanje  rođenja  Majke  Božje 
Riječi,  da  bi  joj  on  bio  čuvar  i  vjerni  zaručnik. 

Josipove  prve  ekstaze  -  Sveto  dijete  je  često  bilo  kao 
odsutno  i  obuzeto  Bogom,  a  u  tom  stanju  je  znalo  biti  i  po 

cijele  dane  bez  uzimanja  obične  hrane,  zadovoljavajući 
se  blagom  hranom  koja  je  ispunjala  njegov  duh,  a  to  je 
bila  Božja  utjeha,  a  koliko  je  ova  bila  velika  moglo  se 
shvatiti  i  iz  onoga  što  je  naizvan  izgledalo  to  jest  njegovo 
anđeosko  lice,  rumeno  s  osmjehom,  s  dva  oka  koja  su 
blistala  kao  dvije  zvijezde. 

Njegova  majka  kad  gaje  vidjela  u  tom  stanju,  puštala 
ga  je  slobodnoga,  nije  ga  uznemirivala,  a  gledajući  ga  i 
ona  se  ispunjala  neuobičajenom  utjehom  te  je  slavila  i 
zahvaljivala  Bogu  zbog  darova  kojim  je  obasipao  njezina 
sina.  Puno  puta  i  Josipov  otac  je  primjećivao  ovo  i  skupa 
s  majkom  je  zahvaljivao  Bogu  sve  do  suza. 

Naš  Josip  i  Josip,  egipatski  upravitelj  -  Koliko 
su  Josipovi  roditelji  bili  utješeni  odgajajući  svoga  sina 
i  koliko  su  ga  nježno  ljubili!  Puno  više  nego  roditelji 
patrijarha  Josipa  koji  je  bio  postao  egipatski  upravitelj,  a 
bio  je  samo  slika  našeg  Josipa.  Josipa  patrijarha  otac  je 
ljubio  više  od  svih  svojih  sinova,  a  našeg  Josipa  je  Bog 
ljubio  i  obdario  više  od  svih  drugih  stvorenja  određujući 
da  bude  Poočim  Utjelovljene  Božanske  Riječi  i  zaručnik 
Njegove  Majke.  Josipa  patrijarha  je  otac  obukao  u 
kićenu  haljinu,  a  naš  Josip  je  bio  obučen  posvećujućom 
milošću.  Prvoga  su  mrzila  njegova  braća,  prodala  ga 
kao  roba,  drugom  su  nakon  smrti  njegovih  roditelja  bila 
nepravedno  oduzeta  sva  dobra  te  je  bio  prisiljen  lutajući 
poći  u  Jeruzalem  kako  bi  naučio  zanat  drvodjelje  i  tako 
zarađivao  za  život. 

Josip  patrijarh  je  bio  tumač  snova,  a  naš  Josip  je  imao 
anđela  koji  ga  je  u  snu  poučavao  što  treba  činiti  kako 

bi  se  svidio  Bogu  i  vršio  Njegovu  volju.  Prvi  je  bio  u 
me  faraona  upravitelj  Egipta,  a  drugi  je  bio  u  Egiptu 
upravitelj  Utjelovljenog  Boga  svega  svijeta. 

Josip  patrijarh  je  održao  svoju  vjernost  prema 
gospodaru  tako  što  je  sačuvao  nedirnutu  njegovu  ženu,  a 
naš  Josip  je  održao  vjernost  Duhu  Svetome  ne  samo  tako 
šio  je  sačuvao  nedirnutu  Njegovu  Božansku  Zaručnicu, 
nego  je  bio  čuvar  njene  čistoće.  Prvi  je  sačuvao  pšenicu 
za  dobro  cijelog  naroda,  a  drugi  je  spasio  život  Žitu 
izabranih,  hranu  i  okrjepu  vjernika. 

Josip  patrijarh  je  bio  na  utjehu  svojoj  obitelji  i  cijelom 
Egiptu,  a  naš  Josip  je  bio  na  utjehu  Utjelovljenoj  Božjoj 
Riječi  hraneći  ga  plodom  svog  znoja  i  napora.  Njegovoj 
Majci  Mariji  pomažući  joj  u  njenim  putovanjima,  te  na 
utjehu  svim  vjernim  dušama  u  njihovim  potrebama  i  u 
smrtnoj  agoniji.  Prvog  je  jako  ljubio  egipatski  faraon, 
a  drugog  je  preko  svake  mjere  ljubio  Bog  i  učinio  ga 
svojim  vikarom  na  zemlji.  Zbog  toga  na  zemlji  nije  nitko 
postojao  tko  bi  se  mogao  usporediti  sa  sv.  Josipom  da  bi 
bio  toliko  obdaren  i  uzdignut  od  Boga.  Samo  je  njegova 
presveta  i  prečista  zaručnica  Marija  bez  usporedbe  s  njim 
bila  uzdignuta  jer  je  Djevica  i  Majka  Božanske  Riječi. 

Budući  daje  naš  Josip  bio  obdaren  tolikim  darovima, 
donosio  je  ne  samo  utjehu  svojim  roditeljima  koji  su  ga 
odgajali,  nego  su  bili  i  oni  obdareni  mnogim  milostima 
zbog  ljubavi  njihova  sina  koji  im  je  bio  jako  zahvalan,  pa 
ako  je  na  zemlji  molio  za  grešnike,  puno  više  je  molio  za 
svoje  roditelje.  Bog  je  uslišavao  njegove  molitve  i  zbog 
toga  su  oni  čudesno  rasli  u  krjepostima  i  ljubavi  prema 
Bogu  i  bližnjemu. 

Njegov  pogled  prema  nebu  -  Kad  je  našeg  Josipa 
majka  vodila  na  mjesto  gdje  je  mogao  vidjeti  nebo,  on  bi 
bio  jako  zadovoljan!  Uzdižući  oči  prema  nebu  ne  bi  ih 
micao,  gledajući  nebo  radovao  se  i  kliktao,  te  je  davao 
naslutiti  da  mu  je  tamo  sve  blago  i  sve  dobro.  Majka 
koja  je  to  primijetila  često  ga  je  na  takva  mjesta  vodila  i 
kada  je  vidjela  sina  ožalošćena,  da  bi  ga  utješila,  nosila 
gaje  na  mjesta  odakle  se  lijepo  vidi  nebo,  a  on  bi  se  tada 
razvedrio,  a  majka  je  bila  prinuđena  tu  ga  držati  kako  ga 
ne  bi  lišila  utjehe.  A  i  ona  sama  je  u  tim  prigodama  jako 
uživala,  njen  duh  bi  se  ispunjao  radošću  motreći  veličinu 
Božju  i  Njegova  divna  djela. 

Napasti  i  pobjede  -  Pakleni  neprijatelj  je  primijetio 
svjetlo  koje  je  zasjalo  nad  Josipom  te  da  su  njegovi 
roditelji  jako  napredovali  u  krjeposti.  Zbog  toga  se 
poboja  da  će  ovo  dijete  s  njim  se  boriti,  te  da  će  mnogi 
biti  njegovim  primjerom  potaknuti  na  kijepostan  život. 

Više  puta  je  pokušao  ubiti  ga,  ali  njegovi  napadaji  su 
uvijek  bili  uzaludni  jer  je  svemoguća  ruka  Božja  čuvala 
našeg  Josipa,  a  čuvala  su  ga  i  dva  anđela  koje  mu  je  Bog 
dodijelio.  Neprijatelj  je,  dakle,  bjesnio  jer  nije  mogao 
izvršiti  svoje  planove  te  je  pokušao  zapodjenuti  svađu 
i  razdor  među  roditeljima  sv.  Josipa.  I  taj  pokušaj  mu  je 
propao  jer  su  oni  bili  jako  kijeposni  i  prožeti  strahom 
Božjim,  dobro  su  shvaćali  neprijateljeve  zasjede  te  su  po 
molitvi  zadobili  daje  posramljen  pobjegao. 

Pokušao  je  i  sa  osobama  koje  su  posluživale  u  kući, 
a  i  to  mu  je  propalo  jer  je  naš  Josip  molio  Boga  za  sve 
a  On  ga  je  uslišavao.  Puno  puta  Josip  se  suzdržavao  i 

od  uobičajene  hrane  kako  bi  molitvu  popratio  pokorom: 
zbog  toga  poraženi  neprijatelj  je  odustajao  za  neko 
vrijeme  i  povlačio  se  s  mišlju  da  mu  zapodjene  nove 
borbe  čekajući  priliku  za  to,  ali  je  uvijek  bio  poražen 
jer  su  molitve  sv.  Josipa  bile  snažne  i  učinkovite  pred 
Bogom. 

Anđeo,  koji  je  bio  određen  da  mu  govori  u  snu, 
opominjao  je  našeg  Josipa  o  svemu  što  je  trebao  činiti 
kako  bi  porazio  paklenog  neprijatelja,  obavještavao  gaje 
kad  se  ovaj  spremao  da  ga  napadne  i  uznemiruje  njegovu 
kuću,  a  naš  Josip  je  spremno  činio  sve  što  mu  je  anđeo 
u  snu  govorio. 

Molitva  i  motrenje  -  Kad  je  dijete  Josip  stiglo  do 
prikladne  dobi,  a  divno  je  odrastalo,  majka  ga  je  makla 
iz  povoja  i  obukla  ga.  Josip  se  taj  dan  jako  obradova  i 
podiže  ruke  prema  nebu  sav  u  želji.  Izgledalo  je  kao  da 
će  odletjeti  tamo  kamo  ga  je  vuklo  srce,  a  često  ga  se 
moglo  zateći  u  tom  položaju.  Drugi  puta  majka  ga  je 
znala  zateći  s  rukama  prekriženim  na  prsima  u  znak  da 
je  grlio  svoga  Boga  koji  je  stanovao  u  njegovoj  duši  po 
milosti  i  boravio  u  srcu. 

Nekada  bi  ga  nalazila  s  prekriženim  rukama  u  molitvi 
toliko  obuzet  da  je  izgledalo  kao  da  ništa  ne  osjeća  jer 
je  sav  bio  unesen  u  motrenje.  U  tim  prigodama  majka 
gaje  puštala  na  miru,  a  on  bi  tako  ostajao  po  cijele  dane 
zadržavajući  se  u  motrenju  Božjeg  savršenstva  poučen 
u  molitvi  od  svog  anđela  a  još  više  od  Boga  koji  se  tako 
velikodušno  davao  njegovoj  duši  ulijevajući  joj  svoj 
duh. 

5.  poglavlje:  Djetinjstvo  sv.  Josipa 

Prvi  koraci  -  Naš  Josip,  rastući  svaki  dan  u  ljubavi 
prema  Bogu  i  spoznaji  Božjih  savršenstava,  žudio  je 
da  postane  savršen  i  svet  te  da  nalikuje  na  neki  način 
na  Boga  u  svetosti  i  da  odgovori  na  Njegovu  beskrajnu 
ljubav.  Zbog  toga  je  želio  brzo  prohodati  kako  bi  i  svoje 
tijelo  koristio  da  Bogu  iskaže  čast  te  Mu  i  na  vanjski 
način  iskaže  ljubav  i  podložnost.  Bogu  su  bile  jako 
ugodne  te  želje  našeg  Josipa  te  ih  je  uslišao  i  u  kratkom 
razdoblju  je  prohodao. 

Prve  riječi  -  Josip  je  rano  počeo  hodati  i  govoriti,  a 
prve  riječi  koje  je  izgovorio  bile  su  izgovaranje  Božjeg 
imena,  jer  ga  je  tako  u  snu  anđeo  potakao.  U  jutro  dana 
kad  je  progovorio,  čim  se  probudio,  kazao  je:  Bože  moj! 
Čuli  su  ga  njegovi  roditelji  koji  su  se  zadivili  i  iznenadili 
te  su  se  obradovali  uživajući  što  je  njihov  sin  počeo 
govoriti,  tim  više  što  su  mu  prve  riječi  bile  upućene  Bogu 
kojega  je  zazivao  i  nazvao  svojim  Bogom. 

Josip  je  često  izgovarao  te  riječi  sa  shvaćanjem,  a 
budući  daje  bio  potpuno  Božji,  a  Bog  je  bio  njegov,  kada 
bi  čuo  od  svojih  roditelja  da  se  Bog  bio  nazvao  Bogom 
Abrahamovim,  Izakovim  i  Jakovljevim,  on  bi  dodavao: 
I  Josipovim  -  a  izgovarao  je  to  s  toliko  milosti,  u  tako 
mladoj  dobi,  da  su  njegovi  roditelji  u  tome  puno  uživali, 
a  kako  bi  ga  slušali,  često  su  izgovarali  te  riječi.  A  Josip 
bi  s  toliko  osjećaja  govorio  o  Bogu  te  je  izgledalo,  kao 
što  je  uistinu  i  bilo,  da  je  potpuno  Božji  te  da  je  sva 

njegova  ljubav  bila  za  Boga.  Zbog  toga  se  radovao  kad 
ie  čuo  da  se  spominje  ime  Božje,  a  njegovi  roditelji  su 
to  često  činili  s  velikim  poštovanjem  i  ljubavlju  kako  bi 
svom  sinu  priuštili  ovu  utjehu. 

Prikazivanja  Bogu  i  prošnje  -  Prve  korake  koje  je 
napravio  Josip  je  prikazao  Bogu  moleći  ga  za  milost  da 
u  svim  svojim  koracima  u  životu  samo  Njega  slavi  i  da 
ga  nikada  ne  vrijeđa,  kao  što  je  isto,  poučen  od  anđela 
molio  i  za  svoje  riječi.  Bog  je  uslišao  njegove  prošnje  jer 
će  u  svim  svojim  koracima  i  riječima  ostati  vjeran  Bogu. 
Josip  je  u  svojim  djelima  uvijek  motrio  Nebo  i  zazivao 
svoga  Boga  moleći  za  Njegovu  pomoć  i  milost  u  onome 
što  je  Činio  da  bi  sve  bilo  u  skladu  s  voljom  Božjom,  a  to 
se  odnosilo  na  jelo,  odmor,  govor  i  hodanje. 

Budući  da  mu  u  toj  mladoj  dobi  nije  bilo  dopušteno 
vršiti  krjeposne  čine  koje  je  želio,  prikazivao  je  Bogu 
uobičajene  stvari  svakodnevnice  kao  što  su  jelo,  piće, 
spavanje,  zabava.  Josip  je  čistom  nakanom  činio 
vrijednim  ove  stvari  pred  Bogom,  činio  je  sve  iz  ljubavi 
i  često  se  zbog  toga  odricao  onoga  što  mu  se  najviše 
sviđalo,  a  tako  gaje  poučavao  njegov  anđeo  Čuvar.  Često 
je  sebe  prikazivao  Bogu  obnavljajući  tako  one  čine  kad 
je  bio  prikazan  Bogu  u  Hramu. 

Njegova  majka  vidjevši  da  je  njen  sin  za  mnogo  toga 
sposoban,  poučavala  ga  je  raznim  Činima  ljubavi  prema 
Bogu  kao  što  su  to  prakticirali  Izraelci,  a  Josip  je  jako 
uživao  slušati  i  prakticirati  te  majčinske  pouke. 

Duh  molitve  -  A  kad  je  dobro  prohodao,  Josip  bi 
se  često  sakrivao  i  molio  uzdignutih  ruku  prema  nebu, 
zahvaljivao  Bogu  koji  ga  je  toliko  darivao,  a  ponekad 
bi  i  cijele  sate  provodio  na  koljenima.  Bilo  je  divno 
vidjeti  dijete  u  tom  položaju,  a  još  divnije  je  bilo  vidjeti 
kako  se  njegov  duh  naslađivao  u  kontemplaciji  Božjih 
savršenstava  što  se  i  izvana  pokazivalo  kad  bi  mu  se  lice 
zažarilo  a  oči  zablistale  i  tako  se  moglo  naslutiti  da  se 
naslađivao  u  svome  Stvoritelju  koji  je  milošću  ispunjao 
njegovu  dušu. 

Njegova  majka  se  s  pažnjom  smještala  tamo  gdje  je 
sin  nije  mogao  vidjeti  i  često  gaje  slušala  kako  uzvikuje: 
O  Bože  beskrajne  dobrote,  koliko  si  me  obdario  a  koliko 
ti  moram  biti  zahvalan!  To  je  izgovarao  još  tepajući 
ali  ražarena  srca  od  ljubavi  prema  svome  Bogu.  Majka 
koja  ga  je  slušala  pratila  ga  je  činima  ljubavi  i  zahvale, 
a  od  nježnosti  bi  i  zaplakala  vidjevši  svoga  sina  toliko 
obdarena  od  Boga. 

Čezne  za  Mesijom  -  Josipovi  roditelji  su  mu  kazali 
kako  je  Bog  obećao  na  svijet  poslati  Mesiju  kojega  su  sa 
željom  iščekivali  i  za  kojim  su  Patrijarsi  toliko  čeznuli. 
O  tome  ga  je  poučio  i  anđeo  u  snu  tako  da  je  Josip  bio 
ražaren  živom  željom  za  Mesijinira  dolaskom  te  je 
gorljivo  za  to  molio  Boga  kako  bi  se  udostojao  požuriti 
vrijeme  Njegova  dolaska. 

Od  tog  trenutka  sve  su  njegove  molitve  tome  smjerale 
a  Bog  je  s  radošću  prihvaćao  molitve  nevinog  Josipa  i  to 
mu  je  dao  do  znanja  na  način  da  kad  je  Josip  za  to  molio, 

ispunjao  mu  je  srce  velikom  utjehom  zbog  čega  je  Josip 
s  još  više  poticaja  molio  i  tako  je  napredovao  u  ljubavi 
prema  svome  Bogu. 

Muka  zbog  uvreda  Bogu  -  Kada  bi  se  u  kući  dogodilo 
nešto  što  bi  moglo  ražalostiti  Boga  -  a  to  se  događalo 
medu  osobama  koje  su  služile  u  kući  zbog  njihove  slabosti 
-  Josip  bi  se  ožalostio  i  gorko  bi  plakao.  Budući  da  ih  u 
svojoj  mladoj  dobi  nije  mogao  opomenuti,  pokazivao  bi 
svojim  suzama  kolika  mu  je  bol. 

Majka  koja  je  to  bila  primijetila  jednoga  dana  ga 
je  upitala  zašto  plače  i  zašto  se  žalosti,  a  on  je  s  puno 
osjećaja  odgovorio:  Ti  si  me  više  puta  poučila  što  trebam 
činiti  kako  bih  se  Bogu  dopao,  a  što  izbjegavati  kako  ga 
ne  bih  vrijeđao.  A  vidim  da  ga  se  u  našoj  kući  vrijeđa  pa 
kako  da  se  ne  žalostim  i  ne  plačem? 

To  je  kazao  majci  jer  nije  bila  još  shvatila  da  mu  je  Bog 
udijelio  tako  velike  darove  kao  što  je  upotreba  razuma  i 
jasnu  spoznaju  uvreda  Bogu  zbog  čega  se  žalostio  jer  je 
shvaćao  kako  je  Bog  zaslužio  da  bude  ljubljen  i  Čašćen, 
a  ne  vrijeđan,  kako  grijesi  jako  vrijeđaju  Boga  kojega  je 
on  toliko  ljubio. 

Kada  je  majka  to  shvatila,  jako  se  trudila  da  Bog  ne  bi 
više  ni  od  koga  bio  vrijeđan  u  njihovoj  kući  te  je  oštro 
opominjala  one  koji  su  griješili,  kao  što  je  to  činio  i  Josip 
svojim  ponašanjem  te  se  tako  kuća  njegovih  roditelja 
mogla  radije  nazvati  ,Jkuća  kijeposti“  po  točnom 
opsluživanju  Božjeg  zakona  svih  koji  su  u  njoj  boravili. 

Majčinska  razboritost  -  Josipova  majka  je  bila  jako 
razborita  te  je  za  sebe  držala  ono  što  joj  je  sin  govorio, 
a  nije  pričala  ni  o  darovima  i  nadnaravnim  milostima, 
nikada  nije  zaboravila  ni  riječi  koje  joj  je  anđeo  kazao 
u  snu,  to  jest  da  će  njen  sin  vidjeti  Mesiju  i  s  Njim 
razgovarati.  Zbog  toga  se  i  nije  Čudila  vidjevši  da  gaje 
Bog  tako  obdario,  nego  je  slavila  i  zahvaljivala  Bogu  za 
velikodušnost  prema  svome  Josipu. 

Ponekada  bi  ga  gledala  s  velikom  nježnošću  plačući  od 
utjehe  na  pomisao  kako  će  njen  sin  imati  lijepu  sudbinu 
da  vidi  Mesiju  koju  nisu  imali  toliki  patrijarsi  i  proroci 
prije  njega  te  je  često  govorila:  Sine  moj,  blago  tebi!  - 
sveto  mu  zavideći  na  sudbini. 

Jednom  Josip  ju  je  pitao  zašto  mu  to  govori,  a  mudra 
majka  mu  je  odgovorila:  To  ti  kažem  jer  znam  da  te  naš 
Bog  jako  ljubi  -  a  nije  mu  otkrivala  tajnu  koju  je  znala. 
A  Josip  kad  bi  čuo  te  riječi,  podizao  je  ruke  prema  nebu 
i  uskliknuo:  O  da,  moj  Bog  me  ljubi!  I  ražario  bi  se  u 
licu  klikćući  od  radosti,  klikćući  zbog  radosti  i  plačući 
zbog  slasti  koju  je  kušao.  Zatim  bi  dodavao:  A  da  li  ga  ja 
ljubim?  Premalo  ga  ljubim !  Ali  želim  ga  ljubiti  još  više 
i  odrastajući  rasti  ću  i  u  ljubavi  prema  svome  Bogu". 
Tako  je  i  bilo,  rastući  u  dobi  rastao  je  i  u  ljubavi. 

Očinska  pouka  -  Njegovi  roditelji  kad  su  vidjeli  da  im 
je  sin  tako  sposoban,  počeli  su  ga  poučavati  pisanju.  To  je 
činio  njegov  otac  koji  je  bio  jako  poučen  u  zakonu  te  nije 
htio  drugima  dati  sina  na  pouku  kako  ne  bi  posjećujući 
druge  izgubio  duh  koji  mu  je  Bog  bio  udijelio.  Tako  je 

Josip  počeo  učiti  čitati  a  u  tome  je  čudesno  uspijevao  do 
te  mjere  da  ga  otac  nikada  nije  trebao  opominjati. 

Imao  je  samo  tri  godine  kad  je  naučio  čitati  na  veliku 
utjehu  svojim  roditeljima  i  na  duhovnu  korist.  Vježbao 
se  u  čitanju  Svetog  pisma  i  Psalama  koje  mu  je  otac 
objašnjavao.  Josip  je  kušao  veliku  utjehu  kad  je  čitao 
i  kad  mu  je  otac  objašnjavao  Pisma.  Tako  je  Josip 
provodio  vrijeme  moleći,  čitajući  i  učeći. 

Njegova  čudesna  strpljivost  -  Iako  je  bio  dijete, 
nikada  ga  nisu  vidjeli  ljutila  ni  nestrpljiva,  nego  je 
uvijek  bio  vedra  lica  u  dubokom  miru,  usprkos  toga  što 
je  Bog  dopustio  da  mu  se  puno  puta  dogode  nezgode  u 
kojima  bi  se  kućne  sluge  u  odsutnosti  roditelja  prema 
njemu  grubo  ponašale.  Josip  bi  sve  radosno  i  strpljivo 
podnosio.  Đavao  se  često  trudio  potaknuti  kućne  sluge 
da  ga  uznemiruju  kako  bi  trpljenjem  izgubio  krjepost 
trpljivosti,  ali  to  mu  nikada  nije  uspjelo  jer  je  Josip 
bio  uronjen  u  Boga  i  njegovu  ljubav  i  mir  tako  da  nije 
postojala  ni  jedna  stvar  koja  bi  mu  mogla  oduzeti  mir 
srca  i  vedrinu  duha. 

Đavao  je  jako  bjesnio  vidjevši  tolike  Josipove 
krjeposti,  još  više  jer  se  nije  mogao  približiti  Josipu 
napastima  jer  gaje  Bog  držao  na  udaljenosti,  ali  jednoga 
dana  po  Božjem  dopuštenju  gurnuo  ga  je  niz  stepenice. 
Vidjevši  da  pada  Josip  zazva  svoga  Boga  u  pomoć,  a 
Bog  se  požuri  osloboditi  ga  od  svakoga  zla.  Tako  je  Josip 
imao  priliku  prepoznati  Božju  milost  i  zahvaliti  mu,  a 
đavao  je  odstupio  posramljen. 

Njegov  sabrani  život  -  Usprkos  malene  dobi  nikada 
se  Josipa  nije  vidjelo  kako  čini  djetinjarije  ni  da  se  igrao 
sa  svojim  vršnjacima,  radije  je  bio  povučen  u  kuću,  bavio 
se  učenjem  i  molitvom  i  nikada  nije  gubio  vrijeme. 

Bio  je  potpuno  poslušan  svojim  roditeljima  i  nikada 
nije  propuštao  učiniti  ono  što  su  mu  zapovijedali.  Sva 
njegova  zabava  je  bila  u  tome  da  se  zadržavao  u  motrenju 
neba  jer  je  znao  da  tamo  stanuje  njegov  Bog  i  uzdizao  mu 
je  gorljive  molitve  da  brzo  pošalje  obećanog  Mesiju. 

Nasljedovanje  patrijarha  -  Jako  je  ljubio  patrijarhe 
Abrahama,  Izaka  i  Jakova  te  proroka  Davida  i  često  je 
molio  svoga  oca  da  mu  pripovijeda  o  njihovom  životu 
sa  željom  da  ih  nasljeduje  jer  je  znao  da  ih  je  Bog  bio 
jako  obdario  i  ljubio.  Njegov  otac  bi  to  rado  činio  te 
mu  je  pričao  život  sad  jednoga  sada  drugoga,  a  Josip 
bi  s  pažnjom  slušao  te  zatim  kazivao:  Ovo  su  uistinu 
bili  prijatelji  Božji  od  Boga  obdareni,  te  mi  trebamo 
nasljedovati  njihove  krjeposti. 

Čuvši  Josip  kako  je  patrijarh  Abraham  uvijek  hodio 
u  Božjoj  prisutnosti,  kao  što  je  i  njemu  rečeno  ako  želi 
biti  savršen,  trudio  se  da  ga  savršeno  nasljeduje.  Josip 
je  već  u  dobi  od  sedam  godina  bio  sposoban  vršiti  čine 
svih  kijeposti  koje  su  živjeli  Patrijarsi  i  koliko  su  mu 
dopuštale  snage,  trudio  se  da  ih  nasljeduje  u  vjeri  i 
povjerenju  u  Boga,  tako  daje  Josip  rastao  u  kijepostima 
i  postajao  Bogu  sve  miliji. 

Slavljenje  Boga  -  Čuvši  kako  je  prorok  David  slavio 
svoga  Boga  sedam  puta  svaki  dan  na  poseban  način. 

s  Josip  je  to  poželio  Činiti  te  je  molio  svoga  anđela  da 
ga  na  vrijeme  probudi  kako  bi  slavio  svoga  Stvoritelja  u 
noćnim  satima.  Već  je  razne  stvari  znao  napamet  na  slavu 
svoga  Boga  i  često  ih  je  ponavljao  dan  i  noć  s  puno  duha, 
i  Bog  gaje  sve  više  prosvjetljivao  i  umnažao  darove  koje 
mu  je  davao.  Kada  je  slavio  Boga,  bio  je  jako  raspaljen 
Božjom  ljubavlju  te  iako  je  bila  noć,  otvarao  je  prozor 
svoje  sobe  i  gledao  nebo  te  je  davao  oduška  plamenu 
svoga  srca  i  govorio  je: 

Blago  onome  tko  će  imati  sreće  vlastitim  očima  vidjeti 
obećanog  Mesiju!  Blago  onome  tko  će  imati  sreću  da 
s  Njim  razgovara!  Koje  li  sreće!  To  je  govorio  s  toliko 
gorljivosti  da  je  duže  vremena  ostajao  kao  u  ekstazi 
ražaren  živom  ljubavlju  da  Mu  može  služiti  i  častiti  Ga. 

Ljubav  prema  siromasima  -  U  Josipovu  srcu  je 
plamtjela  velika  ljubav  prema  bližnjemu  i  želio  je  da 
svima  bude  od  koristi.  Zbog  toga  je  često  govorio 
svojim  roditeljima  da  dijele  milostinju  siromasima  te  da 
se  ne  brinu  kako  bi  za  njega  sačuvali  novac  jer  se  on 
zadovoljavao  time  da  i  sam  bude  siromah  kako  drugi  ne 
bi  trpjeli.  Njegovi  roditelji  su  ispunjavali  njegove  želje  i 
davali  su  velike  milostinje  siromasima  jer  su  i  sami  tome 
bili  skloni. 

Njegova  djevičanska  čistoća  -  Josip  je  ovim  načinom 
života  došao  do  sedme  godine  i  uvijek  je  sačuvao  sjaj 
nevinosti  te  nikada  nije  ožalostio  svoje  roditelje  i  nije 
učinio  ni  najmanju  stvar  koja  bi  ožalostila  Boga  i  koja 
nije  bila  Bogu  jako  ugodna.  A  kako  je  Josip  sve  više 

rastao,  postajao  je  sve  draži  u  Božjim  očima  i  sve  je 
činio  s  više  savršenstva. 

Osim  što  je  on  sam  ljubio  čistoću.  Bog  mu  je  bio  ulio 
na  čudesan  način  ovu  krjepost  koju  mu  je  preporučio  i 
njegov  anđeo  koji  mu  je  jednom  zgodom  u  snu  o  njoj 
divno  govorio  dodajući  da  je  ova  kijepost  jako  draga 
Bogu.  Josip  je  još  više  zavoli  i  obeća  da  će  je  opsluživati 
u  svemu  cijeloga  svoga  života,  a  da  bi  mogao  to  provesti 
u  djelo,  molio  je  Boga  da  mu  udijeli  milost  da  to  i  učini. 

Obećao  je  i  da  će  bježati  od  svih  opasnih  prigoda 
kako  njegova  čistoća  ne  bi  nikada  trpjela  nikakvu  štetu  i 
uistinu  tako  i  učini.  Čuvao  je  sva  svoja  osjetila  s  velikom 
brigom,  a  posebno  je  oči  držao  uperene  prema  zemlji 
ili  nebu.  Po  njegovom  izgledu  moglo  se  shvatiti  koliko 
je  velika  čistoća  njegove  duše  i  tijela  do  te  mjere  da  je 
izgledao  kao  anđeo  u  smrtnom  tijelu.  Majka  i  otac  su  više 
puta  vidjeli  sjaj  njegova  lica  i  po  tome  su  mogli  spoznati 
koliko  je  velika  čistoća  i  nevinost  njihova  sina  i  kako  se 
Bog  po  svojoj  milosti  naslađivao  stanovati  u  njegovoj 
čistoj  duši.  To  se  primjećivalo  kad  je  Josip  obavljao 
svoju  molitvu,  kad  se  sam  zadržavao  sa  svojim  Bogom. 

Briga  njegovih  roditelja  -U  tim  prigodama  njegovim 
roditeljima  se  ispunjala  duša  neuobičajenom  utjehom  i 
ljubavlju  punom  poštovanja  prema  svome  sinu  te  su  ga 
sve  više  gledali  kao  neko  blago  i  dar  s  Neba.  Ali  nisu 
propuštali  da  nad  njim  imaju  autoritet  koji  je  svojstven 
roditeljima  nad  svojom  djecom,  a  Josip  je  njima  u  svemu 
bio  potpuno  poslušan. 

Njegovo  mrtvljenje  -  Josip  je  bio  jako  sklon 
mrtvljenju  i  pokori,  a  kada  bi  mu  njegovi  roditelji 
to  zabranjivali,  on  im  se  podlagao  i  nikada  im  nije 
prigovarao.  Kada  je  želio  postiti  i  bdjeti,  pitao  je  njih  za 
dopuštenje  s  toliko  podložnosti  te  je  izgledalo  kako  mu 
ga  ne  mogu  uskratiti,  a  kad  bi  mu  to  uskratili,  činili  su  to 
s  mukom  jer  nisu  mogli  podnijeti  da  mu  se  protive. 

Ljubav  prema  siromasima  -  Često  mu  je  otac  davao 
novac  kako  bi  udijelio  milostinju  siromasima,  a  on  je  to 
činio  u  podložnosti  i  poniznosti  kao  da  se  njemu  davala 
milostinja,  a  nikada  nije  za  sebe  zadržao  ni  najmanjeg 
novčića.  Kada  bi  vidio  nekog  siromaha  kako  dolazi  u 
njihovu  kuću  moliti  za  milostinju,  išao  bi  majci  i  molio 
kao  da  se  o  njemu  samome  radi  s  toliko  podložnosti  da 
se  ona  divila  njegovim  kijepostima  i  udovoljavala  bi  mu 
velikodušno.  A  Josip  bi  kušao  toliko  radosti  kod  davanja 
milostinje  siromasima  da  se  to  moglo  primijetiti  na 
njegovom  licu.  Kada  bi  vidio  siromaha,  ražalostio  bi  se, 
ali  odmah  bi  se  uzradovao  kad  bi  mu  dao  milostinju. 

Očaran  krjepostima  -  Josip  je  već  bio  sklon 
prakticiranju  kijeposti,  a  postao  je  još  i  više  jer  mu  je 
anđeo  u  snu  govorio  i  objavljivao  prednosti  i  vrijednost 
kijeposti  te  kako  su  one  jako  drage  Bogu.  Drugo  nije 
trebalo  da  se  Josip  zaljubi  u  kijeposti.  Samo  kad  je  čuo 
da  su  Bogu  drage,  bilo  je  to  dovoljno  da  se  potpuno 
založi  u  njihovom  prakticiranju. 

6.  poglavlje:  Napredak  sv.  Josipa  u  krjepostima  i 
darovi  koje  je  od  Boga  dobivao 

Ponizni  i  razboriti  savjetnik  -  Josip  je  napunio  7 
godina  i  već  u  toj  dobi  bio  je  jako  razuman,  više  nego 
neki  čovjek  u  zreloj  dobi.  Njegove  ozbiljne  riječi  i 
savršena  djela  bili  su  takvi  da  se  čak  i  njegov  otac,  kad 
je  morao  donijeti  neke  odluke,  savjetovao  sa  svojim 
sinom,  a  savjeti  koje  je  davao  bili  su  jako  dobri  jer  je  bio 
jako  prosvijetljen  od  Boga  i  nikada  nije  griješio  u  svom 
mišljenju  jer  je  o  svemu  u  molitvi  pred  Bogom  tražio 
savjet.  Njegovi  roditelji  su  ga  uvijek  i  u  svemu  pitali  za 
savjet,  a  Josip  je  živio  u  poniznosti  i  podložnosti  tako  da 
su  se  i  sami  njegovi  roditelji  divili. 

On  bi  njima  kazivao  svoje  mišljenje  a  zatim  bi 
dodavao:  Ja  vam  kažem  ovako  prema  onome  što  mi 
izgleda  pravo,  a  vi  sve  dobro  razmotrite  i  činite  onako 
kako  vam  izgleda  najbolje  i  Bogu  najugodnije. 

Zatim  bi  ponovno  molio  da  Bog  prosvijetli  njegove 
roditelje  kako  bi  učinili  ono  što  je  Njemu  više  po  volji, 
tako  se  nikada  nije  oslanjao  na  samoga  sebe  smatrajući  se 
samo  slabim  i  bijednim  stvorom.  Jako  se  ponižavao  pred 
Bogom  kada  su  ga  njegovi  roditelji  pitali  za  mišljenje  o 
nekoj  stvari,  a  odgovarao  im  je  samo  iz  poslušnosti  kako 
bi  Bog  bio  proslavljen  u  svemu. 

A  Bog  nije  uskraćivao  prethoditi  ga  u  svemu 
svojim  milostima  i  jasno  ga  je  prosvjetljivao  u  molitvi 
i  po  njegovu  anđelu  koji  mu  je  u  snu  govorio,  a  to  je 
bivalo  sve  rjeđe  kako  je  Josip  odrastao  jer  ga  je  Bog  uz 
prosvjetljenja  poučavao  i  preko  Svetog  pisma. 

Nebeski  pojas  -  Jedne  večeri  u  snu  dok  je  Josip 
spavao,  anđeo  mu  se  ukazao  u  snu  i  reče  mu  da  se  Bogu 
jako  dopala  njegova  odluka  da  bude  djevac  cijeloga 
svoga  života  i  obećao  mu  je  svoju  posebnu  pomoć.  A 
pokazujući  mu  jedan  jako  lijepi  pojas  reče  mu:  Ovaj 
pojas  ti  šalje  Bog  kao  znak  da  Mu  se  dopada  tvoja 
odluka  i  kao  znak  milosti  koju  ti  daje  da  možeš  uvijek 
sačuvati  netaknut  sjaj  svoje  čistoće,  i  zapovjedio  mi  je 
da  te  opašem  pojasom. 

Tada  se  Josipu  približi  anđeo  i  opasa  ga  pojasom 
govoreći  mu  da  zahvaljuje  Bogu  za  milosti  koje  mu 
je  udjeljivao.  Kad  se  Josip  probudio,  digao  se  i  do 
zemlje  poklonio  Bogu  zahvaljujući  mu  s  ljubavlju  za 
dobročinstvo  i  dar  koje  mu  je  udijelio  te  nije  nikada 
nakon  toga  bilo  nešto  što  bi  ga  mučilo  na  tom  području. 

Iako  će  ga  đavao  napastovati  različitim  napastima, 
kao  što  ćemo  to  reći  u  svoje  vrijeme,  u  ovome  ga  nikada 
nije  mogao  napastovati  ni  na  koji  način,  jer  Bog  nije 
dopuštao  da  ga  napastuje  protiv  čistoće,  te  je  sačuvao 
divnu  čistoću  tako  da  jc  bio  dostojan  biti  čuvar  Kraljice 
Djevica. 

Velika  obećana  milost  -  Drugom  jednom  zgodom 
anđeo  mu  progovori  u  snu  i  reče  da  je  Bog  odredio  da 
mu  udijeli  jako  veliki  i  uzvišeni  dar  a  nije  mu  rekao  o 
čemu  se  radi,  te  mu  je  samo  objavio  milost  koju  će  dobiti 
kako  bi  se  Josip  u  molitvi  založio  i  življenjem  kijeposti 
postao  toga  dostojan,  jer  je  Bogu  ugodno  da  Ga  se  moli, 
a  za  velike  milosti  i  darove  želi  da  ih  se  prethodi  velikim 

molitvama. 

Kada  je  to  čuo  naš  Josip,  nije  bio  radoznao  istraživati 
koji  bi  to  bio  dar  i  koja  milost,  nego  je  svim  svojim  duhom 
Boga  i  od  tog  trenutka  pa  nadalje  brižno  molio  dvije 
milosti:  jedna  je  bila  da  požuri  dolazak  Mesije,  a  druga 
da  mu  udijeli  milost  koju  je  obećao  po  Anđelu.  Molio 
je  Boga  i  za  mnoge  druge  milosti,  a  ove  dvije  su  mu 
bile  posebno  na  srcu.  A  velika  obećana  milost  i  uzvišeni 
dar  je  bilo  u  stvari  to  da  će  mu  Bog  dati  za  zaručnicu 
Majku  Božanske  Riječi,  a  Josip  to  nije  nikada  saznao  sve 
dok  se  nije  ostvarilo,  a  niti  tada  mu  nije  bilo  objavljeno 
Marijino  BogomajČinstvo.  Dok  je  Josip  nastavljao  moliti 
za  spomenute  milosti,  kušao  je  veliku  utjehu. 

Uzvišena  ekstaza  -  Jednoga  dana  Josip  je  bio  ushićen 
u  ekstazi  u  kojoj  su  mu  bile  pokazane  krjeposti  koje  će 
Mesija  prakticirati  kada  dođe  na  svijet  živjeti  s  ljudima, 
među  kojima  na  posebno  Čudesan  način  su  se  isticale 
poniznost  i  blagost  i  Josip  ih  toliko  poželi  te  je  žudio 
prakticirati  ih  i  živjeti.  Zbog  toga  nije  se  prestao  truditi  u 
studiju  i  nastojanju  kako  bi  ih  zadobio.  A  bio  je  čudesan 
napredak  u  ovim  kijepostima,  a  poticao  je  i  druge  osobe 
u  kući  govoreći  im  da  prakticiraju  ove  krjeposti  jer  su  se 
njegovu  Bogu  jako  sviđale. 

U  Hramu  za  vrijeme  Pashe  -  Naš  Josip  je  sa  svojim 
roditeljima  išao  u  Hram  u  Jeruzalem  za  svetkovinu  Pashe. 
A  kada  je  tamo  stigao,  radovao  se  više  nego  obično 
pokazujući  da  je  u  velikoj  utjesi.  Za  ovu  svetkovinu  se 

pripravljao  molitvom  i  postom  jer  ga  je  tako  bio  poučio 
njegov  anđeo. 

Kad  bi  došao  u  Hram,  kleknuo  bi  i  ostao  nepokretan  po 
cijele  sate  uz  divljenje  onih  koji  su  ga  gledali,  pogotovu 
jer  je  bio  jako  mlad.  Tu  je  bio  jako  prosvijetljen  od 
Boga  i  motrio  je  radosti  nebeskog  Jeruzalema,  molio  je 
svoga  Boga  da  brzo  pošalje  obećanog  Mesiju  kako  bi  po 
otkupljenju  duše  mogle  ići  uživati  vječnu  radost,  a  Bogu 
su  bile  jako  drage  njegove  molitve. 

Njegov  otac  je  u  Hram  donosio  obilnu  milostinju 
i  davao  je  u  ruke  sinu  kako  bi  je  on  prikazao,  a  to  je 
činio  jer  je  znao  da  njegov  sin  ima  veliku  želju  dijeliti 
milostinju,  a  Josip  je  to  činio  s  toliko  srca  i  radosti  da 
nitko  nije  nikada  toliko  uživao  primajući  koliko  Josip 
dajući  milostinju,  a  činio  je  to  s  toliko  čistoće  u  nakani,  i 
prikazivao  je  ponovno  samoga  sebe  potpuno  Bogu. 

Želio  se  zadržati  u  Jeruzalemu  kako  bi  imao 
mogućnost  često  ići  u  Hram,  a  njegovi  roditelji,  kako 
bi  mu  udovoljili,  zadržavali  su  se  više  nego  je  to  bilo 
uobičajeno,  a  za  to  vrijeme  naš  Josip  se  nije  udaljavao 
iz  Hrama  osim  za  nahraniti  se  i  poći  na  spavanje.  Sve 
drugo  vrijeme  je  koristio  za  boravak  u  Hramu  kako  bi 
molio  Boga  da  mu  udijeli  ono  što  je  toliko  želio. 

Zatim  Josip  učini  jedno  veliko  obećanje  Bogu  da  će, 
ako  ostane  bez  roditelja,  nastojati  stanovati  u  Jeruzalemu 
kako  bi  imao  mogućnost  pohađati  Hram  prema  kojemu  je 
osjećao  posebnu  privlačnost.  Bogu  se  svidje  ovo  obećanje 
i  s  vremenom  će  učiniti  da  Josip  ima  tu  mogućnost.  Za 
vrijeme  dok  su  njegovi  roditelji  boravili  u  Jeruzalemu 

Josip  nikada  nije  hodao  gradom  iz  radoznalosti,  kao  što 
je  to  bilo  uobičajeno  za  dječake  te  dobi,  niti  se  družio 
s  drugima.  Poštovao  je  poslužitelje  u  Hramu  i  zbog 
toga  su  ga  svi  ljubili,  svi  su  ga  cijenili  bilo  zbog  obilnih 
milostinja  koje  je  davao,  bilo  zbog  lijepe  naravi  koja  se 
u  njemu  uočavala,  a  Josip  se  nikada  na  to  nije  obazirao, 
nego  je  uvijek  gajio  samo  ljubav  prema  Bogu  kako  bi  se 
samo  Njemu  dopao. 

Jednoga  dana  dok  je  molio  u  Hramu,  čuo  je  nutarnje 
riječi  koje  mu  je  Bog  uputio  uvjeravajući  ga  da  su  Mu 
jako  drage  njegove  molitve  i  da  će  ga  uslišati  u  svemu 
Što  Ga  moli.  Uvjerio  ga  je  u  veliku  ljubav  koju  je  imao 
prema  njemu  i  pozvao  ga  da  Mu  uzvrati  tu  ljubav. 
Josip  je  kušao  toliko  radosti  slušajući  ove  riječi  da  je 
pao  u  ekstazu  i  ostao  satima  nepokretan  uživajući  u 
neusporedivoj  blagosti  i  slasti  Duha  svog  Boga. 

Dugo  je  ostao  tako  raspaljcn  ljubavlju  prema  Bogu 
da  nije  želio  slušati  ni  o  Čemu  drugom  osim  o  Bogu  i 
Njegovim  Božanskim  savršenstvima  i  žarko  jc  želio  naći 
društvo  ili  nekog  vjernog  prijatelja  s  kojim  bi  mogao 
razgovarati  o  Božjim  veličinama  i  savršenstvima,  a 
znajući  da  nema  takvog  prijatelja  molio  je  Boga  da  mu 
ga  pošalje.  Jednoga  dana  dok  je  molio,  čuo  je  ponovno 
nutarnji  Božji  glas  koji  mu  reče  da  će  ga  Bog  utješiti 
puno  više  nego  što  je  on  to  želio.  A  to  jc  bilo  istina  jer 
iako  mu  nije  još  bilo  objavljeno,  bit  će  mu  udijeljena 
milost  da  se  druži  sa  samom  Utjelovljenom  Riječju  i  sa 
Njegovom  prečistom  Majkom,  što  će  biti  milost  puno 
veća  od  onoga  što  je  Josip  molio  i  želio. 

UtjeŠen  obećanjem  Josip  nije  prestajao  moliti  Boga 
sa  velikom  ustrajnošću  jer  je  spoznavao  kako  gaje  Bog 
u  svemu  obdarivao  i  pokazivao  mu  sc  bliskim.  Bio  je 
jako  zahvalan  Bogu  za  sva  dobročinstva  te  je  sve  Njemu 
prikazivao  bez  ikakve  zadrške. 

Želja  za  Mesijom  -  Nakon  što  se  vratio  u  Nazaret  u 
svoj  zavičaj  izgledalo  je  da  ne  zna  govoriti  o  drugome 
osim  o  ljepoti  Hrama  i  o  sreći  onih  koji  sc  tamo  nalaze, 
a  uzdizao  je  svoj  govor  sve  više  i  pričao  bi  o  nebeskom 
Jeruzalemu: 

„Ako  se  kuša  toliko  slasti  bili  u  Jeruzalemu  u  Hramu, 
koliko  li  slasti  i  utjehe  će  se  kušati  boraveći  u  kući 
gdje  naš  Bog  vječno  prebiva,  i  kolika  će  biti  uzvišenost 
tog  mjesta?  Molimo  svog  Boga  da  nam  brzo  pošalje 
obećanog  Mesiju  kako  bismo  po  Njemu  bili  dostojni  poći 
nakon  smrti  tamo  boraviti  “. 

To  je  govorio  svojim  roditeljima  s  toliko  duha  i 
gorljivosti  da  su  i  oni  kušali  veliku  želju  za  tim  te  su  se 
i  njihova  srca  raspaljivala  željom  za  dolaskom  Mesije  te 
su  toplo  Boga  za  to  molili.  Josip  to  nije  govorio  samo 
svojim  roditeljima,  nego  i  svima  koji  su  dolazili  te  je 
u  srca  svih  utiskivao  živu  želju  za  dolaskom  Mesije. 
Govorio  im  je: 

„Često  molite  našega  Boga  da  se  udostoji  skratiti 
vrijeme  ispunjenja  svojih  obećanja.  Blago  nama  ako 
zadobijemo  ovu  milost  te  imadnemo  sreću  vidjeti  Mesiju 
među  nama!  Kolika  bi  to  bila  sreća  za  nas !  Želio  bih  sav 
se  dati  kako  bih  Mu  služio  i  častio  Ga!" 

Ponekada  majka  bi  mu  s  radošću  govorila:  Što  bi  ti, 
sine,  učinio  ako  bi  imao  milost  vidjeti  svojim  očima 
Mesiju? 

A  on  bi  tada  podizao  ruke  k  Nebu  i  uskliknuo:  „Što 
bih  činio!  Sav  bih  se  Njemu  dao.  Spremno  bih  se  ponudio 
da  Mu  zauvijek  služim  i  nikada  Ga  ne  bih  ostavio  A 
majka  bi  nastavljala:  „Zar  ne  znaš  da  služiti  sa  sobom 
nosi  mnoge  napore?"  A  on  bi  tada  govorio:  „Ne  samo 
da  bih  podnio  mnoge  muke  da  Mu  služim,  nego  bih  bio 
zadovoljan  kad  bi  me  to  koštalo  i  mog  života  “. 

Majka  je  dodala:  „ Tko  zna  da  li  bi  Mu  se  svidjelo 
tvoje  služenje,  da  li  bi  te  primio  među  svoje  sluge? " 
Josip  je  odgovorio:  „Istina  je,  da  nisam  dostojan  toga, 
ali  toliko  bih  Ga  molio  dok  ne  bi  iz  samilosti  prihvatio 
moje  služenje,  jer  kako  je  naš  Bog  beskrajno  dobar,  tako 
će  i  Mesija  biti  beskrajno  dobar.  A  kao  što  Bog  prima 
naše  molitve  i  prošnje,  tako  bi  i  Mesija  primio  moje 
služenje". 

Na  kraju  majka  gaje  tješila  ovim  riječima:  „Dakle, 
sine  moj,  nastavi  moliti  našeg  Boga  da  bi  se  udostojao 
brzo  poslati  Mesiju  jer  se  nadam  da  će  Mu  biti  mile 
tvoje  želje  i  da  će  uslišati  tvoje  prošnje  a  ti  biti  utješen  u 
svojim  velikim  željama  A  Josip  uzdignutih  ruku  nebu 
uskliknu:  „Neka  se  mom  Bogu  svidi  to!  Tko  bi  bio  od 
mene  sretniji  i  zadovoljniji!". 


44 


7.  poglavlje:  Muke  sv.  Josipa  koje  mu  je  uzrokovao 
đavao  i  Josipovo  strpljenje  u  progonstvima 

Đavolske  zasjede  i  Josipovo  strpljenje  -  Zajednički 
neprijatelj  je  bjesnio  videći  čudesne  krjeposti  koje  su 
sjale  u  Josipu  koji  je  svojim  primjerom  mnoge  poticao 
na  prakticiranje  krjeposti.  Zbog  toga  bijesan  na  Josipa 
ne  znajući  kako  ga  navesti  da  padne  u  nestrpljenje  i  da 
ga  navede  da  odustane  od  gorljive  službe  i  ljubavi  prema 
Bogu,  potače  neke  zlobnike  i  u  njihovo  srce  stavi  veliku 
odbojnost  i  mržnju  na  sveca,  jer  su  njegova  kijeposna 
djela  bila  veliki  prijekor  i  zbunjivala  su  ih. 

Dogovorili  su  se  da  će  se  neki  od  njih  susresti  s 
Josipom,  da  će  ga  izrugivati,  nepravedno  o  njemu 
govoriti,  vrijeđati  ga  te  su  to  i  učinili.  Josip  se  susretnu 
sa  ovim  nemoralnim  mladićima  koji  su  ga  namjerno 
slijedili  te  su  ga  počeli  izrugivati  i  ismijavati.  Budući  da 
je  bio  svetac,  obori  glavu  a  podiže  srce  Bogu  i  poče  Ga 
moliti  da  mu  udijeli  milost  da  trpi,  a  njima  svjetlo  da 
spoznaju  svoje  zablude. 

Kad  su  ovi  vidjeli  da  se  Josip  ne  obazire  na  njihove 
uvrede,  počeše  ga  mučiti  riječima  nazivajući  ga  luđakom 
bez  duha,  slabićem  i  strašljivcem  koji  niti  govoriti  ne  zna. 
Josip  je  mimo  nastavio  svoj  put,  a  oni  su  ga  slijedili  sa 
velikom  bukom  govoreći  mu  uvijeđljive  i  uznemirujuće 
riječi.  Sv.  Josip  u  sumnji  da  li  im  treba  odgovoriti  da  bi 
se  smirili  ili  da  strpljivo  trpi  u  šutnji,  u  nutrini  osjeti  se 
potaknut  da  trpi  i  šuti  jer  bi  se  tako  Bogu  više  svidjelo. 

To  mu  je  bilo  dovoljno  da  odluči  trpjeti  radosno  bez 
riječi  ovo  progonstvo,  dok  oni  mladići  ostadoše  zbunjeni 

a  đavao  poražen.  Pa  ipak  zli  mladići  se  ne  smiriše  za 
dugo  vremena,  nego  su  nastavljali  vrijeđati  ga  dok  na 
kraju  umorni  od  vrijeđanja  ostaviše  Josipa.  Ova  vrsta 
progonstva  je  dugo  trajala  tako  da  kad  bi  Josip  izišao  iz 
kuće  radi  nekog  posla  koji  mu  je  njegov  otac  nalagao, 
bio  je  spreman  trpjeti  i  loše  susrete. 

Sv.  Josip  se  nikada  nikome  nije  požalio  na  to  pa  ni 
svojim  roditeljima,  bio  je  uvijek  radostan  u  licu.  Njegova 
oca  su  ipak  obavijestili  o  progonstvima  koja  je  trpio 
njegov  sin,  te  se  informirao  da  li  je  to  istina  želeći  ga 
pravedno  braniti,  a  Josip  mu  sa  svom  vedrinom  odgovori 
da  je  uživao  u  tim  stvarima  i  molio  ga  je  da  Šuti  jer  je 
bio  siguran  da  strpljivo  trpljenje  bijaše  Bogu  po  volji  i 
nadoda: 

„  H  znaš,  oče  moj,  kako  su  rado  Patrijarsi  i  Proroci 
trpjeli  uvrede,  kako  je  kralj  David  bio  progonjen,  a  mi 
znamo  da  su  oni  bili  Božji  prijatelji  i  obdareni  od  Boga, 
dakle  trebamo  ih  nasljedovati  jer  nam  Bog  za  to  daje 
prigodu 

Njegov  otac  je  ostao  jako  zadivljen  i  poučen  i 
radovao  se  sinu  te  je  ostavio  da  trpi  muke  bez  ikakva 
zlopamćenja. 

Mučna  kušnja  -  Đavao  vidjevši  kako  ne  samo  da  ne 
uspijeva  ništa  protiv  svetog  mladića,  nego  je  uvijek  on 
ostajao  posramljen,  pokušadrugimputovima  uznemirivati 
ga  i  ukrasti  mu  mir  iz  srca,  navesti  ga  na  nestrpljenje. 
Potaknu  neku  ženu,  koja  je  zlo  živjela  i  nerado  susretala 
sv.  Josipa,  da  često  pođe  do  njegove  majke  i  loše  govori 

o  Josipu,  to  jest  da  ga  svi  izruguju  i  smiju  mu  se,  da  nije 
dobar,  da  će  potrošiti  sve  jer  prelagano  daje  milostinju 
svima  koji  je  traže,  a  mnogi  siromasi  kad  su  to  primijetili, 
slijede  ga  kada  iziđe  iz  kuće. 

Iako  je  majka  bila  jako  mudra  i  razborita  a  znala  je 
dobro  kakav  je  njen  sin,  zbog  stalnog  pričanja  ove  žene  i 
po  Božjem  dopuštenju  se  uznemiri  i  više  puta  oštro  ukori 
sina  koji  je  to  trpio  s  puno  strpljenja  bez  ispričavanja, 
i  usprkos  tome  što  je  znao  od  kuda  sve  to  dolazi,  nije 
se  nikad  uvrijedio.  Samo  jednom  zgodom  je  kazao 
majci  da  se  dobro  informira  o  onome  što  joj  se  govori 
jer  bi  tako  vidjela  da  to  nije  istina,  nego  da  su  to  djela 
zajedničkog  neprijatelja  koji  je  želi  uznemiriti  i  ukrasti 
joj  mir.  Majka  posluša  sinove  riječi  i  kad  je  uvidjela  daje 
to  neprijateljeva  laž,  udalji  iz  svoje  kuće  onu  ženu  koja 
je  na  razne  načine  pokušavala  daje  uvuče  u  borbu. 

Napasti  i  pobjede  -  Đavao  zbunjen  nije  odustajao  od 
svog  poduhvata,  nego  nađe  novi  način  kako  uznemirivati 
sveca.  S  Božjim  dopuštenjem  poče  ga  napastovati 
samodopadnošću  zbog  besprijekornog  života  u  Božjim 
očima  koji  je  provodio.  Svetac  se  zgražao  nad  tim 
sugestijama  i  preporučivao  se  Bogu  ponizujući  se  jako 
pred  Njegovim  očima  smatrajući  se  bijednim  stvorenjem 
i  grješnikom. 

Đavo  je  poticao  neke  da  ga  hvale  u  njegovoj  prisutnosti 
i  veličaju  njegove  krjeposti,  a  Josip  je  bio  jako  zbunjen 
govoreći  uvijek:  Ja  sam  bijedni  stvor,  slavimo  svoga 
Boga  jer  je  On  dostojan  hvale.  On  je  savršen  u  svim 

Božanskim  djelima.  Samo  On  zaslužuje  da  ga  se  slavi  i 
hvali. 

Bio  je  napastovan  od  neprijatelja  na  sve  načine,  samo 
protiv  čistoće  nije  nikada  bilo  dopušteno  napastovati 
ga  i  zbog  toga  je  đavao  bjesnio.  A  pronalazio  je  načina 
da  Josip  čuje  barem  po  neku  riječ  protiv  ove  plemenite 
krjeposti,  a  budući  daje  bio  krajnje  nevin  i  jednostavan, 
nije  to  nikada  usvajao  ni  shvaćao. 

U  napastima  i  sugestijama  Josip  se  preporučivao 
Bogu  gorljivim  molitvama  a  jednom  zgodom  je  u  snu 
bio  opomenut  od  svoga  anđela  da  molitvama  nadoda  i 
post  Što  je  on  i  učinio  s  velikom  strogošću  te  je  njegovo 
tijelo  uvijek  bilo  podložno  duhu  i  time  je  svetac  uvijek 
pobjeđivao,  lomio  glavu  paklenom  neprijatelju.  Usprkos 
što  bi  đavao  nakratko  odustajao  da  ga  uznemiruje,  nije 
propuštao  svako  malo  mučiti  ga  svojim  prevarama. 

Prijekori  njegovoj  blagosti  -  Povučen  i  samotnjački 
život  koji  je  svetac  vodio  neki  su  prekoravali.  Mnogo 
puta  su  neki  mladići  išli  u  njegovu  kuću  kako  bi  ga 
poveli  na  zabavu,  a  Josip  se  uvijek  ispričavao  na  lijep 
način  govoreći  da  je  njegova  zabava  studiranje  Svetog 
pisma  i  života  Patrijarha  i  Proroka  kako  bi  ih  mogao 
nasljedovati  u  kijepostima  jer  su  oni  bili  Bogu  ugodni, 
od  Boga  ljubljeni  i  obdareni,  te  je  i  njih  poticao  da  to 
čine. 

Neki  su  prihvatili  njegove  riječi  i  potrudili  se 
nasljedovati  ga  jer  im  je  Josip  to  predlagao  s  toliko  miline 
da  su  njegove  riječi  prodirale  u  njihova  srca,  a  on  nakon 

što  im  je  davao  te  spasonosne  savjete  povlačio  se  i  molio 
Boga  da  učine  ono  što  im  je  predložio.  Molio  je  da  im 
Bog  udijeli  posebnu  milost  kako  bi  to  mogli  učiniti. 

Bog  je  uslišavao  njegove  molitve  i  kad  bi  sveti  mladić 
čuo  da  oni  za  koje  je  molio  čine  ono  što  im  je  savjetovao, 
jako  bi  se  obradovao  i  zahvaljivao  bi  Bogu.  A  zbog  onih 
koji  ga  nisu  poslušati  i  koji  su  ga  prekoravali  žalostio  se 
pa  je  i  sebe  optuživao  držeći  da  se  to  događa  jer  je  on 
giješnik  te  nije  zaslužio  da  se  drugi  okoriste  njegovim 
nagovorima. 

Povlačio  bi  se  i  sa  suzama  molio  Boga  da  bude 
milosrdan  onima  koji  su  se  izrugivali  njegovim  savjetima. 
Molio  je  Boga  da  ih  prosvijetli  da  spoznaju  istinu  koju 
je  On  objavio.  Bogu  su  se  jako  sviđale  ove  molitve  i  nije 
puštao  da  padnu  u  prazno  jer  su  se  više  puta  ti  mladići 
mijenjali  i  vraćali  Josipu  kako  bi  ponovno  slušali  njegove 
nagovore  koje  su  zatim  provodili  u  praksu,  a  Josip  je 
toplo  Bogu  zahvaljivao. 

8.  poglavlje:  Posebna  ljubav  i  samilost  sv.  Josipa 
prema  umirućima 

Josipova  samilost  prema  umirućima  -  Osim 
brojnih  darova  koje  se  Bog  udostojao  dati  Josipu  jedan 
je  poseban  a  to  je  samilost  prema  umirućima.  Imao 
je  mnogo  samilosti  prema  nekome  tko  se  nalazio  na 
samrti  jer  je  znao  koliko  su  velike  opasnosti  u  zadnjim 
trenutcima  života  i  kako  tada  đavao  čini  svaki  napor 
kako  bi  zadobio  duše  i  odveo  ih  u  vječne  muke. 

Jednoga  dana  anđeo  gaje  u  snu  obavijestio  i  pokazao 
mu  velike  opasnosti  u  kojima  se  nalaze  umirući  kao  i 
potrebu  da  budu  pomognuti  u  tom  zadnjem  boju.  Dok  mu 
je  anđeo  to  objavljivao.  Bog  mu  je  u  srce  ulio  samilost 
i  ljubav  prema  umirućima.  To  je  učinio  po  velikoj 
providnosti  jer  ga  je  Bog  odredio  da  bude  zagovornik 
umirućih  te  je  htio  da  se  i  u  životu  vježba  u  tom  djelu 
ljubavi  te  mu  je  udijelio  veliku  ljubav  i  samilost  prema 
umirućima  i  pomogao  mu  je  da  shvati  koliko  su  velike 
potrebe  koje  umirući  imaju  u  tom  času  o  kojemu  ovisi 
blažena  ili  prokleta  vječnost  duša. 

Zbog  toga  je  Josip  bio  raspaljen  živom  željom  da 
pomogne  umirućima  i  jako  je  trpio  kad  bi  saznao  da 
netko  umire,  bio  bi  satima  na  koljenima  u  molitvi  i  molio 
Boga  za  sretan  prijelaz  te  duše  u  vječnost  kako  bi  se  išla 
odmoriti  u  krilu  Abrahamovu. 

Josipova  pomoć  -  Kad  bi  saznao  za  umirućega,  za 
Josipa  nije  postojala  ni  hrana  ni  odmor,  nego  se  sav 
davao  i  molio  Boga  za  potrebe  umirućih.  A  kad  bi  se 
našao  pored  njih,  nije  ih  ostavljao  sve  dok  nije  došao 
kraj  njihova  života  i  poticao  ih  je  da  imaju  povjerenje 
u  Božje  milosrđe  kako  bi  pobijedili  napadaje  paklenog 
neprijatelja. 

Umirući  su  kušali  veliku  potporu  i  utjehu  zbog  pomoći 
sveca,  a  đavli  su  bili  jako  poniženi  zbog  njegovih 
molitava,  a  Bog  mu  je  udijelio  milost  da  svi  umirući,  kod 
kojih  je  bio  prisutan,  budu  spašeni.  Neki  su  išli  u  Limb, 

a  neki  u  Čistilište.  Josip  je  to  jasno  spoznavao  i  time  se 
tješio  i  jako  Bogu  zahvaljivao. 

Napori  đavla  -  Đavao  se  jako  razbjesnio  zbog  ove 
službe  i  velike  ljubavi  koju  je  svetac  prakticirao  i  jedne 
noći,  između  ostalih,  kad  je  po  zagovoru  sv.  Josipa 
izgubio  jednu  dušu,  ukaza  mu  se  u  užasnom  obliku 
i  zaprijeti  mu  da  će  ga  pogubiti  ako  ne  odustane  od  te 
službe. 

Svetac  se  prestraši  vidjevši  tog  ogavnog  monstruma 
i  utječe  se  Bogu  moleći  ga  za  pomoć,  a  zbog  te  molitve 
đavao  nestade,  a  Josip  ostade  u  molitvi  koja  gaje  poticala 
da  se  ne  boji,  nego  da  nastavi  činiti  čine  ljubavi  prema 
umirućima  i  da  je  to  Njemu  Bogu  bilo  jako  drago. 

Josip  potaknut  i  utješen  nutarnjim  glasom  raspali  se  još 
više  ljubavlju  prema  umirućima  te  je  nastavio  pomagati  ih 
svojim  gorljivim  molitvama  te  je  bio  sretan  onaj  umirući 
pored  kojega  je  bio  sv.  Josip.  Uistinu  bi  umirući  bio 
sretan  jer  bi  bio  oslobođen  napadaja  đavolskih  a  njegova 
duša  bi  po  molitvama  sveca  išla  na  mjesto  spasenja. 

Progonstvo  zlih  -  Zbog  ove  ljubavi  koju  je  Josip 
prakticirao  prošao  je  kroz  mnoge  muke  jer  su  ga 
progonile  zle  osobe  potaknute  đavlom,  a  on  nije  zbog 
toga  odustajao  od  te  službe  koja  je  bila  Bogu  mila  i 
korisna  bližnjemu,  a  često  ga  je  na  to  poticao  i  njegov 
anđeo. 

Jednoga  dana  kad  je  Josip  bio  jako  ožalošćen  zbog 
progonstva,  anđeo  mu  je  progovorio  u  snu  i  kazao  u 

ime  Boga  da  bude  vedre  duše  te  da  nastavi  pomagati 
umirućima  i  obeća  mu  da  će  mu  iskazati  veliku  i  posebnu 
milost  u  času  njegove  smrti.  Nije  mu  pokazao  koja  će  to 
milost  biti,  ali  će  biti  velika  jer  će  imati  sreću  da  umre 
između  Isusa  i  Marije  uz  njihovu  ljubeznu  pomoć. 

Josip  potaknut  anđelovim  riječima  nastavi  činiti  djela 
ljubavi  usprkos  protivljenja  s  bilo  koje  strane  jer  se  đavao 
jako  naprezao  da  ga  od  toga  odvrati,  ali  u  tome  nije 
uspijevao  jer  je  Josip  bio  vođen  i  potpomognut  Božjom 
milošću.  Kada  je  Josip  činio  nešto  što  je  Bogu  bilo  milo, 
sav  se  davao  i  nitko  ga  nije  mogao  udaljiti  od  poduzetog 
djela  za  slavu  Božju  i  korist  bližnjega. 

Molitve  i  suze  za  umiruće  -  Ponekada  je  bio 
obaviješten  od  svog  anđela  Čuvara  o  potrebi  njegovih 
molitava  za  nekog  umirućeg,  a  Josip  bi  se  odmah  budio 
i  započeo  moliti.  Molio  je  da  se  Bog  udostoji  pomoći 
svojom  milošću  tom  siromašnom  umirućem  čovjeku  i 
nije  prestajao  moliti  dok  mu  Bog  nije  dao  sigurnost  da  će 
mu  priskočiti  u  pomoć.  Puno  puta  anđeo  mu  je  objavio 
da  se  veliki  broj  duša  zauvijek  gubi,  a  sveti  mladić  bi  se 
zbog  toga  žalostio  te  bi  taj  dan  provodio  u  suzama  i  žalio 
je  što  nije  mogao  biti  prisutan  kod  smrti  svih  umirućih 
kako  bi  im  pomogao  da  dobro  umru. 

Upućivao  bi  Bogu  gorljive  uzdahe  i  molio  Ga  da 
brzo  pošalje  obećanog  Mesiju  koji  bi  oslobodio  duše  od 
tvrdog  Luciferova  ropstva  i  iskupio  ih  po  Otkupljenju. 
A  kad  bi  bio  ožalošćen  u  suzama,  roditelji  bi  ga  pitali 
koji  je  uzrok  njegova  plača  a  on  bi  odgovarao  jasno  i 

otvoreno: 

„Plačem  zbog  nenadoknadivog  gubitka  tolikih  duša 
koje  je  Bog  stvorio  kako  bi  ih  doveo  u  vječni  pokoj,  a 
one  se  zbog  svojih  grijeha  gube.  Đavao  ima  veliku  moć 
nad  ljudskim  rodom  i  zato  molimo  Boga  da  se  udostoji 
poslati  obećanog  Mesiju  koji  bi  mu  oduzeo  tu  moć  da 
duše  budu  slobodne  od  tiranije  ovog  oholog  zmaja  “. 

To  je  govorio  s  velikim  osjećajem  i  samilošću  tako  da 
su  i  njegovi  roditelji  plakali  skupa  s  njim  i  molili  Boga  da 
se  udostoji  poslati  obećanog  Mesiju.  Josip  je  puno  puta 
od  Boga  isprosio  spasenje  otvrdlim  grješnicima  koji  su 
bili  u  opasnosti  da  se  izgube,  a  koji  bi  se  po  njegovim 
molitvama  pokajali.  Svetac  je  molio  da  se  spase,  da 
se  obrate  od  svojih  grijeha  i  da  budu  spašeni.  Kako  bi 
zadobio  ovu  milost,  po  cijele  dane  je  provodio  u  molitvi 
a  na  tu  je  nakanu  i  postio.  Rijetko  se  događalo  da  sv. 
Josip  nije  zadobio  milost  koju  je  tražio,  a  sve  što  je  činio 
bilo  je  skrovito  ljudskim  očima,  a  poznato  samo  njegovu 
Bogu. 

Nagrađen  od  Boga  -  Koliko  su  Bogu  bile  drage 
Josipove  molitve  za  umiruće  i  njegova  ljubav  prema 
njima,  on  sam  bi  tome  mogao  biti  svjedokom.  Bog  nije 
uskraćivao  uslišati  ga  i  utješiti  ga  božanskim  utjehama 
tako  da  je  dopuštao  da  njegov  duh  uživa  blagost  i  slast 
na  takav  način  da  je  ponekada  izgledao  njima  potpuno 
obuzet  te  je  sa  prorokom  Davidom  molio: 

Malaksalo  mi  je  tijelo  i  srce;  okrilje  srca  moga  i 
baštino  moja,  Bože  moj,  dovijeka! 

I  ispunjen  utjehom  bio  bi  po  cijele  dane  bez  potrebe 
za  uzimanja  hrane,  čudesno  zasićen  i  ispunjen  Duhom 
Božjim,  nije  mogao  ni  govoriti,  ni  misliti  na  bilo  što 
drugo  osim  na  svoga  Boga  čija  ga  je  ljubav  ispunjala  i 
potpuno  obuhvaćala. 


9.  poglavlje:  Druge  krjeposti  sv.  Josipa  i  njegov 
napredak  u  mudrosti  i  ljubavi  prema  svome  Bogu 

Josipov  rast  -  Josip  je  odrastajući  u  dobi  čudesno 
rastao  i  u  prakticiranju  kijeposti  i  napredovao  u  ljubavi 
prema  Bogu  kao  i  u  poznavanju  Pisma,  poglavito 
Davidovih  psalama  koje  je  gotovo  sve  naučio  napamet  i 
nastavljao  ih  ponavljati. 

Josipova  čistoća  i  kontemplacija  -  Svetac  je 
nastavljao  živjeti  stilom  života  koji  smo  do  sada  opisali 
kroz  petnaest  godina  čuvajući  uvijek  sjaj  svoje  čistoće 
i  nije  nikada  ožalostio  Boga  teškim  grijehom  niti 
svojevoljnim  lakim  grijehom.  Sa  svom  brigom  trudio 
se  izbjeći  svaki  pa  i  najmanju  sjenu  grijeha,  a  uvijek  je 
imao  u  srcu  opomenu  Duha  Svetoga  da  tko  prezire  male 
stvari,  pasti  će  i  u  teže. 

Zbog  toga  se  Josip  uvijek  brinuo  da  se  čuva  malih 
prijestupa  i  sa  svom  strogošću  je  bdio  nad  svojim 
osjećajima,  na  poseban  način  je  bdio  nad  pogledom 
i  nikada  nikoga  nije  fiksirao  pogledom  u  lice,  znajući 
da  su  David  i  brojni  ostali  pali  zbog  radoznalosti  jer  su 

gledali  ono  što  je  trebalo  izbjegavati.  Zato  se  on  više 
mrtvio  u  svojim  osjećajima  kako  bi  ostao  vjeran  samo 
Bogu.  Čineći  to  sve  je  više  primao  milosti  od  Boga  i  više 
je  u  njemu  rasla  ljubav  prema  Bogu,  jedinom  predmetu 
njegove  ljubavi  i  želja. 

Kada  je  ponekad  želio  gledati  nešto  što  bi  se  sviđalo 
njegovim  očima,  a  donosilo  bi  muku  njegovu  srcu  zbog 
grijeha  koji  se  lako  uz  to  veže,  Josip  bi  odmah  podizao  oči 
prema  Nebu  i  naslađivao  bi  se  motreći  umom  nestvorene 
ljepote  svoga  Boga  i  tako  bi  bio  utješen.  Često  se  u  tome 
vježbao  motreći  sad  jedno  a  sad  drugo  Božje  savršenstvo 
i  tako  je  gubio  želju  za  uživanjem  u  stvorenim  stvarima 
a  u  njemu  se  uvijek  sve  više  raspaljivala  Božja  ljubav  i 
užitak  zadržavanja  samo  s  Bogom. 

Njegov  sveti  strah  -  Sveti  mladić  je  znao  da  ga 
njegovi  roditelji  jako  ljube.  Zbog  toga  se  često  brinuo 
kod  Gospodina  jer  se  bojao  da  ih  ljubav  koju  su  imali 
prema  njemu  ne  navede  na  to  da  se  umanji  njihova 
ljubav  prema  Bogu.  Nije  propuštao  da  im,  kada  mu  se 
ukaže  prilika,  kaže  da  paze  kako  svu  ljubav  treba  Bogu 
prikazati,  daje  njemu  draga  njihova  ljubav,  ali  da  se  boji 
da  ako  bi  bila  previše  sjetilna,  mogla  je  ne  biti  Bogu  po 
volji  jer  treba  Boga  ljubiti  iznad  svega  i  Njemu  treba 
darovati  svu  svoju  ljubav. 

Josipovi  roditelji  su  ostajali  poučeni  njegovim  riječima 
i  trudili  su  se  da  se  ne  navežu  na  preveliku  ljubav  prema 
svome  sinu  te  su  ga  potpuno  Bogu  posvećivali  kako  im 
je  sin  sugerirao.  Josip  je  zbog  toga  bio  jako  utješen  i 


55 


zahvaljivao  je  Bogu,  a  Bog  se  udostojao  da  mu  udijeli 
milost  da  su  roditelji  dobro  shvaćali  njegove  savjete. 

Njegov  poučan  život  -  Josip  je  izbjegavao  na 
svaki  način  sve  što  bi  moglo  iznijeti  na  vidjelo  njegov 
kijepostan  i  mudar  život,  nikada  nije  ni  s  kim  diskutirao 
iako  je  bio  jako  poučen  u  Mojsijevu  zakonu  te  su  ga  svi 
smatrali  neukim  i  osobom  koja  je  malo  razumijevala,  a 
on  je  u  tome  uživao,  volio  je  da  ga  drugi  preziru  i  da  ga 
ne  uznose. 

Nikada  nije  htio  slušati  ono  Što  se  govorilo  po  mjestu, 
bio  je  protivnik  brbljanja,  govorio  je  da  mu  to  oduzima 
vrijeme  za  Boga  i  studij.  Zbog  toga  se  u  njihovoj  kući 
kada  je  on  bio  prisutan  nije  nikada  razgovaralo  o 
radoznalostima  niti  o  tome  što  se  događalo  u  mjestu. 

Josip  se  sve  u  svemu  mrtvio  i  nije  sjetilima  dopuštao  ni 
najmanje  neuredno  zadovoljstvo  koje  bi  ga  moglo  učiniti 
manje  prijatnim  u  Božjim  očima.  On  je  prakticirao  ove 
kijeposti  po  svjetlu  koje  mu  je  Bog  udjeljivao  u  molitvi. 
Jasno  je  spoznavao  što  je  trebao  činiti  kako  bi  se  Bogu 
dopadao,  a  on  nikada  nije  propuštao  to  učiniti. 

Bog  gaje  bio  obdario  na  divan  način  daje  mogao  tješiti 
ožalošćene  te  je  to  prakticirao,  a  kada  bi  se  zadržavao  u 
razgovoru  sa  nekom  ožalošćenom  osobom,  svojim  bi  je 
riječima  utješio  tako  da  bi  ona  ostajala  ako  ne  potpuno, 
onda  barem  djelomično  utješena  u  svojim  žalostima.  A 
Josip  nije  propuštao  uputiti  Bogu  gorljive  molitve  da 
utješi  one  s  kojima  je  razgovarao. 

Po  mjestu  se  proširio  glas  kako  Josip  ima  blagi  način 
da  utješi  osobe  te  su  mnogi  dolazili  u  njegovu  kuću  i  s 
njim  razgovarali  i  bili  utješeni.  Sveti  mladić  ih  je  tješio 
svojim  blagim  riječima  i  ponašanjem  i  poticao  ih  je  da 
strpljivo  trpe  muke.  Govorio  je  svima  da  se  uteknu  Bogu, 
da  od  Njega  očekuju  svaku  utjehu  i  dobro  jer  im  ih  je  On 
uistinu  mogao  udijeliti. 

Govorio  im  je  da  mole  Boga  da  se  udostoji  ubrzati 
vrijeme  svog  milosrđa  tako  da  pošalje  obećanog  Mesiju 
jer  On  bi  svima  bio  na  utjehu.  A  kada  bi  neka  osoba  bila 
ožalošćena  siromaštvom  tako  da  nije  imala  od  čega  živjeti, 
utjecala  bi  se  njemu  sa  svom  sigurnošću  znajući  koliko 
je  velika  njegova  ljubav,  a  on  je  sa  velikom  podložnošću 
molio  svoje  roditelje  da  pomognu  bližnjemu  u  potrebi. 
Oni  bi  to  spremno  činili,  u  svemu  su  htjeli  ugoditi  sinu. 
Često  mu  je  njegov  otac  davao  novaca  kako  bi  pomogao 
siromasima  i  potrebnima,  što  je  Josip  činio  s  puno  užitka. 
Radovao  se  pomaganju  bližnjega  i  govorio  im  je: 

„Prepoznajte  da  je  ovo  dobro  od  Boga,  On  mi  ga 
je  dao  kako  bih  ga  udijelio  vama,  a  zbog  toga  i  vi  i  ja 
trebamo  zahvaliti  svome  Bogu  koji  nam  čini  dobro". 

Tako  je  Josip  čineći  dobro  izbjegavao  svaku  čast  i 
sebe  je  nazivao  siromahom  od  Boga  darovanim  kako  bi 
pomogao  bližnjemu.  Tako  je  uspijevao  postići  da  su  svi 
prepoznavali  da  dobro  od  Boga  dolazi  te  su  Boga  slavili 
i  zahvaljivali  Mu. 

Josipa  su  jako  voljeli  oni  kojima  je  davao  milostinju 
i  hvalili  su  ga  po  mjestu,  a  to  je  postalo  razlog  za  zavist 

nekih  zlih  ljudi  koji  su  ga  progonili  i  ogovarali  su  Josipa 
govoreći  da  sve  čini  kako  bi  bio  hvaljen  i  čašćen.  Đavao 
se  njima  služio  da  diskreditira  kijeposti  svetog  mladića. 
To  su  Josipu  i  kazali,  a  on  je  uživao  što  su  ga  ocrnjivali, 
da  se  loše  o  njemu  govori,  samo  je  žalio  jer  su  vrijeđali 
Boga.  Zbog  toga  Ga  je  molio  da  ih  prosvijetli  kako  te 
osobe  ne  bi  vrijeđale  Njegovu  dobrotu. 

Kada  bi  se  svetac  susretao  s  onima  koji  su  ga  ocrnjivali, 
bio  bi  prema  njima  ljubak  i  uljudan,  a  ako  bi  bilo  prilike 
da  uđe  s  njima  u  razgovor,  govorio  bi  im: 

Pazite  da  ne  uvrijedite  Boga,  ako  mene  vrijeđate,  to 
nije  važno.  Neki  od  onih  koji  su  to  činili  ostajali  bi  dirnuti 
Josipovom  ljupkošću  kako  je  postupao  i  ponizivao  se  više 
od  svih  prepoznajući  sve  druge  kijeposnijima  i  boljim  od 
sebe.  Svima  je  govorio  s  velikim  poštovanjem  tako  da 
su  i  najtvrđa  srca  ostajala  dirnuta  njegovim  riječima  i 
ponašanjem.  Primjećivalo  se  kako  je  svetac  bio  u  vezi  s 
Bogom  po  molitvi  i  kako  je  njegovo  srce  bilo  puno  Duha 
Božjega. 

Njegova  vjera  -  Josip  je  bio  obdaren  velikom  vjerom 
tako  da  nikada  nije  sumnjao  u  Božja  obećanja  koja 
mu  je  Bog  dao  preko  anđela  koji  mu  je  govorio  u  snu, 
iako  je  vidio  da  se  obećanja  u  vremenu  kasne  ostvariti. 
Nikada  nije  oklijevao,  nego  je  ostao  postojan  da  će  se 
sve  ostvariti,  nasljedujući  tako  patrijarha  Abrahama  u 
vjeri.  Držao  je  sigurnim  riječi  koje  mu  je  govorio  anđeo  i 
čekao  ispunjenje  danih  obećanja,  a  nikada  nije  prestajao 

moliti  svoga  Boga  da  ga  utješi  dajući  mu  ono  što  mu  je 
anđeo  bio  obećao. 

Suhoće  i  muke  -  Josip  je  hodio  s  toliko  napretka  u 
Božjim  zapovijedima  i  kušao  je  utjehu  u  svojoj  duši,  a 
kada  je  Bog  želio  kušati  njegovu  vjernost,  oduzimao  mu 
je  Svoju  božansku  svjetlost  i  njegovu  nutarnju  utjehu 
ostavljajući  ga  i  bez  posebne  pomoći  koju  je  dobivao 
preko  anđela  tako  da  ga  više  nije  čuo.  Tako  se  sveti 
mladić  nalazio  u  velikoj  žalosti  i  muci. 

Pa  ipak  nije  propuštao  svoje  uobičajene  pobožne 
vježbe,  nego  je  naprotiv  povećao  svoje  molitve  i  postove 
neprekidnim  molitvama  svom  Bogu  bojeći  se  da  Ga  je 
uvrijedio.  Provodio  je  cijele  noći  u  molitvi  tražeći  od 
svoga  Boga  da  se  udostoji  po  anđelu  otkriti  uzrok  toga 
što  je  proživljavao  te  u  čemu  je  pogriješio  kako  bi  mogao 
činiti  dostojnu  i  potrebnu  pokoru  jer  on  nije  bio  svjestan 
razloga  zbog  kojega  se  Bog  od  njega  povukao. 

Sveti  mladić  je  ostao  nekoliko  mjeseci  u  ovoj  muci 
trpeći  s  velikom  jakošću  i  s  nadom  da  ga  Bog  sigurno  ne 
će  propustiti  utješiti  u  tolikoj  muci.  A  kada  bi  bio  sam  i 
napušten,  u  njemu  su  rasli  vjera  i  povjerenje  u  Boga. 
Više  se  Bogu  privijao  u  molitvi  sjedinjujući  svoju  volju 
s  voljom  Božjom.  Često  je  Bogu  govorio  da  zaslužuje 
ove  suhoće  zbog  toga  što  je  loše  odgovarao  Bogu  i  zbog 
velikih  uvreda  koje  Mu  je  nanio,  ponizivao  se  uvijek  sve 
više  priznajući  se  giješnikom.  Bog  je  dopustio  da  u  ovom 
vremenu  đavao  jako  muči  Josipa  različitim  napastima,  a 
poglavito  nepouzdanjem,  ali  je  on  uvijek  ostajao  postojan 
uzdajući  se  uvijek  sve  više  u  veliku  Božju  dobrotu. 

Utjehe  -  Josip  je  trpio  sa  velikom  strpljivošću  i 
predanjem,  podnosio  je  sve  napasti  i  napadaje  paklenog 
neprijatelja  i  u  svemu  se  pokazao  vjeran  Bogu  koji  se 
naslađivao  tješiti  ga  za  njegovu  vjernost.  Jedne  večeri, 
u  molitvi  ožalošćen  više  nego  inače,  Josip  začu  nutarnji 
glas  svoga  Boga  koji  ga  je  tješio  govoreći  mu  da  ga  On 
puno  ljubi  i  da  ga  nikada  ne  će  ostaviti  te  da  mu  je  uvijek 
bio  na  pomoći  po  svojoj  milosti. 

Svetac  je  bio  jako  utješen  kad  je  Čuo  ovaj  glas  koji 
je  bio  popraćen  divnom  slašću  i  blagošću,  a  njegov  duh 
je  bio  prosvijetljen  zbog  čega  je  utješeni  Josip  prepun 
radosti  zaplakao  od  nutarnje  slasti  te  je  svim  svojim 
bićem  hvalio  i  slavio  Boga  koji  se  udostojao  utješiti  ga 
na  taj  način  i  dovesti  do  prijašnjeg  stanja. 

Nakon  što  je  neko  vrijeme  proveo  u  činima 
zahvaljivanja  i  slatkom  razgovoru  s  Bogom  malo  se 
odmorio  a  anđeo  mu  je  govorio  u  snu  uvjeravajući  ga  da 
se  u  vrijeme  svoje  muke  jako  Bogu  dopao  jer  je  u  svemu 
ostao  vjeran,  kao  i  u  napastima.  Bog  mu  je  to  učinio  kako 
bi  kušao  njegovu  ljubav  i  vjernost,  a  nutarnje  muke  nisu 
bile  plod  njegove  nevjemosti,  nije  on  uvrijedio  Boga  kao 
što  se  pribojavao. 

Kad  se  sveti  mladić  probudio,  bio  je  jako  zadovoljan 
zbog  riječi  anđela  iako  ga  nije  ni  vidio  ni  čuo  kad  se 
probudio.  On  gaje  svaki  put  molio  da  zahvali  u  njegovo 
ime  jer  je  osjećao  da  ne  može  zahvaliti  kako  bi  trebalo, 
a  anđeo  nije  propuštao  ispuniti  to  što  mu  je  Josip 
predlagao. 

Svete  gorljivosti  -  Sv.  Josip  nakon  što  se  povratio 
u  stanje  utjehe  i  mira  u  duhu  jer  se  božanska  svjetlost 
bila  vratila  u  njegovu  dušu,  nikada  nije  bio  zasićen 
hvaljenjem  i  slavljenjem  Božje  dobrote,  i  s  kim  bi  se  god 
susretao  razgovarao  bi  o  božanskoj  veličini  i  savršenstvu, 
raspaljivao  se  sve  više  u  božanskoj  ljubavi. 

Plamen  koji  mu  je  gorio  u  srcu  bio  je  vidljiv  i  na 
njegovu  licu.  Bio  je  sav  ražaren  sa  svjetlećim  pogledom 
tako  da  se  divio  svatko  tko  bi  ga  gledao,  a  najviše  njegovi 
roditelji  koji  su  kušali  veliku  utjehu  i  skrušenost.  Često 
su  među  sobom  razgovarali  o  sretnoj  sudbini  koja  ih  je 
zapala  jer  im  je  Bog  dao  takvog  sina. 

Marijino  rođenje  -  Na  dan  kad  je  na  svijet  došla 
Presveta  Djevica  Marija  predodređena  da  bude  Majkom 
Božanske  Riječi  i  zaručnicom  sv.  Josipa,  njemu  anđeo 
u  snu  progovori  i  reče  da  zahvaljuje  Bogu  na  posebnom 
daru  koji  je  Bog  dao  cijelom  svijetu,  a  na  jedinstven 
način  i  njemu.  Ali  mu  nije  objavio  o  čemu  se  radi,  a 
svetac  nije  istraživao,  nego  se  odmah  probudi  i  započe 
moliti  zahvaljujući  Bogu  na  posebnu  daru  svijetu  i  njemu 
samome  kao  što  mu  je  to  naložio  anđeo. 

Zahvaljujući  za  taj  dar  Josip  je  kušao  neuobičajenu  slast 
i  radost  kakve  nikada  prije  nije  kušao  i  zbog  toga  je  pao 
u  preslatku  ekstazu  u  kojoj  su  mu  bila  objavljena  mnoga 
otajstva  o  dolasku  obećanog  Mesije  i  Njegove  Presvete 
Majke.  Svetac  je  ostao  još  više  utješen  i  raspaljen  željom 
koju  je  imao  za  dolaskom  Mesije  na  svijet  i  zbog  toga 
je  pojačao  svoje  prošnje  s  više  nastojanja  te  je  izgarao  u 

tim  željama  dopadajući  se  tako  Bogu  koji  je  htio  da  Ga 
se  moli  za  dolazak  Mesije.  Uistinu  naš  Bog  traži  od  ljudi 
puno  molitve  da  bi  udijelio  tako  velike  i  uzvišene  milosti 
a  Josip  je  u  tome  potpuno  vršio  volju  Božju. 


10.  poglavlje:  Ponašanje  sv.  Josipa  kod  smrti 
njegovih  roditelja 

Prisustvuje  smrti  svoje  majke  -  Kad  je  Josip  došao 
do  dobi  od  18  godina  svidje  se  Gospodinu  uzeti  njegove 
roditelje  sa  ovoga  svijeta.  Prvo  njegovu  majku  koja  se 
teško  razboljela  i  bila  je  dugo  i  teško  nepokretna.  Time 
ju  je  Bog  očistio  od  svih  njenih  nedostataka  i  otišla  je  u 
Limb.  Bog  joj  je  učio  ovu  milost  zbog  ustrajnih  molitava 
njenog  sina  da  se  udostoji  poslati  njegove  roditelje  na 
počinak  u  krilo  Abrahamovo. 

Josip  je  divno  služio  svojoj  majci  tješeći  je  i  pomažući 
joj  u  njenim  mukama  trajno  moleći  Boga  da  joj  dadne 
strpljenje  u  mučnoj  nepokretnosti.  Sveti  mladić  je  cijele 
noći  bdio  služeći  majci  i  moleći  za  nju,  uvijek  joj  je 
iskazivao  veliku  zahvalnost  za  sve  što  je  od  nje  primio, 
a  u  zadnjim  časovima  njenog  života  to  joj  je  pokazao  na 
poseban  način  tako  Što  je  nikada  nije  napuštao  niti  mu  je 
bilo  teško  služiti  joj  sa  svetom  i  sinovskom  ljubavlju. 

Sinova  pomoć  je  bila  na  veliku  utjehu  nepokretnoj 
bolesnici  i  trajno  gaje  blagoslivljala  i  molila  Boga  da  ga 
ispuni  svojim  blagoslovom.  Na  kraju  njenog  života  Josip 
je  pred  njom  pao  ničice  i  molio  da  ga  blagoslovi  i  da  mu 

oprosti  u  svemu  što  joj  eventualno  nije  dobro  učinio. 

Dobra  majka  ga  je  blagoslovila  i  potakla  da  ne  ostavi 
način  života  koji  je  do  tada  provodio,  te  da  raste  uvijek 
sve  više  u  služenju  Bogu,  zahvali  mu  za  to  što  joj  je 
bolesnoj  služio,  a  isto  učini  i  Josip  prema  svojoj  majci. 
Reče  joj  da  rado  prihvati  smrt  jer  se  sigurno  nadao  da 
će  njena  duša  ići  u  Limb  među  svete  patrijarhe.  Majka 
je  bila  jako  utješena  riječima  svoga  sina  i  molila  je 
Boga  da  ga  blagoslovi  i  utvrdi  u  blagoslovu  koji  mu  je 
ona  davala.  A  Bog  da  bi  joj  pokazao  da  uslišava  njenu 
molitvu,  pokaza  joj  na  Josipovu  licu  jasnu  svjetlost  te  je 
bila  jako  utješena  i  skupa  sa  sinom  je  zahvaljivala. 

Zatim  se  njeno  zdravstveno  stanje  još  više  pogoršalo 
i  ušla  je  u  agoniju,  a  sin  je  nikada  nije  ostavljao  služeći 
joj  do  zadnjeg  daha  velikodušno  i  s  jakošću  u  duši.  Nije 
samo  služio  majci,  nego  je  tješio  i  svoga  oca  koji  je  bio 
jako  ožalošćen  zbog  gubitka  tako  dobre  žene. 

Moli  i  tješi  svoga  oca  -  Kad  mu  je  umrla  majka,  Josip 
se  zadrža  malo  u  tješenju  svoga  oca  a  zatim  se  povukao 
u  svoju  sobu  i  dao  oduška  svojim  suzama.  Nakon  toga 
molio  se  Bogu  da  ga  utješi  u  tolikoj  njegovoj  žalosti. 
Bog  nije  propustio  to  učiniti  tako  Stoje  Josip  čuo  Njegov 
glas  u  nutrini  da  su  ispunjenje  njegove  želje  i  uslišane 
molitve  za  njegovu  majku  tako  daje  sveti  mladić  utješen 
zahvaljivao  Bogu,  napustio  svoju  sobu  i  otišao  ponovno 
tješiti  svoga  oca  koji  se  utješi  i  jako  ohrabri  riječima  koje 
mu  je  kazao  sin. 

Josipovo  slaganje  s  voljom  Božjom  -  Sljedeće  noći 
dok  je  Josip  spavao.  Anđeo  mu  reče  u  snu  da  je  njegova 
majka  već  u  Limbu  te  da  će  uskoro  ostati  i  bez  svoga 
oca,  da  se  prikloni  volji  Božjoj,  da  se  ne  boji  ničega  jer 
će  ga  Bog  uvijek  braniti  na  svim  njegovim  putovima. 

Svetac  je  bio  utješen  viješću  o  svojom  majci,  ali 
istodobno  i  žalostan  zbog  oca.  Prihvati  volju  Božju 
i  ohrabri  se  da  podnese  mnoge  muke  koje  će  mu  doći 
zbog  gubitka  oca,  vjerujući  riječima  anđela  da  će  ga  Bog 
Čuvati  i  Štititi  na  svim  putovima. 

Pa  ipak  njegova  ljudskost  je  živo  osjećala  sve  što  je 
predviđao  da  će  trpjeti,  a  duh  je  bio  spreman  trpjeti  sve 
i  primiti  sve  iz  ruku  Božjih.  Josip  je  ostao  bez  majke  i 
vidio  je  oca  jako  ožalošćena  te  je  često  išao  tješiti  ga  te 
ga  nikada  nije  napuštao  u  njegovoj  žalosti  kao  dobri  sin 
prema  ljubljenom  roditelju. 

Pored  kreveta  umirućeg  oca  -  Nije  prošlo  mnogo 
vremena  a  Josipov  otac  pade  smrtno  bolestan  u  krevet. 
Josip  je  bio  već  jako  oslabio  u  tjelesnoj  snazi  zbog  muka 
i  napora  koje  je  podnio  kad  je  služio  bolesnu  majku. 
Osjeti  dodatni  napor  i  preporuči  se  jako  Bogu  da  mu 
pomogne  svojom  milošću,  da  mu  udijeli  snagu  i  duh  da 
može  služiti  ocu  u  njegovoj  bolesti. 

Bog  ga  je  utješio  i  umnožio  mu  snagu  a  Josip  se  sav 
založi  u  služenju  ocu.  Nije  ga  napuštao  dan  i  noć,  služio 
mu  je  s  velikom  ljubavlju  potičući  ga  da  strpljivo  trpi 
patnje  i  muke,  a  ocu  je  dodatno  donosila  muku  misao 

da  će  mu  sin  ostati  sam  te  da  će  se  zbog  toga  mučiti.  Sin 
ga  je  tješio  da  mimo  umre,  da  ne  misli  na  njega  jer  zna 
da  će  ga  Bog  štititi  i  braniti  u  svim  njegovim  potrebama 
a  bolesnik  se  tako  smirivao  i  imao  povjerenje  u  Boga 
siguran  da  će  u  svemu  skrbiti  za  njegova  sina  Josipa  jer 
je  znao  da  ga  jako  ljubi. 

Zatim  je  sinu  ostavio  sve  svoje  imanje  da  se  njime 
služi  kako  bude  htio  jer  je  bio  siguran  da  će  to  Josip 
dobro  upotrijebiti,  a  kao  dobri  otac  podsjetio  ga  je  na 
mnoge  stvari,  preporučio  mu  je  strah  Božji  i  ljubav  prema 
Bogu  i  bližnjemu.  Josip  je  slušao  očeve  riječi  s  velikom 
poniznošću  i  podložnošću  i  nakon  što  mu  je  zahvalio  na 
njegovim  riječima  obećao  mu  je  da  će  učiniti  sve  što  mu 
kaže  za  njegovo  dobro  i  na  slavu  Božju. 

Time  je  otac  bio  sve  više  utješen  i  govorio  je  svome 
sinu:  ,JSine  moj,  ja  umirem  zadovoljan  jer  vidim  da  si 
dobro  zauzet  u  vršenju  krjeposti,  da  se  Boga  bojiš,  da  Ga 
ljubiš,  a  i  zato  što  ti  ostavljam  u  baštinu  puno  dobara  te 
imaš  potrebno  za  uzdržavanje  te  možeš  davati  milostinju 
prema  svojoj  želji.  Preporučam  ti  svoju  dušu,  neka 
tvoja  briga  bude  moliti  Boga  da  mi  oprosti  moje  prošle 
grijehe  te  milost  da  idem  na  mjesto  spasenja.  Nemoj 
nikada  zaboraviti  na  mene  i  svoju  majku  jer  si  shvatio 
koliko  smo  te  ljubili  i  koliko  smo  se  na  poseban  način  o 
tebi  brinuli.  Sad  mi  ne  preostaje  ništa  drugo  nego  da  ti 
dam  svoj  očinski  blagoslov  i  moliti  Boga  da  ga  potvrdi 
svojim  blagoslovom,  da  te  uvijek  sve  više  ispunja  svojom 
milošću.» 

Na  ove  riječi  ponizni  Josip  se  baci  na  zemlju  i  zatraži 

blagoslov  od  svoga  oca  a  još  više  Božji,  te  je  istovremeno 
primio  blagoslov  od  oca  i  Boga.  Zatim  je  sa  suzama  u 
očima  zahvalio  ocu  za  sve  dobro  koje  mu  je  učinio,  na 
dobrom  odgoju  i  dobrim  primjerima  koje  mu  je  dao. 
Zatim  ga  je  molio  da  mu  oprosti  za  sve  ono  što  je  učinio 
protiv  njegove  volje  i  čime  gaje  mogao  povrijediti. 

Ali  on  ocu  nije  nikada  uzrokovao  nikakvu  nelagodnost, 
nego  mu  je  bio  po  volji  i  njegova  utjeha  te  mu  otac  reče 
da  mu  nema  što  oprostiti,  a  njegov  sveti  sin  nezadovoljan 
time  ne  htjede  ustati  prije  nego  li  mu  otac  obeća  da  mu 
sve  oprašta.  Otac  da  bi  mu  udovoljio,  reče  mu  da  mu  sve 
oprašta  radosna  srca  čime  je  sin  bio  jako  zadovoljan  te 
toplo  zahvali  ocu. 

Zatim  gaje  Josip  molio  da  može  siromasima  i  Hramu 
dati  dobra  koja  mu  ostavlja,  a  otac  mu  u  tome  ostavi 
slobodu  da  raspolaže  time  kako  hoće  i  kako  je  Bogu  po 
volji.  Zadovoljan  time  Josip  ponovno  zahvali  ocu  i  uvjeri 
ga  da  ne  će  zaboraviti  ni  njega  ni  majku  te  da  može  miran 
i  siguran  otići  s  ovoga  svijeta. 

Zadnje  služenje  ocu  -  Kada  se  bolesnom  ocu 
zdravlje  pogoršalo,  Josip  mu  je  povećao  svoje  služenje  i 
pomoć  i  još  više  molitve  Bogu  za  vječno  spasenje  svoga 
dobrog  oca  a  Bog  mu  udijeli  u  tome  postojanu  sigurnost. 
Radostan  zbog  toga  svetac  je  neprestano  zahvaljivao 
Bogu.  Zatim  se  Josip  obratio  Bogu  i  prikazao  mu  se  da 
on  trpi  umjesto  onoga  što  je  još  trebao  trpjeti  njegov  otac 
kao  nadoknadu  božanskoj  pravdi  kako  bi  duša  njegova 
oca  išla  izravno  u  Limb  svetih  Patrijarha. 

Bog  ga  je  uslišao  tako  što  je  Josip  dugi  niz  sati 
upio  jako  teške  bolove  s  velikim  predanjem  sretan  što 
je  mogao  preuzeti  muke  koje  je  trebao  trpjeti  njegov 
otac  te  je  toplo  Bogu  zahvaljivao  i  bio  jako  siguran  da 
će  njegov  otac  poći  u  mir  nakon  smrti  svojom  dušom  u 
Abrahamovo  krilo.  Podizao  je  ruke  nebu  i  s  radošću  u 
srcu  slavio  i  zahvaljivao  božanskoj  dobroti. 

Očeva  smrt  -  Kad  je  otac  došao  do  zadnjih  časova 
života,  sin  mu  je  služio  s  velikom  ljubavlju,  poticao  ga 
na  povjerenje  u  božansku  dobrotu  i  milosrđe  da  mimo 
pođe  s  ovoga  svijeta  jer  će  ići  na  mjesto  mira.  Umimći 
otac  je  bio  jako  utješen  prisutnošću  svoga  sina  i  umro 
je  s  velikim  predanjem  i  sigurnošću  za  svoje  vječno 
spasenje. 

Kada  je  bolesnik  izdahnuo,  Josip  se  povukao  i  zaplakao 
i  to  s  pravom  jer  je  ostao  bez  oca  koji  mu  je  toliko  dobra 
učinio  i  koji  gaje  dobro  odgojio.  U  izljevu  bola  kleknuo 
je  pred  Bogom  i  sa  suzama  molio  za  Njegovu  pomoć 
govoreći: 

„Bože  Abrahama,  Izaka  i  Jakova!  Moj  Bože,  ostao 
sam  bez  oca  i  majke  koje  se  tebi  svidjelo  uzeti  iz  bijeda  i 
krhkosti  ovoga  života.  Sad  Te  molim  da  se  udostojiš  uzeti 
me  potpuno  pod  svoju  zaštitu,  a  ja  se  Tebi  potpuno 
predajem  i  posvećujem.  Uvijek  si  me  branio  i  štitio, 
uvijek  sam  bio  tvoj  rob,  a  sada  Ti  se  ponovno  posvećujem 
i  molim  Te  da  me  uzmeš  pod  svoju  zaštitu.  Sada  nisam 
nikom  podložan  osim  Tebi.  Bože  moj,  daj  mi  milost  da  Ti 
mogu  reći  s  prorokom  i  kraljem  Davidom:  Otac  moj  i 
majka  će  me  ostaviti,  ali  Ti  me  ne  ćeš  ostaviti  (Ps  26, 10). 

Odsada  pa  nadalje  Ti  ćeš  biti  moj  Otac,  moja  majka  i 
moj  zaštitnik  i  moje  utočište,  od  mene  i  svega  moga  čini 
što  hoćeš,  neka  se  na  meni  vrši  Tvoja  božanska  volja 
u  svim  stvarima,  daj  da  je  ja  shvatim  jer  sam  spreman 
vršiti  je  u  svemu  i  potpuno 

Dok  je  Josip  govorio  ove  riječi  svome  Bogu,  bio  je 
jako  utješen  jer  je  Bog  dopustio  da  čuje  Njegov  glas  u 
nutrini  koji  mu  reče  da  bude  miran  i  siguran,  da  će  ga 
uvijek  štititi  i  bdjeti  nad  njim  očinskom  ljubavlju.  Josip 
je  zahvalio  Bogu  na  uzvišenim  darovima  koje  mu  je 
udijelio  i  potpuno  utješen  podigao  se  iz  molitve. 

Mučne  kušnje  i  Josipovo  strpljenje  -  Sveti  Josip 
je  prošao  kroz  mnoge  muke  jer  su  svi  znali  za  njegovu 
dobrotu  te  je  svatko  sebi  dopustio  da  uzima  Što  mu 
padne  na  pamet  iz  njegova  doma,  a  posebno  osobe 
koje  su  služile  u  njegovoj  kući  uzimale  su  robu  i  ono 
što  im  se  sviđalo.  Josip  je  sve  primjećivao,  nije  imao 
protivne  osjećaje  prema  njima,  samo  ih  je  opominjao  da 
ne  vrijeđaju  Boga,  da  ne  otežavaju  svoju  dušu  grijehom, 
a  kako  je  svetac  bio  po  prirodi  prijazan,  dobrohotan  i 
velikodušan,  nisu  se  na  to  obazirali  i  iskorištavali  su 
njegovu  dobrotu. 

Kad  je  Josip  vidio  da  nisu  prestajali  štetiti  mu,  da  ne 
bi  vrijeđali  Boga  odluči  da  im  dopusti  to  što  su  činili  i 
darova  im  sve  što  su  bili  sami  uzeli.  To  im  je  bio  razlog 
da  ga  vrijeđaju  s  uvrjeđljivim  riječima  i  kako  ih  je  đavao 
poticao  da  bi  iskalio  svoj  bijes  na  svecu,  učini  da  ga 

maltretiraju  i  vrijeđaju  isti  oni  kojima  je  on  učinio  toliko 
dobra. 

Svetac  je  s  velikim  strpljenjem  trpio  sve  uvijede 
bez  da  se  zbog  toga  uznemirivao.  1  očevi  rođaci  su  mu 
uzeli  neka  dobra  s  isprikom  da  su  željeli  Josipa  u  svojoj 
kući  a  svetac  im  ostavi  sve  na  miru  i  nikada  nije  htio 
pristati  ići  stanovati  kod  rođaka  jer  je  bio  odlučio  poći 
u  Jeruzalem  kako  bi  mogao  posjećivati  Hram.  Ovi  su 
se  jako  naljutili  na  svetog  mladića  i  kad  ga  nisu  mogli 
odvratiti  laskanjem,  pokušali  su  prijetnjom.  Puno  puta 
su  ga  uvrijedili  djelima  i  riječima,  a  Josip  je  sve  trpio  a 
da  mu  se  zbog  toga  nije  mijenjao  duh  i  nikada  ga  nisu 
vidjeli  ni  Ijutita  niti  nemirna. 

Do  te  mjere  su  bili  bezobzirni  da  su  uzeli  Josipu  svu 
njegovu  imovinu,  a  on  se  uteče  Bogu  tražeći  pomoć  u 
tolikoj  potrebi  i  da  se  udostoji  pokazati  mu  svoju  volju  i 
što  on  treba  činiti. 

Bog  nije  odugovlačio  utješiti  ga.  U  snu  mu  je 
progovorio  anđeo  i  kazao  da  proda  sve  što  mu  je 
preostalo,  dio  neka  da  siromasima,  dio  ponese  sobom  i 
daruje  Hramu  u  Jeruzalemu,  a  za  sebe  da  ostavi  manji 
dio  jer  Bog  hoće  da  živi  kao  siromah,  da  ide  živjeti  u 
Jeruzalemu  kako  bi  naučio  zanat  drvodjelje  da  može 
zarađivati  za  život,  da  ostane  djevac  kao  stoje  Bogu  bio 
obećao,  da  živi  povučeno  od  ljudi  kako  njegova  nevinost 
ni  na  koji  način  ne  bi  bila  okaljana  te  da  na  takav  način 
živi  dok  mu  Bog  drugačije  ne  naloži.  Reče  mu  da  će  ga 
Bog  uvijek  štititi,  braniti  i  ispunjati  svojim  blagoslovom. 
To  je  anđeo  kazao  Josipu,  a  njemu  je  bilo  dosta  da  sve 
točno  napravi  kako  mu  je  bilo  rečeno. 

Josip  proda  sve  što  mu  je  bilo  ostalo,  a  dok  je  to 
činio  trpio  je  mnoge  prijekore  i  progonstva.  Čim  bi 
izišao  iz  očinske  kuće,  svatko  tko  bi  ga  vidio  izrugivao 
bi  mu  se  govoreći  da  rasipa  očevo  imanje,  nazivali  su 
ga  nerazboritim  i  ludim,  neki  ništavilom,  lutalicom, 
lijenčinom  i  svatko  je  sebi  dopuštao  da  ga  vrijeđa. 

Svetac  je  sve  trpio  s  puno  strpljenja  i  nikada  nikome 
nije  ništa  odgovarao  iako  se  mogao  s  razlogom  buniti 
protiv  svojim  mještana  i  rođaka  koji  su  mu  neprevedeno 
oduzeli  tolika  dobra,  ali  to  nikada  nije  učinio,  nego  je  sve 
strpljivo  trpio  u  Šutnji. 

Kad  je  prodao  sve  što  mu  je  bilo  preostalo,  kao  što 
mu  je  to  naložio  anđeo,  njegovi  rođaci  su  ga  tukli  i 
zlostavljali  kao  rasipnika  dobara  koja  su  njima  trebala 
pripasti.  Josip  je  sve  trpio  s  puno  tolerancije  i  nije  zbog 
toga  imao  nikakvo  zlopamćenje,  nego  se  prostro  pred 
Bogom  i  milio  ga  da  se  udostoji  braniti  ga  i  osloboditi  iz 
ruku  njegovih  protivnika  kao  što  je  oslobodio  Davida  iz 
ruku  neprijatelja  i  tolikih  drugih. 

Utješen  od  Boga  -  Budući  daje  bio  tako  žalostan.  Bog 
je  brzo  utješio  svoga  vjernoga  slugu,  progovorio  mu  je  u 
nutrini  i  uvjerio  ga  u  svoju  pomoć  i  potakao  da  strpljivo 
trpi  jer  će  ga  bogato  nagraditi.  Josip  je  ostao  jako  utješen 
velikim  Božjim  obećanjima  i  osnažen  da  trpi  još  više, 
ali  Bog  nije  dopustio  da  bude  više  zlostavljan  i  mučen  jer 
je  već  bio  prokušao  njegovu  vjernost  i  strpljenje. 

Zbog  toga  su  ga  svi  pustili  na  miru,  a  sveti  mladić 
kad  je  sve  prodao  i  sabrao  novce,  prikaza  sve  Bogu 
ne  zadržavajući  za  sebe  ništa  moleći  Ga  da  prihvati  to 
prikazanje. 

Anđeo  mu  u  snu  progovori  i  reče  da  odmah  ostavi  svoj 
rodni  kraj  i  pođe  u  Jeruzalem  te  kada  dođe  u  Hram,  reći 
će  mu  ponovno  što  treba  činiti.  Sutradan  u  jutro  Josip  se 
zaputi. 

11.  poglavlje:  Odlazak  sv.  Josipa  iz  Nazareta 

Ostavlja  Nazaret  -  Naš  Josip  ustade  u  jutro  prije 
svitanja  i  uze  mali  svežanj  sa  robom  što  mu  služi  i  pomoli 
se  Bogu  da  mu  pomogne  na  putu.  Sveti  mladić  reče: 

„Evo  moj  Bože,  ostavljam  svoj  rodni  kraj  te  kao 
siromah  i  prosjak  idem  u  Jeruzalem  kako  bih  izvršio  Tvoju 
volju.  Koliko  sam  siromašniji  toliko  sam  zadovoljniji, 
jer  se  Tebi  tako  mili,  a  budući  da  sam  u  svom  kraju  bio 
vrijeđan  djelima  i  riječima  i  lišen  svojih  vremenskih 
dobara,  molim  Te  da  ih  ne  kazniš,  nego  da  im  oprostiš 
sve  što  su  mi  učinili  jer  ja  dobra  srca  svima  opraštam  i 
svima  želim  svako  dobro.  A  ako  se  u  gradu  kamo  idem 
živjeti  Tebi  svidi  da  se  prema  meni  na  isti  način  odnose, 
spreman  sam  sve  trpjeti  kako  bih  izvršio  Tvoju  volju. 

Molim  Te  da  me  ne  ostaviš  jer  imajući  Tebe  na 
pomoći  ničeg  se  ne  bojim.  Molim  Te  da  me  sada  očinski 
blagosloviš,  da  me  braniš  na  mom  putu,  neka  me  podupire 
tvoja  svemoćna  desnica  dok  se  ja  sav  predajem  u  tvoje 
očinske  i  Ijubezne  ruke  ". 

Nakon  što  je  ovo  izrekao  podiže  se  sa  molitve  sav 
radostan  jer  mu  je  Bog  obećao  svoj  blagoslov,  uze  svoj 
mali  zavežljaj  i  otputova  iz  Nazareta  prije  svitanja  dana. 
Pođe  pješice  na  putu  za  Jeruzalem  a  da  ga  nitko  nije 

vidio.  Išao  je  sam  slaveći  i  zahvaljujući  Bogu  moleći 
razne  Davidove  psalme  jako  radostan  u  duhu  i  često  je 
ponavljao: 

„Evo  Bože  moj,  dolazim  vršiti  Tvoju  Božansku  volju  i 
želju  koju  sam  oduvijek  imao  da  stanujem  u  Jeruzalemu 
kako  bih  mogao  posjećivati  Hram 

A  koliko  je  više  prolazio  puta,  u  njegovu  srcu  se 
budila  želja  da  brzo  dođe  do  cilja  te  se  tamo  u  Hramu 
klanja  svome  Bogu  i  Njemu  se  prikaže  i  posveti.  U 
Nazaretu  se  raširila  vijest  daje  Josip  otputovao,  ali  nije 
nikoga  bilo  tko  bi  ga  tražio,  naprotiv  mnogi  su  se  tome 
obradovali  jer  su  mislili  kako  će  u  miru  uživati  ono  Što 
su  mu  nepravedno  oduzeli.  Tako  je  Josip  bio  od  svih 
zaboravljen,  nije  se  o  njemu  više  govorilo  u  njegovom 
rodnom  kraju  uzvraćajući  mu  nezahvalnošću.  Sveti 
mladić  kad  je  to  saznao,  jako  se  obradova  i  reče:  „Tako 
će  me  ostaviti  živjeti  u  miru,  bit  ću  ovdje  u  miru 

U  Jeruzalemu  -  Kad  je  došao  u  Jeruzalem,  Josip  je 
išao  ravno  u  Hram  u  kome  se  poklonio  svome  Bogu 
i  ponovno  Mu  se  prikazao,  zahvalio  na  brizi  za  njega 
tijekom  putovanja  i  molio  da  mu  objavi  svoju  volju.  A 
Bog  mu  je  ovdje  ponovno  progovorio  u  nutrini  nalažući 
mu  što  treba  činiti.  A  svetac  budući  daje  bio  umoran  od 
puta,  ode  i  malo  se  odmoriti.  Tražio  je  od  Boga  blagoslov 
i  sav  radostan  izišao  iz  Hrama  te  pošao  u  neki  gostinjac 
nahraniti  se  i  odmoriti.  U  snu  mu  je  anđeo  ponovno 
progovorio  i  potvrdio  ono  što  mu  je  Bog  rekao  u  nutrini 
te  mu  naložio  da  dvije  trećine  novca  koji  je  donio  dadne 


72 


u  Hram,  a  trećinu  koja  preostaje  neka  podijeli  na  pola 
dajući  jednu  siromasima,  a  drugu  neka  zadrži  za  svoje 
potrebe  u  prvim  danima,  što  Josip  i  učini. 

U  jutro  nakon  što  je  ustao  na  vrijeme  i  izmolio  svoje 
uobičajene  molitve  pošao  je  u  Hram  i  dao  milostinju  s 
puno  radosti,  zatim  je  počeo  opet  moliti  slaveći  Boga  i 
zahvaljujući  što  mu  je  objavio  svoju  volju  i  ponovno  se 
prikazao  spremnim  prihvatiti  sve  što  mu  bude  rečeno  od 
anđela. 

Nakon  što  se  zadržao  neko  vrijeme,  napusti  Hram  i 
poče  davati  milostinju  siromasima  te  je  u  kratkom  roku 
razdao  sve  ono  što  mu  je  bilo  rečeno. 

Naučnik  kod  drvodjelje  -  Josip  je  zatim  tražio  neku 
osobu  koja  bi  ga  poučila  zanatu  drvodjelje  te  da  tako 
zarađuje  potrebno  za  život.  Nije  dugo  tražio  jer  je  Bog 
providio  da  nađe  jednog  zanatliju  koji  je  bio  vjernik. 
Dogovorio  se  s  njim  da  će  mu  dati  potrebnu  plaću  a  Josip 
poče  učiti  zanat.  U  tome  je  lako  uspijevao  bez  napora 
jer  ljubav  s  kojom  je  vršio  volju  Božju  sve  mu  je  činila 
lakim  i  ugodnim,  lako  se  trudio  naučiti  umijeće  zanata, 
zbog  toga  nije  propuštao  svoje  uobičajene  molitve  i 
psalme. 

Josipova  podložnost  -  Sveti  mladić  je  živio  s  velikom 
poniznošću,  točnošću  i  podložnošću  svome  gospodaru, 
a  zbog  Josipovih  rijetkih  krjeposti  gospodar  ga  je  jako 
uzljubio.  Josip  gaje  poštovao  kao  nadređenoga  i  nikada 
mu  nije  govorio  o  sebi,  svom  rođenju  i  drugim  stvarima. 

Govorio  je  samo  ono  što  je  bilo  potrebno,  bio  je  pažljiv 
da  dobro  nauči  sve  potrebno  u  zanatu,  nije  se  nikada 
zabavljao.  Kad  je  htio  ići  u  Hram,  tražio  je  dopuštenje 
od  gospodara  i  ako  bi  mu  ga  on  davao,  išao  bi,  a  ako  ne, 
ne  bi  i  tako  se  lišavao  tog  pobožnog  zadovoljstva. 

Josipove  herojske  krjeposti  -  Ovdje  je  Josip  pokazao 
svoje  herojske  kijeposti  jer  je  za  to  imao  puno  prilika. 
Lutalice  i  lijenčine  su  mu  se  često  rugali  govoreći  da  tek 
sada  uči  znat,  da  je  do  sada  bio  lutalica.  Sveti  mladić 
bi  samo  prignuo  glavu  i  nije  odgovarao  ni  jednu  riječ. 
A  kad  bi  gospodar  bio  prisutan,  on  bi  ih  prekoravao  i 
izgonio  iz  radionice.  Josip  bi  ga  molio  da  ih  pusti  jer 
njemu  nisu  smetali. 

Na  poseban  način  bila  je  uočljiva  Josipov  čednost. 
Nikada  nije  podizao  oči  s  posla  i  gledao  nove  stvari  iz 
radoznalosti.  Boravio  je  u  Jeruzalemu,  a  nije  poznavao  u 
gradu  ono  što  bi  budilo  radoznalost  niti  što  se  događalo 
u  njemu.  Nije  išao  drugim  putovima  osim  u  radionicu  i 
Hram,  a  u  radionici  nije  boravio  minimalno  kao  naučnik, 
nego  kao  poslužitelj  koji  je  u  svemu  pa  i  u  najnižim 
stvarima  služio  gospodara. 

Gospodar  primijeti  kako  Josip  daje  milostinju 
siromasima  i  jednoga  dana  ga  potače  da  Čuva  nešto  sa 
strane  jer  je  i  sam  bio  siromah  te  bi  mu  moglo  trebati,  a 
svetac  mu  odgovori:  „Dopusti  mi  da  dajem  siromasima 
milostinju  jer  za  mene  će  se  Bog  pobrinuti  i  providjeti  za 
moje  potrebe  ".  Time  je  gospodar  bio  jako  ganut.  A  Josip 
je  kušao  neobjašnjivu  slast  u  tome  da  je  bio  podložan, 

siromašan  i  slab  u  ljudskim  očima,  u  tome  je  uživao  jer 
mu  je  anđeo  bio  objasnio  da  su  te  kijeposti  jako  drage 
Bogu  i  tko  ih  je  prakticirao,  bio  je  vrlo  drag  Bogu. 

To  je  bilo  dosta  da  se  Josip  zauvijek  u  njih  zaljubi 
i  prakticira  ih  sa  svom  odlučnošću.  Josip  je  tada  imao 
20  godina  i  bio  je  jako  porastao  u  kijepostima  i  ljubavi 
prema  Bogu.  Njegov  duh  nije  se  nikada  udaljavao  od 
Boga,  jedinog  predmeta  njegove  ljubavi,  i  često  dok 
je  radio,  ostajao  bi  zadivljen  kontemplacijom  Božjih 
savršenstava  koja  je  duboko  shvaćao. 

Često  je  postio  i  bdio  ostajući  po  cijele  noći  u  molitvi 
kao  uzet  u  Bogu.  Nastavio  je  i  dalje  prakticirati  svoju 
uobičajenu  ljubav  prema  umirućima,  a  budući  da  nije 
mogao  osobno  poći  i  služiti  im  to  je  činio  neprestanom 
molitvom  preporučujući  ih  toplo  Gospodinu. 

Josip  je  ovim  stilom  života  proveo  nekoliko  godina 
i  naučio  je  zanat.  Čekao  je  da  mu  anđeo  objavi  volju 
Božju,  da  li  bi  se  trebao  povući  i  biti  sam  ili  nastaviti 
raditi  u  radionici  gospodara,  kada  se  on  smrtno  razboli  i 
sretno  preminu. 

Smrt  gospodara  -  Josip  je  s  velikom  ljubavlju  služio 
gospodaru  kod  njegove  bolesti  i  smrti  kao  da  se  radilo  o 
njegovu  ocu.  Puno  je  molio  Boga  za  njegovo  spasenje,  a 
Bog  je  uslišao  njegove  gorljive  molitve. 

Nakon  što  je  ostao  slobodan  od  obaveza,  Josip  je  pošao 
u  Hram  kako  bi  molio  Boga  da  mu  objavi  svoju  volju, 
na  koji  način  želi  da  Mu  služi.  U  toj  molitvi  doživio  je 
veliko  nutarnje  svjetlo  i  bio  je  jako  utješen.  Sljedeće  noći 

anđeo  mu  je  progovorio  u  snu  i  objavio  što  treba  činiti 
kako  bi  vršio  volju  Božju  to  jest  da  se  povuče  živjeti  sam 
i  kupi  sve  što  mu  je  potrebno  za  zanat  koji  je  naučio,  i 
neka  nastavi  živjeti  u  siromaštvu.  Josip  je  tako  i  učinio, 
bio  je  jako  utješen  zbog  uputa  anđela,  a  kad  se  probudio, 
odmah  se  podigao  i  zahvalio  Bogu  za  dane  upute. 

12.  poglavlje:  Josip  obavlja  zanat  drvodjelje  i 
prima  nove  posebne  milosti  od  Boga 

U  svojoj  maloj  radionici  -  Čim  je  Josip  shvatio  po 
anđelu  što  je  volja  Božja,  odmah  ju  je  izvršio  i  kupio 
je  sve  što  mu  je  potrebno  za  obavljati  zanat  drvodjelje 
u  jednoj  maloj  radionici  koju  je  iznajmio  blizu  Hrama. 
U  toj  maloj  radionici  je  radio,  spavao  i  hranio  se,  nije 
izlazio  osim  da  pohodi  Hram  i  pribavi  sve  potrebno  za 
život. 

Najčešće  se  hranio  povrćem  i  kruhom,  pio  je  malo 
vina,  a  i  to  pomiješano  sa  vodom.  Najviše  je  volio  varivo 
od  povrća.  Sveti  mladić  je  provodio  asketski  i  pokornički 
život,  sve  je  trpio  s  radošću  i  utjehom  u  duhu.  Bog  nije 
propuštao  da  ga  ispuni  nebeskim  utjehama.  Josip  je 
volio  samoću  i  šutnju,  nikada  u  radionici  nisu  bile  osobe 
koje  bi  se  zadržavale  u  nepotrebnom  razgovoru,  svi  su 
ga  smatrali  siromahom,  jednostavnom  osobom  i  neukim, 
nisu  mu  ni  prilazili  i  puštali  su  ga  na  miru.  Bio  je  od  svih 
nepoznat  i  prezren. 

Narod  je  dolazio  i  naručivao  potrebne  radove,  a  to  im 
je  bilo  korisno  jer  je  svetac  naplaćivao  onako  kako  su 

mu  davali  prepuštajući  uvijek  njima  cijenu,  a  kad  bi  mu 
platili,  uzimao  bi  sa  zahvalnošću  kao  da  prima  milostinju 
zahvaljujući  onima  koji  su  mu  plaćali. 

Od  plaće  bi  zadržavao  samo  što  mu  je  bilo  potrebno, 
a  ostalo  bi  davao  siromasima.  Tako  mu  je  bio  naložio 
anđeo  a  on  je  točno  tako  i  Činio.  Ponekada  bi  se  mladić 
našao  i  velikoj  nestašici,  nije  imao  ni  za  hranu.  Tada  bi 
išao  u  Hram  i  molio  Boga  da  providi.  Bog  nije  propuštao 
utješiti  svoga  slugu  nadahnjujući  sad  jednu  sad  drugu 
osobu  da  mu  dadne  kao  milostinju  povrća,  voća,  variva, 
kruha,  prema  tome  što  mu  je  nedostajalo. 

Svetac  je  jako  uživao  u  ovoj  milostinji  i  zahvaljivao  je 
Bogu,  a  zatim  i  onima  koji  su  ga  darivali.  Bog  je  često 
proviđao  tako  da  mu  je  slao  poslove  a  da  ih  on  nije  išao 
tražiti.  Josip  je  bio  tako  čedan  da  nije  ništa  nikada  tražio, 
a  imao  je  toliko  povjerenja  u  Boga  da  će  providjeti  za 
njegove  potrebe  daje  bio  miran  i  čekao  Božju  providnost 
koja  nikada  nije  zakazala. 

Mala  radionica  kao  svetište  -  Josip  se  u  svojoj  maloj 
radionici  osjećao  sam  i  od  svih  ostavljen  na  miru  te  se 
često  bacao  ničice  i  prikazivao  svome  Bogu  govoreći: 

„Evo,  moj  Bože.  sav  sam  tvoj,  ništa  me  ne  može  od 
Tebe  odijeliti.  Nemam  nikoga  osim  Tebe,  Ti  si  moja 
baština,  moja  potpora,  moja  utjeha  i  sve  moje  dobro. 
Samo  od  Tebe  očekujem  pomoć  i  utjehu  i  izvan  Tebe 
ništa  ne  želim.  Odričem  se  svega  što  mi  može  dati  svijet, 
rado  prihvaćam  siromaštvo,  poniženje  i  trpljenje  jer  ću 
Ti  tako  biti  po  volji,  Bože  moj,  jedini  moj  Gospodine  i 
apsolutni  Gospodaru  cijeloga  mene". 

Na  takav  način  se  zadržavao  sa  svojim  Bogom.  Često 
je  pohodio  Hram  i  zadržavao  dugo  u  molitvi,  a  Bog 
je  dopuštao  da  ga  nitko  ne  gleda  kako  mu  ne  bi  bila 
uskraćena  ova  utjeha. 

Marijin  život  u  Hramu  -  Tada  je  u  Hramu  bila  sveta 
djevojka  Marija,  predodređena  biti  majkom  Utjelovljene 
Riječi  Božje.  Sve  djevojke  u  Hramu  su  se  divile  njenim 
krjepostima,  na  poseban  način  i  odgojitelji  tako  da  se 
glas  o  njoj  pronio  gradom.  A  Josip  nikada  o  tome  ništa 
nije  čuo  jer  se  nije  zadržavao  u  razgovorima. 

Jedne  noći  anđeo  mu  u  snu  progovori  i  objavi  kako  u 
Hramu  ima  jedna  djevojka  koja  je  jako  draga  Bogu,  koju 
Bog  jako  ljubi,  koju  je  obdario  preko  svake  mjere  i  Bogu 
se  jako  dopada.  Bog  se  raduje  njenim  rijetko  viđenim 
krjepostima,  njenoj  divnoj  čistoći  i  svetosti,  a  zove  se 
Marija,  kći  Joakima  i  Ane  koje  je  Josip  dobro  poznavao. 
Anđeo  mu  je  to  objavio  da  slavi  i  zahvaljuje  Bogu  za 
darove  i  milosti  koje  joj  je  davao,  da  se  raduje  što  na 
svijetu  ima  tako  dostojna  osoba  i  tako  Bogu  draga. 

Uzajamna  ljubav  -  Sveti  mladić  se  probudio  i  s 
velikom  radošću  u  srcu  zahvalio  svome  Bogu  kao  što 
mu  je  anđeo  bio  zapovjedio.  Jako  se  obradovao  zbog 
te  vijesti  i  u  svome  srcu  je  osjetio  svetu  ljubav  prema 
djevojci  tako  daje  češće  išao  u  Hram  privučen  ljubavlju 
prema  njoj.  Iako  je  nikada  nije  vidio,  ipak  ju  je  ljubio 
zbog  njenih  uzvišenih  krjeposti. 

U  Hramu  se  zadržavao  moliti  i  zahvaljivati  Bogu  što 

se  udostojao  poslati  tako  svetu  djevojku,  u  kojoj  se  sam 
Bog  naslađivao,  te  je  molio  daju  sve  više  ispunja  svojom 
milošću  te  da  kako  raste  u  dobi,  raste  i  u  milosti.  Bogu 
su  bile  jako  drage  Josipove  molitve  te  je  dao  i  Mariji 
da  to  jasno  spozna  kao  i  kreposti  sluge  Božjega  koji  je 
za  nju  molio.  Zbog  toga  je  i  ona  od  tada  molila  Boga 
za  sv.  Josipa,  molila  je  da  ga  ispuni  svojom  ljubavlju  i 
milošću. 

Bog  je  čudesno  ispunjao  Marijine  prošnje  tako  da  su 
se  Marija  i  Josip  trajno  uzajamno  preporučivali  Bogu 
usprkos  toga  što  se  nisu  nikada  vidjeli  niti  su  razgovarali, 
nego  su  sve  znali  po  Božjoj  objavi.  Marija  je  ljubila 
svetog  mladića  jer  je  jasno  znala  za  njegove  uzvišene 
kijeposti,  shvatila  je  da  ga  Bog  jako  ljubi. 

Skoro  kroz  10  godina  su  molili  jedno  za  drugo  i  sveto 
se  ljubili  u  Bogu  a  da  se  nikada  nisu  vidjeli  niti  popričali, 
samo  je  anđeo  nekoliko  puta  Josipu  govorio  u  snu  u 
uvjeravao  ga  da  sveta  Djevojka  puno  moli  za  njega  i 
zbog  toga  je  bio  jako  utješen. 

Josipov  zavjet  djevičanstva  -  Jedanput  mu  anđeo 
reče  kako  je  djevojka  Marija  učinila  zavjet  tako  da  se 
potpuno  Bogu  posvetila  i  učinila  zavjet  djevičanstva  te 
da  se  to  Bogu  jako  dopalo.  Kad  je  to  čuo  sv.  Josip,  dobi 
želju  da  je  nasljeduje  te  i  on  učini  zavjet  djevičanstva 
Bogu,  a  budući  da  je  to  bila  nova  neshvaćena  stvar, 
svetac  se  dvoumio  da  li  se  to  Bogu  dopalo.  Zbog  toga 
je  pošao  u  Hram  i  puno  molio  Boga  a  On  se  udostojao 
objaviti  mu  svoju  volju  govoreći  mu  u  nutrini.  Bog  reče 

Josipu  da  bi  učinio  stvar  koja  bi  se  Njemu  jako  dopala 
ako  Mu  posveti  svoje  djevičanstvo  zavjetom  i  obeća  mu 
udijeliti  svoju  posebnu  milost  koja  će  mu  pomoći  da  ga 
savršeno  opslužuje. 

Josip  se  jako  obradova  kad  je  čuo  glas  svoga  Boga 
koji  mu  objavljuje  ono  za  što  gaje  toliko  molio  i  odmah 
zatim  on  ponovno  učini  zavjet  vječnog  djevičanstva.  Dok 
je  davao  zavjet,  srce  mu  je  bilo  ispunjeno  neizrecivom 
radošću  i  milinom.  Bog  to  učini  kako  bi  ga  što  više  uvjerio 
da  mu  je  jako  po  volji  zavjet  koji  je  Josip  učinio.  Bio  je 
uzdignut  u  jako  visoku  kontemplaciju  a  zatim  u  slatku 
ekstazu  u  kojoj  mu  je  Bog  pokazao  velike  prednosti 
plemenite  kijeposti  čistoće  tako  da  je  svetac  ostao  još 
više  u  nju  zaljubljen  i  utješen  zbog  zavjeta  koji  je  učinio. 
Toplo  je  Bogu  zahvaljivao  Što  ga  je  nadahnuo  da  učini 
zavjet  i  što  gaje  tako  rado  prihvatio. 

Josip  se  radostan  vrati  u  svoju  malu  radionicu  a  iste 
večeri  anđeo  mu  progovori  u  snu  i  reče  da  je  Bog  jako 
rado  primio  zavjet  koji  je  učinio  po  uzoru  na  svetu 
djevojku  Mariju. 

Zajednička  čežnja  za  Mesijom  -  Anđeo  reče  Josipu 
daje  sveta  djevojka  Marija  izgarala  od  želje  za  dolaskom 
Mesije  te  daje  trajno  za  to  molila  Boga,  da  su  te  molitve 
Bogu  bile  jako  drage  te  da  će  bez  sumnje  požuriti  dolazak 
Mesije  na  svijet  te  da  on  nasljeduje  Mariju  te  će  tako 
postati  sve  draži  svome  Bogu. 

Svetac  odmah  ustade  i  poče  moliti  svoga  Boga 

gorljivije  nego  ikada  prije  da  bi  se  Bog  udostojao  poslati 
obećanog  Mesiju.  Nakon  duge  molitve  Josipov  duh  je 
bio  uznesen  u  jako  visoku  kontemplaciju  u  kojoj  su  mu 
bile  objavljene  mnoge  Božanske  tajne  i  kijeposti  koje 
će  imati  budući  Mesija  kad  bude  boravio  među  ljudima. 
Svetac  je  bio  sav  raspaljen  željom  za  Njegovim  dolaskom 
i  gorljivo  je  želio  da  Ga  upozna  i  razgovara  s  Njim. 

Osjećao  se  nedostojnim  za  taj  dar  zbog  velike 
poniznosti,  ali  se  uzdao  u  Božju  dobrotu  koju  je  već 
toliko  puta  iskusio  kao  blagonaklonu  njemu. 

Kao  anđeo  nebeski  -  S  milostima  koje  mu  je  Bog 
udjeljivao  i  molitvama  svete  Marije  Josip  je  došao  do 
takvog  stanja  milosti  da  više  nije  izgledao  kao  zemaljsko 
stvorenje,  nego  kao  neki  anđeo  nebeski.  Njegov  duh  je 
bio  uvijek  prožet  Bogom,  njegova  ljubav  prema  Bogu 
sve  veća  i  gorljivija,  želja  da  se  u  svemu  dopadne  Bogu 
stalno  žarka,  a  stalno  je  bio  kao  u  nekoj  ekstazi  obavijen 
Bogom.  Provodio  je  cijele  dane  i  veliki  dio  noći  u 
trajnom  uzdizanju  duha  Bogu,  zaboravljao  je  ponekada  i 
uzimati  hranu,  osjećao  se  zasićenim  slašću  u  zadržavanju 
s  Bogom  te  je  često  ponavljao: 

„  O  moj  Bože,  kako  si  velikodušan  prema  meni  bijednom 
stvorenju  i  daruješ  mi  tolike  milosti  i  darove!  Kako  je 
velika  Tvoja  dobrota  prema  meni!  Kako  si  velikodušan! 
Koliko  si  vjeran  svojim  obećanjima !  Što  da  ja  učinim  za 
tebe,  moj  Bože?  Kako  Ti  zahvaliti  za  tolike  milosti?  Za 
sada  Ti  ne  mogu  ništa  drugo  dati  osim  da  Ti  prikazem 
samoga  sebe  i  svoje  služenje,  a  to  Ti  rado  iz  sveg  srca 

činim.  Tebi  se  posvećujem,  učini  sa  mnom  što  Ti  želiš,  ja 
sam  spreman  žrtvovati  se  za  Tebe  i  istrošiti  se  potpuno 
Tebi  u  službi ". 

Gorljivost  za  slavu  Božju  -  Sveti  mladić  je  izgarao 
od  želje  da  puno  učini  za  slavu  Božju,  ali  se  osjećao 
nedostojnim  toga  i  zbog  toga  je  trpio  jer  mu  je  izgledalo 
da  ne  može  ispuniti  svoju  želju.  Jedne  večeri  anđeo  mu 
progovori  u  snu  i  reče  da  će  doći  vrijeme  kada  će  zasitit 
svoju  želju  jer  će  učiniti  puno  za  svoga  Boga  i  puno  će 
se  za  to  istrošiti. 

To  u  Josipu  pobudi  preveliku  utjehu  te  je  sa  željom 
iščekivao  da  dođe  to  vrijeme  koje  je  nazivao  sretnim 
vremenom.  Tako  je  uistinu  i  bilo.  Doći  će  vrijeme  kad 
će  morati  podnijeti  mnoge  napore  kako  bi  sačuvao  život 
Utjelovljenoj  Riječi  koju  će  hraniti  radom  svojih  ruku. 
Iako  sada  još  nije  znao  u  čemu  će  se  ubuduće  založiti 
za  svoga  Boga,  ipak  je  jako  uživao  i  to  vrijeme  nazivao 
sretnim  vremenom,  tolika  je  bila  njegova  želja  da  se  sav 
istroši  u  službi  svome  Bogu. 

Predanje  Bogu  -  Josip  je  živio  sa  najvećom 
jednostavnošću,  nikada  nije  tražio  da  vidi  ostvarenje  ni 
jednog  od  danih  mu  obećanja,  nikada  nije  pitao  anđela 
za  to,  iščekivao  je  sa  svetom  ravnodušnošću,  samo  se 
trudio  moliti  Boga  da  ispuni  što  mu  po  anđelu  obećao  i 
to  je  činio  jer  je  znao  daje  to  Bogu  ugodno. 

Josip  je  u  svemu  htio  biti  Bogu  po  volji,  u  cijelom  svom 
djelovanju  ne  udaljavati  se  od  volje  Božje,  prepoznajući 

s  velikom  zahvalnošću  dobročinstva  koja  je  dobivao  od 
Boga.  Neprestano  je  zahvaljivao  i  prikazivao  samoga 
sebe  Bogu  bez  ikakva  pridržaja. 

13.  poglavlje:  Sv.  Josipa  jako  muči  đavao  i  ožalošćen 
je  suhoćom  duha 

Kušnja  -  Josip  je  dobivao  od  Boga  posebne  milosti  i 
darove,  kušao  je  slast  i  blagost  Njegove  ljubavi,  a  onda  je 
Bog  dopustio  da  njegov  sluga  bude  mučen  stvorenjima 
koje  je  poticao  sam  đavao  kako  bi  svetac  zadobio  još 
više  zasluga  i  pokazao  svome  Bogu  vjernost  i  ljubav  i 
usred  progonstava. 

Đavolske  zamke  te  Josipova  blagost  i  strpljenje 
-  Đavao  je  jako  mrzio  svetog  mladića,  nije  mogao 
podnositi  toliko  svjetlo  i  krjeposti  koje  je  svetac  živio  te 
je  tražio  uvijek  nove  načine  da  ga  uznemirava  i  muči  te 
je  nastojao  da  izgubi  kijeposti  strpljenja  i  blagosti. 

Bog  gaje  uvijek  držao  daleko,  nije  dopuštao  da  mu  se 
približi,  ali  ponekada  mu  je  dopuštao  slobodu  da  ga  muči 
kako  bi  svetac  porastao  u  zaslugama  na  sramotu  đavla. 

Kad  je  đavao  dobio  dopuštenje  da  muči  sveca,  potače 
neke  Josipove  susjede  i  u  dušu  im  nadahnu  veliku 
odbojnost  prema  njemu  do  te  mjere  da  ga  nisu  htjeli  ni 
vidjeti.  Kada  je  Josip  izlazio  iz  radionice  kako  bi  išao  u 
Hram  ili  nešto  drugo  učiniti  za  svoj  posao,  ovi  su  prvo 
počeli  izrugivati  mu  se,  a  kad  su  vidjeli  da  se  Josip  ne 
obazire,  još  su  se  više  razbjesnjeli  te  su  ga  ružnim  riječima 

bez  ikakva  razloga  nazivali  luđakom,  lijenčinom,  da  živi 
sam  samo  zato  jer  nitko  s  njime  ne  želi  živjeti  te  da  pod 
prividom  kijeposti  skriva  žalost  i  licemjerstvo. 

Svetac  nikada  nije  odgovarao  na  te  riječi,  nego  bi 
prignuo  glavu,  slegnuo  ramenima  i  pošao  u  Hram  moliti 
svoga  Boga  za  one  koji  su  ga  zlostavljali.  Dogodilo  se  da 
je  bila  ukradena  neka  roba,  a  jedan  od  ovih  zlih  odmah 
optuži  Josipa  tako  da  su  bijesni  pošli  u  njegovu  radionicu 
i  sve  prevrnuli  govoreći  mu  da  vrati  ono  što  je  ukrao, 
vrijeđali  su  ga  i  prijetili  da  će  ga  kazniti  optužujući  ga 
kao  lopova. 

Svetac  je  ostajao  u  svojoj  uobičajenoj  vedrini  i  nije 
se  ispričavao,  samo  im  je  jedanput  kazao  da  dobro  paze 
jer  su  u  zabludi,  ali  oni  nisu  htjeli  prestati  uznemirivati 
ga,  ušutkavali  su  ga  govoreći  da  je  lopov,  a  on  im  na 
kraju  reče  da  će  Bog  braniti  njegovu  stvar.  Zlobnici 
vidjevši  postojanost  i  strpljenje  svetog  mladića  povukli 
su  se  prijeteći  da  će  ga  optužiti  ako  se  ne  nađe  ono  Što  je 
ukradeno  držeći  sigurnim  da  je  on  to  učinio. 

Josip  je  bio  ožalošćen  što  je  optužen,  a  još  više  zbog 
uvreda  koje  su  nanosili  Bogu.  Zbog  toga  je  otišao  u 
Hram  moliti  Boga  da  se  udostoji  braniti  ga  od  te  muke. 
Bog  nije  otezao  da  se  otkrije  laž  jer  su  ubrzo  našli  onoga 
tko  je  bio  ukrao  robu.  Tako  oni  koji  su  optužili  Josipa 
ostadoše  posramljeni.  Istovremeno  su  se  i  divili  i  čudili 
njegovim  krjepostima  tako  da  se  protivljenje  promijenilo 
u  poštovanje  i  naklonost  prema  njemu  te  je  đavao  ostao 
zbunjen  a  svetac  obogaćen  zaslugama  pred  Bogom  i 
čašćen  pred  ljudima. 

Ali  zbog  toga  neprijatelj  nije  odustao.  Neki  mladići 
slobodnjaci,  koji  su  više  puta  vidjeli  Josipa  kako  ide 
u  Hram  moliti,  bjesnjeti  su,  toliko  više  što  je  Josipova 
čednost  njima  bila  prešutni  prijekor,  tako  da  su  jednoga 
dana  odlučili  skupa  poći  u  njegovu  radionicu  kako  bi  mu 
se  izrugivali  i  postavljali  neprikladna  pitanja. 

Našli  su  sveca  kako  radi  sav  u  kontemplaciji  Božanskih 
savršenstava.  Oni  su  mu  postavili  neka  radoznala  pitanja 
o  ispraznim  stvarima,  a  Josip  im  nije  odgovorio.  Oni 
su  mu  nastavili  postavljati  neprikladna  pitanja,  a  svetac 
im  odgovori  da  ga  ostave  na  miru  te  da  ako  žele  takva 
isprazna  druženja,  neka  idu  drugdje  jer  je  on  zauzet 
svojim  poslom.  A  onda  su  oni  počeli  opet  vrijeđati  ga 
govoreći  mu  neprikladne  riječi  na  koje  Josip  nikada  nije 
odgovarao,  nego  se  držao  svoga  posla  i  kontemplacije. 

Jedan  od  njih  odlučniji  i  bezobrazniji  od  drugih  pođe 
naprijed  i  udari  nekoliko  puta  sveca  koji  jedino  reče: 
„Neka  ti  Bog  oprosti,  brate,  jer  iako  ja  ovo  zaslužujem 
zbog  svojih  grijeha,  ipak  tebi  nisam  dao  razloga  da  to 
radiš  protiv  mene". 

Adok  gaje  taj  zlobnik  tukao,  drugi  su  slavili  i  pljeskali 
mu.  Nakon  što  im  je  dosadilo,  otišli  su,  a  svetac  je  ostao 
u  uobičajenom  miru  i  strpljenju  i  nije  imao  zlopamćenja 
prema  njima  a  u  molitvi  se  obrati  Bogu  moleći  za 
Njegovu  pomoć  kako  mu  je  toliko  puta  obećao: 

„Bože,  Ti  si  mi  obećao  da  ćeš  mi  pomagati  i  braniti  me 
u  svim  prilikama,  znaš  da  nemam  nikoga  drugoga  osim 
Tebe,  Tebi  se  utječem,  brani  me  od  mojih  neprijatelja". 

Utješen  od  Boga  -  Bog  je  utješio  svoga  slugu  tako  što 
mu  se  sljedeće  noći  ukazao  anđeo  i  uvjeravao  sveca  da  je 
zadobio  velike  zasluge  i  bio  po  volji  Božjoj.  Reče  mu  da 
bude  spreman  jer  ga  đavao  jako  mrzi  i  želi  ga  mučiti,  ali 
da  će  mu  Bog  pomagati  i  braniti  ga.  A  Bog  je  to  dopuštao 
kako  bi  Josip  zadobio  puno  zasluga  i  kako  bi  iskušao 
njegovu  vjernost.  Josip  je  ostao  utješen  ovim  riječima  i 
potaknut  da  sve  trpi  sa  strpljenjem  i  radošću  jer  je  sve  to 
dopuštao  njegov  Bog. 

Nove  zamke  i  pobjede  -  Pakleni  neprijatelj  vidjevši 
da  je  i  u  ovoj  prilici  ostao  zbunjen  i  posramljen,  te  da 
je  dovela  do  toga  da  još  više  zablistaju  velike  svečeve 
krjeposti,  nije  odustao,  nego  se  još  više  razbjesnio  te  je 
poticao  sad  jednu  sad  drugu  osobu  protiv  Josipa  kako 
bi  ga  što  više  ocrnio.  Ali  ma  koliko  se  trudio  u  svojim 
lažima,  bio  bi  uvijek  poražen. 

Jednom  zgodom  svetac  je  napravio  neki  posao  jednoj 
osobi  na  riječ,  a  kad  je  završio  i  očekivao  pravednu  plaću 
za  svoj  napor,  ovaj  mu  je  uputio  ružne  riječi  optužujući 
ga  da  posao  nije  napravljen  kako  treba,  da  mu  se  ne 
sviđa,  te  da  umjesto  plaće  zaslužuje  kaznu  i  uzevši  ono 
što  je  Josip  napravio  obasu  sveca  ružnim  i  uvredljivim 
riječima. 

Josip  se  povukao  strpljivo  trpeći  te  uvrede  a  da  mu 
nije  bilo  plaćeno,  a  nalazio  se  u  velikoj  potrebi.  Otišao 
je  u  Hram  moliti  Boga  s  uobičajenim  povjerenjem  da 
mu  providi  u  njegovoj  krajnjoj  potrebi.  Bog  je  čuo 
prošnje  svoga  vjernoga  sluge  i  potače  osobu  kojoj  je 

Josip  napravio  posao  da  mu  plati,  da  dođe  k  sebi  i  shvati 
zlo  koje  je  učinila,  te  je  odmah  pošla  potražiti  sveca  i 
platila  mu.  Svetac  je  primio  svoju  plaću  kao  da  je  neka 
milostinja  i  zahvalio  Bogu  što  mu  je  previdio  u  potrebi, 
zatim  je  zahvalio  i  osobi  koja  mu  je  plaćala.  Tako  je  Josip 
bio  obogaćen  zaslugama  i  priskrbljen  u  potrebi,  a  ona 
osoba  je  bila  jako  dirnuta  kijepostima  svetog  mladića. 
A  đavao  posramljen  i  zbunjen  učini  još  mnogo  sličnih 
udaraca,  a  svi  su  poslužili  svecu  da  poraste  u  zaslugama 
te  da  bude  cijenjen  u  očima  ljudi. 

Dovode  mu  neku  djevojku  -  Neprijatelj  je  našao 
još  jedan  način,  jako  mučan  za  sveca,  da  ga  muči.  Pod 
isprikom  ljubavi  prema  Josipu  neki  su  govorili  da  ga  žele 
oženiti  kako  bi  mogao  ugodnije  živjeti,  da  ne  trpi  sam  i 
ostavljen  od  sviju.  Govorili  su  mu  da  će  lako  pronaći 
djevojku  jer  je  bio  pažljiv  mladić,  radnik.  Svetac  je  ostao 
preneražen  ovim  prijedlogom  jer  je  bio  Bogu  zavjetovao 
djevičanstvo,  te  nikada  o  tome  nije  niti  razmišljao  i 
prenerazio  se  kad  je  čuo  govoriti  o  tome,  a  na  licu  mu  se 
vidjelo  djevičansko  rumenilo.  Ovima  je  kazao  da  mu  ne 
govore  o  ženidbi  jer  mu  je  tako  dobro. 

Ali  oni  zbog  toga  nisu  prestajali  uznemirivati  ga,  nego 
su  ga  nagovarali  laskajući  i  opisujući  prednosti  ženidbe. 
Josip  je  osjetio  veliku  muku  te  se  obratio  svome  Bogu  da 
ga  brani  od  toga  i  oslobodi  od  uznemiravanja  onih  ljudi 
koji  pod  izlikom  dobra  žele  da  izgubi  dragocjeno  blago 
djevičanstva  te  je  često  govorio  svome  Bogu: 

,,7t,  o  Bože,  znaš  da  sam  Tebi  posvetio  i  zavjetovao 

moje  djevičanstvo.  Ne  dopusti  da  budem  mučen  u  vezi 
s  tim  “!  Bog  je  čuo  prošnje  svoga  sluge  i  odlagao  je  da 
usliša  kako  bi  još  više  povećao  njegove  zasluge. 

Oni  koji  su  ga  htjeli  ženiti  već  su  našli  i  priliku,  ali  su 
uvidjeli  da  je  Josip  bio  sve  više  odbojan  prema  tome  te 
nisu  znali  što  učiniti  kako  bi  popustio  njihovu  uvjeravanju. 
Tako  su  se  dogovorili  jednoga  dana  da  povedu  sa  sobom 
Josipa  kako  bi  uzeo  mjere  za  neki  posao,  a  istovremeno 
su  htjeli  pokazati  djevojku  koju  su  njemu  bili  namijenili 
za  ženu  te  da  ga  navedu  da  u  toj  prigodi  popusti  njihovim 
namjerama  i  uvjeravanjima. 

Josip  je  uzeo  mjere  za  posao  koji  je  trebao  napraviti  a 
kad  je  htio  otići,  zaustavili  su  ga  i  pokazali  mu  djevojku 
koju  su  mu  bili  namijenili  te  mu  rekoše:  Josipe,  ovo  je 
djevojka  koju  ti  želimo  dati  za  ženu,  nemoj  se  protiviti  jer 
je  krjeposna  i  dobra...  “ 

Te  riječi  su  ranile  Josipa  te  je  brzo  pobjegao  ostavljajući 
sve  zaprepaštene  i  zbunjene  tako  da  ga  više  nisu  mučili. 
Svetac  je  otišao  u  Hram  i  plačući  je  molio  Boga  da  ga 
oslobodi  tog  mučnog  progonstva  koje  mu  je  postalo 
nepodnošljivo.  Bog  ga  utješi  obećavši  da  više  ne  će  biti 
mučen  u  tome.  Ožalošćeni  Josip  obrisa  suze  i  utješi  se 
zbog  obećanja  Božjega  i  zahvali  Mu  za  dobročinstvo. 

Utješen  od  anđela  -  Sljedeće  noći  anđeo  mu  se  ukaže 
u  snu  i  potvrdi  što  mu  je  Bog  obećao  te  ga  uvjeri  da 
je  Bogu  bilo  milo  vidjeti  ga  tako  postojana  u  nakani  da 
sačuva  djevičanstvo.  Tako  je  Josip  bio  potpuno  utješen,  a 
đavao  zbunjen  i  posramljen,  ali  uvijek  sve  bjesniji  prema 

svecu  te  je  tražio  druge  načine  kako  da  ga  muči,  ali  bi 
uvijek  ostajao  poražen. 

Đavolske  napasti  i  nove  pobjede  -  Kad  je  đavao 
prestao  mučiti  Josipa  preko  stvorenja.  Bog  dopusti  da  ga 
direktno  napastuje  kako  bi  porasle  zasluge  sveca,  dade 
đavlu  dopuštenje  da  ga  napastuje  svim  vrstama  napasti 
osim  onima  protiv  čistoće  jer  Bog  nije  htio  da  njegov 
sluga  bude  napastovan  time. 

Neprijatelj  se  pripravi  snažno  napastovati  Josipa.  Prvo 
gaje  napastovao  samodopadnošću  i  uznositošću,  stavljao 
mu  je  pred  oči  njegove  velike  kijeposti,  dobrotu,  vjernost 
svome  Bogu,  velika  trpljenja  koja  je  za  Njega  podnio, 
dobra  djela  koja  je  činio,  puno  toga  što  je  za  Božju  slavu 
učinio  zbog  čega  je  zaslužio  veliku  nagradu  od  Boga,  te 
da  na  svijetu  nema  ni  jednoga  drugog  stvorenja  slična 
njemu  po  dobroti  i  prakticiranju  kijeposti. 

Svetac  je  bio  užasnut  ovom  napašću  jer  je  bio  jako 
ponizan  i  smatrao  se  velikim  giješnikom.  Zbog  toga  se 
odmah  utekao  Bogu  u  molitvi  jer  je  dobro  shvaćao  da  je 
to  bila  đavolska  napast  te  pobijedi  i  nadvlada  neprijatelja, 
a  ovaj  ga  poče  napastovati  neumjerenošću  u  jelu  tako 
da  mu  je  poticao  volju  da  kuša  ukusna  jela.  Svetac  i  to 
nadvlada  postovima  i  mrtvljenjima. 

Zatim  ga  je  đavao  napastovao  odbojnošću  i  mržnjom 
protiv  onih  koji  su  ga  vrijeđali,  ali  svetac  je  njima  želio 
samo  dobro  i  molio  je  Boga  da  ih  blagoslovi.  Zatim  gaje 
napastovao  protiv  vjere  uvjeravajući  ga  da  su  sve  stvari 
koje  mu  je  anđeo  govorio  čista  obmana  i  laž,  ali  Josip 

u  svemu  ostade  postojan  kao  i  u  svim  drugim  prilikama. 

Zli  mu  predoči  i  sve  ono  što  je  ostavio  te  kako  bi  mogao 
sve  ponovno  zadobiti  potičući  ga  na  želju  za  bogatstvom. 
Svetac  sve  prezre  govoreći  da  mu  je  dosta  samo  milost 
njegova  Boga  i  da  je  s  njom  potpuno  zadovoljan. 

Na  razne  načine  je  svetac  bio  napadan,  ali  je  sve 
nadvladao  s  velikom  velikodušnošću  jer  je  bio  u  milosti  a 
Bog  mu  je  pomagao.  Đavao  je  ostao  poražen  i  posramljen 
te  se  povukao,  ali  zaklinjući  se  da  će  uvijek  ratovati 
protiv  njega.  A  svetac  se  nije  bojao  jer  je  imao  Boga  na 
svojoj  strani  te  je  molio  s  Davidovim  psalmom: 

„  Gospodin  mi  je  svjetlost  i  spasenje,  koga  da  se  bojim  ? 
Gospodin  je  Štit  života  moga,  pred  kime  da  strepim?  Ako 
se  protiv  mene  utabori  i  vojska,  moje  se  srce  ne  boji  (Ps 
26,1-3)...  ničeg  se  ne  bojim  jer  Ti  si  sa  mnom  (Ps  22,4). 

To  je  govorio  s  povjerenjem  svome  Bogu  koji  mu  je 
uvijek  pomagao. 

Suhoće  -  Nakon  što  su  završile  napasti  đavolskog 
neprijatelja  Josip  nije  ostao  dugo  na  miru.  Bog  gaje  htio 
ponovno  kušati  time  što  mu  je  oduzeo  prosvjetljenje, 
gorljivost  i  nutarnju  utjehu  tako  da  je  svetac  pao  u  veliku 
suhoću  duha.  O  da,  ovdje  je  naš  sv.  Josip  trpio  veliku 
muku  jer  se  bojao  da  je  uvrijedio  Boga  te  je  zbog  toga 
ostavljen  od  Boga  koji  je  bio  jedini  predmet  njegove 
ljubavi!  Kako  si  nije  dao  mira,  kako  se  preporučivao 
Bogu!  Koliko  je  prošnji  i  uzdaha  upućivao  nebu! 

Po  cijele  je  noći  provodio  na  koljenima  moleći  Boga  da 
mu  pokaže  na  koji  način  Gaje  uvrijedio  kako  bi  nakon  što 

spozna  pogrešku  mogao  činiti  dostojnu  pokoru,  ali  nebo 
kao  da  je  bilo  od  bronce  nasuprot  njegovim  prošnjama 
te  mu  nije  dopuštalo  nikakvu  utjehu.  Anđeo  mu  više  nije 
govorio  u  snu,  a  svetac  ne  imajući  s  kim  podijeliti  svoju 
muku  često  se  obraćao  Bogu  govoreći: 

„O  Bože  Abrahama,  Izaka  i  Jakova!  Bože  moj  od 
kojega  sam  sve  primio,  Ti  si  moja  baština,  sva  moja 
utjeha  i  pomoć,  smiluj  se  svome  nedostojnom  i  slabom 
sluzi!  Ti  si  mi  obećao  svoju  pomoć,  sada  je  vrijeme  da 
ispuniš  svoje  obećanje  i  utješiš  me  u  tolikoj  žalosti.  Koje 
zlo  sam  ja  učinio  da  si  se  Ti  udaljio  od  mene?  Daj  mi 
milost  da  to  spoznam!  Istina  je  da  sam  te  mnogo  vrijeđao, 
ali  Ti  si  dobar,  milosrdan,  zato  Te  molim  da  mi  oprostiš. 
Istina  da  ja  to  ne  zaslužujem,  ali  Ti  si  dobar  i  zato  se 
tome  nadam  " 

Josip  je  ovako  molio  a  Bogu  se  to  jako  sviđalo,  ali  je 
odugovlačio  da  ga  usliša  i  objavi  mu  se.  Svetac  je  trpio 
svoju  muku  s  puno  predanja  i  nije  propuštao  nastaviti 
moliti  svoga  Boga. 

Moćni  Marijin  zagovor  -  Jednoga  dana,  kad  je  bio 
više  žalostan  nego  inače  zbog  daljine  njegova  jedinog 
Dobra,  Josipu  je  izgledalo  da  više  ne  može  živjeti  te 
sa  velikom  vjerom  i  povjerenjem  zaputi  se  u  Hram,  i 
ponovno  iznese  Bogu  prošnje  i  reče  Mu  da  se  udostoji 
utješiti  ga  zbog  zasluga  i  kijeposti  djevojke  Marije  koja 
je  boravila  u  Hramu. 

Istovremeno  dok  je  Josip  molio  i  sveta  djevojka  Marija 
je  molila  Boga  za  njega  jer  joj  je  Bog  u  duhu  dopustio  da 

vidi  njegovu  potrebu  i  muku.  Bog  tako  prihvati  molitve 
svete  Djevojke  za  njegova  vjernog  slugu  i  objavi  mu 
se  potpuno  jasno,  ispuni  njegov  duh  svjetlom  i  raspali 
njegovo  srce  ljubavlju  i  reče  mu: 

„Josipe,  slugo  moj  vjerni  i  prijatelju,  ne  boj  se  jer  ja 
sam  s  tobom,  nisam  te  nikada  ostavio.  Budi  siguran  u 
moju  ljubav  i  milost". 

Uzvišena  ekstaza  -  Na  ove  slatke  riječi  svetac  je  pao  u 
ekstazu  i  ostao  je  neko  vrijeme  zanesen  uživajući  u  svome 
Bogu  koji  se  toliko  velikodušno  objavljivao  njegovoj 
duši.  U  ekstazi  su  mu  bile  objavljene  mnoge  tajne  Božje 
mudrosti,  kako  Bog  dopušta  da  njegovi  prijatelji  budu 
u  muci  kako  bi  porasli  u  zaslugama.  Spoznao  je  velike 
zasluge  koje  je  Djevojka  Marija  imala  pred  Bogom  te  da 
je  ona  puno  molila  da  se  Bog  objavi  njegovoj  duši  i  tako 
prestanu  njegove  muke. 

Josip  je  jako  zahvaljivao  Bogu,  ponovno  Mu  predao 
samoga  sebe  te  je  molio  da  nadoknadi  Mariji  za  ljubav 
koju  je  prema  njemu  iskazala  i  ostao  je  jako  vezan  uz 
nju.  Slavio  je  svoga  Boga  i  ostao  je  sve  više  zadivljen 
Njegovom  dobrotom  i  ljubavlju  koje  mu  je  iskazivao. 
Josip  se  puno  više  usredotočio  na  ponor  svoga  ništavila 
ponizujući  se  pred  Stvoriteljem  prepoznajući  da  sve 
dolazi  od  Njegove  dobrote  te  je  molio  za  njegovu  trajnu 
zaštitu  i  pomoć. 

Josip  je  otišao  utješen  iz  Hrama  a  nije  znao  govoriti 
drugo  doli  ponavljati  Davidov  psalam:  „Kako  je 

Gospodin  dobar  s  pravednima,  s  ljudima  čista  srca  (Ps 
72,1)  i  drugi  redak:  „Kad  se  skupe  tjeskobe  u  mom  srcu, 
tvoje  utjehe  dušu  mi  vesele  (Ps  93,19),  te  razne  druge 
stihove  kojima  se  svetac  služio  prema  tome  u  kojoj  se 
potrebi  nalazio. 

Utješen  od  anđela  -  Noću  je  anđeo  ponovno  počeo 
govoriti  Josipu  u  snu  i  reče  mu  kako  je  Bogu  bilo  jako  milo 
vidjeti  ga  postojana  i  strpljiva  u  svim  tjeskobama,  te  daje 
obogatio  i  ispunio  njegovu  dušu  milostima  i  zaslugama, 
potakao  gaje  da  bude  uvijek  postojan  i  strpljiv  u  mukama 
jer  će  mu  Bog  još  mnoge  poslati  tijekom  njegova  života. 
Zbog  toga  je  važno  da  mu  se  srce  ne  boji  jer  će  mu  Bog 
uvijek  pomagati,  da  će  dobivati  mnoge  utjehe  preko 
svakog  njegova  očekivanja.  Svetac  potaknut  i  utješen 
prikaže  sebe  i  reče  daje  uvijek  spreman  sve  pretrpjeti  za 
Boga  samo  da  ga  On  ne  ostavi. 

Njegova  posebna  zasluga  -  Naš  Josip  je  bio  jako  drag 
Bogu  u  prakticiranju  krjeposti,  trpljenju,  u  preziranju 
svih  prolaznih  stvari,  u  umiranju  sebi,  u  uživanju  da 
bude  prezren  Bogu  za  ljubav.  Postao  je  čudesan  iznad 
svih  drugih  svetaca  jer  će  oni  imati  savjete  i  primjer 
Otkupitelja,  a  naš  Josip  još  nije  bio  vidio  svoga  Boga 
u  smrtnom  tijelu,  niti  je  čuo  Njegovu  pouku  pa  ipak 
je  postao  tako  uzvišen  u  kijeposti  i  savršen  u  svom 
djelovanju. 

14.  poglavlje:  Sv.  Josip  prima  druge  milosti  od 
Boga 

Ljubezno  motrenje  -  Bog  se  jako  naslađivao  zbog 
Josipove  ljubavi  i  vjernosti  te  nije  propuštao  ispunjati 
ga  sve  više  svojom  milošću  i  zaslugama.  Svetac  se  tako 
time  okoristio  daje  postajao  sve  spremniji  primati  veće 
milosti  zbog  suradnje  i  zahvalnosti  Bogu.  Zbog  toga 
je  često  bio  obdaren  uzvišenim  ekstazama  u  kojima  je 
shvaćao  uzvišena  otajstva  Božje  biti.  U  njima  se  Josipova 
duša  širila  i  sve  više  je  gorjela  ljubavlju  prema  Bogu. 
Shvaćao  je  veličinu  istine  da  Bog  treba  biti  ljubljen  i 
vjerno  služen  te  se  Josip  ražarivao  živom  željom  da  sva 
stvorenja  ljube  Boga  svom  svojom  ljubavlju. 

Bog  mu  je  dao  shvatiti  kako  se  najveći  broj  ljudi  gubi 
zbog  ljubavi  prema  stvorenjima,  prolaznim  i  propadljivim 
stvarima.  Zbog  toga  je  Josip  kušao  nepodnosivu  muku  te 
je  htio  sam  nadoknaditi  nedostatke  tolikih,  ali  je  shvaćao 
da  je  nedostatan  te  se  poništavao  i  govorio  svome 
Bogu: 

„  O  Bože  moj,  zašto  imam  samo  jedno  srce  da  Te  ljubim, 
beskrajna  dobroto?  Zašto  nemam  srca  svih  ljudi  da  ih 
sva  posvetim  Tvojoj  ljubavi?  Ti  si  naš  Otac  koji  nas  je 
stvorio  s  toliko  ljubavi,  uzdržavaš  nas  u  životu  da  bismo 
živeći  ljubili  Tvoju  dobrotu.  A  gdje  je  ljubav  koju  Ti  kao 
tvoja  djeca  trebamo  iskazati?  Kako  Te  mogu  zaboraviti 
Tvoja  stvorenja,  a  plod  su  Tvojih  ruku  i  stvorena  su 
na  Tvoju  sliku?  Ah,  moj  duh  ne  zna  još  shvatiti  zašto 
stvorenja  žive  i  zaborave  na  Tebe,  ljubljeni  Oče!  “ 

U  ovim  govorima  Bogu  izgarao  je  od  ljubavi  i  želje  da 
svi  ljube  Boga.  Bog  se  jako  radovao  vidjevši  ove  želje 
svoga  vjernoga  sluge  te  mu  je  često  davao  znak  koliko 
su  mu  bile  drage  ove  molitve  tako  daje  dao  da  Josipova 
duša  kuša  slast,  a  često  je  čuo  i  Njegov  glas  u  najdubljim 
dubinama  svoga  srca  zbog  kojega  je  svetac  ostajao  sav 
obuzet  slašću  i  ljupkošću  svoga  Boga. 

Strah  i  utjeha  -  Svetac  se  jako  bojao  da  ne  bi  uvrijedio 
Boga  a  taj  strah  se  rađao  iz  ljubavi  koju  je  imao  prema 
Njemu.  Zbog  toga  je  žarko  molio  Boga  da  bi  prije  umro 
nego  li  Ga  uvrijedio  u  najmanjemu.  Jednom  zgodom 
kad  je  svetac  više  nego  obično  bio  mučen  tim  strahom, 
pošao  je  u  Hram  kako  bi  se  preporučio  Gospodinu, 
dugo  je  molio  sa  suzama  i  gorljivim  uzdasima  da  mu  ne 
dopusti  da  Ga  ikada  iznevjeri  te  izgubi  Njegovu  milost 
i  prijateljstvo. 

Bog  je  utješio  svoga  slugu  uvjeravajući  ga  da  nikad 
ne  će  izgubiti  Njegovu  milost  i  da  će  sačuvati  nevinost 
do  smrti.  Ovaj  veliki  dar  i  ovo  veliko  obećanje  bili  su  od 
velike  utjehe  sv.  Josipu  te  je  bio  izvan  sebe  od  radosti  i 
više  nije  prošao  nijedan  dan  a  da  nije  toplo  zahvaljivao  za 
sigurnost  koju  mu  je  Bog  udijelio,  pa  ipak  nije  propuštao 
bdjeti  u  svakom  svome  djelu  da  ne  bi  uvrijedio  Boga, 
bojao  se  samoga  sebe  a  nije  sumnjao  u  Božju  milost  koja 
mu  je  bila  obećana  jer  je  imao  veliku  vjeru  u  sve  što  mu 
je  Bog  obećavao. 

Ako  je  bila  velika  muka  koju  je  Josip  osjećao  što  Bog 
nije  ljubljen  od  svih  i  što  Mu  ne  služe,  koliko  li  je  bila 

veća  njegova  bol  kada  je  gledao  kako  teško  vrijeđaju 
Boga!  Tolika  je  bila  njegova  bol  da  je  više  puta  gorko 
plakao  i  izgubio  svijest  kad  bi  čuo  da  je  Bog  teško 
vrijeđan. 

Josip  žrtva  -  Jednom  zgodom  Anđeo  mu  progovori 
u  snu  i  reče  da  je  Bog  jako  rasiden  mnogim  teškim 
uvredama  koje  je  trajno  primao  u  svijetu,  te  da  se  on 
trudi  moliti  Boga  da  stiša  svoju  srdžbu  da  giješnici  ne 
budu  strogo  kažnjeni  kako  su  zaslužili.  Anđeo  mu  reče 
da  ovo  čini  i  sveta  Djevojka  Marija,  daje  zbog  toga  bila 
Bogu  još  draža  te  da  Bog  zbog  njenih  prošnji  zadržava 
kazne. 

To  je  bilo  dosta  svecu  da  se  sav  da  u  molitvu  Bogu 
za  giješnike  da  ih  ne  kazni  vječnom  kaznom.  Ponekada 
je  provodio  cijele  dane  i  dijelove  noći  moleći  Boga  da 
oprosti  i  da  prosvijetli  giješnike  kako  bi  uvidjeli  svoje 
pogreške  i  činili  pokoru.  Kad  bi  saznao  da  u  gradu  ima 
neki  grješnik,  žarko  je  molio  Boga  da  se  obrati.  Puno 
puta  je  svetac  zadobio  ove  milosti  molitvama  i  suzama 
koje  je  Bogu  prikazivao  govoreći: 

„O  moj  Bože,  ja  sam  bijedan  i  ne  zaslužujem  da  me 
uslišaš,  ali  sjedinjujem  svoje  prošnje  s  onima  svele 
Djevojke  Marije  jer  znam  da  su  Ti  njene  molitve  drage, 
da  ćeš  iskazati  milosrđe  onima  koji  žive  daleko  od  Tebe 
i  idu  putem  propasti,  da  ćeš  se  smilovati  udjeljujući  im 
svjetlo  obrata  od  njihovih  grijeha  i  milost  obraćenja 
Tebi  svim  srcem  ". 

Bog  je  rado  prihvaćao  ove  molitve  a  jednom  zgodom 

je  uvjerio  sv.  Josipa  koliko  su  mu  bile  drage  dok  je  molio 
za  obraćenje  nekog  otvrdlog  giješnika.  Nakon  mnogo 
molitava  Josip  je  čuo  glas  Božji  koji  mu  govoraše:  „Neka 
ti  bude  što  tražiš  "! 

I  uistinu  grješnik  se  obrati  a  Josip  je  kušao  veliku 
utjehu  te  je  žarko  Bogu  zahvaljivao.  Prikazivao  se  Bogu 
spreman  trpjeti  sve  muke  samo  da  nitko  ne  vrijeđa  Boga 
te  je  govorio: 

„  Bože  moj,  pošalji  na  mene  kazne  i  muke  samo  da  Ti 
ne  budeš  vrijeđan  od  bilo  koga.  Spreman  sam  sve  trpjeti 
samo  da  Te  nitko  ne  vrijeđa 

A  kad  bi  Čuo  za  nekog  umirućeg  giješnika,  sa  suzama 
bi  se  izjedao  i  neprestano  molio  kako  bi  giješniku  Bog 
udijelio  kajanje  za  njegove  grijehe  te  je  govorio:  „Bože 
moj,  neka  se  ne  izgubi  ni  jedan  duša  koju  si  stvorio  na 
svoju  sliku  i  priliku  “! 

Bog  gaje  često  tješio  time  što  je  ozdravljao  umirućega 
i  dao  mu  još  vremena  za  pokoru,  ali  ove  milosti  su  jako 
koštale  sveca  za  koje  je  po  cijele  noći  bdio  i  molio  u 
suzama,  a  dodavao  bi  i  druge  pokore,  postio  više  dana 
jedući  samo  kruh  i  pijući  vodu.  Kad  bi  Čuo  kako  ima 
toliko  pogana  i  naroda  koji  nisu  poznavali  pravoga  Boga 
i  klanjali  mu  se,  nego  su  se  klanjali  đavlu,  kao  da  mu  je 
kroz  dušu  prolazio  mač  boli  te  je  sav  u  suzama  molio 
Boga  da  pošalje  obećanog  Mesiju  kako  bi  svi  upoznali 
pravoga  Boga  i  kako  bi  im  pokazao  put  spasenja. 

Rad  i  molitva  -  lako  je  svetac  bio  zauzet  poslom, 
nije  gubio  s  pamćenja  sve  što  smo  do  sada  rekli,  nego  je 

neprestano  molio  i  dok  je  radio  i  sve  preostalo  vrijeme. 
Trajno  je  molio  Boga  koji  mu  je  neprestano  bio  na 
pameti. 

Napamet  je  naučio  sve  molitve  Patrijarha  i  Proroka  da 
Bog  brzo  pošalje  obećanog  Mesiju,  te  sve  molitve  koje 
su  molili  Mesiji  da  brzo  dođe  i  otkupi  sav  narod.  Njima 
se  Josip  služio,  ponavljao  ih  je  neprestano  velikom 
gorljivošću  i  željom,  a  posebno  ih  je  ponavljao  kad  je 
išao  u  Hram.  Sa  suzama  i  uzdasima  molio  je  svoga  Boga 
i  govorio: 

„Blago  očima  koje  će  vidjeti  Mesiju  i  čuti  Njegove 
Božanske  riječi!  A  još  blaženije  srce  koje  če  Ga  ljubiti  i 
Njemu  se  darivati "! 

15.  poglavlje:  Sv.  Josip  neprestano  raste  u  ljubavi 
prema  Bogu  i  bližnjemu 

Njegova  ljubav  prema  Bogu  -  Josip  je  čudesno  rastao 
u  ljubavi  prema  Bogu  do  te  mjere  daje  sav  izgarao  samo 
čuvši  Njegovo  ime.  Sve  više  je  rasla  u  njemu  želja  da 
čini  velike  stvari  za  slavu  Božju  te  je  sa  žudnjom  čekao 
vrijeme  koje  mu  je  obećao  anđeo,  to  jest  da  će  sav  biti 
zauzet  službom  Bogu  te  je  često  govorio: 

„Bože  Abrahama,  Izaka  i  Jakova,  kada  će  doći  sretno 
vrijeme  da  budem  sav  u  Tvojoj  službi?  Kada  će  se  ispuniti 
Tvoje  obećanje?  Moje  srce  samo  za  tim  žudi.  Čuj  moje 
molitve  i  prošnje 

Jednoga  dana  svetac  je  bio  u  Hramu  i  na  taj  način  je 
molio  svoga  Boga  kada  je  u  svom  srcu  čuo  Njegov  glas: 

„Josipe,  moj  slugo  i  prijatelju,  budi  vedar  jer  ćeš  ubrzo 
biti  utješen  i  ispunit  će  ti  se  želja  ". 

Na  slast  ovih  riječi  Josip  se  toliko  obradovao  da  je 
pao  u  ekstazu  te  mu  je  Bog  objavio  kako  će  uskoro 
imati  družicu  s  kojom  će  moći  govoriti  o  Bogu  i  Božjim 
otajstvima  koja  su  mu  više  puta  bila  objavljena  prema 
obećanju  koje  mu  je  dao  anđeo  u  snu  da  će  mu  Bog  dati 
jedno  stvorenje  s  kojom  će  moći  razgovarati  i  pričati  o 
čudesnim  Božjim  djelima.  Istovremeno  dok  mu  je  to 
objavljivao,  otkrio  mu  je  i  uzvišene  krjeposti  te  osobe 
koju  je  odredio  da  s  njim  bude,  a  za  sada  nije  mu  drugo 
bilo  objavljeno. 

Kad  je  izišao  iz  ekstaze  sav  utješen  u  duši  i  radostan 
zbog  dara  koji  je  dobio,  Josip  se  ponizi  pred  svojim 
Bogom  te  mu  se  ljubezno  poklonio  i  zahvalio  priznajući 
svoju  ništavnost.  Govorio  je  Bogu: 

„O  Bože  moj  beskrajni,  neshvatljivi,  tko  sam  ja  da 
me  tako  obdaruješ?  Kako  to  da  se  Tvoje  beskrajno 
Veličanstvo  udostoji  sa  mnom,  crvom,  razgovarati  i 
dati  mi  tako  velike  milosti?  Što  si  govorio  s  prorocima  i 
patrijarsima  je  velika  stvar,  ali  sa  mnom  slabim  svojim 
robom,  to  je  čudesno.  O  Bože  moj,  kako  da  Ti  odgovorim 
na  toliku  Tvoju  dobrotu,  na  Tvoju  ljubav?  Bože  moj,  sav 
se  Tebi  predajem,  čini  sa  mnom  što  hoćeš,  neman  ništa 
drugo  da  Ti  darujem  doli  samoga  sebe  u  svim  trenutcima 
svoga  života.  Ponovno  se  Tebi  predajem,  a  kad  bih  mogao 
imati,  u  svojoj  slobodi,  srca  svih  stvorenja,  sva  bih  Tebi 
predao  i  žrtvovao  Tvojoj  ljubavi.  Bože  moj  beskrajni, 

neizrecivi,  neshvatljivi,  primi  mali  prinos  svoga  sluge  i 
roba  Josipa  koji  se  iz  sveg  srca  sav  Tebi  daruje". 

Tako  se  Josip  ponizivao  u  darovima  koje  je  primao  i 
pokazao  zahvalan  Bogu  za  dobročinstva  prepoznajući  u 
svemu  Božju  dobrotu  i  velikodušnost,  ništavnost  svojih 
zasluga  te  se  nazivao  slabim  i  neznatnim  stvorenjem. 

Nakon  stoje  primio  od  Boga  tako  veliki  dar  izišao  je 
iz  Hrama  i  otišao  u  svoju  radionicu,  ponovno  zahvalio 
Bogu  i  počeo  raditi,  a  taj  dan  nije  mogao  ništa  jesti. 
Sljedeće  noći  anđeo  mu  je  progovorio  u  snu  i  čestitao  mu 
na  primljenom  daru  te  mu  je  rekao  da  će  uskoro  dobiti 
ono  Što  mu  je  on  u  ime  Božje  prije  mnogo  vremena 
obećao.  Potakao  ga  je  da  zahvaljuje  Bogu  na  velikom 
dobročinstvu  koje  mu  je  udijeljeno. 

Kad  se  probudio,  sveti  mladić  je  ponovno  zahvalio 
Bogu  i  pozvao  sva  stvorenja  da  slave  njegova  Boga  sa 
Davidom  i  da  Ga  blagoslivljaju  sa  tri  mladića  babilonska. 
To  je  činio  ne  samo  kad  bi  primao  neku  posebnu  milost, 
nego  svakodnevno  dok  je  njegov  duh  mnogo  uživao 
moleći  i  zahvaljujući  Bogu  što  je  svojim  stvorenjima  dao 
način  da  Ga  blagoslivlju  i  slave. 

Josip  je  u  miru  čekao  obećane  milosti  sav  Bogu  na 
raspolaganju  žudio  za  njima,  ali  ta  žudnja  nije  bila 
nestrpljiva,  niti  je  ikada  išao  istraživati  bilo  što,  niti 
misliti  što  bi  to  trebalo  biti,  kakva  će  biti  družica  koju  će 
mu  Bog  dati,  u  čemu  će  se  morati  založiti  da  služi  svome 
Bogu.  Josip  nikada  ništa  od  ovoga  nije  istraživao,  nego 
je  miran  čekao  ispunjenje  Božjih  obećanja  siguran  da 
će  Bog  sve  učiniti  s  najvišom  providnošću  i  beskrajnom 
ljubavlju.  A  često  je  ponavljao: 

„  O  kako  će  biti  lijepa  moja  sudbina  da  se  družim  sa 
stvorenjem  koje  mi  je  Bog  dao  kako  bih  razgovarao  o 
Njegovim  veličinama.  Njegovoj  dobroti,  beskrajnoj 
ljubavi,  božanskim  savršenstvima;  a  to  stvorenje  će  se 
udostojati  razgovarati  sa  mnom,  ne  će  prezirati  moju 
krhkost,  siromaštvo,  malenost,  nedostojnost!  Koliko  si 
dobar,  moj  Bože!  Kako  dobro  ispunjaš  želje  onoga  tko 
se  u  Tebe  uzda  "! 

Svetac  je  govorio  ovo  slaveći  i  zahvaljujući  svome 
Bogu,  i  primao  je  sva  dobra  iz  Njegovih  ruku  prepoznajući 
u  svemu  Boga. 

Njegova  ljubav  prema  bližnjemu  -  U  mjeri  u  kojoj 
je  Josip  rastao  u  ljubavi  prema  Bogu  rasla  je  i  njegova 
ljubav  prema  bližnjemu  i  sav  je  izgarao  kad  bi  saznao  da 
ima  neki  potrebiti  siromah  a  on  mu  nije  mogao  pomoći. 
Žarko  gaje  preporučivao  Bogu  da  On  providi. 

Često  se  svetac  lišavao  i  potrebnoga  kako  bi  pomogao 
siromasima.  Kad  bi  naplatio  svoj  posao,  odmah  bi 
veći  dio  davao  potrebnima.  Toliko  je  imao  samilosti  s 
ožalošćenima  da  je  s  velikom  brigom  molio  Boga  da  ih 
utješi  i  ustrajavo  bi  u  molitvi  sve  dok  ne  bi  bio  uslišan. 
Želio  je  previdjeti  potrebama  sviju  bilo  u  materijalnom 
ili  duhovnom  te  je  govorio  svome  Bogu: 

„  O  Bože  moj,  Ti  vidiš  moje  siromaštvo,  moju 
nedostatnost,  da  ne  mogu  svome  bližnjemu  dati  ono 
dobro  koje  bih  htio.  Zato  Ti  koji  si  bogat  milosrđem  i  sav 
si  ljubav  priteci  svima  u  pomoć,  utješi  žalosne,  pomozi 
potrebnima  jer  Ti  sve  možeš.  Radujem  se,  moj  Bože, 

biti  siromah  i  nedostatan  jer  si  Ti  beskrajno  bogat  i  sve 
možeš.  Zbog  toga  Tebe  molim  što  ja  ne  znam  i  ne  mogu 
učiniti  "! 

Bog  se  jako  radovao  ovim  molitvama  svoga  vjernog 
sluge  i  nije  propuštao  da  ga  usliša  u  njegovim  brižnim 
prošnjama,  a  Josip  se  pokazivao  trajno  zahvalnim  i  u 
ime  onih  koji  su  primili  dobročinstva.  Isto  je  činio  i  sa 
bolesnicima,  stalno  je  za  njih  molio  tjelesno  zdravlje,  a 
još  više  duhovno  zdravlje.  Pohađao  bi  ih,  tješio,  poticao 
da  strpljivo  trpe  bolesti  koje  im  je  Bog  slao.  To  je  činio 
i  sa  siromasima,  a  onima  koji  su  bili  bogatiji  i  ugledniji 
nije  prilazio  jer  je  govorio  daje  on  sam  siromah  te  se  nije 
izlagao  drugom  riziku,  za  njih  je  samo  molio.  Tako  nije 
propustio  činiti  im  dobro  iako  s  njima  nije  komunicirao. 
Prema  svima  je  iskazivao  svoju  savršenu  ljubav. 

Njegov  sveti  život  -  Josip  je  nastavio  tim  stilom  života 
više  godina  i  čudesno  je  rastao  u  ljubavi  prema  Bogu 
i  bližnjemu  prakticirajući  sve  kijeposti  na  divan  način 
ne  samo  u  ljudskim  očima,  nego  i  u  anđeoskim.  Tolika 
je  bila  njegova  čistoća  i  nevinost,  njegova  poniznost, 
ljubav  i  prezir  i  niska  misao  o  sebi  da  se  ponizivao  ne 
samo  pred  Bogom,  nego  i  pred  svim  stvorenjima.  Ma 
kako  bila  slaba  i  krhka  ta  stvorenja,  sve  ih  je  smatrao 
višima  od  sebe  te  je  sve  gledao  s  ljubavlju. 

Suosjećao  je  sa  svima  i  za  sve  molio  želeći  svima 
istinsko  dobro,  a  to  je  molio  svim  srcem  pred  svojim 
Bogom  i  ustrajno.  Prisustvovao  je  svim  slavljima  koja 
su  se  slavila  u  Hramu  pobožno,  nije  se  zaustavljao  na 
vanjskom  radoznalom  sudjelovanju  kao  svi  drugi,  nego 

je  imao  oči  srca  uprte  u  Gospodina,  sav  je  bio  kao 
uznesen,  a  Bog  se  udostojao  prosvjetljivati  njegov  duh 
i  dao  mu  da  shvaća  uzvišena  otajstva  naslađujući  se  u 
svojoj  duši  Bogom  i  njegovim  darovima.  Božja  ruka 
je  nagrađivala  vjernoga  slugu  koji  se  iz  ljubavi  odricao 
svih  zadovoljstava  te  je  na  taj  način  pomagao  drugima 
i  tako  postajao  sve  miliji  u  Božjim  očima  i  osposobljen 
primati  Božje  darove. 

16.  poglavlje:  Sv.  Josip  prije  svog  vjenčanja  sa 
Presvetom  Djevicom 

Bog  pripravlja  Josipa  za  vjenčanje  s  Marijom 

-  Sv.  Josip  je  bio  već  napunio  30  godina,  sačuvao  je 
neoskvrnjeno  svoje  djevičanstvo  i  čistoću,  bio  obogaćen 
velikim  zaslugama  i  svim  kijepostima,  a  bilo  je  došlo 
vrijeme  kad  je  Bog  odlučio  da  mu  da  ženu  i  vjernu 
družicu  Presvetu  Djevicu  Mariju.  Budući  daje  i  ona  bila 
napunila  14  godina  života,  Bog  je  htio  da  se  pripravi  za 
plemenito,  uzvišeno  i  djevičansko  vjenčanje.  Iako  je 
cijeli  Josipov  život  bio  jedna  neprestana  priprava  za  tako 
uzvišen  dar,  ipak  je  Bog  htio  da  se  u  ove  zadnje  dane  na 
poseban  način  za  to  pripravi. 

Dok  je  spavao,  po  anđelu  mu  reče  da  se  pripravi 
primiti  jednu  od  najuzvišenijih  milosti  koju  mu  Previsoki 
želi  udijeliti  te  da  zbog  toga  jedan  mjesec  neprestano 
podvostruči  svoje  molitve  i  razgori  želje  svoga  srca. 

Kad  se  probudio  od  sna,  Josip  je  bio  sav  zapaljen 
željom  da  primi  obećanu  milost  i  svom  svojom  ljubavlju 

uski iknu:  „Ah  kako  si  dobar.  Bože  Izraela!  Kako  si  vjeran 
svojim  obećanjima!  Duša  moja  želi  obećanu  milost,  ali 
puno  više  želi  porasti  u  Tvojoj  ljubavi  te  da  Te  slave  svi 
narodi 

Tako  sav  raspaljen  ljubavlju  pošao  je  u  Hram  i  tamo  se 
klanjao  svome  Bogu  i  slavio  Njegovu  dobrotu.  Dugo  se 
zadržao  i  molio  za  obećanu  milost  iako  nije  znao  o  čemu 
se  radi.  Zvao  ju  je  velika  milost  i  uzvišeni  dar  bilo  zato 
što  mu  je  to  rekao  anđeo  bilo  što  je  već  znao  da  Bog  zna 
učiniti  velike  stvari  te  daje  svoje  milosti  u  skladu  s  tim. 

U  ovoj  molitvi  Josip  je  osjetio  u  svom  srcu  ljubav,  više 
nego  uobičajenu,  prema  svetoj  djevojci  Mariji,  a  Bog  mu 
je  pokazao  kako  ona  puno  moli  za  njega  te  da  su  njene 
molitve  Bogu  jako  drage.  Svetac  se  tome  jako  obradova 
te  je  još  više  u  njemu  porasla  čista  ljubav  prema  Mariji 
te  je  zaplakao  od  slasti  kad  bi  na  nju  pomislio,  na  njene 
posebne  milosti  i  svetost  te  je  često  sebi  govorio: 

„0  djevo  Marijo,  presveta  i  savršena  u  svakoj 
krjeposti,  ti  toliko  moliš  za  mene  nedostojna,  a  što  ja 
mogu  učiniti  za  tebe?  Ne  mogu  učiniti  ništa  drugo  negoli 
te  žarko  preporučiti  našem  Bogu  da  te  još  više  obdari 
svojim  darovima  i  ispuni  svojim  milostima  “. 

Dok  je  to  molio,  u  njegovu  srcu  se  budila  živa  želja 
da  pođe  jednom  razgovarati  s  Marijom,  a  budući  da 
se  osjećao  nedostojnim,  odbacivao  je  ovu  želju  kako  u 
njemu  ne  bi  porasla  još  više  ta  želja  jer  je  smatrao  da  se 
teško  to  može  ostvariti. 

Nakon  što  je  više  sati  proveo  u  Hramu  pošao  je  sav 
utješen  i  radostan,  ali  svecu  se  činilo  da  se  ne  može 

udaljiti  od  Hrama  te  je  u  tom  mjesecu  trajno  boravio 
između  Hrama  i  svog  doma.  Pripravljao  se  postovima 
trpeći  glad,  žeđ  i  sve  druge  neudobnosti  s  toliko  radosti 
svoga  srca  da  mu  je  svako  trpljenje  izgledalo  kao  slast. 

U  ovom  vremenu  se  malo  posvetio  poslu,  a  sav  se 
dao  na  molitvu,  brižne  prošnje,  u  njemu  je  rasla  želja 
da  brzo  postigne  obećanu  milost.  U  tom  mjesecu  svetac 
nije  nikada  razgovarao,  a  iz  dubine  šutnje  sa  stvorenjima 
uvijek  je  govorio  svome  Bogu  i  činio  neprestane  čine 
prikazanja,  prošnje  i  zahvale  slaveći  i  blagoslivljajući 
beskrajnu  Božju  dobrotu  kojoj  je  žarko  preporučivao 
Mariju. 

Nikada  svecu  nije  na  pamet  pala  misao  da  bi  mu  ona 
mogla  biti  dana  za  ženu  iako  je  već  bila  u  dobi  da  se  može 
udati,  a  u  tome  se  ponašao  kao  onaj  koji  se  za  nju  brine 
jer  je  samo  on  znao  daje  bila  učinila  zavjet  djevičanstva 
i  posvetila  se  Bogu  te  da  je  i  on  nasljedujući  je  učinio 
isto  to. 

izbor  -  Josip  je  čuo  da  se  sveta  djevojka  Marija  treba 
udati,  jer  su  kazali  svima  iz  Davidova  roda  da  dođu  u 
Hram,  a  onaj  za  koga  Bog  objavi  da  Mu  je  po  volji, 
uzet  će  je  za  ženu.  On  je  ostao  zadivljen  i  kazao:  „Blago 
onome  koga  zapadne  tako  lijepa  sudbina  "/ 

Da  li  je  i  on  trebao  ući  u  izbor  kao  onaj  koji  je  iz 
Davidova  roda?  Bio  je  u  nedoumici  da  Ii  da  posluša 
nalog.  Ipak  pristao  je  da  bude  među  onima  između  kojih 
će  se  birati  misleći  da  tako  lijepa  sudbina  ne  će  zapasti 
njega,  toliko  više  jer  je  već  bio  posvetio  Bogu  svoje 

djevičanstvo.  Ipak  se  Bogu  jako  preporučivao,  molio  je 
za  Njegovu  pomoć  u  tako  važnoj  stvari. 

Poslanje  anđela  -  Kad  je  prošao  mjesec  dana  priprave 
koju  je  svetac  učinio,  bio  je  sav  uznemiren  očekujući 
obećanu  milost.  Kad  je  došao  dan  da  se  izabere  zaručnik 
za  svetu  Djevojku  Mariju,  noć  prije  toga  u  snu  mu  se 
anđeo  ponovno  ukazao  i  rekao  mu: 

„Znaj,  Josipe,  da  je  Bogu  bila  jako  draga  tvoja 
priprava  i  tvoje  gorljive  želje".  I  dade  mu  u  ruke  jednu 
snježnobijelu  golubicu  govoreći:  „ Uzmi  ovaj  dar  koji  ti 
Bog  daruje  a  ti  ćeš  biti  čuvar  njene  čistoće.  Neka  ti  bude 
draga  jer  je  ona  naslada  Božjeg  srca,  Njemu  najdraže 
stvorenje  koje  je  ikada  bilo  ili  koje  će  biti  na  svijetu 

Anđeo  mu  nije  kazao  ništa  drugo,  a  Josip  je  primio 
čistu  golubicu  u  svoje  ruke  i  sav  radostan  se  probudio 
raspaljen  ljubavlju  prema  Bogu,  ali  nije  mogao  shvatiti 
značenje  toga  sna.  Osjećao  se  na  poseban  način  radostan, 
kao  da  je  bio  van  sebe  od  radosti,  a  nije  znao  što  će 
ubuduće  biti  s  njim. 

Zatim  mu  dođe  neko  svjetlo  da  bi  ona  golubica  mogla 
predstavljati  Djevojku  Mariju  koja  će  odlukom  izbora 
njega  zapasti,  a  kako  je  bio  jako  ponizan  i  smatrao 
se  nedostojnim  toga,  nije  o  tome  previše  razmišljao. 
Spremio  se  u  jutro  i  pošao  u  Hram  kako  bi  skupa  sa 
drugima  iz  Davidove  loze  sudjelovao  na  izboru  gdje  će 
se  dogoditi  ono  što  ćemo  sada  iznijeti. 

17.  poglavlje:  Prečisto  vjenčanje  sv.  Josipa  sa 
Presvetom  Djevicom  Marijom 

Ponizna  prošnja  -Kad  je  došlo  jutro,  Josip  se  spremio 
da  pođe  u  Hram,  kleknuo  je  u  svojoj  radionici  i  molio 
Boga  govoreći:  „O  Bože  Abrahama,  Izaka  i  Jakova, 
moj  Bože  i  sve  moje,  ispovijedam  da  si  me  uvijek  branio 
u  svim  mojim  djelima,  pomagao  i  tješio  u  svim  mojim 
patnjama,  branio  od  mojih  neprijatelja,  tješio  u  svim 
mukama,  nikada  nisam  sumnjao  u  Tvoju  zaštitu  jer  sam 
iskusio  da  si  u  svemu  vjeran  i  milosrdan.  Sada  te  molim 
za  pomoć  i  savjet  u  ovoj  situaciji. 

Ja  priznajem  da  sam  nedostojan  da  bi  me  mogao 
zapasti  tako  uzvišeni  dar  da  za  ženu  i  družicu  dobijem 
svetu  Djevojku  Mariju  te  zato  nemam  nikakvih  pretenzija, 
a  sudjelujem  u  izboru  jer  je  tako  naloženo,  jer  se  tako 
svidjelo  Tvojoj  dobroti  da  sam  rođen  iz  Davidova 
potomstva  iz  čijeg  će  se  naraštaja  roditi  Mesija.  Zbog 
toga  Te  molim  da  svetoj  Mariji  dadneš  njoj  dostojnog 
zaručnika  koji  je  po  Tvom  srcu.  a  meni  da  porastem  u 
Tvojoj  milosti  i  ljubavi.  Sav  se  predajem  Tebi  Bože,  neka 
mi  bude  kako  se  Tebi  svidi,  ispovijedam  da  drugo  ne 
želim  osim  da  se  na  meni  vrši  Tvoja  volja 

Nakon  ove  molitve  svetac  je  gorio  ljubavlju  prema 
Bogu  i  prema  Djevici  Mariji  do  te  mjere  da  nije  mogao 
dočekati  čas  da  je  vidi  i  upozna  onu  za  koju  je  već  više 
godina  molio  i  po  kojoj  je  dobio  mnoge  milosti.  Želio  je 
vidjeti  i  upoznati  onu  koja  je  bila  tako  draga  Bogu,  toliko 
zaslužna  i  kijeposna  pred  Bogom  te  je  govorio: 

„Zar  će  biti  dostojne  moje  oči  vidjeti  onu  svetu 
Djevojku,  ono  čudo  milosti?  O  kako  sam  sretan ! 
Blažen  onaj  koga  zapadne  sreća  da  je  ima  za  ženu  i 
vjernu  družicu!  Ne  težim  da  to  budem  ja  jer  sam  slab  i 
nedostojan,  ali  kako  bih  bio  sretan  da  me  zapadne  da  joj 
budem  sluga"! 

To  su  bile  Josipove  misli  kad  je  pošao  u  Hram  gdje  je 
podvostručio  svoje  molitve  Bogu. 

Na  izboru  -  Kad  su  se  skupili  svi  potomci  Davidovi 
sa  mnogim  drugima  koji  su  željeli  vidjeti  Svetu  Djevojku 
zbog  glasa  koji  se  o  njoj  bio  pronio  po  gradu  svećenik 
koji  ju  je  trebao  vjenčati  s  nekim  iz  Davidova  roda 
predloži  na  koji  način  da  upoznaju  volju  Božju  i  tko  je 
određen  da  bude  dostojan  zaručnik  dostojne  djevojke: 
neka  svatko  od  njih  u  ruci  drži  suhi  prut  te  da  moli  Boga 
da  prut  procvjeta  u  ruci  onoga  koga  je  Bog  odredio  za 
njenog  muža. 

Svi  su  se  s  time  složili  i  tako  učinili.  Presveta  Djevica 
Marija  u  međuvremenu  se  povukla  i  molila  je  Boga 
pomoć  njegove  milosti  da  joj  udijeli  Djevičanskog  muža 
koji  bi  trebao  čuvati  njezinu  čistoću,  i  vidjela  je  u  svom 
duhu  da  će  to  zapasti  čistog  u  svetog  Josipa.  Zbog  toga 
je  sva  zadovoljna  zahvaljivala  svome  Bogu. 

Procvjetali  prut  -  Dok  je  svećenik  molio  sa  svima 
drugima,  Josip  je  bio  otraga  povučen  jer  se  smatrao 
nedostojnim,  vidio  je  daje  njegov  prut  odmah  procvjetao 
i  prekrio  se  prekrasnim  cvjetovima.  Svi  su  se  divili  tom 

čudu.  Zbog  toga  su  svi  službenici  Hrama  kazali  da  je 
Josip  određen  od  Boga  za  muža  Svetoj  Djevojci  Mariji. 

A  Bog  je  zatim  htio  dati  još  jedan  znak  tom  prečistom 
vjenčanju.  S  neba  je  došla  čista  bijela  golubica  i  sletjela 
Josipu  iznad  glave  te  su  se  svi  divili  i  bili  sigurni  da  ga 
je  Bog  izabrao  da  bude  zaručnik  Svetoj  Djevici.  Zbog 
toga  su  se  svi  radovali,  samo  oni  koji  su  ostali  razočarani 
žalili  su  što  njih  nije  zapala  ta  sudbina.  Kakvi  su  bili 
osjećaji  poniznog  Josipa  možete  samo  zamisliti. 

Radost  Josipova  -  Josipovo  srce  se  ispuni  radošću, 
ali  je  ostao  i  zbunjen  jer  se  smatrao  nedostojnim  ovoga 
pa  ipak  se  radovao  zbog  sretne  sudbine  te  je  kliktao  i  pao 
u  ekstazu  govoreći: 

„Kako  to  da  mene  zapade,  Bože  moj,  tako  veliki  dar? 
Nisam  zaslužio  tako  posebnu  milost.  Ti  si  mi  s  razlogom 
kazao  preko  anđela  da  se  trebam  pripraviti  za  tako  veliku 
milost.  Sada  shvaćam  tko  je  bila  prečista  golubica  koja 
mi  je  bila  dana  u  ruke  da  budem  čuvar  njene  čistoće.  I 
bit  ću.  moj  Bože,  s  pomoću  Tvoje  milosti  i  uz  podršku 
svoje  drage  golubice  i  zaručnice  Marije  “. 

Djevičansko  vjenčanje  -  U  međuvremenu  se 
pokazala  sveta  djevojka  Marija  kako  bi  je  svećenik 
vjenčao  sa  svetim  Josipom  a  svi  su  se  zadržali  daje  vide. 
Presveta  djevojka  se  pokazala  očiju  oborenih  ka  zemlji 
s  divnim  djevičanskim  rumenilom.  Svi  koji  su  je  gledali 
ostali  su  zadivljeni  i  očarani  zbog  njene  čudesne  ljepote 
i  milosti,  zbog  posebne  čednosti,  te  su  zavidjeti  sudbini 
sv.  Josipa. 

Kad  ju  je  Josip  vidio,  ostao  je  kao  zanesen  te  se 
rasplakao  od  radosti  svoga  srca.  Svetac  je  vidio  veliki 
sjaj  na  djevičanskom  licu  svoje  prečiste  žene  a  u  svom 
srcu  je  čuo  glas  Boga  koji  mu  je  govorio: 

..Josipe,  moj  vjerni  slugo,  evo  dajem  ti  dar  koji  sam  ti 
obećao,  dajem  ti  za  ženu  najdraže  stvorenje  koje  imam  na 
zemlji.  Tebi  predajem  ovo  blago  da  budeš  njezin  čuvar. 
Ova  prečista  golubica  bit  će  tvoja  vjerna  družica,  oboje 
ćete  ostati  djevci,  jer  je  djevičanstvo  čvor  koji  vas  veže  u 
braku.  Ljubav  vas  dvoje  sad  će  se  u  jedno  sjediniti  a  bit 
će  Meni  posvećena  jer  sam  Ja  predmet  i  cilj  svih  vaših 
osjećaja  i  ljubavi 

Radost  u  Josipovoj  duši  još  se  više  raspali  a  njegovo 
srce  se  ispuni  utjehom  i  veseljem.  Svetac  se  nije  usuđivao 
gledati  svoj  ženu  mladenku  pa  ipak  je  osjećao  da  ga 
privlači  istinska  i  velikodušna  ljubav  te  nježna  odanost 
da  se  ponovno  divi  i  časti  ljepotu  i  uzvišenost  njenog 
lica.  A  svaki  put  kad  bi  podigao  oči  daje  pogleda,  ostajao 
bi  kao  u  ekstazi  a  spoznavao  bi  višom  prosvijetljenošću 
kako  je  njegova  zaručnica  puna  milosti  te  se  ponizivao 
priznajući  se  nedostojnim  da  druguje  s  njom  te  je  često 
ponavljao:  „Kako  to.  Gospodine,  da  si  meni  dao  tako 
veliki  dar?» 

U  međuvremenu  svećenik  je  obavio  obred  koji  se 
prakticirao  u  to  vrijeme  te  ih  je  vjenčao,  a  u  činu  vjenčanja 
sveti  mladenci  su  vidjeli  iz  svojih  srdaca  kako  izlazi  po 
jedan  plamen  ljubavi  koji  ih  je  sjedinio,  plamen  je  postao 
JEDAN  i  poletio  prema  nebu.  Bog  je  ovim  vidljivim 

znakom  potvrdio  ono  što  je  prije  bio  rekao  Josipu  u  duši, 
to  jest  da  će  se  njihova  ljubav  sjediniti  u  JEDNU  te  da  će 
On  sam  biti  njen  predmet,  a  plamen  je  odletio  u  nebo. 

Ostavljaju  Hram  -  Kad  je  završio  obred  a  svećenik 
predao  Svetu  Djevicu  Josipu  i  toplo  mu  je  preporučio, 
svi  su  otišli  iz  Hrama  a  ostali  su  samo  mladenci  te  su  više 
sati  molili  u  ekstazi  u  kojoj  im  je  Bog  objavio  uzvišena 
otajstva.  Josipu  je  više  nego  ikada  prije  bilo  objavljeno 
o  uzvišenim  Marijinim  krjepostima,  a  Marija  jasno 
spoznala  o  krjepostima  svoga  supruga  te  su  obadvoje 
zahvaljivali  Božanskoj  dobrohotnosti  koja  ih  je  toliko 
obdarila  i  tako  dobro  pratila  i  sjedinila  u  prečistu  ljubav. 

Kad  su  završili  molitvu  i  obadvoje  zadobili  blagoslov 
od  Boga,  otišli  su  iz  Hrama.  Josip  je  sa  sobom  poveo 
svoju  čistu  ženu  kao  neusporediv  dar  koji  mu  je  Bog 
udijelio.  Svetac  se  divio  njenim  koracima  i  u  svemu  je 
prepoznavao  da  je  puna  milosti,  čednosti  i  razboritosti. 

Josip  Mariji  nudi  svoj  siromašni  dom  -  Kad  su 
izišli  iz  Hrama,  sv.  Josip  je  govorio  svojoj  presvetoj 
zaručnici  Mariji  s  velikim  poštovanjem  i  ljubavlju,  reče 
joj  da  on  nema  nikakve  kuće  gdje  bi  boravili,  nego  samo 
jednu  sobu  te  da  ako  se  ona  time  zadovoljava,  tamo  će  je 
odvesti  zasada  a  da  će  naknadno  odlučiti  što  će  učiniti. 

Ponizna  mladenka  mu  reče  da  je  povede  tamo  gdje 
on  boravi,  da  će  ondje  skupa  boraviti,  da  će  činiti  ono 
što  Bog  želi  od  njih,  a  molit  će  Boga  da  im  objavi  svoju 
volju.  Zadovoljan  njenim  odgovorom  svetac  je  odvede  u 

svoj  mali  boravak.  Već  je  bilo  kasno.  Kad  su  ušli  u  sobu, 
skupa  su  zahvalili  Bogu  što  ih  je  sjedinio. 

Svetac  je  zaplakao  zbog  siromaštva  jer  nije  mogao 
ponuditi  svojoj  mladenki  mjesto  da  se  povuče,  a  Marija 
ga  ohrabri  i  utješi.  Poslije  su  se  okrijepili  s  malo  kruha, 
vode  i  voća  koje  je  Josip  imao  te  su  počeli  govoriti  o 
Božjim  veličinama  i  Njegovoj  dobroti. 

Sveti  razgovori  -  Sv.  Josip  je  bio  sav  zanesen 
riječima  Svete  mladenke,  od  utjehe  je  zaplakao  a  srce 
mu  se  radovalo.  Kazao  je  Mariji  sve  što  mu  je  večer  prije 
njihova  vjenčanja  Anđeo  rekao  u  snu,  pa  iako  je  Ona  sve 
znala,  bila  je  zadovoljna. 

Kazao  joj  je,  a  ona  je  to  već  znala,  da  je  bio  učinio 
zavjet  čistoće,  kao  što  je  to  i  ona  učinila,  te  da  je  on  to 
učinio  nasljedujući  nju.  Marija  se  zbog  toga  obradovala 
i  počela  mu  govoriti  o  uzvišenosti  ove  rijetke  krjeposti. 

Proveli  su  cijelu  noć  u  ovim  svetim  razgovorima,  a 
Josipu  se  učinilo  da  je  to  kratko  trajalo,  tolika  je  bila 
utjeha  koju  je  kušao  razgovarajući  sa  svojom  čistom 
mladenkom.  Kad  bi  Josip  čuo  njene  riječi  sve  ražarene 
ljubavlju  prema  Bogu,  raspaljene  savršenom  ljubavlju, 
ostajao  bi  sve  više  zadivljen  milošću  i  kijepostima  svoje 
mladenke. 

Svetac  bije  često  nazivao  «moja  golubica»,  govorio  bi 
joj  da  se  ne  čudi  tome  jer  mu  je  anđeo  bio  dao  golubicu 
kad  mu  je  u  snu  progovorio,  a  to  je  bila  ona  sama,  tako 
da  ju  je  s  razlogom  mogao  zvati  «moja  golubica»  jer  mu 
je  pod  tim  likom  predana. 

Sveta  Marija  je  saginjala  glavu  kad  joj  je  sv.  Josip  to 
govorio,  govorila  mu  je  da  mu  je  u  svemu  podložna  te 
daje  naziva  kako  mu  se  sviđa.  Svaki  puta  kad  je  Marija 
govorila,  njene  riječi  su  bile  kao  zapaljene  strjelice  koje 
su  pogađale  srce  čistoga  sveca  te  su  ga  raspaljivale 
gorućom  ljubavlju  prema  Bogu  te  čistom  i  svetom 
ljubavlju  prema  njoj. 

Marijina  ponizna  ovisnost  -  Kad  je  svanulo,  nakon 
što  su  proveli  cijelu  noć  u  svetom  razgovoru.  Gospa  reče 
sv.  Josipu  da  je  imala  jednu  malu  kućicu  u  Nazaretu, 
njihovom  zavičaju,  koja  je  bila  za  njih  dostatna  za 
njihovo  siromaštvo,  da  im  je  dosta  svako  malo  utočište 
te  da  ako  se  njemu  sviđa  da  pođu  tamo  stanovati,  ali 
neka  bude  po  volji  Božjoj,  a  da  je  ona  spremna  tamo 
poći  živjeti  u  miru. 

Svecu  se  jako  svidjelo  što  mu  je  kazala  Marija  te  su 
se  složili  da  pođu  u  Hram  moliti  Boga  da  se  udostoji 
objaviti  im  svoju  svetu  volju  kao  i  u  svemu  drugome, 
lako  je  Marija  dobro  znala  daje  to  volja  Božja,  ipak  je  to 
zadržala  u  tajnosti  i  čekala  je  da  to  Bog  objavi  Josipu  jer 
je  htjela  u  svemu  ovisiti  o  njegovim  zapovijedima. 

Volja  Božja  -  U  jutro  su  otišli  u  Hram  i  puno  se  molili 
a  Bog  je  Josipu  objavio  svoju  volju  da  pođu  stanovati 
u  Nazaret,  njihov  zavičaj;  isto  je  kazao  i  Gospi.  Kad  su 
završili  svoju  molitvu,  vratili  su  se  u  skromni  boravak, 
a  Josip  joj  reče  što  moraju  činiti  kako  bi  izvršili  volju 
Božju,  a  ona  gaje  molila  da  joj  kaže  sve  što  je  bio  shvatio. 

Svetac  joj  je  sve  ispripovjedio  i  kazao  da  je  spreman 
vršiti  volju  Božju  a  Marija  mu  je  sve  potvrdila  te  da 
je  uvjerena  da  je  volja  Božja  da  pođu  u  Nazaret  te  su 
zahvaljivali  Bogu  što  im  je  objavio  svoju  volju.  Odlučili 
su  odmah  poći.  Svetac  je  našao  nekog  magarca,  natovarili 
su  sve  Što  im  je  trebalo  za  njegov  zanat  i  ono  malo  što  su 
posjedovali  te  su  odlučili  zaputiti  se  iz  Jeruzalema.  Bio 
je  slobodan  od  bilo  kakovog  posla  te  je  mogao  poći. 

Polazak  iz  Jeruzalema  -  Odlučni  poći  sljedećeg 
jutra,  prvo  su  pošli  u  Hram  moliti  Boga  a  zatim  su 
razgovarali  sa  svećenikom  koji  ih  je  vjenčao  i  tražili  su 
da  ih  blagoslovi.  Marija  se  oprostila  i  od  onih  s  kojim  je 
boravila  u  Hramu,  a  na  poseban  način  od  onih  koji  su  se 
za  nju  brinuli  te  su  s  blagoslovom  krenuli.  Napustili  su 
Hram  nakon  molitve,  klanjanja  i  slavljenja  Boga. 

Josipova  najviša  radost  -  lako  je  sv.  Josip  želio 
boraviti  u  Jeruzalemu  kako  bi  mogao  posjećivati  Hram, 
ipak  je  radosno  otputovao,  govorio  je  da  mu  je  dosta  to 
što  ima  sreću  da  je  u  društvu  svete  i  čiste  Marije  te  nije 
imao  što  više  željeti  u  svijetu,  bio  je  potpuno  zadovoljan 
te  je  Često  govorio  svome  Bogu: 

„Bože  moj,  tako  si  mi  veliku  milost  udijelio  što  si  mi 
dao  na  čuvanje  svoju  ljubljenu  i  čistu  Mariju  da  sada 
nemam  što  željeti.  U  njoj  moj  duh  nalazi  sve  što  žudi, 
njene  riječi  me  doista  tješe.  Ona  je  blago  koje  ću  sve 
više  cijeniti  kao  što  sve  više  upoznajem  njene  zasluge  i 
krjeposti  kojim  si  je  ispunio". 

Zatim  se  okrenuo  svojoj  zaručnici  Mariji  i  kazao  joj 
je: 

Vjeruj  mi,  moja  zaručnice,  da  mi  je  Bog  udijelio  tako 
veliku  milost  dajući  te  meni  za  družicu  da  ne  znam  što  bih 
više  želio,  samo  vršenje  volje  Božje  i  da  se  sav  dam  Bogu 
u  službu.  Ne  će  biti  malena  moja  sreća  ako  te  mognem 
uzdržavati  svojim  radom  ako  se  Bogu  i  tebi  tako  bude 
svidjelo  da  se  potrudim  u  zanatu  koji  sam  naučio  kako 
bih  se  uzdržavao  Kada  Bog  bude  htio  da  se  na  drugi 
način  založim,  spreman  sam  sve  učiniti 

Sveta  Marija  je  na  te  riječi  odgovarala  s  velikom 
poniznošću  i  razboritošću  predajući  se  u  svemu  u  volju 
Božju  i  onu  svoga  zaručnika.  A  zbog  njenih  poniznih 
odgovora  Josipu  se  sve  više  sviđala  na  takav  način  daje 
često  u  sebi  govorio: 

„Da  ne  znam  da  je  moja  zaručnica,  da  ne  znam  da  je 
kći  Joakima  i  Ane,  rekao  bih  da  je  s  neba  sišla,  izgleda 
mi  da  ljudsko  stvorenje  ne  može  biti  toliko  krjeposno  i 
obogaćeno  milošću 

Zatim  je  zahvaljivao  svome  Bogu  koji  se  udostojao  da 
je  tako  obogati  i  obdari  iznad  svih  stvorenja. 

18.  poglavlje:  Putovanje  sv.  Josipa  sa  svojom 
Presvetom  zaručnicom  Marijom  iz  Jeruzalema  u 
Nazaret 

Uzajamna  poniznost  -  Dvoje  svetih  zaručnika  već 
su  sve  pripremili  za  putovanje  a  prije  negoli  su  krenuli 
na  put  Marija  je  zatražila  i  blagoslov  svoga  Zaručnika 

prakticirajući  u  svim  svojim  djelima  kijepost  poniznosti 
koja  joj  je  bila  toliko  draga  i  koju  je  toliko  cijenila. 

Rađalo  se  među  njima  sveto  natjecanje  jer  i  sv.  Josip 
koji  je  bio  toliko  ponizan,  a  poznavao  je  neusporedive 
zasluge  svoje  zaručnice,  odbijao  je  da  to  učini  ali  ponizne 
prošnje  kojim  gaje  Ona  molila  nije  mogao  odbaciti.  Tako 
je  svetac  pristao  da  je  blagoslovi  i  molio  je  svoga  Boga 
da  svojim  božanskim  blagoslovima  prati  njih  oboje. 

Ostavljaju  Jeruzalem  -  Na  kraju  su  pošli  s  radošću 
jer  su  znali  da  vrše  volju  Božju.  Sveti  zaručnici  su 
išli  pješice  sa  slabim  magarcem  koji  je  nosio  njihove 
siromašne  stvari.  Srce  sv.  Josipa  se  lomilo  vidjevši 
kako  su  siromašni  da  nije  mogao  svojoj  zaručnici  dati 
nikakvo  olakšanje  i  ugodnost  za  putovanje,  ali  Marija 
mu  se  divila  i  govorila  daje  u  tome  uživala,  daje  uživala 
vidjeti  se  siromašnom,  da  je  željela  biti  bogata  samo  u 
Bogu  i  njegovoj  milosti  te  je  govorila  svome  zaručniku 
Josipu: 

„Znaj  da  koliko  bude  veće  naše  siromaštvo  u 
zemaljskim  stvarima  toliko  će  nas  Bog  više  obogatiti 
duhovnim  dobrima  i  toliko  ćemo  mu  biti  draži". 

Naš  svetac  se  jako  tješio  kad  je  čuo  te  riječi  svoje  čiste 
i  ljubljene  zaručnice. 

Muke  i  utjehe  -  Ovako  siromašne  putuju  dvije 
najuzvišenije  osobe  svijeta  iako  su  nepoznate  ovom 
svijetu.  Bili  su  sami,  ali  pratilo  ih  je  mnoštvo  anđela 
koji  su  svojom  pjesmom  pratili  Mariju  koja  je  bila 

predodređena  postati  Majkom  Božjom.  Samo  ona  je  čula 
anđeoske  melodije.  Na  ovom  putovanju,  za  utjehu  sv. 
Josipu,  više  puta  kada  su  se  odmarali,  ptičice  su  skladno 
pjevale  oko  njegove  zaručnice  Marije. 

Josip  je  ostajao  zadivljen  i  utješen  te  je  zbog  toga 
slavio  i  blagoslivljao  Božju  dobrotu  koja  ih  je  obasipala 
ovim  znakovima. 

Marijina  pjesma  -  Nakon  prijeđenog  jednog  dijela 
puta  umorili  su  se  te  su  se  za  neko  vrijeme  zaustavili. 
Josip  je  molio  Mariju  da  zapjeva  neku  pjesmu  slave  Bogu 
jer  mu  je  izgledalo  da  su  je  same  ptice  na  to  pozivale. 

Njegova  čista  zaručnica  posluša  i  zapjeva  pjesmu 
slave  svome  Stvoritelju  u  kojoj  je  pripovijedala  čudesa 
Božje  moći.  Čak  su  i  anđeli  ostali  zadivljeni  a  koliko  više 
Josip  koji  iz  slasti  pade  u  zanos  te  je  izgledao  kao  uzet  a 
u  međuvremenu  je  Marija  učinila  mnoge  čine  klanjanja 
svome  Bogu. 

Kad  je  izišao  iz  ekstaze,  svetac  reče  svojoj  zaručnici: 
„0  zaručnice  moja,  o  golubice  moja,  koliko  radosti 
donose  tvoje  pjesme  koje  s  toliko  milosti  pjevaš  Bogu! 
Kako  se  trebam  sve  više  diviti  blagu  milosti  koje  je  Bog 
tebi  udijelio.  Odgovori  s  isto  takvom  ljubavlju  na  Božju 
velikodušnost,  a  ja  ću  ti  se  pridružiti  i  uvijek  ću  slaviti 
i  zahvaljivati  našem  Bogu  koji  se  udostojao  toliko  te 
obogatiti  milostima.  A  ti  to  učini  za  mene  jer  me  izabrao 
među  tolikima  da  uživam  u  tvom  Ijubeznom  i  poželjnom 
društvu. 

Marijina  poniznost  -  Sveta  Djevica  se  ponizivala 
na  ove  riječi  i  svu  je  slavu  Bogu  iskazivala,  a  sebe  je 
nazivala  neznatnom  službenicom.  Govorila  je  svome 
zaručniku  da  ono  čemu  se  divi  kod  nje  i  što  spoznaje  sve 
je  dar  Božji  koji  joj  je  udijelio  iz  Čiste  dobrote  te  da  ona 
nije  imala  u  tome  nikakve  zasluge  te  da  svaki  put  kada 
kod  nje  primijeti  neku  milost,  neka  slavi  Darovatelja 
svakog  dobra.  Boga  beskrajnoga  i  beskonačnoga,  koji  se 
pokazuje  tako  velikodušnim  prema  svojim  stvorenjima 
a  posebno  prema  njoj,  slabom  stvorenju  bez  ikakvih 
zasluga. 

Svetac  se  divio  poniznim  riječima  svoje  zaručnice 
i  slavio  je  Boga  zbog  toga  što  ju  je  obogatio  tolikim 
nebeskim  darovima,  a  dao  joj  je  i  tako  skroman  osjećaj 
prema  samoj  sebi  daje  tako  utemeljena  u  lijepoj  krjeposti 
poniznosti. 

Josipova  zahvalnost  i  radost  -  Nastavili  su  svoje 
putovanje  slaveći  i  zahvaljujući  Bogu.  Josipovo  srce  se 
sve  više  ispunjalo  radošću  i  ljubavlju  prema  Bogu  te  je 
često  govorio  svojoj  zaručnici  da  skupa  s  njim  zahvaljuje 
Bogu  što  ga  je  učinio  njenim  zaručnikom  i  čuvarom  jer 
sam  nije  znao  kako  to  dostojno  učiniti. 

Svecu  je  izgledalo  da  je  to  neusporediva  milost  te 
ju  je  tako  i  nazivao  što  je  uistinu  tako  i  bilo,  ali  Bog 
ga  je  bio  odredio  za  još  veće  milosti  što  on  nije  znao 
niti  je  u  tom  času  mogao  shvatiti.  Bio  ga  je  odredio  da 
bude  čuvar  utjelovljenog  Sina  Božjega  te  da  će  mu  i  On 
biti  podložan  što  je  neusporediva  milost  iznad  svake 
mogućnosti  ljudskog  shvaćanja. 

Pa  ipak  Josip  je  došao  do  te  sudbine  da  bude  poočitn 
utjelovljenoj  Božjoj  Riječi.  Svecu  je  izgledalo  da  ne  će 
moći  dobiti  nešto  uzvišenije  i  veće  od  toga  da  svojim 
očima  vidi  obećanog  Mesiju  i  da  se  potpuno  založi 
Njemu  na  službu,  samo  je  na  to  mislio,  nije  mislio  da 
će  bi  bio  poočim  Sinu  Božjem.  Tješio  se  jako  što  je 
zadobio  za  družicu  tako  dostojnu  i  svetu  osobu  s  kojom 
je  mogao  razgovarati  o  veličinama  Boga  i  koja  mu  je 
mogla  pomoći  u  prakticiranju  kreposti  i  zadobivanju 
ljubavi  prema  Bogu  jer  je  svetac  to  jako  želio. 

U  Nazaretskoj  kućici  -  Kad  su  sveti  zaručnici  došli  u 
Nazaret,  nisu  našli  ništa  da  se  okrijepe.  Josip  se  pobrinuo 
te  su  odmah  pošli  u  malu  Marijinu  kućicu  i  lako  su  je 
našli.  Bilo  je  kasno,  ušli  su  unutra,  a  u  kući  nije  bilo 
nikakve  ugodnosti.  Te  su  večeri  ostali  tu  u  siromaštvu, 
jeli  su  kruh  koji  su  sa  sobom  donijeli,  a  pronašli  su  vodu 
za  piti. 

Marija  je  u  tome  uživala  jer  je  voljela  siromaštvo,  ali 
se  žalostila  jer  je  vidjela  da  je  Josip  bio  žalostan  zbog 
tolikog  siromaštva  te  ga  je  tješila  riječima.  Josip  je  u 
njima  pronalazio  više  slasti  nego  daje  kušao  najukusnija 
jela  te  je  kazao  Mariji  da  su  njene  riječi  dovoljne  da  ga 
utješe  i  okrijepe. 

Prva  stvar  koju  su  učinili  bila  je  slaviti  i  zahvaljivati 
Bogu  što  su  došli  na  odredište  i  što  ih  je  pratio  na 
putovanju.  Zahvaljivali  su  Bogu  što  imaju  mjesto  gdje 
mogu  boraviti. 

Josip  reče  Mariji  da  izabere  sobu  gdje  se  želi  povući, 
moliti,  odmoriti  se  a  Ona  ne  htjede  to  učiniti  zbog 

poniznosti  iako  je  kuća  bila  njena.  Zamolila  je  Josipa  da 
joj  on  odredi  sobu  jer  je  spadalo  na  njega  da  kao  glava 
obitelji  određuje  sve  stvari. 

Svetac  odredi  jednu  sobu  za  Mariju,  njoj  za  odmor, 
drugu  za  sebe,  a  treću,  koja  je  bila  niže,  kao  radionicu  za 
svoj  zanat  te  na  kraju  jednu  malu  sobicu  gdje  se  moglo 
kuhati.  Kad  je  Josip  to  odredio,  Marija  je  bila  zadovoljna. 
Nakon  što  je  dugo  sa  zaručnikom  razgovarala  na  slavu 
Bogu,  tražila  je  dopuštenje  da  se  povuče  u  svoju  sobu. 
Bili  su  se  složili  da  će  sutradan  odrediti  način  kako  će 
ovdje  živjeti. 

Josip  dopusti  Mariji  da  se  povuče  te  se  i  sam  povuče 
na  odmor.  Te  večeri  su  spavali  na  goloj  zemlji  jer  tada 
nisu  imali  drugo  osim  ono  malo  zanatskog  alata  koji 
su  sa  sobom  donijeli  iz  Jeruzalema.  Marija  je  veći  dio 
noći  provela  u  molitvi.  A  Josip,  budući  daje  bio  umoran, 
zaspao  je.  Anđeo  mu  je  u  snu  govorio  daje  volja  Božja 
da  budu  siromašni,  da  se  ne  žalosti,  da  se  pobrine  za  ono 
što  je  potrebno  i  ništa  više,  da  se  uzdržavaju  njegovim 
poslom  te  da  uvijek  zahvaljuje  Bogu  za  dar  tako  svete  i 
dostojne  zaručnice. 

Josipove  želje  -  Kad  je  svanulo,  Josip  se  probudi  iz  sna 
i  prvo  se  kao  obično  pomoli  Bogu.  Osjetio  se  privučenim 
ljubavlju  da  pođe  vidjeti  svoju  čistu  zaručnicu.  Postajao 
je  nestrpljiv  jer  ona  nije  izlazila  iz  svoje  sobe,  a  on  se 
nije  usuđivao  zvati  je. 

Počeo  je  uređivati  radionicu  s  alatom  koji  je  sa  sobom 
donio.  Kad  je  sve  uredio,  vratio  se  pred  Marijinu  sobu. 

pred  vrata,  sa  željom  da  je  vidi  i  s  njom  razgovara. 
Između  rupica  koje  su  bile  na  vratima  dalo  se  naslutiti 
da  je  soba  bila  ispunjena  nebeskim  sjajem  te  je  osjetio 
prekrasni  miris  popraćen  velikom  nutarnjom  utjehom  te 
je  shvatio  da  njegova  zaručnica  razgovara  s  Bogom  te  se 
svetac  povukao  a  ubuduće  se  više  nikada  nije  približavao 
Marijinoj  sobi  da  je  ne  bi  uznemirivao.  Ostavljao  bi  je 
slobodnu,  a  kada  bi  poželio  daje  vidi  i  s  njom  razgovara, 
a  Ona  je  bila  povučena  u  svoju  sobu,  strpljivo  bi  čekao. 

Radovao  bi  se  njenom  dobru  i  utjehama  koje  je  imala 
kad  se  zadržavala  s  Bogom,  a  bio  joj  je  sveto  zavidan  te 
je  ovako  razmišljao:  „Blago  njoj  koja  je  uistinu  dostojna 
Božjih  pohoda  jer  je  uistinu  potpuno  sveta  i  savršena  u 
svim  krjepostima  “. 

Prve  odredbe  -  Kad  je  završila  molitvu,  presveta 
Djevica  je  izišla  iz  svoje  sobe  i  našla  je  Josipa  koji  ju  je 
čekao.  Svetac  ju  je  vidio  preobraženu  i  ljupku  te  se  divio 
tako  da  se  jedva  usuđivao  govoriti  joj. 

Marija  je  bila  sva  ponizna,  ljubazna  i  ljupka  te  je 
pozdravila  Josipa  s  puno  milosti.  Slavili  su  Boga  te  se 
savjetovali  što  činiti  za  uzdržavanje  i  potrebnu  hranu  jer 
su  bili  bez  ičega.  Josip  je  imao  nešto  novca  od  poslova 
koje  je  obavio  u  Jeruzalemu  te  je  otišao  kupiti  potrebno 
za  uzdržavanje. 

Susjedi  su  došli  obradovati  se  zaručnicom  Marijom  a 
kad  su  vidjeli  koliko  su  siromašni,  neke  su  dobre  osobe 
donijele  ono  što  im  je  bilo  potrebno. 

Marija  je  sve  rado  primala  kao  milostinju  vježbajući 
se  u  svemu  u  velikoj  poniznosti  sa  zahvalnošću  onima 


121 


koji  su  ih  darovali,  a  uzvratila  im  je  radom  svojih  ruku. 
U  posjetima  je  bila  zahvalna  i  ljubazna,  malo  je  pričala, 
sve  riječi  su  bile  uredne  i  razborite  zbog  čega  su  se  svi 
divili  njenoj  čednosti  i  milosti,  te  su  je  svi  voljeli  i  željeli 
se  s  njom  družiti. 

Marija  je  rado  primila  posjet,  ali  se  zatim  pokazivala 
suzdržanom  za  druge  posjete,  sve  je  činila  na  poseban 
i  milostan  način,  a  dopuštala  je  posjete  djevicama  koje 
su  se  bojale  Boga  i  ljubile  Ga  te  se  s  njima  zadržavala  u 
svetim  razgovorima. 

Kada  bi  sv.  Josip  providio  za  ono  što  im  je  bilo  potrebno, 
odmah  se  vraćao  Mariji,  nije  mogao  dugo  vremena  biti 
daleko  od  nje,  a  sama  njena  prisutnost  donosila  mu  je 
veliku  utjehu.  Kada  bi  se  svetac  vraćao  kući  i  predavao 
Mariji  ono  što  im  je  bilo  potrebno,  slavili  su  i  zahvaljivali 
Bogu  što  je  providio  za  njihove  potrebe. 

Josip  je  nalazio  i  posao  te  je  mogao  svojim  radom 
uzdržavati  i  Mariju.  Trudio  se  raditi  da  zadobije  potrebnu 
hranu  radom  svojih  ruku.  Bog  je  u  providnosti  uredio  da 
je  brzo  dobio  priliku  zaraditi  za  sve  potrebno. 

Dvoje  svetih  zaručnika  divili  su  se  Božjoj  providnosti 
i  nisu  prestajali  slaviti  i  zahvaljivati  Bogu  koji  je 
bio  tako  velikodušan  prema  njima  i  proviđao  im  je  s 
ljubavlju.  Poticali  su  se  uzajamno  da  odgovore  na  Božja 
dobročinstva  koja  im  je  Bog  iskazivao  te  su  čudesno 
rasli  u  Njegovoj  ljubavi. 

19.  poglavlje:  Marija  i  Josip  prije  utjelovljenja 
Božje  Riječi 

Svakodnevni  red  -  Budući  da  su  se  pobrinuli  za  ono 
što  im  je  bilo  potrebno,  sveti  supružnici  su  se  posvetili 
razgovoru  o  tome  koliko  vremena  posvetiti  za  molitvu, 
za  posao,  a  sve  u  velikoj  mudrosti  i  redu  jer  je  Marija 
sve  činila  pitajući  Boga  za  savjet  s  kojim  je  povjerljivo 
i  blisko  komunicirala  a  u  svemu  se  trudila  shvatiti  što  je 
volja  Božja. 

U  jutro  rano  molila  je  Davidove  psalme,  a  nakon  što 
je  Josip  odlazio  na  posao  spremala  bi  ručak.  Za  to  je 
trošila  malo  vremena  jer  su  jeli  jednostavnu  hranu,  juhu, 
ribice  i  poslije  neko  voće,  a  često  Marija  nije  ni  to  jela. 
Ponekada  je  kuhala  nešto  više  za  Josipa  da  ga  okrijepi 
jer  se  mnogo  umarao  radeći,  a  ona  nije  jela  drugo  osim 
onoga  što  smo  spomenuli.  Marija  je  govorila  Josipu  da 
je  ne  potiče  da  jede  meso,  da  se  ona  malo  umara  te  da 
joj  je  to  malo  hrane  dovoljno,  a  svetac  je  nije  u  tome 
uznemirivao  jer  je  znao  da  njegova  zaručnica  sve  čini  s 
velikom  razboritošću  i  mudrošću. 

Skromna  okrjepa  -  Kada  bi  Josip  završio  svoj 
posao,  odmah  je  išao  potražiti  svoju  zaručnicu  Mariju, 
ponovno  bi  molili,  a  nakon  toga  bi  jeli  potrebnu  hranu. 
U  međuvremenu  bi  govorili  pokoju  riječ  slaveći  Boga,  a 
Josip  bi  ponekad  ostajao  tako  utješen  Marijinim  riječima 
da  je  propuštao  jesti. 

Nakon  hrane  zahvalili  bi  Bogu  a  tada  bi  ostajali  u 
svetim  razgovorima  jer  su  i  za  to  imali  određeno  vrijeme. 

Josip  je  to  jako  želio  kako  bi  slušao  Mariju  a  od  radosti 
koju  bi  kušao  padao  bi  u  ekstazu. 

Sveti  razgovori  -  U  međusobnim  razgovorima  Josip 
je  često  Mariji  preporučivao  ono  što  mu  se  u  prošlosti 
događalo,  milosti  koje  je  od  Boga  dobivao  i  ono  što  mu 
je  anđeo  u  snu  govorio.  A  nakon  što  su  se  Josip  i  Marija 
vjenčali,  anđeo  mu  je  ijeđe  govorio  jer  mu  je  bilo  dosta 
sveto  druženje  s  Marijom. 

Marija  je  s  radošću  slušala  ono  što  joj  je  Josip 
pripovijedao  te  je  zbog  toga  više  slavila  Boga  a  Josip  je 
govorio  svojoj  zaručnici: 

„Znaj  da  mi  sada  anđeo  više  ne  govori  u  snu  kao 
prije,  nego  puno  rjeđe.  Ja  sam  zadovoljan  s  onim  što  Bog 
odredi,  dosta  mi  je  da  sam  s  tobom,  toliko  sam  želio  neko 
stvorenje  s  kojim  bih  mogao  razgovarati  o  veličinama 
našega  Boga.  Anđeo  mi  je  bio  obećao  da  ću  to  dobiti, 
ali  nikada  nisam  vjerovao  da  će  me  zapasti  tolika  sreća 
da  se  s  tobom  družim  i  da  slušam  tvoje  govore  tako  pune 
nebeske  mudrosti ". 

Marijini  poticaji  -  Marija  je  odgovarala  poniznim 
i  razboritim  riječima,  govorila  je  koliko  je  Bog  vjeran 
svojim  obećanjima.  Zato  su  i  oni  morali  biti  vjerni  u 
ljubavi  i  služenju.  Josip  ju  je  brižno  pitao  što  treba  činiti 
za  Boga,  a  ona  bi  mu  odgovarala  da  Bog  želi  biti  služen 
u  ljubavi  i  vjernosti  te  da  se  u  svemu  trudi  vršiti  volju 
Božju. 

I  počela  mu  je  govoriti  o  svim  kijepostima  po  kojim 
se  duša  čini  sposobnom  primiti  milosti  od  Boga  i  postaje 

Mu  draža.  Josip  bi  ostajao  sav  raspaljen  ljubavlju  nakon 
što  bi  Čuo  te  Marijine  riječi.  Njene  riječi  su  imale  tako 
veliku  snagu  da  su  raspaljivale  srca  onih  koji  su  je  slušali, 
a  Josipovo  srce  je  ostajalo  ražareno  još  više  jer  je  jako 
ljubilo  Boga  i  radovalo  se  riječima  svoje  zaručnice  te 
da  je  o  njemu  ovisilo,  stalno  bi  je  slušao  dan  i  noć,  bez 
hrane  i  odmora. 

Marijine  utjehe  -  Puno  puta  dok  je  sv.  Josip  radio, 
umorio  bi  se  i  ožalostio,  i  odmah  bi  pošao  svojoj 
zaručnici  kako  bi  se  utješio.  Ona  bi  ga  tješila  s  puno 
milosti  i  poticala  ga  je  na  podnošenje  poteškoća  te  mu 
je  govorila: 

„Ako  se  kuša  toliko  utjehe  samo  u  razgovoru  s  našim 
Bogom,  koja  će  tek  utjeha  biti  u  druženju  s  Njime  i  uživati 
u  nebeskom  kraljevstvu  blaženo  motrenje?  Molimo 
ustrajno  Boga  da  se  udostoji  poslati  nam  obećanog 
Mesiju  da  po  Njemu  budemo  dostojni  ući  u  Nebo  kako 
bismo  Ga  zauvijek  uživali 

Tako  su  počinjali  razgovor  o  dolasku  Mesije,  a  Marija 
je  toliko  željela  Njegov  dolazak  da  se  i  kod  Josipa 
raspaljivala  ta  želja  te  mu  je  govorila: 

„Molimo  ustrajno  za  Njegov  dolazak  živom  vjerom  jer 
Bog  želi  da  Ga  gorljivo  molimo 

Svetac  joj  je  odgovorio  da  je  još  od  djetinjstva  imao 
velike  želje  za  dolaskom  Mesije,  da  je  uporno  za  to 
molio,  da  mu  je  anđeo  objavio  da  su  Bogu  drage  ove 
njegove  molitve.  Marija  je  to  sve  znala,  ali  ipak  je  željela 
čuti  i  uživala  je  u  tome  te  je  govorila  Josipu: 

„  Potrudimo  se,  dakle,  brižno  molili  za  tu  milost,  toliko 
više  jer  je  po  volji  Božjoj 

Sjedinjavali  su  svoje  molitve,  a  Bogu  su  jako  bile  po 
volji  kao  i  gorljive  želje  njihovih  srdaca. 

Strpljenje  sv.  Josipa  u  uvredama  -  Dok  je  Josip  bio 
tako  radostan  i  utješen  u  duhu  zbog  sreće  što  je  mogao 
drugovati  sa  Marijom,  nije  mu  nedostajalo  ni  žalosti. 
Dok  je  bio  u  svojoj  maloj  radionici  neki  su  dolazili  i 
prekoravali  ga  što  se  doveo  do  stanja  takvog  siromaštva, 
zašto  je  razasuo  toliko  dobara  koja  su  mu  ostavili  njegovi 
roditelji  te  su  mu  govorili  uvredljive  riječi. 

Svetac  nije  ništa  odgovarao  i  sve  je  podnosio  s  velikim 
strpljenjem  i  vedrinom.  Oni  su  se  prema  njemu  ponašali 
kao  prema  nekome  tko  je  malo  pametan,  govorili  su  mu 
da  im  ne  odgovara  jer  je  bio  svjestan  zla  koje  je  učinio. 

Pa  ipak  svetac  je  šutio  i  sve  je  prikazivao  svome  Bogu 
iz  ljubavi  zbog  koje  se  doveo  u  to  stanje  siromaštva  i  iz 
iste  ljubavi  je  sve  podnosio.  Išao  bi  Mariji  i  sve  bi  joj 
ispričao,  a  ona  ga  je  poticala  da  trpi  te  da  se  raduje  tome 
jer  je  tako  bio  Bogu  po  volji. 

Josip  joj  je  ispričao  sve  što  mu  se  dogodilo  nakon 
smrti  njegovih  roditelja,  kako  je  došao  do  tog  stanja 
siromaštva,  a  Mariji  je  to  bilo  po  volji  te  gaje  ponovno 
tješila. 

Ponekada  je  svetac  bio  lišen  svega  i  kušao  je  muku  što 
nije  mogao  priskrbiti  Mariji  potrebno  za  hranu,  a  ona  ga 
je  poticala  da  se  radije  raduje  tome  nego  da  se  žalosti. 
Josip  bi  se  utješio  i  divio  se  herojskim  krjepostima  svoje 

zaručnice  te  je  zahvaljivao  Bogu  što  mu  je  dao  tako  svetu 
i  u  svakoj  kijeposti  savršenu  zaručnicu. 

Izvanredne  Božje  pomoći  -  Kada  su  sveti  zaručnici 
bili  bez  hrane  i  nisu  znali  kako  je  pronaći,  Marija  bi 
govorila  Josipu  da  sjednu  za  stol,  zatim  bi  i  ona  sjela  te  je 
molila  Boga  da  se  udostoji  utješiti  Josipa  koji  se  žalostio 
zbog  siromaštva  i  bio  bez  hrane.  Zatim  bi  počeli  govoriti 
o  Bogu  i  Njegovim  veličinama.  Zbog  utjehe  koju  je  imao 
kad  bi  slušao  Mariju  Josip  bi  od  radosti  padao  u  ekstazu  i 
tako  ostajao  dugo.  1  Marija  bi  pala  u  ekstazu,  a  Bog  bi  im 
dao  kušati  takvu  slast  ljubavi  da  kad  su  izišli  iz  ekstaze, 
bili  su  zasićeni  kao  da  su  jeli  najukusnija  jela.  Zbog  toga 
je  Marija  poticala  Josipa  da  se  raduje  kad  su  bez  svega 
jer  bi  ih  Bog  zasitio  svojim  milostima. 

Josip  se  sve  više  divio  dobroti  i  velikodušnosti  Boga 
te  svetosti  svoje  zaručnice.  Bio  je  siguran  da  ga  Bog 
zbog  Nje  obasipa  tolikim  darovima.  Ponekada  bi  se  Bog 
poslužio  stvorenjima  i  po  njima  bi  proviđao  nadahnjujući 
neko  dobro  srce  da  im  kao  milostinju  udijeli  ono  što  im 
je  bilo  potrebno.  Ponekada  bi  pronalazili  spremljen  stol 
sa  kruhom  i  voćem,  a  to  su  činili  anđeli. 

Sve  to  se  događalo  kad  su  bili  u  krajnjoj  potrebi  i  nisu 
imali  nikakva  načina  da  provide  za  hranu,  a  kad  bi  se 
to  dogodilo,  ostatak  dana  provodili  bi  u  zahvaljivanju 
Bogu. 

Rajski  život  -  Tako  su  sveti  supružnici  rasti  u 
prakticiranju  kijeposti  trpeći  radosno  siromaštvo. 

ponizi vaj  ući  se  uvijek  sve  više  pred  Bogom  i  vršeći 
uzajamno  savršenu  poslušnost.  Marija  se  u  svemu 
pokazivala  posebnom  tako  da  su  joj  se  i  anđeli  divili  koji 
su  je  pratili.  Rasli  su  u  ljubavi  prema  Bogu  a  u  uzajamnim 
razgovorima  njihova  srca  su  se  sve  više  raspaljivala  u 
Božjoj  ljubavi  tako  da  predmet  njihovih  misli,  riječi  i 
djela  je  bio  samo  njihov  Stvoritelj  kojega  su  jedino  silno 
ljubili. 

Napredak  sv.  Josipa  -  Nije  lako  objasniti  ljudskim 
jezikom  koliko  je  sv.  Josip  rastao  u  krepostima  zbog 
razgovora  s  Marijom.  Svetac  je  bio  svjestan  velikih 
dobročinstava  koja  mu  je  Bog  udjeljivao  i  zbog  toga  Mu 
je  neprestano  zahvaljivao  a  Bog  ga  je  sve  više  ispunjao 
svojim  nebeskim  blagoslovima. 

Pomoć  siromasima  -  Iako  je  bio  i  sam  siromah,  nije 
propuštao  davati  milostinju  kada  bi  imao  novca  od  rada 
svojih  ruku.  Uvijek  je  s  radošću  davao  dio  siromasima. 
Marija  nikada  nije  htjela  primiti  novac  od  poslova  koje 
je  obavljao  sv.  Josip  kako  bi  on  s  njima  po  svojoj  volji 
raspolagao,  a  preporučivala  mu  je  da  daje  milostinju 
siromasima  što  je  on  obilato  i  činio. 

Davao  je  milostinju  s  nakanom  da  se  Bog  udostoji 
čim  prije  poslati  obećanog  Mesiju,  te  je  na  tu  nakanu  još 
postio  i  molio.  Naime  znao  je  daje  to  Bogu  po  volji  te 
da  mu  je  zbog  toga  udjeljivao  milosti.  Zaručnici  su  se  u 
svemu  pokazivali  savršenima  i  Bogu  ugodnima,  vjerno 
su  Mu  služili  i  u  svemu  tražili  Njegovu  volju  i  slavu.  Bog 

im  je  davao  jasne  potvrde  koliko  su  Mu  draga  njihova 
djela  i  vjemo  služenje. 

Đavolske  napasti  -  Zajednički  neprijatelj  bio  je 
bijesan  na  Josipa  i  Mariju,  nije  mogao  trpjeti  toliko 
svjetla  na  svijetu,  osjećao  je  da  mu  slabi  snaga  zbog 
krjeposti  svetih  zaručnika,  a  posebno  zbog  goruće  ljubavi 
prema  Bogu  koja  je  vladala  u  njihovim  srcima  kao  i  zbog 
njihove  poniznosti,  čistoće  i  suzdržanosti. 

Nije  se  ustručavao  napastovati  ih,  ali  ga  je  neka  viša 
sila  držala  dalje  pa  je  i  zbog  toga  bjesnio.  Lukavi  zlobnik 
je  tražio  načina  kako  da  razbije  uzajamnu  ljubav  Josipa 
i  Marije  misleći  da  ako  razbije  njihovu  ljubav,  lakše  će 
uspjeti  i  u  svemu  svome  preostalom  naumu.  Zbog  toga 
je  više  puta  potakao  neke  njihove  susjede,  koji  su  zbog 
zavisti  na  ljubavi  koja  je  vladala  između  Josipa  i  Marije 
više  puta  išli  Josipu  i  govorili  protiv  Marije,  da  zašto  je 
tako  povučena,  zašto  malo  radi,  zašto  ne  brine  o  njemu  i 
ne  služi  mu  točno. 

Govorili  su  mu  različite  isprazne  i  banalne  stvari  koje 
su  njihovim  srcima,  u  kojima  je  bila  požuda  i  strast, 
izgledale  jako  velike,  a  sve  su  govorili  s  toliko  brige 
da  je  izgledalo  sve  ne  samo  istinito,  nego  i  dovoljno  da 
pobudi  srdžbu  u  duši  sv.  Josipa  protiv  Marije. 

Odgovor  koji  je  svetac  davao  ovim  ljudima  ih  je 
zbunjivao,  a  đavao  je  bio  posramljen  jer  je  Josip  preko 
svake  mjere  hvalio  svoju  zaručnicu  te  se  više  nisu 
usuđivali  govoriti  mu  protiv  Marije.  A  bilo  je  i  drugih 
koji  su  govorili  Mariji  i  ocrnjivali  joj  Josipa,  a  budući 

da  je  ona  bila  prosvijetljena  u  svemu  i  sve  je  shvaćala, 
svojim  riječima  ne  samo  da  ih  je  zbunjivala,  nego  su 
shvaćali  svoju  zabludu  te  su  se  vraćali  svojim  kućama 
promijenjeni  i  zadivljeni  Marijinim  krjepostima, 
njezinom  razboritošću  i  svetošću. 

Tako  je  neprijatelj  ostajao  više  nego  ikada  zbunjen  i 
bijesan,  posebno  prema  Mariji  te  je  zbog  njenih  krjeposti 
još  više  bio  onesposobljen  te  je  tražio  neki  način  da  je 
uznemirava,  ali  nije  uspio  te  je  bio  još  više  posramljen. 
Nije  mogao  shvatiti  otkuda  proizlazi  tolika  moć  nad  njim 
koju  je  imala  sveta  Zaručnica,  smatrao  ju  je  osobom 
čistom  kao  tolike  druge,  a  nije  znao  za  božansku  snagu  i 
puninu  milosti  koja  je  bila  u  njenoj  duši. 

A  Marija  kada  bi  vidjela  da  se  đavao  velikom 
snagom  obrušavao  na  nju  i  Josipa,  obavještavala  ga  je 
o  tome  s  velikom  poniznošću  da  bude  oprezan  zbog 
laži  neprijatelja  te  su  skupa  više  molili,  postili  i  činili 
čine  poniznosti  kako  bi  onesposobili  neprijatelja  koji  je 
uvijek  ostajao  zbunjen  i  «slomljenih  rogova». 

S  ovim  prakticiranjem  krjeposti  i  molitvama  rasli  su  u 
zaslugama.  Svaki  puta  kada  bi  sv.  Josip  bio  uznemirivan 
od  nekih  osoba  kojima  se  đavao  služio,  išao  bi  Mariji 
i  sve  joj  govorio  a  ona  bi  ga  tješila  i  poticala  ga  da 
strpljivo  trpi  svaku  muku  jer  bi  tako  bio  Bogu  više  po 
volji.  A  svetac  bi  sve  trpio  strpljivo  i  s  radošću  i  sve  više 
je  rastao  u  ljubavi  i  poštovanju  prema  svojoj  Zaručnici. 

Marija  tješi  Josipa- Josip  bi  ponekad  bio  jako  umoran 
od  napora  svoga  posla  te  bi  u  takovim  situacijama  išao 

Mariji  i  molio  je  da  mu  na  neki  način  olakša  umor  i  da 
pjeva  neku  slavu  svome  Bogu.  A  sveta  Marija  je  ljupko 
pristajala  i  blago  je  pjevala  na  slavu  Bogu  a  svetac  bi 
zbog  slasti  koje  je  kušao  padao  u  ekstazu  i  govorio: 

„Zaručnice  moja,  samo  ti  si  dovoljna  da  svojom 
pjesmom  utješiš  bilo  koje  ožalošćeno  srce.  Koliko  mi 
utjehe  pribavljaš!  Koliko  odmora  u  mom  umoru.  Koju  li 
sreću  imam  da  ti  mogu  govoriti  i  slušati  te!  Ako  mi  samo 
pogled  na  tebe  donosi  utjehu,  možeš  samo  misliti  koliko 
me  tješi  slušati  te.  Što  ću  ikada  ja  moći  učiniti  za  Boga 
koji  se  udostojao  dati  mi  toliku  milost?  “ 

Marija  je  zbog  tih  riječi  slavila  Boga  od  kojega  je 
svako  dobro  i  poticala  je  svoga  zaručnika  da  sve  više 
ljubi  Boga.  Govorila  mu  je  da  joj  Bog  daruje  te  milosti 
kako  bi  on  bio  utješen  u  svojim  žalostima  i  potpomognut 
u  svojim  mukama.  Tako  je  svetac  sve  više  rastao  u 
ljubavi  i  zahvalnosti  prema  Bogu  i  bio  sve  više  zadivljen 
kijepostima  svoje  Zaručnice. 


20.  poglavlje:  Josip  čezne  za  dolaskom  Mesije 

Želi  Mesiju  -  U  Marijinom  srcu  se  raspaljivala  želja 
za  dolaskom  Mesije  tako  daje  bila  sva  zauzeta  gorućim 
molitvama  Bogu  da  Ga  čim  prije  pošalje  a  sa  svojim 
zaručnikom  Josipom  je  o  tome  stalno  pričala.  A  i  Josip 
je,  vidjevši  kako  je  Ona  sva  raspaljena  ljubavlju,  sve  više 
rastao  u  toj  želji  i  obraćao  se  svome  Bogu  te  mu  je  u 
velikom  povjerenju  govorio: 

„  O  Bože  moj,  vrijeme  je  da  ostvariš  svoje  obećanje  i 
pošalješ  svijetu  željenog  Mesiju  da  otkupi  Tvoj  narod  i 
svijet  od  ropstva.  Vidiš  kako  je  malo  onih  koji  Te  poznaju. 
Zbog  toga  je  dobro  da  pošalješ  Onoga  koji  će  svijetu 
objaviti  Tvoje  ime  i  Tvoju  moć.  Tvoju  dobrotu,  Tvoje 
milosrđe  i  Tvoja  božanska  savršenstva.  Samo  će  Tvoj 
Jedinorođeni  biti  sposoban  to  učiniti  i  poučiti  sve  o  putu 
koji  vodi  k  spasenju  ". 

Zatim  bi  se  okrenuo  svojoj  zaručnici  i  govorio  joj:  „77, 
moja  zaručnice  i  golubice,  moli  ustrajno  Boga  jer  te  jako 
ljubi  i  nemoguće  je  da  ne  usliša  tvoje  molitve''. 

Tada  bi  se  Marija  ponizivala  i  pripovijedala  je  s 
velikom  gorljivošću  o  svojoj  želji  te  mu  je  govorila: 
„Budimo  sjedinjeni  u  ovoj  prošnji  i  nemojmo  prestajati 
dok  naše  molitve  ne  budu  uslišane,  naš  Bog  je  dobar  i  ne 
će  propustiti  da  nas  usliša 

Josip  joj  je  počeo  govoriti  o  tome  Što  mu  je  anđeo  u 
snu  više  puta  govorio  o  budućem  Mesiji  i  o  krepostima 
koje  će  imati  i  prakticirati.  Marija  je  to  rado  slušala  i 
kazala  mu  da  joj  često  o  tome  govori  jer  je  kušala  veliku 
utjehu  slušati  ga  kako  o  tome  razmišlja.  Neprestane 
razgovore  o  ovome  popratili  su  molitvama,  postovima  i 
milostinjom  te  su  govorili: 

„Ako  budemo  imali  sreće  saznati  da  je  Mesija  došao 
na  svijet,  odmah  ćemo  poći  pokloniti  Mu  se  i  ponuditi 
Mu  svoje  služenje,  moleći  Ga  da  nas  ubroji  u  svoje 
robove  i  sluge,  iako  najmanje,  a  bit  ćemo  sretni  ako 
On  to  prihvati.  U  bilo  koji  dio  svijeta  da  dođe  mi  ćemo 
poći  da  ga  potražimo  iako  bez  doma.  O  blago  nama  ako 

budemo  dostojni  te  sudbine  da  ga  naše  oči  vide  i  naše  uši 
čuju  Njegove  riječi  “! 

Uslišane  prošnje  -  Bog  se  pokrenuo  na  neprestane 
Marijine  prošnje  koje  su  bile  kao  goruće  stijelice  koje  su 
dolazile  pred  Njegovo  božansko  prijestolje  te  je  požurio 
s  dolaskom  Mesije.  Bile  su  Mu  drage  i  Josipove  prošnje 
te  je  potaknut  neprestanim  molitvama  odlučio  poslati 
svoga  Mesiju. 

Nikada  Mariji  ni  Josipu  nije  palo  na  pamet  da  je  tako 
velika  milost  bila  određena  za  njih,  to  jest  da  će  se  kod 
njih  roditi,  da  će  uzeti  svoje  ljudsko  tijelo  u  PreČistoj 
i  Presvetoj  Djevici  Mariji  jer  su  bili  najponizniji  i 
prepoznavali  su  se  jedva  dostojnima  da  budu  Njegove 
sluge. 

Kad  je  došlo  vrijeme  da  se  udijeli  tako  veliki  dar 
svijetu,  kada  su  Marijine  želje  bile  na  vrhuncu.  Božja 
Riječ  se  utjelovila  i  uzela  tijelo  u  Mariji  kao  što  je  to 
poznato  cijelom  svijetu. 

UtjelovljenjeRiječi-OnoštosezbilokodUtjelovljenja 
i  vezano  uz  Mariju  nema  potrebe  ovdje  pripovijedati  jer 
je  već  napisano  na  puno  mjesta,  posebno  o  Marijinom 
životu,  samo  ću  reći  što  se  dogodilo  sa  svetim  Josipom. 
On  je  bio  proveo  gotovo  cijeli  prethodni  dan  u  razgovoru 
s  Marijom  s  gorljivom  željom  da  Mesija  što  prije  dođe 
na  svijet,  te  se  povukao  na  spavanje  ražaren  tom  željom  i 
kad  se  dovoljno  odmorio,  anđeo  mu  je  progovorio  u  snu  i 
rekao  mu:  „Josipe,  brzo  ustani  i  moli  Boga  jer  je  odlučio 
učiniti  veliko  dobro  cijelom  svijetu  ali  mu  nije  kazao 

o  čemu  se  radilo.  Josip  se  odmah  podigao  i  nije  mogao 
moliti  drugu  molitvu  osim  da  se  Bog  udostoji  poslati  na 
svijet  obećanog  Mesiju.  I  u  trenutku  kad  se  Riječ  Božja 
utjelovila  Josip  je  bio  u  molitvi,  molio  je  za  to,  kao  što  je 
isto  tako  Činila  i  Marija  koja  je  cijelu  tu  noć  bila  provela 
u  molitvi. 

Ekstaza  sv.  Josipa  -  Kad  se  dogodilo  Utjelovljenje 
Božje  Riječi,  Josip  je  bio  uzdignut  u  ekstazu  zbog 
neuobičajene  utjehe  duha  koju  je  kušao  u  tom  trenutku.  U 
toj  ekstazi  je  upoznao  velike  tajne  o  Utjelovljenju,  ali  mu 
nije  bilo  objavljeno  da  je  njegova  zaručnica  Marija  bila 
određena  za  Majku  Božje  Riječi.  Bilo  mu  je  objavljeno 
koliko  je  ona  draga  Bogu,  kako  su  njene  prošnje  prodrle 
u  Božje  srce  i  privoljele  da  je  usliša  u  njenim  prošnjama 
o  ubrzanju  Utjelovljenja. 

Kad  se  Josip  povratio  iz  ekstaze,  Ijubezno  je  zahvaljivao 
Bogu  i  jedva  je  čekao  da  pođe  i  kaže  svojoj  ljubljenoj 
Zaručnici  da  se  obraduje  milosti  koju  mu  je  Bog  iskazao 
u  ekstazi  i  da  Mu  i  Ona  zahvali  u  njegovo  ime. 

Čeka  Mariju  -  Toga  jutra  Marija  je  dosta  kasnije  izišla 
iz  svoje  sobe,  bila  je  sva  uronjena  u  radost  svoga  Boga 
i  predana  zahvaljivanju  i  klanjanju  za  dobročinstvo  koje 
joj  je  Bog  iskazao.  Josip  nije  ništa  znao  o  tome  i  mislio  je 
da  se  zadržala  u  molitvi  te  nije  htio  uznemirivati  je.  Zbog 
toga  ju  je  čekao  s  velikim  nestrpljenjem  i  predanjem  da 
iziđe  iz  svoje  sobe  te  ju  je  preporučivao  Bogu  daje  sve 
više  ispuni  svojim  milostima  i  darovima.  Znao  je  da  je 
bila  zaslužna  za  milosti  i  darove,  uviđao  je  njene  rijetke 


krjeposti  a  i  Bog  mu  je  bio  objavio  njene  velike  zasluge 
i  uzvišenu  svetost. 

Marijina  razboritost  -  Dok  je  Josip  čekao  svoju 
svetu  Zaručnicu  da  joj  ispripovijeda  što  mu  se  dogodilo. 
Čista  Djevica  je  izišla  iz  sobe  već  kao  Majka  Utjelovljene 
Riječi  Božje.  Bila  je  začela  po  Duhu  Svetome.  Izišla  je 
kao  i  obično  i  ničim  nije  davala  do  znanja  Josipu  što  se 
u  njoj  dogodilo,  a  kako  je  bila  jako  razborita,  držala  je 
skrivenom  tajnu  Kraljevu,  čekala  je  da  Bog  to  objavi 
Josipu  kada  to  bude  potrebno  i  da  mu  objasni. 

Josipovo  čuđenje  -  Kad  ju  je  Josip  vidio,  primijeti  da 
je  bila  ljepša  i  Ijupkija  nego  obično,  lica  svijetlorumena, 
te  je  ostao  zadivljen.  U  sebi  je  osjetio  jedno  puno  više 
čašćenje  prema  svojoj  Zaručnici,  ali  je  mislio  daje  bila  u 
nekoj  ekstazi,  da  se  zadržala  s  Bogom  u  molitvi.  Njegova 
misao  nije  išla  dalje  od  toga  a  budući  daje  imao  veliku 
želju  da  joj  govori,  nije  dobro  promotrio  divne  učinke 
koje  je  primjećivao  na  njoj. 

Ona  ga  je  kao  i  obično  prva  pozdravila,  pa  iako  je 
bila  izabrana  za  tako  uzvišeno  mjesto  Majke  Božje, 
nije  prestajala  ponizivati  se,  naprotiv,  pokazivala  se 
poniznijom  nego  ikada  prije.  Radost,  koju  je  sveta 
Zaručnica  imala  u  svome  djevičanskom  krilu,  u  njenim 
blistavim  očima  se  ižarivala  i  izvana,  ali  ona  ih  je  vješto 
držala  poluzatvorenima  kako  se  sveti  Josip  ne  bi  divio 
i  zadržavala  je  polet  ljubavi  kako  ne  bi  pokazala  radost 
svoga  srca  i  duha. 

Josip  joj  je  odgovorio  na  pozdrav  s  poštovanjem  višim 
nego  obično  jer  se  divio  veličini  milosti  u  njoj  i  odmah 
joj  je  ispričao  što  mu  je  anđeo  rekao  u  snu,  ono  što  je  u 
molitvi  kušao  i  Čuo.  Kazao  joj  je: 

„  Vjerujem ,  draga  moja  zaručnice,  da  si  i  ti  bila 
obdarena  milostima  Božjim  kao  i  obično  jer  na  tebi 
primjećujem  jasne  znakove.  Ako  sam  ja  tako  bijedan  bio 
obdaren  od  Boga,  koliko  više  si  ti  koju  Bog  toliko  ljubi  i 
koji  te  obasuo  tolikim  milostima !“ 

Zajedničko  zahvaljivanje  -  Na  ove  riječi  Marija 
nakloni  glavu  i  zamoli  sv.  Josipa  da  skupa  zahvale  za 
sve  milosti  koje  je  njima  obadvoma  Bog  učinio.  Svetac 
je  bio  prezadovoljan  ovim  pozivom  te  su  skupa  Bogu 
pjevali  božanske  pohvale  da  Mu  zahvale. 

Marija  mu  reče:  „Budući  da  ti  je  anđeo  kazao  da  je 
Bog  iskazao  veliko  dobročinstvo  svijetu,  trebamo  Mu  na 
tome  zahvaliti  u  ime  cijeloga  svijeta  jer  tko  zna  da  li  ima 
na  svijetu  netko  tko  Mu  zahvaljuje,  toliko  više  što  je  ovo 
dobročinstvo  skriveno  svijetu.  Anđeo  ti  je  to  objavio,  a 
bez  sumnje  da  je  još  skriveno  svijetu.  Zahvalimo,  dakle, 
skupa  Bogu  u  ime  cijeloga  svijeta 

Zbog  ovih  riječi  svetac  je  osjetio  utjehu,  a  Marija  je 
ispjevala  pjesme  zahvale.  Skupa  sa  Josipom  neko  su 
vrijeme  slavili  i  zahvaljivali.  Josip  je  zahvaljivao  Bogu 
za  sve  što  je  dijelio  sa  svojom  Zaručnicom. 

Kad  su  okončali  slave  i  pohvale  Bogu,  Josip  je  pošao 
raditi,  a  Marija  je  ostala  u  kući  i  činila  uobičajene  poslove. 
Iako  je  u  krilu  nosila  Božju  Riječ,  nije  propustila  uraditi 

sve  ono  što  je  radila  prije.  Savjesno  je  služila  svome 
zaručniku,  pa  iako  je  bila  prava  Majka  Božja,  nije 
propuštala  pokazati  se  poniznom  službenicom. 

Privlačnost  Utjelovljenog  Boga  -  Josip  je  bio  predan 
svome  poslu,  ali  osjetio  je  posebnu  želju  da  ide  potražiti 
svoju  zaručnicu.  Kušao  je  prema  njoj  ljubav  sve  jaču, 
svetiju  i  punu  poštovanja  te  sc  jako  silio  da  bude  daleko 
od  nje.  Utjelovljeni  Bog  koji  je  bio  u  Marijinoj  utrobi 
privlačio  je  sebi  njegov  duh.  Iako  mu  je  otajstvo  bilo 
obavijeno  tajnom,  tolika  ljubav  je  činila  svoje  te  je 
poticala  da  bude  blizu  i  da  uživaju  jedno  u  drugome. 

Josip  je  uživao  u  društvu  svoje  Zaručnice  neuobičajenu 
i  slatku  radost.  Božja  Riječ  je  uživala  da  ima  pored  sebe 
Josipa  puna  poštovanja  te  gaje  sve  više  ispunjala  svojim 
milostima.  Marija  je  sve  ovo  shvaćala  i  u  tome  uživala. 
Josip  joj  je  govorio  što  osjeća  te  joj  je  kazao  da  mu  oprosti 
ako  je  uznemiruje  neprestanim  pohodima  i  tako  narušava 
njen  mir  jer  on  nije  mogao  drugačije  činiti,  silno  ga  je 
privlačilo  poći  potražiti  nju.  Kazao  je  da  kad  je  u  njenoj 
prisutnosti  da  osjeća  veliku  utjehu  koju  nikada  prije  nije 
kušao. 

Marija  je  bila  jako  Ijubezna  te  mu  reče  da  može  doći 
bez  straha  da  će  joj  smetati  jer  bi  svaki  puta  molili  Bogu 
neki  himan  da  se  udostoji  učiniti  ih  zaslužnima  Njegove 
milosti  i  darova.  Svetac,  potaknut  tim  riječima,  dolazio 
bi  bez  straha  k  njoj  na  svoju  veliku  utjehu,  a  svaki  puta 
kad  bi  je  pošao  potražiti.  Zaručnica  mu  je  izgledala  sve 
ljepša  i  punija  milosti  te  ju  je  još  više  častio. 

Josipova  muka  i  podložnost  -  Ova  Josipova  utjeha 
je  kratko  trajala  jer  kad  je  arkanđeo  Gabrijel  govorio 
Mariji  o  utjelovljenju,  kazao  joj  je  daje  i  njena  rođakinja 
Elizabeta  trudna  i  da  je  bila  već  u  šestom  mjesecu  te  ju 
je  Marija  željela  posjetiti.  Znala  je  da  je  to  bila  volja 
Utjelovljene  Riječi  koja  je  htjela  osobno  poći  i  posjetiti 
svoga  Prethodnika  Ivana. 

Anđeo  također  progovori  Josipu  u  snu  i  reče  mu  da 
je  njihova  rođakinja  Elizabeta  trudna  te  da  treba  k  njoj 
odvesti  svoju  Zaručnicu  da  joj  bude  na  pomoć  preostala 
3  mjeseca  trudnoće.  Ta  obavijest  je  bila  kao  mač  koji  se 
zabio  u  Josipovo  srce  zbog  misli  da  će  morati  to  vrijeme 
biti  bez  svoje  Zaručnice  Marije.  Ali  on  se  podloži  Božjoj 
zapovijedi. 

Kazao  je  Mariji  što  mu  je  anđeo  rekao  u  snu,  a  ona 
ga  zamoli  da  je  ubrzo  odvede  k  Elizabeti.  Znala  je  da  je 
to  volja  Božja,  a  vidjevši  Josipa  toliko  ožalošćena  reče 
mu: 


„Ne  boj  se,  stalno  ću  misliti  na  tebe,  preporučivat  ću  te 
Bogu,  a  nakon  3  mjeseca  ponovno  ćemo  moći  razgovarati 
o  Bogu  i  služiti  Mu  skupa.  U  međuvremenu  se  ne  će  naš 
duh  odvojiti  od  naše  ljubavi  prema  Bogu  dostojnom  svake 
hvale,  ljubavi  i  služenja.  Ova  udaljenost  će  pokazati  da  li 
smo  vjerni  Bogu  i  pristajemo  li  na  Njegovu  volju.  Dužni 
smo  pokazati  se  jako  vjernima  jer  On  to  zaslužuje,  jer 
smo  uživali  u  Njegovim  darovima  i  milostima  puno  više 
nego  bilo  koje  drugo  stvorenje". 

Josip  se  utješio  Marijinim  riječima  i  bio  zadovoljan 
što  će  vršiti  volju  Božju,  te  je  rado  pristao  da  bude  lišen 
druženja  s  Marijom  koja  mu  je  bila  tako  draga  i  zbog 
koje  je  kušao  tolike  utjehe.  Više  je  volio  volju  Božju  od 
svoje  te  ju  je  prihvatio.  Marija  se  jako  radovala  vidjevši 
Josipa  kako  pristaje  na  volju  Božju  te  je  zahvaljivala  Bo 
gu- 

21.  poglavlje:  Josip  i  Marija  pohode  rođakinju 
Elizabetu 

Sveti  zaručnici  su  se  već  bili  dogovorili  da  pođu  iz 
Nazareta  i  posjete  rođakinju  Elizabetu.  Već  su  bili 
odredili  trenutak  polaska  a  prije  su  se  preporučili  Bogu 
da  ih  svojom  pomoći  prati  na  tom  putovanju.  Josip  je 
bio  žalostan  što  će  morati  Mariju  voditi  po  tim  užasnim 
putovima.  Budući  da  je  bio  toliko  pažljiv,  bojao  se  da 
će  ona  trpjeti  na  putovanju  te  je  Mariji  kazao  tu  svoju 
muku. 

Ona  ga  je  ohrabrila  i  rekla  mu  da  će  putovanje  dobro 
proći  jer  je  to  bila  volja  Božja  a  On  ne  će  propustiti  da  ih 
prati  i  pomaže  im.  Marijine  riječi  su  utješile  Josipa,  a  ona 
je  željela  čim  prije  poći  jer  je  dobro  znala  razlog  zbog 
kojega  ide  svojoj  rođakinji,  to  jest  da  je  Utjelovljena 
Riječ  u  njenoj  utrobi  htjela  poći  i  posvetiti  svoga 
prethodnika  Ivana  Krstitelja.  Zbog  toga  je  željela  da  se 
čim  prije  ostvari  volja  Božja. 

Josip  je  saznao  za  tu  Marijinu  želju  te  se  pitao  zašto  se 
ona  s  toliko  radosti  željela  uputiti  na  tako  teško  putovanje: 

„Možda  da  trpiš  neudobnosti  koje  su  uobičajene  na 
putovanjima  -  reče  joj  zaručnik  -  jer  želiš  trpjeti  našem 
Bogu  za  ljubav"?  Na  to  mu  ona  odgovori  da  želi  čim 
prije  putovati  da  tako  ostvari  volju  Božju.  I  uistinu  ovo 
je  bio  prvi  uzrok  njene  želje,  ali  je  prešutjela  ostalo  jer  je 
tajne,  koje  joj  je  Riječ  objavljivala,  čuvala  u  svom  srcu  i 
nije  ih  nikada  otkrivala. 

Na  putovanju  -  Kad  je  Josip  čuo  razloge  Marijine 
želje,  i  on  sam  ju  je  kušao  te  se  s  velikom  radošću  i 
brigom  zaputio  sa  željom  da  izvrši  volju  Božju.  Zatražili 
su  skupa  Božji  blagoslov,  a  zatim  se  Gospa  htjela 
poniziti  te  je  zatražila  Josipov  blagoslov  a  on  je  to  učinio 
s  velikom  ljubavlju  i  nježnošću  srca.  Svetac  Mariji  nije 
mogao  ništa  uskratiti  jer  je  sve  tražila  s  toliko  ljupkosti 
i  poniznosti  da  su  mu  potekle  suze  od  nježnosti  vidjevši 
plemenitu  Mariju  kako  kleči  pred  njim.  Nakon  što  joj  je 
Josip  udijelio  blagoslov  odmah  su  se  zaputili. 

Gospa  je  požurivala  korak  jer  ju  je  Duh  Boga,  koga 
je  nosila  u  krilu  požurivao.  I  Josip  je  hodio  a  da  nije 
osjećao  nikakav  umor,  nego  naprotiv  veliku  radost  u 
srcu.  Putovali  su  razgovarajući  o  Božjim  otajstvima, 
savršenstvima,  te  su  u  svetim  razgovorima  toliko  puta 
prevalili  da  to  nisu  ni  primijetili  zbog  čega  se  Josip 
čudio  te  je  to  govorio  i  Mariji  a  ona  je  zbog  toga  slavila 
i  blagoslivljala  Boga  te  je  Josipu  govorila: 

„  Vidiš  kako  je  dobar  naš  Bog,  kako  blagoslivlja  naša 
djela,  kako  nam  daje  snagu  i  milost  da  činimo  ono  što  On 
hoće  od  nas!  Slavimo  Ga  skupa  "/  Tako  su  skupa  molili 


140 


Bogu  pohvale.  Zatim  ju  je  Josip  zamolio  da  zapjeva  neku 
pjesmu  slave  Bogu  jer  je  u  tom  pustom  kraju  ne  će  nitko 
čuti. 

Gospa  je  poslušala  i  skladno  je  pjevala  slave  Božjoj 
Riječi  koja  je  bila  zatvorena  u  njenom  krilu.  A  sretni 
Josip  bi  od  slasti  padao  u  zanos  te  je  hodio  puno  milja 
ne  osjećajući  umor  i  uznesen  u  ekstazi,  a  Marija  je 
pjevala  zahvalu  Utjelovljenoj  Riječi  u  svoje  ime  i  cijelog 
čovječanstva,  ali  to  Josip  nije  čuo. 

Naše  putnike  pratilo  je  mnoštvo  anđela  koji  su  bili 
dvorska  pratnja  njihova  Kralja  i  Kraljice,  pa  su  i  oni 
pjevali  slave  Bogu  koje  je  Marija  čula.  I  brojne  ptice  u 
jatima  su  pjevale  skladne  harmonije  svome  Stvoritelju, 
ali  ove  je  čuo  Josip  koji  se  čudio  i  obraćao  se  zaručnici 
govoreći:  „Vidiš  moja  Zaručnice,  kako  nas  ove  male 
životinje  pozivaju  svojom  pjesmom  da  slavimo  svoga 
Boga r 

Josip  je  vjerovao  da  Bog  čini  ova  čudesa  iz  ljubavi 
prema  njegovoj  Zaručnici.  Bio  je  u  to  siguran  iako  joj 
to  nije  govorio.  Bio  je  sve  sretniji  zbog  sudbine  koja  ga 
je  zapala  i  zbog  milosti  koju  mu  je  Bog  iskazao  davši 
mu  Mariju  za  družicu  te  Mu  je  zahvaljivao.  Tako  su  ovo 
putovanje  proveli  u  velikoj  radosti. 

Noć  su  provodili  na  mjestima  koja  su  smatrali 
prikladnima,  krijepili  se  kruhom  i  vodom,  a  samo  Josip 
bi  uzimao  nešto  više  prema  potrebi  koju  je  osjećao,  a 
Marija,  sva  u  ljubavi,  na  to  gaje  poticala  kako  bi  zadržao 
tjelesne  snage.  Svetac  bi  je  poslušao  kad  bi  za  to  osjetio 
potrebu.  Njihov  noćni  odmor  većim  dijelom  bio  je 

molitva  pohvala  Bogu.  Josip  bi  zaspao  nekoliko  sati,  a 
Marija  se  zadržavala  u  svetim  razgovorima  sa  svojim 
Bogom.  I  ona  bi  uzimala  vrijeme  za  san,  ali  kraće,  a  i  u 
snu  je  ljubila  Boga  i  s  Njim  drugovala. 

U  Ivanovoj  kući  -  Kad  je  putovanje  završilo,  Josip 
i  Marija  su  pošli  ravno  u  Zaharijinu  kuću.  Josip  se 
zaustavio  da  pozdravi  Zahariju,  a  Elizabeta,  potaknuta 
poletom  ljubavi  Duha  Svetoga,  potrča  i  zagrli  Majku 
Božju.  Kad  ju  je  vidjela,  bila  je  prosvijetljena  i  spoznala 
je  da  je  njena  rođakinja  Djevica,  prava  Majka  Božje 
Riječi  koja  je  postala  čovjekom. 

Marija  je  prva  pozdravila  rođakinju  Elizabetu 
naslovljavajući  je  majkom  velikog  Proroka  i  Prethodnika, 
a  Elizabeta  joj  je  uzvratila  pozdrav  nazivajući  je  Majkom 
Božjom  te  uskliknu: 

„Otkuda  meni  da  Majka  moga  Gospodina  dolazi  k 
meni!  “ 

Sve  ovo  nitko  nije  bio  čuo  jer  su  svi  iz  kuće  bili  zauzeti 
sa  Josipom  i  Zaharijom  koji  je  bio  nijem  te  je  mogao 
komunicirati  samo  znakovima.  Zato  su  svi  bili  oko  njega 
kako  bi  Josip  shvatio  što  mu  je  ovaj  htio  reći. 

Ovdje  je  Gospa  ispjevala  svoju  poznatu  pjesmu  i  dok 
se  sve  to  događalo  Riječ  Božja  iz  krila  Marijina  objavi  se 
Ivanu,  jer  ga  je  Vječna  Riječ  otprije  od  Oca  isprosila  za 
svoga  prethodnika,  to  jest  da  bude  posvećen  u  krilu  svoje 
majke  te  pospješila  upotrebu  njegova  razuma  da  upozna 
svoga  Utjelovljenoga  Boga  prije  negoli  dođe  na  svjetlo. 
Utjelovljena  Riječ  to  odmah  učini  te  mu  dade  to  jasno 
spoznati  i  posveti  ga  u  isto  vrijeme. 

Ivan  zaigra  od  radosti  i  pokloni  se  iz  majčina  krila 
svome  Otkupitelju,  a  to  je  osjetila  i  njegova  majka. 
Zahvali  se  za  primljeno  dobročinstvo  i  prikaza  se 
potpuno  svome  božanskom  Otkupitelju  i  Posvetitelju. 
Božja  Riječ  zahvali  Ocu  u  ime  svoga  već  posvećenog 
Prethodnika  za  primljeno  dobročinstvo. 

Nakon  toga  Elizabeta  se  povuče  sa  Marijom  te  su  se 
zadržali  u  svetim  razgovorima.  I  sv.  Josip  je  bio  primljen 
s  posebnom  ljubavlju  od  Zaharije  i  Elizabete  te  svih 
ukućana  jer  je  dolaskom  dvoje  svetih  Zaručnika  u  kuću 
došla  radost  i  neusporedivo  veselje.  Majka  Božje  Riječi 
ostala  je  ovdje  tri  mjeseca  na  utjehu  svoje  rođakinje  i 
svih  ukućana.  Bili  su  posvećeni  divnim  Marijinim 
kijepostima  koje  je  prakticirala. 

Josipov  odlazak  -  Josip  se  trebao  vratiti  u  Nazaret  te 
ponovno  doći  po  svoju  Zaručnicu  i  odvesti  je  kući.  Pošto 
su  odredili  sat  njegova  odlaska  svi  su  bili  ožalošćeni  jer 
su  željeli  da  se  zadrži  sa  svojom  Zaručnicom,  a  on  je 
želio  poći  da  ispuni  volju  Božju. 

Toplo  je  svoju  Zaručnicu  preporučio  Elizabeti  i  svim 
ukućanima  govoreći  daje  ona  njegovo  blago,  te  da  ovdje 
s  njom  ostaje  i  njegovo  srce.  Zbog  toga  ih  je  molio  da  se 
brinu  o  njoj.  Zatim  je  razgovarao  s  Marijom  i  kazao  joj 
da  ne  zaboravi  na  njega,  da  odlazi  žalostan  jer  je  lišen 
njene  utjehe.  Marija  ga  je  potakla  i  ohrabrila  i  uvjerila 
ga  da  će  ga  se  sjećati.  Svetac  otputova  tijelom,  a  ostade 
srcem. 

Put  -  Josip  pođe  na  put  pomognut  Božjom  milošću  i 
molitvama  svoje  zaručnice  koja  nije  propuštala  brižno 

preporučiti  ga  Bogu  da  ga  prati  i  ojača  mu  duh  zbog 
trpljenja  njene  odsutnosti.  Bog  je  uslišao  Marijine 
molitve  te  je  Josip  osjetio  posebnu  Njegovu  pomoć  na 
putu  kao  i  kroz  sve  drugo  vrijeme.  Sve  dok  je  mogao 
vidjeti  Zaharijinu  kuću,  okretao  se  i  gledao  je  zbog 
utjehe  jer  je  tamo  bila  njegova  Zaručnica. 

Putem  je  razmišljao  o  Marijinim  krepostima  jednoj  za 
drugom,  te  je  blagoslivljao  i  zahvaljivao  Bogu  što  ju  je 
toliko  ispunio  tolikom  uzvišenim  krjepostima  i  ukrasio 
milošću  te  se  tješio.  I  misao  da  će  je  ubrzo  ponovo 
odvesti  u  Nazaret  smanjivala  mu  je  muku  što  je  ostao 
bez  Marijine  prisutnosti.  Na  misao  o  njenim  krjepostima 
toliko  bi  se  utješio  u  duhu  i  kušao  toliku  slast  da  se  jako 
radovao  iako  je  bio  sam,  kao  daje  Marija  bila  prisutna,  a 
ona  mu  je  izmolila  tu  milost. 

U  Nazaretu  -  Kad  je  došao  u  Nazaret,  Josip  nije 
propuštao  činiti  ono  što  je  obično  činio  kad  je  s  njim  bila 
Marija.  Vrijeme  je  trošio  na  molitvu,  molio  za  dolazak 
Mesije,  radio  je  svoj  posao,  dijelio  milostinju  prema 
mogućnostima. 

Jedna  ljubezna  susjeda  mu  je  pomagala  u  onome  što  mu 
je  bilo  potrebno  za  hranu,  a  on  je  često  postio.  Nakon  što 
je  radio  i  umorio  se,  a  nije  imao  utjehu  svoje  zaručnice, 
išao  bi  u  malu  sobu  gdje  je  ona  boravila,  kleknuo  bi  i 
mislio  kako  se  u  toj  sobi  Marija  neprestano  molila.  Zbog 
toga  se  sa  suzama  u  očima  preporučivao  Bogu  i  molio  Ga 
za  pomoć.  Tu  je  Josip  nalazio  sve  svoje  radosti,  često  je 
padao  u  ekstazu  i  bio  utješen  jer  se  u  toj  sobici  dogodilo 

veliko  otajstvo  Utjelovljenja  te  je  Bog  posvetio  i  ono 
mjesto  dijeleći  milosti  i  nebeske  blagoslove. 

Kad  je  to  primijetio,  Josip  bi  svaki  puta  kad  je  bio 
žalostan  tamo  išao  i  utješio  se,  a  vjerovao  je  daje  to  tako 
jer  je  to  bilo  boravište  njegove  Zaručnice  i  da  je  zbog 
toga  to  mjesto  bilo  posvećeno,  kao  što  uistinu  i  bijaše 
tako. 

Ismi  j  avan  -  Josipu  u  odsutnosti  Marije  nisu  nedostaj  ale 
poteškoće.  Kad  se  u  mjestu  saznalo  da  je  ona  otišla  i 
ostala  kod  rođakinje,  više  osoba  potaknute  đavlom  išle 
su  Josipu  u  radionicu  te  su  ga  ismijavale  i  prekoravale 
što  je  zaručnicu  ostavio  u  tuđoj  kući.  Svetac  je  strpljivo 
trpio,  nije  odgovarao  niti  je  zlopamtio  njihove  poruge. 

Drugi  su  pod  isprikom  samilosti  i  dobrohotnosti  išli  i 
prekoravali  njegovu  zaručnicu  što  gaje  ostavila  samoga 
te  da  će  zbog  toga  puno  trpjeti.  Ove  riječi  protiv  njegove 
zaručnice  su  mu  ranjavale  srce,  nije  ih  htio  slušati  te 
ih  je  na  lijep  način  otpremao,  opominjao  ih  je  da  budu 
obazrivi  u  govoru  da  ne  bi  Boga  uvrijedili. 

Josip  je  puno  ovih  muka  trpio  kroz  tri  mjeseca  koliko 
je  bio  bez  svoje  zaručnice  koja  je  shvaćala  sve  Stoje  on 
trpio  i  puno  ga  je  Bogu  preporučivala  moleći  za  njega 
jakost  u  patnji. 

Kako  se  utješio  -  Anđeo  mu  je  često  govorio  u  snu  i 
donosio  vijesti  o  njegovoj  zaručnici  Mariji,  uvjeravao  ga 
o  pomoći  njenih  molitava,  govorio  mu  kako  sve  više  ona 
raste  u  krjepostima,  u  ljubavi  i  milosti  Božjoj  zbog  čega 

se  Josip  trudio  nasljedovati  je,  iako  je  bio  udaljen  on  nje 
te  se  u  njemu  raspaljivala  želja  da  je  ubrzo  vidi  kako 
bi  s  njom  razgovarao.  Tako  je  često  čeznuo  za  njenim 
povratkom. 

Marija  je  često  slala  anđele  koji  su  joj  bili  pratnja 
da  svojim  nadahnućima  tješe  njenog  Josipa,  pogotovu 
kad  je  bio  ožalošćen.  Tako  je  Josip  imao  puno  potpore 
po  svojoj  Zaručnici  te  je  u  različitim  situacijama  bio 
utješen,  ali  njegova  najviša  utjeha  je  bila  zadržavati 
se  u  molitvi  na  mjestu  gdje  je  ona  boravila  i  gdje  se 
dogodilo  Utjelovljenje  Sina  Božjega.  Tu  se  njegov  duh 
najviše  tješio  i  bio  je  po  čestim  ushitima  prosvijetljen  o 
Božanskim  tajnama. 

Svetac  je  shvaćao  da  prima  mnoge  milosti  od  Boga 
te  Mu  je  bio  zahvalan  i  prepoznavao  je  da  sve  dolazi  od 
Božje  dobrote  i  od  zasluga  njegove  Zaručnice.  Zbog  toga 
je  i  on  molio  za  nju  daje  Bog  sve  više  ispunja  darovima  i 
milostima  i  da  tako  sve  više  raste  u  ljubavi  Božjoj. 

Govori  o  Mariji  i  zadržava  se  u  mislima  s  njom 

Marija  je  sve  to  shvaćala  i  bila  je  zahvalna  Josipu  te 
mu  je  prosila  nove  milosti.  Josip  se  ponekada  zadržavao 
u  razgovoru  s  osobom  koja  mu  je  pomagala  za  hranu 
u  Marijinoj  odsutnosti.  Razgovarali  su  o  Marijinim 
krjepostima,  naime  i  ta  osoba  je  bila  veliki  Božji  prijatelj, 
voljela  je  Josipa  i  Mariju,  imala  svijest  o  njihovim 
kijepostima  i  svetosti,  te  je  jako  pohvaljivala  Mariju  kad 
bi  razgovarala  s  Josipom.  On  bi  osjećao  veliku  utjehu, 
od  radosti  bi  mu  suze  potekle,  ponovno  bi  poželio  da 
je  ubrzo  vrati  kući  i  s  njom  se  druži  te  je  često  uzdišući 
govorio: 

„O  moja  ljubljena  zaručnice,  kad  ću  biti  dostojan 
da  te  ponovno  vidim  kod  kuće  i  s  tobom  vodim  svete 
razgovore?  O  prečista  moja  golubice!  1 i  si  daleko  od 
mene,  ali  moje  srce  je  s  tobom.  Toliko  te  ljubim  jer  si 
uistinu  sveta,  jer  je  naš  Bog  u  tebe  položio  blaga  i  tolike 
svoje  milosti.  Vjerujem  da  ova  moja  ljubav  ne  će  biti 
Bogu  na  žalost  jer  te  upravo  zbog  toga  toliko  ljubim  jer 
u  tebi  vidim  toliko  Božje  milosti,  vidim  kako  Bog  u  tebi 
stanuje  po  ljubavi  tako  da  u  tvojoj  osobi  ljubim  Boga 
samoga  ljubeći  Njegovu  milost,  Njegovu  ljubav.  Želim 
tvoj  povratak  da  skupa  s  tobom  mogu  sve  više  gorjeti  u 
ljubavi  prema  Bogu.  Tvoje  riječi  su  plamene  strjelice  koje 
raspaljuju  ljubav,  tvoje  divne  krjeposti  su  toliki  poticaji 
mome  srcu  da  napredujem  u  savršenstvu  i  prakticiranju 
krjeposti  kojima  si  ti  toliko  ispunjena 

Tako  je  Josip  u  sebi  razmišljao  o  svojoj  svetoj 
Zaručnici  a  njoj  je,  iako  je  bila  toliko  udaljena,  sve  to  bilo 
poznato  po  Božjem  prosvjetljenju  te  je  Bogu  prikazivala 
sve  pohvale  koje  joj  je  Josip  upućivao,  a  pred  Bogom 
se  priznavala  poniznom  službenicom,  dok  je  jedino  Bog 
bio  dostojan  svake  hvale  te  Gaje  hvalila  i  slavila. 

Molila  je  Boga  za  svoga  zaručnika  Josipa  i  isprosila 
mu  je  sve  više  novih  milosti  i  darova,  a  Josip  je  to  znao 
te  je  još  više  zahvaljivao  Bogu.  Neprestanom  molitvom 
za  nju  odgovarao  bi  na  milosti  koje  mu  je  Marija  bila 
isprosila. 

Josipovo  milosrđe  -  Josip  nije  propuštao  činiti  ono 
što  je  činio  prije  vjenčanja  sa  Marijom,  naprotiv  to  je 

činio  još  savršenije,  a  pogotovu  pomagati  umirućima 
svojim  gorućim  molitvama  i  moliti  Boga  za  njihovo 
vječno  spasenje,  oslobađanje  od  nasrtaja  neprijateljskih. 
Ustrajno  je  molio  i  za  obraćenje  grješnika  da  čine  pokoru 
i  ostave  grijeh. 

Na  molitve  bi  nadodavao  noćna  bdijenja,  postove  i 
milostinje  te  nije  prestajao  gorljivim  molitvama  i  suzama 
tražiti  spasenje  tolikih  duša  u  tami  idolopoklonstva. 

Sve  više  je  želio  dolazak  obećanog  Mesije  da  svojom 
božanskom  svjetlošću  prosvijetli  sve  koji  borave  u  tami 
i  sjeni  smrtnoj. 

Bogu  su  se  jako  dopadale  njegove  molitve  te  ga  je 
zbog  toga  obasipao  posebnim  milostima  i  obogatio 
zaslugama  te  je  raspaljivao  sve  više  u  njemu  ove  želje 
kako  bi  učinio  da  sve  više  zaslužuje  i  bude  ispunjan 
njegovim  milostima. 

22.  poglavlje:  Poslije  tri  mjeseca  Josip  odlazi  po 
svoju  Zaručnicu  Mariju 

Polazak  iz  Nazareta  -  Kad  se  približavao  kraj 
tromjesečnog  Marijinog  boravka  u  kući  rođakinje 
Elizabete,  anđeo  progovori  Josipu  u  snu  i  naloži  mu  da 
pođe  i  dovede  svoju  Zaručnicu  u  Nazaret  jer  je  to  bila 
volja  Božja.  Svetac  je  već  razmišljao  da  pođe,  ali  je 
čekao  anđeosku  zapovijed  kao  što  je  to  bilo  i  kad  ju  je 
onamo  vodio. 

Josip  se  jako  obradova  na  tu  obavijest  i  njegovo 
srce  je  kliktalo  jer  je  došlo  vrijeme  da  vrati  kući  svoju 

ljubljenu  Zaručnicu.  Zbog  toga  nije  odugovlačio.  U  jutro 
kad  je  izmolio  svoje  molitve,  s  velikom  radošću  pođe  na 
putovanje.  Smatrao  je  da  će  mu  Marija  izmoliti  milost  da 
sretno  dođe  na  odredište,  a  u  tome  nije  pogriješio  jer  je 
Marija,  koja  je  u  duhu  sve  vidjela,  molila  da  Josip  bude  na 
tom  putovanju  zaštićen  Božjom  milošću.  Uistinu,  Božja 
pomoć  je  Josipa  pratila  na  tom  putovanju  i  udijelila  mu 
mnoge  milosti. 

Svetac  je  požurivao  svoje  korake,  a  bio  je  više  nošen 
ljubavlju  i  željom  da  brzo  vidi  svoju  ljubljenu  Zaručnicu. 
Postojano  je  mislio  na  Boga  koji  je  bio  prvi  predmet 
njegove  ljubavi,  često  je  mislio  i  na  Mariju  koju  je  u 
Bogu  ljubio  i  smatrao  ju  je  stvorenjem  jako  ljubljenim 
od  Boga  i  obdarenom  posebnim  milostima. 

Motri  stvoreno  -  Često  je  gledao  nebo  gdje  je  bilo 
njegovo  blago,  zaustavljao  bi  se  i  motrio  Božja  djela, 
moć  i  mudrost.  Samo  jednim  «neka  bude»  Bog  je  stvorio 
nebo  i  sva  stvorenja.  Pogleda  uprta  u  nebo  ostajao  bi 
uznesen  u  kontemplaciji. 

Drugi  puta  bi  se  zaustavljao  i  promatrao  stabla, 
biljke,  livade  i  motrio  mudrost  Boga  koji  je  stvorio  tako 
lijepe  uređene  stvari,  ostajao  bi  u  divljenju  zbog  ljepote 
stvorenja  te  bi  kliktao: 

„O  Bože  moj  svemogući,  premudri,  neshvatljivi, 
beskrajni,  neizrecivi,  koliko  zaslužuješ  da  Te  ljubimo! 
Kako  to  da  stvorenja  ne  gore  Tvojom  ljubavlju?  Kako  to 
da  ne  ljube  Tvoju  dobrotu?  Pa  je  li  moguće  da  ima  lako 
nesretno  srce  koje  ne  ljubi  Tvoju  dobrotu,  dok  nas  Ti  tako 

ljubiš  i  toliko  si  toga  stvorio  da  nama  služi  i  da  nas  tješi? 
A  zar  je  moguće  da  razumsko  biće,  koje  si  stvorio  da  Te 
ljubi,  uskrati  Tebi  svoju  ljubav?  Bože  moj,  zar  ima  toliko 
onih  koji  Te  ne  ljube?" 

A  tada  bi  zaplakao  od  boli  koju  je  osjećao  jer  Bog 
nije  bio  ljubljen.  Od  najranije  mladosti  Josip  je  bio  jako 
privučen  ljubavlju  prema  Bogu  i  divio  bi  se  nebu  te 
kušao  tako  puno  utjehe.  Kad  bi  putovao  kroz  polja,  puno 
bi  vremena  provodio  motreći  nebo  i  žudeći  za  nebeskom 
domovinom  gdje  će  on  u  svoje  vrijeme  trebati  biti  jedan 
od  prvih  građana,  a  glavna  Josipova  čežnja  bila  je  motriti 
Boga  u  tom  blaženom  kraljevstvu. 

Žudio  je  za  tim  da  ondje  boravi.  Zato  je  molio  da  čim 
prije  dođe  Mesija.  S  gorućim  uzdasima  ponavljao  je 
molitve  patrijarha  i  proroka  i  sav  se  rastapao  od  ljubavi 
kada  bi  ih  izgovarao,  a  Bog  ga  je  ispunjao  utjehama  i 
prosvjetljivao  mu  razum  te  je  shvaćao  mnoge  tajne  i  imao 
veliku  sigurnost  o  brzom  dolasku  Mesije  te  je  govorio: 

„Nemoguće  je,  dobri  Bože,  da  ne  ćeš  uslišati  brižne 
molitve  koje  Ii  neprestano  upućuje  moja  zaručnica 
Marija.  Znam  da  Ti  je  jako  draga,  da  Ti  je  po  volji,  da  je 
ljubiš.  O  da,  brzo  ćeš  je  uslišati !" 

Ove  i  slične  molitve  Josip  je  molio  dok  je  hodio  te  je 
brzo  došao  do  odredišta  a  da  nije  to  ni  primijetio,  tolika 
je  bila  njegova  ljubav  prema  Bogu  i  slast  koju  je  kušao  u 
motrenju  Njegovih  djela. 

Jednoga  dana  nakon  dugog  puta  ponovno  je  motrio 
nebo  i  zemlju  koliko  mu  je  pogled  obuhvaćao  te  se  obrati 
Bogu  i  uskliknu: 

„Ti  si,  moj  Bože,  apsolutni  Gospodar  svega  što 
motrim.  Tvoje  je  nebo  i  zemlja,  more  i  rijeke,  i  sve  je  u 
Tvojoj  vlasti.  Ti  si  veliki  Gospodin,  ali  ne  će  ti  biti  ispod 
časti  doći  i  boraviti  s  ljudima!  Bit  će  onih  koji  će  imati 
sreću  da  se  s  Tobom  blisko  druže!  O  veliki  Gospodine,  o 
veliki  Gospodine!  “ 

Tako  uskliknu  Josip  te  pade  u  ekstazu  te  mu  bi 
objavljeno  da  Mesija  ne  samo  da  će  boraviti  s  ljudima  na 
zemlji,  nego  da  će  biti  jako  ponizan  i  da  će  razgovarati 
sa  jednostavnim,  slabim  i  siromašnim  ljudima.  Josip  se 
utješi  te  je  govorio: 

„Ako,  dakle,  dođe  u  naše  vrijeme,  ne  će  odbiti  da  se  s 
nama  druži  iako  smo  siromašni  i  slabi.  Blago  nama  ako 
budemo  dostojni  te  sudbine!" 

Od  tada  je  ne  samo  želio  dolazak  Mesije,  nego  je  bio 
zadovoljan  u  srcu  znajući  da  Mesija  ne  bi  odbio  s  njim 
se  družiti. 

U  Zaharijinoj  kući  -  Na  kraju  puta  Josip  pode 
izravno  u  Zaharijinu  kuću  gdje  ga  je  čekala  Marija 
sa  drugim  ukućanima  prema  dogovoru  da  dođe  za  3 
mjeseca  i  odvede  Mariju  kući.  Posebno  su  ga  srdačno 
dočekali,  posebno  njegova  sveta  Zaručnica  koja  mu  je 
poželjela  dobrodošlicu,  a  kad  je  Josip  vidje,  njegovo 
srce  zaigra  od  radosti.  Divio  se  kako  je  ljepša  i  ljupkija, 
bogatija  Božjim  milostima.  Josip  zahvaćen  ljubavlju  i 
poštovanjem  pozdravi  je  i  duboko  se  nakloni  te  reče: 

„Zaručnice  moja,  koliko  sam  želio  vidjeti  te  i  s  koliko 
želje  sam  putovao!  Sada  samo  vidjevši  te  moje  su  želje 

ispunjene,  a  budući  da  te  Bog  dao  meni  za  vjernu 
družicu,  ne  mogu  živjeti  daleko  od  tebe  a  da  ne  kušam 
veliku  muku 

Marija  ga  je  potakla  da  zahvali  Bogu  i  da  Ga  slavi 
za  primljene  milosti,  što  je  Josip  rado  prihvatio  te  su 
skupa  slavili  Boga  i  zahvaljivali  za  Njegovu  utjehu  i 
pomoć  na  putu.  Josip  je  našao  sv.  Ivana  Krstitelja  već 
rođena,  a  kad  gaje  vidio,  shvati  daje  dijete  bilo  obasuto 
Božjim  blagoslovom  i  shvati  da  Božja  milost  već  ispunja 
njegovu  dušu. 

I  mali  Ivan  prepozna  Josipa  te  kad  gaje  dijete  vidjelo, 
naklonilo  je  glavu  pokazujući  na  vanjski  način  utjehu 
koju  je  kušalo.  Josip  se  obradova  s  njegovim  roditeljima 
što  ih  je  Bog  bio  obdario  takvim  djetetom  te  reče  da  je 
primjećivao  na  djetetu  velike  stvari,  da  vjeruje  da  će  biti 
veliki  Prorok  pred  Bogom  i  ljudima.  Bilo  je  puno  pohvala 
koje  Josip  učini  Ivanovim  roditeljima  te  su  skupa  slavili 
Boga  i  zahvaljivali  Mu. 

Pozdravi  prije  polaska  -  Zatim  su  se  Marija  i  Josip 
spremali  za  polazak.  Rođakinja  Elizabeta  je  željela  da 
borave  u  njihovoj  kući,  žalostili  su  se  što  će  ostati  bez 
tako  dragog  društva,  ali  su  sveti  Zaručnici  bili  suzdržani 
oko  toga,  htjeli  su  izvršiti  volju  Božju,  znali  su  da  trebaju 
boraviti  u  Nazaretu  te  su  se  ljubezno  ispričavali  na  tisuću 
načina. 

Oni  su  htjeli  dati  velike  darove  Josipu  i  Mariji  u  znak 
zahvalnosti,  ali  ovi  ih  nisu  prihvatili  jer  su  htjeli  živjeti 
u  siromaštvu  te  su  prihvatili  samo  ono  što  im  je  bilo 
neophodno. 

Kad  je  došao  dan  određen  za  polazak,  u  obitelji  su 
prolili  mnogo  suza  jer  svi  koji  su  boravili  u  kući  primali 
su  brojne  utjehe  i  olakšanja  po  Mariji.  Elizabeta  je  više 
od  svih  drugih  bila  žalosna  jer  je  znala  tko  je  njena 
rođakinja  i  koje  skriveno  blago  nosi  u  svome  prečistom 
krilu.  Zbog  toga  se  više  puta  okrenula  Josipu  i  nazivala 
ga  blaženim  zbog  sudbine  što  ima  Mariju  za  zaručnicu  te 
mu  je  bila  sveto  zavidna.  Josip  od  nje  zatraži  da  ljubezno 
zahvali  Bogu  u  njegovo  ime  zbog  dobročinstva  koje  je 
primio. 

Na  putovanju  -  Nakon  što  su  učinili  sve  uobičajene 
radnje  prije  putovanja,  dvoje  svetaca  se  zaputiše  s  puno 
radosti.  Ukućani  su  bili  žalosno  zbog  njihovog  odlaska 
i  nisu  prestajali  blagoslivljati  Mariju  i  neprestano 
razgovarati  među  sobom  o  njenim  rijetkim  kijepostima 
koje  je  živjela. 

Oni  su  se  radosni  zaputili  u  Nazaret,  znali  su  da  vrše 
volju  Božju,  a  Josip  je  bio  zadovoljniji  od  drugih  jer  je 
sa  sobom  vodio  ljubljenu  Zaručnicu  te  mu  je  izgledalo 
da  sa  sobom  ima  veliko  blago.  A  uistinu  gaje  i  imao  jer 
su  s  njim  bili  Kralj  i  Kraljica  neba  i  zemlje.  Koliko  se 
radovalo  njegovo  srce!  Kako  je  kliktao  njegov  duh!  Tko 
će  to  ikada  moći  ispripovijedati?  Samo  Josip  koji  je  to 
iskusio. 

Na  ovome  putovanju  svetac  je  svojoj  Zaručnici 
pripovijedao  što  mu  se  događalo  kad  je  išao  po  nju  da 
je  odvede  kući  i  kako  mu  se  činilo  da  je  bio  od  Boga 
posebno  obdaren  na  putovanju.  Reče  joj  što  je  shvatio 

o  budućem  Mesiji,  kako  će  se  udostojati  razgovarati  s 
poniznima,  jednostavnima  i  sa  siromasima  te  joj  reče: 

„Mi  smo  siromašni.  Ako,  dakle,  budemo  imali  sreće 
da  Ga  vidimo,  da  dođe  u  naše  vrijeme  na  svijet,  ne  će 
se  ustručavati  s  nama  razgovarati.  Kolika  li  će  biti  naša 
sreća!  “ 

Božanska  zaručnica  i  Majka  Utjelovljene  Riječi  jako 
je  uživala  kad  je  slušala  gorljive  riječi  svoga  Josipa  te  je 
zbog  toga  slavila  i  zahvaljivala  Božjoj  dobroti,  a  na  njene 
riječi  sve  se  više  raspaljivala  ljubav  Božja  u  Josipovu 
srcu,  a  zatim  su  skupa  slavili  svoga  Stvoritelja.  Josip  bi 
zamolio  Mariju  da  pjeva  neku  pjesmu  slave  Bogu  a  ona 
bi  mu  udovoljila.  S  puno  je  milosti  pjevala  himne  slave 
koje  je  sama  smislila,  slave  svome  Stvoritelju  i  Božjem 
Sinu  kojega  je  nosila  u  svome  krilu. 

Pjevala  je  s  toliko  blagosti  i  slasti  da  je  Josip  pao  u 
ekstazu  zbog  utjehe  koju  je  kušao.  Veliki  broj  ptica  je 
dolazio  slušati  slave  Presvete  Kraljice  a  nakon  što  je  ona 
okončala  svoju  pjesmu,  počele  bi  one  pjevati  kao  da  su 
shvaćale  te  htjele  slaviti  svoga  Stvoritelja  nasljedujući 
Mariju.  Josip  je  ostajao  zadivljen  onim  što  je  čuo  i  vidio 
te  je  uživao  vidjevši  zasluge  svoje  Zaručnice,  naime 
sve  je  njima  pripisivao  i  shvaćao  kao  darove  koje  Bog 
udjeljuje  njegovoj  Zaručnici.  Kada  su  ptice  završile 
svoju  pjesmu,  on  se  okrenu  Mariji  i  reče: 

„  Vidiš  li,  moja  Zaručnice,  koliko  te  Bog  ljubi  i  daruje? 
I  vanjskim  znakovima  pokazuje  koliko  si  Mu  draga  jer 
sve  to  čini  radi  tvoje  slave.  Istina,  ove  životinjice  slave 
svoga  Stvoritelja,  ali  slave  i  tebe  jer  samo  tako  tebe 
prihvaćaju". 

Uistinu,  ptice  su  bile  radosne  i  zbog  Marije.  Ponizna 
Djevica  se  pak  umanjivala  te  je  govorila  Josipu  da 
one  slave  svoga  Stvoritelja  te  da  Bog  to  dopušta  da  im 
pomogne  na  putovanju  i  da  ih  tako  pozove  da  i  oni  sami 
sve  više  slave  Njega,  da  se  sve  više  dive  Božjoj  dobroti 
prema  njima  i  da  je  to  znak  da  ih  Bog  jako  ljubi  te  je 
govorila  Josipu: 

„Ako  nas  naš  Bog  toliko  ljubi  da  nam  daje  jasne 
znakove,  koliko  više  mi  trebamo  ljubiti  Njega  i  pokazati 
znakovima  svoju  ljubav  prema  Njemu?" 

I  Marija  je  počela  govoriti  o  ljubavi  koju  trebaju 
iskazivati  Bogu  te  se  sva  raspaljivala  tom  ljubavlju.  Čak 
se  na  licu  vidio  plamen  ljubavi,  a  Josip  ju  je  motrio  jer  se 
u  njenoj  rumeni  lica  jasno  naziralo  božansko  svjetlo  koje 
je  Josipu  donosilo  utjehu  i  divljenje  te  je  i  on  plamtio 
ljubavlju.  Marijine  riječi  su  bile  kao  goruće  strijele  koje 
su  prožimale  Josipovo  srce  i  u  njemu  palile  ljubav. 

Na  ovom  putovanju  nisu  osjećali  nikakav  umor  jer 
su  provodili  vrijeme  kako  smo  rekli  te  im  je  putovanje 
bilo  lagano  i  ugodno,  a  Josipu  nije  izgledalo  istinito  daje 
pored  sebe  imao  svoju  ljubljenu  Zaručnicu. 

Na  putovanju  su  susretali  razne  osobe  a  Marija  je  bila 
svima  na  utjehu  i  olakšanje  čineći  nekima  jednu  nekima 
drugu  milost  prema  potrebi  putnika  jer  se  Utjelovljeni 
Sin  Božji  služio  svojom  Majkom  kao  sredstvom  milosti 
za  ljude  koje  je  došao  otkupiti.  Iz  Marijina  krila  je  dijelio 
mnoge  milosti  na  njenu  prošnju  i  svima  koji  su  bili  u 
potrebi,  posebno  u  grijehu  što  je  Marija  dobro  shvaćala, 
te  je  molila  svoga  Sina  za  spasenje  ljudi  da  ih  prosvijetli. 

udijeli  im  istinsko  pokajanje  za  njihove  grijehe  i  oprosti 
im.  Utjelovljena  Riječ  je  pristajala  na  molitve  svoje 
ljubljene  Majke  te  nije  bilo  milosti  koju  bi  ona  zatražila 
a  daje  nije  njen  i  Božji  Sin  udijelio. 

Često  je  molila  da  u  njenoj  i  Josipovoj  duši  poraste 
milost  Božja,  a  bila  je  uvijek  uslišana  zbog  čega  je  Josip 
sve  više  rastao  u  milosti  i  ljubavi  prema  Bogu. 

Svetac  je  shvaćao  kako  ga  je  Bog  obdarivao  i  kako 
u  njemu  raste  Božanski  plamen,  te  je  govorio  Mariji  da 
zna  da  mu  je  ona  zaslužila  Božje  milosti  te  je  govorio: 

„Spoznajem  to  jer  od  kada  imam  milost  da  s  tobom 
razgovaram  i  od  kada  te  Bog  dao  meni  za  vjernu  Družicu, 
moje  srce  izgara  od  ljubavi  prema  Bogu,  moj  duh  nema 
ni  u  čemu  drugom  utjehe  i  radosti  osim  u  Bogu,  niti 
se  za  drugo  brine  niti  što  drugo  želi  i  htio  bi  se  samo 
istrošiti  u  Božjoj  ljubavi.  Osjećam  da  u  svojoj  duši  imam, 
ne  znam  što,  niti  to  mogu  izraziti,  osjećam  kako  mi  Bog 
daje  kušati  Njegovu  slast  i  blagost  na  uzvišeniji  način 
nego  prije.  Smatram  da  mi  sve  to  sigurno  dolazi  od  tvog 
zagovora  jer  tebe  Bog  jako  ljubi". 

Ponizna  Djevica  je  slušala  ove  riječi  te  se  ponizivala 
i  uzvisivala  Božju  dobrotu  te  je  govorila  svome 
Zaručniku  Josipu:  „77  već  znaš  koliko  je  dobar  naš 
Bog,  velikodušan  i  Ijubezan  prema  onima  koji  Ga  ljube. 
Ti  Ga  želiš  beskrajno  ljubiti.  Kada  bi  to  bilo  moguće, 
želiš  se  istrošiti  u  Njegovoj  službi.  77  se  trudiš  u  svemu 
vršiti  Njegovu  volju  te  se  nemoj  čuditi  ako  je  Bog  tako 
velikodušan  prema  tebi.  Zar  ne  znaš  da  je  On  jako  veliki 
Gospodin  koji  može  dati  puno  više  od  onoga  što  mi 
možemo  primiti?  “ 

Na  ove  riječi  Josip  je  uskliknuo:  „O  veliki  Bože ! 
O  dobri  Bože!  Kada  će  te  Tvoj  sluga  ljubiti  toliko 
koliko  treba?  Kada  ću  Tebi  potpuno  služiti ?“  I  dok  je 
to  govorio,  ostao  je  u  ekstazi.  Marija  ga  je  s  velikom 
radošću  gledala  i  uživala  vidjevši  kako  sve  više  raste  u 
ljubavi  prema  Bogu  te  je  zahvaljivala  Bogu  u  njegovo 
ime.  Svetac  nije  propuštao  daje  zamoli  da  umjesto  njega 
slavi  i  zahvaljuje  Bogu  jer  je  govorio: 

„Ja  sam  potpuno  nedostatan.  Zato  ti  to  učini  za  mene, 
ti  ćeš  znati  slaviti  Boga  i  zahvaljivati  Mu  bolje  od  mene 
jer  si  puna  mudrosti  i  milosti".  A  Djevica  Marija  se 
ponizivala  kad  bi  čula  ove  riječi  te  je  veličala  dobrotu  i 
veličinu  svoga  Stvoritelja,  Njegovu  velikodušnost  prema 
njoj  te  je  govorila  Josipu: 

„Slavimo  i  zahvaljujmo  skupa  svom  velikodušnom 
Bogu  jer  smo  to  više  nego  bilo  tko  dužni.  Ako  je  bio 
tako  velikodušan  sa  svojim  stvorenjima  da  se  treba  tome 
čuditi,  puno  velikodušniji  se  pokazao  i  pokazuje  se  prema 
nama,  koje  je  izabrao  među  tolikima  za  svoje". 

Tako  su  skupa  slavili  i  zahvaljivali  Božjoj 
velikodušnosti  i  dobrohotnosti.  To  su  bili  sveti  razgovori 
koje  su  vodili  putem,  razgovarali  su  s  Bogom,  slavili  i 
pripovijedali  o  Njegovim  veličinama,  beskrajnoj  dobroti. 
Njegovoj  ljubavi  i  trudili  se  biti  u  svemu  zahvalni  tako 
velikodušnom  Gospodinu. 

Bogu  su  se  jako  sviđali  ovi  njihovi  razgovori,  čast  i 
slava  koju  su  iskazivali  Njegovu  Božjem  Veličanstvu,  a 
Riječ  Božja,  koja  je  bila  zatvorena  u  djevičansko  krilo, 
objavljivala  je  Mariji  koliko  su  Mu  bile  po  volji  gorljive 

želje  vjernog  Josipa,  pokazivala  bi  joj  koliko  je  bila 
obogaćena  njegova  duša  milostima  i  zaslugama  i  kako  je 
Riječ  Božja  bila  spremna  obogatiti  ga  sve  više. 

Marija  je  zahvaljivala  u  Josipovo  ime  a  zatim  se 
obratila  njemu  i  rekla  mu  da  se  trudi  rasti  u  ljubavi  i 
gorućoj  želji  jer  je  Bog  uvijek  spreman  dati  mu  veće 
milosti  te  mu  je  kazala: 

„Nemojmo  se  nikada  umoriti  u  prošnji  jer  se  nadam 
da  ćemo  dobiti  mnoge  milosti.  Nastavimo  slaviti  i 
zahvaljivati  svom  velikodušnom  Gospodinu  jer  On  to 
zaslužuje  i  uživa  u  zahvalnosti.  Trebamo  Mu  samo  biti 
vjerni  u  svemu,  slaviti  Ga  i  zahvaljivati  Mu  neprestano 
jer  nam  neprestano  daruje  svoje  milosti,  a  mi  zahvaljujući 
postajemo  sposobni  primiti  nove  milosti  i  darove 

Josip  je  pažljivo  slušao  Marijine  riječi,  urezale  su  mu 
se  u  srce  i  raspaljivale  ga  sve  više  u  ljubavi  i  zahvalnosti 
prema  Bogu. 

Njihov  dolazak  u  Nazaret  -  Sveti  Zaručnici  su 
okončali  ovo  putovanje  s  toliko  sreće  i  utjehe  u  duhu 
da  su  jedva  primijetili  put  koji  su  prošli,  sve  su  shvaćali 
i  zahvaljivali  Bogu  i  za  to  dobročinstvo  kao  što  su 
činili  i  za  sve  druge  milosti  koje  su  dobivali  od  Božje 
velikodušnosti. 


158 


SADRŽAJ 


Uvod . 5 

Život  službenice  Božje  Marije  Cecilije  Baij . 5 

Iz  pisama  Marije  Cecilije  svome  duhovnom  vođi . 10 

ŽIVOT  SV.  JOSIPA 

Prvi  dio:  Od  rođenja  sv.  Josipa  do  Utjelovljenja 

1.  poglavlje:  Domovina  i  roditelji  sv.  Josipa . 14 

2.  poglavlje:  Rođenje  i  obrezanje  sv.  Josipa . 17 

3.  poglavlje:  Očišćenje  majke  i  Josipovo 

prikazanje  u  Hramu . 20 

4.  poglavlje:  Djetinjstvo  sv.  Josipa  i  njegov 

odnos  prema  Bogu . 22 

5.  poglavlje:  Djetinjstvo  sv.  Josipa . 28 

6.  poglavlje:  Napredak  sv.  Josipa  u  kijepostima 

i  darovi  koje  je  od  Boga  dobivao . 38 

7.  poglavlje:  Muke  sv.  Josipa  koje  mu  je  uzrokovao 

đavao  i  njegovo  strpljenje  u  progonstvima . 45 

8.  poglavlje:  Posebna  ljubav  i  samilost  sv.  Josipa 

prema  umirućima . 49 

9.  poglavlje:  Druge  kijeposti  sv.  Josipa  i  njegov  napredak 

u  mudrosti  i  ljubavi  prema  svome  Bogu . 54 

10.  poglavlje:  Ponašanje  sv.  Josipa  kod  smrti 

svojih  roditelja . 62 

11.  poglavlje:  Odlazak  sv.  Josipa  izNazareta . 71 


159 


12.  poglavlje:  Josip  obavlja  zanat  drvodjelje  i 

prima  nove  posebne  milosti  od  Boga . 76 

13.  poglavlje:  Sv.  Josipa  jako  muči  đavao  i 

ožalošćen  je  suhoćom  duha . 83 

14.  poglavlje:  Sv.  Josip  prima  druge  milosti 

od  Boga . 93 

15.  poglavlje:  Sv.  Josip  raste  u  ljubavi 

prema  Bogu  i  bližnjemu . 98 

16.  poglavlje:  Sv.  Josip  prije  svog  vjenčanja 

sa  Presvetom  Djevicom . 103 

17.  poglavlje:  Prečisto  vjenčanje  sv.  Josipa 

sa  Presvetom  Djevicom  Marijom . 106 

18.  poglavlje:  Putovanje  sv.  Josipa  sa  svojom  Presvetom 

zaručnicom  Marijom  iz  Jeruzalema  u  Nazaret . 1 1 5 

19.  poglavlje:  Marija  i  Josip  prije  utjelovljenja 

Božje  Riječi . 122 

20.  poglavlje:  Josip  čezne  za  dolaskom  Mesije . 131 

21.  poglavlje:  Josip  i  Marija 

pohode  rođakinju  Elizabetu . 138 

22.  poglavlje:  Poslije  tri  mjeseca  Josip 

odlazi  po  svoju  Zaručnicu  Mariju . 148 


160 


APOSTOLATSKI  CENTAR  “SAV  TVOJ" 


II.  dio: 

Od  Utjelovljenja  do  progonstva  u  Egipat 


Zdravo  Marijo, 

Zlatna. 

Kraljice  mira, 

prepuna  sjaja 

Zvijezdo  što  kroz  tminu  vodi 

život  moj. 

Sav  se  danas  predajem  Tebi, 

Krasna, 

Majko  moja  i  Majko 

Krista  Kralja 

Da  uvijek  budem  Njegov  i  uvijek 

Sav-TvoJ. 


Naslov  izvornika:  La  vita  di  san  Giuseppe,  Časa  di 
Nazareth,  Apostolato  del  T.O.F.I.,  Šesto  san  Giovanni 
(Mi),  1997. 

Imprimatur  +  Fiorino  Tagliafeiri,  biskup,  Viterbo, 
31.05.1997. 

Prijevod:  p.  Miljenko  Sušac  s.m.m.  -  misionar 
monfortanac 

Nakladnik:  Apostolatski  centar  «Sav  Tvoj» 

Priprema  i  tisak:  Apostolatski  centar  «Sav  Tvoj» 

Lektura:  Miroslava  Lučić 

Naklada:  1000  kom 

ISBN:  978-953-7668-26-6 


Narudžbe  na  adresu: 


Apostolatski  centar  “Sav  Tvoj” 
Porečka  62 
10  000  Zagreb 
Tel/fax:  01/23  70  332 
Tel:  01/23  71  822 


Službenica  Božja  Marija  Cecilija  Baij 


ŽIVOT  SV.  JOSIPA 

Drugi  dio:  Od  Utjelovljenja  Sina  Boljega 
do  njegova  boravka  u  Egiptu 

(pisanje  započeto  16.  04.  1736) 


Zagreb,  2012. 


Uvod 


Ne  ćemo  nikada  biti  dovoljno  zahvalne  monsinjoru 
Petru  Bergamaschiu,  pažljivom  istraživaču  djela  Marije 
Cecilije  Baij:  Nutarnji  život  Isusa  Krista;  Nutarnji  život 
sv.  Josipa;  Nutarnji  život  sv.  Ivana  Krstitelja ;  Život 
službenice  Božje  Marije  Cecilije  Baij.  Na  žalost  prerana 
smrt  nije  mu  dopustila  da  objavi  Razgovore  i  veliki 
epistolar. 

Neka  nam  s  neba  pomogne  ostvariti  ovu  svoju  i  našu 
želju.  U  međuvremenu  vam  predstavljamo  treće  izdanje 
života  sv.  Josipa  jer  je  knjiga  jako  tražena.  Neka  čitanje 
ovog  djela  učini  puno  dobra  čitateljima,  poglavito 
obiteljima,  jer  Marija  Cecilija  u  ovom  svom  spisu 
ne  opisuje  samo  život  sveca,  nego  naglašava  ljubav 
i  uzajamno  poštovanje  koje  je  vodilo  svetu  obitelj  iz 
Nazareta.  Ovo  djelo  nudimo  i  kao  učinkovitu  pomoć 
novoj  evangelizaciji  koja  prati  čovječanstvo  u  trećem 
tisućljeću. 


Benediktinke  od  Presvetog  Sakramenta 

DRUGI  DIO: 


OD  UTJELOVLJENJA  SINA  BOŽJEGA  DO 
NJEGOVA  BORAVKA  U  EGIPTU 

1.  poglavlje:  Sv.  Josip  dolazi  u  Nazaret  sa  Presvetom 
Djevicom 

U  sobi  utjelovljenja  -  Sveti  zaručnici  su  se  vratili  iz 
posjeta  rođakinji  Elizabeti  u  svoj  zavičaj  Nazaret  i  oboje 
su  kušali  veliku  utjehu  kad  su  ušli  u  svoju  malu  kućicu: 
Marija  zbog  pobožnosti  koju  je  osjećala  prema  sobi 
gdje  se  dogodilo  veliko  otajstvo  utjelovljenja  Božanske 
Riječi1  i  sv.  Josip  koji  je  također  kušao  na  tom  mjestu 
posebne  milosti  i  primio  uzvišene  darove,  iako  nije  ništa 
znao  o  tome  što  se  u  toj  kućici  dogodilo.  Zbog  toga  je, 
čim  su  ušli  u  kuću,  zamolio  svoju  svetu  Zaručnicu  da  ga 
odvede  u  svoju  sobu  kako  bi  slavio  Boga  i  zahvalio  Mu 
na  milosti  što  su  sretno  došli  u  svoj  zavičaj.  Marija  je  na 
to  pristala  te  su  zajedno  kleknuli  na  zemlju,  klanjali  se  i 
zahvaljivali  Bogu. 

Ekstaza  Josipa  i  Marije  -  Bog  je  utješio  Josipa 
uzvišenom  ekstazom  u  kojoj  je  kušao  blagost  duha 
svoga  Boga  i  shvatio  je  velike  stvari  o  svetosti  svoje 
zaručnice  jer  mu  je  Bog  u  toj  ekstazi  objavio  koliko  Mu 
je  ona  draga  i  po  volji.  I  Marija  je  bila  obdarena  velikim 
milostima. 

lPrema  nekim  mističarima  mjesta  ukazanja  su  kao  neki  pro¬ 
cjepi  između  neba  i  zemlje  gdje  i  nakon  ukazanja  ostaju  osjet¬ 
na  strujanja  Božje  milosti:  Upravo  stoga  i  danas  milijuni  vjer¬ 
nika  hrle  na  takva  mjesta.  Op.  ur. 


6 


Nakon  što  su  proveli  neko  vrijeme  u  toj  utjehi,  Josip 
se  povratio  iz  ekstaze  te  je  vidio  Mariju  svu  okruženu 
svjetlom  te  se  neko  vrijeme  zadržao  diveći  se  i  motreći 
u  njoj  milosti  Gospodnje.  Marija  je  bila  uzdignuta  u 
uzvišenu  kontemplaciju,  a  Josip  je  uživao  vidjevši  je 
tako  obdarenu  od  Boga  te  Mu  je  toplo  zahvaljivao  što  se 
udostojao  dati  mu  tako  dostojnu  zaručnicu.  Od  slasti  je 
zaplakao  i  sam  sebi  kazivao: 

„O  moja  draga  i  ljubljena  zaručnice,  čime  li  sam 
zaslužio  da  budem  s  tobom  i  uživam  u  tom  tako  željenom 
društvu?  O  koja  je  to  milost  od  mene  nikada  zaslužena, 
nego  mi  je  darovana  od  Božje  velikodušnosti  i  beskrajne 
dobrote  prema  meni,  svome  slabom  sluzi". 

Dok  je  Josip  to  govorio,  Marija  se  vratila  iz  ekstaze  te 
je  počela  razgovarati  s  Josipom  o  dobroti  i  velikodušnosti 
njihova  Stvoritelja,  i  tom  je  zgodom  ispjevala  uzvišen 
himan. 

Ljubav  sv.  Josipa  i  njegovi  razgovori  -  Duša  sv. 
Josipa  je  bila  prožeta  morem  radosti  i  topila  se  od  ljubavi 
prema  Bogu,  a  rasla  je  u  njemusve  više  ljubav  i  poštovanje 
prema  svojoj  zaručnici.  Zatim  joj  je  ispripovjedio  što 
mu  se  dogodilo  u  toj  sobi  kada  nje  nije  bilo,  da  je  tamo 
išao  moliti  i  da  mu  je  Bog  na  tom  mjestu  udijelio  mnoge 
milosti  i  utjehe  koje  je  kušao  u  svojim  mukama. 

Marija  je  već  sve  znala  pa  ipak  to  nije  pokazivala  te 
je  uživala  u  onome  što  joj  je  Josip  pripovijedao,  a  bila 
je  ponizna  i  govorila  mu  je  da  sve  prepozna  kao  dar 
Božje  velikodušnosti  jer  je  i  njoj  Bog  na  tom  mjestu 
dijelio  milosti.  Josip  je  u  sve  to  bio  uvjeren  i  molio  je 

zaručnicu  da  mu  dopusti  tamo  poći  neki  puta  moliti  se, 
posebno  kada  bude  u  muci  kako  bi  dobio  milosti  od 
Božje  velikodušnosti  te  joj  je  kazao: 

„  Iako  si  mi,  moja  zaručnice,  ti  dosta  za  utjehu  u  mojim 
žalostima,  ipak  želim  i.  poći  u  ovu  sobu  i  moliti  kada 
ti  to  ne  smeta,  kad  si  ti  zauzeta  kućanskim  poslovima  i 
kuhanjem  hrane  tako  da  ti  ne  smetam 

Ponizna  Marija  klimnu  glavom  i  pokaza  se  spremnom 
prihvatiti  ono  stoje  on  želio.  Josip  je  ostao  utješen,  pazio 
bi  kada  je  Marija  zauzeta  poslovima  i  tada  bi  išao  kraće 
vrijeme  u  sobu  u  kojoj  mu  je  Bog  darivao  mnoge  milosti 
i  dopuštao  Josipovoj  duši  da  kuša  Njegovu  ljubav. 

Na  vratima  sobe  u  molitvi  -  Puno  puta  je  sv.  Josipa 
nešto  privlačilo  u  nutrini  na  vratima  sobe  kada  se  Marija 
u  njoj  molila  te  se  na  ulazu  u  sobu  pred  vratima  na 
koljenima  klanjao  Bogu  i  molio  Ga  da  mu  udijeli  neko 
svjetlo  ili  dobar  osjećaj  jer  nije  mogao  ući  i  smetati 
molitvi  svoje  zaručnice,  a  to  je  molio  zbog  ljubavi  koju 
mu  je  iskazivala  Marija.  Bog  se  nije  ustezao  utješiti  ga  i 
obilno  se  darivati  njegovoj  duši. 

Josip  se  jako  ponizivao  i  priznavao  daje  nedostojan  te 
je  često  molio  milost  od  Boga  po  zaslugama  svoje  svete 
Zaručnice  jer  je  znao  koliko  je  draga  Bogu,  koliko  je  On 
ljubi  i  obdaruje. 

Privučenost  i  odsjaji  Riječi  -  Kod  sveca  je  sve  više 
raslo  poštovanje  prema  Mariji  tako  da  kada  bi  ona  bila 
u  molitvi  a  ne  bi  ga  vidjela,  on  bi  se  njoj  naklonio,  a  to 
je  radio  po  nutarnjem  poticaju.  Josip  je  mislio  da  se  to 
događa  zbog  svetosti  koju  je  vidio  u  Mariji,  a  to  je  bilo 

iz  drugog  uzvišenijeg  razloga  koji  on  još  nije  poznavao, 
to  jest  da  u  njoj  boravi  Sin  Božji,  te  je  On  sebi  privlačio 
Josipov  duh  da  mu  se  klanja  i  časti  Ga  u  djevičanskom 
krilu. 

Primjećivao  je  u  svojoj  zaručnici  sve  veću  ljepotu  i 
milost,  primjećivao  je  daje  urešena  uzvišenim  krepostima 
do  te  mjere  da  se  čudio,  a  nije  mogao  dokučiti  od  kuda  to 
proizlazi.  Bio  je  uvjeren  da  joj  Bog  zbog  njene  svetosti 
daruje  uvijek  nove  milosti  kao  što  je  to  uistinu  i  bilo, 
ali  Riječ  Božja,  koja  je  u  njoj  boravila,  bila  je  ta  koja 
je  odsijavala  i  u  njenom  vanjskom  izgledu,  božansko 
svjetlo  na  utjehu  svome  ljubljenom  Josipu. 

Obuzeti  Božanskom  Riječju  -  Sveti  su  živjeli 
načinom  života  koji  smo  ispripovijedali  u  prvoj  knjizi, 
moleći  i  radeći  kako  bi  zaradili  potrebno  za  život 
svojim  naporima,  a  dio  vremena  su  provodili  u  svetim 
razgovorima.  Često  su  govorili  o  tome  što  su  Proroci 
kazali  o  budućem  dolasku  Mesije  i  o  onome  što  je  bilo 
napisano  u  Svetom  pismu.  Puno  stvari  koje  Josip  nije 
shvaćao  objašnjavala  mu  je  Marija  jer  je  uviđao  kako 
je  bila  u  svemu  jako  poučena  i  mudra.  Marija  je  to  sve 
prihvaćala  i  bila  je  poslušna  i  pričali  su  među  sobom  što 
je  bilo  prorokovano  o  Mesiji.  Od  radosti  bi  zaplakali 
čitajući  o  divnim  osobinama  koje  će  resiti  Mesiju.  Marija 
je  plakala  jer  je  jasno  shvaćala  koliko  će  njen  Božanski 
Sin  trebati  trpjeti  kako  bi  otkupio  ljudski  rod  te  je  u  srcu 
držala  skrivenim  patnje  koje  su  joj  probadale  dušu. 

Nije  ih  iznosila  svome  Josipu  da  ga  ne  bi  dodatno 
ožalostila.  Ona  sama  je  trpjela  nutarnju  muku  a  da  to  nije 

pokazivala  i  nije  tražila  samilost  u  svojoj  patnji.  A  Josip 
je  primijetio,  kada  bi  s  Marijom  razgovarao  o  dolasku 
Mesije,  da  bi  ona  često  plakala,  a  držao  je  da  to  proizlazi 
iz  želje  da  Ga  vidi,  a  Majka  Božja  je  trpjela  pri  pomisli 
na  muke  koje  će  njen  Sin  morati  pretrpjeti.  Primijetio  je 
i  kako  ga  njegova  zaručnica  više  ne  potiče  na  molitvu 
nebeskom  Ocu  da  se  udostoji  poslati  obećanog  Mesiju, 
a  svetac  se  nije  usudio  ništa  je  pitati,  smatrao  je  daju  je 
Bog  već  bio  uvjerio  o  dolasku,  da  su  bile  uslišane  njene 
molitve  i  da  će  ubrzo  doći  Mesija. 

Josip  je  primijetio,  kada  bi  među  sobom  govorili  o 
divnom  krepostima  koje  će  resiti  Mesiju,  da  bi  divni  sjaj 
zasjao  na  Marijinu  licu,  a  Josip  nije  uspijevao  shvatiti  od 
kuda  bi  sve  to  dolazilo.  Često  je  imao  želju  da  shvati  uzrok 
toga,  ali  se  svetac  ponižavao,  smatrao  se  nedostojnim  da 
to  spozna  te  je  i  o  tome  šutio  pred  svojom  zaručnicom. 
A  mislio  je  da  su  ovi  razgovori  Bogu  jako  dragi  te  da  mu 
je  zbog  toga  On  davao  te  jasne  znakove  darujući  samoga 
sebe  njegovoj  zaručnici  što  se  jasno  vidjelo  na  njenoj 
vanjštini.  Svetac  je  u  svemu  tome  uživao  i  smatrao  se 
nedostojnim  te  milosti. 

Primijetio  je  kako  je  Marija  bila  gotovo  uvijek  zanesena 
i  provodila  bi  dane  bez  potrebe  za  hranom,  a  smatrao  je 
da  to  čini  kako  bi  potakla  Boga  da  pošalje  Mesiju,  te  se  i 
on  uzdržavao  od  hrane  uzimajući  samo  najpotrebnije.  A 
Marija  bi  ga  poticala  da  uzima  hranu  kako  ne  bi  izgubio 
tjelesnu  snagu.  A  on  se  divio  svojoj  zaručnici  te  bi  ostajao 
kao  zasićen,  te  je  ponizno  govorio  da  ga  ostavi  pri  postu 
jer  ono  što  je  nju  sitilo  kod  uzdržavanja  siti  i  njega.  A 

Mariji  je  to  postao  novi  razlog  da  slavi  svoga  Boga  te 
su  Ga  zaručnici  skupa  slavili  i  pripovijedali  o  njegovim 
dobročinstvima. 

Blaženstvo  sv.  Josipa  -  Josip  je  bio  obnovljen  u 
duhu  kao  nikada  prije.  Činilo  mu  se  da  u  kući  ima  veliko 
blago  te  više  nije  zavidio  ni  nebeskoj  radosti  gdje  borave 
blaženi  duhovi  i  Bog  sam. 

Nije  više  želio  motriti  nebo,  bilo  mu  je  dosta  samo  da 
pogleda  svoju  Zaručnicu  i  njegovo  bi  srce  bilo  potpuno 
utješeno  i  više  ništa  nije  željelo.  Svetac  nije  znao  od 
kuda  to  proizlazi  te  je  zbog  toga  kušao  neki  strah  te  je 
sam  sebi  govorio: 

„Bože  moj,  možda  te  ne  ljubim  s  onim  žarom  kojim 
sam  te  prije  ljubio,  te  se  više  ne  trudim  gledati  nebo  gdje 
Ti  boraviš  kako  bih  ovdje  zatomio  žudnje  svoga  srca?  “ 

Pažljivo  se  ispitivao  i  shvatio  je  kako  je  Bog  jedini 
predmet  njegove  ljubavi  te  Mu  se  obraćao  i  kliktao: 

„  Bože  moj,  Ti  si  moja  jedina  ljubav,  moje  dobro,  moje 
blago  i  sve  moje.  Moje  srce  ne  želi  ništa  drugo  doli  Tebe. 
Utoliko  ljubim  svoju  zaručnicu  ukoliko  je  prepoznajem 
prepunu  Tvoje  milosti  i  ljubavi  te  kanim  Tebe  ljubiti  u 
njoj  i  spoznajem  da  Ti  u  njoj  imaš  svoje  boravište.  A  Ti 
sam  si  je  meni  dao  za  vjernu  družicu  i  nalažeš  mi  da  je 
ljubim,  a  uistinu  zaslužuje  da  bude  ljubljena  jer  je  toliko 
sveta,  puna  kreposti  i  milosti  “. 

Tako  se  svetac  umirivao  te  je  uživao  u  milostima  koje 
mu  je  Bog  darivao. 

Muke  i  napori  -  Josipu  u  tolikim  utjehama  nisu 
nedostajale  muke  od  strane  stvorenja.  Dok  se  on  nalazio 


li 


u  svojoj  maloj  radionici,  neke  besposlice  su  dolazile 
i  željele  s  njim  gubiti  vrijeme,  a  svetac  je  sve  vrijeme 
bio  obuzet  Bogom  motreći  Njegovu  veličinu  i  nije 
im  ništa  odgovarao  zbog  čega  su  ga  oni  ogovarali  i 
omalovažavali. 

Nazivali  su  ga  glupanom,  nerazumnim  i  nečovjekom. 
A  Josip  se  ponizivao  i  sve  je  to  strpljivo  i  velikodušno 
trpio.  Ponekada  bi  ga  pitali  što  je  s  njegovom  zaručnicom 
i  kako  je  ona  podnosila  s  njim  razgovarati  kad  je  toliko 
glup  te  su  započimali  neprikladne  razgovore  jer  ih  je  sam 
đavao  poticao  koji  je  na  sve  načine  tražio  kako  da  Josip 
padne  u  nestrpljenje  i  srdžbu. 

A  svetac  se  svim  tim  služio  da  više  poraste  u  krepostima 
te  je  te  ljude  na  lijepi  način  otpuštao  i  opominjao  jer  je 
znao  da  tako  vrijeđaju  Boga. 

Josipova  blagost  -  Kada  bi  te  osobe  otišle,  Josip 
se  povlačio  na  duge  molitve  za  njih,  da  se  Gospodin 
udostoji  prosvijetliti  ih  i  oprostiti  im  njihove  grijehe,  te 
je  tom  prigodom  prakticirao  čine  poniznosti,  ljubavi  i 
strpljenja. 

Pakleni  neprijatelj  je  sve  više  bjesnio  protiv  Josipa  a 
još  više  protiv  Marije  i  nije  znao  što  činiti  da  ih  uznemiri 
i  međusobno  posvadi.  Zbog  toga  je  bio  jako  potišten  i 
držan  daleko  od  njih  po  Božjoj  moći  i  njihovim  uzvišenim 
krepostima,  a  posebno  po  dubokoj  poniznosti,  čistoći 
i  suzdržljivosti  te  gorućoj  ljubavi  koja  je  kraljevala  u 
njihovim  srcima. 

Josip  je  sve  iznosio  svojoj  svetoj  zaručnici  a  ona  ga 
je  poticala  da  bude  strpljiv  jer  je  tako  bio  Bogu  sve  više 

ugodan  te  su  skupa  molili  za  one  koji  su  ih  progonili. 

Jedna  kušnja  -  Sveti  zaručnici  su  proveli  neko 
vrijeme  živeći  na  takav  način,  a  duša  sv.  Josipa  je  plivala 
u  moru  radosti  i  utjehe.  Zato  je  Bog  htio  ponovno  kušati 
svoga  slugu  s  jako  velikom  mukom,  koju  nije  nikada 
prije  u  životu  kušao,  kao  što  ćemo  to  kazati  u  sljedećem 
poglavlju,  a  Bog  ga  je  prije  osnažio  svojom  milošću  i 
mnogim  darovima  koje  mu  je  udijelio. 

2.  poglavlje:  Sv.  Josip  trpi  vidjevši  na  svojoj 
zaručnici  Mariji  znakove  trudnoće 

Muka  sv.  Josipa  -  Josip  je  bio  tako  zadovoljan  i 
utješen  u  društvu  svoje  zaručnice  Marije  zbog  mnogih 
darova  koje  prima  od  Boga,  ali  jednoga  dana  počne 
pažljivije  promatrati  svoju  zaručnicu  i  prepozna  na 
njoj  jasne  znakove  trudnoće.  Zato  je  Svetac  ostao  jako 
začuđen,  jako  se  uznemirio  i  bio  je  ranjen  u  srcu  jednom 
dubokom  boli.  Bio  je  uvjeren  da  su  ti  znakovi  možda 
mogli  doći  od  neke  bolesti,  ali  vidjevši  svoju  zaručnicu 
u  uobičajenoj  snazi  i  duhu,  govorio  je  za  sebe: 

«Da  je  ona  bolesna,  bili  bi  drugi  znakovi  na  njoj,  ali 
se  vidi  da  je  moja  zaručnica  potpuno  zdrava. »  Govorio 
je  u  sebi:  «0  moj  Bože,  što  je  to  što  vidim  na  svojoj 
zaručnici?  San  ili  sam  budan?  Možda  moje  oči  vide 
jednu  stvar  umjesto  druge?  Bože  moj,  što  to  vidim  sada 
na  svojoj  zaručnici  ja  se  ne  usudim  pitati jer je  ona  toliko 
sveta.  Ne  trebam  o  tome  govoriti,  a  ipak  jasno  se  vidi  da 
je  ona  trudna.  O  Bože  moj,  pomozi  svoga  slugu  i  daj  mu 

svjetlo  da  shvati  ovaj  događaj  jer  sada  ne  vidim  ništa 
drugo  osim  onoga  što  je  tako  jasno  pred  mojim  očima. » 

Marija  je  vidjela  muku  sv.  Josipa  i  puno  je  molila 
Boga  da  bi  mu  pomagao  svojom  milošću. 

Zabrinutost  sv.  Josipa  -  Te  večeri  Josip  se  povukao 
u  svoju  sobu  sav  preneražen  misleći  što  bi  to  moglo  biti 
što  vidi  pred  svojim  očima.  Te  noći  njegov  odmor  je 
bio  jako  kratak  i  čim  bi  se  probudio,  jedva  je  čekao  da 
ponovo  vidi  svoju  zaručnicu  i  uistinu  vidi  da  možda  nije 
bio  u  zabludi.  Zbog  toga  je  toliko  zabrinut  počeo  čekati 
da  Marija  izađe  iz  svoje  sobe.  Marija  izađe  i  pozdravi 
Josipa  uobičajenim  radosnim  pozdravom.  Svetac  je  vidje 
i  primijeti  da  je  bila  ljepša  nego  prije  ikada,  ali  ipak  sa 
onim  znakovima  koje  je  primijetio  dan  prije.  Njegovo 
srce  je  bilo  ponovno  ranjeno  od  boli  vidjevši  da  se  nije 
zabunio,  da  ono  što  je  vidio  na  Mariji  bijaše  istinito  te  je 
govorio: 

«0  Bože,  kako  me  tješi  ljepota,  čednost  i  milost  moje 
ljubljene  zaručnice.  Ali  kako  sam  ranjen  u  svom  srcu 
vidjevši  jasne  znakove  njene  trudnoće.  Pomozi  svoga 
slugu  u  ovoj  velikoj  muci  koja  je  tako  jaka  da  od  nje 
može  umrijeti  ako  mi  ne  daš  snage  i  podupreš  me  svojom 
moćnom  rukom. » 

Josipova  razboritost  i  pouzdanje  u  Boga  -  Marija 
je  puno  molila  za  Josipa  i  uistinu  Svetac  je  osjetio  neko 
olakšanje  u  svojoj  velikoj  patnji  te  je  pomislio  u  sebi 
kako  treba  čekati  da  vidi  što  će  se  dogoditi  kako  vrijeme 
bude  prolazilo,  te  je  pomislio  da  se  ne  treba  toliko  mučiti 
za  sada.  Sigurno  da  Bog  ne  će  propustiti  da  mu  nešto 

objavi  i  previdi  vezano  i  uz  ovaj  događaj  te  je  govorio: 

«Ja  sam  siguran  da  je  moja  draga  i  ljubljena  zaručnica 
presveta  i  silno  ljubljena  od  Boga,  ne  mogu  sumnjati  ništa 
o  njoj,  najbolje  je  da  se  za  sada  smirim  i  čekam  da  vidim 
što  će  se  dogoditi ».  Josip  se  smirio  barem  malo  iako  ne 
posve  jer  svaki  puta  kad  bi  gledao  Mariju,  primjećivao  bi 
jasne  znakove  trudnoće  a  njegovo  srce  bi  ostajalo  uvijek 
ponovno  ranjeno.  Josip  je  po  molitvama  svoje  zaručnice 
Marije  ipak  kušao  neku  pomoć  u  svojoj  velikoj  boli.  Ona 
je  prema  Josipu  bila  više  ljupka  nego  ikada  prije  i  kušala 
je  veliku  samilost  prema  njemu  zbog  muke  u  kojoj  se 
on  nalazio. 

Josip  moli  i  žali  se  -  Svako  jutro  sv.  Josip  je  čekao 
s  velikom  željom  da  Marija  izađe  iz  svoje  sobe  kako  bi 
vidio  da  li  još  na  njoj  ima  znakova  trudnoće  a  vidio  je  da 
su  oni  postajali  sve  očitiji  te  se  osjećao  kao  daje  bio  teško 
bolestan.  Uistinu,  muka  koju  je  kušao  bila  je  za  njega 
tako  velika  da  mu  drugo  zlo,  patnja  ili  bolest  ne  bi  mogli 
uzrokovati  toliku  muku,  jer  ova  patnja  mu  je  ranjavala 
srce  i  držala  ga  u  trajnoj  nutarnjoj  zabrinutosti.  Josip  je 
puno  molio  Boga,  postio  i  davao  milostinje  za  ovu  nakanu 
kako  bi  se  Bog  udostojao  utješiti  ga  i  prosvijetliti  u  toj 
velikoj  muci.  Josip  je  gledao  svoju  ljubeznu  zaručnicu  sa 
puno  samilosti  te  je  u  sebi  govorio: 

«Moja  zaručnice,  ti  koja  si  uzrok  tolikih  mojih  utjeha 
sada  si  uzrok  tolike  moje  boli.  Da  ti  shvaćaš  u  kakvoj 
se  muci  nalazim,  sigurno  ne  bi  propustila  da  me  utješiš 
govoreći  mi  o  tome  koji  su  uzroci  tvoje  trudnoće. » 

Marija  je  shvaćala  tu  Josipovu  bol  o  kojoj  je  govorio  u 
svojoj  nutrini  te  je  i  ona  bila  u  velikoj  muci  ali  je  strpljivo 
šutjela  i  čekala  da  se  Bog  smiluje  i  utješi  svoga  slugu  u 
tako  velikoj  patnji.  Zbog  toga  je  puno  molila  Boga.  Ali 
Bog  je  htio  kušati  vjernost  svoga  Josipa  i  dati  mu  priliku 
da  poraste  u  zaslugama. 

Josipova  odluka  -  Josip  odluči  pitati  svoju  zaručnicu 
koji  je  uzrok  znakova  koje  vidi  na  njoj.  Više  puta 
je  to  odlučio,  ali  nikada  mu  nije  uspjelo  jer  kada  bi 
pokušao  pitati  je,  bio  je  jako  zbunjen  i  prožet  jednim 
strahopoštovanjem,  te  je  u  svojoj  muci  govorio: 

«Što  to  kušam,  o  Bože  moj?  Vidim  jasno  da  je  moja 
zaručnica  trudna,  a  istovremeno  kušam  tolike  znakove 
njene  pažnje  i  ljubavi  prema  meni,  prema  meni  se  ponaša 
tako  ljubazno  da  je  ne  mogu  pitati  otkuda  proizlaze  ti 
znakovi  koje  tako  jasno  vidim.  Znam  da  mi  ona  to  ne  bi 
skrivala.  Ipak  ne  mogu  je  to  pitati  da  bih  se  oslobodio 
svoje  boli.  Što  je  to  ja  ne  znam  i  ne  mogu  razumjeti.  Samo 
Ti,  o  Bože  moj,  možeš  mi  pomoći.  Zato  se  Tebi  utječem  i 
Tebi  izlažem  moju  preveliku  bol.» 

Ali  Bog  je  šutio  na  ove  prošnje  i  dopuštao  je  da  Njegov 
sluga  ostane  u  muci. 

Marijine  pažnje  prema  sv.  Josipu  i  njegove  veće 
muke  -  Božja  Majka  se  trudila  olakšati  muku  Josipovu 
na  različite  načine,  bila  je  ljupka  prema  njemu  i  ljubazno 
mu  služila.  Molila  ga  da  jede,  pitala  ga  na  koji  način 
bi  mu  mogla  olakšati  život  i  često  je  pjevala  onu  svoju 
pjesmu  «Na  slavu  Boga»  kako  bi  mu  olakšala  muku, 
a  on  nije  mogao  reći  drugo  osim  da  je  njegovo  srce  u 
velikoj  muci,  te  je  Mariji  govorio: 

«Ti,  moja  draga  zaručnice,  ti  si  mi  na  veliku  utjehu  u 
mojim  mukama,  to  ne  negiram,  ali  ipak  patnja  i  bol  ne 
odlaze  od  mene,  ne  idu  iz  moga  srca.  Moli  našega  Boga 
da  se  On  sam  pokrene  i  da  mi  iskaže  milosrđe. » 

Josip  je  trebao  još  jasnije  kazati  o  čemu  se  radi,  iskazati 
svoju  muku  svojoj  zaručnici,  ali  to  nije  mogao  učiniti  te 
je  u  sebi  govorio:  «Je  li  moguće  da  ona  ne  shvaća  koji 
je  uzrok  moje  tako  velike  muke?  Možda  ona  to  shvaća 
jako  dobro,  ali  ni  ona  sama  mi  to  ne  će  moći  objasniti. 
Ožalošćeni  Josip  se  jako  ponizivao  te  je  često  plakao 
pred  svojim  Bogom.  Govorio  je  da  zaslužuje  te  muke 
jer  je  bio  nezahvalan  za  mnoga  velika  dobročinstva 
koja  mu  je  Bog  udjeljivao.  Josip  se  smatrao  najsretnijim 
čovjekom  na  svijetu  kad  je  Mariju  dobio  za  zaručnicu, 
nju  tako  svetu  i  urešenu  krepostima.  U  svojoj  muci  Josip 
se  smatrao  najožalošćenijim  čovjekom  na  svijetu.  Kako 
je  vrijeme  sve  više  prolazilo,  tako  je  sve  više  rasla  i 
Josipova  bol  jer  je  Josip  sve  jasnije  i  jasnije  vidio  da  je 
njegova  zaručnica  trudna.  Vidio  je  da  dijete  koje  nosi 
u  svom  krilu  ne  će  još  puno  vremena  čekati  da  se  rodi. 
Zato  se  svetac  borio  u  svemu  tome,  ali  nije  nalazio  mira 
u  svojoj  patnji.  Ponekad  bi  davao  oduška  svojoj  boli 
žaleći  se  u  sebi  svojoj  zaručnici  te  je  govorio: 

«Moja  zaručnice,  zar  je  moguće  da  imaš  takvo  srce 
da  me  držiš  u  tako  velikoj  muci.  Čime  sam  te  uvrijedio  i 
ožalostio,  zašto  si  prema  meni  tako  okrutna?  Promijenila 
si  svoju  narav  prema  meni,  bila  si  tako  ljupka  i  blaga,  a 
sad  si  okrutna  prema  meni  jer  znaš  uzrok  moje  boli,  a  sve 
to  držiš  u  šutnji .» 

Marija  je  u  svom  srcu  čula  žalopojke  svoga  zaručnika 
i  osjećala  je  samilost,  žalostila  se,  ali  ipak  je  šutjela  i  nije 
ga  mogla  osloboditi  muka  jer  nije  mogla  otkriti  svoju 
tajnu,  jer  nije  imala  zapovijed  od  Boga  da  to  učini,  ali 
Marija  nije  propuštala  da  puno  moli  za  Josipa. 

Josipu  pozli  zbog  progona  i  patnje  -  Josip  je  često 
išao  raditi,  a  budući  daje  gubio  snagu  zbog  muke  koju  je 
kušao  često  je  bio  iscrpljen,  vraćao  se  u  svoju  malu  sobu 
i  govorio: 

« O  Bože  moj,  kamo  da  idem  po  utjehu  ako  je  moja 
zaručnica,  koja  mi  je  prije  bila  na  utjehu,  sada  uzrok 
tolike  boli.  Samo  kada  je  vidim  u  tom  stanju,  moju  dušu 
bol  prožima  pa  ipak  tako  sam  snažno  potaknut  ići  je 
posjetiti  i  zadržavali  se  s  njom  u  svetim  razgovorima. » 

I  uistinu,  svetac  je  išao  svojoj  zaručnici,  ali  je  držao 
oči  oborene  prema  zemlji  daje  ne  vidi,  nego  samo  daje 
čuje  kako  govori,  a  Marija  je  govorila  s  toliko  ljupkosti, 
milosti  i  slasti  da  bi  ožalošćeni  Josip  odmah  kušao  utjehu, 
njegov  duh  bi  kušao  olakšanje,  ali  kad  bi  neprimjetno 
podignuo  oči  i  vidio  Mariju  u  tom  stanju,  ponovno  bi 
bio  ranjen  velikom  patnjom  u  duši.  Svetac  odluči  da  to 
pokaže  svojoj  zaručnici  s  ozbiljnim  licem  te  da  bude 
daleko  od  nje  što  bi  više  mogao,  ali  nije  uspio  to  učiniti 
jer  kad  bi  čuo  njene  riječi,  bio  je  kao  uznesen  u  svojoj 
ljubavi.  Zato  iako  ožalošćen,  bio  je  prema  Mariji  jako 
ljubazan  i  vedar.  Mnoge  je  odluke  donosio  ožalošćeni 
Josip,  ali  ih  nije  mogao  provesti  u  djelo.  Muka  koju  je 
kušao  da  se  uzdigne  iznad  patnje  nije  mu  uspijevala,  ali 
božanska  milost  koja  je  bila  u  njegovoj  duši  poticala  ga 

je  da  učini  drugačije,  a  ne  prema  odlukama  koje  je  donio. 
Josip  se  nalazio  u  velikoj  muci  kao  ostavljen  od  Boga,  a 
ni  anđeo  mu  više  nije  govorio  u  snu.  Josip  je  uvijek  imao 
pred  sobom  uzrok  svoje  boli.  Vježbao  se  u  krepostima. 
Može  se  reći  da  su  to  bile  strpljenje,  patnja,  predanost 
u  muci,  ljubavi,  čednosti.  Nikada  nije  ništa  predbacivao 
svojoj  zaručnici  iako  je  jasno  vidio  da  je  trudna,  nikada 
nije  sumnjao  na  zlo,  nije  sudio,  nije  padao  u  očaj,  nego 
potpuno  predan  čekao  je  svoga  Boga  da  ga  utješi  i  da 
mu  objavi  uzrok  trudnoće  svoje  zaručnice.  A  svetac  je  u 
svemu  tome  prakticirao  mnoge  kreposti  i  zadobio  mnoge 
zasluge  i  pripremao  dušu  za  još  veće  milosti  tj.  da  mu 
od  anđela  bude  objavljeno  veliko  otajstvo  utjelovljenja 
Vječne  Riječi  u  krilu  njegove  zaručnice. 

Josipova  pravednost  i  trezvenost  -  Živeći  na  takav 
način  u  velikim  mukama  Josip,  znajući  jako  dobro  daje 
njegova  zaručnica  bila  blizu  poroda,  preporučio  se  Bogu 
više  nego  ikada  da  ga  prosvijetli  za  ono  što  treba  učiniti 
te  je  govorio: 

«Jasno  se  vidi  da  će  moja  zaručnica  brzo  roditi,  što  ja 
mogu  učiniti?  Optužiti  je  kako  mi  to  zapovijeda  zakon,  ja 
to  ne  trebam  učiniti jer  sam  siguran  da  je  moja  zaručnica 
sveta.  Ne  mogu  misliti  nikakvo  zlo  o  njoj,  pa  ipak  nalazim 
se  u  svemu  ovome  bez  shvaćanja.  Ne  mogu  priznati 
svojim  to  dijete  s  kojim  u  biti  nemam  ništa.  Bolje  da  ja 
odem,  da  se  odselim  i  tako  prestanu  dani  moje  gorčine  i 
boli.  Istovremeno  mi  je  nemoguće  daleko  živjeti  od  svoje 
ljubljene  zaručnice,  ali  kako  da  je  ostavim  budući  da  je 
ona  tako  sveta  i  urešena  tako  velikim  krepostima?  Pa 

ipak,  što  me  priječi  da  je  ostavim  i  da  se  oslobodim  tako 
velike  muke?» 

Josip  je  sve  ovo  u  sebi  govorio  i  uistinu  odlučio  da  će 
ostaviti  svoju  zaručnicu.  Njegovo  srce  je  bilo  uronjeno 
u  more  patnje  i  gorčine  i  neutješeni  Josip  je  neprestano 
plakao  te  nije  nalazio  nikakve  utjehe  u  svojoj  muci. 

Gorljiva  molitva  -  Josip  je  odlučio  da  će  ostaviti 
svoju  zaručnicu,  navečer  se  povukao  u  svoju  sobu  i  na 
koljenima  molio  Boga: 

«0  Bože  Abrahama,  Izaka  i  Jakova,  Bože  moj  koji 
si  me  čuvao  od  djetinjstva,  koji  si  mi  obećao  da  ćeš  mi 
pomagati  i  čuvati  me  na  svim  mojim  putovima,  molim  Te 
zbog  Tvoje  beskrajne  dobrote,  zbog  Tvoje  veličine,  moći 
i  mudrosti  i  zbog  ljubavi  koju  si  uvijek  pokazivao  prema 
meni,  svome  bijednom  slugi,  i  zbog  ljubavi  koju  si  mi 
iskazao  kad  si  mi  dao  Mariju  za  zaručnicu,  udostoj  se 
pogledati  na  mene  i  ispuniti  obećanja  koja  si  mi  nekada 
dao.  Pomozi  mi  i  čuvaj  me  uvijek,  nemoj  me  napustiti  u 
ovoj  velikoj  potrebi,  ja  se  sav  bacam  u  Tvoje  očinske  ruke, 
učini  od  mene  ono  što  hoćeš.  Tvojoj  Božjoj  uzvišenosti 
preporučam  svoju  zaručnicu  Mariju  koju  si  mi  dao  da 
budem  njen  čuvar.  Do  sada  sam  se  trudio  da  ispunim 
svoju  obvezu,  ali  sada  predajem  Mariju  Tvojoj  očinskoj 
skrbi  dok  se  ja  udaljavam  od  nje  zbog  razloga  koji  Ti  je 
poznat.  Sve  je  poznato  Tvojoj  uzvišenosti.  Ova  kazna  je 
za  mene  zaslužena  jer  nisam  se  znao  okoristiti  njenim 
svetim  primjerom  i  savjetima  udaljujući  se  od  nje.  Činit 
ću  pokoru  za  te  grijehe  koje  sam  na  žalost  počinio,  lako 
mi  izgleda  da  ne  poznajem  te  grijehe,  oni  su  jako  poznati 

Tvojoj  svetosti.  Zato  Te  molim  da  mi  oprostiš  i  daš  milost 
da  dobro  trpim  ovu  muku.  Nemam  srca  da  otpustim  svoju 
zaručnicu.  Zato  molim  Tvoju  dobrotu  da  je  utješiš  u  tako 
velikoj  muci  i  da  je  braniš  u  svakoj  prilici.  Uistinu  Te 
molim  da  blagosloviš  moje  korake  jer  kanim  poći  u  hram 
u  Jeruzalem  kako  bi  se  klanjao  Tvojoj  svetosti  i  shvatio 
Tvoju  volju  ako  se  Tebi  svidi  da  mi  je  objaviš.  Pogledaj 
molim  Te  na  muku  moga  duha,  na  žalost  moga  srca  i 
smiluj  mi  se.» 

Josipova  ljupka  žalopojka  -  Josip  je  svoju  muku  i 
svoje  misli  izlijevao  pred  svojim  Bogom.  Okrenut  prema 
svojoj  zaručnici  Ljubezno  se  požalio  i  njoj:  «Zaručnice 
moja»,  govorio  je  Josip  u  svom  srcu,  «nevina  moja 
golubice,  odlazim  od  tebe,  a  kakvo  je  tvoje  srce  da  me 
vidiš  u  tako  velikoj  muci,  a  da  mi  ne  izmoliš  od  Boga 
iskru  utjehe?  Zašto  mi  ne  ispričaš  svoje  trudnoće?  A 
ipak,  uvijek  si  prema  meni  pokazivala  toliko  ljubavi, 
ali  u  ovoj  stvari  izgleda  kao  da  si  zaboravila  na  mene. 
Kako  ću  živjeti  daleko  od  tebe  koja  si  bila  moja  utjeha? 
O  ljubezna  moja  i  draga  zaručnice,  evo  ostavljam  te  i 
tko  zna  da  li  ću  imati  više  sreće  da  te  ponovno  vidim, 
ostavljam  te  samu,  moja  ljubezna  zaručnice,  a  moje 
srce  se  razdire  od  muke  koju  trpi  ostavljajući  te.  Pa  ipak 
trebam  to  učiniti  u  ovoj  prilici,  ne  znam  pronaći  drugi 
način  da  te  oslobodim  od  kazne  koja  ti  prijeti  prema 
zakonu  i  da  oslobodim  sebe  od  ove  muke. 

Josip  se  sprema  ostaviti  Mariju  -  Josip  se  podiže  iz 
molitve  i  uze  ono  malo  što  je  smatrao  potrebnim  za  svoj 
put.  Pripremio  je  jedan  mali  zavežljaj  a  zatim  je  legao 

da  se  malo  odmori  i  čekao  je  da  svane  novi  dan  kad  je 
odlučio  otputovati  na  vrijeme,  rano,  tako  da  ga  njegova 
zaručnica  ne  vidi,  te  da  ga  nitko  drugi  ne  vidi  kako  bi 
izbjegao  nekome  objašnjavati  svoj  odlazak.  Njegova 
zaručnica  je  prikazivala  velike  i  gorljive  molitve  Bogu 
da  se  udostoji  utješiti  ožalošćenog  Josipa  a  i  sama  je  bila 
u  velikoj  muci. 

3.  poglavlje:  Anđeo  objavljuje  svetom  Josipu 
otajstvo  utjelovljenja 

Anđeoska  objava  -  Kad  je  ožalošćeni  Josip  zaspao,  u 
snu  mu  se  javi  anđeo  i  progovori  mu: 

«Josipe,  sine  Davidov,  ne  boj  se  uzeti  Mariju  za 
svoju  zaručnicu  jer  sin  kojega  nosi  u  krilu  je  začet  po 
Duhu  Svetom.  Tvoja  zaručnica  rodit  će  sina  a  ti  ćeš  mu 
nadjenuti  ime  Isus  i  On  će  biti  Spasitelj  svome  narodu  i 
svemu  svijetu.  On  dolazi  da  bi  otkupio  od  ropstva  grijeha. 
Prepoznaj  uzvišenu  milost  koju  ti  je  Bog  udijelio  da  se 
od  tvoje  zaručnice  rodi  obećani  Mesija.  Vidiš  koliko  je 
dostojna  i  sveta  tvoja  zaručnica  koju  si  ti  odlučio  ostaviti, 
a  Bog  ju  je  izabrao  da  bude  majka  Utjelovljene  Riječi. » 

Josip  je  jako  potresen  -  Anđeo  nije  više  govorio 
Josipu  jer  se  Josip  u  velikom  naletu  radosti  probudio. 
Kliktanje  i  radost  njegova  srca  bili  su  tako  veliki  da  je 
Bog  učinio  veliko  čudo  u  svojoj  svemoći  da  Josip  nije 
bio  obuzet  do  kraja  morem  tako  velike  utjehe.  Da  mu  je 
sva  obuzela  srce,  sigurno  bi  umro.  Kada  se  sretni  Josip 
probudio,  podigao  je  ruke  prema  nebu  i  uskliknuo: 

«Bože,  o  Bože  moj,  Bože  beskrajne  dobrote,  kako  to  da 
sam  zaslužio  tako  uzvišenu  milost?  Tko  bi  ikada  mogao 
pomisliti  da  će  Tvoje  veliko  veličanstvo  učiniti  meni  tako 
veliku  milost? » 

Zatim  se  prostro  licem  prema  zemlji  i  molio  Boga  da 
mu  oprosti  veliku  zabludu  što  je  odlučio  ostaviti  svoju 
zaručnicu  Mariju.  Josip  je  plakao  zbog  odluke  koju  je 
bio  učinio  te  je  govorio: 

«0  Bože  moj.  Bože  moj,  koliko  sam  bio  nezahvalan  za 
tako  veliko  dobročinstvo  da  mi  dadneš  za  družicu  tako 
uzvišeno  stvorenje,  dok  sam  ja  bojažljiv  i  nesavjestan 
htio  napustiti  Mariju  i  otići  daleko  od  nje  i  da  mi  se 
Ti  nisi  objavio,  ja  bih  otputovao  daleko  i  izgubio  tako 
svu  svoju  sreću  i  što  bi  tada  bilo  od  mene  nesretnika  i 
bijednika?  O  koliko  si  dobar,  Bože  moj!  O  Velikodušni 
u  svojoj  milosti  prema  meni  koji  sam  nezahvalan,  ali 
nimalo  ne  sumnjam  da  si  me  Ti  na  takav  način  utješio 
zbog  uzvišenih  molitava  moje  presvete  zaručnice.  Zato 
Te  sada  molim,  po  njenim  zaslugama,  da  se  dostojiš 
oprostiti  mi  učinjenu  pogrešku. » 

Josipova  zahvalnost  -  Ponizni  Josip  bio  je  prostrt 
licem  prema  zemlji  i  molio  je  oproštenje  od  svoga  Boga. 
Kada  je  Bog  učinio  da  Josip  čuje  Njegov  glas  u  dubini 
svoga  srca,  Josip  je  bio  uvjeren  u  dubini  svoga  srca  ne 
samo  da  mu  je  oprošteno,  nego  da  ga  Bog  jako  ljubi: 

« Josipe,  moj  vjerni  slugo,  ti  si  ljubljen  od  mene.» 

Utješen  na  takav  način  od  svoga  Ljubljenoga  jer  je  čuo 
Njegov  glas,  Josip  ustade  i  zahvali  Bogu  i  nije  prestao 
ponavljati  riječi  Davidove  iz  psalma  39:  «Kad  sam  bio  u 
muci.  Ti  si  me  utješio!« 

Želje  i  strahovi  Josipovi  -  Josip  je  imao  jako  veliku 
želju  da  čim  prije  vidi  svoju  zaručnicu  te  je  govorio: 

«Draga  moja  zaručnice,  nevina  moja  golubice, 
dostojna  majko  Utjelovljene  Riječi,  kako  ću  se  pred 
tobom  pojaviti?  Moje  srce  te  želi  vidjeti,  ali  se  bojim  da 
ćeš  me  udaljiti  od  svoje  prisutnosti  i  s  razlogom  bi  to 
mogla  učiniti  jer  tebi  je  sve  poznato.  Ti  si  vidjela  moju 
nevjemost  i  moju  nezahvalnost,  ali  ako  mi  je  moj  Bog 
oprostio,  nadam  se  da  ćeš  mi  i  ti  oprostiti  i  tako  ćeš 
nasljedovati  Njega  jer  ti  si  blaga,  ljupka  i  sama  dobrota. 
O  Božja  majko,  nije  čudno  da  sam  na  tebi  primjećivao 
toliko  svjetla,  dobrote  i  ljepote  i  milosti  jer  ti  nosiš  u 
svom  čistom  krilu  velikoga  Sina  Božjega,  a  ja  bijednik 
sam  se  ponašao  tako  da  si  mi  ti  u  svemu  služila.  Kako 
to  da  me  nisi  opomenula  u  mom  ponašanju,  u  mojoj 
presmionosti?  O  moja  ljubljena  zaručnice,  kako  ću  se 
pred  tobom  pojaviti?  Pa  ipak,  moje  srce  gori  od  želje  da 
te  čim  prije  vidi,  da  molim  oproštenje,  da  se  klanjam  u 
tebi  uzvišenosti  moga  Boga.» 

Na  vratima  Marijine  sobe  -  Dok  je  ovo  govorio, 
sretni  Josip  potaknut  nutarnjom  gorljivošću  brzo  ode  do 
vrata  sobe  u  kojoj  je  boravila  Božja  majka  i  tu  je  kleknuo 
i  čekao  da  ona  izađe  kako  bi  joj  iskazao  potrebnu  čast 
kao  majci  Utjelovljene  Riječi.  Tu  je  Josip  pao  u  ekstazu 
i  vidio  je  svoju  zaručnicu  u  molitvi,  vidio  je  i  klanjao 
se  Utjelovljenoj  Riječi  u  njenom  prečistom  krilu  kao 
u  nekom  svetohraništu.  Josipova  duša  je  bila  prožeta 
morem  radosti  zbog  Utjelovljene  Riječi  i  bila  su  mu 
objavljena  uzvišena  otajstva  o  tajni  Utjelovljenja 

Susret  s  Marijom  -  Marija  je  kasnila  da  izađe  iz  svoje 
sobe,  a  Josip  se  povratio  iz  ekstaze.  Josip  je  pospremao 
kuću  i  razmještao  mali  zavežljaj  koji  je  bio  pripravio 
za  svoj  odlazak,  a  zatim  je  ponovno  kleknuo  i  čekao 
Mariju.  Ona  je  izašla  sva  u  svjetlu,  lijepa  i  iznad  svega 
ljupka,  a  sretni  Josip  vidje  tjelesnim  očima  ono  što  je 
prije  gledao  u  duhu  za  vrijeme  ekstaze  u  koju  je  pao. 
Klanjao  se  utjelovljenom  Bogu  u  djevičanskom  krilu 
svoje  svete  zaručnice.  Josip  je  bio  u  dubokom  klanjanju 
te  se  ponovno  posvetio  i  predao  njoj  na  službu.  Zatim 
se  klanjao  Sinu  Božjemu  i  Sinu  Marijinu  te  od  Marije 
molio  oproštenje  zbog  odluke  koju  je  donio.  Tada  se 
kao  ponizni  sluga  sa  suzama,  kajanjem  i  radošću  obratio 
Mariji  i  ponavljao: 

«0  presveta  majko  Božje  Riječi,  klanjam  ti  se  i  molim 
za  oproštenje.  Nisam  dostojan  biti  u  tvojoj  prisutnosti, 
zaslužujem  da  me  potjeraš  od  sebe.» 

Čine  poniznosti,  poštovanja  i  boli  sretni  Josip  je 
prakticirao  u  tom  trenutku,  ali  ponizna  Marija  ga  je 
nadišla.  Uvjerila  ga  je  u  svoju  ljubav,  imala  je  samilosti 
prema  odluci  da  će  je  ostaviti.  Josip  nije  htio  dopustiti 
da  mu  ona  služi  kao  što  je  to  Marija  htjela.  A  Marija  nije 
željela  da  se  promijeni  stil  života  koji  su  imali  međusobno 
u  prošlosti.  Ponizni  Josip  se  podigao  sa  zemlje  i  počeo 
razgovarati  sa  svojom  zaručnicom.  Mariji  je  prepričao 
sve  što  mu  je  anđeo  rekao  u  snu,  a  blagoslivljao  je  sve 
svoje  patnje  koje  je  pretrpio  u  toj  prilici  jer  je  nakon 
njih  zaslužio  toliku  milost  da  bude  svjestan  velike  tajne 
utjelovljenja  te  je  govorio  svojoj  zaručnici  Mariji: 

«0  koliko  je  velika  radost  moga  srca,  ne  mogu 
to  ispričati,  ali  ti  to  već  vidiš.  Zbog  toga  te  molim  da 
zahvališ  našem  Bogu  za  Njegovu  beskrajnu  dobrotu. » 

Skupa  su  počeli  slaviti  i  zahvaljivati  Bogu  dok  je 
Marija  ispjevala  jednu  novu  pjesmu  u  toj  prigodi  slave  i 
zahvale  Bogu. 

Njihovi  osjećaji  -  Nakon  toga  neko  su  se  vrijeme 
zadržali  u  razgovoru  o  posebnim  dobročinstvima  koje 
je  Bog  udijelio  svijetu  šaljući  obećanog  Mesiju  i  o 
dobročinstvima  koje  je  njima  udijelio  da  Sin  Božji  uzme 
ljudsku  narav  u  čistom  krilu  Marijinu,  a  Josip  se  toliko 
oko  toga  ponizivao  i  smatrao  nedostojnim  te  je  govorio 
Mariji: 

«Tko  bi  ikada  mislio  da  će  Mesija  htjeti  roditi  se  od 
tebe  i  boraviti  s  nama.  O  koje  li  naše  sreće!  Tko  će  ikada 
moći  zahvaljivati  dovoljno  i  slaviti  Božansku  dobrotu  za 
toliku  veliku  Božju  velikodušnost?  Ja  sam  za  to  potpuno 
nedostatan,  ali  ti,  moja  ljubljena  zaručnice,  ti  to  možeš 
dostojno  učiniti  jer  si  bila  dostojna  postati  Njegovom 
Ijubeznom  Majkom. » 

Marija  se  ponizivala  čuvši  ove  riječi  svoga  zaručnika 
Josipa  te  su  nakon  tih  razmišljanja  oboje  pali  kao  u 
neku  slatku  ekstazu.  Nakon  toga  Josip  je  Mariji  pričao 
o  čudesnim  događajima  koje  je  primjećivao  kod  nje  u 
prošlosti  i  govorio  je  kako  se  često  osjećao  u  nutrini 
snažno  privučenim  da  pođe  k  njoj  i  daje  gleda  kada  ona 
to  nije  vidjela.  On  je  nju  častio  budući  da  nije  mogao 
drugačije  učiniti: 

«Ne  treba  se  čuditi  što  je  moj  duh  to  činio  nutarnjim 
poticajem  jer  je  u  tebi  boravio  Bog. 

I  sigurno  da  je  moj  duh  bio  privučen  klanjati  se 
obećanom  Mesiji  i  kušao  toliku  utjehu  u  zadržavanju  s 
tobom,  te  nije  mogao  biti  daleko  od  tebe  na  bilo  koji 
način  osim  da  sam  sebe  na  to  prisiljava.  «Bože  moj, 
govorio  je  Josip,  Ti  si  privlačio  moje  srce  kao  nekim 
slatkim  magnetom,  a  moje  srce  nije  znalo  otkuda  to 
proizlazi.  Klanjao  sam  Ti  se,  ali  Te  nisam  poznavao, 
želio  sam  uvijek  biti  u  Tvojoj  ljubeznoj  prisutnosti,  ali 
nisam  znao  gdje  Ti  boraviš.  Slavim  Te  i  zahvaljujem 
Tvojoj  uzvišenosti  iako  nije  bila  od  mene  ČaŠćena  kako 
bi  to  trebalo,  jer  Te  nisam  poznavao,  a  ipak  si  mi  tolike 
milosti  udjeljivao.«  Josip  se  zatim  ponovno  vratio  svojoj 
zaručnici  te  joj  govorio  kako  je  puno  puta  vidio  s  njenog 
lica  kao  neku  vrstu  svjetla  i  daje  puno  puta  osjetio  blagi 
miris  pa  ga  nije  znao  s  bilo  čime  usporediti,  ali  da  je 
bio  obnovljen  u  duši  i  na  tijelu,  te  da  se  često  osjećao 
privučenim  zbog  uzvišenosti  njenog  lica,  a  u  isto  vrijeme 
da  se  njegova  duša  ispunjavala  povjerenjem,  predanjem 
i  vjerom.«  A  sve  ovo  govorio  je  Mariji,  «vjerovao  sam  da 
proizlazi  od  božanske  milosti  koja  se  velikodušno  širila 
i  darivala  tvojoj  duši,  a  da  si  ti  s  Bogom  razgovarala  u 
molitvi  i  nisam  shvatio  da  bi  se  božanska  Riječ  udostojala 
uzeti  ljudsko  tijelo  u  tvom  krilu  i  tu  se  nastaniti.«  Josip 
reče: 

«Da  sam  mogao  to  shvatiti  ne  bih  bio  toliko  nezahvalan 
i  s  premalo  poštovanja  prema  utjelovljenom  Gospodinu, 
svome  Bogu.  Ne  bih  nikada  dopustio  da  ti,  Marijo, 
budeš  zauzeta  tako  poniznim  poslovima  u  kući.  Bio  bih 
se  drugačije  ponašao  i  puno  češće  bih  se  klanjao  i  častio 
svoga  utjelovljenoga  Boga  u  tvom  prečistom  krilu. » 

S  velikom  poniznošću  Marija  je  odgovarala,  te  je 
govorila  da  je  Bog  tako  dopustio  i  da  ona,  iako  Majka 
Božja,  trebala  se  ponizivati,  služiti  njega  kao  što  je 
to  činila  u  prošlosti  i  to  treba  prihvatiti,  ne  bježati  od 
poniženja  i  poniznih  poslova  kad  se  već  toliko  ponizio 
i  snizio  sam  Bog  koji  je  u  njoj.  Naš  Josip  je  ostajao 
zbunjen  čuvši  te  riječi  Božje  majke.  Ma  koliko  se  Josip 
spremao  da  bi  Mariji  služio  sa  svom  ljubaznošću  srca, 
nije  mogao  dokučiti  njenu  nakanu.  Zbog  toga  je  bio  u 
muci  te  se  žalio  svojoj  zaručnici  jer  nije  htio  biti  od  nje 
služen.  Josip  joj  je  govorio: 

«Dopusti  mi,  moja  zaručnice,  moja  golubice,  da  ja 
tebi  služim  jer  ono  u  čemu  želim  tebi  služiti  u  biti  želim 
prikazati  Bogu  koji  boravi  u  tebi.» 

A  Marija  je  na  ljubezan  način  odgovarala  Josipu  da 
bude  strpljiv  još  malo  te  da  će  brzo  doći  do  ispunjenja 
njegove  želje  i  nakane  da  služi  Boga  nakon  Njegova 
rođenja.  A  Josip  je  govorio: 

«0,  kada  ćemo  Ga  služiti  skupa,  kada  ćemo  Ga  držati 
u  svojim  rukama,  služit  ćemo  Ga  u  kolijevki  u  kojoj  će  se 
On  odmarati. » 

Ekstaza  sv.  Josipa  -  Nakon  ovih  riječi  Josip  bi  sa 
suzama  govorio  svojoj  zaručnici: 

«0  Majko  Božja,  pa  bit  će  istina  da  ćemo  imati  tu 
veliku  i  uzvišenu  sreću  da  ću  moći  prigrliti  na  svoje 
grudi  svog  božanskog  Otkupitelja  i  držati  Ga  na  svojim 
rukama.  O,  koje  li  uzvišene  milosti!  Kako  to  da  sam  to 
zadobio?  » 

Dok  je  Josip  to  govorio,  pao  je  u  ekstazu,  raspalila  se 
u  njemu  božanska  ljubav  na  takav  način  da  mu  je  lice 
izgledalo  kao  u  nekog  serafina,  a  Marija  je  u  tome  jako 
uživala  i  zahvaljivala  Bogu  za  svoga  zaručnika  koji  je 
njega  toliko  obdarivao  te  je  ispunjao  njegovu  dušu  tolikim 
milostima,  a  njegovo  srce  tolikom  ljubavlju.  U  ovoj 
ekstazi  sretni  Josip  je  doživio  objave  o  božanskoj  Riječi, 
o  mnogim  tajnama,  o  otajstvu  utjelovljenja  i  životu  koji 
će  provoditi  utjelovljena  Riječ,  a  nakon  ekstaze  Josip 
je  o  tome  govorio  Mariji  iako  je  ona  već  sve  znala.  Pa 
ipak  je  jako  uživala  čuvši  kako  joj  to  pripovijeda  njen 
zaručnik  Josip,  te  je  to  za  nju  bio  razlog  da  ponovo  slavi  i 
zahvaljuje  božanskoj  dobroti,  uzvisuje  veličinu  Njegova 
djela  i  slavi  svoga  Boga.  Naš  Josip  i  Marija  su  ostajali 
sve  više  zadivljeni  te  su  skupa  kliktali: 

«0  beskrajna  dobroto  našega  Boga,  o  ljubavi,  o 
beskrajna  ljubavi.  Tko  bi  ikada  vjerovao  da  se  jedan 
beskrajan  Bog  može  udostojati  živjeti  na  takav  način,  s 
nama,  u  takvom  siromaštvu  i  tako  nepoznat  svijetu? » 

Marijina  pouka  -  Marija  je  poučavala  Josipa  te  mu 
govorila  o  obavezi  da  nadoknade  za  sve  nedostatke 
stvorenja  koja  ne  žele  spoznati  Boga.  Oni  imaju  sreću  da 
Ga  upoznaju  i  da  se  druže  s  Njim,  te  stalno  trebaju  biti  u 
zahvaljivanju,  slavljenju,  čašćenju  i  ljubavi  prema  Bogu, 
te  koliko  god  više  mogu  odgovaraju  na  ovo  veliko  Božje 
dobročinstvo. 

4.  poglavlje:  Ponašanje  svetog  Josipa  do  rođenja 
Otkupitelja 

Novi  način  života  -  Kada  je  Josip  učinio  sve  te 
čine  skupa  s  Majkom  Božjom  i  bio  s  njom  u  raznim 
razgovorima  o  otajstvu  utjelovljenja,  odredili  su  način 
kako  se  trebaju  međusobno  ponašati  tj.  kao  stoje  to  bilo 
u  prošlosti.  Marija  se  zadovoljila  samo  da  se  Josip  klanja 
utjelovljenom  Sinu  Božjemu  utjelovljenom  u  njenom 
djevičanskom  krilu,  te  da  to  on  čini  svaki  puta  kada  to 
bude  želio.  A  Marija  je  na  to  pristala  jer  je  spoznala  da 
je  to  bila  volja  Božja.  Zato  je  bila  radosna,  a  Josip  je 
zahvaljivao  Bogu  a  zatim  i  svojoj  zaručnici.  Sretni  Josip 
je  išao  na  posao  a  njegova  misao  je  uvijek  bila  usmjerena 
prema  utjelovljenom  Bogu  i  gorljivo  Ga  je  ljubio  svim 
srcem.  Svetac  nije  mogao  izdržati  dugo  vremena  i  često 
je  potaknut  ljubavlju  išao  potražiti  Majku  Božju.  Kad  bi 
je  našao,  odmah  bi  kleknuo  i  klanjao  se  svome  Bogu,  a 
u  njemu  se  raspaljivala  ljubav.  Ponekada  nakon  što  bi 
učinio  te  čine  klanjanja,  odlazio  bi  u  tišinu,  a  zatim  bi  se 
vraćao  na  posao.  Činio  bi  to  kada  bi  znao  da  je  Marija 
bila  u  ekstazi.  Kako  je  ne  bi  smetao,  odlazio  bi.  Drugi 
puta  kada  bi  Josip  vidio  daje  Marija  zauzeta  i  daje  radila 
svoje  poslove,  odlazio  bi  u  kuću  i  s  njom  bi  se  zadržavao 
u  kratkom  razgovoru  na  slavu  Božju. 

Uzajamni  pogled  između  Josipa  i  utjelovljene 
Riječi  -  Josip  je  kušao  mnoge  pozitivne  učinke  tijekom 
tih  pohoda  a  često  bi  ostajao  i  u  ekstazi  u  kojoj  je  jasno 
vidio  utjelovljenu  Riječ  Božju  u  krilu  svoje  djevičanske 

zaručnice.  Tada  bi  se  klanjao  utjelovljenom  Sinu 
Božjemu  i  sav  bi  Mu  se  prikazivao.  Bio  je  zadivljen 
božanskim  Djetetom  i  ljubio  Ga  velikom  ljubavlju.  Kad 
bi  se  vraćao  iz  ekstaze,  o  svemu  bi  pričao  Majci  Božjoj 
čak  i  o  izgledu  lica  tog  čudesnog  Božjeg  Djeteta  koje  je 
ona  nosila  u  krilu  dok  je  on  bio  uzdignut  u  duhu  te  joj  je 
govorio: 

«0  presveta  moja  zaručnice,  o  koliko  je  lijep,  drag, 
mio,  Ijubak  naš  utjelovljeni  Bog.  Siguran  sam  da  će 
njegova  ljepota  u  Raju  radovati  naša  srca  i  da  će  privući 
sebi  sva  stvorenja,  kao  neki  slatki  magnet.  Tko  će  se 
ikada  moći  oduprijeti  Njegovoj  ljubavi,  tko  će  se  moći 
suzdržati  a  da  ne  pođe  klanjati  Mu  se,  Njegova  ljepota 
je  tako  velika  da  zanosi  ljudsko  srce  samo  kad  se  nju 
zamisli,  a  što  će  tek  biti  i  kakav  li  će  užitak  biti  kad  se 
potpuno  objavi  i  kad  se  bude  moglo  razgovarati  s  Njim? 
O,  sretnih  li  nas  koji  smo  imali  tu  sreću  da  ćemo  Ga 
uvijek  gledati  među  nama  i  s  Njim  prisno  komunicirati! 
Sami  anđeli  će  zavidjeti  nama  na  našoj  sreći.  Blago 
nama,  blago  nama.» 

Dok  je  Josip  to  govorio,  od  slasti  bi  zaplakao,  a  Majka 
Božja  je  ispjevala  nove  pjesme  na  slavu  božanske  Riječi 
te  ih  je  pjevala.  A  sretni  Josip  bi  padao  u  ekstazu  od  slasti, 
bilo  od  Marijine  pjesme  ili  od  divnih  riječi  kojima  je  ona 
pjevala  Bogu.  Kad  se  vraćao  iz  ekstaze,  zahvaljivao  bi 
svome  Bogu  za  milost  koju  je  udijelio  Majci  Božjoj. 

Čašćenja  sv.  Josipa  -  Svaki  puta  kad  bi  Josip  išao 
raditi  ili  izlazio  iz  kuće  kako  bi  providio  za  potrebnu  hranu 
ili  zbog  svoga  posla,  prvo  bi  se  naklonio  utjelovljenoj 

Božjoj  Riječi  i  molio  za  Njenu  pomoć  i  molio  za 
božanski  blagoslov  koji  je  uvijek  obilato  dolazio.  A 
ponizni  Josip  je  htio  blagoslov  svoje  zaručnice.  Budući 
da  je  ona  bila  tako  ponizna,  nije  ju  za  to  molio  kako  je 
ne  bi  uznemiravao,  ali  je  oblikovao  svoju  nakanu  da  pita 
i  Mariju  za  blagoslov  kada  je  to  molio  od  svoga  Boga  i 
time  je  Josip  bio  zadovoljan. 

Josipova  muka  -  Josip  je  doživljavao  da  mu  se  srce 
para  od  pomisli  na  toliko  siromaštvo  te  da  nije  mogao 
pribaviti  svojoj  zaručnici  ono  što  je  žarko  želio.  Ne 
samo  da  joj  služi  u  svemu,  nego  je  htio  da  joj  pribavi  i 
najizvrsnija  jela,  te  je  često  govorio: 

« Zaručnice  moja,  o  kako  trpi  moje  srce  jer  ne  mogu 
kupiti  sve  ono  što  znam  da  bi  bilo  potrebno  za  tvoje 
uzdržavanje  i  to  zbog  moga  siromaštva,  a  mogu  ti 
pribaviti  samo  najjednostavniju  hranu.  Naš  Bog,  koji  je 
Gospodar  svega,  treba  od  tebe  uzimati  svoju  hranu  od 
tako  jednostavnih  stvari  te  će  zbog  loše  prehrane  trpjeti 
i  Sin  Božji  kojega  ti  nosiš  u  svom  krilu. » 

Na  te  riječi  Marija  se  samo  osmjehivala  i  hrabrila  je 
Josipa  govoreći  mu  da  se  ne  muči  zbog  toga  niti  da  se 
uznemiruje  jer  je  njen  božanski  Sin  tako  htio  i  bio  time 
zadovoljan.  U  suprotnom,  da  je  htio  drugu  hranu,  ne  bi 
mu  ona  nedostajala  jer  je  imao  i  način  i  mogućnost  da  to 
učini.  Tako  se  Josip  primirivao. 

Govoreći  o  Božjoj  Riječi  -  Marija  i  Josip  su 
razgovarali  o  načinu  života  Otkupitelja,  o  načinu  kako 
će  On  živjeti,  tj.  da  će  trpjeti  kada  s  njima  bude  zbog 
velikog  siromaštva  u  kojem  se  oni  nalaze.  U  tim  su 

razgovorima  često  znali  zaplakati  vidjevši  to  svoje  veliko 
siromaštvo  kojem  će  se  podložiti  Onaj  koji  je  Gospodar 
svega  svemira.  Ponekada  je  Majka  Božja  pričala  sv. 
Josipu  o  nekim  odlomcima  Sv.  pisma  i  psalama  koji  su 
objašnjavali  patnje  koje  će  Božanski  Otkupitelj  trpjeti 
kako  bi  spasio  svijet,  odlomci  koji  objašnjavaju  muku 
koju  će  On  trpjeti.  Marija  mu  je  govorila  to  sa  puno 
pridrške,  nije  mu  objašnjavala  sve  kako  ne  bi  vidjela  da 
on  toliko  trpi  jer  kad  bi  čuo  te  riječi,  Josip  bi  gotovo 
padao  u  nesvijest  od  boli  i  gorkih  suza.  Marija  mu  je 
svako  malo  govorila  o  tim  stvarima  jer  je  bila  spoznala 
što  je  volja  Božja  i  htjela  je  da  Josip  trpi  nešto  od  gorčina 
pored  velikih  utjeha  te  da  tako  ne  bude  bez  trpljenja  kako 
bi  porasle  njegove  zasluge  i  zadobio  više  milosti  po 
trpljenju.  Zato  je  Josip  često  napredovao  u  zaslugama  i 
krepostima  dok  bi  osjećao  samilost  prema  Božanskom 
Otkupitelju  zbog  muka  koje  će  On  trpjeti  iako  se  On 
sam  još  nije  bio  niti  rodio.  Ipak,  Josip  je  bio  svet  pred 
Bogom  zbog  samilosti  prema  patnjama  Otkupitelja  iako 
ne  će  biti  prisutan  kada  se  bude  događala  Njegova  muka 
i  svo  vrijeme  Josipova  života  on  je  trpio  zbog  toga.  Trpio 
je  dosta  velike  muke  kao  što  će  se  pripovijedati  o  tome 
naprijed  u  ovoj  knjizi.  Ponekada  dok  je  Josip  bio  u  svetim 
razgovorima  sa  Majkom  Božjom  bio  je  prosvijetljen  od 
Boga  te  je  jasno  shvaćao  kako  je  utjelovljeni  Sin  Božji 
bio  ožalošćen  zbog  uvreda  koje  su  nanošene  Božanskom 
Ocu  te  je  Josip  to  gorko  oplakivao  i  to  objavljivao  svojoj 
zaručnici  te  su  skupa  trpjeli  i  prikazivali  Božanskom  Ocu 
svoje  suze  kako  bi  zadovoljili  za  ljudski  rod  i  molili  su 

Boga  za  obraćenje  giješnika,  a  Josip  bi  uskliknuo  Bogu 
i  govorio: 

«Bože  moj,  previše  je  vidjeti  kako  Te  vrijeđaju  tako 
teško,  dok  istovremeno  Ti  si  milosrdan  prema  svijetu  tako 
velikim  milosrđem  da  si  poslao  svoga  Jedinorođenoga 
Sina  da  postane  čovjekom  kako  bi  spasio  ljude.  Kako 
je  moguće  da  se  na  tako  veliku  ljubav  odgovara 
nezahvalnošću  i  to  tolikom  nezahvalnošću?  Ajme,  svijet 
još  ne  poznaje  dobročinstvo  tako  veliko  koje  si  mu  Ti 
učinio.  Zbog  toga  ja,  koji  imam  sreću  da  sam  to  saznao, 
trebao  bih  izgarati  zbog  ljubavi  i  odgovoriti  na  Tvoju 
milost  i  tako  veliki  dar,  nadoknaditi  za  nedostatke  svih. 
Iako  nedostojan  i  slab,  želim  i  nastojim  u  ime  svih  ljubiti, 
zahvaljivati,  blagoslivljati  i  slaviti  Tebe.  A  Ti,  Bože, 
udijeli  svome  sluzi  duh  i  krepost  kako  bi  on  to  mogao 
dostojno  činiti. » 

Bog  se  jako  radovao  tim  izrazima  ljubavi  sv.  Josipa 
te  mu  je  davao  jasne  znakove  da  je  to  tako,  ispunjao  je 
njegov  duh  utjehom,  srce  ljubavlju  tako  da  je  po  cijele 
dane  bio  u  nekoj  ekstazi  sav  ražaren  u  licu,  te  gotovo  da 
se  nije  moglo  razlučivati  da  li  je  on  čovjek  zemaljski  ili 
nebeski.  Po  cijele  dane  bi  bio  a  da  nije  uzimao  hranu, 
kruna  Božje  utjehe  darivala  se  njegovoj  duši. 

Živjeti  samo  za  Boga  -  Josip  je  živio  oduvijek 
zaboravljajući  na  sve  prolazne  zemaljske  stvari. 
Njegovo  srce  je  uvijek  bilo  usmjereno  prema  svome 
Bogu,  jedinom  predmetu  sve  njegove  ljubavi,  ali 
on  je  u  tome  još  puno  porastao  nakon  što  mu  je  bilo 
objavljeno  otajstvo  Utjelovljenja.  Zbog  toga  njegov 

duh  više  nije  bio  sposoban  primiti  u  sebe  ništa  drugo. 
Uvijek  usredotočen  na  utjelovljenoga  Boga  govorio  je 
neprestano  s  Njim  u  svojoj  nutrini  i  mnogo  čina  ljubavi, 
zahvalnosti  i  poštovanja  trajno  Mu  je  učinio.  Trebalo  bi 
izbrojiti  sve  trenutke  njegova  života  da  bi  se  nabrojali 
ti  čini  koje  je  Josip  učinio.  Same  riječi  koje  je  govorio 
bile  su  usmjerene  prema  utjelovljenom  Sinu  Božjemu, 
predmetu  sve  njegove  ljubavi.  Zbog  toga  se  često 
događalo  da  idući  među  ljude  kako  bi  naručio  neki  posao 
nije  znao  dati  njima  nikakav  drugi  odgovor  osim  da  slave 
Boga  i  uzvisuju  Njegovu  beskrajnu  dobrotu  i  milosrđe. 
Svima  bi  govorio: 

«Slavimo  Boga,  slavimo  Ga  uvijek,  kako  su  divna 
Njegova  djela,  kako  je  velika  Njegova  ljubav. » 

Pouke  i  ismijavanje  -  Neke  osobe  koje  su  se  bojale 
Boga  ostajale  bi  poučene  od  sv.  Josipa  i  okoristile  su  se 
njegovim  riječima,  a  neki  jadnici,  koji  su  bili  ukorijenjeni 
u  svojim  grijesima,  ismijavali  su  Sveca,  izrugivali  ga  i 
šalili  se  s  njim  a  nisu  propuštali  Često  da  ga  klevetaju 
govoreći  da  je  van  sebe  zbog  opijanja  vinom,  kao  što 
su  bezbožni  Židovi  govorili  to  za  apostole  kad  su  bili 
puni  Duha  Svetoga  i  ispunjeni  Božjom  ljubavlju.  Josip 
je  trpio  tako  radosno  da  se  nikada  nije  žalio  zbog  toga 
niti  je  prestao  zbog  toga  govoriti  i  pripovijedati  o  Božjoj 
dobroti  i  velikodušnosti  Njegovoj.  Prikazivao  je  Bogu 
sve  prezire,  ismijavanja  koja  je  primao  i  molio  da  oprosti 
svima  koji  su  to  činili. 

Josipove  prošnje  -  Kod  sv.  Josipa  je  porasla  molitva 
i  prošnje  koje  je  prije  činio  za  spasenje  svoga  bližnjega, 

poglavito  za  umiruće  i  kada  bi  saznao  da  je  netko  bio 
teško  bolestan,  bacio  bi  se  ničice  pred  Božju  Riječ  i  molio 
sve  dotle  dok  nije  zadobio  milost  spasenja  i  ozdravljenja 
i  još,  što  je  najvažnije,  milost  vječnoga  spasenja.  To  je 
isto  činio  i  za  grešnike.  Kada  bi  čuo  da  je  neki  okoijeli 
greŠnik  bio  bolestan  na  smrt,  Josip  bi  prikazivao  suze 
pred  Božanskim  Otkupiteljem  i  žarko  molio  da  zadobije 
njegovo  obraćenje.  Na  njegove  prošnje  su  se  dodavale 
one  Majke  Božje  koje  su  bile  toliko  drage  Bogu  i  koje  je 
On  tako  rado  primao. 

Pouke  utjelovljene  Riječi  i  Marijine  pouke  -  Majka 
Božja  je  bila  poučena  od  vječne  Božanske  Mudrosti  koja 
je  boravila  u  Njenom  krilu  i  Josip  je  bio  poučen  divnim 
prosvjetljenjima  i  nadahnućima  i  bio  tako  neprestano 
u  Njegovoj  prisutnosti  iako  je  Marija  u  to  vrijeme  jako 
rijetko  govorila.  Bila  je  najviše  vremena  u  šutnji  sva 
obuzeta  i  sabrana  da  razgovara  sa  utjelovljenom  Riječi. 
Ipak  Josip  je  primao  pouke  i  od  Marije  čije  su  riječi  bile 
otajstvene  i  pune  nebeske  mudrosti.  Zbog  toga  je  Josip 
jako  pažljivo  slušao  i  sa  željom  iščekivao  da  njegova 
zaručnica  nešto  kaže.  Čuvao  bi  u  dubini  svoga  srca 
te  riječi,  o  njima  razmišljao  i  iz  njih  izvlačio  velike 
pouke. 

Ponizne  i  Ijubezne  prošnje  -  Josip  je  imao  tako  veliku 
želju  da  učini  nešto  što  bi  bilo  milo  utjelovljenom  Bogu, 
utjelovljenom  Sinu  Božjemu,  da  se  nije  mogao  suzdržati 
a  da  to  ne  pita  Majku  Božju  i  to  je  često  činio  moleći  da 
mu  kaže  što  bi  mogao  učiniti  da  Sinu  Božjem  to  bude 
po  volji,  a  Majka  Božja  se  na  to  ponizivala.  Tada  bi  Josip 

dodavao  da  se  ne  treba  zbog  toga  njemu  diviti  jer  on  je  to 
već  vidio  i  tražio  od  Marije  samo  zbog  toga  jer  je  u  njoj 
bio  utjelovljeni  Bog  te  ona,  kao  Njegova  istinska  majka, 
može  najbolje  znati  ono  što  je  Njemu  po  volji,  a  on  bi 
to  učinio  kako  bi  Mu  se  dopao  jer  je  to  i  bila  njegova 
obaveza.  Majka  Božja  je  tješila  Josipa  odgovarajući  mu 
sa  toliko  poniznosti,  milosti  i  ljubeznosti,  te  gaje  nekada 
poticala  na  praksu  jedne  ili  druge  kreposti  i  govorila  bi 
mu: 

« Utjelovljeni  Sin  Božji jako  se  raduje  kad  Mu  se  daruje 
srce.  Budući  da  smo  Mu  mi  već  darovali  svoja  srca  kad 
smo  zadobili  upotrebu  razuma,  učinimo  to  uvijek  iznova 
i  često  to  činimo  sa  željom  da  Mu  darujemo  i  srca  svih 
ljudi,  da  sva  budu  u  Njegovim  rukama. » 

Sv.  Josip  je  jako  uživao  čuvši  te  Marijine  riječi  i 
zaplakao  bi  od  slasti,  a  nakon  toga  bi  njoj  zahvaljivao  i 
molio  Božansku  Riječ  utjelovljenu  da  Mariji  nadoknadi 
za  to  i  sve  više  je  obogati  svojim  milostima. 

Himni  sv.  Josipa  -  Ponekada,  sav  raspaljen  ljubavlju, 
sretni  Josip  bi  ispjevao  neke  himne  utjelovljenom  Bogu, 
svome  Gospodinu,  i  zatim  bi  Mu  ih  recitirao.  U  tome 
je  jako  uživala  Majka  Božja  i  da  bi  zadovoljila  duh 
svoga  Josipa,  ona  sama  bi  pjevala  svom  Božanskom 
Sinu  u  njegovo  ime.  Svetac  je  u  tome  toliko  uživao  da 
je  gotovo  odmah  padao  u  slatke  ekstaze  u  kojima  su  mu 
bila  objavljena  mnoga  otajstva.  Utjelovljena  Riječ  Božja 
je  to  rado  primala. 

Zabrinutosti  sv.  Josipa  -  Ponekada  Josip  bi  bio 
sveden  na  toliko  siromaštvo  da  se  nije  imao  čime  hraniti 

te  je  zbog  toga  puno  trpio  jer  nije  imao  čime  priskrbiti 
sve  potrebno  svojoj  ljubljenoj  zaručnici  tako  da  se  bojao 
da  ona  ne  bi  trpjela  glad  i  žeđ.  Preporučivao  se  svome 
Bogu  da  se  udostoji  providjeti  u  potrebnome  i  govorio: 

« Gospodine  moj,  ne  za  mene,  ja  to  ne  zaslužujem,  ali 
providi  mi  za  moju  svetu  zaručnicu  kako  bi  se  ona  mogla 
nasititi  potrebnom  hranom. » 

I  uistinu  Bog  bi  providio,  ili  preko  drugih  stvorenja 
ili  po  rukama  anđela,  tako  da  su  ponekada  pronalazili  na 
stolu  kruh,  voće  i  drugu  potrebnu  hranu  prema  njihovim 
potrebama.  Josip  je  zbog  toga  bio  jako  zahvalan 
svome  Bogu,  zahvaljivao  za  Njegovo  dobročinstvo  i 
velikodušnost. 

Koliko  je  siromaštvo  bilo  drago  utjelovljenoj  Riječi 
-  Siromaštvo  koje  je  živio  sv.  Josip  bila  mu  je  kao  jedna 
vrst  trajne  muke,  muke  njegovog  srca,  ne  zbog  samoga 
sebe  koji  je  u  tome  čak  i  uživao,  nego  jer  je  bio  svjestan 
o  dostojanstvu  i  zaslugama  svoje  zaručnice  i  vidjevši 
je  u  takvom  siromaštvu  njemu  je  to  izgledalo  kao  neka 
čudna  stvar.  Majka  Božja  zbog  toga  nije  propuštala  da 
ga  tješi  kazujući  mu  prednosti  ove  kreposti,  kako  je  Bog 
jako  ljubio  tu  krepost,  te  kako  ju  je  radosno  prihvatio  jer 
će  se  On  htjeti  roditi  kao  siromašan,  kao  što  će  se  vidjeti 
tijekom  Njegovog  života,  te  je  govorila  Josipu: 

«Bog  je  izabrao  za  majku  jednu  siromašnu  majku 
kao  mene.  Budi  siguran,  da  je  htio  živjeti  u  ugodi,  u 
bogatstvu,  bio  bi  izabrao  jednu  takvu  majku,  ne  samo 
plemenitu,  nego  jako  bogatu  i  svime  opskrbljenu.  Zato 
slavimo  svoga  Boga  i  zahvaljujmo  Mu  jer  iako  bogat  i 

beskrajan,  udostojao  se  prihvatiti  siromaštvo  kako  bi 
skromnosti  poučio  cijeli  svijet.  Stoga  je  nas  zapala  tako 
lijepa  sudbina.  Da  nismo  bili  siromašni  tko  zna  da  li  bi 
nas  zapala  ta  velika  sreća. » 

Josip  bi  se  divio  i  tješio  kada  bi  čuo  te  riječi  Marijine 
i  zahvaljivao  bi  Bogu  za  siromaštvo,  često  je  meditirao 
Marijine  riječi  i  govorio  o  tome,  uvijek  bi  se  divio  kako 
je  njegov  Bog  izabrao  živjeti  u  tako  krajnjem  siromaštvu 
te  bi  govorio  u  sebi: 

« Koliko  puta  ću  vidjeti  svoga  Gospodina  koji  je 
postao  čovjekom  da  trpi  glad  i  žeđ,  kako  će  to  moći 
podnositi  moje  srce?  Pa  ipak,  On  tako  želi,  dakle,  tako 
trebam  željeti  i  ja.  O  rijetkom  primjeru  siromaštva  koji 
svijet  ne  razumije,  ne  shvaća,  ali  doći  će  vrijeme  kada 
će  to  shvatiti  i  nadam  se  da  će  moga  Gospodina  mnogi 
nasljedovati. » 

Josipova  gorljivost  -  Sv.  Josip  je  imao  veliku  želju 
da  cijeli  svijet  dođe  do  toga  da  upozna  i  prepozna  velika 
dobročinstva  utjelovljenja  Sina  Božjega.  Da  bi  svi 
postali  zahvalni  svome  Bogu,  za  to  Gaje  molio  često,  za 
tu  milost,  i  često  je  ponavljao  ove  riječi:  «Utjelovljena 
Riječi  Božja,  objavi  se  brzo  svemu  svijetu  da  bi  svi  slavili 
Tvoju  dobrotu,  uzvisivali  Tvoje  milosrđe  i  odgovorili 
na  Tvoju  ljubav. »  On  je  to  činio,  a  nije  znao  kako  će  se 
svijet  ponijeti  loše  prema  svome  Bogu  i  da  će  na  Njegova 
dobročinstva  odgovoriti  uvredama  i  nezahvalnošću  i 
zbog  toga  Marija,  koja  je  sve  znala,  govorila  je  Josipu 
kako  će  njen  Božanski  Sin  biti  jako  progonjen  u  svijetu. 
Na  te  riječi  srce  ljubeznog  našega  Josipa  bi  ostajalo 
duboko  ranjeno  od  boli  a  on  bi  često  govorio: 

«Bože  moj,  pa  zar  će  biti  moguće  da  će  se  svijet  prema 
Tebi  tako  loše  ponašati,  biti  nezahvalan  za  tako  veliko 
dobročinstvo?  Moje  srce  ne  će  to  moći  podnijeti.  Pa 
ipak,  tako  će  biti  jer  Tvoja  Majka  me  to  poučila  možda 
zato  da  se  pripravim  za  trpjeti  tako  veliku  bol.  Bože  moj, 
daj  mi  snage  i  kreposti,  inače  kako  ću  moći  podnijeti 
tako  veliki  nered,  tako  veliko  zlo  kao  odgovor  na  Tvoju 
dobrotu  i  beskrajnu  ljubav? » 

Zbog  tih  stvari  koje  mu  je  Marija  objavila  Josip  bi  bio 
ogorčen  posred  svojih  velikih  utjeha  koje  je  neprestano 
kušao  jer  je  bio  u  prisutnosti  utjelovljenoga  Boga  i  u 
razgovorima  sa  Majkom  Božjom.  Usred  utjeha  svoga 
srca  istovremeno  je  bio  i  proboden  dubokom  boli  na 
misao  koliko  će  Božanski  Otkupitelj  trpjeti  za  vrijeme 
svoga  života  te  je  često  govorio  svojoj  zaručnici: 

«Moja  zaručnice,  kao  da  me  Bog  drži  u  moru  utjeha 
zbog  mnogih  milosti  koje  mi  daruje  i  što  se  udostojao 
da  bude  s  nama,  što  se  htio  roditi  od  tebe,  moje  drage 
Ijubezne  zaručnice.  A  u  isto  vrijeme  kao  da  me  drži  u 
moru  gorčine  čineći  da  shvatim  po  tebi  koliko  će  On 
trpjeti  za  vrijeme  svoga  života.  Pa  zar  će  biti  moguće 
da  ne  će  ljubiti  našega  Boga  svi  i  da  Ga  svijet  ne  će 
upoznati?  Utjelovljena  Riječi,  Ti  ćeš  dakle  biti  nepoznata 
svijetu,  bit  će  Ti  uzvraćeno  nezahvalnošću?  Bože  moj. 
Bože  moj».  . 

Zatim  bi  Josip  počeo  plakati,  a  Marija  ga  je  tješila  i 
govorila  mu: 

« Ohrabri  se,  moj  zaručniče,  i  zahvalimo  Božanskoj 
dobroti  koja  nam  je  dala  tako  veliku  milost  da  Ga 
spoznamo,  da  budemo  zahvalni  na  tako  velikom 

dobročinstvu.  Radujmo  se  što  nas  je  zapala  tako  lijepa 
sudbina. » 

Himni  slave  -  Na  te  riječi  naš  bi  Josip  brisao  suze  i 
utješio  bi  se  govoreći  svojoj  zaručnici:  «Da.  da,  istina  je, 
zato  ti,  moja  zaručnice,  slavi  Ga  i  zahvaljuj  Mu  za  mene 
jer  znaš  to  činiti  tako  dobro,  a  ja  ćuses  tobom  sjediniti  u 
slavama  i  zahvalama  za  beskrajnu  Božju  dobrotu». 

Majka  Božja  bi  tada  ispjevala  nove  himne  slave  i 
zahvaljivanja  te  bi  ih  slatko  pjevala  svome  Bogu,  a  Josip 
bi  joj  se  u  tome  pridružio  i  tako  bi  se  svemu  radovao. 
Utjelovljena  Riječ  je  uživala  jako  puno  u  tim  pohvalama 
koje  je  primala  od  svoje  Majke  kao  što  je  uživala  i  u 
izrazima  ljubavi  i  u  željama  sv.  Josipa  te  mu  je  davala 
jasno  svjedočanstvo  o  tome  ispunjajući  njegovo  srce 
radošću. 

Poniznost  i  ljubav  -  Na  misao  koja  je  Josipu 
bila  trajno  u  njegovom  duhu  tj.  da  je  Bog  boravio  u 
djevičanskom  krilu  njegove  ljubljene  zaručnice  kušao 
bi  jednu  vrst  strahopoštovanja,  nije  se  usuđivao  podići 
oči  kako  bi  se  divio  Majci  Božjoj  iako  je  kušao  da  je 
bio  privučen  uzvišenošću.  U  isto  vrijeme  je  u  svom  srcu 
kušao  veliku  ljubav  i  privlačnost  pogleda  da  se  divi 
Ljubljenom  u  krilu  svoje  zaručnice,  te  je  bio  ispunjen 
povjerenjem  zbog  čega  je  često  bio  u  razgovorima  sa 
utjelovljenim  Gospodinom  i  izražavao  je  goruće  želje 
svoga  srca  i  želju  da  Ga  vidi  čim  prije  na  svjetlu  dana  te 
je  često  govorio: 

«0  moj  utjelovljeni  Gospodine,  kad  ću  imati  sreće 
da  Te  vidim  očima  tjelesnim  i  da  Te  primim  u  svoje 
naručje?  Moja  duša  bez  sumnje  kao  da  će  izići  iz  ovoga 
tijela  zbog  snage  radosti  koju  će  tada  kušati.  Tada  ćeš 

me  morati  sačuvati  u  ovome  životu,  a  to  će  bit  kao  neka 
vrst  čuda  ako  hoćeš  da  ja  uživam  Tvoje  slatke  zagrljaje. 
O,  utjelovljena  Riječi  a  ipak  biti  će  istina  da  ću  imati 
tako  veliku  sreću  da  Te  zagrlim  svojim  rukama  i  hranim 
radom  svojih  ruku?  Došlo  je  to  obećano  vrijeme  koje  ja 
toliko  želim  kad  ću  se  sav  za  Tebe  založiti.  O.  sretnog  li 
vremena  za  mene.  O,  milosti  koju  je  Bog  učinio  meni, 
svome  slabome  nedostojnom  slugi.  Tko  bi  mogao  zamisliti 
da  će  Bog  mene  izabrati  za  tako  dostojnu  službu  i  da  će 
me  uzdignuti  iznad  svega  drugoga?  Koliko  patrijarha  i 
proroka  su  žudjeli  i  željeli  Tvoj  dolazak  na  svijet,  a  nisu 
bili  te  sreće  da  Te  vide,  a  ja  slabašni  rob  ne  samo  da 
ću  Te  vidjeti,  nego  ću  s  Tobom  razgovarati,  hraniti  Te  i 
privijati  na  svoje  grudi  u  zagrljaju.  O,  uzvišena  milosti, 
o  neizrecivi  daru.» 

Govoreći  ovo  često  je  padao  kao  u  neku  slatku 
ekstazu  i  raspaljivao  se  sav  ljubavlju.  U  tim  ekstazama 
bi  njegova  duša  razgovarala  s  utjelovljenim  Bogom 
i  primala  veliku  ljubav  od  Njega.  Božansko  Dijete  bi 
milovalo  Josipa  i  činilo  da  kuša  raj  radosti  zbog  Njegove 
slatke  prisutnosti. 

Josip  misli  na  riječi  svoje  majke  i  njene  kreposti  - 
Josip  se  sjećao  riječi  koje  mu  je  govorila  njegova  sveta 
majka  kad  je  bio  dijete:  «Blago  tebi,  sine.» 

«Imala  je  pravo  moja  majka  nazivati  me  blaženim 
jer  je  uistinu  tako.  Bila  je  jako  mudra,  prožeta  strahom 
Božjim  i  znala  je  sretnu  sudbinu  koja  će  mene  zapasti  i 
imala  je  pravo  da  me  potiče  da  želim  dolazak  Mesije  i 
govorila  mi  da  će  Bog  ispuniti  moje  prošnje  i  udovoljiti 

mojim  željama.  Da  je  ona  sada  na  svijetu,  koliko  bi  sreće 
kušala  i  kolike  utjehe  bi  primao  njen  duh». 

Tako  se  Josip  sjećao  svih  dobrih  riječi  svoje  majke  koje 
mu  je  govorila  kad  je  bio  dječak  i  tada  je  shvaćao  kako 
je  njegova  majka  sudjelovala  u  uzvišenoj  milosti  koju 
mu  je  Bog  udijelio.  Divio  se  krepostima  svoje  majke, 
razboritosti  i  tajni  koju  je  sačuvala  a  da  mu  nikada  nije 
jasno  objavila  o  tom  daru  koji  će  dobiti,  nego  ga  samo 
poticala  dajući  mu  nadu  da  će  doći  obećani  Mesija, 
poticala  ga  da  Bogu  prikazuje  prošnje  za  to,  te  je  često 
svoju  majku  hvalio  pred  Majkom  Božjom  i  pričao  joj  o 
njenim  rijetkim  krepostima  te  joj  govorio: 

«0  moja  zaručnice,  da  moja  majka  zna  sudbinu  koja 
me  zapala  i  da  razgovaram  u  ovo  vrijeme  s  tobom  koja 
si  moja  zaručnica  i  vjerna  družica  u  životu,  bila  bi  umrla 
od  utjehe.  Koliko  bi  ti  ona  bolje  od  mene  služila  i  častila 
te  sukladno  tvojim  zaslugama.  Ali  naš  Bog  je  htio  da 
mi  ostanemo  sami  i  siromašni  te  da  ti  budeš  nepoznata 
svima,  a  ja  koji  imam  sreću  da  te  poznam  i  budem  u 
tvom  društvu  ne  znam  prepoznati  te  i  zahvaliti  ti  kao  što 
bi  trebao.  Zbog  toga  te  molim  da  imaš  samilost  prema 
mojim  slabostima  i  još  više  prema  mojoj  nedostojnosti  i 
molim  te,  za  mene  ti  zahvali  našemu  Bogu  jer  ja  sam  ne 
znam  kako  bih  to  trebao  učiniti». 

Marijina  poniznost  -  Majka  Božja  se  ponizivala 
jako  na  te  srdačne  izraze  sv.  Josipa  i  molila  ga  daje  više 
ne  hvali  iako  je  ona  sve  te  pohvale  upućivala  svome 
Stvoritelju,  pa  ipak  je  ostajala  zbunjena  kad  je  čula  da 
se  nju  hvali  dok  je  samu  sebe  držala  slabom,  najslabijom 

među  svim  stvorenjima.  Josip  bi  ostajao  zbunjen  i  trpio  bi 
uzdržavajući  se  da  ne  slavi  njene  zasluge  jer  on  ne  bi  drugo 
činio  osim  da  slavi  svoga  Boga  i  svoju  svetu  zaručnicu, 
ali  da  bi  njoj  udovoljio,  šutio  bi  i  samo  bi  Bogu  iskazivao 
svoje  slave  i  pohvale,  svom  utjelovljenom  Bogu.  Tada  bi 
Marija  bila  zadovoljna  i  sretna.  Nije  Josip  propustio  da 
Mariju  slavi  u  njenoj  odsutnosti  iako  je  to  činio  sa  puno 
opreza.  Kada  bi  netko  pitao  Josipa  o  njegovoj  zaručnici 
kako  se  prema  njemu  ponaša,  on  bi  odgovarao  da  bolje 
ne  može  željeti,  nalazio  je  u  njoj  sve  kreposti  i  potrebna 
svojstva  za  dobru  i  vjernu  zaručnicu.  Nije  više  govorio, 
zadržavao  je  u  tajnosti  ostalo  i  to  je  činio  da  bi  udovoljio 
svojoj  zaručnici  jer  je  ona  tako  željela. 

5.  poglavlje:  Približava  se  vrijeme  Otkupiteljeva 
rođenja  i  objavljena  je  zapovijed  rimskoga  cara  o 
popisu 


Priprave  za  Isusovo  rođenje  -  Budući  da  je  bilo 
došlo  vrijeme  rođenja  Otkupiteljeva,  Josip  je  mislio 
na  ono  što  je  mogao  učiniti  za  tu  prigodu  i  kako  bi  se 
trebao  pripraviti.  Bio  je  sav  zabrinut  i  njegovo  srce  se 
raspaljivalo  sve  više  od  ljubavi  i  želje  da  čim  prije  vidi 
rođenoga  Mesiju  kojega  je  on  toliko  želio.  Zbog  toga 
je  pitao  Majku  Božju  što  bi  trebao  Činiti  i  što  bi  trebao 
pripraviti  za  Njegovo  rođenje.  Marija  se  radovala  tome 
i  govorila  mu  stoje  bilo  potrebno  za  dijete  i  ono  što  nije 
mogao  učiniti  svojim  rukama,  to  je  Marija  pripravljala  i 
radila  svojim  rukama:  povoje  od  lana.  Josip  je  napravio 

jednu  kolijevku  koja  bi  mogla  poslužiti  za  odmor 
Božanskom  Djetetu,  a  Marija  ga  nije  htjela  u  tome 
priječiti.  On  je  govorio  svojoj  zaručnici: 

«Istina  je,  moja  zaručnice,  da  će  naše  ruke  poslužiti 
kao  topli  ležaj  našem  Božanskom  Otkupitelju,  a  ipak 
trebamo  providjeti  kolijevku  kako  bismo  stavili  to  Dijete 
da  se  odmori  noću  i  danju  po  nekoliko  sati  kada  mi 
budemo  zauzeti  poslom,  kada  ti  budeš  znala  da  je  to 
Njegova  volja. » 

Josip  je  radio  kolijevku  sa  svom  brigom  da  bude  dobro 
napravljena  i  da  bude  udobna  i  dok  ju  je  pravio,  plakao 
bi  od  radosti  i  utjehe  misleći  da  radi  jednu  takvu  stvar 
koja  će  služiti  njegovom  utjelovljenom  Bogu  i  često  je 
govorio  u  sebi: 

«U  ovoj  će  se  slaboj  kolijevci  odmarati  Kralj  Neba, 
Gospodin  svega  stvorenja .» 

Razmišljajući  tako  Josip  bi  padao  u  ekstazu  u  kojoj  bi 
njegov  duh  bio  preplavljen  morem  radosti  i  sudjelovao 
bi  u  velikim  otajstvima  života  Utjelovljene  Riječi.  Kad 
se  vraćao  iz  ekstaze,  išao  bi  odmah  svojoj  ljubljenoj 
zaručnici  i  pripovijedao  ono  što  se  dogodilo,  te  su  skupa 
zahvaljivali  Bogu  za  trajne  milosti  koje  je  njima  davao, 
zatim  bi  se  vraćao  na  svoj  posao.  Majka  Božja  znala  je 
već  na  neki  način  kako  će  se  htjeti  roditi  njen  Božanski 
Sin,  u  kolikom  siromaštvu  lišen  uistinu  svake  udobnosti 
pa  i  onoga  potrebnoga,  pa  ipak  nije  htjela  to  otkriti 
Josipu  i  nije  mu  ništa  objavljivala  jer  je  to  bila  Božja 
volja.  Josip  je  vjerovao  da  će  se  Sin  Božji  roditi  u  kući 
gdje  boravi.  Zbog  toga  se  tako  brižno  trudio  da  pripravi 

sve  potrebno  za  tu  prigodu,  a  Bog  nije  zbog  toga  manje 
prihvaćao  njegovo  ljubezno  i  srdačno  nastojanje  i  brigu  i 
Majka  Božja  mu  je  davala  jasne  znakove  daje  to  njoj  po 
volji.  Ona  se  pokazivala  zadovoljnom  onim  stoje  Josip 
činio,  a  Sin  Božji  utjelovljeni  ispunjao  je  svojim  duhom 
i  utjehom  poniznog  Josipa.  U  isto  vrijeme  Josip  je  čekao 
s  toliko  utjehe  rođenje  Sina  Božjeg  i  dok  je  to  čekao,  čuo 
je  daje  objavljena  zapovijed  rimskoga  imperatora  da  svi 
koji  su  bili  u  kraljevstvu  idu  upisati  se  tamo  odakle  su 
bili  porijeklom  i  da  se  priznaju  kao  njegovi  podložnici. 
Srce  sv.  Josipa  je  time  bilo  ranjeno,  on  je  morao  poći 
u  Betlehem  odakle  je  bila  njegova  obitelj  tj.  ne  njegov 
otac,  ali  njegovi  preci,  a  i  njegova  majka  također.  Išao  je 
odmah  svojoj  ljubljenoj  zaručnici  da  joj  kaže  o  carskoj 
zapovijedi  koja  je  bila  objavljena  istovremeno  da  izrazi 
bol  i  zabrinutost  svoga  srca  jer  je  bio  primoran  da  se  uputi 
u  tako  hladnom  periodu  godine,  a  ono  što  ga  je  još  više 
mučilo  bilo  je  ostaviti  svoju  zaručnicu  u  vremenu  kad 
se  trebao  roditi  njen  božanski  Sin.  Marija  utješi  Josipa 
podsjećajući  ga  da  trebaju  biti  spremni  poslušati  Božje 
odredbe  i  prepoznati  u  carskoj  zapovijedi  zapovijedi 
najvišega  Kralja.  Josip  je  sve  prihvatio,  samo  nije  mogao 
ostaviti  svoju  zaručnicu  zbog  straha  da  ne  će  biti  prisutan 
kod  Otkupiteljeva  rođenja,  a  da  je  sa  sobom  povede,  to 
mu  je  izgledala  veća  patnja.  I  na  pomisao  da  povede 
Mariju  sa  sobom  Josip  je  kušao  veliku  muku  jer  se  bojao 
da  bi  njegova  zaručnica  previše  trpjela  na  putovanju 
te  bi  bila  u  opasnosti  da  svoga  božanskoga  Sina  rodi 
na  tom  mjestu  van  vlastite  kuće  gdje  bi  bili  izloženi 

velikim  trpljenjima.  Zbog  toga  su  se  potrudili  shvatiti 
što  je  to  volja  Božja  kako  bi  je  mogli  vršiti  spremno  u 
svemu.  Nakon  što  mu  je  Marija  rekla  svoje  mišljenje  te 
on  usporedio  sa  vlastitim  nadahnućem,  odluči  da  će  sa 
sobom  povesti  i  Majku  Božju. 

Anđeo  obavještava  Josipa  u  snu  -  Noću  anđeo 
progovori  Josipu  u  snu  i  reče  mu  da  učini  onako  kao  što 
su  odlučili  on  i  Marija  jer  je  to  bila  volja  Božja.  Josip  se 
probudi  sav  zadovoljan  zbog  onoga  što  mu  je  anđeo  rekao 
i  reče  to  i  svojoj  zaručnici  koja  je  u  tome  jako  uživala,  te 
su  skupa  zahvaljivali  Bogu.  Sv.  Josip  reče  Mariji: 

«Siguran  sam,  o  moja  zaručnice,  da  naš  utjelovljeni 
Bog  ne  će  doći  na  svijet  dok  se  mi  ne  vratimo  u  svoju 
kuću,  a  Njegova  je  volja  da  ti  ideš  sa  mnom  u  Betlehem  i 
nije  moguće  vjerovati  da  se  On  želi  roditi  van  kuće  gdje 
ne  ćemo  imati  prikladno  mjesto.  Istina  je,  u  Betlehemu 
će  biti  mnogi  koji  će  nas  primiti  Ijubezno  jer  su  prijatelji 
i  rođaci.  Ma  sa  svim  tim  nije  vjerojatno  da  će  se  naš 
božanski  Sin  htjeti  roditi  tamo,  toliko  više  jer  vjerujem 
da  će  se  kod  Njegovog  rođenja  dogoditi  divne  stvari. » 

Majka  Božja  nije  ništa  odgovorila,  nego  je  ponizno 
klimnula  glavom  i  rekla  da  je  božanski  Otkupitelj  već 
odredio  mjesto  svoga  rođenja,  a  njima  je  to  prešućivao, 
držao  ih  pripravnim  da  Ga  prihvate  i  klanjaju  Mu  se  na 
bilo  kojem  mjestu  gdje  On  želi  biti  rođen.  Rekla  je  daje 
dobro  ponijeti  sa  sobom  nešto  od  povoja  koje  su  za  tu 
prigodu  pripravili. 

Strah  i  nada  -  Josip  se  podložio  mišljenju  Majke 
Božje  jer  je  znao  kako  su  sve  njene  riječi  bile  uređene  i 

odmjerene,  ali  je  bio  žalostan  u  svome  srcu  na  pomisao 
da  bi  se  obećani  Mesija  rodio  van  njegove  kuće  i  trpio 
puno  neudobnosti,  još  više  jer  je  bilo  hladno  doba  godine, 
te  je  govorio  utjelovljenom  Bogu: 

«0  Bože  moj,  koji  si  postao  čovjekom  za  naše  spasenje, 
neka  se  ne  dogodi  da  Te  vidim  kako  se  rađaš  van  kuće, 
te  da  trpiš  tako  hladnoću  i  neudobnosti.  Daj  da  radije  ja 
trpim,  samo  Ti  da  ne  trpiš.  Učini  mi  milost  da  se  vratimo 
u  svoju  kuću  prije  Tvoga  rođenja,  u  protivnom,  kako  ću 
moći  priskočiti  Tvojim  potrebama  i  onima  Tvoje  svete 
Majke?  1  kako  bi  moje  srce  moglo  podnijeti  ovu  veliku 
muku?» 

Josip  se  bojao  da  se  Sin  Božji  želi  roditi  van  vlastite 
kuće  zbog  riječi  koje  mu  je  rekla  Majka  Božja.  Ipak  nije 
se  mogao  u  to  uvjeriti.  Izgledalo  mu  je  to  kao  neka  čudna 
stvar.  Zbog  toga  je  bio  kao  između  straha  i  nade  i  to  mu 
je  prouzrokovalo  dosta  muke,  kao  i  radost  koju  je  kušao 
što  treba  povesti  sa  sobom  ljubljenu  zaručnicu.  Kušao  je 
i  žalost  i  muke  zbog  njenog  trpljenja  na  putu.  Kazao  je 
svoju  muku  ljubeznoj  zaručnici  koja  nije  propuštala  da 
ga  utješi  i  potakne. 

Na  putu  u  Betlehem  -  Kada  su  odredili  dan  svog 
polaska,  sv.  zaručnici  su  se  prvo  pomolili  na  početku 
toga  dana  i  molili  Boga  da  im  bude  na  pomoć  na  tom 
putu.  Često  je  Josip  govorio  svojoj  zaručnici: 

«Možemo  ići  sigurni  i  zadovoljni  jer  imamo  sa  sobom 
utjelovljenog  Boga.  Tko  bi  ikada  mogao  misliti  da  ti, 
moja  zaručnice,  imaš  u  svom  krilu  Sina  Božjega?  Koje 
veliko  blago  se  nalazi  s  namal» 

Majka  Božja  je  bila  sva  u  motrenju  svog  božanskoga 
Sina  koji  se  pripremao  za  rođenje  i  znala  je  da  je  to  jako 
blizu.  Zato  se  više  nego  ikada  davala  sva  na  razgovore 
sa  svojim  Sinom,  činila  prema  Njemu  čine  zahvalnosti, 
poštovanja  i  ljubavi,  kao  što  je  znala  da  to  priliči,  na  što 
ju  je  poticala  njena  majčinska  ljubav.  Također  je  svome 
Sinu  koji  se  trebao  roditi  prikazivala  i  mnoge  prošnje 
za  ljudski  rod  prije  nego  što  je  On  izišao  iz  njenog 
majčinskog  krila.  Josip  se  divio  vidjevši  Mariju,  više 
nego  što  je  to  bilo  uobičajeno,  u  dubokoj  šutnji  i  uvijek 
kao  u  ekstazi,  a  Bog  je  učinio  da  shvati  kako  se  njegova 
zaručnica  u  tim  trenutcima  više  nego  prije  zadržavala 
sa  utjelovljenim  Sinom  Božjim  dok  se  on  pripremao  da 
iziđe  iz  njenog  djevičanskog  krila.  Zbog  toga  je  imao 
razloga  radovati  se  velikoj  povezanosti  i  pripravi  za 
rođenje.  Josip  je  plakao  od  utjehe  koju  je  kušao.  Polazeći 
iz  Nazareta  za  Betlehem  nisu  ponijeli  drugo  osim  onoga 
što  je  Majka  Božja  smatrala  potrebnim.  Sv.  zaručnici  su 
putovali  kao  zadivljeni  motreći  veliko  blago  koje  su  sa 
sobom  nosili.  Sretni  Josip  bi  padao  na  zemlju  i  klanjao 
se  svom  utjelovljenom  Bogu.  Njegovo  srce  je  plivalo 
u  moru  radosti  pa  ipak  bilo  je  probodeno  i  dubokom 
boli  vidjevši  trpljenja  svoje  zaručnice  u  tako  hladnom 
vremenu.  Ptičice  su  dolazile  u  jatima  i  harmonično 
svojim  pjesmama  pjevale  svojem  Stvoritelju.  Josip  bi  u 
tome  puno  uživao.  I  na  ovome  putu  Josip  je  imao  prilike 
trpjeti  nešto  iz  ljubavi  prema  svome  Bogu.  Susretao  se 
sa  nekim  prolaznicima  koji  su  išli  u  Betlehem  iz  istoga 
razloga  radi  kojeg  su  išli  i  oni.  Bilo  je  i  nekih  koji  su 
ih  ismijavali  i  smatrali  ih  bezumnicima  jer  su  smatrali 

sv.  Josipa  nerazboritim  što  je  sa  sobom  vodio  svoju 
trudnu  zaručnicu.  Neki  su  ga  smatrali  hladnim  i  bez 
ljubavi.  Tima  svetac  nije  ništa  odgovarao.  Sve  to  mu 
je  prouzrokovalo  zbunjenost  koju  je  prikazivao  svome 
Bogu  i  sve  je  trpio  sa  velikom  strpljivošću,  nije  se  žalio 
na  one  koji  su  prema  njemu  loše  postupali  uvredljivim 
riječima.  Kad  su  prošla  ta  uznemiravanja,  Majka  Božja 
ga  je  tješila  i  poticala  da  trpi  za  utjelovljenoga  Boga,  a 
on  je  govorio  svojoj  zaručnici: 

«Moja  zaručnice,  oni  koji  ovo  vide  prema  meni  se 
tako  ponašaju  s  pravom  jer  ne  znaju  blago  koje  ti  imaš  u 
svome  krilu  i  da  ja  vodeći  te  sa  sobom  vršim  volju  Božju, 
a  te  njihove  riječi  su  ipak  za  mene  kao  neka  vrst  mača 
koji  probijaju  moje  srce  zbog  tvojih  patnji. » 

Marija  gaje  uvjeravala  da  ona  uživa  u  trpljenju  jer  viši 
volju  Božju.  Tako  se  naš  Josip  smirivao.  Nije  nedostajalo 
ni  onih  koji  su  jako  nagovarali  Mariju  da  se  vrati  nazad 
i  ostavi  svoga  zaručnika  koji  je  bezosjećajan  i  tako 
nerazborit  da  je  nju  poveo  sa  sobom  iako  je  bila  blizu 
poroda.  Josip  je  bio  tako  napadan,  ali  nije  odgovarao,  a 
Marija  bi  ponizno  klimnula  glavom  i  zahvaljivala  onima 
koji  su  je  nagovarali  da  ostavi  svoga  zaručnika  i  vrati 
se  kući,  ali  je  i  dalje  ostajala  s  njim.  Oni  koji  su  joj  to 
govorili  ostajali  bi  zbunjeni  i  zadivljeni.  Majka  Božja  je 
od  svoga  božanskoga  Sina  molila  mnogo  svjetla  i  milosti 
za  njih  tako  da  su  svi  imali  dobročinstva,  pa  i  u  tijelu  dok 
je  ona  molila  za  njihov  sretan  put.  Često  bi  se  zaustavljali 
i  himnima  slavili  sva  svoga  utjelovljenoga  Boga  i  ostajali 
u  društvu,  a  Josip  bi  govorio  svojoj  zaručnici: 

«0  moja  draga  i  Ijubezna  zaručnice,  sve  što  sada 
vidimo  je  stvorio  onaj  Bog  kojega  nosiš  u  svom  čistom 
krilu.  Zbog  toga  te  molim  da  mu  pjevaš  neku  pjesmu 
slave  i  u  moje  ime  i  zahvaljuješ  Njegovoj  beskrajnoj 
mudrosti  i  moči.» 

Marija  bi  se  radovala  pjevajući  slatko,  a  sretni  Josip  bi 
padao  u  ekstazu  zbog  utjehe.  Zaručnici  su  puno  trpjeli  na 
ovome  putovanju  zbog  hladnoće,  godišnjeg  doba  i  zbog 
čega  obično  trpe  putnici,  a  primali  su  i  velike  milosti 
koje  su  od  utjelovljene  Riječi  koja  im  je  to  udjeljivala  u 
duhu,  tako  da  su  u  svojim  mukama  uživali  i  radovali  se 
na  pomisao  da  vrše  volju  Božju. 

6.  poglavlje:  Sveti  Josip  dolazi  u  Betlehem  sa 
Majkom  Božjom 

Ne  nalaze  sklonište,  muka  sv.  Josipa  -  Kada  je 
Josip  sa  svojom  zaručnicom  došao  u  Betlehem,  skupa  su 
zahvaljivali  svome  Bogu  jer  je  učinio  da  su  sretno  stigli. 
Josip  se  jako  radovao  vidjevši  da  je  došao  i  pobrinuo 
se  da  potraži  prikladno  mjesto  kako  bi  se  odmorili 
on  i  njegova  zaručnica,  budući  da  su  trpjeli  dosta  od 
hladnoće  i  bili  umorni  od  puta  jer  su  ušli  u  Betlehem 
kasno  navečer.  Mjesto  je  bilo  prepuno  stranaca,  sva 
svratišta  su  bila  zauzeta  zbog  velikog  broja  ljudi  koji  je 
došao.  Josip  je  mislio  da  će  poći  u  neko  svratište  da  se 
odmore  i  okrijepe.  U  prvom  svratištu  u  koje  je  navratio 
nije  našao  mjesta.  Zbog  toga  se  jako  žalostio  zbog  Majke 
Božje  koja  je  puno  trpjela.  Pošao  je  u  drugo  svratište, 
ali  ni  tamo  nije  bilo  mjesta  za  njih.  Muka  sv.  Josipa  je 

tada  još  više  porasla,  ali  nije  gubio  nadu  da  će  naći  nešto 
drugo,  samo  mu  je  jako  bilo  žao  što  je  trebao  voditi  sa 
sobom  Majku  Božju  jer  se  bojao  da  će  to  nju  zbuniti  i 
da  će  zbog  toga  trpjeti.  Išli  su  u  neko  treće  svratište,  ali 
ni  tamo  nije  bilo  mjesta.  Muka  je  počela  probadati  srce 
Josipovo  vidjevši  da  je  posvuda  odbijen.  Drhtali  su  od 
hladnoće  a  Josip  je  dalje  tražio  neko  svratište,  ali  ga  nije 
nalazio.  Povjerio  je  svoju  veliku  muku  Majci  Božjoj, 
a  ona  ga  je  tješila  govoreći  mu  da  Bog  dopušta  sve  to 
radi  svojih  uzvišenih  ciljeva,  a  žalosni  Josip  je  plakao  i 
govorio  Mariji: 

«Je  li  moguće,  moja  zaručnice,  da  nema  niti  jednoga 
kutka  gdje  se  može  skloniti  Gospodar  Neba  i  Svemira? 
Moje  srce  zbog  toga  trpi.» 

Odlučio  je  poći  svojim  rođacima  vjerujući  da  će 
tu  naći  neko  svratište  ako  ne  drugo  da  barem  budu 
u  zatvorenom,  ali  sve  su  te  nade  bile  isprazne.  Majka 
Božja  je  već  sve  znala,  ali  nije  ništa  govorila  ostavljajući 
da  Josip  ide  tražiti  sklonište.  Znala  je  što  je  bila  volja 
njenog  božanskog  Sina. 

Ismijavani  -  Josip  je  išao  na  razna  mjesta,  ali  je 
svugdje  bio  odbijen,  bilo  od  rođaka  ili  od  prijatelja. 
Budući  da  su  sva  mjesta  bila  zauzeta,  nitko  se  nije  na 
njih  obazirao  jer  su  vidjeli  da  su  siromašni,  naprotiv  bilo 
je  i  onih  koji,  kada  su  ih  više  puta  susreli,  prema  njima 
su  se  ponašali  kao  prema  lutalicama  i  radoznalima  koji 
idu  okolo  u  tako  kasne  sate,  u  tako  hladno  vrijeme.  Sv. 
zaručnici  sve  su  to  trpjeli  strpljivo  i  u  svojim  srcima 
držali  žalost  koju  su  kušali.  Josip  se  okrenu  prema  svojoj 
ljubljenoj  zaručnici  i  zamoli  je  da  kaže  svom  božanskom 

Sinu  da  se  udostoji  previdjeti  u  tako  velikoj  potrebi  jer 
je  padala  noć,  a  nisu  znali  što  činiti.  Majka  Božja  gaje 
tješila  i  poticala  da  trpi  radosno  muku  i  neljubaznosti  ovih 
ljudi  i  da  čeka  Božju  providnost  te  da  prihvati  ono  što  je 
Bog  odredio  oduvijek.  Josip  se  u  svemu  prilagođavao, 
ali  je  govorio  svojoj  zaručnici: 

«Tko  bi  ikada  mislio  da  će  biti  toliko  naroda  ovdje  i 
svi  će  naći  neko  sklonište,  a  samo  mi  smo  isključeni  od 
svih  te  nam  se  nitko  nije  smilovao.  O  kako  moje  srce  trpi 
vidjevši  te  u  tolikoj  potrebi  i  da  ti  ne  mogu  na  bilo  koji 
način  olakšati  po  velikoj  hladnoći  koju  trpiš,  ali  ako  to 
trpi  jedan  Bog,  trebamo  trpjeti  i  mi.» 

Majka  Božja  gaje  tješila  i  poticala  da  sve  radosno  trpi 
iz  ljubavi  prema  Bogu  kojega  je  nosila  u  sebi,  a  on  joj  je 
govorio: 

«Kolike  će  muke  trpjeti  utjelovljena  Riječ  vidjevši 
nezahvalnost  ovoga  grada  i  vidjevši  da  nema  nikoga  tko 
Ga  želi  primiti  u  svoju  kuću.» 

Na  kraju,  budući  da  je  već  bila  večer  i  noć  a  da  nisu 
našli  nikakvo  mjesto  za  okrijepiti  se,  bili  su  žalosni  i 
nisu  znali  što  činiti.  Možemo  lako  zamisliti  kolika  je  bila 
muka  sv.  Josipa  tim  više  što  je  znao  tko  je  bila  njegova 
zaručnica  a  tko  Sin  kojega  je  nosila  u  svom  prečistom 
krilu.  Majka  Božja  je  bila  sva  obuzeta  razgovorom  sa 
svojim  božanskim  Sinom  i  željela  Ga  čim  prije  vidjeti 
rođenog  za  dobro  cijeloga  svijeta  kada  Bog  nadahnu 
Josipa  i  podsjeti  ga  kako  van  Betlehema  ima  jedna 
otvorena  špilja  koja  je  služila  kao  svratište  za  životinje. 
On  odluči  otići  u  nju  kako  ne  bi  ostao  na  ulici  i  s  velikom 
žalošću  srca  to  reče  svojoj  zaručnici  i  ona  je  mislila  da 

je  dobro  da  se  povuku.  Tako  su  odlučili  da  tamo  pođu. 
Josip  je  plakao,  iskazivao  svoju  žalost  utjelovljenom 
Bogu  i  govorio: 

«0  moj  Bože,  božanski  Otkupitelju,  tko  bi  ikada  mislio 
da  ćete  Ti  i  Tvoja  sveta  majka  biti  dovedeni  u  stanje 
takve  bijede,  da  ne  ćete  imati  niti  neki  kutak  za  skloniti 
se,  da  ćete  biti  odbačeni  od  svih  i  da  ćete  morati  ići  u 
štalu  za  životinje.  Možda  se  zbog  mojih  grijeha,  moje 
nedostojnosti  događa  toliki  prezir  i  patnja.» 

Utjelovljena  Riječ  ga  je  tješila  prosvjetljenjima 
i  nutarnjim  utjehama,  a  Majka  Božja  je  isto  tako 
poticala  Josipa  da  trpi  i  prepoznaje  u  svemu  tome  Božje 
dopuštenje.  Kada  su  došli  do  špilje,  sveti  zaručnici  su  je 
našli  slobodnu.  Ušli  su  i  ulazeći  kušali  veliku  utjehu  više 
nego  da  su  ušli  u  veliku  palaču  a  Josip  shvati  jasno  da 
je  bila  volja  Božja  da  budu  tamo,  da  nađu  tu  sklonište, 
te  je  bio  utješen  i  zahvaljivao  svome  Bogu  sa  Majkom 
Božjom,  a  njihova  srca  su  se  ispunila  radošću.  Osjetili 
su  okrjepu,  a  Josip  nije  propuštao  slaviti  djela  Božja  i 
klanjati  se  Njegovim  božanskim  čudesnim  odredbama. 
Josip  reče  Majci  Božjoj  o  utjehi  koju  je  kušao,  a  ona  to 
uze  kao  razlog  da  ga  potakne  da  trpi  još  radosnije  sve 
prezire  jer  Bog  ih  nadoknađuje  tolikom  utjehom.  Josip 
je  govorio  Mariji: 

«Istina,  zaručnice  moja,  naš  se  Bog  pokazuje 
velikodušnim  i  nadoknađuje  za  muke  koje  podnosimo 
Njemu  za  ljubav,  ali  moje  srce  ne  može  biti  radosno 
vidjevši  tebe  kako  trpiš.  Ja  želim  da  naš  Bog  bude 
priznat  i  čašćen  od  svih  i  kušam  veliku  muku  vidjevši  Ga 
tako  odbačena  od  svih  kao  i  tebe  koja  si  bila  dostojna 

biti  Majkom  Božjom  i  prema  kojoj  bi  svi  trebali  imati 
poštovanje,  iskazivati  čast  i  ljubav,  a  vidim  toliko 
nezahvalnosti  i  neljubaznosti.  Što  se  tiče  moje  osobe,  ja 
sam  zadovoljan  jer ja  tako  zaslužujem,  ali  za  tebe  i  tvoga 
Sina  to  mi  izgleda  previše  i  to  mi  je  nepodnošljivo.  Samo 
me  tješi  misao  da  Bog  tako  raspoređuje  i  želi,  radi  svojih 
uzvišenih  ciljeva,  kao  što  si  ti  već  to  rekla. »  Kad  su  već 
bili  tu,  Josip  pomisli  da  bi  bilo  dobro  pripraviti  malo 
vatre  za  Majku  Božju  i  to  je  učinio  najbolje  što  je  mogao 
u  onom  siromaštvu  koje  svatko  može  lako  zamisliti, 
sjedinjen  s  voljom  Božjom  koju  je  blagoslivljao  i  slavio 
u  svakom  času  svim  svojim  srcem. 

7.  poglavlje:  Milosti,  kreposti  i  ponašanje  sv.  Josipa 
pri  Otkupiteljevu  rođenju 

Isusovo  rođenje  -  Sv.  zaručnici  ostali  su  neko  vrijeme 
u  razgovoru  nakon  što  su  se  okrijepili  u  svom  siromaštvu, 
a  Majka  Božja  se  povukla  u  kut  Špilje  kako  bi  provela 
noć  u  molitvi  i  svetim  razgovorima  sa  svojim  Bogom.  I 
Josip  je  molio,  a  zatim  se  malo  odmorio  na  tvrdoj  zemlji 
jer  nije  bilo  nikakvih  udobnosti.  Majka  Božja  je  bila 
obuzeta  uzvišenom  kontemplacijom  i  shvatila  je  da  je 
došlo  vrijeme  rođenja  Otkupitelja  u  toj  štalici.  Zato  je 
motrila  to  veliko  otajstvo.  Nakon  što  je  malo  molio  Josip 
je  zaspao.  Imao  je  čudesan  san  u  kojemu  mu  je  izgledalo 
kao  da  se  Otkupitelj  rađa  u  toj  štali,  a  da  su  dvije  životinje 
došle  ugrijati  ga  svojim  dahom.  Nakon  što  je  završio  san, 
a  bilo  je  pola  noći,  anđeo  mu  progovori  i  reče: 

«Brzo,  Josipe,  probudi  se  i  klanjaj  se  Otkupitelju 
svijeta  jer  On  se  već  rodi.» 

Istovremeno  i  božanski  Otkupitelj  je  počeo  plakati. 
Josip  se  odmah  probudio  sav  potresen  i  ispunjen  radošću, 
ali  i  mukom  što  je  zaspao  u  to  vrijeme.  Otvorio  je  oči  i 
vidio  svog  Otkupitelja  koji  se  rodio.  Iz  Njegovog  lica  su 
izlazila  jasna  svjetla,  više  nego  iz  sunca,  i  štalica  jc  bila 
sva  obasjana.  Vidjevši  to  Josip  se  prostre  na  zemlju  do 
nogu  božanskog  Djeteta,  pokloni  Mu  se  s  licem  prema 
zemlji.  Njegovo  srce  kao  da  je  umiralo  od  velike  utjehe 
koju  je  kušao,  a  nije  znao  što  bi  kazao.  Iz  njegovih  očiju 
su  izlazile  obilne  suze  radosnice  ali  i  zbog  boli  što  se  Sin 
Božji  rodio  u  tolikom  siromaštvu  a  da  Mu  nije  mogao 
priskočiti  u  pomoć.  Iskazivao  je  čine  ljubavi,  poštovanja, 
divljenja,  zahvalnosti  svome  Bogu  novorođenom  za 
spasenje  svijeta  i  bio  je  kao  van  sebe.  Božansko  Dijete 
pogleda  svojim  očima  lice  Josipovo  s  velikom  ljubavlju 
zbog  čega  je  Josipovo  srce  bilo  kao  probodeno  ljubavlju 
utjelovljenoga  Boga  i  raspalilo  se  iznutra  potpuno. 
Dok  se  to  događalo,  Majka  Božja  se  vratila  iz  ekstaze  i 
vidjela  svog  rođenoga  Sina,  pravoga  Boga,  klanjala  Mu 
se  dubokim  klanjanjem,  pozdravljala  Ga  i  činila  sve  one 
čine  koji  su  bili  prikladni  njenoj  ulozi  istinske  majke. 

Kontemplacija  -  Josip  je  bio  sav  obuzet  divljenjem  a 
njegov  duh  ispunjen  morem  radosti  i  nije  mogao  svrnuti 
svoj  ljubezni  pogled  sa  ljubljenoga  Boga.  Njegovo  srce 
se  razdiralo  od  muke  vidjevši  Dijete  Isusa  na  zemlji 
gologa  i  hladnoga  kako  drhti  od  hladnoće  i  nije  se 
usuđivao  uzeti  Ga  u  svoje  naručje  čekajući  da  to  učini 
Majka  Božja.  Josip  je  gledao  božansko  Dijete  i  u  Njemu 

motrio  uzvišenost  i  veličinu  svoga  Boga.  Božansko 
Dijete  je  gledalo  svoju  ljubljenu  Majku  sa  velikom 
željom  da  bude  primljeno  u  njeno  naručje,  a  Josip  je 
izgarao  od  ljubavi  i  samilosti  vidjevši  Ga  na  hladnoj 
zemlji.  Anđeoski  korovi  pjevali  su  slavu  uzvišenomu 
Bogu  i  naviještali  mir  ljudima  na  zemlji  koji  su  dobre 
volje.  Josip  je  u  svemu  sudjelovao  iako  je  manje  obraćao 
pozornost  na  anđeosku  pjesmu  i  nebeske  melodije  jer  je 
bio  sav  usredotočen  na  motrenje  i  divljenje  božanskom 
Djetetu  koje  se  rodilo  u  tolikom  siromaštvu.  Divio  se 
slavi  i  pjesmi  anđeoskih  korova  u  toj  noći  i  slavi  svoga 
Otkupitelja,  bio  je  jako  prosvijetljen  i  spoznao  je  razloge 
dolaska  Otkupiteljevog  na  ovaj  svijet,  te  zašto  se  On  htio 
roditi  u  štalici  u  tolikom  siromaštvu  i  biti  tako  nepoznat 
ovome  svijetu.  Bio  je  pažljiv  u  svemu  onome  što  je 
njegova  zaručnica  činila  i  divio  se  milosti,  razboritosti, 
poniznosti  i  ljubavi  koju  je  pokazivala  prema  svome 
božanskom  Sinu  te  je  sebi  govorio  . 

«Sumnjam  da  sam  zaslužio  toliku  milost,  tako  uzvišenu 
da  imam  za  družicu  i  zaručnicu  Majku  Božju  i  da  budem 
gledatelj  toliko  velikih  čudesa?  Što  da  učinim,  o  moj 
Bože,  da  Ti  pokažem  zahvalnost  za  toliku  dobrodušnosl  i 
dobročinstva  prema  meni  nezahvalnom  slugi.» 

U  naručju  svoje  Majke  -Josip  je  neprestano 
zahvaljivao  novorođenom  Otkupitelju,  a  u  međuvremenu 
Majka  Božja  je  primila  svoga  novorođenoga  Boga  i 
prigrlila  Ga  u  svoje  krilo,  zagrlila  ga  svojim  rukama.  Tada 
sc  srce  Josipovo  utješilo  i  kušao  je  olakšanje  kad  je  vidio 
da  to  Dijete  nije  više  golo  na  zemlji.  Kleknuo  je  blizu 
Majke  Božje  i  klanjao  se  svome  Bogu  u  rukama  svoje 

ljubezne  zaručnice.  Božansko  Dijete  ga  je  pogledalo 
radosnim  licem  i  osmijehom  pokazujući  koliko  je  bilo 
sretno  što  je  u  rukama  svoje  drage  i  ljubezne  majke,  a 
srce  našeg  Josipa  se  ponovno  ispuni  radošću  te  je  uživao 
jako  zbog  sreće  svoje  zaručnice  i  govorio  je  svome  Bogu: 

«Kako  71  je  dobro,  o  moj  božanski  Otkupitelju,  u 
naručju  prečiste  Tvoje  Majke.  Kako  si  je  potpuno 
oblikovao  prema  svojoj  volji,  kako  si  ispunio  svoju  Majku 
krepostima  i  milostima,  uživam  zbog  te  lijepe  sudbine 
i  sreće  i  beskrajno  Ti  zahvaljujem  jer  si  je  izabrao 
između  svih  Adamovih  kćeri  i  uzdigao  na  tako  dostojno 
mjesto  u  dostojanstvu  uzvišenome  da  bude  Majka  Božja 
i  zahvaljujem  Ti  što  si  izabrao  mene,  slaboga  slugu  da 
pomažem  njoj  i  Tebi,  uzvišenome  Kralju.  Daj  mi  način, 
krepost  i  darove  da  mogu  dobro  ispuniti  svoje  poslanje. » 

Josip  je  želio  zatim  da  sva  stvorenja  neba  i  zemlje  vide 
i  klanjaju  se  i  prepoznaju  njegovog  utjelovljenog  Boga, 
rođenog  u  štali  iz  ljubavi  prema  svima,  da  bi  sve  spasio, 
ali  vidio  je  da  njegove  želje  ne  će  biti  ispunjene,  te  se 
klanjao  i  zahvaljivao  u  ime  svih  sa  većom  ljubavlju  i 
zahvalnošću  što  mu  je  više  bilo  moguće.  Božansko  Dijete 
je  rado  to  prihvaćalo  i  pokazivalo  zahvalnost  svome 
Josipu  naklanjajući  svoju  malu  glavu  i  osmjehujući  se,  a 
sretni  Josip  je  u  tome  jako  uživao. 

Posvećuje  se  Djetetu  Isusu  -  Josip  se  zatim  posvetio 
novorođenome  Otkupitelju  kao  njegov  sluga  i  često  je 
obnavljao  to  predanje  i  zatim  bi  u  sebi  govorio: 

«Bože  moj,  kako  su  se  ispunila  tvoja  obećanja!  Istinito 
je  da  sam  to  dugo  Čekao,  ali  koliko  preobilno  i  iznad 

svih  mojih  očekivanja.  Očekivao  sam  od  Tebe  milost  od 
svog  djetinjstva  koju  si  mi  obećao  po  anđelu  dok  mi  je 
govorio  u  snu,  ali  nikada  nisam  mogao  niti  zamisliti  da 
bi  mi  bila  odijeljena  tako  uzvišena  i  velika  milost.  Kako 
si  vjeran  i  obilan  u  ispunjenju  svojih  obećanja!  Sada 
ja  trebam  odgovoriti  vjerno  u  onome  što  sam  Ti  toliko 
puta  obećao.  Udijeli  mi  zbog  toga  milost  da  mogu  vjerno 
služiti  i  savršeno  Te  opsluživati.  Daj  da  se  sav  istrošim  u 
Tvojoj  službi,  o  dragi  i  Ijubezni  moj  Otkupitelju. » 

Čestita  Majci  -  Josip  je  zatim  Čestitao  Majci  Božjoj  i 
govorio  joj  sa  ljubavlju: 

«Zar  nisam  rekao,  draga  zaručnice,  da  će  naš 
Otkupitelj  biti  jako  lijep,  te  da  će  zbog  toga  mnoge  duše 
uživati  u  nebeskoj  radosti?  Kao  što  On  očarava  naša 
srca  uzvišenošću  popraćenom  Ijupkošću,  tako  i  njih 
potiče  na  čašćenje  u  ljubavi. » 

Majka  Božja  je  uživala  čuvši  Josipa  koji  je  bio 
tako  utješen  i  radostan  zbog  utjelovljenoga  Boga  te 
se  sjedinila  skupa  s  njim  u  slavljenju  i  zahvaljivanju, 
a  ona  je  ispjevala  novu  pjesmu  na  slavu  novorođenog 
Otkupitelja. 

U  jaslicama  -  U  međuvremenu  božansko  Dijete  se 
odmaralo  sa  puno  radosti  u  rukama  svoje  Majke.  Nakon 
nekog  vremena  ona  Ga  je  povila  i  položila  u  jaslice 
shvaćajući  da  je  to  bila  volja  Božja.  Priveli  su  zatim 
dvije  životinje,  vola  i  magarca,  koji  su  se  tamo  zatekli 
po  Božjem  određenju,  i  one  su  grijale  novorođenog 
Otkupitelja  svojim  dahom,  a  Josip  se  svemu  divio 
i  bio  je  na  koljenima,  klanjao  se.  Divio  se  jaslicama  i 


59 


životinjama,  svom  Otkupitelju  i  motrio  veliko  otajstvo 
što  je  uzrokovalo  u  njegovoj  duši  divne  učinke. 

Posjet  pastira  -  Zatim  su  došli  pastiri  koje  je  poslao 
anđeo  klanjati  se  novorođenom  Otkupitelju.  Josip  se 
čudio  vidjevši  jednostavne  pastire  koji  su  s  toliko  ljubavi 
i  pobožnosti  došli  klanjati  se  Otkupitelju  iako  se  On 
nalazio  na  jednom  tako  siromašnom  mjestu  i  u  tolikom 
siromaštvu  i  motrio  je  divna  djela  svoga  utjelovljenoga 
Boga,  te  se  sve  više  zaljubljivao  u  siromaštvo  i  vlastitu 
slabost  krhkost,  vidjevši  da  je  njegov  Otkupitelj  toliko 
ljubi.  On  je  primjećivao  kako  božansko  Dijete  rado 
prihvaća  posjete  jednostavnih  pastira  i  shvaćao  je  kako 
Bog  tolike  mudrosti  i  uzvišenosti  prihvaća  i  ljubi 
jednostavne  i  govorio  Mu  je: 

((Gospodine  moj,  kako  su  različiti  Tvoji  osjećaji  od 
onih  ovoga  svijeta  koji  ne  zna  prihvatiti,  ni  vrednovati 
drugo  do  ispraznosti  umišljene  veličine  i  uzvišenosti. 
Sada  shvaćam  da  si  Ti  došao  na  ovaj  svijet  kako  bi  donio 
nauku  potpuno  drugačiju  od  ovoga  svijeta,  ali  kako 
malo  njih  će  biti  koji  će  Te  slijediti,  o  moj  dragi  i  Ijubezni 
Otkupitelju.  Ja  ću  imati  sreću  da  slijedim  tu  nauku  jer 
ću  imati  sreću  biti  tvoj  čuvar  i  živjeti  s  Tobom,  božanski 
Učitelju.  Vidjet  ću  Tvoje  primjere,  slušati  Tvoje  pouke  i 
nadam  se  da  ću  biti  dobar  učenik. » 

Dok  su  se  pastiri  klanjali  utjelovljenom  Otkupitelju, 
ispunili  su  se  neuobičajenom  utjehom  i  kušali  blagost 
svoga  Boga.  Svi  su  bili  kao  obuzeti  u  blaženom  uživanju 
a  Josip  je  pao  u  ekstazu  u  kojoj  su  mu  bila  objavljena 
velika  otajstva  o  rođenju  Otkupitelja  u  toj  štalici.  Kad  se 

vratio  iz  ekstaze,  ponovo  se  klanjao  božanskom  Djetetu 
i  već  je  bilo  svanulo.  Pastiri  su  otišli  puni  utjehe  kako 
bi  čuvali  svoje  stado,  a  Josip  odluči  poći  u  grad  kako  bi 
pribavio  potrebnu  hranu  za  Majku  Božju  i  sebe. 

Ide  u  Betlehem  -  Josip  je  vidio  Mariju  na  koljenima 
svu  obuzetu  motrenjem  svoga  rođenoga  Boga  u  toj  štali. 
Zbog  toga  je  čekao  neko  vrijeme  kako  bi  joj  mogao 
govoriti  i  pitati  za  dopuštenje  da  pođe.  Majka  Božja  se 
podigla  kako  bi  ponovo  uzela  u  svoje  ruke  božanskoga 
Sina,  a  tada  je  Josip  njoj  govorio.  Nakon  toga  prostro 
se  ničice  na  zemlju  moleći  blagoslov  svoga  Otkupitelja 
i  dobrohotnost  Majke  Božje,  što  je  zadobio  na  svoju 
utjehu.  Josip  pođe  pribaviti  potrebnu  hranu  iako  mu  je 
bilo  teško  izaći  iz  štalice  i  udaljiti  se  od  svoga  ljubljenoga 
božanskog  Djeteta  zbog  nutarnje  privlačnosti  i  dok  ih 
je  mogao  vidjeti,  okretao  se  prema  mjestu  gdje  su  bila 
njegova  blaga,  tj.  Marija  i  Dijete  Isus.  U  međuvremenu 
Majka  Božja  je  ostala  uživati  u  razgovoru  sa  svojim 
ljubljenim  Sinom.  Nije  ovo  mjesto  da  pripovijedamo 
ono  što  se  među  njima  dvoma  događalo  i  kako  su  se 
uzajamno  ponašali.  Ovdje  želimo  prepričati  samo  ono 
što  spada  na  život  sretnoga  Josipa.  U  međuvremenu  Josip 
je  pribavio  potrebno  prema  svome  velikom  siromaštvu, 
ono  što  je  bilo  moguće,  a  zatim  sc  požurio  u  štalu  kako 
bi  čim  prije  vidio  ljubljenog  Otkupitelja  i  istraživao 
zahvalnost  i  ljubav  prema  Božjem  Djetetu.  Sv.  Josip  čas 
bi  bio  ganut  do  suza  zbog  samilosti  koju  je  kušao  prema 
novorođenom  Spasitelju,  a  čas  bi  se  smijao  od  radosti 
koju  je  njegovo  srce  kušalo  kad  bi  vidio  Onoga  koga  je 
toliko  godina  želio  i  čekao. 


61 


Povratak  sv.  Josipa  -  Josip  se  vratio  u  štalicu  i 
ponovno  se  klanjao  božanskom  Djetetu  i  pozdravio  je 
Majku  Božju  a  njih  oboje  su  Ga  srdačno  primili.  Marija 
je  zahvaljivala  Josipu  za  brigu  koju  je  pokazivao  trudeći 
sc  pribaviti  ono  što  je  bilo  potrebno,  a  Svetac  je  sav 
zbunjen  njoj  iskazivao  srdačnu  ljubav.  Pripovijedao 
joj  s  koliko  užitka  se  zalaže  služiti  Njoj  i  svome  Bogu 
i  kako  mu  je  samo  žao  zbog  njegovog  siromaštva  te  ne 
može  činiti  ono  Stoje  smatrao  prikladnim  i  ono  Što  mu  je 
njegova  ljubav  nalagala  i  zato  je  često  govorio  Mariji: 

«Primi,  moja  zaručnice,  moju  naklonost  koja  je 
iskrena  i  moju  dobru  volju. » 

A  Marija  mu  je  pokazivala  koliko  joj  je  to  drago  te  mu 
je  isprosila  uvijek  mnoge  milosti  kod  svoga  božanskoga 
Sina. 

Pećina  je  njihov  stan  -  Sv.  Josip  je  pripremao  hranu  i 
spremio  mjesto  gdje  su  bili  kako  bi  Marija  mogla  sjesti  i 
odmoriti  se,  jer  je  njeno  tijelo  oslabjelo  zbog  patnji  koje 
je  pretrpjela  na  putovanju  i  tijekom  svog  tog  vremena. 
Josip  je  našao  nešto  u  okolici,  nešto  u  mjestu,  ono  što 
je  bilo  potrebno  kako  bi  učinio  koliko-toliko  moguću 
ugodnost  Mariji  kako  bi  ona  mogla  sjesti,  a  i  on  također 
i  naložiti  vatru.  Sve  je  uredio  s  umijećem  prema  svome 
siromaštvu,  a  Gospodin  je  odredio  da  mu  ne  nedostaje 
ono  što  je  ujutro  bilo  potrebno  za  živjeti  i  boraviti  u  toj 
pećini  svo  vrijeme  koje  je  Bog  odredio.  Sretni  Josip 
je  zahvaljivao  svome  Bogu  za  sve  to.  Iako  je  bio  u  toj 
pećini  tako  siromašan,  ona  mu  nije  zbog  toga  izgledala 
manje  ugodna  od  neke  uređene  palače  jer  je  tu  bilo  svo 

njegovo  dobro,  njegov  užitak,  njegovo  blago,  njegovo 
istinsko  bogatstvo  i  radost  njegova  srca. 

Isus  u  Marijinim  rukama  -  Majka  Božja  je  držala 
svoga  Sina  u  naručju,  uživala  one  slasti  koje  ljudski  duh 
nikada  ne  će  moći  razumjeti,  a  Josip  je  uživao  vidjevši 
svoga  utjelovljenoga  Boga  u  naručju  svoje  ljubljene 
zaručnice  i  tu  Mu  se  klanjao,  slavio  Ga,  iskazivao  Mu 
goruće  želje  svoga  srca. 

Goruća  Želja  sv.  Josipa  -  Josip  je  želio  da  i  on  ima 
tu  lijepu  sudbinu  da  primi  u  svoje  naručje  ljubljeno 
božansko  Djetešce,  ali  se  smatrao  nedostojnim  i  nije  se 
usuđivao  upitati  to  Majku  Božju.  Govorio  je  u  svom  srcu 
svom  ljubljenome  Bogu: 

«0  moj  utjelovljeni  Bože,  koliko  želi  moje  srce  da  Te 
prigrle  moje  ruke  u  naručje.  Ali  Tebi  je  previše  dobro  u 
prečistim  rukama  Tvoje  svete  Majke  jer  tu  nalaziš  sve 
svoje  naslade.  Ne  trebam  Te  lišiti  Tvojih  naslada,  ali  ako 
Ti  ne  odbijaš  biti  položen  u  životinjske  jaslice,  nadam  se 
da  ne  ćeš  odbiti  ponekada  ni  ruke  Tvoga  nedostojnoga 
sluge.  Moje  srce  Te  previše  želi.  Ja  sam  nedostojan, 
istina  je,  ali  to  ćeš  učiniti  po  zaslugama  svoje  Majke  i 
moje  drage  zaručnice.  Utješi  zato  svoga  Josipa  koji  Te 
ljubi,  želi  i  Tebi  se  nada.» 

Božansko  Djetešce  je  s  užitkom  osjećalo  goruće  želje 
svoga  ljubljenoga  sluge,  uživalo  da  Ga  on  moli.  Majka 
Božja  je  shvaćala  želje  svoga  Josipa,  molila  za  njega 
božanskog  Sina  da  ga  utjesi. 

Isus  među  Josipovim  rukama  -  Božansko  Dijete 
nije  dugo  odugovlačilo  da  utješi  Josipa  pokazujući 
Majci  Božjoj  kako  ga  je  čulo  i  uslišilo  njegovu  prošnju 

i  zato  je  Marija  dala  Isusa  Josipu  u  naručje.  Marija  je  to 
učinila  vrlo  rado  kako  bi  se  obradovao  njen  zaručnik, 
što  je  on  i  zasluživao.  Josip  je  primio  novorođenoga 
Otkupitelja  u  svoje  naručje  dok  je  bio  na  koljenima,  a 
zatim  Gaje  privio  na  svoje  grudi.  Otkupitelj  je  naslonio 
svoju  božansku  glavicu  na  grudi  Josipove  i  istovremeno 
je  dao  sv.  Josipu  da  kuša  veliku  ugodu  u  duhu,  a  Josipu 
je  izgledalo  kako  u  naručju  ima  nebesko  blago,  kao  što 
je  to  tako  i  bilo.  Dijete  Isus  se  odmorilo  na  grudima 
Josipovim,  a  Josip  je  pao  u  ekstazu  zbog  duhovne  slasti. 
Ova  ekstaza  sv.  Josipa  bila  je  uzvišenija  od  svih  drugih 
koje  je  imao  u  prošlosti  i  bila  su  mu  objavljena  velika 
otajstva  o  životu  Otkupitelja.  Spoznao  je  velike  tajne, 
a  njegova  duša  bila  je  obogaćena  mnogim  milostima. 
Spoznao  je  jasnije  uzvišenost  položaja  na  koji  gaje  Bog 
uzdigao  tj.  da  bude  zaručnik  presvetoj  Mariji  i  poočim 
utjelovljenome  Sinu  Božjemu.  Ova  ekstaza,  koju  je 
imao  Josip,  trajala  je  više  sati,  dok  je  Majka  Božja  bila  u 
stavu  klanjanja  prema  Božjem  Djetetu  koje  se  odmaralo 
na  Josipovim  grudima  i  uživala  je  jako  i  zbog  milosti 
koje  je  primala,  jer  je  njoj  bilo  sve  poznato.  Zbog  toga  je 
toplo  zahvaljivala  Bogu.  Majka  Božja  je  željela  primiti 
ponovno  u  svoje  naručje  svog  božanskog  Sina,  ali  je 
istovremeno  bila  i  zadovoljna  što  je  uživao  njen  Josip  i 
da  je  mogla,  učinila  bi  da  sva  stvorenja  u  tome  uživaju, 
a  bila  bi  zadovoljna  da  ona  bude  lišena  toga.  Toliko  je 
bila  velika  njena  ljubav  prema  Sinu.  Kad  se  Josip  vratio 
iz  ekstaze,  vidio  je  božansko  Djetešce  kako  se  slatko 
odmara  u  njegovom  naručju,  te  je  zaplakao  od  slasti 
koju  je  kušao  i  bio  kao  sav  obuzet  motrenjem  veličine 

Onoga  koga  je  privijao  k  sebi  svojim  rukama.  Božansko 
Djetešce  se  probudi  i  poče  ponovno  gledati  svoju  Majku 
očima  punim  ljubavi  pokazujući  da  bi  se  htio  vratiti  u 
njeno  naručje.  Sv.  Josip  shvatio  je  to  i  dao  Ga  Majci 
Božjoj  koja  gaje  na  koljenima  primila  sa  puno  radosti  u 
svom  srcu,  što  je  i  gorljivo  željela.  Josip  zahvali  svome 
Bogu  za  uzvišenu  milost  koju  je  imao,  a  zatim  zahvali 
i  Majci  Božjoj.  Zatim  su  skupa  zahvalili  božanskom 
Otkupitelju  zbog  darova  koje  su  dobili,  zbog  darova  koje 
je  to  Dijete  darovalo  Josipu  i  svojoj  Majci. 

Nove  milosti  -  Kako  je  milost  Božja  sve  više  rasla  u 
duši  Josipovoj,  u  njemu  je  rasla  sve  više  ljubav  prema 
Otkupitelju.  Često  Ga  je  uzimao  u  svoje  naručje,  a 
pripravljao  se  na  to  uvijek  gorućim  željama  da  Ga 
primi  i  svaki  puta  kad  bi  Ga  uzimao,  njegova  bi  se  duša 
ispunjala  milošću  i  još  većim  željama.  Sretni  Josip  je  sve 
to  shvaćao  te  je  ljubezno  zahvaljivao  svome  Gospodinu  i 
Majka  Božja  je  to  znala,  te  je  i  ona  zahvaljivala  Djetetu 
Isusu  u  ime  Josipovo. 

Razgovori  s  Isusom  -  Ponekada  bi  božansko  Dijete 
pogledalo  svojim  očima  lice  Josipovo  osmjehujući  se,  te 
je  činilo  da  on  u  svom  srcu  čuje  božanski  glas  koji  mu 
je  govorio: 

« Josipe  moj,  koliko  te  ljubim.  Radujem  se  tvom 
služenju  i  tvojoj  ljubavi.  Poslije  moje  ljubljene  Majke  ti 
si  najobljubljeniji  od  mene.  Tebe  najviše  ljubim. » 

Na  ove  nutarnje  glasove  duša  sretnog  Josipa  se  kao 
rastapala  od  ljubavi  i  zahvalnosti  prema  svome  Bogu, 
te  Mu  je  odgovarala  na  Ijubezne  riječi  i  gorućom  željom 
ljubavi: 


65 


«Isuse  moj,  Ti  si  jedini  predmet  moje  ljubavi.  Ti  si  sve 
moje  dobro,  moje  zadovoljstvo,  moj  život,  moj  odmor. 
Poslije  Tebe  ja  ljubim  Tvoju  Majku,  ljubim  je  kao  Tvoju 
Majku,  kao  najsvetije  stvorenje,  najdostojnije  koje  je  bilo 
i  koje  će  ikada  biti  na  svijetu.  Ljubim  je  jer  je  prepuna 
kreposti  i  milosti.  Ljubim  je  kao  svoju  zaručnicu  i  družicu 
koju  si  mi  Ti  dao  u  svojoj  dobroti.  Ljubim  sva  stvorenja 
kao  djelo  Tvojih  ruku,  i  sve  ljubim  u  Tebi,  za  Tebe,  moj 
živote  i  svako  moje  istinsko  dobro. »  Dijete  Isus  je  jako 
uživalo  u  izrazima  ljubavi  sv.  Josipa  te  mu  je  pokazivalo 
to  uživanje  gledajući  ga  Ijubezno,  ispunjajući  njegovo 
srce  svojim  duhom  kliktanja  i  radosti.  Josip  je  zahvaljivao 
božanskom  Djetetu.  Josip  je  živio  u  toj  siromašnoj  štalici 
s  mnogo  utjehe  u  svom  duhu,  u  društvu  Majke  Božje  i 
božanskog  Djeteta. 

Jednostavna  ishrana  -  Oni  su  se  hranili  jako 
jednostavno  zbog  velikog  siromaštva.  Često  su  dolazili 
pastiri  koji  su  vidjeli  njih  u  tolikom  siromaštvu,  te 
nisu  propuštali  donijeti  nešto  od  svoga  kako  bi  se  oni 
okrijepili,  a  to  je  bilo  drago  Josipu  i  Mariji.  Uzimali 
su  samo  ono  što  je  bilo  potrebno  i  ništa  više.  Prvih 
dana  rođenja  Otkupitelja  rijetko  su  jeli,  bilo  Majka 
Božja,  bilo  sv.  Josip.  Često  su  bili  u  ekstazi,  u  uzvišenoj 
kontemplaciji  te  su  motrili  otajstvo  rođenja  Otkupitelja, 
a  ljepota,  milost,  ljupkost  i  slast  božanskog  Djeteta 
nasićivala  bi  i  njihovo  biće,  tako  da  obilje  nutarnjih 
utjeha  nije  dopuštalo  da  kušaju  glad.  Kušali  su  kao  jednu 
vrst  sitosti  i  okijepe  i  na  tijelu,  a  njima  je  to  izgledalo  kao 

da  su  se  najeli  najukusnije  hrane.  Bili  su  oboje  uronjeni 
u  kontemplaciju  novorođenog  Otkupitelja  i  izgledalo  je 
da  nisu  znali  misliti  ni  na  što  drugo  osim  na  prisutnost 
toliko  ljubljenog  i  željenoga  Boga. 

Briga  sv.  Josipa  -  Sv.  Josip  se  brinuo  da  providi 
potrebnu  hranu  kako  Majka  Božja  ne  bi  trpjela  i  u  svemu 
drugom  pokazao  se  jako  pažljivim  i  brižnim.  Nikada 
nije  propuštao  svoje  obaveze  koje  su  se  sastojale  u  tome 
da  providi  sve  potrebno  svojoj  zaručnici  i  Otkupitelju. 
Tako  se  naš  Josip  ponašao  u  to  vrijeme  dok  su  boravili  u 
štalici,  na  poseban  način  prvih  osam  dana  prije  obrezanja 
božanskog  Djeteta,  te  su  Djetešce  nakon  osam  dana 
obrezali  prema  Mojsijevu  zakonu,  kao  što  ćemo  to  kazati 
u  sljedećem  poglavlju. 

8.  poglavlje:  Obrezanje  Otkupitelja 

Obrezanje  Otkupitelja  -  Kad  je  došao  osmi  dan  od 
Otkupiteljeva  rođenja,  sv.  Josip  je  govorio  s  Marijom  o 
obrezanju  božanskog  Djeteta,  i  nakon  što  su  shvatili  da 
je  to  volja  Božja,  nadjenuti  su  mu  ime  Isus,  a  Josip  se 
pobrinuo  da  nađe  onoga  tko  će  obrezati  Dijete  i  doveo  ga 
pred  štalicu  gdje  su  boravili.  Službenik  Hrama  se  Čudio 
siromaštvu  sv.  Obitelji,  Isusa,  Marije  i  Josipa,  a  još  više 
se  divio  ljepoti  i  uzvišenosti  božanskoga  Djeteta,  kao  i 
čednosti  i  ljepoti  Majke  Božje.  Josip  je  bio  sav  ponizan 
i  predan  u  tom  velikom  siromaštvu,  a  srce  mu  je  zbog 
toga  bilo  ožalošćeno  misleći  na  patnju  koju  će  Dijete 
Isus  trpjeti  kod  obrezanja  i  zato  je  molio  onoga  koji  ga 

je  trebao  obrezati  da  to  učini  na  način  tako  da  Dijete  ne 
bi  trpjelo  veliku  bol.  Josip  je  bio  sav  pažljiv  i  ožalošćen, 
gledao  je  s  ljubavlju  božansko  Dijete.  Službenik  Hrama 
pitao  je  koje  su  ime  htjeli  dati  djetetu,  a  Josip  ponizan 
nije  htio  izreći  to  ime  čekajući  da  to  prvo  učini  Marija, 
ali  po  božanskom  predodređenju  skupa  su  izgovorili 
Isusovo  ime.  Dijete  je  bilo  obrezano  i  nadjenuti  su  mu 
ime  Isus. 

Ime  Isus  -  Na  izgovor  ovoga  imena  nebo  se  naklonilo, 
a  blaženi  duhovi  su  se  klanjali,  a  svijet  se  radovao  i 
klanjao  u  osobama  Marije  i  Josipa  i  službenika  Hrama 
koji  Mu  je  dao  to  ime.  Pakao  je  drhtao  jer  je  shvatio 
snagu  tog  imena  iako  nije  znao  otkuda  je  to  proizlazilo. 
Majka  Božja  i  Josip  kušali  su  neizrecivu  utjehu  i  bili 
ispunjeni  radošću.  Službenik  Hrama  koji  je  izgovorio  to 
veliko  ime  kušao  je  neuobičajenu  utjehu  u  svom  duhu  i 
veliko  poštovanje  prema  tom  imenu. 

Prikazanje  Isusa,  Marije  i  Josipa  -  Josip  je  zaplakao 
od  utjehe  koju  je  kušao  i  zbog  samilosti  prema  božanskom 
Djetetu  koje  je  plakalo  kad  je  tekla  njegova  predragocjena 
krv.  Dijete  je  plakalo  i  prikazivalo  nebeskom  Ocu  svoju 
bol,  suze  i  predragocjenu  krv  kao  zadovoljštinu  za  grijehe 
svijeta,  a  tom  prikazanju  se  pridružila  Majka  Božja  i  naš 
Josip  jer  Bog  ih  je  u  tom  trenutku  u  nutrini  prosvijetlio  i 
učinio  da  shvate  prikazanje  koje  je  Otkupitelj  činio.  Zato 
je  Josip  popratio  to  prikazanje  i  prikazao  samoga  sebe 
pokazujući  na  takav  način  da  je  uvijek  spreman  slijediti 
volju  Božju. 

Dragocjena  relikvija  -  Zatim  su  sa  puno  poštovanja 


68 


i  čašćenja  uzeli  dragocjenu  relikviju  sa  Krvlju  koju  je 
prolio  Otkupitelj  i  to  su  ljubomorno  čuvali.  Majka  Božja 
je  to  držala  blizu  sebe  i  često  je  sretni  Josip  čak  i  plakao 
na  misao  kako  je  njegov  utjelovljeni  Bog  došao  na  svijet 
i  htio  trpjeti  i  proliti  svoju  Krv.  Često  je  to  prikazivao 
nebeskom  Ocu. 

Kontemplacije  i  ekstaze  -  Kada  je  upravitelj 
Hrama  otišao,  Josip  se  zadržao  s  Majkom  Božjom  koja 
je  držala  božansko  Dijete  u  naručju  da  se  odmori,  te 
su  počeli  razgovarati  među  sobom  o  otajstvu  koje  se 
dogodilo  i  kako  je  Sin  Božji  htio  da  i  u  ovom  otajstvu 
uzme  lik  grešnika.  Divili  su  se  poniznosti  božanskoga 
Otkupitelja  a  Marija  je  ispjevala  novu  pjesmu  o  otajstvu 
obrezanja  utjelovljene  Riječi  i  često  je  pjevala,  a  to  je 
služilo  božanskom  Djetetu  da  se  slatko  odmori  u  njenim 
majčinskim  rukama.  Kad  je  završila  pjesma,  Josip  je  pao 
u  ekstazu  u  kojoj  su  mu  bile  objavljene  velike  tajne  o 
obrezanju  božanskog  Djeteta  koje  će  on  poslije  uvijek  u 
svom  sjećanju  čuvati  na  poseban  način,  častiti  posebnom 
pobožnošću.  Nakon  što  se  vratio  iz  ekstaze  o  svemu 
je  govorio  Mariji,  te  su  skupa  slavili  Boga,  uzvisivali 
uvijek  božansku  dobrotu  i  zahvaljivali  za  mnoge  milosti 
i  darove  koje  je  njima  davao. 

Njihov  boravak  u  štalici  -  Josip  je  zatim  mislio  kako 
je  ono  mjesto  gdje  su  boravili  bilo  jako  neudobno  za 
Majku  Božju  i  njenog  Sina  Isusa.  Zato  ju  je  molio  da 
shvati  što  je  volja  Božja  i  da  li  se  trebaju  vratiti  u  Nazaret, 
svoj  zavičaj,  kako  bi  udobnije  živjeli.  Majka  Božja  je  na 
to  pristala  i  objavila  mu  kako  su  se  trebali  zadržati  neko 


69 


vrijeme  na  tom  mjestu  jer  je  Svevišnji  tako  odredio  da 
učini  druga  čudesna  djela  koja  će  oni  uskoro  gledati  i  to 
će  biti,  kao  što  ćemo  kasnije  reći,  dolazak  triju  kraljeva. 
Josip  je  naklonio  glavu  i  pokazao  se  spremnim  slijediti  u 
svemu  volju  Božju  i  govorio  je  Majci  Božjoj: 

«Znaj,  moja  zaručnice,  da  ja  ovdje  rado  boravim,  a 
trpljenje  mi  je  na  utjehu,  kušam  samo  muku  zbog  trpljenja 
našega  Isusa  i  tvoga  trpljenja,  draga  moja  zaručnice. 
Uistinu,  moje  srce  je  probodeno  dubokom  boli  iako  me 
tješi  misao  da  naš  Bog  to  tako  hoće  i  ako  Bog  to  hoće, 
trebam  to  htjeti  i  ja,  iako  kušam  živu  bol  vidjevši  vas  u 
toj  patnji. » 

Majka  Božja  se  radovala  toj  ljubavi  Josipovoj,  ali  ga 
je  poticala  da  se  ne  žalosti  jer  je  ona  trpjela  sve  skupa 
u  velikoj  utjehi  i  svu  samilost  je  usmjeravala  prema 
ljubljenom  Isusu  koji  jc  trpio  u  tako  maloj  dobi.  Josip 
je  zahvaljivao  Mariji  što  mu  je  to  sugerirala  te  je  i  on 
usmjeravao  svu  samilost  prema  božanskom  Djetetu  koje 
je  trpjelo,  te  vidjevši  Ga  u  tolikom  siromaštvu  kušao  je 
Josip  muku  i  često  bi  se  prostro  na  zemlju  dok  je  Majka 
Božja  Djetešce  držala  u  svom  naručju.  Objašnjavao  Mu 
je  svoju  muku  i  patnju  vidjevši  Ga  u  tolikoj  neudobnosti  i 
muci.  Božansko  Dijete  muje  govorilo  usrcu  i  objavljivalo 
kako  rado  ono  trpi  da  bi  ispunilo  volju  Božju  za  spasenje 
ljudskoga  roda.  Zatim  bi  u  srcu  govorilo  Josipu: 

« Pripremljene  su  mi  i  druge  patnje  koje  ću  tada  rado 
prihvaćati  i  želim  da  čim  prije  dođe  vrijeme  da  pokažem 
svijetu  kako  i  koliko  ljubim  svog  nebeskog  Oca,  koliko 
ljubim  svijet  da  sam  sišao  s  nebesa  na  zemlju,  postao 
čovjekom  i  rado  prihvatio  trpljenje  i  smrt  kako  bih 

ispunio  djelo  otkupljenja  ljudi. » 

Utjehe  i  žalosti  -  Na  te  riječi  Josip  bi  bio  utješen, 
ali  i  ožalošćen.  Utješen  jer  je  čuo  nutarnji  glas  svog 
utjelovljenog  Boga  i  to  ga  ispunjalo  ljubavlju  i  vjerom, 
ali  je  bio  jako  ožalošćen  čuvši  kako  Otkupitelj  treba 
puno  trpjeti  i  umrijeti  kako  bi  izvršio  djelo  ljudskog 
otkupljenja.  Tako  su  užici  i  utjehe  Josipa  bili  uvijek 
popraćeni  mukom  i  žalošću  vidjevši  kako  utjelovljeni 
Bog  puno  trpi  i  čuvši  kako  će  trpjeti  puno  u  budućem 
vremenu.  Josip  je  zato  sjedinio  svoju  volju  s  voljom 
Božjom  i  rado  prihvaćao  bilo  utjehe,  bilo  žalosti,  a 
njegovo  lice  je  uvijek  bilo  vedro  i  radosno.  Plakao  je, 
istina,  vidjevši  božansko  Dijete  u  tolikim  patnjama,  ali 
i  uživao  zbog  darova  božanskih  i  zbog  divljenja  svome 
Spasitelju,  ljepoti  koju  je  imao  tako  da  je  bio  kao  van 
sebe,  kušao  je  kako  mu  milost  i  ljupkost  božanskog 
Djeteta  očarava  srce,  a  kada  je  to  bilo  potrebno  radi 
nekih  obaveza,  usmjeravao  je  svoj  pogled  drugdje,  ali 
uvijek  je  volio  držati  pogled  na  Djetetu  Isusu  koji  je  bio 
predmet  njegove  ljubavi  i  želje. 

Govori  sam  sebi  -  Ponekad  bi  Josip  govorio  sam  sebi 
ove  riječi: 

« Pogledaj ,  Josipe,  koja  te  sreća  zapala,  kako  si  sretan, 
koja  je  utjeha  živjeti  u  društvu  samoga  Mesije  kojega 
su  čekali  kroz  tolika  stoljeća  i  u  društvu  Njegove  Majke 
i  imati  milost  biti  poočim  utjelovljenom  Sinu  Božjem. 
O  sretna  li  mene,  koliko  patrijarha  i  proroka  je  željelo 
to  vidjeti,  a  nisu  to  zadobili.  Koliki  su  čeznuli  za  tim 
dolaskom!  Kralj  David  je  silno  želio  vidjeti  Ga  i  klanjati 
se  na  mjestu  po  kojem  bi  hodale  Njegove  noge,  a  ja  ne 

samo  da  Ga  vidim  i  uživam  Njegovu  prisutnost,  nego 
Ga  mogu  primiti  i  u  svoje  naručje  i  sretan  sam  biti  Mu 
čuvar,  biti  nazvan  Njegovim  hraniteljem.  Koje  li  milosti 
na  koju  nisam  nikada  ni  pomislio  da  bih  je  na  bilo  koji 
način  ikada  mogao  zaslužiti. » 

Josip  časti  svoju  zaručnicu  -  Kad  je  Josip  ove 
riječi  izrekao  u  svom  srcu  potaknut  poletom  ljubavi 
i  zahvalnosti  prema  svom  božanskom  Otkupitelju, 
pošao  je  i  prostro  se  do  njegovih  nogu  i  do  onih  Majke 
Božje,  te  ju  je  molio  da  ona  sama  zahvaljuje  Bogu  za 
njega,  za  velike  milosti  koje  mu  je  udjeljivao,  te  je  njoj 
govorio:  «Ti  si  dostojna  Majka  Otkupitelja,  ti  si  moja 
zaručnica,  učini  mi  milost  da  zahvaljuješ  našemu  Bogu 
jer  se  udostojao  izabrati  mene  za  tvoga  zaručnika  i 
druga  i  uzdigao  me  na  tako  veliko  dostojanstvo  jer  ja  to 
ne  znam  učiniti  kako  bih  trebao.  Ispunjen  sam  velikim 
milostima  i  darovima,  ali  sam  i  zbunjen.  Ne  znam  kako 
uzvratiti  Bogu  za  tolika  posebna  dobročinstva,  prikazati 
Mu  svoju  podložnost,  svoju  poslušnost,  svoje  služenje 
i  samoga  sebe.  Kaži  mi  što  trebam  činiti  da  bih  bio 
Bogu  po  volji,  u  čemu  se  trebam  založiti  jer  ostajem  van 
sebe  na  misao  o  toliko  velikim  dobročinstvima  i  tako 
posebnim  milostima.  Zaručnice  moja,  ti  dobro  znaš 
moju  nedostojnost,  moju  slabost,  moju  ništavnost,  zato 
učini  ti  to  za  mene.»  Majka  Božja  je  uživala  kušajući 
zahvalnost  Josipa  prema  Bogu  te  mu  je  odgovarala 
poniznošću,  razboritošću  i  milošću  i  uvjeravala  ga 
kako  su  njegovi  Ijubezni  izrazi  bili  Bogu  po  volji,  rado 
prihvaćeni  od  Boga  i  da  priznajući  dobročinstva  i  milosti 
koje  je  primio  pripravljao  se  primiti  druga.  Uvjeravala  je 

Josipa  da  ona  ne  će  propustiti  ispuniti  njegovu  prošnju  te 
će  zahvaljivati  i  slaviti  božansku  dobrotu  u  njegovo  ime. 


9.  poglavlje:  Kraljevi  se  dolaze  klanjati  novorođe¬ 
nom  Otkupitelju 

Želje  sv.  Josipa  -  Josip  je  želio  da  sav  svijet  prepozna 
veliko  dobročinstvo  koje  je  Bog  učinio  ljudskom  rodu 
kada  je  poslao  svoga  jedinorođenoga  Sina  da  se  utjelovi, 
postane  čovjekom  i  spasi  svijet.  Vidjevši  kako  su  svi 
živjeli  nesvjesni  toga  dara,  Josip  se  žalostio  zbog  toga. 
Zato  je  molio  svoga  Boga  milost  da  cijeli  ljudski  rod 
prepozna  veliko  dobro  koje  je  On  učinio,  te  da  svi  budu 
zahvalni  svom  Dobročinitelju  i  Otkupitelju,  da  bude 
poznat  i  da  Mu  se  klanjaju.  Imao  je  želju  vidjeti  druga 
čudesna  djela  Preuzvišenoga  u  toj  štalici,  kao  što  mu  je 
Majka  Božja  to  objavila,  tako  da  je  uvečer  prije  dolaska 
kraljeva  anđeo  progovorio  Josipu  u  snu  u  objavio  mu  kako 
tri  kalja  dolaze  s  Istoka  i  poklonit  će  se  novorođenom 
Otkupitelju  i  donijeti  mu  dragocjene  darove,  te  se  Josip 
radovao  zbog  toga  i  u  toj  prilici  na  neki  način  bi  se 
zadovoljile  i  njegove  želje  koje  je  imao  u  svom  srcu  i 
pravedne  prošnje  od  prije.  Josip  se  radovao  jako  tom 
događaju  i  kad  se  probudio,  počeo  je  zahvaljivati  svome 
Bogu  jer  se  udostojao  ispuniti  na  neki  način  njegove 
goruće  želje  i  sav  radostan  to  je  kazao  Majci  Božjoj  koja 
je  već  sve  znala  iako  to  nije  pokazivala  svecu,  a  znala 
je  što  se  u  njemu  događalo.  Radovala  se  s  Josipom  i 
uživala  što  će  božansko  Dijete  biti  predmet  klanjanja  tih 

sretnih  kraljeva,  te  što  će  oni  prepoznati  kako  se  treba 
podložiti  Otkupitelju  i  u  njihovim  osobama  svi  će  narodi 
prepoznati  i  klanjati  se  istinskome  Bogu.  Mnoge  čine 
ljubavi  i  zahvale  Josip  je  iskazao  svome  Bogu  skupa  s 
Marijom. 

Josipova  skrb  -  Nakon  što  je  Josip  razgovarao  s 
Marijom  i  pitao  je  za  mišljenje  što  je  volja  Božja,  da  li 
se  trebaju  i  dalje  nalaziti  u  tom  velikom  siromaštvu  ili  bi 
trebao  on  providjeti  neku  udobnost  u  nekom  dostojnijem 
mjestu  i  iako  mu  je  anđeo  kazao  da  će  kraljevi  doći  u  tu 
špilju,  ipak  je  želio  znati  da  li  treba  providjeti  za  neke 
stvari.  Majka  Božja  se  tome  obradovala  pa  iako  je  sve 
znala,  ipak  iz  poslušnosti  prema  svom  zaručniku  Josipu 
pitala  je  o  volji  Božjoj,  a  Bog  se  udostojao  ponovno 
objaviti  tu  volju  kako  bi  je  mogli  izvršiti.  Na  prošnje 
njenog  zaručnika  Josipa  božansko  Dijete  ponovno 
objavi  svoju  volju  svojoj  Majci.  Ona  reče  to  Josipu,  a 
to  je  bilo  da  su  trebali  nastaviti  boraviti  na  tom  mjestu 
u  siromaštvu  i  neudobnosti  gdje  su  bili  do  sada  i  na  tom 
mjestu  se  klanjati  božanskim  odredbama,  da  se  ne  žaloste 
zbog  prividnog  siromaštva  jer  tri  kralja  će  prepoznati 
u  tom  krajnjem  siromaštvu  bogatstvo  beskrajna  blaga, 
velikoga  najvišega  Kralja  kojega  su  oni  došli  prepoznati, 
klanjati  mu  se  i  prikazati  mu  svoja  srca.  Josip  se  ponizio 
na  taj  odgovor,  klanjao  se  volji  Božjoj  i  divio  se  čudesnim 
djelima  svoga  Boga. 

Kontemplacija  sv.  Josipa  -  Kraljevi  su  došli 
pokloniti  se  božanskom  Djetetu  i  najvišemu  Kralju, 
vrhunskome  Kralju,  a  Josip  je  bio  sav  zadivljen  kao 
u  ekstazi  i  motrio  je  što  se  događa  između  tri  kralja  i 

božanskog  Djeteta.  Divio  se  poniznosti,  pobožnosti  i 
ljubavi  tih  triju  kraljevskih  osoba,  divio  se  dostojanstvu, 
ljupkosti  i  milosti  božanskoga  Djeteta  prema  njima. 
Primjećivao  je  koliko  je  milost  djelovala  u  kraljevima  i 
kako  su  bili  prosvijetljeni  i  prepoznali  pod  tim  smrtnim 
izgledom  djeteta  božansku  uzvišenost.  Sretni  Josip  je 
uživao  vidjevši  kako  je  utjelovljeni  Gospodin  čašćen  i 
radovao  se  sretnoj  sudbini  ovih  kraljeva. 

Razgovor  s  kraljevima  -  Nakon  što  su  se  kraljevi 
klanjali  božanskom  Djetetu  i  uživali  u  njegovim 
darovima  u  svojoj  duši,  iskazali  su  zahvalnost  Majci 
Božjoj  a  zatim  i  sretnom  Josipu  sveto  zavideći  njima 
na  sreći  i  sretnoj  sudbini  sveca,  te  se  radovali  s  njima. 
Riječi  koje  je  Josip  kazao  kraljevima  bile  su  kratke,  ali 
pune  ljubavi  i  jako  promišljene.  Tri  kralja  prepoznala  su 
velike  zasluge  sveca,  shvatili  kako  on  zauzima  uzvišeno 
mjesto  u  Božjoj  odredbi.  Budući  da  je  bio  toliko  svet  i 
urešen  krepostima,  tri  kralja  su  preporučila  Josipu  da  se 
udostoji  moliti  za  njih  najvišega  Kralja  za  spas  njihovih 
duša  i  one  njihovih  podanika  jer  je  on,  Josip,  imao  sretnu 
sudbinu  da  bude  u  društvu  Sina  Božjega  utjelovljenoga  i 
da  uvijek  uživa  Njegovu  divnu  prisutnost.  Josip  je  obećao 
da  će  to  učiniti  i  radovao  se  jako  s  njima  zbog  milosti  što 
su  prepoznali  istinskoga  Boga  i  klanjali  Mu  se. 

Nakon  što  su  kraljevi  prikazali  svoje  darove  božanskom 
Djetetu,  bili  su  od  Njega  prosvijetljeni  u  nutrini,  kratko 
poučeni  o  Majci  Božjoj  i  svetom  Josipu  i  o  otajstvima 
vjere.  Otputovali  su  i  vratili  se  u  svoja  kraljevstva 

Divna  ekstaza  sv.  Josipa  -  Josip  je  ostao  skupa  sa 
Marijom  i  Djetetom  Isusom  u  špiljici,  klanjao  se  do 

zemlje  s  poniznošću  i  poštovanjem  svome  Otkupitelju.  U 
tom  klanjanju  svetac  je  bio  uzdignut  u  uzvišenu  ekstazu 
u  kojoj  su  mu  bila  objavljena  mnoga  otajstva  i  mnoge 
tajne  o  dolasku  onih  kraljeva  u  špilju  i  što  je  Bog  učinio 
u  njihovim  dušama.  Upoznao  je  kako  će  narodi  doći  s 
vremenom  do  spoznaje  i  klanjanja  istinskome  Bogu  i 
zbog  toga  se  jako  radovao  i  to  je  objavio  Mariji,  a  ona  je 
to  već  sve  znala,  te  su  skupa  zahvaljivali  Bogu. 

Divljenje  i  sreća  sv.  Josipa  -  Počeli  su  zatim 
razgovarati  o  dolasku  kraljeva  i  kako  su  oni  sami 
među  tolikim  narodima  bili  dostojni  doći  do  spoznaje 
i  klanjanja  istinskome  Bogu  i  o  izraelskom  narodu,  koji 
je  bio  izabrani  narod,  a  samo  su  jednostavni  pastiri  bili 
dostojni  doći,  prepoznati  i  klanjati  se  novorođenom 
Mesiji.  Čudili  su  se  i  divili  djelima  Previšnjega  i 
zahvaljivali  i  u  svemu  Ga  slavili.  Zatim  je  Josip  pažljivo 
promatrao  darove  koje  su  donijela  tri  kralja  i  prikazala 
Otkupitelju.  Shvatio  je  tajne  koje  su  bile  skrivene  i 
radovao  se  jer  je  sve  trebalo  poslužiti  njegovu  Bogu, 
posebno  tamjan,  kojim  se  i  on  služio  da  okadi  božansko 
Dijete.  Srce  mu  nije  pristajalo  uza  zlato  jer  je  bio  ljubitelj 
siromaštva  i  imao  je  odbojnost  prema  novcu  i  služio  se 
njime  samo  da  pribavi  potrebno.  Sve  ostalo  što  je  imao 
davao  je  siromasima  i  ono  što  su  donijeli  kraljevi  dao 
je  za  milostinju  siromasima  u  Hramu.  Zadržao  je  samo 
toliko  koliko  je  bilo  potrebno,  ne  više,  vršeći  u  tome  volju 
Božju  i  onu  svoje  svete  zaručnice  Marije.  Josip  je  dugo 
bio  radostan  i  zadovoljan  zbog  posjete  triju  mudraca 
božanskom  Djetetu  i  nije  mogao  prestati  zahvaljivati 
Bogu  i  molio  je  puno  Boga  za  njih.  Isto  je  činila  i  Majka 

Božja  moleći  za  njih  mnoge  milosti. 

Profinjenosti  Djeteta  Isusa  prema  Josipu  -  Bili 
su  mnogi  darovi  i  milosti  koje  je  Josip  primao  od 
božanskog  Djeteta  tijekom  svih  tih  četrdeset  dana  koliko 
su  se  zadržali  u  Betlehemu.  Često  Gaje  primao  u  svoje 
naručje  i  odmarao  Ga  na  svojim  grudima.  Božansko 
Dijete  mu  je  činilo  puno  izraza  dječje  nježnosti,  diveći 
mu  se  s  ljubavlju  i  osmjehujući  mu  se  na  uzvišen 
način  polažući  svoju  božansku  glavicu  na  njegov  vrat, 
ponekada  naklanjajući  glavu  u  čin  zahvalnosti  za  ono 
što  je  Josip  činio  Njemu  za  ljubav.  U  tim  činima  sretni 
Josip  bi  uvijek  primao  nove  milosti,  a  njegovo  srce  se 
ispunjalo  radošću,  njegov  duh  bio  bi  zapljusnut  morem 
utjeha,  tako  da  se  sav  rastapao  u  ljubavi  prema  svome 
Bogu.  Ponekad  bi  bio  u  ekstazi  duže  vremena  a  Majka 
Božja  bi  ga  zvala  da  se  nahrani  da  njegova  osoba  ne 
bi  oslabila  od  snage  ljubavi  koja  ga  je  trošila  u  svemu. 
Puno  puta  ne  bi  ništa  jeo  da  ga  za  to  nije  molila  njegova 
zaručnica. 

Želje  sv.  Josipa  -  Josip  je  imao  jednu  goruću  želju  da 
svima,  koji  su  dolazili  vidjeti  božansko  Dijete  pokaže, 
čudesna  dijela  svoga  Boga  i  da  Ga  svi  spoznaju  kako  bi  Ga 
svi  slavili  i  zahvaljivali  Mu.  O  toj  želji  je  govorio  Majci 
Božjoj  koja  gaje  savjetovala  razborito  da  zadrži  skrivena 
Božja  otajstva  i  kaže  samo  ono  što  je  bilo  potrebno  za 
dobro  duša  onih  jednostavnih  koji  su  dolazili  sa  dobrom 
voljom  jer,  govorila  je  Marija,  naš  Bog  se  utjelovio, 
djeluje  On  sam  i  onim  dušama  koje  On  odabere  i  koje 
odgovore  na  Njegovu  milost  objavit  će  svoju  ljubav. 
On  će  ih  prosvijetliti,  a  oni  će  prići,  diviti  se  i  šutjeti, 

slaviti,  zahvaljivati,  uživati,  moliti  s  našom  ljubavlju  za 
nedostatke  svih  ljudi.  Josip  je  ostajao  zadovoljen  zbog 
onoga  što  mu  je  njegova  zaručnica  predlagala,  te  joj  je 
zahvaljivao  i  poticao  je  da  zahvali  Bogu  za  sve  jer  je  sve 
od  Njega  proizlazilo.  Kada  se  božansko  Dijete  odmaralo 
u  jaslama,  oni  su  se  zadržavali  u  svetim  razgovorima  o 
Čudesnim  Božjim  djelima,  a  zatim  bi  Marija  i  Josip  stali 
i  gledali  Dijete  Isusa  i  kušali  su  veliku  muku  vidjevši 
ga  u  životinjskim  jaslicama.  Josip  je  čekao  željno  da 
se  dostoji  nadahnuti  Majci  Božjoj  da  Ga  ona  uzme  u 
svoje  naručje  jer  je  tada  bio  zadovoljan  vjerujući  da  to 
Dijete  tada  kuša  najdraže  slasti,  kako  je  uistinu  i  bilo. 
Iako  se  božansko  Dijete  toga  često  lišavalo  želeći  i  u  toj 
mladoj  dobi  trpjeti  kao  zadovoljštinu  Božjoj  pravdi  za 
grijehe  ljudskoga  roda.  Ponekada  kada  bi  Dijete  bilo  u 
jaslicama,  Josip  bi  govorio  svojoj  zaručnici: 

«Ali,  moja  zaručnice,  ne  bi  li  bilo  bolje  da  dadeš  meni 
to  Dijete,  svoga  Sina,  da  Ga  držim  u  svom  naručju,  tako 
On  ne  bi  trpio  toliko,  a  ti  bi  mogla  više  uživati? » 

Na  to  je  Majka  Božja  odgovarala  sa  uobičajenom 
milošću  i  razboritošću  da  je  njen  Isus  htio  trpjeti  te 
neudobnosti,  htio  je  u  isto  vrijeme  i  njih  pridružiti 
tom  trpljenju,  tj.  da  trpe  vidjevši  Njega  kako  On  trpi  i 
da  budu  lišeni  utjehe  koju  bi  kušali  kad  su  Ga  držali  u 
naručju.  Čuvši  te  riječi  Josip  je  naklonio  glavu,  ponizivao 
se,  sjedinjujući  se  s  voljom  Božjom  i  govorio  svojoj 
zaručnici: 

«Što  se  mene  tiče  rado  trpim  lišenost  utjeha,  ali  koliko 
mi  je  teško  vidjeti  našega  Isusa  kako  trpi  na  taj  način.  Ja 

bih  sam  htio  sve  trpjeti  i  da  On  ne  trpi,  naš  Isus.  Najviša 
muka  koju  trpim  je  vidjeti  našega  Otkupitelja  kako  trpi  u 
ovoj  malenoj  dobi.» 

Majka  Božja  je  imala  puno  samilosti  jer  je  kušala 
žalost  i  muku,  a  to  zato  jer  ga  je  puno  ljubila.  Zato  je 
više  muke  kušala,  ali  ipak  ga  je  tješila,  poticala  da  trpi 
velikodušno  jer  se  tako  svidjelo  njihovom  Bogu,  te  mu 
je  govorila: 

«Znaj,  moj  zaručniče  da  nije  velika  stvar  u  tolikim 
utjehama  našega  duha  to  što  nam  Bog  daje  da  trpimo 
ovu  muku.  Istina,  teško  je  za  jedno  srce  koje  ljubi  biti 
prisutno  i  vidjeti  osobu  koju  ljubi  kako  trpi,  a  još  više 
jednu  osobu  tako  plemenitu  i  dostojnu  kao  što  je  naš 
ljubljeni  Isus.» 

Josip  je  plakao  Čuvši  te  riječi  svoje  ljubljene  zaručnice 
te  joj  je  govorio: 

«Znaj,  moja  zaručnice,  da  se  podvostručuju  moje 
muke  nakon  što  vidim  našega  ljubljenog  Isusa  kako  trpi 
tolike  neudobnosti  i  vidjevši  također  da  poslije  našega 
Isusa  ti  trpiš  kao  Isusova  Majka  i  moja  zaručnica  i  moja 
vjerna  družica.  Ljubim  također  tebe  i  dobro  koje  po  tebi 
dobivam  od  našega  Boga  i  zahvaljujem  za  mnoge  milosti 
koje  si  mi  isprosila,  za  veliku  ljubav  koju  si  uvijek  imala 
prema  meni.  Ljubim  te  kao  stvorenje  toliko  ljubljeno  i 
obdareno  od  našega  Boga,  puno  milosti  i  svih  kreposti, 
zato  možeš  misliti  kolika  je  moja  muka  koju  kušam 
vidjevši  tebe  u  tolikom  trpljenju,  tebe  koja  si  po  naravi 
tako  ljubazna,  plemenita,  osjećajna. » 

Majka  Božja  se  malo  zbunila  kada  joj  je  njezin 

zaručnik  Josip  govorio  ove  riječi  i  pokazivala  je  da 
prihvaća  njegovu  ljubav  i  dobru  volju,  a  Josip  je  uživao 
što  je  njegova  ljubav  bila  draga  njegovoj  zaručnici.  On 
se  zbog  svoje  poniznosti  držao  nedostojnim  i  čuvši  što 
mu  je  govorila  njegova  zaručnica  ostajao  bi  utješen  i 
potaknut,  te  je  govorio  sam  sebi: 

«Ako  Majka  Božja  prihvaća  moju  ljubav  i  iskrenost 
mojih  osjećaja,  ne  sumnjam  da  će  to  biti  drago  također 
i  njenom  Sinu  i  mome  Spasitelju.  Kako  je,  dakle,  lijepa 
moja  sudbina  da  su  moja  ljubav  i  moja  dobra  volja  rado 
prihvaćeni  od  tako  uzvišenih  i  dostojnih  osoba. » 

10.  poglavlje:  Sv.  Josip  odlazi  iz  Betlehema  sa 
Majkom  Božjom  u  Jeruzalem  kako  bi  prikazao  Dijete 
Isusa  u  Hramu 

Anđeosko  poslanje  -  Nakon  što  je  prošlo  četrdeset 
dana  od  rođenja  Otkupitelja  Majka  Božja  je  shvatila  da 
Otkupitelj  želi  biti  prikazan  u  Hramu  da  ispuni  ono  što 
je  zapovijedao  zakon  Mojsijev.  Prethodne  noći  anđeo  je 
progovorio  u  snu  sv.  Josipu  i  objavio  mu  što  je  volja  Božja 
da  božansko  Dijete  bude  prikazano  u  Hramu,  kao  što  je 
to  bila  uobičajena  praksa  za  djecu,  te  da  bude  iskupljen 
uobičajenim  novčićima  kojima  su  se  iskupljivala  druga 
djeca,  te  je  zato  trebao  poći  s  Majkom  Božjom  i  prikazati 
u  Hramu  božansko  Dijete.  Sretni  Josip  se  probudio  i 
nakon  što  je  zahvalio  i  slavio  Boga  zbog  objave  koju  mu 
je  poslao  po  anđelu,  to  je  kazao  Majci  Božjoj,  a  ona  je 
sve  to  već  znala. 

Napuštaju  štalicu  -  Sveti  zaručnici  odlučili  su 
napustiti  Betlehem  i  poći  u  Jeruzalem.  Malo  im  je  bilo 
žao  što  trebaju  ostaviti  tu  njima  ljubljenu  špilju  jer  se 
tamo  dogodilo  veliko  otajstvo  rođenja  i  zato  Što  su  na  tom 
mjestu  kušali  velike  radosti  sa  svojim  ljubljenim  Isusom. 
Nadali  su  se  da  božansko  Dijete  ne  će  trebati  još  dugo  biti 
najednom  tako  neudobnom  mjestu,  te  su  ostavili  pećinu 
koju  su  toliko  ljubili  s  toliko  velikodušnosti.  Marija  uze 
svoga  Isusa  u  svoje  naručje,  a  Josip  je  nosio  dragocjenu 
relikviju  od  obrezanja  ijedan  mali  zavežljaj  sa  potrebnim 
stvarima.  Prije  nego  su  pošli  skupa  su  se  klanjali  mjestu 
gdje  se  rodio  Otkupitelj,  tj.  onoj  zemlji  na  koju  je  prvi 
puta  bio  položen  nakon  rođenja.  Tu  su  ispjevali  nove 
pjesme  slave  utjelovljenome  Bogu  i  molili  Ga  da  ih 
blagoslovi  i  obdari  božanskim  darovima,  te  su  sa  svojim 
Spasiteljem,  koji  je  postao  čovjek,  napustili  pećinu  i 
pošli  u  Jeruzalem,  a  pratilo  ih  je  mnoštvo  anđela. 

Časti  koje  su  iskazivala  stvorenja  -  Onoga  dana, 
usprkos  toga  što  je  bi  la  zima,  zrak  je  bio  jako  ugodan  i  blag 
jer  je  to  bila  zapovjedila  Božja  Majka  da  njen  Bog  i  Sin 
ne  bi  toliko  trpio  hladnoću  na  prvom  putovanju  u  životu. 
Zapovjedila  je  godišnjoj  dobi  kao  Kraljica  i  Gospodarica 
svih  stvari.  Budući  da  je  bila  Majka  Stvoritelja,  ona  je 
imala  tu  vlast  nad  stvorovima.  Josip  se  utješio  vidjevši 
da  se  na  taj  dan  ispunjaju  njegove  želje  tj.  da  zrak  nije 
tako  hladan.  Sveti  zaručnici  išli  su  sa  svojim  ljubljenim 
Isusom  puni  radosti  i  utjehe  zbog  neizrecivoga  blaga 
koje  su  sa  sobom  nosili.  Na  tom  putovanju  nisu  kušali 

umor  i  uznemiravanja,  nego  samo  veliku  utjehu  i  bili  su 
gledatelji  različitih  čudesa  koje  je  Bog  učinio  po  svojim 
stvorovima  i  stvorenjima  tj.  po  stablima  i  životinjama. 
Stabla  su  se  kao  naklanjala  i  na  takav  način  iskazivala 
poštovanje  svome  Stvoritelju,  a  ptičice  su  dolazile  u 
jatima  i  skladno  pjevale  svome  Gospodaru.  Naš  Josip  je 
to  motrio  s  velikim  čuđenjem  te  se  okrenuo  Majci  Božjoj 
govoreći: 

«Pogledaj,  moja  zaručnice,  kako  se  nerazumne 
životinje  klanjaju  i  časte  svoga  Stvoritelja,  dok  ljudi  koje 
je  On  došao  spasiti  žive  ne  misleći  na  Njega  i  tako  je 
malo  onih  koji  su  Ga  spoznali. » 

On  je  govorio  ove  riječi  sa  suzama  i  uzdasima  a  zatim 
bi  dodavao: 

((Sretnih  li  nas  koji  imamo  tako  lijepu  sudbinu  ne  samo 
da  Ga  poznajemo  nego  da  Ga  imamo  s  nama  stalno. 
Koliko  smo  dužni  našemu  Bogu  za  te  milosti  i  darove 
koje  nam  daruje.  »2 

Majka  Božja  je  ispjevala  pjesme  i  slatko  ih  pjevala  a 
sretni  Josip  bi  padao  u  ekstazu  zbog  slasti  koju  je  kušao 
dok  bi  je  slušao. 

Isus  u  naručju  sv.  Josipa  -  Ponekada  su  se  sveti 
zaručnici  zaustavljali,  ne  zbog  umora,  nego  jer  je 
božansko  Dijete  htjelo  potpuno  utješiti  svoga  Josipa  i 
odmoriti  se  u  njegovom  naručju,  te  je  nadahnuto  Majku 
Božju  i  učinilo  da  shvati  koja  je  Njegova  volja,  a  ona  bi 
Ga  odmah  davala  radosno  Josipu  te  se  sama  lišavala  te 


2  Sretnih  li  nas  koji  te  iste  milosti  i  darove  primamo  u  sv. 
Euharistiji  (op.  ur.) 

utjehe  radi  svoga  zaručnika.  Uistinu,  Josip  je  to  želio, 
ali  se  nije  usuđivao  pitati  svoju  zaručnicu  Mariju,  samo 
bi  Boga  molio  u  svom  srcu,  a  Bog  bi  uslišao  njegove 
goruće  želje.  Josip  bi  primao  Dijete  Isusa  u  svoje  naručje 
sa  velikom  pobožnoŠću  i  ljubavlju,  uvijek  na  koljenima  u 
trenutku  kada  bi  Ga  uzimao  i  kada  bi  Ga  primio,  ispunjao 
bi  se  radošću  i  utjehom.  Raspaljivala  bi  se  njegova 
ljubav  i  čak  bi  se  to  vidjelo  na  njegovom  licu.  Puno  puta 
ga  je  vidjela  Majka  Božja  svega  svijetloga  i  lijepoga, 
iznad  svih  stvari,  a  Bog  je  Mariji  darovao  milost  da  vidi 
njegovu  dušu  bogatu  zaslugama  i  urešenu  krepostima. 
Zbog  toga  je  ona  kušala  veliku  radost,  neizrecivu  utjehu. 
Jako  se  radovala,  uživala,  zahvaljivala  Bogu  jer  joj  je  dao 
tako  čistog  zaručnika,  tako  svetog,  urešenog  krepostima, 
bogatog  zaslugama  te  je  često  govorila  svome  Josipu: 

«Moj  Josipe,  da  znaš  koliko  je  lijepa  duša  koja  je 
urešena  krepostima,  obogaćena  milostima  i  zaslugama, 
ti  bi  se  čudio  tome.» 

I  tako  bi  mu  počinjala  pripovijedati  o  ljepoti  njegove 
duše,  ali  nije  mu  kazala  da  govori  o  njegovoj  duši,  nego 
mu  je  govorila  samo  kakva  je  neka  duša  koja  je  u  milosti 
i  koja  je  Božja  prijateljica.  Svetac  bi  pažljivo  slušao  i 
želja  se  u  njemu  budila  da  takva  bude  njegova  duša  i 
okretao  bi  se  svojoj  zaručnici  i  govorio: 

«0  moja  zaručnice,  ja  imam  goruću  želju  da  moja 
duša  postane  jednaka  onoj  kakvu  mi  ti  opisuješ.  Zato 
te  molim  da  isprosiš  kod  našega  Boga  da  učini  takvom 
moju  dušu.» 

Tada  bi  Majka  Božja  govorila  Josipu: 

«Slavimo  skupa  Boga  i  zahvaljujmo  Mu  za  dobro  koje 
nam  je  učinio  darujući  nam  svoju  milost  i  svoje  darove. » 

I  tako  su  skupa  slavili  i  zahvaljivali  Bogu  za  sve.  Majka 
Božja  bi  ona  prikazanja  koja  je  njen  Sin  činio  vječnome 
Ocu  popratila  i  često  je  to  govorila  Josipu  tako  da  bi  se  on 
u  tome  sjedinio  s  njima  dvoma  u  prikazanju  nebeskom 
Ocu  kao  i  u  molitvama,  a  božansko  Dijete  se  tome  jako 
radovalo,  a  nebeski  Otac  je  na  takav  način  primao  novu 
slavu.  Često  je  sv.  Josip  pitao  Mariju  da  ga  poduči  što 
treba  činiti  kako  bi  bio  po  volji  svome  Bogu  i  da  čini  ono 
što  je  Njemu  milo,  a  Majka  Božja  nije  propuštala  da  mu 
udovolji  i  utješi  ga.  Tako  je  Josip  uživao  i  iskazivao  časti 
njoj  i  bio  je  sve  više  i  više  zahvalan.  Pošao  je  na  ovaj 
put  pjevajući  slave  njihovom  Bogu  i  pripovijedajući  o 
Njegovom  milosrđu.  Dio  vremena  su  provodili  u  svetim 
razgovorima,  a  dio  diveći  se  djelima  Previsokoga, 
pokazujući  se  zahvalni  za  sve  ono  Što  je  Bog  činio  njima 
na  utjehu  i  na  spasenje  ljudskoga  roda. 

Marijina  poniznost  -  Kad  su  došli  u  Jeruzalem, 
pripremili  su  ono  što  je  bilo  potrebno  za  prikazanje 
Djeteta  Isusa  i  njegovo  iskupljenje  u  Hramu,  ali  Josip 
je  već  sve  pribavio  s  toliko  brige,  tj.  dvije  golubice  i  dva 
goluba  za  Majku  Božju  i  pet  novčića  kao  otkupljenje 
za  dijete.  Josip  nije  tom  prigodom  propustio  diviti  se 
krepostima  svoje  zaručnice  Marije,  velikoj  poniznosti 
koju  je  prakticirala  jer  je  htjela  očišćenje  kao  i  druge 
žene,  iako  je  bila  djevica,  sva  čista,  bez  ikakve  ljage. 
Divio  se  i  poniznosti  svoga  Spasitelja  koji  je  htio  biti 
prikazan  i  otkupljen  kao  i  sva  druga  djeca.  Svemu  se 
divio,  čuvao  to  u  svom  srcu  te  o  tome  razmišljao  tijekom 
cijeloga  svoga  života  sjećajući  se  uvijek  svih  djela  što  su 
ih  Otkupitelj  i  Majka  Božja  činili  i  koja  Čine. 

Šimun  i  Ana  -  Kad  su  došli  u  Hram  Josip  s  Majkom 
Božjom  i  Djetetom  Isusom,  bili  su  primljeni  sa  velikom 
ljubavlju  od  starca  Šimuna,  kao  i  od  Ane,  za  koju  je 
rečeno  da  je  bila  proročica.  Sv.  starac  i  proročica  došli 
su  u  Hram  po  nadahnuću  Svetoga  Duha  kako  bi  uživali 
u  ispunjenju  obećanja  koje  je  Bog  dao  Šimunu  tj.  da  će 
prije  svoje  smrti  vidjeti  novorođenog  Otkupitelja. 

Isusovo  prikazanje  -  Nakon  što  su  učinili  obred 
pročišćenja,  kao  što  je  to  propisivao  zakon,  Šimun  uze 
Dijete  Isusa  u  svoje  naručje  kako  bi  ga  prikazao  Bogu. 
Kada  je  Šimun  primio  Mesiju  u  svoje  naručje,  bio  je 
ispunjen  najvišom  utjehom  Duha  Svetog,  prepoznao  je 
svoga  Spasitelja  i  kliknuo  svoju  pjesmu: 

«Sad  otpuštaš  slugu  svoga.  Gospodaru,  u  miru  ...jer 
mi  oči  vidješe  Spasenje  ...» 

Želio  je  umrijeti  nakon  što  je  primio  milost  ispunjenja 
obećanja.  Sv.  Josip  je  sve  to  pažljivo  promatrao  i  vidio 
božansko  Dijete  kako  iz  Njega  izlazi  jasna  svjetlost 
te  je  pao  u  ekstazu  za  jedno  kratko  vrijeme  tijekom 
kojeg  su  mu  bile  objavljene  tajne  sadržane  u  prikazanju 
božanskog  Djeteta  u  Hramu. 

Otkupnina  -  Nakon  što  je  starac  Šimun  uživao 
neko  vrijeme  zbog  utjelovljenoga  Boga  i  držao  u  svom 
naručju  to  Dijete,  Majka  Božja  je  prikazala  pet  novčića 
kao  otkupninu  za  Njega  a  Šimun  joj  je  tada  vratio  Dijete 
Isusa  koje  se  obradovalo  kada  je  bilo  u  naručju  svoje 
Majke.  U  međuvremenu  Josip  se  vratio  iz  ekstaze  i 
pažljivo  gledao  što  se  događa.  Sv.  Šimun  se  obradovao 
sa  Majkom  Božjom  zbog  sretne  sudbine  koja  ga  je 
zapala  kao  i  sv.  Josip  i  obojica  su  se  preporučila  Božjem 

Djetetu  i  među  tolikim  utjehama  koje  su  kušali  sv.  starac 
se  okrenuo  prema  Majci  Božjoj  i  kazao  kako  će  to  Dijete 
biti  na  propast  i  uzdignuće  mnogima,  te  da  će  mu  se 
mnogi  protiviti,  te  da  će  njenu  dušu  probosti  mač  boli. 

Muka  Josipa  i  Marije  -  Josipovo  srce  je  bilo  ranjeno 
čuvši  te  riječi  koje  je  prorok  kazao  njegovoj  zaručnici 
jer  je  shvatio,  da  će  ona  trpjeti,  te  je  gorko  zaplakao. 
Od  tada  je  držao  te  riječi  urezane  u  svoje  srce  te  su  mu 
one  bile  uzrokom  trajne  žalosti  i  duboke  boli,  a  bila  je 
time  probodena  i  duša  Majke  Božje  dubokom  boli  kao 
da  je  sve  već  jasno  shvaćeno.  Mač  boli  nikada  više  nije 
iščezao  iz  njenog  djevičanskog  srca.  1  proročica  Ana 
je  govorila  Majci  Božjoj,  prorokovala  je  muku  i  smrt 
njenog  Sina,  ali  to  Josip  nije  čuo.  U  protivnom,  umro  bi 
od  boli.  Njegovo  srce  je  bilo  izmučeno  zbog  Šimunovih 
riječi  te  je  bilo  potrebno  da  ga  sam  Bog  podupre  svojom 
milošću  kako  ne  bi  klonuo.  Majka  Božja  je  podnijela  svu 
bol  kad  joj  je  to  bilo  objavljeno.  Uistinu,  već  je  sve  znala, 
ali  ipak  kad  je  čula  da  se  prorokuje  i  da  se  na  to  podsjeća 
s  tako  živim  izrazima,  to  joj  je  uzrokovalo  beskrajnu  bol, 
ali  je  sve  zadržavala  u  sebi.  Štoviše,  ona  sama  je  tješila 
ožalošćenog  Josipa  kao  što  ćemo  to  naprijed  kazati. 

Zahvaljivanje  -  Josip  je  imao  veliku  želju  da  nasamo 
govori  s  Majkom  Božjom  i  kaže  joj  ono  što  je  čuo,  ali 
se  zadržao  neko  vrijeme  u  Hramu  dok  je  Majka  Božja 
držala  svoga  Isusa  u  naručju,  te  mu  iskazivala  ljubav, 
zahvalnost  i  samilost.  Na  vrhuncu  njezine  žalosti  njen 
božanski  Sin  nije  propuštao  da  je  utješi,  a  ona  sama  Ga 
je  molila  da  se  udostoji  utješiti  ožalošćenog  Josipa,  što  je 
božansko  Dijete  i  učinilo. 

11.  poglavlje:  Sveti  Josip  se  vraća  u  Nazaret  sa 
Djevicom  Marijom  i  Djetetom  Isusom 

Kako  su  se  trebali  vratiti  u  Nazaret  -  Nakon  što 
su  ispunili  sve  ceremonije  u  Hramu,  sveti  zaručnici 
Marija  i  Josip  sa  svojim  sinčićem  zadržali  su  se  malo 
u  Jeruzalemu,  ponovno  su  se  vratili  u  Hram,  gdje  su 
prikazali  darove  koje  su  dobili  od  mudraca  koji  su  došli 
s  istoka.  Zatim  su  se  potrudili  razumjeti  volju  Božju, 
da  li  da  se  vrate  u  Betlehem  ili  u  Nazaret,  svoj  zavičaj. 
Shvatili  su  da  trebaju  ići  u  Nazaret,  a  to  je  i  anđeo 
objavio  sv.  Josipu  u  snu.  Odlučili  su  poći  i  to  je  za  sv. 
Josipa  bila  utjeha  jer  je  mislio  kako  će  im  u  Nazaretu 
biti  udobnije  i  kako  će  tamo  Majka  Božja  i  Dijete  Isus 
manje  trpjeti,  te  se  radovao  sa  svojom  zaručnicom,  a  ona 
je  znala  ono  što  će  se  uskoro  dogoditi  i  kako  će  se  trebati 
bijegom  osloboditi  od  Herodovih  progona.  Pokazala  se 
obazrivom  prema  svetom  Josipu  i  nije  mu  objavila  ništa, 
nego  se  radovala  vidjevši  daje  njen  zaručnik  utješen. 

Bol  sv.  Josipa  -  Pošto  su  bili  sami,  sv.  Josip  je  objavio 
Mariji  ono  što  se  dogodilo  u  Hramu  i  otajstva,  te  patnju 
koju  je  doživio  u  svom  srcu  kad  je  čuo  proroštvo  o  maču 
boli  starca  Šimuna.  Pričao  je  sve  Mariji  sa  suzama  i 
uzdasima  te  joj  je  često  govorio: 

«0  najnevinija  zaručnice,  koliko  će  velika  biti  bol  koju 
ćeš  morati  trpjeti.  Ja  ne  znam  što  će  biti  sa  mnom  i  da 
li  ću  biti  prisutan  tvojim  patnjama,  a  ako  to  tako  bude, 
kako  će  to  moći  podnijeti  moje  srce?» 

Svetac  je  gorko  plakao,  a  Majka  Đožja  ga  tješila  da 
se  ne  boji  jer  Bog  će  previdjeti  i  pomagati  im  svojom 
božanskom  milošću  te  mu  je  govorila: 

«Bog  je  s  nama,  ne  trebamo  se  bojati.  Stavimo  sve  u 
volju  Božju,  a  sada  se  radujmo  i  uživajmo  jer  smo  otkupili 
našega  Isusa  u  Hramu,  te  je  sad  naš.  Zato  se  možemo 
radovati  Njegovom  društvu,  uživati  Njegovu  ljupkost  i 
slast.  Misao  da  je  Isus  sav  naš,  to  će  nam  ublažiti  svaku 
gorčinu. » 

Josip  se  jako  utješio  na  te  riječi  svoje  zaručnice,  a  Isus 
ga  je  htio  utješiti  više  nego  što  je  to  prije  činio  jer  je 
nadahnuo  Majci  Mariji  da  Ga  preda  Josipu  kako  bi  on 
uživao  u  Njegovoj  prisutnosti  u  svom  naručju.  Svetac  je 
primio  Dijete  sa  velikom  radošću  svoga  srca  i  primajući 
Ga  reče  Mu: 

«0  moj  utjelovljeni  Bože,  evo  sad  si  sav  naš.  Mi  smo 
Te  iskupili  za  dobro  svih  ljudi,  ali  za  sada  samo  mi  smo 
dostojni  spoznati  Te,  uživati  i  držati  Te  s  nama.» 

Dok  je  svetac  tako  razgovarao  sa  svojim  ljubljenim 
Otkupiteljem,  On  mu  se  smiješeći  naslonio  svojom 
glavicom  na  vrat  te  mu  je  u  tom  trenutku  dao  da  kuša 
najslađe  nebeske  radosti. 

Isusove  profinjenosti  prema  sv.  Josipu  -  Kad  se 
Josip  vratio  iz  ekstaze,  pogledao  je  božansko  Dijete 
i  promatrao  tolike  darove  i  milosti  koje  je  primao. 
Zaplakao  bi  od  slasti,  a  Dijete  Isus  je  prema  njemu  činilo 
mnoge  dječje  dražesti.  Govorilo  mu  je  u  srcu  kako  ga 
jako  ljubi  i  kako  mu  je  Josip  bio  po  volji  te  je  zato  svetac 
uskliknuo: 

«Što  da  činim,  moj  Spasitelju,  za  toliko  dobra  koje  mi 
daješ?  Koje  li  sreće  što  te  držim  u  svom  naručju.  Tko  bi 
ikada  vjerovao  da  će  najmanji  od  Tvojih  slugu  ikada  biti 
tako  obdaren.  Sveti  Šimun  nakon  što  Te  primio  u  svoje 
naručje,  nije  znao  željeti  drugo  osim  da  umre,  a  ja  koji 
Te  tako  često  imam  u  naručju  i  držim  Te  sebi  privijena 
na  svoje  grudi,  što  da  želim.  Gospodine  moj,  što  ću 
željeti?  Ne  trebam  željeti  da  umrem  jer  mogu  uživati 
mnogo  vremena  s  Tobom  i  zato  trebam  biti  s  Tobom  i 
providjeti  za  Tvoje  potrebe.  Što,  dakle,  mogu  željeti  ako 
ne  da  Te  uvijek  ljubim  i  vjerno  Ti  služim  i  željeti  da  Te 
sva  stvorenja  spoznaju,  ljube,  da  Ti  budu  zahvalna  za 
tolika  dobročinstva  kojima  ih  sve  obdaruješ,  a  posebno 
zato  što  si  postao  čovjekom  da  spasiš  ljudski  rod.  Dakle, 
to  želim,  moj  Otkupitelju,  to  želim,  to  prosim,  molim,  daj 
da  bude  udovoljeno  mojim  gorljivim  željama  i  mojim 
brižnim  molitvama. » 

Božansko  Dijete  je  uživalo  čuvši  svoga  Josipa  koji  je 
bio  tako  raspaljen  ljubavlju  prema  Njemu  i  toliko  željan 
Njegove  slave  i  dobra  za  sva  stvorenja  te  je  pokazivalo 
da  rado  to  prihvaća  gledajući  ljubezno  Josipa  u  lice 
smiješeći  se,  istovremeno  radosno  i  uzvišeno,  a  po  tome 
je  svetac  shvaćao  kako  se  njegova  božanska  uzvišenost 
pokazuje  njemu  zahvalna  i  ljubezna,  te  se  sve  više 
raspaljivao  ljubavlju  i  zahvalnošću  prema  svome  Bogu. 
Na  kraju  je  ponovno  dao  Dijete  Isusa  Majci  Božjoj  a 
darujući  joj  Ga  reče: 

«Uzmi  prečista  zaručnice,  svoga  Sina  koji  je  postao 
čovjekom  jer  u  tvom  krilu  čistome  uistinu  Mu  je  dobro. 

jer  je  izabrao  tebe  za  svoju  majku.  Sigurno  je  da  te 
ispunio  svim  milostima  i  krepostima  da  mu  možeš  biti 
po  volji  i  da  budeš  dostojan  predmet  Njegove  ljubavi, 
mjesto  gdje  će  se  On  odmarati  i  najslađe  naslađivati .» 

Čuvši  te  riječi  Majka  Božja  je  ponizno  potvrđivala  ono 
što  je  njen  zaručnik  govorio  citirajući  psalam:  « Veliča 
duša  moja  Gospodina»,  koji  je  ona  bila  ispjevala  kada  je 
išla  posjetiti  svoju  rođakinju  Elizabetu. 

Na  putovanju  -  Naši  sveci  su  se  zaputili  sa  svom 
velikodušnošću  i  puno  utjehe  noseći  sa  sobom  božansko 
Dijete  koje  ih  je  ispunjavalo  radošću.  Dijete  Isus  nije 
njima  bio  težak,  nego  im  je  bio  na  olakšanje  i  odmor. 
Zato  je  On  bio  malo  u  naručju  Marijinu,  a  malo  u 
naručju  svetog  Josipa,  tješeći  sada  jedno,  a  sada  drugo 
svojom  prisutnošću.  Na  ovome  putovanju  sveti  zaručnici 
su  prisustvovali  čudesnim  Božjim  djelima  jer  su  sva 
stvorenja,  pa  i  ona  bezosjećajna,  iskazivala  poštovanje 
prema  svome  Stvoritelju.  Životinje  bi  Ga  slavile  prema 
svojim  sposobnostima,  ptice  bi  pjevale  i  mahale  krilima 
i  u  tome  se  natjecale,  a  Josip  bi  sve  to  pažljivo  promatrao 
i  na  svemu  zahvaljivao  Bogu.  Uživao  je  kada  je  vidio  da 
nerazumna  stvorenja  prepoznaju  i  časte  svoga  Stvoritelja, 
a  razumska  stvorenja  nisu  prepoznavala  utjelovljenoga 
Boga  i  nisu  Ga  častila.  Na  ovome  putovanju  oni  su  jako 
željeli  da  brzo  dođu  u  svoj  zavičaj,  a  Josip  je  govorio 
svojoj  zaručnici: 

« Zaručnice  moja,  evo  mi  se  vraćamo  svojoj  kući  gdje 
ćemo  na  miru  uživati  sa  Isusom  i  tješiti  se  vidjevši  Ga 
kako  više  ne  trpi  jer  će  Mu  tamo  biti  ugodno,  osobito 
kada  bude  u  našem  naručju. » 

Presveta  Djevica  bi  naklonila  glavu  čuvši  te  riječi  i 
govorila  Josipu: 

« Sada  idemo  u  Nazaret  da  se  ispuni  volja  Božja  i 
bit  ćemo  uvijek  spremni  slijediti  Njegove  zapovijedi,  tj. 
zapovijedi  Onoga  koji  se  udostojao  postati  čovjekom  kako 
bi  trpio,  a  ne  uživao  te  želi  da  Ga  i  mi  nasljedujemo. » 

Josip  se  u  svemu  slagao  za  voljom  Božjom  te  je 
odgovarao: 

«Evo  me,  spreman  sam  u  svemu  vršiti  volju  Božju. » 

Ali  nije  shvaćao  smisao  i  razlog  tih  riječi  svoje 
zaručnice,  a  ona  mu  je  sve  to  govorila  jer  je  znala  da  će 
ubrzo  trebati  napustiti  svoju  domovinu  sa  svojim  dragim 
Isusom  i  bježati  u  tuđinu  s  toliko  patnje  i  neugodnosti,  ali 
Majka  Božja  o  tome  nije  otvoreno  govorila.  Zadržavala 
bi  za  sebe  Božje  tajne  čekajući  da  Bog  sam  objavi  to 
njenom  zaručniku  po  nadahnuću  ili  po  anđelu,  kao  što 
mu  je  obično  govorio  u  snu.  I  na  ovom  putovanju  Majka 
Božja  je  slavila  svoga  Isusa,  pjevala  himne  Djetetu 
Božjem  a  sretni  Josip  kada  bi  to  čuo,  bio  bi  jako  utješen 
i  pratio  je  nju  u  svom  srcu.  Različiti  su  bili  učinci  koje  je 
pjesma  Majke  Božje  uzrokovala  kod  sv.  Josipa.  Nekada 
bi  se  njegovo  srce  rastapalo  od  slasti  do  suza,  nekada 
bi  padao  u  ekstazu,  a  nekada  bi  se  raspaljivala  njegova 
ljubav  i  zahvalnost  prema  Bogu,  te  Mu  je  zahvaljivao 
ljubezno  za  mnoge  milosti  koje  je  dobivao  po  svojoj 
zaručnici,  a  nekada  bi  se  njemu  razvezao  jezik  te  bi  slavio 
svoga  Boga  s  toliko  gorljivosti  da  je  i  Marija  ostajala 
zadivljena  i  utješena.  Na  ovim  putovanjima  svetac  bi 
trpio  glad,  žeđ,  hladnoću,  ali  bi  radosno  trpio  jer  sve  što 


91 


je  trpio,  njemu  je  izgledalo  maleno.  Želio  je  trpjeti  više, 
samo  mu  je  bilo  mučno  vidjeti  Dijete  Isusa  kako  trpi,  i 
Majku  Božju,  a  to  su  mu  bile  najveće  muke.  I  mač  boli 
koji  je  Šimun  prorokovao  njegovoj  zaručnici  nikada  više 
nije  napustio  njegov  duh  i  njegovo  srce. 

Dolazak  u  Nazaret  -  Kad  su  došli  u  Nazaret,  a  usput 
se  navratili  u  pećinicu  da  zahvale  na  mjestu  gdje  se  rodio 
Otkupitelj  u  Betlehemu  te  su  kušali  mnoge  utjehe  na 
različite  načine  u  svom  srcu,  poklonili  su  se  i  u  svojoj 
kući,  te  su  se  prostrli  na  zemlju  u  sobi  gdje  je  Majka 
Božja  doživjela  veliku  tajnu  utjelovljenja.  Klanjali  su  se 
svome  Stvoritelju  i  zahvaljivali  što  su  se  vratili  u  svoju 
kuću  zdravi  i  veseli,  a  Josip  je  mislio  tu  se  zadržati, 
uživati  u  miru  u  društvu  Isusa  i  Presvete  Marije.  Zato 
je  svetac  pripravio  odmah  kolijevku  koju  je  napravio  za 
Dijete  i  sve  priredio  s  puno  radosti  i  utjehe  svoga  duha. 
Među  tolikim  utjehama  koje  je  kušao,  kušao  je  još  i 
gorčinu  što  je  tako  siromašan  jer  nije  mogao  pribaviti 
svome  Bogu  i  Majci  Božjoj  sve  ono  što  je  želio,  iako 
se  slagao  u  svemu  sa  voljom  Božjom.  Dok  se  Marija 
zadržavala  u  razgovorima  sa  svojim  božanskim  Sinom, 
Josip  je  išao  pribaviti  potrebnu  hranu  i  činio  je  to  sa 
dopuštenjem  utjelovljenoga  Boga  čiju  je  volju  shvaćao 
po  svojoj  zaručnici. 

Sveti  Josip  je  ismijavan  i  vrijeđan  -  Kad  je  išao 
po  Nazaretu  da  pribavi  potrebnu  hranu,  Josipa  suo 
zadržavali  postavljajući  mu  različita  pitanja.  Pitali  su  ga 
što  se  dogodilo  u  Betlehemu.  Svetac  bi  slijegao  ramenima 
i  odgovarao  svima  da  je  ispunio  volju  Božju,  a  mnogi  su 

ga  ismijavali  jer  je  na  to  putovanje  poveo  zaručnicu  koja 
je  bila  pred  porodom.  Svatko  je  mogao  lako  zamisliti  što 
će  se  dogoditi  njegovoj  zaručnici,  tj.  da  će  ubrzo  roditi 
dijete,  te  da  će  trpjeti  mnoge  neudobnosti.  Svetac  je  sve 
te  prigovore  trpio  strpljivo  i  nije  ništa  odgovarao,  a  bilo 
je  i  onih  koje  je  potaknuo  đavao  te  su  govorili  Josipu 
uvredljive  riječi  da  je  bila  velika  nesmotrenost  to  što  su 
njemu  za  zaručnicu  dali  tako  osjetljivu  i  ljupku  Mariju,  a 
da  se  on  na  to  nije  obazirao,  daje  njoj  uzrokovao  trpljenje, 
da  nije  poznavao  svoju  družicu.  Ukratko,  poželio  je  da 
umre  od  muke.  Te  riječi  su  bile  kao  mač  u  srcu  ljubeznog 
Josipa  jer  je  on  znao  koliko  je  ljubio  Mariju  i  koliko  je 
bio  zahvalan  Bogu  što  mu  je  nju  dao  i  daje  njoj  iskazivao 
svu  potrebnu  čast.  Odgovarao  je  tim  ljudima: 

«Vi  ste  u  zabludi,  ja  sam  svjestan  sudbine  koja  me 
zapala  da  imam  tako  dragu  zaručnicu  i  tako  dostojnu, 
a  moje  siromaštvo  mi  ne  dopušta  da  činim  ono  što  bih 
trebao  i  što  ona  zaslužuje  i  zbog  toga  trpim.  Njena 
dobrota  je  tako  velika  da  je  zadovoljna  i  sa  ovim  što 
imam  i  ne  želi  ništa  više.» 

Josip  je  to  govorio  vedra  lica  i  u  miru,  nije  se 
nimalo  mijenjao,  a  imao  je  puno  prilika  za  to.  Bog  je 
dopuštao  sve  to  da  bi  Josip  prakticirao  kreposti,  posebno 
poniznost,  blagost,  strpljenje,  trpljenje  i  ljubav.  Svetac  je 
sve  prihvaćao  velikodušno  s  užitkom  i  radošću  znajući 
da  je  to  drago  njegovom  Bogu  te  da  tako  uvijek  iznova 
zaslužuje  Njegovu  ljubav  i  Njegove  darove. 

Rast  sv.  Josipa  u  krepostima  -  1  Majka  Božja  je 
uživala  vidjevši  svoga  zaručnika  Josipa  tako  svetoga. 

da  ima  tolike  kreposti  i  nije  propuštala  moliti  svoga 
Boga  da  mu  pomogne  i  dade  uvijek  nove  milosti  i  duha, 
posebno  veću  ljubav.  A  Bog  bi  ispunjao  njene  prošnje 
tako  da  je  Josip  rastao  uvijek  u  krepostima,  zaslugama  i 
ljubavi  prema  svome  Bogu  tako  daje  njegovo  srce  gorilo 
ljubavlju  i  željom  da  Boga  ljube  svi.  Ta  želja  je  bila  tako 
jaka  da  je  često  plakao  govoreći: 

«Bože  moj,  zašto  Te  svi  ne  ljube?  Što  bih  mogao 
učiniti  da  Te  sva  stvorenja  upoznaju  i  uzljube?  Kako  je 
moguće  da  Te  ne  ljube  svi,  beskrajna  dobroto,  beskrajna 
uzvišenosti,  neizreciva  dobroto? » 

Govoreći  ove  riječi  padao  bi  u  ekstazu  i  duge  sate 
bi  uživao  zbog  veličina  i  savršenstava  svoga  Boga,  te 
bi  shvaćao  uvijek  jasnije  i  dublje  kako  Bog  zaslužuje 
biti  ljubljen.  Kad  bi  se  vraćao  iz  ekstaze,  sav  raspaljen 
ljubavlju  govorio  bi  svojoj  zaručnici  da  on  želi  ići  gradom 
vičući  i  objavljujući  Božje  veličine,  a  Majka  Božja  bi  ga 
zadržavala  govoreći: 

«Slavimo  mi  sada  u  ime  svih.» 

Zadržavali  su  se  u  pohvalama  Božjim  i  obdareni  Josip 
bi  se  malo  smirivao,  a  zatim  bi  se  okrenuo  prema  svojoj 
zaručnici  i  kazao: 

«Blago  tebi,  moja  zaručnice,  koja  toliko  ljubiš  našega 
Boga  i  imaš  razloga  za  to  jer  On  to  zaslužuje.  Ljubi  Ga, 
dakle,  sve  više  i  moli  za  veliki  broj  onih  koji  Ga  ne  ljube. 
Ljubi  Ga  i  za  mene  ti  koja  imaš  srce  sposobno  ljubiti  Ga 
puno  jer  je  moje  srce  maleno  i  ne  može  sadržavati  toliku 
ljubav :» 

Marijina  radost  -  Majka  Božja  bi  uživala  slušajući 
svoga  Josipa  raspaljenog  ljubavlju,  a  njeno  srce  bi 
izgaralo  od  ljubavi.  Josip  bi  sve  pažljivo  promatrao 
i  vidio  je  raspaljenu  Mariju  u  licu  a  njeno  lice  je  bilo 
obasjano  svjetlom  te  bi  se  i  on  još  više  ražario  u  srcu. 
Kada  bi  Majka  Božja  vidjela  svoga  zaručnika  da  se  nalazi 
u  tim  poletima  ljubavi,  davala  bi  mu  u  ruke  božansko 
Dijete.  Tada  bi  Josip  Njega  privio  na  svoje  grudi  gdje 
je  bilo  njegovo  srce  zadovoljno  i  njegove  gorljive  želje 
udovoljene.  Često  bi  se  svetac  odmarao  slatko  sa  svojim 
Isusom  u  naručju,  a  Majka  Božja  bi  ga  motrila  vidjevši 
svoje  božansko  Dijete  i  uživala  što  je  ono  u  naručju 
Josipa,  te  što  se  Josipova  duša  slatko  odmara  u  naručju 
Božjem  uživajući  mir  i  slast  koji  se  kušaju  u  nebu  među 
blaženicima. 

12.  poglavlje:  Anđeo  je  u  snu  obavijestio  Josipa  da 
otputuje  iz  svoje  domovine  i  pođe  u  Egipat  skupa  sa 
Djetetom  i  Majkom  Božjom 

Zapovijed  egzila  -  Dok  je  Josip  razmišljao  sa  mirom  u 
srcu  da  se  zadrži  u  Nazaretu,  svom  zavičaju,  i  uživa  slast 
dragih  razgovora  sa  Isusom  i  ljubljenom  zaručnicom, 
čuo  je  obavijest  o  Herodovim  progonima  i  zapovijed 
koju  je  zli  i  oholi  kralj  izdao.  Svečevo  srce  je  pogodila 
duboka  bol  i  nije  znao  na  koji  način  da  je  se  oslobodi,  ali 
je  mislio  da  će  Bog  providjeti  u  tako  velikim  progonima. 
Razgovarao  je  sa  svojom  zaručnicom  koja  ga  je  utješila 
i  potakla  da  se  ne  boji  te  da  se  potpuno  preda  u  Božja 

dopuštenja.  Sv.  Josip  se  malo  smirio  a  noću  u  snu  anđeo 
mu  zapovjedi  da  uzme  Dijete  Isusa  i  njegovu  majku 
i  pođe  u  Egipat  i  zadrži  se  tamo  sve  dok  mu  On  ne 
zapovjedi  da  se  vrati.  Objasnio  mu  je  kako  Herod  brižno 
traži  Dijete  da  ga  ubije,  da  ubije  Otkupitelja.  Svetac  se 
probudi  sav  ožalošćen  jer  je  po  anđelu  dobio  sigurnost  o 
progonima  i  sa  svom  žurbom  pođe  plačući  Majci  Božjoj, 
pun  gorčine  i  objavi  joj  što  mu  je  anđeo  zapovjedio. 
Majka  Božja  je  bila  ponizna,  spremna  i  predana  a  Josip 
je  također  prihvatio  Božje  zapovijedi  i  sva  njegova 
muka  je  bila  u  tome  što  je  mislio  na  tolike  patnje  koje  će 
Otkupitelj  i  njegova  draga  Marija  morati  podnijeti.  Zato 
reče  Mariji: 

«0  moja  zaručnice,  tko  bi  ikada  mogao  misliti  da  ćemo 
odmah  na  dolasku  u  nas  zavičaj  biti  primorani  na  tako 
veliku  muku,  da  će  nas  ponovo  zapasti  putovanje  u  tako 
hladno  doba  godine,  da  ćemo  ići  u  tuđi  svijet  u  narod  koji 
nema  vjere?  Uistinu  moja  zaručnice,  to  je  zato  jer  nisam 
odgovorio  na  tolika  dobročinstva  i  milosti  koje  mi  je  Bog 
udijelio  i  to  je  uzrok  mojih  muka.  Ja  bih,  što  se  mene  tiče 
rado  ih  prihvatio  i  sjedinjujem  se  s  voljom  Božjom,  ali 
srce  mi  se  slama  na  pomisao  da  će  naš  Isus  toliko  trpjeti 
a  i  ti.  draga  zaručnice,  koliko  li  ćeš  trpjeti.» 

Majka  Božja  utješi  Josipa  uvjeravajući  ga  da  ona  rado 
polazi  jer  tako  vrši  volju  Božju,  da  je  i  ona  kušala  veliku 
muku  zbog  patnji  njenog  Isusa,  te  je  imala  samilosti 
i  shvaćala  Josipa,  ali  da  se  i  u  tome  trebaju  potpuno 
podložiti  volji  Božjoj  te  mu  reče: 

«Budi  siguran  da  je  Isus  došao  na  svijet  kako  bi  trpio, 
a  ne  kako  bi  se  odmarao  i  nije  mala  stvar  što  smo  mi 
Njegovi  pratitelji  u  trpljenjima.  Zato  trebamo  zahvaljivati 
i  za  ovu  situaciju. » 

Polazak  -  Ožalošćeni  Josip  se  utješi  i  žurno  sve 
uredi  tako  da  je  uzeo  ono  što  je  bilo  potrebno,  napravio 
mali  zavežljaj  koji  će  nositi  na  leđima,  a  Majka  Božja 
je  sa  sobom  uzela  povoje  svoga  Djeteta  s  onim  što  je 
smatrala  potrebnim.  Zatim  su  pošli  k  svome  Isusu  koji 
se  odmarao  te  su  se  pripremali  za  žurni  polazak.  Pošli 
su  noću  kao  izbjeglice,  žurnim  korakom,  a  Josip  se 
jako  bojao,  svetac  nije  znao  put  kojim  je  trebao  poći  u 
Egipat.  Zato  se  predao  u  Božju  providnost  i  zazvao  je 
pomoć  skupa  s  Marijom.  Pa  ipak  su  sigurno  kročili,  s 
pouzdanjem  da  će  ih  Bog  voditi  ravnim  putem  i  da  će 
ih  braniti  od  svakog  neprijatelja.  Majka  Božja  je  držala 
svoje  Dijete  u  naručju  i  Njemu  se  preporučivala.  Josip 
je  bio  zadivljen  djelima  i  Božanskim  odredbama  i  kako 
je  dopuštao  Bog  da  se  Otkupitelj  podloži  zapovijedima 
zemaljskog  kralja  i  pobjegne  kako  bi  se  oslobodio  od 
okrutnosti  progona  zloga  kralja  i  oholog  kakav  bijaše 
Herod.  Za  vrijeme  putovanja  razgovarao  je  o  tome  sa 
svojom  zaručnicom  koja  mu  je  mudro  odgovarala  da 
ga  je  shvaćala  i  dala  mu  da  spozna  kako  su  u  toj  prilici 
imali  mogućnost  prakticiranja  uzvišenih  čina  kreposti  tj. 
poniznosti,  predanja,  trpljenja,  strpljenja.  A  Josip  bi  se 
tješio  i  usvajao  bi  te  kreposti  sa  svom  velikodušnošću  i 
savršenstvom  te  je  govorio  svojoj  zaručnici: 

«0  zaručnice  moja,  koliko  su  uzvišeni  primjeri  kreposti 
koje  vjerujem  da  želi  svijetu  dati  naš  Otkupitelj  kad  ih  je 
počeo  prakticirati  čim  se  rodio.  Blago  nama  koji  smo 
prvi  da  Ga  slijedimo  i  nasljedujemo .» 

I  tako  se  Josip  poticao  na  trpljenje  i  prakticiranje  svih 
kreposti  a  imao  je  sa  sobom  primjer  svih  tih  kreposti. 
Zatim  bi  se  obratio  svome  Spasitelju  i  govorio: 

«0  moj  ljubljeni  Otkupitelju,  Ti  si  Učitelj  koji  me 
poučava  sigurnom  putu  u  nebo.  Ti  si  uzor  svih  kreposti. 
Daj  mi  milost  da  Te  savršeno  nasljedujem  i  shvaćam 
Tvoju  školu  istinske  znanosti.  Ti  koji  si  gospodar  svemira, 
Ti  najviši  Kralju  podlažeš  se  i  bježiš  zbog  progona 
jednoga  zloga  kralja  uz  toliko  neudobnosti  i  muke.  a  ja 
da  se  žalim?  Nikada,  moj  Gospodine,  klanjam  se  Tvojim 
dopuštenjima,  slijedim  Tvoje  stope  i  prihvaćam  Tvoju 
volju. » 

Muke  i  radosti  -  Tako  je  Josip  razgovarao  sa  svojim 
utjelovljenim  Bogom  i  iskazivao  Mu  želje  svoga  srca 
koje  je  željelo  puno  Ga  ljubiti  te  da  Ga  sva  druga 
stvorenja  spoznaju,  ljube  i  klanjaju  Mu  se.  Zatim  Mu  je 
Josip  govorio: 

«Evo  moj  Isuse,  ja  žudim  da  ti  budeš  spoznat  i  ljubljen. 
Vidim  da  si  progonjen  sve  do  smrti.  Želim  učiniti  sve  što 
mogu  da  Ti  ne  trpiš,  a  usprkos  toga  zapada  me  vidjeti 
Te  među  tolikim  patnjama.  Kako  se  slama  moje  srce  od 
boli  vidjevši  Tebe,  nježnog  i  osjećajnog  dječačića,  kako 
moraš  bježati  i  trpjeti  hladnoću  i  sve  neudobnosti.  Dragi 
moj  Spasitelju,  ako  Ti  toliko  trpiš  u  tako  mladoj  dobi, 
kad  si  se  tek  nedavno  rodio,  što  će  tek  biti  kada  porasteš? 
Kako  će  moje  srce  podnijeti  da  sve  to  vidi?» 

I  Josip  bi  počeo  gorko  plakati  a  božansko  Dijete  bi 
nadahnjivalo  Majku  Božju  da  Ga  dade  u  naručje  svome 
Josip  i  ona  mu  Ga  je  davala.  A  Josip  prihvaćajući  Ga  u 
svoje  krilo  bio  bi  utješen.  Isus  bi  govorio  njegovu  srcu, 
tješio  ga,  raspaljivao  želju  da  trpi  i  poticao  ga  na  sve  jaču 
i  jaču  ljubav.  Josip  je  bio  utješen  sa  Isusom  na  svojim 
grudima  te  bi  Mu  govorio: 

«Kako  je  lijepa  moja  sudbina  da  mogu  u  naručju 
držati  Stvoritelja  svega  svijeta.  Kralja  neba  i  zemlje. 
O,  nebesa,  ne  zavidim  vam  na  vašoj  sudbini  jer  ako  vi 
uživate  gledajući  otvoreno  Boga,  ja  Ga  držim,  Njega 
koji  je  postao  čovjekom  i  grlim  Ga  na  svojim  grudima. » 

Svetac  je  osjetio  da  je  jako  lagan  na  svom  putovanju 
kad  bi  imao  Isusa  u  naručju.  Izgledalo  mu  je  kao  da  lebdi 
te  je  bio  sa  velikom  utjehom  svoga  duha  i  u  moru  slasti.  I 
to  je  pripovijedao  Mariji  te  ju  je  pitao  da  li  je  Dijete  Isus 
uzrokovalo  iste  učinke  kad  je  bilo  kod  nje,  a  Ona  bi  mu 
s  puno  milosti  odgovarala: 

«Ne  znaš  li  kako  je  naš  Bog  velikodušan  u  svim  svojim 
milostima?  Možeš  vjerovati  da  je  to  puno  više  sa  mnom 
jer  sam  njegova  ponizna  službenica,  a  On  se  udostojao 
da  me  izabere  za  Majku? » 

Josip  bi  uživao  čuvši  te  riječi  jer  je  već  pokušavao 
zamisliti  koliko  bi  uživala  Ona  sa  svojim  božanskim 
Sinom  ako  je  već  on  uživao  toliko  noseći  Ga  i  smatrao 
se  beskorisnim  slugom  i  nezaslužnim  za  svaku  milost  i 
svaki  dar. 

Muke  na  putovanju  -  Josip  je  trpio  puno  muke  na 
tom  putovanju  skupa  sa  svojom  zaručnicom  Marijom 
i  Isusom.  Bila  je  to  hladna  dob  godine,  često  su  bili 

usred  polja  bez  ikakvog  zaklona  i  trebali  su  prenoćiti  na 
otvorenom.  Josip  se  mnogo  žalio  zbog  toga,  zbog  ljubavi 
prema  Isusu  i  Majci  Božjoj.  Trudio  se  da  napravi  od 
svog  plašta  na  neki  način  kao  Šator  kako  bi  se  zaklonili, 
te  bi  tu  proveli  cijelu  noć  tijekom  koje  bi  pjevali  Božje 
himne  i  kratko  vrijeme  bi  se  odmorili.  Sledili  su  se  od 
hladnoće  jer  nije  bilo  načina  da  se  ugriju.  Božanska 
providnost  nije  ih  prestajala  tješiti  kada  je  izgledalo  da 
ne  će  više  podnijeti  ta  trpljenja  i  dok  su  razgovarali  o 
beskrajnoj  Božjoj  ljubavi  koju  je  imao  prema  ljudskom 
rodu,  njihovo  srce  bi  se  rastaljivalo  tako  da  bi  se  toplina 
širila  i  na  njihovo  tijelo,  te  su  se  na  taj  način  ugrijali, 
više  nego  da  su  bili  uz  vatru.  Zato  su  skupa  zahvaljivali 
Gospodinu  koji  ih  je  s  toliko  ljubavi  tješio.  Trpjeli  su 
često  glad  i  žeđ  i  bili  po  cijele  dane  bez  hrane,  ponekada 
bi  u  polju  našli  neke  trave  i  biljke  kojima  je  Bog  dao 
ukus  svojom  milošću  tako  da  su  izgledale  jako  ukusne  i 
one  bi  bile  njihova  hrana.  Pili  bi  kada  bi  se  našli  uz  neki 
potočić  što  se  događalo  rijetko.  Pa  ipak,  trpjeli  su  sve  sa 
puno  radosti  u  svom  srcu  jer  misao  da  imaju  sa  sobom 
Isusa  sve  je  zaslađivala.  Ponekad  bi  bili  na  otvorenom  na 
snijegu  i  hladnoći  i  zato  su  jako  trpjeli.  U  tim  prilikama 
anđeli  poslani  od  Boga  donosili  bi  im  potrebnu  hranu 
i  tako  su  se  malo  krijepili.  Oni  su  se  divili  kako  se 
božanska  providnost  za  njih  brine,  da  providi  prema 
potrebama  koje  su  imali  tamo  gdje  nije  bilo  ljudske 
pomoći.  Puno  puta  su  trpjeli  glad  a  da  nisu  ništa  imali, 
a  Bog  je  to  dopuštao  kao  kušnju  u  njihovim  patnjama,  u 
predanosti,  u  vjeri,  te  bi  im  davao  takvo  zasićenje  da  je 
njima  izgledalo  kao  da  su  se  slasno  najeli.  Uistinu,  puno 

su  trpjeli,  ali  su  se  i  puno  tješili  nakon  trpljenja  i  skupa 
su  slavili  Boga  zbog  dobra  koje  je  njima  slao  kao  i  zbog 
onoga  stoje  dopuštao  da  trpe. 

Očinska  briga  sv.  Josipa  -  Josip  je  bio  pažljiv  i 
bojažljiv  za  svoga  malog  Isusa  koji  je  trpio  hladnoću. 
Kada  gaje  Majka  Božja  držala  u  naručju,  često  je  molio 
da  se  osjeća  kao  na  toplome  jer  je  bilo  hladno.  Majka 
Božja  je  imala  samilosti,  tješila  ga  govoreći  mu  da  joj 
je  toplo  i  da  je  dobro  obučena.  Ponekada  bi  shvatio 
ipak  da  se  božansko  Dijete  smrzavalo  od  hladnoće  te  se 
žalostio  i  plakao  gorko  jer  nije  mogao  naći  načina  kako 
da  Ga  ugrije.  Božansko  Dijete  ga  je  tješilo  tako  da  je 
nadahnjivalo  Majku  Božju  da  ga  dade  u  naručje  svom 
ljubljenom  Josipu.  On  bi  Ga  primao  s  puno  nježnosti  i 
ljubavi,  živom  željom  da  Mu  daruje  svoju  toplinu  i  ugrije 
Ga.  Uistinu,  Otkupitelj  je  to  prihvaćao  i  ugrijao  se  na 
plamenu  ljubavi  koja  je  gorjela  u  srcu  sv.  Josipa,  a  svetac 
bi  bio  sav  utješen.  Zatim  bi  to  govorio  svojoj  zaručnici 
koja  se  radovala  i  zahvaljivala  Bogu. 

Josip  je  ismijan  -  Josip  je  trpio  zbog  mnogih  pogrda 
i  uvredljivih  riječi  onih  kod  kojih  bi  nekada  prenoćili 
jer  su  ponekada  nailazili  na  neka  mjesta,  u  njih  ulazili 
kako  bi  proveli  noć  i  ne  bi  bili  na  otvorenom.  Vlasnici  tih 
svratišta  bi  se  divili  i  motrili  ljepotu,  ozbiljnost,  milost  i 
Čednost  Majke  Božje,  te  bi  se  okretali  protiv  sv.  Josipa 
govoreći  daje  lišen  razuma  što  vodi  svoju  tako  dražesnu 
zaručnicu  po  tom  tako  hladnom  vremenu.  Smatrali  su 
Josipa  lutalicom,  ismijavali  ga  i  vrijeđali.  Svetac  bi 
šutio  i  nije  se  opravdavao,  sve  je  trpio  s  puno  strpljenja  i 

prikazivao  to  svome  Bogu  i  iz  ljubavi  je  sve  podnosio,  a 
u  sebi  bi  govorio  Bogu: 

«0  moj  Bože,  Ti  znaš  sve  zbog  kojega  razloga  putujem, 
ne  zbog  bilo  čega  drugoga  nego  samo  iz  poslušnosti  Tebi. 
Zbog  toga  ne  marim  što  se  prema  meni  loše  ponašaju, 
samo  da  se  prema  mojoj  dragoj  zaručnici  i  mome  Isusu 
ponašaju  s  poštovanjem. » 

Zatim  bi  se  povlačio  sa  svojom  zaručnicom  te  bi 
izlijevao  pred  njom  bol  svoga  srca  i  govorio: 

«0  moja  zaručnice,  riječi  koje  čujem  protiv  sebe  su 
kao  mačevi  koji  probijaju  moje  srce.  One  uistinu  govore 
istinu  tj.  da  te  vodim  u  ove  krajeve  uz  toliko  trpljenja 
te  izgleda  da  sam  okrutan,  bez  samilosti  prema  tvojoj 
ljupkosti,  ali  trebam  slušati  zapovijedi  našega  Boga  koji 
tako  hoće  i  to  me  tješi  u  tolikim  mukama  koje  kušam. 
Pristajem  uz  volju  Božju  i  to  me  umiruje.  A  što  bi  tek  rekli 
i  što  bi  učinili  od  mene  da  znaju  tko  si  ti  i  tko  je  Dijete 
koje  nosiš  u  svojim  rukama?  Sigurno  bi  me  ubili. » 

Majka  Božja  ga  je  tješila  i  poticala  na  strpljenje 
te  je  govorila  Josipu  da  se  raduje  zbog  progona  jer  je 
Bog  dopuštao  sve  to  kako  bi  ga  stavio  na  kušnju  i  dao 
mu  priliku  da  poraste  u  zaslugama.  Uistinu,  svetac 
je  zasluživao  puno  trpeći  sve  s  predanjem  i  tako  je 
bio  jako  Bogu  po  volji  koji  ga  je  sve  više  obogaćivao 
zaslugama. 

Josipova  ljubav  prema  bližnjemu  -  I  na  ovome 
putovanju  Josip  je  imao  prilike  vježbati  se  u  ljubavi  prema 
bližnjemu  jer  kada  su  trebali  ući  u  neko  mjesto  kako  bi 
se  sklonili,  molio  je  Isusa  za  ljude  koji  su  tamo  boravili 

da  se  udostoji  prosvijetliti  ih  i  da  im  učini  neko  dobro. 
I  uistinu.  Otkupitelj  nikada  nije  ulazio  u  neko  mjesto  a 
da  nije  udjeljivao  milosti  stanovnicima  tog  mjesta.  Na 
poseban  način  bi  davao  zdravlje  bolesnima  koji  su  tamo 
bili  iako  nisu  shvaćali  otkuda  proizlazi  to  njihovo  veliko 
dobro.  Primijetili  su  da  je  Josipa  jako  brižan  i  pokazivao 
je  pažnju  i  ljubav  prema  bolesnima,  posebno  prema 
umirućima,  a  on  bi  iskazivao  goruće  prošnje  svome 
Isusu.  Kada  bi  se  nalazili  u  mjestima  nevjernika,  govorio 
bi  svome  Isusu  da  se  udostoji  ozdraviti  bolesne  koji  su 
tamo  bili  jer  se  nadao  da  će  se  oni  vremenom  obratiti 
i  prihvatiti  pravu  vjeru  koju  je  dijete  Isus  donijelo  na 
svijet,  a  Isus  bi  ga  uslišavao. 

Đavao  drhti  -  Pakleni  neprijatelj  je  bjesnio  jer  je  vidio 
da  je  lišen  snage  i  nije  se  mogao  približiti  našem  Josipu 
kako  bi  ga  mučio  kao  što  je  želio  jer  je  snaga  božanske 
kreposti  držala  njega  daleko  te  je  bio  jako  potišten,  ali  se 
on  još  više  razbjesnio  jer  nije  mogao  shvatiti  otkuda  sve 
to  proizlazi.  Pa  ipak  đavao  nije  htio  propustiti  a  da  ne 
žalosti  sveca  kada  bi  Bog  to  dopustio,  a  sve  to  kako  bi  sv. 
Josip  zadobio  više  zasluga.  Kada  bi  se  približavao  nekom 
mjestu  ili  dvorcu,  đavao  bi  poticao  zločeste  stanovnike 
tog  mjesta  da  se  loše  ponašaju  prema  sv.  Josipu  i  uistinu 
to  mu  je  i  uspijevalo  jer  je  u  mnogim  mjestima  Josip 
bio  loše  primljen.  Negdje  su  ga  čak  protjerali  van  mjesta 
s  ružnim  riječima  i  uvredljivim  izrazima.  Na  drugim 
mjestima  bi  mu  odbijali  dati  malo  hrane.  Ali  svetac 
je  sve  trpio  s  puno  strpljenja  i  velikodušnosti.  Zato  je 
neprijatelj  ostajao  zbunjen  i  povlačio  se  još  bjesniji  nego 

ikada  prije.  Nije  odustajao  od  svojih  pokušaja  niti  se 
smirivao  misleći  da  će  pokrenuti  veći  rat  u  prilikama 
koje  je  pažljivo  iščekivao. 

U  klanjanju  -Ponekada,  budući  da  su  bili  ožalošćeni 
zbog  hladnoće,  gladi  i  žeđi,  a  nisu  imali  Čime  nahraniti  se 
niti  se  gdje  skloniti,  sveti  zaručnici  bi  se  povlačili  u  neku 
pećinu  gdje  bi  se  zadržali  te  bi  sjeli  na  zemlju  ili  se  malo 
ispružili,  a  Majka  Božja  bi  svoga  Isusa  stavila  na  zemlju, 
na  plašt  svoga  Josipa,  zatim  bi  njih  oboje  klekli  i  klanjali 
Mu  se.  Božansko  Dijete  ih  je  gledalo  ljupkoga  lica  s 
osmijehom.  Oni  bi  motrili  to  božansko  lice  i  zaljubljivali 
bi  se  u  njegovu  ljepotu  i  tako  motreći  padali  bi  u  ekstazu 
zbog  radosti,  a  u  toj  ekstazi  njihov  duh  bi  bio  ispunjen 
slašću  i  radošću,  te  su  shvaćali  uzvišena  otajstva.  Tako  bi 
se  ugrijali  i  nasitili  čak  i  u  tijelu,  te  bi  se  vraćali  iz  ekstaze 
osnaženi,  uzimali  svoga  Isusa  i  polazili  ponovno  na  put 
slaveći  i  zahvaljujući  Bogu  koji  ih  je  toliko  darivao  i 
tješio.  Majka  Božja  bi  pjevala  slatke  pjesme,  a  sretni 
Josip  kušao  puno  utjehe  i  plakao  od  radosti  zbog  onoga 
stoje  osjećao  njegov  duh. 

Suze  Isusove  i  Josipove  -  Puno  puta  Josip  je  osjetio 
veliku  žalost  dok  je  putovao  jer  bi  iznenada  božansko 
Dijete  počelo  gorko  plakati  kao  što  to  čine  i  sva  druga 
djeca  kada  puno  trpe.  I  Dijete  Isus  je  puno  trpjelo,  ali 
Njegov  plač  je  bio  uzrokovan  uvredama  koje  se  nanose 
Njegovom  božanskom  Ocu,  a  Josip  nije  to  primjećivao 
i  držao  je  da  plače  zbog  trpljenja,  a  posebno  zbog  velike 
hladnoće.  Tako  se  svetac  jako  žalostio  i  to  je  ranjavalo 
njegovo  srce,  gorko  je  plakao  skupa  s  Majkom  Božjom.  A 

ona  bi  otkrivala  Josipu  uzrok  Isusova  plača  i  onoga  svoga 
tj.  da  su  uzrok  njihova  plača  bile  uvrede  koje  se  nanose 
Bogu  te  je  poticala  Josipa  da  se  i  on  pridruži  božanskom 
Djetetu  u  tome  prikazujući  svoje  suze  vječnome  Ocu 
sjedinjene  s  onim  Isusovim  i  moli  za  obraćenje  grešnika, 
što  je  Josip  i  činio  s  puno  ljubavi  i  suzaa.  Nakon  toga 
zahvaljivao  je  Mariji  što  mu  je  to  objavila  i  podučila 
ga,  a  ona  mu  je  odgovarala  sa  puno  milosti  govoreći 
da  sve  zahvale  i  slave  uputi  Bogu  jer  sve  moraju  biti 
Njemu  usmjerene  jer  je  On  darovatelj  svakoga  dobra. 
Svetac  je  to  Činio  s  puno  ljubavi,  a  njegova  zaručnica  se 
sjedinjavala  s  njim  u  tim  činima. 

Teško  putovanje  -  Ovo  putovanje  bilo  je  dugo  i 
teško  za  sv.  obitelj.  Trebali  su  puno  trpjeti,  ali  su  uživali 
i  božanske  darove.  Često  su  bili  odmoreni  po  Božjoj 
velikodušnosti.  Uživanje  koje  su  kušali  u  društvu  svoga 
Isusa  je  bilo  veliko  i  to  je  bilo  dovoljno  da  zasladi  svaku 
gorčinu  koju  su  proživljavali  i  podnosili  radosno  ma 
kako  bilo  veliko  to  trpljenje. 

13.  poglavlje:  Sv.  Josip  dolazi  u  Egipat  skupa  sa 
Majkom  Božjom  i  Djetetom  Isusom 

Nakon  puno  trpljenja  zbog  dugoga  puta  sv.  obitelj  je 
došla  u  Egipat.  Josip  je  osjetio  veliku  žalost  jer  je  trebao 
ući  u  grad  i  naći  mjesto  za  boravak  svojoj  zaručnici  i 
božanskom  Djetetu.  Svetac  se  bojao  jer  je  taj  narod  bio 
poganski  i  nisu  bili  vjernici  te  su  mogli  loše  postupati 
prema  njegovoj  zaručnici  i  Isusu,  te  je  toplo  molio  Boga 

proseći  milost  da  ako  bi  trebali  trpjeti  protivljenja  i  muke 
da  ih  trpi  samo  on.  Govorio  je: 

«j Bože  moj,  ne  dopusti  nikada  da  tvoj  Sin  i  njegova  sv. 
Majka  trebaju  trpjeti  zbog  nekih  uvreda.  Evo  moje  osobe, 
ja  se  prikazujem  da  sve  trpim,  samo  da  oni  ne  bi  trpjeli. 
Ne  moraju  oni,  Bože  moj,  biti  progonjeni,  previše je  velika 
njihova  nevinost,  njihova  zasluga,  njihove  kreposti.  Ja, 
beskorisni  i  bijedni  sluga,  zaslužujem  progonstvo  i  zlo. 
Neka  se  meni  dogodi,  a  ne  njima. » 

Tako  i  još  više  govorio  je  sv.  Josip  svim  srcem  Bogu, 
a  iskazivao  je  svoj  strah  Majci  Božjoj  koja  gaje  tješila  i 
poticala  da  se  ne  boji.  Ona  mu  je  govorila: 

«Ne  boj  se,  Josipe,  imamo  Boga  s  nama.  Imajmo 
povjerenja  u  Njega.  On  nas  je  poslao  ovamo.  On 
će  providjeti  kao  što  je  do  sada  providio  s  toliko 
velikodušnosti.  Mi  smo  već  iskusili  koliko  je  velika  Božja 
briga  za  nas,  čega  se  trebamo  bojati?  Bog  je  s  nama, 
to  nam  treba  biti  dosta  kako  bismo  bili  mirni  u  svim 
prilikama  i  opasnostima. » 

Padaju  idoli  -  Josip  je  bio  ohrabren  riječima  svoje 
zaručnice  a  još  više  Božjom  milošću  te  se  hrabro  uputio 
u  grad.  Kad  su  ušli,  na  zemlju  su  pali  idoli  kojima  su  se 
klanjali  ti  zasljepljeni  ljudi  toga  naroda.  To  je  potreslo 
cijeli  grad  iako  nisu  shvatili  otkuda  je  to  proizašlo  niti 
su  mogli  razumjeti  da  među  njih  ulazi  istinski  Bog  te  je 
svojom  moći  razbio  sve  lažne  bogove. 

Bijes  đavla  -  Đavao  je  odredio  da  će  progoniti  sveca 
sa  njegovom  zaručnicom.  Kada  je  vidio  da  su  se  približili 
gradu,  kako  je  on  imao  vlast  nad  tim  gradom,  mislio 

je  da  može  progoniti  svete  hodočasnike  te  je  bio  sav 
radostan,  ali  je  ostao  zbunjen  i  potpuno  ponižen  moći  i 
snagom  koja  je  bila  iznad  njega  i  budući  da  su  idoli  pali 
na  zemlju,  bio  je  primoran  bježati.  Zbog  toga  je  bjesnio 
još  više.  I  uistinu,  potakao  je  puno  osoba  protiv  svetih 
hodočasnika  Marije,  Josipa  i  Isusa,  ali  im  nije  mogao 
naškoditi.  Budući  da  su  bili  tako  siromašni,  ponizni, 
čedni,  stanovnici  toga  grada  nisu  mogli  vjerovati  da  su 
oni  uzrokovali  to  zlo  što  se  dogodilo  iako  ih  je  đavao 
jako  poticao. 

Sv.  Josip  je  opet  ismijavan  -  Pa  ipak,  Josipa  su 
ismijavali,  vrijeđali,  neki  perfidniji  nisu  ga  htjeli  uopće 
u  svome  gradu.  Ipak  nije  nedostajalo  ni  onih  koji  su 
imali  blagu  dušu  i  samilost  te  su  ih  branili  i  govorili  im 
neka  ostanu  jer  će  naći  načina  kako  živjeti.  Činili  su  to 
iz  samilosti  prema  Majci  Božjoj  jer  su  je  vidjeli  da  je 
bila  rijetko  lijepa,  čedna,  milosna  i  nisu  mogli  a  da  ne 
kušaju  samilost  i  neku  dobru  volju  prema  njoj.  Skoro 
su  zavidjeti  sudbini  sv.  Josipa  koji  je  imao  Mariju  za 
svoju  družicu,  ali  nikome  od  njih  nije  došlo  na  pamet  da 
Mariju  oduzmu  Josipu,  niti  bilo  koja  putena  misao,  nego 
su  se  samo  divili  i  uživali  vidjevši  je  tako  lijepu,  ljupku, 
te  su  je  gledali  s  divljenjem.  Josip  je  trpio  sve  uvrede  i 
poniženja,  uvredljive  riječi  od  nekih  koji  su  bili  zločesti, 
a  trpio  je  to  sa  puno  strpljenja,  a  s  druge  strane  uživao 
dobru  volju  onih  koji  su  pokazivali  poštovanje  prema 
rijetkim  privilegijama  i  kvalitetima  njegove  zaručnice. 
On  je  jako  uživao  u  svom  srcu  vidjevši  kako  su  na  ulaz 
Božjeg  Djeteta  pali  idoli  kojima  su  se  ti  ljudi  klanjali. 

te  se  jako  ponadao  da  će  se  s  vremenom  taj  nevjerni 
narod  klanjati  pravome  Bogu.  Zbog  toga  je  uživao,  a  te 
svoje  osjećaje  je  kazao  i  Majci  Božjoj  koja  je  to  mudro 
odobravala  te  su  skupa  zahvaljivali  Bogu. 

Traže  svratište  -  Sv.  zaručnici  išli  su  po  gradu  i  nisu 
znali  gdje  bi  se  sklonili.  Tražili  su  neko  mjesto  za  odmor, 
ali  ga  nisu  nalazili.  Josip  se  žalostio  zbog  ljubavi  prema 
Isusu  i  Majci  Božjoj,  te  se  sjećao  kako  u  Betlehemu  nisu 
pronašli  svratište  iako  je  imao  prijatelja  i  rođaka  u  tom 
gradu.  Zbog  toga  se  okrenuo  prema  svome  Bogu  i  molio 
Njegovu  pomoć  u  toj  velikoj  potrebi  te  je  govorio: 

«Nisam  našao  mjesto  da  se  sklonimo  u  vjernome 
narodu  i  među  rođacima,  a  što  će  sada  biti  ovdje  među 
barbarima  i  nevjernicima?  Bože  moj,  ovdje  nam  treba 
Tvoja  moć,  pomozi  svome  sluzi  da  može  odvesti  na 
sigurno  Tvoga  jedinorođenca  i  Njegovu  majku  koje  si  mi 
dao  na  čuvanje. » 

Bog  je  Čuo  prošnje  svoga  vjernoga  sluge  te  je  učinio 
da  susretne  jednu  osobu  koja  je  imala  samilosti  prema 
Majci  Božjoj  kad  ju  je  vidjela  ljupku  i  rijetko  lijepu, 
te  se  potrudi  naći  njima  neko  svratište.  Našli  su  jednu 
malu  kućicu  na  mjestu  koje  je  bilo  povučeno  te  su  mogli 
živjeti  više  u  miru.  Svetac  je  prihvatio  te  izraze  ljubavi 
iako  su  bili  od  nevjernih  ljudi  te  nije  propustio  da  moli 
Boga  da  im  nadoknadi  za  ljubav  koju  su  njima  iskazali. 
Nakon  što  su  se  povukli  u  tu  malu  kućicu.  Dijete  Isus, 
sv.  Djevica  Marija  i  Josip  su  se  odmorili  i  zahvaljivali 
Bogu  za  dobročinstvo  koje  im  je  udijelio,  što  su  došli  u 
to  mjesto  te  što  je  Bog  providio  to  malo  udobnosti  kako 
bi  mogli  biti  u  miru  i  odmoriti  se. 

Uzbuna  u  gradu  -  Sav  grad  je  bio  uzbuđen  zbog 
toga  što  su  se  srušili  idoli,  a  naši  sv.  hodočasnici  su  se 
povukli  i  odmarali  u  miru,  zahvaljivali  Bogu  zbog  svega 
što  je  učinio.  Ipak  te  večeri  Josip  se  nije  usudio  izaći 
iz  kuće  kako  bi  tražio  malo  milodara  da  se  nahrane,  ali 
Bog  je  providio  kao  i  obično  u  svim  njihovim  velikim 
potrebama.  Josip  bi  govorio  svojoj  zaručnici: 

«Kako  ćemo,  moja  zaručnice,  pronaći  potrebnu  hranu? 
Kome  bih  se  mogao  obratiti  kad  je  sav  grad  uzbuđen? 
Bojim  se  mnogih  neprikladnosti  i  mislim  da  je  bolje  da 
budemo  povučeni  u  miru  jer  ako  se  pokažem,  tko  zna  što 
bi  mogli  učiniti  od  mene?» 

Majka  Božja  ga  je  hrabrila  da  bude  velikodušan  i 
sve  trpi  Bogu  za  ljubav  koji  će  toliko  trpjeti  za  spasenje 
ljudskoga  roda.  Svetac  se  ohrabri  te  je  strpljivo  trpio 
neudobnosti,  progonstva  i  muke,  ali  ipak  je  bio  jako 
pogođen  velikim  siromaštvom  u  kojem  je  bio  Sin  Božji  i 
njegova  Majka  Marija  te  se  zbog  toga  žalostio.  Posebno 
kada  nije  imao  načina  da  im  providi  potrebno,  te  je 
zbog  toga  svetac  gledao  po  kući  i  vidjevši  tako  veliko 
siromaštvo  uzdisao  i  govorio  sam  sebi: 

«Nije  to  štala  Betlehema,  ovdje  smo  barem  pod 
krovom.  Budući  da  tako  hoće  Bog,  trebam  i  ja  to  htjeti 
i  ako  se  utjelovljeni  Sin  Božji  udostojio  boraviti  na  tako 
siromašnom  i  bijednom  mjestu,  i  ja  trebam  to  prihvatiti 
između  ostalog  ne  zbog  mene,  jer  zadovoljan  sam  s  onim 
što  mi  Bog  daruje.  Žao  mi  je  samo  zbog  trpljenja  moga 
Isusa  i  moje  zaručnice,  ali  ako  se  tako  sviđa  Bogu,  treba 
se  svidjeti  sve  to  i  meni.» 

Tako  se  sv.  Josip  tješio.  Cijelu  su  noć  proveli 
djelomično  slaveći  Boga,  mo treći  Njegovu  ljepotu  i 
milost,  svog  ljubljenog  Isusa  koji  ih  je  tješio  u  svemu, 
ispunjao  njihova  srca  radošću,  a  djelomično  u  kratkom 
odmoru  u  snu,  a  plašt  sv.  Josipa  im  je  služio  kao  krevet 
božanskom  Djetešcu  jer  nisu  imali  drugo. 

Sv.  Josip  ide  tražiti  milostinju  -  Sljedeće  jutro  nakon 
Što  su  slavili  Boga,  Josip  se  ohrabrio  te  je  na  savjet  svoje 
zaručnice  i  uz  dopuštenje  i  blagoslov  Isusa,  izašao  iz 
kuće  i  išao  ulicom  tražeći  nešto  za  hranu  koju  je  ubrzo 
i  našao.  Nije  nedostajalo  onih  koji  su  imali  samilosti 
i  pribavili  i  providjeli  za  njihove  potrebe.  Bog  je  to 
dopustio  kao  utjehu  svome  vjernome  Josipu  koji,  iako  se 
nalazio  među  nevjernim  narodom,  ipak  je  našao  u  tom 
gradu  one  koji  su  bili  spremni  na  ljubav,  a  to  nije  mogao 
naći  u  Betlehemu  među  svojim  rođacima.  Kada  je  svetac 
našao  sve  što  mu  je  bilo  potrebno  za  hranu,  bilo  njemu 
ili  njegovoj  zaručnici  ili  Djetetu,  vratio  se  u  kućicu  sav 
zadovoljan  kako  bi  o  tome  obavijestio  Majku  Božju  koja 
je  zbog  toga  bila  utješena  te  su  skupa  zahvaljivali  svome 
Bogu. 

Stol  siromaha  -  Sv.  zaručnici  su  se  hranili  s  užitkom 
iako  su  to  bile  jednostavne  namirnice  i  hrana,  zahvaljivali 
su  Božjoj  providnosti  zbog  tolike  velikodušnosti  koja  ih 
je  pomagala  a  Josip  je  govorio  Mariji: 

«0  moja  zaručnice,  vjerujem  da  će  nam  biti  dobro  u 
ovom  gradu  iako  je  grad  nevjernika,  te  da  ćemo  moći 
dobro  živjeti,  bolje  nego  u  Betlehemu. » 

Majka  Božja  je  zbog  tih  riječi  slavila  Božju  dobrotu  i 
velikodušnost  te  mu  govorila: 

« Vidiš  kako  je  istina  da  se  Bog  na  poseban  način  za 
nas  brine,  iako  smo  u  tuđoj  zemlji.  On  proviđa  nama  sve 
potrebno. » 

I  tada  bi  počeli  razgovarati  o  lijepoj  sudbini  onih 
koji  imaju  povjerenja  u  Boga  u  svim  prilikama  jer 
Bog  ne  napušta  one  koji  Njemu  vjeruju.  Divili  su  se 
zatim  Isusu  koji  je  bio  sav  radostan,  a  Josip  Ga  je 
promatrao  kada  bi  se  nalazio  u  nekoj  potrebi.  Isus 
bi  tada  bio  radostan  više  nego  ikada  pokazujući  da 
uživa  trpeći  i  u  toj  maloj  dobi.  Naš  svetac  shvaćao 
je  koliko  njegov  Isus  ljubi  siromaštvo.  Zbog  toga  se 
Josip  trudio  da  ga  nasljeduje,  te  je  i  on  počeo  uživati  u 
siromaštvu  i  oskudici. 

Gorljivost  sv.  Josipa  -  Kao  što  smo  već  rekli,  naš 
Josip  je  često  molio  svoga  Boga  za  obraćenje  grešnika. 
Sa  puno  ustrajnosti  je  molio  kad  je  znao  da  ih  je  bilo 
tu  negdje  i  nije  se  smirivao  dok  ne  bi  zadobio  ono  što 
je  želio.  Puno  više  je  gajio  ovu  veliku  ljubav  prema 
svome  bližnjemu  sada  kada  je  bio  među  nevjernicima, 
gorljivo  je  želio  da  dođu  do  spoznaje  istinskoga  Boga. 
Sama  misao  koju  je  imao  svetac  da  se  nalazi  među 
nevjernicima,  tolikim  neprijateljima  Božjim  koji  Ga 
nisu  spoznavali  niti  Mu  se  klanjali,  uzrokovala  je  obilne 
suze  u  očima  sv.  Josipa  i  duboke  uzdahe  njegova  srca  a 
on  se  sav  zalagao  i  molio  svoga  Boga  za  obraćenje  toga 
zasljepljenog  naroda  i  da  bi  to  bolje  činio,  sjedinjavao  je 
svoju  molitvu  s  molitvom  Majke  Božje.  Skupa  su  prosili 
Boga  sa  nadom  da  će  ih  Bog  uslišati.  Josip  je  govorio 
svojoj  zaručnici: 

« Zaručnice  moja,  ja  sam  siguran  da  će  Bog  učiniti 
puno  milosti  ovome  narodu  jer  je  izabrao  da  dođe  tu 
boraviti  i  tko  zna  koliko  vremena  će  tu  boraviti.  A  ako 
su  na  Njegov  prvi  dolazak  na  zemlju  pali  idoli,  koliko 
više  dobra  će  biti  po  Njegovom  boravku  ovdje.  To  me 
jako  tješi  i  potiče  da  nastavim  svoje  prošnje,  a  naš  Bog 
nadoknadit  će  sve  ono  što  se  čini  Njemu  za  ljubav  makar 
to  bilo  i  u  malim  stvarima  i  nadoknadit  će  ovom  narodu 
koji  nam  je  dao  boravak.  Vidi  se  da  ima  onih  koji  daju 
milostinju  dobra  srca  i  sa  samilosti  prema  siromaštvu  u 
kome  se  mi  nalazimo. » 

Majka  Božja  je  slušala  sve  ovo  s  radošću  i  odgovarala 
svome  Josipu  sa  velikom  razboritošću  i  s  ljubavlju 
odobravala  njegove  osjećaje.  A  Josip  bi  kušao  puno 
utjehe  i  bio  više  potaknut  te  je  govorio  svojoj  zaručnici: 

«0  moja  zaručnice,  kada  ovi  ljudi  budu  motrili  naše 
ponašanje  i  čuli  tvoje  riječi,  bit  će  nemoguće  da  se  ne 
pokrenu  da  te  ljube  i  požele  biti  s  tobom.  Dosta  je  da 
neka  osoba  s  tobom  razgovara  kako  bi  s  vremenom 
došla  do  toga  da  se  divi  tvojim  krepostima  i  ne  sumnjam 
da  će  se  to  dogoditi  i  tako  će  doći  do  prilike  da  budu 
prosvijetljeni  barem  neki,  oni  koji  su  nam  susjedi,  koji 
imaju  dobru  volju,  a  oni  će  zatim  to  pokazivati  drugima 
i  donijeti  neko  dobro  dušama  onih  kojima  će  ih  dragi 
Bog  poslati.  Tako  će  po  tebi  oni  biti  prosvijetljeni  i 
doći  do  spoznaje  istinskoga  Boga.  Ja  sam  slab  i  nisam 
sposoban  ni  za  kakvo  dobro  s  mojim  nagovorima,  ali 
često  s  vremenom  i  ja  ću  se  založiti  u  tome  kako  bih 
se  potrudio  da  spoznaju  istinskoga  Boga  oni  koji  dođu 
da  razgovaraju  sa  mnom  i  koji  se  pokažu  ljubaznima  i 

otvorenima.  Naš  Bog  će  nam  dati  snage  da  to  možemo 
učiniti  i  dat  će  jakost  i  krepost  mojim  riječima  da  dođu 
do  srca  onih  s  kojima  ću  razgovarati. » 

Majka  Božja  je  uvjeravala  Josipa  o  Božjoj  pomoći 
u  svom  njegovom  djelovanju  te  da  će  On  dati  snagu 
njegovim  riječima  a  Josip  bi  u  tome  jako  uživao  te  su  to 
bili  njegovi  prvi  takvi  osjećaji  za  boravka  u  Egiptu  a  oni 
će  s  vremenom  sve  više  rasti  i  postat  će  njegova  želja  jer 
sva  njegova  utjeha  je  bila  u  tome  da  Bog  bude  spoznat 
i  ljubljen.  A  to  je  u  njemu  uzrokovalo  veliku  spoznaju 
koju  je  imao  o  beskrajnom  dobročinstvu  koje  je  Bog 
učinio  svijetu  kada  je  poslao  svoga  jedinorođenoga  Sina 
da  ga  otkupi. 

14.  poglavlje:  Ponašanje  sv.  Josipa  za  vrijeme 
boravka  u  Egiptu  i  kreposti  koje  je  njegovao 

Josip  počinje  raditi  -  Kao  što  smo  već  rekli,  Josip 
se  smjestio  u  Egiptu  u  onoj  maloj  kućici  i  pobrinuo  se 
da  počne  raditi  zanat  drvodjelje  te  tako  uzdržava  svojim 
radom  sv.  obitelj.  Prvo  je  molio  mišljenje  Majke  Božje 
da  shvati  što  je  volja  Božja,  da  li  bi  on  mogao  vršiti  svoj 
zanat  ili  da  se  u  nečem  drugom  potrudi.  Shvatio  je  da 
je  volja  Božja  da  se  trudi  u  svom  zanatu  drvodjelje  i 
uistinu  je  počeo  raditi.  Na  početku  je  Josip  išao  tražiti 
da  mu  posude  oruđe  za  rad  jer  nije  imao  ništa  vlastito. 
Ponekada  bi  mu  to  dali,  ponekada  odbili  neljubazno, 
a  Bog  je  to  dopuštao  kako  bi  njegov  sluga  utvrđivao 
krepost  strpljenja  i  predanja  i  uistinu  kada  bi  mu  netko 
nešto  odbijao,  svetac  se  jako  ponizivao  i  sve  to  pripisivao 

svojoj  neznatnosti.  Ipak  bi  se  vraćao  i  ponovo  molio  sa 
puno  poniznosti  i  blagosti  dok  ne  bi  dobio  i  poslužio 
se  time,  a  svima  onima  koji  su  prema  njemu  iskazivali 
ljubav  posuđujući  mu  oruđe  za  zanat,  govorio  bi  da  mu 
nalože  raditi  ono  u  čemu  je  bio  sposoban.  Tako  je  Josip 
stekao  ljubav  mnogih  po  svojoj  poniznosti  i  ljubaznom 
načinu  ponašanja.  Dao  se  na  rad  koji  mu  nije  nedostajao 
jer  ne  samo  da  je  puno  radio,  nego  i  dobro.  Što  se  tiče 
plaće,  uzimao  je  ono  što  bi  mu  dali,  bez  prigovora  i 
kada  su  mu  plaćali  njegov  posao  puno  manje  od  onoga 
što  je  to  vrijedilo.  Svetac  je  to  prihvaćao  iz  ljubavi  i 
zahvaljivao  s  toliko  pažnje  kao  da  su  mu  to  darovali 
besplatno.  Malo-pomalo  Josip  učini  nešto  za  svoga  Isusa 
i  svoju  zaručnicu  jer  je  trošio  malo  na  hranu  i  zbog  toga 
jer  su  primali  poneku  milostinju  iz  ljubavi  od  susjeda. 
Tako  ono  što  je  on  zarađivao  svojim  naporima,  bilo  je  za 
prvu  potrebu  Isusu  i  Majci  Božjoj,  a  zatim  mu  je  služilo 
da  nastavi  svoj  zanat. 

Marijin  rad  - 1  Majka  Božja  je  radila  svojim  rukama 
ono  što  bi  joj  donosio  sv.  Josip  ili  neki  susjed,  a  susjede 
su  se  natjecale  kako  bi  joj  mogle  donijeti  neki  posao, 
ne  toliko  zbog  potreba  koje  su  imale  koliko  da  je  vide 
i  imaju  sreću  s  njom  razgovarati  jer  se  proširio  glas  o 
njenoj  ljepoti  i  posebnim  krepostima,  posebno  o  njezinoj 
čednosti  i  divnoj  milosti  njenog  sina.  Samo  kad  bi  Ga  se 
gledalo,  svi  bi  bili  obuzeti  ljubavlju  i  zavidjeli  su  sudbini 
sv.  Majke  jer  je  imala  takvoga  sina.  Majka  Božja  je 
pristajala  na  posjete  žena  koje  su  njoj  bile  blizu,  ali  kratko 
vrijeme.  Njene  riječi  bi  prožimale  i  probadale  njihova 
srca  te  bi  odlazile  ne  samo  utješene,  nego  sa  željom  da  se 

Češće  vrate  i  govore  s  Marijom,  te  kako  bi  vidjele  njenog 
Ijubeznog  sina  čija  ljepota  i  milost  su  bile  takve  da  su 
svi  bili  zadivljeni.  Iako  su  imali  srce  nevjernika,  uvijek 
bi  ostajali  zadivljeni  u  ljubavi  i  čašćenju  uzvišenosti 
toga  Djeteta.  Usprkos  Njegove  mlade  dobi  ipak  se 
primjećivalo  jako  dobro  da  u  Njemu  ima  nešto  što  ni  oni 
sami  nisu  znali  što,  a  bilo  je  više  nego  kod  druge  djece, 
jer  iako  se  pokazivao  ljubaznim  i  radosnim.  Njegov  lik 
je  ipak  bio  uzvišen  i  ozbiljan. 

Ljubav  prema  bližnjemu  -  Josip  nije  propuštao 
učiniti  neku  milostinju  siromasima  usprkos  toga  što  je 
i  on  bio  siromašan,  a  Majka  Božja  ga  je  molila  da  to 
učini  poglavito  kada  bi  primao  plaću  za  svoj  rad.  Uvijek 
je  davao  dio  siromasima  a  tako  je  bilo  i  za  posao  koji  je 
činila  Marija. 

Rad  i  mistične  radosti  -  Iako  se  sv.  Josip  dao  na 
posao,  ipak  nikada  nije  propuštao  svoje  uobičajene 
molitve  i  slavljenje  Boga  skupa  sa  svojom  zaručnicom. 
Budući  da  je  bio  umoran  od  napora,  ponekada  bi  išao 
svojoj  zaručnici  i  govorio  o  umoru,  a  ona  bi  mu  davala 
Isusa  u  naručje  jer  bi  nju  tako  sam  Isus  nadahnuo. 
Sretni  Josip  bi  primao  Dijete  Isusa  sa  svom  poniznošću 
i  zahvalnošću  osjećajući  se  nedostojnim  tolikog  dara, 
a  kada  bi  Ga  zagrlio,  kušao  bi  da  mu  se  vraćaju  snage 
kao  da  se  odmorio.  Osjetio  bi  da  se  njegova  duša  ispunja 
radošću,  uživao  bi  u  svom  ljubljenom  Isusu  koji  bi  ga 
milovao  onako  djetinje  zbog  čega  bi  Josip  padao  u 
ekstazu  od  radosti,  a  zatim  potaknut  žestinom  ljubavi 
čvršće  bi  Ga  prigrlio,  ljubio  sad  u  noge,  sad  u  njegove 
grudi,  a  božansko  Dijete  bi  pokazivalo  da  u  tome  uživa 

osmjehujući  se  Ijubezno  na  milovanja  koja  mu  je  Josip 
iskazivao.  Puno  puta  svetac  je  bio  primoran  da  brzo 
dade  svoga  Isusa  Majci  Božjoj  jer  nije  mogao  izdržati 
nalete  ljubavi  i  neizrecive  utjehe  koju  je  kušao  u  duši 
i  okrećući  se  svome  Isusu  govorio  bi  Mu  da  mu  dade 
veće  srce  kako  bi  mogao  primiti  potoke  utjeha  i  veličine 
Njegove  ljubavi.  Ponekada  kad  bi  ulazio  u  kuću,  nalazio 
bi  Majku  Božju  koja  je  držala  Isusa  u  naručju  i  milovala 
Ga  i  vidjevši  svoga  Josipa  Dijete  Isus  bi  pružalo  ručice  k 
njemu,  a  Majka  Božja  bi  Ga  odmah  davala  Josipu.  Tada 
bi  svetac  odmah  pao  u  zanos  radosti  a  kad  bi  se  vratio, 
plakao  bi  od  slasti  i  govorio  svome  Isusu: 

«Isuse.  ljubavi  moja,  otkuda  to  meni,  meni  bijedniku 
takve  milosti?  Bila  bi  velika  stvar  da  se  Ti  dostojiš  doći 
do  mene  kada  Te  molim,  ali  da  dođeš  meni  po  svojoj 
spontanoj  volji  i  da  pokažeš  veliku  želju  za  tim,  ah  to  je 
previše.  A  što  mogu  učiniti  za  Tebe,  jedino  moje  dobro 
drago?  Evo,  predajem  Ti  samoga  sebe,  čini  sa  mnom  što 
želiš  jer  ja  sam  sav  Tvoj.» 

I  dok  bi  to  govorio,  božansko  Dijete  bi  mu  se  ljubazno 
osmjehivalo  pokazujući  mu  koliko  je  rado  prihvaćalo  te 
izraze  Josipove  ljubavi. 

Pored  kolijevke  u  stavu  klanjanja  -  Svetac  je 
napravio  jednu  kolijevku  u  koju  bi  mogao  staviti  Isusa 
da  se  odmori  sa  svim  što  je  bilo  potrebno  da  bi  Mu  bilo 
udobno.  Majka  Božja  Ga  je  stavljala  u  kolijevku  kada  je 
bila  zauzeta  pripravljanjem  hrane  ili  radeći  neki  posao. 
Držala  Ga  je  blizu  jer  i  kada  bi  radila,  divila  bi  Mu  se  i 
motrila  svoga  Isusa.  Kada  je  Josip  dolazio  i  nalazio  Isusa 
u  kolijevci,  padao  bi  na  zemlju  ničice  i  klanjao  se,  a  ako 

bi  tada  Dijete  spavalo,  on  bi  počeo  motriti  Ga  skupa  sa 
svojom  zaručnicom  i  govorili  su  međusobno: 

«Pa  ipak  ovo  je  jedinorođeni  Sin  vječnoga  Oca, 
obećani  Mesija,  Božja  Riječ,  Gospodar  svemira!  Evo 
ovdje  pod  prilikama  smrtnoga  tijela. » 

Tada  bi  se  Josip  okrenuo  svojoj  zaručnici  i  govorio: 

«Tvoja  je  bila  sudbina,  o  moja  ljubljena  zaručnice,  da 
po  tebi  On  uzme  smrtno  tijelo.  Po  tebi  je  postao  čovjek 
koji  može  trpjeti.  Onaj  koji  je  neograničen  postao  je 
ograničen,  Neshvatljivi  je  postao  shvatljivim.  Koje  li 
sreće,  kojeg  li  neshvatljivog  dostojanstva  biti  izabrana 
za  Majicu  Božju  . » 

Dok  bi  to  govorio,  božansko  Dijete  bi  se  probudilo 
i  gledalo  bi  ga  Ijubeznim  očima.  Sad  bi  gledalo  svoju 
dragu  Majku,  sad  sv.  Josipa  te  je  ostajalo  u  uzvišenom 
činu  istovremeno  ljupkome,  a  oni  su  motrili  uzvišenost 
dostojanstva  svoga  Boga  pod  prilikama  ljudskim  i  zatim 
bi  skupa  pjevali  neke  himne  na  čast  utjelovljenome  Bogu 
koje  bi  Majka  Božja  mudro  ispjevala.  Ponekada  dok  bi  se 
hranili,  Marija  bi  držala  u  naručju  svoje  božansko  Dijete. 
Bili  su  oboje  prožeti  uobičajenom  utjehom  vidjevši 
prekrasno  lice  Isusa,  ljepše  od  svega,  te  su  padali  u  zanos 
tako  da  nisu  mogli  ni  uzimati  hranu  i  ostajali  bi  duže 
vremena  tako.  To  bi  im  bila  okrijepa  jer  kad  bi  se  vraćali 
ih  ekstaze,  bili  su  kao  siti,  kao  da  su  se  najslađe  najeli  te 
bi  skupa  zahvaljivali  za  milosti  koje  su  primali.  Majka 
Božja  i  Josip  bili  su  jako  zahvalni  svome  Isusu  za  milosti 
koje  im  je  udjeljivao  te  su  se  tako  pripravljali  da  uvijek 
prime  nove  milosti  koje  bi  im  Isus  velikodušno  davao. 

Gorčina  i  suze  -  Među  tolikim  utjehama  koje  su 
doživljavali  ipak  nije  nedostajalo  niti  gorčine  jer  Bog  je 
htio  da  tako  zadobivaju  puno  zasluga  koje  se  dobivaju 
trpeći.  Zbog  toga  se  događalo  često  da  božansko  Dijete 
bude  u  kolijevci  lišavajući  se  utjeha  koje  je  kušalo 
kad  je  bilo  u  naručju  svoje  Majke  i  Josipa,  te  bi  gorko 
plakalo.  Majka  Božja  bi  vidjela  Dijete  Isusa  svega  u 
suzama  ali  je  imala  nutarnju  zapovijed  da  Ga  ne  uzima. 
Zato  bi  kleknula  i  klanjala  se  plačući  u  društvu  s  Njim  a 
Josip  bi  gorko  plakao  vidjevši  svog  Isusa  takvog  i  svoju 
zaručnicu.  Uzdisao  bi  i  želio  bi  znati  koji  je  bio  uzrok 
njihovom  plaču.  Majka  Božja  mu  je  objašnjavala  da  je 
to  bilo  zbog  grijeha  ljudskoga  roda  jer  božanski  Otac  je 
bio  tako  teško  vrijeđan.  Srce  našega  Josipa  bi  ostajalo 
ranjeno  vidjevši  kako  nevino  djetešce  Isus  neutješno 
plače.  Plakalo  bi  i  to  bi  ogorčavalo  njegovu  misao  te 
bi  on  sudjelovao  u  žalostima  božanskoga  Djeteta  jer  bi 
kleknuo  i  prostro  se  po  zemlji  moleći  svoga  dragoga 
Isusa  oproštenje  za  svoje  grijehe.  Molio  je  da  se  udostoji 
dati  njemu  svu  bol  i  gorčinu  te  da  prestane  plakati  jer 
njegovo  srce  to  nije  moglo  podnositi  i  govorio  je: 

«0  dragi  moj  Isuse,  o  moj  božanski  Spasitelju,  prestani 
plakati,  daj  svu  muku  svome  Josipu.  Ja  trebam  plakati, 
ja  sam  grešnik,  ne  Ti  koji  si  nevin. » 

Zatim  bi  Josip  poučen  od  Majke  Božje  prikazivao 
nebeskom  Ocu  suze  svoga  Isusa  kao  nadoknadu  za 
uvrede  koje  prima  od  ovoga  svijeta.  Kada  bi  Isus  bio  tako 
ožalošćen  i  plakao,  okretao  bi  se  i  gledao  sad  Majku  Božju, 
sad  ožalošćenoga  Josipa  i  gledao  ih  u  činu  samilosti  jer 
je  tražio  da  bude  utješen  od  njih.  Ovi  pogledi  ranjavali 

bi  srce  našega  Josipa  koji  je  želio  utješiti  Ga,  ali  nije 
znao  kako,  te  je  osjećao  kao  da  mu  se  srce  para.  Okrenuo 
bi  se  svojoj  zaručnici  i  molio  da  shvati  Njegovu  volju  i 
kako  da  Ga  utješe,  a  Majka  Božja,  koja  je  već  sve  znala, 
odgovori  Josipu  da  je  Dijete  željelo  da  Njegov  božanski 
Otac  bude  spoznat  i  ljubljen  od  svakog  stvorenja.  Tada 
bi  se  Josip  raspaljivao  živom  željom  da  svi  ljube  Boga 
jer  nije  mogao  činiti  drugo.  On  se  sa  svojom  zaručnicom 
sjedinjavao  u  slavljenju  u  ime  svih  ljudi  tako  da  je  to 
božansko  Dijete  rado  prihvaćalo  i  razvedrilo  bi  se  u  licu  i 
prestalo  plakati.  Zatim  bi  ručicama  pokazalo  kao  da  želi 
ići  u  naručje  svoje  Majke,  a  ona  bi  Ga  uzimala  s  velikom 
ljubavlju,  milovala  i  privijala  na  svoje  grudi.  Zatim  bi  Ga 
uzimao  Josip  i  on  bi  Ga  milovao,  sebi  privijao,  a  čineći 
to  plakao  bi  od  utjehe  koju  je  kušao  i  govorio  Mu  koliko 
Ga  ljubi  i  prosio  Ga  da  se  ne  žalosti  toliko  jer  njegovo 
srce  to  ne  može  podnositi.  Josip  je  govorio  Djetetu  Isusu: 

«0  moj  dragi  Isuse,  daj  meni  te  žalosti,  daj  meni  muku. 
Nemoj  je  htjeti  Ti  trpjeti,  u  protivnom  ja  ću  umrijeti  od 
boli.» 

A  Isus  mu  je  pokazivao  koliko  je  radosno  prihvaćao  te 
srdačne  izraze  ljubavi  te  gaje  milovao  i  ispunjao  Josipovu 
dušu  utjehom,  govorio  njegovu  srcu,  objavljivao  koliko 
je  bila  velika  ljubav  koju  je  imao  prema  njemu,  koliko 
mu  je  bio  zahvalan  i  kako  je  rado  boravio  u  njegovom 
naručju,  te  se  tako  sva  Josipova  gorčina  pretvarala  u 
slast. 

Otajstvo  križa  -  Ponekad  bi  sv.  Josip  nailazio  i  bio 
prisutan  kada  bi  Majka  Božja  povijala  svoje  dijete  a  ono 
je  bilo  bez  povoja,  te  bi  ostajalo  diveći  se  nebu  s  rukama 

raširenim  u  znak  križa  i  tako  bi  se  nepokretno  zadržavalo 
neko  vrijeme  prikazujući  se  nebeskom  Ocu.  Marija  Ga 
je  gledala  pažljivo  i  pratila  je  taj  čin  svojim  prikazanjem. 
Vidjevši  to  naš  Josip  pitao  je  svoju  zaručnicu  zbog 
kojeg  razloga  je  njegov  Isus  u  tom  položaju,  a  ona  sva 
ožalošćena  govorila  mu  je  da  se  prikazivao  tako  svom 
nebeskom  Ocu  spreman  trpjeti  sve  što  se  Njemu  svidi  za 
spasenje  ljudskoga  roda.  Marija  nije  Josipu  objavljivala 
da  je  bio  spreman  umrijeti  na  križu  kako  ga  ne  bi  još 
više  ožalostila,  ali  srce  našega  Josipa  je  bilo  u  muci 
ako  ne  potpuno,  barem  djelomično  zbog  onoga  što  će 
Isus  trpjeti  s  vremenom.  Zato  je  Josip  neutješno  plakao. 
Majka  Božja,  iako  ožalošćena,  ipak  je  tješila  i  poticala 
Josipa  da  strpljivo  trpi  jer  je  tako  bilo  po  volji  Božjoj,  a 
svetac  bi  se  smirivao  i  sjedinjavao  s  voljom  Božjom. 

Uzvišena  kontemplacija  -  Kada  bi  Josip  završio 
svoja  prikazanja  i  molitve,  božansko  Dijete  bi  se  ljubezno 
prema  njemu  okretalo,  s  ljubavlju  u  očima  gledalo 
Josipa,  naklonilo  bi  glavu  pozivajući  ga  da  se  približi, 
a  on  bi  to  činio  sa  puno  podložnosti  i  poštovanja.  Tada 
bi  Dijete  Isus  pružalo  svoje  ruke  prema  licu  sv.  Josipa 
i  blago  ga  milovalo,  a  svetac  bi  kušao  veliku  utjehu  i 
kleknuo  bi  na  zemlju,  klanjao  se  uzvišenosti  božanskoga 
Djeteta  i  uživao  u  njegovim  ljubeznim  milovanjima. 
Zatim  bi  dolazio  do  nogu  svoga  Isusa,  ljubezno  ih 
ljubio  i  bio  je  kao  van  sebe  diveći  se  Isusovoj  milosti, 
ljepoti  i  nije  mogao  prestati  ljubiti  Mu  noge  i  častiti 
Ga.  Motrio  bi  sjaj  Njegova  tijela  božanskoga  i  nije  se 
mogao  udaljiti  od  Njega.  Uvijek  ga  je  privlačilo  da  Ga 
gleda  i  motri,  radovao  se  tome  i  nasićivao  na  potocima 

božanske  utjehe  koju  je  kušao  pun  ljubavi  i  poštovanja. 
Kada  bi  u  zanosu  primao  neke  posebne  milosti  od  Isusa, 
lice  sveca  bi  bilo  kao  u  anđela,  obasjano  svjetlom, 
te  bi  svatko  tko  ga  je  gledao  kušao  utjehu,  divljenje  i 
čuđenje  istovremeno.  A  događalo  se  kad  bi  izašao  iz 
kuće  da  pribavi  potrebnu  hranu,  susretao  bi  neke  osobe 
koje  kad  su  vidjele  lice  Josipovo,  ostajale  su  začuđene  i 
nešto  ih  je  čudesno  privlačilo  da  mu  iskazuju  poštovanje 
iako  su  bili  nevjernici.  Ipak  Bog  je  dopustio  da  budu 
gledatelji  tog  čuda  kako  bi  potakao  njihova  srca  da  se 
približe  svecu  i  s  njim  razgovaraju  jer  su  od  njegovih 
riječi  ostajali  prosvijetljeni  o  istinskome  Bogu.  Uistinu, 
nije  nedostajalo  osoba  koje  su  odgovarale  na  milost  jer 
su  se  približavale  svetom  čovjeku  i  počele  su  s  njim 
razgovarati.  Ostajale  su  zadivljene  njegovim  riječima, 
njegovim  Ijubeznim  načinom  i  ponašanjem.  Zato  su 
ga  često  pratili,  a  Josip  bi  na  lijep  način  pomagao  im 
da  upoznaju  istinu  vjere  tj.  da  postoji  samo  jedan  Bog, 
Stvoritelj,  Gospodar  svega,  a  da  su  idoli  kojima  se  oni 
klanjaju  lažni  bogovi.  Ali  to  je  činio  tako  učinkovito  i 
na  takav  način  da  mu  nije  trebalo  puno  da  oni  shvate 
istinu,  ali  to  nije  činio  javno,  nego  povučeno  sa  onima  u 
koje  je  imao  povjerenja  i  koji  su  se  njemu  povjeravali. 
Tako  je  uspio  pridobiti  neke  koji  su  bili  spremni  u  duši 
na  spoznaju  istinskoga  Boga  i  to  se  nikada  nije  saznalo 
u  mjestu  gdje  je  svetac  boravio,  a  svatko  od  onih  koji  su 
bili  prosvijetljeni  trudio  se  da  privuče  na  spoznaju  Boga 
one  sa  kojima  su  se  zadržavali.  A  kreposti  koje  je  Josip 
imao  i  svetost  njegova  života  bili  su  im  za  primjer,  za 
primjer  svima.  Njegove  riječi  su  prodirale  u  srca  onih 

kojima  je  govorio  jer  su  bile  pune  Duha  Svetoga  i  bile  su 
popraćene  svetim  molitvama  i  krepostima  koje  je  svetac 
imao  na  najvišem  stupnju. 

15.  poglavlje:  Sv.  Josip  je  progonjen  od  nekih  zlih 
osoba  koje  je  potakao  sam  đavao,  te  tako  vježba 
krepost  strpljenja 

Kušnje  Gospodnje  -  Iako  se  Josip  nalazio  u  tolikim 
utjehama  duha  zbog  slasti  razgovora  sa  Isusom  i  svojom 
zaručnicom  Marijom,  nisu  mu  nedostajale  muke  i  gorčine . 
Bog  je  dopuštao  ovo  kao  kušnju  svom  vjernom  slugi  da 
prakticira  uzvišene  kreposti.  Đavao  je  mrzio  Josipa  sve 
do  smrti  i  tražio  sve  načine  kako  da  ga  obori,  kako  da 
ga  porazi  u  velikom  strpljenju  i  uznemiri  njegovo  srce. 
Zato  je  potakao  mnoge  zle  osobe  protiv  sveca,  stavio 
u  njihovo  srce  veliku  mržnju  prema  Josipu.  Uistinu, 
nisu  ga  mogli  podnositi  ni  vidjeti  među  sobom  jer  su 
ove  osobe  bile  potpuno  u  tami  i  mrzile  su  svjetlo.  Puno 
njih  se  udružilo  da  uznemiruju  i  loše  se  ponašaju  prema 
svecu.  Trudili  su  se  da  ga  otjeraju  iz  njihovog  mjesta  a 
đavao  je  to  tražio  jer  se  bojao  da  će  se  mnogi  obratiti 
zbog  primjera  i  riječi  sv.  Josipa.  Tako  jednoga  dana  ove 
osobe  su  pošle  namjerno  da  ga  susretnu.  1  uistinu,  kada 
su  ga  susreli,  približili  su  mu  se  i  počeli  loše  govoriti  o 
njemu,  pitali  ga  Što  je  došao  raditi  u  Egipat  i  zašto  nije 
ostao  u  svom  mjestu,  te  su  mu  govorili: 

« Sigurno  si  zao  čovjek,  zbog  svojih  zlodjela  si  u 
izgnanstvu  protjeran  iz  svoga  mjesta,  a  ovamo  si  došao 
kako  bi  Činio  zlo.» 

Na  te  riječi  Josip  bi  naklonio  glavu  i  samo  govorio: 

< (Došao  sam  u  ovo  mjesto  kako  bih  izvršio  volju  Božju, 
a  ne  da  činim  zlo.  Moja  djela  će  to  pokazati  kao  jasno 
svjedočanstvo. » 

Na  te  riječi  one  perfidne  osobe  su  pobješnjele  i  govorile 
svecu  ružne  riječi,  a  on  nije  odgovarao  više  ništa.  Prijetili 
su  da  će  ga  istući  ako  ne  ode  iz  njihovog  mjesta,  da  će 
ga  silom  potjerati  prije  nego  učini  neko  zlo.  Neka  bude 
oprezan,  jer  ako  ih  bude  više  susretao,  istući  će  ga  i  ako 
ne  bude  odmah  otišao,  oni  će  ga  silom  potjerati.  Tada 
su  ga  ostavili.  Svetac  se  nije  uopće  uznemirio  znajući 
dobro  da  mu  ne  mogu  učiniti  nikakvo  zlo  ako  Bog  to 
ne  dopusti.  Ipak  se  malo  preplaši  misleći  da  su  išli  kući 
gdje  boravi  njegova  zaručnica.  Ona  bi  bila  uznemirena 
vidjevši  njihovu  zloću.  Zato  je  preporučio  Bogu  da 
je  oslobodi  svakoga  zla  te  da  oduzme  moć  njegovim 
protivnicima  kako  ne  bi  mogli  škoditi  ni  u  čemu,  te  je 
govorio  svome  Bogu: 

«0  Bože  moj.  Ti  znaš  razlog  zbog  kojega  sam 
ovdje.zašto  sam  se  ovdje  nastanio.  Stoga  Ti  brani  svoga 
Jedinorođenca,  Njegovu  Majku  i  mene,  svoga  slugu.  Ja 
ne  želim  drugo  nego  ispuniti  Tvoju  svetu  volju,  a  ako 
je  Tvoja  volja  da  smo  ožalošćeni  i  progonjeni,  daj  da 
samo  ja  sve  trpim.  Rado  ću  primiti  sve  uvrede,  progone, 
udarce,  samo  ostavi  u  miru  moju  zaručnicu  i  Isusa.  Ne 
dopusti  nikada  da  oni  budu  progonjeni,  da  se  prema 
njima  loše  postupa,  ni  riječima  ni  djelima.  Molim  Te  za 
tu  milost,  pravedna  je  ta  milost  i  nemoj  mi  je  uskratiti .» 

Tako  je  govorio  strpljivi  Josip  dok  se  vraćao  kući,  a 
Bog  ga  je  tješio  u  nutrini  uvjeravajući  ga  da  ga  nikada 

ne  će  ostaviti  na  srdžbu  tih  zlih  osoba,  nego  će  ga  uvijek 
braniti,  a  to  je  tješilo  sveca. 

Josip  je  utješen  -  Kad  je  došao  kući,  našao  je  svoju 
zaručnicu  sa  Isusom  u  naručju  koji  ga  je  pogledao 
osmjehujući  se  i  pokazujući  svojoj  Majci  da  želi  da  ga 
da  Josipu  u  naručje.  Josip  Gaje  primio  sa  puno  utjehe  u 
duši  te  je  bio  sav  radostan.  Uživao  je  u  slastima  sa  svojim 
Isusom  kojemu  je  izlagao  svoju  prošlu  muku  i  molio  je 
Isusa  da  tim  osobama  udijeli  svjetlo  i  milost,  da  moli  za 
njih  nebeskoga  Oca.  Tako  je  Josip  uzvratio  za  uvrede 
koje  je  primao.  Želio  je  dobro  onima  koji  su  njemu 
činili  zlo.  Zatim  je  sve  ispripovijedao  Mariji,  koja  je  sve 
to  već  znala,  a  ona  gaje  potakla  na  strpljenje.  Rekla  mu 
je  da  se  ne  boji  ničega  i  kazala  mu  da  te  poteškoće  Bog 
dopušta  jer  želi  kušati  vjernost,  te  istovremeno  da  on 
poraste  u  zaslugama. 

Uvrede  i  blagosti  -  Josip  je  bio  jako  utješen  i  potaknut 
na  strpljenje.  Budući  da  je  trebao  ići  po  gradu  i  pribaviti 
ono  što  je  bilo  potrebno,  uvijek  je  išao  spreman  trpjeti 
sve  i  te  zle  susrete  s  tim  ljudima  kojih  je  bilo  puno  jer  oni 
perverzni  i  otvrdli  u  zlu  često  su  govorili  protiv  sveca  i 
poticali  ljude  protiv  njega  jer  pakleni  neprijatelj  se  služio 
njima  kako  bi  učinio  da  bude  predmet  mržnje  i  da  ga 
mnogi  progone  usprkos  toga  što  je  svima  bilo  jasno  da 
je  Josip  nevin  te  da  nije  bio  sposoban  učiniti  nikakvo 
zlo.  Nije  govorio  ništa  osim  onoga  što  se  odnosilo  na 
njegov  zanat.  Josip  nije  motrio  nikoga  putem  kojim  je 
prolazio  jer  je  uvijek  kročio  s  mišlju  usmjerenom  na 
Boga.  Pa  ipak  ponovno  su  ga  našle  one  zle  osobe  koje 
su  ga  progonile,  te  su  ga  vrijeđale  ružnim  riječima  i 

ponovno  pod  prijetnjom  nagovarale  da  ode  iz  Egipta. 
S  velikom  poniznošću  svetac  je  odgovorio  da  se  strpe, 
da  će  poći  kada  se  to  svidi  njegovom  Bogu,  a  ove  riječi 
su  bile  povodom  da  se  prema  njemu  još  lošije  ponašaju. 
Josip  je  šutio  i  trpio  sve  sa  puno  strpljenja  i  molio  za  njih. 
Oni  nikada  nisu  išli  u  kuću  gdje  je  svetac  boravio  jer  je 
ona  bila  na  osamljenom  mjestu  kuda  nije  prolazilo  puno 
ljudi.  Ipak  su  pokušali  nekoliko  puta,  ali  nisu  uspjeli  jer 
su  uvijek  bili  spriječeni.  Nakon  što  su  progonile  dosta 
vremena  sveca,  te  osobe  su  se  umorile  i  razmišljajući  o 
njegovom  strpljenju  pustile  su  ga  da  živi  na  miru  a  Josip 
se  tome  jako  radovao. 

Prijetnje  da  će  mu  uzeti  zaručnicu  -  Neprijatelj  se 
nije  smirivao  nego  je  sve  više  bjesnio,  đavao  se  trudio 
na  sve  moguće  načine  progoniti  sv.  Josipa  da  ode  iz 
toga  mjesta  gdje  se  on  smatrao  gospodarom  jer  su  se  ti 
zasljepljeni  ljudi  klanjali  idolima,  te  je  počeo  poticati 
druge  načinom  da  u  njihova  srca  stavlja  misao  da 
oduzmu  Josipu  njegovu  zaručnicu  što  je  za  sveca  bila 
puno  veća  muka  nego  ono  prije.  Već  se  počelo  govoriti 
po  Egiptu  kako  je  Josipova  zaručnica  rijetke  ljepote 
te  je  to  bio  razlog  zlim  osobama  da  su  željele  oduzeti 
Josipu  njegovu  zaručnicu,  još  više  jer  su  njega  smatrali 
slaboumnim  čovjekom,  te  su  mislili  da  zbog  toga  ne  će 
uopće  osjetiti  nikakvu  muku.  Te  osobe,  koje  je  sam  đavao 
poticao,  govorile  su  da  je  Josip  siromašan,  slabouman 
i  bez  milosti,  te  da  će  na  to  ostati  miran.  To  su  kazali 
Josipu,  a  on  je  osjećao  veliku  gorčinu  i  još  više  se  bojao 
da  bi  njegova  zaručnica  mogla  trpjeti  neko  zlo,  a  bio  je 
siguran  da  Bog  to  ne  će  dopustiti,  da  će  je  braniti.  Ali 
se  Josip  prisjećao  u  svom  duhu  kako  ju  je  htio  napustiti 

kad  je  shvatio  daje  trudna,  te  se  bojao  da  kao  kaznu  za 
njegovu  nevjemost  Bog  ne  dopusti  tu  muku.  Zbog  toga 
se  jako  uznemirio  i  odmah  pošao  kući  gdje  je  našao  svoju 
zaručnicu  u  molitvi  i  Isusa  kako  se  odmara.  Prestrašeni 
Josip  nije  htio  da  Marija  prekine  molitvu  i  smetati  njenu 
uzvišenu  kontemplaciju  u  kojoj  je  bila,  te  se  stavio 
na  stranu  i  molio  s  njom.  Molio  je  svoga  Boga  da  ga 
oslobodi  tako  velike  patnje.  Ožalošćeni  Josip  je  gorko 
plakao  i  govorio  svome  Bogu  da  ako  bi  to  dopustio,  bila 
bi  to  zaslužena  kazna  za  pogreške  koje  je  prije  učinio 
kad  je  htio  ostaviti  svoju  zaručnicu,  a  govorio  je  sav 
ožalošćen: 

((Gospodine,  Ti  znaš  razlog  zbog  kojega  sam  htio  to 
učiniti,  nisam  znao  što  se  dogodilo  mojoj  zaručnici.  Zato 
te  molim  da  mi  oprostiš  i  ne  dopustiš  da  mi  oduzmu  moju 
zaručnicu  te  da  budem  lišen  dragog  druženja  s  njom.» 

Majka  Božja  sve  je  znala  u  svome  duhu  i  molila  je  za 
ožalošćenog  Josipa.  Nakon  što  je  završila  molitvu  pošla 
je  utješiti  Josipa  koji  je  pao  njoj  do  nogu  sa  suzama  i 
ispričao  sve  što  je  čuo.  Marija  je  utješila  Josipa  i  potakla 
ga  da  se  ne  boji  jer  njen  Bog  ne  će  to  nikada  dopustiti,  a 
ožalošćeni  Josip  je  dodavao: 

«Moja  zaručnice,  bojim  se  da  će  Bog  dopustiti  ovu 
muku  jer  sam  Ga  teško  uvrijedio  kada  sam  te  htio  ostaviti 
znajući  da  si  bila  trudna. » 

Govorio  je  to  sa  suzama.  Majka  Božja  je  imala 
samilosti,  tješila  je  Josipa  i  uvjeravala  ga  da  Bog  to  ne 
će  dopustiti.  Tada  se  svetac  ponizivao  još  više,  molio 
oproštenje  od  svoje  zaručnice  zbog  odluke  koju  je  donio 
u  to  vrijeme  te  joj  je  govorio: 

«0  moja  zaručnice,  ja  znam  da  si  mi  oprostila  iz  srca 
i  izmolila  milost  oproštenja  kod  Boga.  Sada  te  molim 
oprosti  mi  ponovno  i  ponovno  mi  izmoli  oproštenje  kod 
Boga  i  milost  da  ne  ostanem  bez  tebe.  Što  bih  ja  učinio 
bez  tebe,  o  moja  zaručnice ?  Kako  bih  svršio  svoje  dane 
u  suzama  i  gorčini,  kako  bih  bio  nesretan !» 

Majka  Božja  ga  je  ponovno  uvjerila  i  potakla  da  se  ne 
boji.  Svetac  se  utješi  riječima  svoje  zaručnice  te  je  postao 
vedar  u  licu  i  još  više  u  duši  koja  je  bila  probodena 
dubokom  boli.  U  međuvremenu  Dijete  Isus  se  probudilo, 
gledalo  je  dobrohotnim  očima  punim  ljubavi  svoga  Josipa 
i  htjelo  ići  njemu  u  naručje.  Svetac  Gaje  primio  u  svoje 
ruke  sa  velikom  ljubavlju  i  privio  Ga  na  svoje  grudi.  Isus 
gaje  puno  milovao  a  sretni  Josip  je  pao  u  zanos  u  kojem 
su  mu  bila  objavljena  velika  otajstva  i  znao  je  kako  je 
Bog  htio  kušati  ga  na  puno  načina  i  dati  mu  priliku  da 
zadobije  zasluge  i  kreposti  koje  su  se  Bogu  sviđale.  Josip 
je  ostao  neko  vrijeme  tako  i  uživao  sa  svojim  Isusom  u 
naručju,  a  kad  se  povratio  iz  ekstaze,  sav  radostan  je 
zahvaljivao  Bogu,  a  zatim  Majci  Božjoj  na  svemu  što 
mu  je  rekla  na  utjehu,  te  su  skupa  slavili  Boga.  Zatim  je 
taj  progon  prestao  jer  Bog  nije  dopustio  da  se  više  te  zle 
osobe  loše  ponašaju  i  izvrše  svoje  zlobne  nakane.  Zato  je 
njima  poslao  tolike  muke  da  nisu  više  mislili  na  ono  što 
su  bili  odlučili  da  učine  protiv  našega  Josipa. 

Josipa  su  optužili  da  je  lopov  -  Nakon  što  je  završila 
ova  muka  Josip  se  povukao  u  svoj  mir,  ali  došla  je  jedna 
druga  muka.  Dogodilo  se  daje  netko  ukrao  neko  željezo 
i  drva  jednoj  osobi  koja  se  bavila  istim  zanatom  kao  i  sv. 
Josip,  a  ova  osoba  odmah  je  optužila  sveca  iz  razloga 

što  je  Josip  tako  siromašan  i  prognanik,  da  je  on  to  uzeo 
kako  bi  se  pomogao,  te  su  držali  da  je  on  odgovoran  za 
krađu  i  mnoga  druga  zlodjela.  O  tome  su  govorili: 

« Sigurno  da  on  nije  slučajno  došao  u  ove  krajeve. 
Vjerojatno  je  bio  tako  siromašan  da  je  krao  u  svome 
mjestu  kako  bi  mogao  živjeti  te  su  ga  potjerali. » 

Sve  ove  sugestije  njima  je  nadahnuo  đavao  kako 
bi  klevetao  sveca  i  potjerao  ga  iz  Egipta.  Neke  osobe 
koje  su  bile  prijateljski  naklonjene  Josipu  su  ga  o  tome 
obavijestile  da  se  skloni  na  sigurno  jer  u  protivnom  će  ga 
optužiti,  jer  mnogi  su  bili  sigurni  daje  on  uzeo  te  stvari. 
Svetac  je  bio  iznenađen  zbog  neočekivane  obavijesti 
i  zahvalio  ljubaznim  ljudima  i  rekao  im  slobodno  da 
je  on  nevin,  te  da  smatra  da  nije  dobro  da  se  povuče, 
a  nadao  se  da  će  ga  njegov  Bog  braniti  i  učiniti  da  se 
spozna  njegova  nevinost.  On  se  preporučivao  Bogu  da 
ga  oslobodi  od  te  laži  i  da  svakome  pomogne  spoznati 
istinu,  pa  ipak  Josipa  su  te  osobe  pronašle  i  optužile  daje 
ukrao  te  stvari  i  zlim  riječima  ispitivale  gdje  ih  je  odnio. 
Nevini  Josip  je  slijegao  ramenima  i  jasno  kazao  da  ne 
zna  ništa  o  tome  i  usprkos  toga  što  je  Josipova  nevinost 
bila  jasna  svima,  ipak  su  se  prema  njemu  loše  ponašali, 
vrijeđali  ga  i  prijetili  da  će  ga  kazniti.  Svetac  nije  drugo 
govorio  u  svoju  obranu  osim  da  je  siromašan,  da  uživa 
u  svom  siromaštvu,  da  se  za  bilo  što  drugo  ne  brine  jer 
mu  je  dosta  ono  što  ima.  Ako  bi  ga  željeli  lišiti  onoga  što 
ima,  ni  za  to  se  on  ne  bi  brinuo  jer  Bog  bi  mu  pomogao  u 
njegovim  potrebama.  Bog  je  učinio  i  dopustio  da  se  na  te 
riječi  svoga  vjernoga  sluge  svi  smire  i  puste  ga  na  miru. 
Josip  je  tada  pošao  svojoj  zaručnici  i  ispripovijedao  sve 

što  se  dogodilo,  a  Marija  ga  je  utješila  i  potakla  da  sve 
trpi  kako  bi  zadobio  više  zasluga,  a  zatim  su  zahvaljivali 
Bogu  koji  ih  je  oslobodio  od  te  teške  muke.  Nakon 
toga  su  pronašli  osobu  koja  je  ukrala  te  stvari  te  su  se 
svi  uvjerili  u  Josipovu  nevinost,  a  kad  su  to  saznali, 
nisu  prekorili  one  koji  su  oklevetali  Josipa,  a  on  je  sve 
strpljivo  podnosio  i  nisu  se  ispričali  svecu  jer  su  njega 
smatrali  slabićem  na  kojega  se  uopće  ne  treba  obazirati. 

Novi  progoni  -  I  ovim  je  pakleni  neprijatelj  bio 
zbunjen  i  ponižen,  ali  je  još  više  bjesnio  prema  svecu 
vidjevši  kako  ga  nije  mogao  navesti  da  izgubi  strpljenje 
u  tolikim  mukama,  a  svetac  se  svime  time  služio  da  bi 
ugodio  Bogu.  Pa  ipak  đavao  nije  propuštao  da  potiče 
sada  jednu,  sada  drugu  osobu  protiv  sv.  Josipa  takočin 
da  kada  bi  on  izlazio  iz  kuće,  uvijek  bi  nalazio  neke 
osobe  koje  su  se  loše  prema  njemu  ponašale  i  ismijavale 
ga.  Strpljenje  sv.  Josipa  je  bilo  čudesno  dok  je  boravio  u 
Egiptu  jer  nije  mu  nedostajalo  prilika  i  muka  za  to.  Ipak, 
svetac  nikada  nije  bio  zlopamtilo  ni  prema  kome,  nikada 
se  nije  žalio,  sve  je  strpljivo  podnosio  s  predanjem  i 
radosno.  Svojim  progoniteljima  je  govorio: 

«Neka  vam  Bog  oprosti. » 

I  uistinu,  svoje  riječi  popratio  bi  molitvama  jer  je 
puno  molio  Boga  za  njih  i  želio  im  istinsko  dobro  tj.  da 
dođu  do  spoznaje  pravoga  Boga.  Puno  je  suza  prolio 
sv.  Josip  da  oni  zadobiju  ovu  milost.  Sv.  Josip  je  imao 
još  jedan  veliki  strah  koji  je  Bog  dopustio  svome  slugi 
kako  bi  rastao  u  kreposti.  Budući  da  se  nalazio  u  narodu 
nevjernika  i  Božjih  neprijatelja,  Josip  se  bojao  da  bi  se 
nešto  moglo  dogoditi  njegovoj  zaručnici  i  Isusu,  neka 

neugodnost  ili  muka  i  uvijek  gaje  ova  misao  progonila, 
te  je  govorio  sam  sebi: 

«Ovi  mi  žele  zlo  i  da  me  povrijede,  mogli  bi  poći 
uznemiravati  moju  zaručnicu  i  božansko  Dijete,  istjerati 
ih  iz  kuće  kad  nisam  tamo?» 

Zbog  toga  je  svetac  svaki  puta  kad  je  bio  van  kuće  imao 
tu  misao  u  srcu  koja  mu  je  uzrokovala  patnju  i  jedva  je 
čekao  vratiti  se  kući  kako  bi  vidio  da  U  se  dogodila  neka 
neugodnost  njegovoj  zaručnici  i  usprkos  toga  što  se  Bog 
na  poseban  način  brinuo  za  nju,  ipak  Bog  je  dopustio  da 
svetac  trajno  kuša  ovu  muku.  On  je  puno  trpio,  sve  sa 
predanjem,  i  nikada  nije  pokazivao  svoju  muku,  nego  je 
bio  uvijek  vedra  i  radosna  lica.  Prema  onima  koji  su  ga 
progonili  uvijek  je  imao  vedro  lice  i  nikada  nije  pokazivao 
zlopamćenje  ili  bilo  kakvo  zlo  ili  srdžbu.  Kao  da  nikada 
nije  bio  na  bilo  koji  način  progonjen  ili  ožalošćen  te  su  i 
ti  nevjernici  ostajali  zadivljeni  i  nisu  mogli  shvatiti  kako 
je  svetac  tako  miran  u  tolikim  protivštinama. 


130 


SADRŽAJ 


DRUGI  DIO:  OD  UTJELOVLJENJA  SINA 
BOŽJEGA  DO  NJEGOVA  BORAVKA  U  EGIPTU 

1.  poglavlje:  Sv.  Josip  dolazi  u  Nazaret  sa  Presvetom 

Djevicom . 6 

2.  poglavlje:  Sv.  Josip  trpi  vidjevši  na  svojoj  zaručnici 

Mariji  znakove  trudnoće . 13 

3.  poglavlje:  Anđeo  objavljuje  sv.  Josipu  otajstvo 

utjelovljenja . 22 

4.  poglavlje:  Ponašanje  sv.  Josipa  do  rođenja  Otkupitelja 
. 30 

5.  poglavlje:  Približava  se  vrijeme  Otkupiteljeva  rođenja 
i  objavljena  je  zapovijed 

rimskoga  cara  o  popisu . 44 

6.  poglavlje:  Sv.  Josip  dolazi  u  Betlehem  sa  Majkom 

Božjom . 51 

7.  poglavlje:  Milosti,  kreposti  i  ponašanje  sv.  Josipa  pri 

Otkupiteljevu  rođenju . 55 

8.  poglavlje:  Obrezanje  Otkupitelja . 67 

9.  poglavlje:  Kraljevi  se  dolaze  klanjati  novorođenom 

Otkupitelju . 73 

10.  poglavlje:  Sv.  Josip  odlazi  iz  Betlehema  sa  Majkom 

Božjom  u  Jeruzalem  kako  bi  prikazao  Dijete  Isusa  u 
Hramu . 80 

11.  poglavlje:  Sv.  Josip  se  vraća  u  Nazaret  sa  Djevicom 

Marijom  i  Djetetom  Isusom . 87 

12.  poglavlje:  Anđeo  je  u  snu  obavijestio  Josipa  da 


131 


otputuje  iz  svoje  domovine  i  pođe  u  Egipat  skupa  sa 
Djetetom  i  Majkom  Božjom . 95 

13.  poglavlje:  Sv.  Josip  dolazi  u  Egipat  skupa  sa  Majkom 

Božjom  i  Djetetom  Isusom . 105 

14.  poglavlje:  Ponašanje  sv.  Josipa  za  vrijeme  boravka  u 

Egiptu  i  kreposti  koje  je  njegovao . 113 

15.  poglavlje:  Sv.  Josip  je  progonjen  od  nekih  zlih  osoba 

koje  je  potakao  sam  đavao,  te  tako  vježba  krepost 
strpljenja . 122 


132 


APOSTOLATSKI  CENTAR  “SAV  TVOJ" 


Službenica  Božja  Marija  Cecilija  Baij 

ŽIVOT  SV.  JOSIPA 


III.  dio: 

Od  povratka  iz  Egipta  u  Nazaret 
do  Isusovog  ostanka  u  Hramu 


Zdravo  Marijo, 

Zlatna. 


Kraljice  mira, 

prepuna  sjaja 

Zvijezdo  što  kroz  tminu  vodi 

život  moj. 

Sav  se  danas  predajem  Tebi, 

Krasna, 

Majko  moja  i  Majko 

Krista  Kralja 

Da  uvijek  budem  Njegov  i  uvijek 

Sav-Tvoj. 


Naslov  izvornika:  La  vita  di  san  Giuseppe,  Časa  di 
Nazareth,  Apostolato  del  T.O.F.I.,  Šesto  san  Giovanni 
(Mi),  1997. 

Imprimatur  +  Fiorino  Tagliafeni,  biskup,  Viterbo,  31. 
05.  1997. 

Prijevod:  p.  Miljenko  Sušac  s.m.m.  -  misionar 
monfortanac 

Nakladnik:  Apostolatski  centar  «Sav  Tvoj» 

Priprema  i  tisak:  Apostolatski  centar  «Sav  Tvoj» 

Lektura:  Miroslava  Lučić 

Naklada:  1000  kom 

ISBN:  9789537668273 


Narudžbe  na  adresu: 

Apostolatski  centar  “Sav  Tvoj” 

Porečka  62 

10  000  Zagreb 

Tel  fax:  01/23  70  332 

Tel:  01  23  71  822 


Službenica  Božja  Marija  Cecilija  Baij 


ŽIVOT  SV.  JOSIPA 
Treći  dio :  Od  povratka  iz  Egipta  u  Nazaret  do 
Isusovog  ostanka  u  Hramu 

(pisanje  započeto  16.  04.  1736) 


Zagreb.  2012. 


Uvod 


Ne  ćemo  nikada  biti  dovoljno  zahvalne  monsinjoru 
Petru  Bergamaschiu,  pažljivom  istraživaču  djela  Marije 
Cecilije  Baij:  Nutarnji  život  Isusa  Krista;  Nutarnji  život 
sv.  Josipa;  Nutarnji  život  sv.  Ivana  Krstitelja;  Život 
službenice  Božje  Marije  Cecilije  Baij.  Na  žalost  prerana 
smrt  nije  mu  dopustila  da  objavi  Razgovore  i  veliki 
epistolar. 

Neka  nam  s  neba  pomogne  ostvariti  ovu  svoju  i  našu 
želju.  U  međuvremenu  vam  predstavljamo  treće  izdanje 
života  sv.  Josipa  jer  je  knjiga  jako  tražena.  Neka  čitanje 
ovog  djela  učini  puno  dobra  čitateljima,  poglavito 
obiteljima,  jer  Marija  Cecilija  u  ovom  svom  spisu 
ne  opisuje  samo  život  sveca,  nego  naglašava  ljubav 
i  uzajamno  poštovanje  koje  je  vodilo  svetu  obitelj  iz 
Nazareta.  Ovo  djelo  nudimo  i  kao  učinkovitu  pomoć 
novoj  evangelizaciji  koja  prati  čovječanstvo  u  trećem 
tisućljeću. 


Benediktinke  od  Presvetog  Sakramenta 

TREĆI  DIO: 


OD  POVRATKA  IZ  EGIPTA  UNAZARET 
DO  ISUSOVOG  OSTANKA  U  HRAMU 

1.  poglavlje:  Josipova  muka  za  vrijeme  njegovog 
života  u  Egiptu,  Josipovo  strpljenje  i  njegovo 
prihvaćanje  volje  Božje 

Siromašan  i  naporan  život  -  Josip  je  živio  u  Egiptu 
u  velikom  siromaštvu  o  kome  smo  već  govorili,  bez 
ikakve  pomoći  osim  od  onoga  što  je  zarađivao  svojim 
radom  i  radom  njegove  zaručnice  Marije.  Zato  je  Josip 
često  bio  u  velikoj  potrebi  jer  se  događalo  da  oni  za  koje 
je  radio  nisu  odmah  plaćali,  nego  su  s  tim  otezali  neko 
vrijeme  da  mu  dadu  ono  što  mu  pripada,  a  Svetac  se  nije 
usuđivao  to  moliti  napadno,  nego  je  radije  trpio  sa  svojom 
zaručnicom.  Puno  puta  su  radije  trpjeli  glad  jer  nisu  imali 
komad  kruha,  a  Bog  je  to  dopustio  kako  bi  se  Njegov 
sluga  vježbao  u  krepostima.  Josipova  muka  još  je  više 
rasla  vidjevši  da  Majka  Božja  trpi,  ali  nije  znao  kome  da 
se  obrati  kako  bi  se  izvukao  iz  tog  krajnjeg  siromaštva. 
Ponekad  bi  odlučio  poći  onima  za  koje  je  radio  i  pitati 
za  svoju  plaću.  I  uistinu  bi  pošao  uvijek  oboružan 
strpljenjem,  ali  su  mu  oni  govorili  samo  ružne  riječi. 
Egipćani  su  primijetili  karakter  sv.  Josipa,  tj.  da  nije  bio 
sklon  zlopamćenju  i  daje  sve  trpio  sa  velikim  strpljenjem 
tako  da  su  se  time  koristili  da  ga  vrijeđaju  i  ne  plaćaju  mu 
nikakve  račune  jer  taj  narod  nevjernika  nije  se  brinuo  za 

kreposti.  Kada  mu  se  to  događalo,  Josip  je  strpljivo  trpio 
sve  uvrede,  ružne  riječi  i  prijetnje.  Iako  je  tražio  svoje 
kao  milostinju  i  molio  ih  ponizno  da  mu  daju  ono  što  mu 
pripada  kako  bi  pro vidio  za  svoje  potrebe,  ipak  oni  su  mu 
to  neljubazno  odbijali.  Više  puta  da  bi  se  nahranili,  Josip 
je  morao  tražiti  kao  milostinju  komad  kruha,  a  ponekad 
mu  ni  to  ne  bi  davali  odbijajući  ga  ružnim  riječima,  te  se 
Svetac  vraćao  kući  sav  ožalošćen,  ali  potpuno  sjedinjen 
s  voljom  Božjom.  Marija  je  imala  jako  puno  samilosti 
prema  Josipu,  tješila  ga  je  i  poticala  da  trpi  i  da  se  nada 
u  Božju  providnost  koju  su  skupa  zazivali,  a  Bog  nije 
odugovlačio  da  im  pomogne.  Ponekada  bi  im  slao  hranu 
po  rukama  anđela  iako  je  to  činio  nakon  što  se  sv.  Josip 
neko  vrijeme  vježbao  u  strpljenju  i  trpljenju  i  trpio  glad 
i  žeđ  s  potpunim  predanjem.  Ponekada  bi  Josip  vidio 
voće  kojim  se  Marija  rado  hranila  i  želio  joj  ga  nabaviti, 
ali  nije  imao  ni  novčića  da  ga  kupi,  te  je  zbog  toga  bio 
jako  žalostan.  Njegovo  srce  je  bilo  ogorčeno  što  nije 
mogao  zadovoljiti  toj  svojoj  želji  jer  je  jako  ljubio  svoju 
svetu  zaručnicu  i  gorljivo  želio  učiniti  sve  za  nju  što  je 
prikladno  i  providjeti  u  svim  njenim  potrebama,  ali  u 
tome  je  morao  puno  trpjeti  i  ne  udovoljiti  svojoj  volji 
da  ima  to  pravedno  zadovoljstvo.  U  hladnom  periodu 
godine  Svetac  je  puno  trpio  budući  da  su  bili  tako 
siromašni  da  nisu  imali  prikladne  haljine  da  se  zaštite  od 
hladnoće,  ni  drva  da  se  griju  iako  je  providio  ponekada 
prema  mogućnostima  koje  su  imali.  Ipak  često  su  bili 
bez  osnovnog  i  nisu  imali  čime  kupiti.  Josip  se  tresao 
od  hladnoće  i  bio  je  žalostan  vidjevši  kako  njegova 

zaručnica  Marija  i  dragi  Isus  trpe  isto  to  i  nije  znao  kako 
pro vidjeti  za  njihove  potrebe.  Nije  bilo  načina  da  to  učini 
te  se  obraćao  Mariji,  iskazivao  joj  svoju  patnju,  skidao  sa 
sebe  ogrtač  kako  bi  se  poslužila  Marija  njime  da  zaštiti 
Božansko  Dijete  od  hladnoće,  te  je  njoj  govorio: 

«Neka  ja  trpim,  to  je  razumno,  ali  da  ti  trebaš  trpjeti, 
moja  zaručnice,  i  naš  Isus,  to  ne  priliči.  O,  kako  je  velika 
muka  moga  srca  zbog  toga.» 

Majka  Božja  je  tješila  Josipa  i  poticala  ga  da 
velikodušno  trpi  jer  je  tako  htio  Bog  te  mu  je  govorila  da 
i  ona  i  Isus  rado  trpe  i  tako  se  naš  ožalošćeni  Josip  malo 
utješio.  Ponekada  kada  je  Svetac  bio  žalosniji  i  kad  je 
bilo  hladnije.  Majka  Božja  mu  je  davala  Isusa  u  naručje 
a  na  to  ju  je  sam  Isus  poticao.  Kada  je  Josip  Njega 
privijao  na  svoje  grudi  i  grlio,  iako  je  i  djetetu  Isusu  bilo 
hladno  te  je  drhtao,  ipak  svojim  božanskim  plamenom 
bi  grijao  svog  ožalošćenog  slugu  te  mu  je  palio  u  duši 
blaženi  plamen  tako  da  je  i  njegovo  tijelo  na  taj  način 
bilo  ugrijano.  Ponekada  kada  bi  se  našao  u  tako  krajnjoj 
situaciji  i  bilo  mu  jako  hladno,  sv.  Josip  bi  kleknuo  i 
molio  pred  Božanskim  Djetetom  motreći  utjelovljenoga 
Boga,  te  se  tako  grijao  na  vatri  Njegove  goruće  ljubavi. 
Puno  puta  dogodilo  se  da  za  vrijeme  zime  nisu  imali 
drva  za  vatru  niti  hrane  što  je  našem  Josipu  uzrokovalo 
dvostruku  muku  tako  daje  pravedno  razmišljao  u  sebi  i 
sam  sebi  govorio: 

«Bog  me  učinio  glavom  i  skrbnikom  svog  Božanskog 
Sina  i  Njegove  Majke.  Na  mene  spada  da  se  brinem 
za  njih,  a  ja  ne  vršim  svoju  dužnost  kad  su  oni  u  tako 


8 


krajnjem  siromaštvu  i  oskudici.  Na  mene  spada  da  se 
pobrinem  za  sve  što  je  njima  potrebno. » 

Josip  bi  se  zatim  okrenuo  prema  svome  Bogu: 

«0  Bože  moj,  Ti  vidiš  u  kojem  se  stanju  nalazim  da  ne 
mogu  zadovoljiti  svojim  potrebama  i  obavezama  ako  71 
ne  providiš.  Daj  mi  način  da  izvršim  svoju  dužnost.  Ako 
mi  Ti  ne  pomogneš,  kako  ću  to  učiniti?  Vidim  da  toliko 
puno  trpi  moja  zaručnica  i  Tvoj  jedinorođeni  Sin  i  ne 
znam  kako  im  priskočiti  u  pomoć  u  njihovim  potrebama. 
Oni  koji  mi  trebaju  platiti  za  moj  rad  izruguju  mi  se  i 
ne  žele  to  učiniti.  Što  dakle  mogu  raditi  ako  mi  Ti  ne 
pomogneš ?» 

Tako  se  ožalošćeni  Josip  ljubazno  žalio  svome  Bogu 
koji  nije  odugovlačio  da  ga  utješi,  nadahnjivao  ga  da  ide 
tražiti  milostinju,  a  on  bi  je  sretno  dobivao. 

Ponizni  prosjak  -  Bog  je  htio  da  njegov  sluga  Josip 
bude  sve  više  ponizivan  te  je  dopustio  da  ide  okolo 
proseći  za  ljubav  ono  što  je  bilo  potrebno  za  život  ako  mu 
nije  bila  dana  pravedna  nagrada  za  njegov  posao.  A  Bog 
je  to  dopuštao  jer  je  htio  da  Svetac  nadvlada  odbojnost 
koju  je  imao  kada  je  trebao  ići  tražiti  milostinju  jer  je  naš 
Josip  bio  jako  ponosan  i  suzdržan  u  javnom  nastupu  i 
razgovoru  s  ljudima.  Njegov  sram  i  djevičansko  rumenilo 
su  mu  pokrivali  lice,  bio  je  jako  zbunjen  pa  ipak  je  sve 
nadvladavao  kako  bi  ispunio  volju  Božju,  te  se  morao 
ponašati  kao  siromašni  prosjak  i  tako  je  prihvaćao  stanje 
istinskog  i  krajnjeg  siromaštva  u  kome  su  se  nalazili. 
Ali  Josip  je  time  bio  toliko  po  volji  svome  Bogu  kad 
je  nadvladavao  svoju  odbojnost  da  je  pri  povratku  kući 

bio  ljubazno  primljen  a  Božansko  Dijete  ga  je  više  nego 
obično  milovalo  te  je  učinilo  da  na  takav  način  Njegovim 
dječjim  milovanjima  Josip  spozna  koliko  su  Njemu  bili 
dragi  čini  poniznosti  i  mrtvljenja,  a  dijete  Isus  je  govorilo 
Josipu  u  srcu: 

« Ljubljeni  moj  Josipe,  kako  si  mi  po  volji  i  koliko  si 
zasluga  stekao! Kako  te  velika  nagrada  čeka  pripravljena 
od  mog  nebeskog  Oca!» 

Zbog  tih  riječi  sretni  Josip  je  plakao  zbog  utjehe  koju 
je  kušao  a  zatim  bi  sve  govorio  svojoj  zaručnici  Mariji  te 
bi  skupa  zahvaljivali  Bogu  za  milosti  koje  im  je  s  toliko 
ljubavi  Bog  udjeljivao. 

Uzajamna  ljubav  i  potpora  -  Sv.  Josip  nije  ništa 
manje  trpio  za  vrijeme  ljeta  kad  je  bilo  jako  toplo  i 
velika  žega.  Radeći  on  se  umarao  a  samo  ponekada 
nije  htio  uzeti  niti  gutljaj  vode  da  ublaži  žeđ.  Iako  je  do 
vode  mogao  lagano  doći,  ipak  se  suzdržavao  te  je  zbog 
toga  trpio.  Sv.  Josip  se  divio  primjeru  svake  kreposti 
mrtvljenja  koji  mu  je  Bog  dao  po  svojoj  zaručnici  Mariji 
te  se  trudio  da  je  nasljeduje  u  svemu  onome  što  je  kod 
nje  primjećivao.  Nasljedovao  ju  je  toliko  točno  da  bi 
ponekada  Majka  Božja  svojim  vlastitim  rukama  Josipu 
davala  neko  olakšanje  prema  njegovim  potrebama  koje 
je  poznavala  i  tada  bi  Josip  to  primao  i  zahvaljivao  Bogu 
a  zatim  i  svojoj  zaručnici,  te  joj  je  govorio: 

« Zaručnice  moja,  koliko  je  dobar  naš  Bog  koji  po  tebi 
mene  tješi  i  čini  da  ti  spoznaš  moje  krajnje  potrebe. » 

Josip  nikad  nije  bio  neljubazan  i  nikada  nije  odbio  ono 
što  mu  je  davala  njegova  zaručnica.  Naprotiv,  primao  bi 

to  sa  puno  radosti  i  pobožnosti,  prvo  jer  mu  je  to  trebalo 
a  zatim  jer  mu  je  to  bilo  davano  iz  njenih  divnih  ruku, 
a  on  je  to  primao  kao  da  mu  to  sam  Bog  šalje,  kao  što 
to  uistinu  i  jest  bilo  tako.  Kada  bi  svetac  primao  nešto 
iz  Marijinih  ruku,  prema  potrebi  koju  je  imao,  iako  se 
nekad  radilo  o  samo  nekoliko  gutljaja  vode,  on  je  kušao 
jednu  veliku  nutarnju  utjehu,  jednu  zasićenost  kao  da  jc 
jeo  i  pio  stvari  jako  zasitne  i  odlično  spremljene.  Jednom 
upita  svoju  zaručnicu  koji  jc  razlog  tih  učinaka  koje 
kuša,  a  ona  sa  svom  milošću  i  oprezom  mu  odgovori 
da  ga  Bog  tješi  svojom  milošću  te  su  skupa  zahvaljivali 
Bogu  koji  je  darovatelj  svakoga  dobra.  A  Josip  je  zatim 
želio  da  i  on  ponekada  bude  na  utjehu  i  potporu  svojoj 
zaručnici,  ali  nije  znao  kako.  Zato  je  molio  Boga  da  se 
udostoji  objaviti  mu  bar  ponekada  njene  potrebe  te  da 
mu  nadabne  na  neki  način  da  on  to  spozna.  1  Bog  nije 
propustio  to  učiniti  svome  vjernome  sluzi  i  pomogao  mu 
je  da  shvati  ponekada  potrebe  koje  je  imala  Majka  Božja 
za  nekim  gutljajem  vode,  a  Svetac  bi  joj  to  davao  da  se 
osvježi,  da  rashladi  usne  i  molio  ju  je  s  toliko  podložnosti 
da  primi  tu  vodu.  Majka  Božja  je  na  to  pristajala  a  sv. 
Josip  je  bio  krajnje  utješen  te  je  ljubazno  zahvaljivao 
Bogu.  To  se  događalo  rijetko  iako  je  to  Svetac  žarko 
želio.  Majka  Božja  je  rado  prihvaćala  izraze  ljubavi 
svoga  Josipa  i  brinula  se  da  mu  uzvrati  za  sve  moleći 
za  njega  nove  milosti  i  darove  kod  svog  Božanskog 
Sina.  Tako  su  sveti  zaručnici  međusobno  iskazivali  čine 
ljubavi  promatrajući  ono  što  im  je  bilo  potrebno  kako 
bi  na  takav  način  jedno  drugom  uzajamno  priskočili  u 
pomoć,  lako  je  sv.  Josip  bio  jako  pažljiv  u  tome,  ipak 
se  Marija  još  više  pokazala  skrbnom  i  pokazala  se 


II 


zahvalnom  svome  Josipu  a  da  nije  nikada  izgubila  imalo 
pažnje  za  neizrecivu  skrb  prema  Isusu.  Pobrinula  se  da 
pribavi  potrebno  i  sv.  Josipu  u  onome  što  se  odnosilo 
na  nju  i  kada  bi  ponekada  vidjela  da  je  Josip  umoran 
od  napora,  trudila  se  pripraviti  mu  hranu  s  više  brige  i 
ljubavi  tako  da  se  Josip  okrijepi  s  ukusom  i  ponovno 
zadobije  snagu  da  bi  mogao  raditi  i  pribavljati  ono  što 
je  potrebno  za  život.  Svetac  je  bio  svjestan  skrbi  svoje 
zaručnice  koju  je  imala  prema  njemu  i  bio  je  zahvalan 
te  su  kod  Josipa  sve  više  rasle  ljubav  i  poštovanje  prema 
Mariji  a  još  više  zahvalnost  prema  svome  Bogu  koji  mu 
je  nju  dao  za  zaručnicu. 

2.  poglavlje:  Ponašanje  sv.  Josipa  prema  Isusu  dok 
je  rastao  i  milosti  koje  je  od  njega  primao 

Haljina  za  Isusa  -  Božansko  Dijete  je  čudesno 
odrastalo  bilo  u  visini,  bilo  u  milosti.  Zato  je  Majka  Božja 
brzo  nastojala  da  ga  obuče  i  ona  sama  mu  je  pripravljala 
haljinicu  s  ljubavlju  i  skrbi  koju  samo  možemo  zamisliti. 
To  je  sv.  Josipu  donosilo  veliku  utjehu  i  jedva  je  čekao 
čas  da  vidi  svoga  ljubljenog  Isusa  obučenog  u  haljinu 
jer  je  on  mnogo  trpio  vidjevši  ga  u  povojima  jer  je  znao 
koliko  je  dijete  trpjelo  tako  povezano  a  istovremeno  je 
imalo  savršenu  upotrebu  razuma.  Zato  kada  je  Majka 
Božja  šivala  haljinicu  djetetu  Isusu,  Josip  je  često  išao 
vidjeti  jc  sa  željom  da  to  čim  prije  napravi.  S  radošću  se 
zadržavao  i  gledao  kako  njegova  zaručnica  radi  s  toliko 
milosti  i  ljubavi  te  joj  je  govorio: 

«0  moja  zaručnice,  za  kratko  vrijeme  vidjet  ćemo 
svoga  Isusa  obučenog  u  haljinicu  i  bit  će  s  nama.  Blažena 
ti  koju  je  zapala  tako  lijepa  sudbina  da  šivaš  haljinicu 
koja  će  Ga  prekriti!» 

Klupica  za  Isusa  -  Majka  Božja  vidjevši  želju  sv. 
Josipa  htjela  ga  je  utješiti  i  reče  mu  da  i  on  može  nešto 
učiniti  za  svoga  Isusa  te  mu  reče: 

«Ti  mu  možeš  napraviti  klupicu  da  udobno  sjedi. » 

Svetac  je  to  prihvatio  s  puno  radosti  i  odmah  pošao 
izrađivati  klupicu  gdje  bi  mali  Isus  mogao  sjediti.  Josip 
je  to  radio  s  puno  utjehe  duha  sa  suzama  u  očima  zbog 
svetih  razmišljanja  koje  je  imao  dok  je  to  radio.  Činio 
je  to  s  najvećom  mogućom  skrbi  i  sjedinio  se  sa  svojom 
zaručnicom  u  pripravi  svega  onoga  što  je  bilo  potrebno 
da  se  Isus  obuče. 

Isus  obučen  i  njegove  prve  rijeci  i  prvi  koraci  -  Kad 

je  došao  čas,  a  Majka  Božja  je  već  shvatila  da  trebaju 
obući  njihovog  Isusa,  na  koljenima  jebila  zbog  poštovanja 
prema  Njemu.  Božansko  Dijete  se  divilo  i  gledalo  ih 
ljubaznim  očima  i  osmjehivalo  se  uzvišeno  sada  Majci 
Božjoj,  a  sada  svom  ljubljenom  Josipu.  Zamuckujući 
je  njih  zvalo  a  zatim  bi  ljubazno  naklanjalo  glavu  u  čin 
zahvalnosti.  Kada  je  Božansko  Djetešce  bilo  obučeno, 
svojim  malim  ručicama  je  milovalo  svoju  svetu  Majku 
po  licu  a  zatim  se  okrenulo  prema  Josipu  te  isto  učinilo 
i  njemu.  Svetac  se  naklonio  i  poljubio  mu  male  nožice 
nakon  što  mu  je  obuo  sandalice  i  u  tom  trenutku  je  pao  u 
ekstazu  od  radosti  i  utjehe  koju  je  kušao  njegov  duh.  Josip 
je  ostao  neko  vrijeme  u  ekstazi  kad  su  mu  bila  objavljena 

velika  otajstva  i  tajne  o  djelovanju  utjelovljenoga  Boga  i 
zbog  kojeg  razloga  je  vječna  Mudrost  htjela  zamuckivati 
i  učiti  prve  korake  kao  sva  druga  djeca.  Dok  je  Josip 
bio  u  ekstazi,  Božansko  Djetešce  je  razgovaralo  sa 
svojom  svetom  Majkom,  zahvaljivalo  joj  što  je  činila  za 
Njega  te  je  Mariji  iskazalo  svu  ljubav  i  zahvalnost.  Nije 
lako  ispripovijedati  slast  ljubavi  koju  je  Majka  Božja 
kušala  čuvši  ljubazne  riječi  svoga  ljubljenog  Isusa.  U 
međuvremenu  Josip  se  vratio  iz  ekstaze  i  klanjao  se 
ponovno  svome  Isusu,  primio  Ga  među  svoje  ruke  kroz 
kratko  vrijeme  uživajući  u  tome.  Zatim  Ga  je  uzeo  za 
ruku  skupa  sa  Majkom  Božjom  te  su  Ga  učili  hodati, 
učili  Ga  prve  korake.  Tko  će  ikada  moći  ispripovijedati 
radosti  koje  su  Marija  i  Josip  osjećali  čineći  te  stvari. 
Sretni  Josip  je  plakao  od  radosti  kao  da  umiva  svoje  lice 
a  njegovo  srce  nije  moglo  zadržati  u  sebi  toliku  radost  i 
na  licu  mu  se  vidio  žar  nebeske  ljubavi. 

Isus  u  stavu  klanjanja  -  Čim  je  bio  obučen,  mali  Isus 
je  odmah  kleknuo  i  molio  svoga  Božanskog  Oca,  a  Josip 
je  bio  zadivljen  svime  time  i  čuvao  je  sve  to  u  dubini 
svoga  srca,  u  svom  pamćenju  Čuvao  je  sve  ono  Što  je 
Isus  činio  kako  bi  mogao  o  tome  razmišljati  dok  radi.  I 
on  se  pridružio  svome  Isusu  u  klanjanju,  u  prikazivanju 
jer  je  tako  bio  poučen  od  Majke  Božje  kojoj  je  sve  bilo 
jasno.  Nakon  što  se  klanjao  Božanskom  Ocu,  dijete  Isus 
raširi  svoje  ruke  u  znak  križa  prikazujući  se  tako  Bogu 
spreman  trpjeti  smrt  na  križu  kada  ona  bude  došla  u 
vremenu  koje  odredi  njegov  Božanski  Otac.  Vidjevši  taj 
čin  Josipovo  je  srce  bilo  ranjeno  dubokom  boli  kao  jedan 

predokus  onoga  što  će  se  morati  dogoditi  u  budućnosti 
te  je  isplakao  puno  suza  zbog  te  boli.  Majka  Božja  je 
tješila  Josipa  iako  je  ona  sama  i  puno  više  nego  on  trpjela 
jer  je  bila  svjesna  svega.  Ipak  reče  svome  Josipu  da  se 
ne  žalosti  previše  zbog  toga  jer  će  se  često  dogoditi 
da  vidi  Isusa  u  tom  položaju  u  kojemu  on  iskazuje 
potpunu  poslušnost  te  da  se  divi  tome  kod  Isusa  a  Isus  je 
nebeskom  Ocu  prikazivao  potpuno  predanje  u  Njegovu 
volju.  Josip  je  bio  malo  utješen  tim  riječima  koje  mu  je 
rekla  njegova  sveta  zaručnica  i  nije  drugo  pitao,  samo 
je  on  Mariji  ispripovijedao  koliko  je  veliku  bol  kušalo 
njegovo  srce  vidjevši  ljubljenog  Isusa  u  tom  položaju. 
Kada  je  Božansko  Djetešce  izvršilo  sve  one  čine  Čašćenja 
i  prikazivanja  Nebeskom  Ocu,  pošlo  je  u  naručje  svoje 
Majke  a  Josip  je  otišao  na  posao. 

Radost  sv.  Josipa  kad  je  čuo  da  ga  Dijete  Isus  zove 
ocem  -  Svetac  je  radio  u  radionici  sav  kao  u  ekstazi  te 
istovremeno  razmišljao  o  ponašanju  svoga  ljubljenoga 
Isusa  sa  željom  da  pođe  čim  prije  kako  bi  Ga  ponovno 
vidio.  Josip  je  osjetio  da  je  privučen  ljubavlju  da  ide 
promatrati  Isusa  kao  svoj  ljubljeni  predmet  žudnje.  On 
se  ipak  mrtvio  i  bojao  se  da  ne  bude  dosadan  Djetetu 
Isusu.  Zato  se  puno  puta  suzdržavao  poći  ali  Dijete  Isus 
tada  gaje  htjelo  utješiti,  pozivalo  ga  ljubazno  nutarnjim 
glasom  kojem  on  nije  mogao  odoljeti  te  je  žurno  pošao 
nukan  duhom  i  velikom  ljubavlju.  Kada  bi  se  to  događalo, 
pronašao  bi  svoga  Isusa  kako  ide  njemu  u  susret  i  grli  ga 
velikom  ljubavlju  i  još  zamuckujući  zvalo  gaje  imenom 
«oče».  To  se  dogodilo  više  puta,  ali  kad  se  to  prvi  puta 

dogodilo  nakon  stoje  dijete  bilo  obučeno,  išlo  mu  u  susret 
vođeno  od  Majke  Božje,  čim  gaje  dijete  vidjelo,  nazvalo 
je  Josipa  imenom  «oče»  i  svojim  malim  ručicama  ga  je 
milovalo  po  licu  i  bacilo  se  u  njegov  zagrljaj.  Prvi  puta 
kad  je  Isus  nazvao  Josipa  imenom  «oče»,  Josip  je  osjetio 
neizrecivu  utjehu  i  plakao  od  radosti  svoga  srca  jer  se 
smatrao  nedostojnim  toga,  ali  je  bio  jako,  jako  zahvalan 
zbog  časti  koju  je  Isus  njemu  iskazivao  nazivajući  ga 
ocem.  Za  to  mu  je  ljubazno  zahvaljivao  i  molio  svoju 
svetu  zaručnicu  da  to  čini  skupa  s  njim  u  njegovo  ime 
kako  bi  zahvalili  Božanskom  Ocu  na  Njegovom  Sinu. 

Josipova  zahvalnost  -  Majka  Božja  je  to  činila  te  se 
jako  radovala  sa  svojim  Josipom  zbog  sudbine  koja  je 
njih  zadesila  te  su  skupa  zahvaljivali  Bogu  zbog  toga 
što  je  njima  udijelio  tu  čast  i  zbog  toga  što  je  svome 
slugi  učinio  da  bude  Njegova  zamjena  na  zemlji  tj.  da 
Božji  Sin  njega  naziva  riječju  «oče».  To  je  bila  trajna 
utjeha  našemu  Josipu  jer  svaki  puta  kada  bi  ga  Isus  zvao 
tim  imenom.  Svetac  bi  kušao  da  mu  se  srce  ispunja  i 
raspaljuje  uvijek  novom  ljubavlju  prema  Onome  koji 
iako  je  bio  Sin  Božji,  nije  se  ustručavao  nazivati  se  i 
Josipovim  sinom.  Josip  je  osjetio  veliku  zahvalnost,  ali 
je  bio  jako  zbunjen,  smatrao  se  potpuno  nedostojnim 
te  titule.  Uistinu,  taj  naziv  «oče»,  kojim  je  Sin  Božji 
obično  njega  nazivao,  imao  je  razne  učinke  u  Josipovoj 
duši  i  često  bi  o  tome  razgovarao  sa  svojom  zaručnicom 
i  govorio  o  toj  velikoj  milosti  koju  mu  je  Isus  činio  te  je 
Josip  govorio  Mariji  o  svim  učincima  koje  je  to  imalo  u 
njegovoj  duši: 

«0  predraga  moja  zaručnice,  na  koji  stupanj 
dostojanstva  me  uzdigao  naš  Bog!  Koliko  su  veliki  darovi 
i  milosti  koje  mi  udjeljuje.  Sigurno  da  se  Bog  udostojao 
sve  to  udijeliti  meni  po  tvojim  zaslugama  jer  ja  sam 
najnedostojniji  svega  toga.  Ali  ti  koja  si  našla  milost 
pred  Njegovim  licem,  ti  si  bila  dostojna  biti  istinskom 
Majkom  Mesije,  ti  si  uzrok  sve  moje  sreće  jer  po  tebi 
su  mi  dodijeljene  sve  milosti.  Ti,  dakle,  učini  za  mene, 
zahvali  Svevišnjem  i  udostoj  se  nastaviti  moliti  za  mene 
nove  milosti,  na  poseban  način  milost  da  odgovorim 
vjerno  na  veliku  ljubav  koju  naš  Bog  uvijek  iskazuje.  A 
što  mogu  ja  učiniti  za  tebe,  presveta  moja  zaručnice,  kad 
sam  nesposoban  u  svemu? » 

Majka  Božja  je  odgovarala  s  puno  milosti  i  razboritosti 
svome  svetom  zaručniku  i  poticala  ga  da  prepozna  daje 
sva  dobrota  od  Boga  koji  je  velikodušan  prema  svojim 
stvorenjima  a  još  više  prema  njima.  Zato  bi  žurno 
ispjevala  nove  pjesme  hvale  i  slave  Bogu  te  bi  ih  skupa 
recitirali  slaveći  jedinoga  Darovatelja  svakoga  dobra. 
Tako  je  Josip  bio  jako  utješen  i  sav  zadovoljan  se  vraćao 
na  svoj  posao. 

Radost  sv.  Josipa  kada  je  Isusa  nazivao  sinom  - 
Josip  se  nije  usuđivao  zvati  Isusa  sinom  iako  je  u  nutrini 
u  očinskoj  ljubavi  bio  potaknut  da  ga  tako  zove.  Josip  je 
pitao  Majku  Božju  da  lije  tim  imenom  trebao  zvati  Isusa. 
Marija  je  shvatila  da  ako  je  Isus  zvao  Josipa  imenom 
«oče»  te  ga  na  zemlji  smatrao  istinskim  ocem,  isto  tako  je 
Josipu  udijelio  milost  da  on  Njega  zove  imenom  «sine» 
jer  je  to  bila  volja  Nebeskog  Oca  te  da  on  bude  umjesto 

Njega  kao  da  je  Isus  njegov  pravi  sin.  Neka  Ga  naziva 
imenom  «sine»  i  neka  se  ponaša  prema  Isusu  kao  Njegov 
istinski  otac.  Majka  Božja  reče  sve  ovo  svome  Josipu  s 
velikom  radošću  svoga  srca  a  Josip  je  prolio  puno  suza 
zbog  utjehe  koju  je  kušao  te  je  zahvaljivao  Bogu  skupa 
sa  Majkom  Božjom.  Sretni  Josip  je  sam  sebi  govorio: 

«Pa  uistinu  kako  sam  sretan  što  imam  najljepšu  sudbinu 
na  zemlji  da  zovem  sinom  Onoga  koji  je  Utjelovljena 
Riječ,  istinski  Sin  Nebeskoga  Oca.» 

Tako  je  Josip  počeo  govoriti: 

«Jsuse,  moj  sine,  moj  sine  Isuse!» 

I  kad  je  to  govorio  bio  je  uznesen  u  uzvišenu  ekstazu  u 
kojoj  mu  je  bilo  objavljeno  otajstvo  koje  je  sadržavalo  u 
sebi  tu  posebnost  tj.  da  se  Isus  htio  nazivati  sinom  Josipa 
i  da  je  On  njega  zvao  «oče».  Nakon  što  se  vratio  iz 
ekstaze  Josip  je  sve  ispripovjedio  svojoj  svetoj  zaručnici 
iako  je  ona  već  sve  znala.  Ipak  nije  pokazivala  da  zna  to 
što  se  dogodilo  te  je  uživala  čuvši  ono  što  je  njoj  Josip 
objavljivao. 

Josipovo  poštovanje  prema  Mariji  -  Josip  je  imao 
jako  veliko  poštovanje  prema  Mariji  tj.  sve  ono  što  se 
događalo  u  njegovoj  duši  on  je  to  njoj  govorio  jer  je  znao 
da  je  ona  velika  osoba  pred  Bogom  i  da  je  preko  nje 
dobivao  utjehe,  poglavito  po  njenim  gorućim  riječima, 
a  ona  ga  je  uvijek  uvjeravala  o  ljubavi  koju  je  Bog 
imao  prema  njemu.  Josip  je  uvijek  gajio  taj  osjećaj,  tj. 
prepoznavao  se  nedostojnim  u  svemu  te  bi  zahvaljivao  na 
prikladan  način  Bogu  i  slavio  Ga  za  sve  što  je  Bog  njemu 
činio,  te  je  o  tome  govorio  svojoj  zaručnici  da  bi  mu  ona 

pomogla  da  slavi  i  zahvaljuje  svome  Bogu  znajući  koliko 
je  Marija  draga  njegovom  Bogu  jer  ju  je  On  izabrao  da 
bude  majka  Njegova  Jedinorođenca.  Pa  ipak  Josip  joj  je 
govorio  sve  u  jednostavnosti  kako  bi  se  njoj  dopao.  Ipak 
u  svojoj  je  nutrini  uvijek  imao  jedno  veliko  poštovanje  i 
smatrao  se  nedostojnim  gledati  Mariju  te  joj  je  govorio 
zbunjen  i  ponizan  u  svojoj  nutrini,  ali  nije  dopuštao  da 
ona  to  vidi  jer  ona  je  bila  jako  ponizna.  Bilo  bi  joj  mučno 
razgovarati  sa  svojim  zaručnikom  Josipom  kao  daje  ona 
iznad  njega,  iako  je  ona  to  zaista  i  bila. 

3.  poglavlje:  Kako  u  sv.  Josipu  raste  ljubav  prema 
svom  ljubljenom  Isusu  te  želja  za  spasenjem  duša  i 
obraćenjem  nevjernika 

Rastuća  ljubav  sv.  Josipa  -  Božansko  Dijete  je 
divno  odrastalo  kao  što  smo  rekli,  a  naš  Josip  je  rastao  u 
ljubavi  prema  Njemu  na  takav  način  daje  izgarao  i  trošio 
se  zbog  plamena  ljubavi  koji  je  gorio  u  njegovom  srcu. 
Nije  mogao  biti  niti  jedan  trenutak  a  da  nije  motrio  Isusa 
kao  predmet  svoje  ljubavi  a  On  mu  je  izgledao  sve  ljepši 
i  ljupkiji.  Ponekada  bi  Ga  promatrao  i  ostajao  bi  kao  u 
ekstazi  više  sati  a  njegovo  srce  bi  se  razlijevalo  u  suzama. 
Najljupkiji  Isus  bi  uživao  u  toj  pažnji  svoga  Josipa  i 
davao  mu  je  znakove  da  to  prihvaća  iako  se  najčešće 
od  toga  sustezao  jer  Svetac  ne  bi  mogao  podnijeti  svu 
puninu  uživanja  u  tome.  Najčešće  Josipove  riječi  su  bile 
sljedeće: 

«Dragi  moj  i  ljubljeni  lsuse»  -  a  zatim  bi  dodavao  - 
«moj  ljubljeni  sine.» 

Ali  govoreći  ove  riječi  osjećao  je  kako  mu  je  srce  kao 
oduzeto  ljubavlju.  Zato  to  nije  ponavljao  prečesto,  nije 
mu  se  duša  mogla  oduprijeti  snazi  te  ljubavi.  Ali  ako  je 
bila  tolika  ljubav  koju  je  imao  prema  Isusu,  isto  tako 
Josip  je  kusao  i  bol  vidjevši  kako  Ga  toliki  ne  poznaju, 
naprotiv  kako  teško  griješe. 

Josipova  bol  zbog  nevjernika  i  idolopoklonika  -  Ova 
misao  je  kod  Josipa  uzrokovala  to  da  je  provodio  cijele 
noći  plačući  zbog  uvreda  kojima  se  vrijeđa  njegov  Bog  i 
zbog  sljepoće  tolikih  duša  koje  su  bile  idolopoklonici,  te 
je  Josip  govorio  sam  sebi: 

«0  moj  utjelovljeni  Bože,  pa  je  li  moguće  da  Ti  boraviš 
među  tolikim  nevjernicima  a  da  se  oni  ne  obrate  Tebi? 
Smiluj  se,  prosvijetli  ovaj  zasljepljeni  narod  snagom 
Tvog  moćnog  svjetla.  Učini  da  Te  spoznaju  i  da  se  Tebi 
obrate !» 

Josip  je  želio  da  svi  Egipćani  dospiju  do  spoznaje 
istinskoga  Boga  i  vidjevši  Njegova  Isusa  svi  ostanu 
dirnuti  Njegovom  ljubavlju.  Zbog  toga  je  Josip  često 
govorio  Majci  Božjoj: 

«Ne  vidim  časa  kad  će  se  naš  Isus  pojaviti  među 
narodom  jer  nije  moguće  da  će  srce  ovoga  naroda  biti 
nevjerno  i  da  ne  će  biti  ranjeno  njegovom  ljubavlju,  a 
tada  ću  imati  utjehu  da  će  naš  Isus  biti  ljubljen  iako  ne 
još  spoznat.  Kako  će  svi  biti  zarobljeni  ljubavlju  kada  će 
vidjeti  kako  po  njihovim  ulicama  ide  naš  Isus  tako  lijep, 
tako  drag,  tako  Ijubakl  Ja  ću  Ga  voditi  za  ruku  i  imat  ću 

sreću  da  Ga  uvijek  imam  sa  sobom.  Ne  sumnjam  da  će 
mnogi  od  ovih  zavidjeti  mojoj  sretnoj  sudbini. » 

Josip  je  to  govorio  svojoj  svetoj  zaručnici  a  Marija 
je  uživala  čuvši  Josipa  koji  je  toliko  želio  đa  Isus  bude 
spoznat  i  ljubljen  te  da  bi  ga  utješila,  govorila  mu  je: 

«Doći  će  vrijeme,  da,  doći  će  kada  će  naš  Isus  biti 
spoznat,  kad  će  Ga  mnogi  slijediti  i  ljubiti,  ali  On  će 
biti  isto  tako  progonjen  i  mrzit  će  Ga  jer  će  slijepi  mrziti 
svjetlo.  Ti  znaš  proroštvo  proroka  Šimuna  u  Hramu  kako 
nam je  rekao  da  će  Isus  biti  na  propast  i  uzdignuće  mnogih. 
Zato  možemo  biti  sigurni  da  će  doći  to  vrijeme.» 

Na  ove  riječi  Josip  se  jako  žalostio  jer  je  njegova  želja 
bila  da  svi  spoznaju  i  ljube  njegova  Isusa.  Onda  Ga  je 
ponovno  pažljivo  motrio  te  bi  govorio: 

«Dragi  moj  Isuse,  ljubljeni  Isuse,  pa  zar  će  biti  moguće 
da  će  neko  biti  na  svijetu  a  da  te  ne  ljubi?  Kako  će  moći 
a  da  ne  ljube  toliku  ljepotu,  toliku  milost,  toliku  dobrotu? 
Tvoj  ljubljeni  izgled  potiče  na  ljubav  čak  i  nerazumna 
stvorenja,  a  zar  ne  će  potaći  na  to  i  ljudska  srca?  To  me 
jako  ogorčava  i  iznutra  peče,  dakle  ti,  moja  ljubavi,  ne  ćeš 
biti  ljubljen  od  svih,  naprotiv  protivit  će  Ti  se  i  progoniti 
Te.  O,  da  se  ja  nikada  ne  nađem  u  takvoj  situaciji  u  to 
vrijeme,  vrijeme  kada  ćeš  Ti,  dragi  Isuse,  biti  progonjen! 
Radije  da  umrem  prije  nego  vidim  kako  se  prema  Tebi 
loše  ponašaju,  ljubljeni  moj  živote,  moj  ljubljeni  Isuse 
dostojan  svake  časti  i  ljubavi  svih  srdaca!» 

Josipova  želja  da  Isus  bude  ljubljen  -  Josip  je 
provodio  puno  vremena  misleći  što  bi  mogao  učiniti 
kako  bi  svi  uzljubili  njegovog  Isusa.  Iako  mu  je  ljubav 

sugerirala  puno  načina  za  to,  ipak  na  kraju  on  bi 
zaključivao  daje  dovoljno  samo  vidjeti  Isusa  i  svatko  bi 
Ga  trebao  ljubiti.  I  uistinu  u  tome  nije  griješio  jer  je  Isus 
bio  sama  milost,  sama  ljepota  i  primijetivši  Božansko 
Dijete  bilo  je  gotovo  nemoguće  ne  diviti  Mu  se  s  velikim 
čuđenjem  i  tko  se  ne  bi  osjećao  potaknutim  da  Ga  ljubi 
zbog  tih  razloga?  Ali  oni  koji  će  Ga  ljubiti  jer  će  uistinu 
upoznati  tko  On  JEST,  kao  što  je  želio  naš  Josip,  takvih 
će  biti  jako  malo.  Ponekada  u  Josipovom  srcu  ljubav 
prema  njegovom  ljubljenom  Isusu  se  raspaljivala  s 
toliko  snage  daje  na  sve  zaboravljao.  Nije  bio  sposoban 
ni  za  hranu,  ni  za  bilo  što  drugo.  Majka  Božja  koja  gaje 
dobro  poznavala  pitala  gaje  Što  mu  je  i  to  je  Činila  jer  je 
htjela  da  Svetac  učini  neki  izljev  te  svoje  goruće  ljubavi. 
1  uistinu  bi  to  uspijevala  te  bi  on  počimao  pripovijedati  o 
svojim  željama  i  gorućim  plamenovima  koji  su  izgarali  u 
njegovom  srcu.  Tada  bi  počeli  razmišljati  i  razgovarati  o 
tome  kako  njihov  Isus  uistinu  zaslužuje  da  bude  ljubljen 
od  svakoga  i  u  tim  razgovorima  izlijevali  bi  svoju  ljubav 
koja  bi  sve  više  i  više  rasla  do  toga  da  su  padali  u  ekstazu  i 
tako  provodili  više  sati,  naslađivali  se  ljubavlju  njihovog 
Isusa. 

Josip  sa  Isusom  želi  spasenje  duša  -  Znalo  se 
dogoditi  ponekada  da  Josip  vidi  svoga  malenoga  Isusa 
na  koljenima  na  zemlji,  sa  rukama  raširenim  u  čin 
poniznosti,  kako  se  na  takav  način  prikazivao  Nebeskom 
Ocu.  Kada  bi  Ga  naš  Josip  vidio  u  tom  položaju,  pitao 
bi  svoju  zaručnicu  što  je  On  tada  Činio,  što  je  govorio 
Nebeskom  Ocu  jer  Marija  je  sve  znala.  Ona  mu  je  govorila 

da  se  prikazivao  Nebeskom  Ocu  za  spasenje  ljudskoga 
roda.  Tada  bi  se  naš  Josip  prostro  na  zemlju  i  uz  veliku 
poniznost  i  poštovanje  popratio  bi  to  prikazanje  Isusovo 
prikazujući  samoga  sebe  i  ostajao  bi  tako  sve  dok  sc  Isus 
ne  bi  podignuo  i  pošao  prema  svom  ljubljenom  Josipu 
da  ga  pomiluje.  Tada  bi  Ga  Svetac  zagrlio  i  molio  da  mu 
isprosi  od  Nebeskoga  Oca  sve  milosti  da  bi  Ga  on  mogao 
ljubiti  i  uvijek  biti  po  Njegovoj  volji.  Preporučivao  je 
Josip  Isusu  sve  grešnike  da  im  izmoli  od  Nebeskoga  Oca 
milost  obraćenja  i  na  kraju  bi  Mu  govorio: 

«Isuse  moj,  koži  svom  Nebeskom  Ocu  da  svima  dade 
svjetlo  da  Te  svi  spoznaju  u  onome  što  Ti  uistinu  JESI  i 
da  Te  ljube  kao  što  to  i  trehaju!» 

Mali  Isus  se  osmjehivao  na  ove  riječi  i  pokazivao 
da  su  Mu  po  volji  te  prošnje  i  uvjeravao  Josipa  kako  to 
dobro  čini  te  je  on  bio  zbog  toga  utješen. 

Božanske  pohvale  s  Isusom  -  Ljubljeni  Isus  je  već 
dobro  hodao  i  govorio  sa  puno  milosti.  Zato  je  molio 
božanske  pohvale  skupa  sa  Majkom  Božjom  i  sv.  Josipom 
s  toliko  milosti  da  su  često  oboje  njih  ostajali  u  ekstazi 
zbog  duhovne  slasti.  Ne  može  se  opisati  slast  i  utjeha 
našega  Josipa  koju  je  kušao  kada  je  molio  božanske 
pohvale  sa  svojim  Isusom.  Tada  bi  njegovo  srce  bilo 
zapljusnuto  morem  utjehe  a  Josip  je  jedva  čekao  vrijeme 
koje  je  određeno  da  skupa  slave  Nebeskoga  Oca.  Kada 
bi  bilo  što  činio,  mali  Isus  bi  činio  skupa  s  njima,  tj. 
hranio  se,  razgovarao,  molio,  sve  je  to  služilo  našemu 
Josipu  na  veliku  utjehu,  ali  najvišu  utjehu  je  osjećao 
kada  bi  njegov  Isus  govorio  o  božanskim  savršenstvima 
svoga  Nebeskog  Oca  i  unatoč  nježne  dobi  govorio  je  to 

s  toliko  mudrosti  da  su  ostajali  zadivljeni  i  začuđeni  i 
anđeoski  duhovi  koji  su  pratili  Isusa  i  slušali  Ga.  Tada 
bi  vidjeli  našega  Josipa  sva  ražarena  u  licu  i  raspaljena 
ljubavlju  prema  svome  Bogu  te  je  duboko  uzdisao,  nije 
mogao  zadržati  taj  blaženi  plamen  koji  se  raspaljivao  u 
njegovom  srcu.  Na  kraju  bi  kliktao: 

«0  veliki  Bože,  pa  ipak  nisi  spoznat,  nisi  ljubljen,  iz 
samilosti  daj  mi  novo  srce  da  Te  mogu  ljubiti  jer  ovo  koje 
si  mi  dao  je  premaleno,  preusko  i  ne  mogu  shvatiti  Tvoju 
ljubav. » 

1  govoreći  ovo  ostajao  bi  u  zanosu  dugo  vremena. 

Za  stolom  sa  Isusom  -  Ponekad  bi  se  dogodilo  da  bi 
za  vrijeme  objeda  za  stolom  sa  svojim  Isusom  i  svojom 
svetom  zaručnicom  Josip  promatrao  svoga  Isusa  koji  se 
hranio  s  toliko  milosti  i  ljupkosti  i  motreći  Dijete  Isusa 
ostajao  bi  u  zanosu  te  više  nije  bio  sposoban  nastaviti 
jesti.  Kada  bi  se  to  događalo,  mali  Isus  bi  zvao  Josipa  i  sa 
puno  milosti  mu  govorio  da  jede  dajući  mu  hranu  svojim 
ručicama.  Tada  bi  se  sretni  Josip  hranio  a  iz  njegovih 
očiju  bi  tekle  suze  zbog  utjehe  koju  je  kušao.  Ta  hrana 
bi  Josipu  izgledala  puno  ukusnija  i  slađa  nego  obično 
i  s  tekom  bi  to  jeo  kao  neku  vrstu  mane  koja  je  došla  s 
neba. 

Josip  plače  sa  Isusom  -  Josip  bi  ponekada  našao  svoga 
Isusa  na  koljenima  kako  moli  Nebeskog  Oca  raširenih 
ruku  u  obliku  križa  i  kako  plače.  Tada  bi  Josip  ostajao 
ranjen  dubokom  boli  i  sav  bi  u  muci  išao  svojoj  zaručnici 
i  pitao  koji  je  uzrok  zbog  kojega  njegov  ljubljeni  Isus 
plače,  te  je  govorio  Mariji: 

«0  moja  zaručnice,  nisam  ništa  dopustio,  nisam  ništa 
loše  učinio  što  bih  primijetio.  Zašto  naš  Isus  plače,  zašto 
je  ožalošćen? » 

A  Majka  Božja  gaje  tješila  i  govorila  mu  da  se  ne  boji 
jer  Isus  je  plakao  zbog  uvreda  koje  se  nanose  Nebeskom 
Ocu,  zbog  uvreda  koje  čini  ljudski  rod.  Isus  je  molio 
božansko  milosrđe  i  ublažavao  srdžbu  Nebeskoga  Oca 
koji  je  bio  jako  rasrđen  zbog  velikih  uvreda  koje  je 
primao  i  Isus  bi  bio  u  tom  položaju  i  prikazivao  trpljenje 
i  smrt  na  križu  za  spasenje  svijeta.  Kad  je  to  čuo, 
ožalošćeni  Josip  je  zahvalio  svojoj  zaručnici  na  tome  što 
mu  je  rekla,  a  zatim  bi  se  i  on  prostro  na  zemlju  i  molio 
božansko  milosrđe.  Gorko  je  plakao  zbog  uvreda  kojima 
je  Bog  vrijeđan.  Na  to  razmišljanje  o  uvredama  Josip  bi 
ostajao  neutješen  a  njegove  oči  bi  postajale  dva  potoka 
suza  jer  je  gorko  plakao  i  prikazivao  sebe  da  trpi  sva  zla 
svijeta  samo  da  Njegov  Bog  ne  bude  tako  vrijeđan  i  ako 
je  takva  bila  njegova  ljubav  prema  Bogu,  isto  tolika  je 
bila  i  bol  koju  je  kušao  vidjevši  da  je  Bog  vrijeđan.  U 
tim  prigodama  bilo  je  potrebno  da  ga  sam  Isus  utješi, 
u  protivnom  bio  bi  trajno  uznemiravan  i  neprestano  bi 
plakao.  Zato  bi  maleni  Isus  pošao  utješiti  ga  i  podići  sa 
zemlje.  S  puno  milosti  bi  govorio  Josipu: 

«Oče  moj,  ustani,  dosta  je.  Moj  Nebeski  Otac  je  rado 
prihvatio  tvoje  prošnje  i  tvoja  prikazanja  i  budi  siguran 
da  će  doći  vrijeme  kada  će  biti  upoznat  i  kada  će  Ga 
mnogi  ljubiti.  Zato  ako  tvoje  molitve  nisu  sada  uslišane, 
doći  će  vrijeme  kad  će  se  dogoditi  ono  što  ti  moliš. » 

Ožalošćeni  Josip  bi  se  tako  utješio  i  zahvaljivao  svome 
Isusu,  a  ovaj  bi  ga  ljubazno  milovao  i  u  tom  ljubaznom 
milovanju  Josipovo  srce  bi  se  ispunilo  utjehom  i 
radošću. 

Sv.  Josip  sa  Isusom  na  ulici  -  Kad  je  već  bilo  poraslo 
Božansko  Dijete,  htjelo  je  ići  sa  svojim  Josipom  kada  je 
on  išao  pribaviti  potrebno  za  uzdržavanje.  S  puno  milosti 
Dijete  Isus  reče  Josipu  da  Ga  povede  sa  sobom.  Svetac 
je  kušao  neizrecivu  utjehu  i  s  dopuštenjem  Majke  Božje 
poveo  je  Isusa  za  ruku.  Božansko  Dijete  je  izašlo  iz  kuće 
prvi  puta  sa  Josipom  a  toga  dana  zrak  je  bio  više  nego 
ikada  vedriji  i  mirniji  jer  i  sami  prirodni  elementi  su  na 
neki  način  slavili  vidjevši  kako  njihov  Stvoritelj  hoda 
ulicom.  Svi  Egipćani  su  osjetili  neuobičajenu  radost  iako 
nisu  mogli  shvatiti  odakle  ona  dolazi.  Božansko  Dijete 
je  divno  hodilo  sa  vedrim  i  uzvišenim  licem.  Ne  može 
se  ispripovijedati  radost  koju  je  kušao  Josip  jer  je  znao 
da  sa  sobom  vodi  nebesko  blago.  Sina  Nebeskoga  Oca. 
Mnogi  koji  su  ga  susretali  su  ostajali  zadivljeni  zbog 
ljepote,  milosti  djeteta  i  radovali  su  se  s  Josipom  što  ima 
takvog  sina,  a  bilo  je  dosta  i  onih  koji  su  govorili: 

( (Šteta  što  ovo  dijete  za  oca  ima  ovog  siromašnog 
čovjeka  jer  je  njegov  izgled  uistinu  plemenit,  ljepota 
rijetka,  lice  divno.  Uistinu  je  Ijubak  i  ljubazan. » 

Svi  su  ostajali  zadivljeni  gledajući  Isusa.  Bilo  je  više 
male  djece  koja  su  Mu  se  pridružila  a  njih  je  ljubazni 
Isus  gledao  te  ih  obradovao  sa  osmijehom  na  licu.  Sretni 
Josip  se  vratio  kući  sa  svojim  Isusom  jer  ih  je  Marija 
željno  iščekivala. 

Neodoljiva  privlačnost  Djeteta  Isusa  i  Njegove 
Majke  -  Glas  o  ljepoti  i  milosti  sina,  za  kojeg  su 
mislili  da  je  Josipov,  proširio  se  gradom  i  mnogi  su  ga 
Egipćani  željeli  vidjeti,  ali  nisu  se  usuđivali  ići  u  njihovu 
kuću.  Zbog  toga  su  čekali  željno  da  Josip  Isusa  povede 
sa  sobom  kako  bi  ga  vidjeli.  Neki  od  susjeda  išli  su  s 
nekim  izgovorom  u  kuću  sv.  Obitelji  da  posjete  Majku 
Božju  govoreći  joj  da  učini  nešto  za  njih,  ali  to  su  činili 
kako  bi  vidjeli  nju  i  njenoga  sina  i  bili  su  začuđeni  zbog 
tolike  ljepote,  uzvišenosti  i  milosti.  Marija  i  Dijete  Isus 
su  ih  ljubazno  primali  a  riječi  Majke  Božje  bile  su  jako 
učinkovite  te  su  mnogi  od  onih  koji  su  ih  išli  posjetiti  bili 
dirnuti  i  jako  su  se  navezali  na  Mariju  i  njenog  sina.  Kada 
bi  Josip  izlazio  iz  kuće,  više  bi  ga  osoba  pitalo  o  njegovoj 
zaručnici  i  sinu.  Željeli  su  ih  vidjeti  i  razgovarati  jer  bi 
tako  osjetili  utjehu.  Majka  Božja  je  mnoge  poučila  pravoj 
vjeri  i  uvela  ih  u  spoznaju  istinskoga  Boga,  poglavito 
one  koji  su  imali  dobru  volju  i  koji  su  nju  zavoljeli. 

Djeca  dolaze  k  Isusu  i  radost  sv.  Josipa  -  Često 
su  neka  dječica  dolazila  potražiti  Isusa  i  Majku  Božju, 
ona  je  dopuštala  da  uđu  u  kuću,  a  Dijete  Isus  bi  se 
zadržavalo  s  njima.  Milovalo  bi  ih  i  učilo  razne  molitve 
i  čine  ljubavi  prema  Nebeskom  Ocu,  a  ta  nevina  dječica 
su  se  zadržavala  s  puno  radosti  sa  Djetetom  Isusom. 
Donosila  su  mu  voće  i  kruh  da  jede  s  njima.  Dijete  Isus 
bi  to  uzimalo,  blagoslivljalo  ih  a  zatim  bi  jelo  skupa  s 
njima  male  porcije  jedući  poneki  zalogaj  u  njihovom 
društvu  i  Isus  je  uživao  zadržavajući  se  sa  tim  nevinim 
stvorenjima.  Josip  vidjevši  sve  ovo  uživao  je  i  molio 

Boga  da  barem  ta  njc/na  dječica  nauče  spoznavati 
pravoga  Boga.  Ponekada  kada  bi  Josip  izlazio  iz  kuće  sa 
Isusom,  kao  obično,  mnogi  su  mu  sc  divili  i  motrili  ih  a 
mala  dječica  bi  ih  pratila.  A  kada  bi  se  nalazili  na  nekom 
povučenom  mjestu,  Božansko  Dijete  bi  podizalo  oči  k 
nebu  i  prstom  bi  upiralo  u  nebo  te  govorilo: 

«Eno  gore  je  kuća  moga  Nebeskog  Oca.» 

1  sva  ona  nevina  dječica  činila  bi  isto  i  kliktala  bi: 

«Eno  gore  kuće  Nebeskoga  Oca.» 

To  bi  Josipa  toliko  dimulo  da  bi  i  on  pogledao  nebo 
i  ostajao  kao  u  ekstazi  motreći  slavu  Nebeskoga  Oca. 
Kada  bi  Josip  prolazio  ulicom  sa  svojim  Isusom  držeći 
Ga  za  ruku,  često  bi  ga  ugledne  osobe  pozivale  da  uđe  u 
njihovu  kuću  jer  su  htjeli  bolje  promotriti  njegovog  sina 
i  uživati  u  njegovoj  dragoj  prisutnosti.  Na  lijep  način 
Svetac  sc  ispričavao,  ali  je  prihvaćao  taj  ljubazni  poziv  na 
onim  mjestima  gdje  je  bilo  druge  djece  i  gdje  je  znao  da 
je  Isus  htio  ući  i  bio  je  primljen  sa  velikom  Ijubaznošću, 
a  sve  bi  osobe  iz  kuće  željele  vidjeti  prelijepoga  Isusa. 
Tada  bi  Dijete  Isus  bilo  u  nekom  uzvišenom  položaju, 
iako  ljubak,  tako  da  se  nitko  nije  usuđivao  približiti 
Mu  se  i  milovati  Ga  kao  što  se  to  običavalo  činiti  djeci. 
Zbog  toga  su  svi  ostajali  zadivljeni  tolikom  ljepotom, 
uzvišenošću  i  milošću  i  bili  su  ganuti  u  srcu,  a  ako  bi  u 
kući  bilo  djece,  naš  Isus  bi  s  njima  bio  blizak,  pomilovao 
bi  ih  a  oni  bi  iskazivali  ljubav  prema  njemu  i  nisu  Ga 
više  htjeli  pustiti  te  su  Ga  slijedili  a  Josip  ih  je  vodio  sa 
sobom.  Zatim  bi  zahvaljivao  onima  koji  su  ih  pozvali  i 
na  jako  ljubazan  način  su  odlazili,  a  svi  bi  govorili  daje 

sretan  što  ima  takvoga  sina  te  da  i  najveći  u  gradu  zavide 
njemu  na  tako  sretnoj  sudbini. 

Josip  plače  nad  tim  siromašnim  idolopoklonicima  - 
Nakon  što  bi  Svetac  otišao  sa  svojim  Isusom,  razmišljao 
bi  o  ljubavi  onih  osoba  koju  su  iskazivale  prema  njima  i 
koje  su  bile  toliko  vezane  na  njegovog  Isusa.  Razmišljao 
bi  kako  su  bili  u  tako  žalosnom  stanju  jer  nisu  imali 
pravu  spoznaju  Boga  te  je  osjećao  jednu  nepodnošljivu 
muku  i  nije  mogao  zadržati  suze,  gorko  bi  plakao  zbog 
njihove  nesreće  i  molio  Isusa  da  zadobije  od  Nebeskoga 
Oca  milost  da  oni  dođu  do  spoznaje  pravoga  Boga.  Isto 
bi  činio  kada  bi  susretao  one  koji  su  ga  pozdravljali  i 
radovali  se  s  njime  što  je  imao  takvoga  sina.  Kada  bi 
prošli.  Svetac  bi  plakao  i  oplakivao  njihovu  sljepoću  i 
govorio  svome  Bogu: 

«0  Bože  moj,  ove  osobe  Te  ne  poznaju,  a  pokazuju 
dobru  volju  prema  nama.  Što  bih  mogao  učiniti  da 
oni  dođu  do  prave  spoznaje  Boga  i  da  Te  ljube?  Evo 
spreman  sam  dati  svoj  život  ako  je  potrebno  za  njihovo 
obraćenje. » 

Josip  se  neprestano  vježbao  u  tim  svetim  i  gorućim 
željama.  Ponekada  bi  ga  netko  vidio  kako  plače  i  pitali 
su  ga  za  uzrok  njegovih  suza,  a  Svetac  nije  odgovarao 
drugo  nego  da  se  moli  Bog  da  oni  to  shvate,  daje  plakao 
samo  iz  želje  za  njihovim  istinskim  dobrom  jer  je  vidio 
da  su  lišeni  toga  i  nije  mogao  a  da  ne  plače.  Oni  nisu 
shvaćali  što  je  Svetac  htio  reći  te  su  mnogi  vjerovali  da 
želi  za  njih  vremenita  dobra  i  govorili  su  među  sobom: 

«Kako  je  jednostavan  ovaj  čovjek.  Sam  je  tako 
siromašan,  pa  vjeruje  da  smo  siromašni  i  svi  mi.» 

Kada  bi  susretao  osobe  koje  su  živjele  u  porocima,  sv. 
Josip  bi  to  odmah  primjećivao  jer  je  vidio  da  se  njegov 
Isus  uznemiruje  i  stoga  bi  to  shvaćao  te  se  jako  žalostio 
zbog  tih  osoba  i  molio  je,  imao  samilosti  prema  njihovoj 
sljepoći  i  bijedi  i  nije  prestajao  moliti  da  i  oni  to  primijete 
te  da  se  obrate. 

4.  poglavlje:  Sv.  Josip  vodi  sa  sobom  Isusa  u 
radionicu  kako  bi  Ga  naučio  zanat  na  svoju  veliku 
utjehu  i  pomoć 

Isus  u  radionici  sv.  Josipa  -  Božansko  Dijete  je  već 
bilo  poodraslo  u  dobi  tako  da  je  moglo  u  nečemu  već 
poslužiti  sv.  Josipu  i  Ono  je  često  htjelo  da  Ga  Njegov 
poočim  povede  na  posao  da  ga  utješi  svojom  ljubaznom 
prisutnošću.  Sretni  Josip  nikada  ne  bi  vjerovao  da  će  se 
Božansko  Dijete  htjeti  do  te  mjere  sniziti  da  se  založi  u 
tako  slabom  zanatu  i  služenju.  Zbog  toga  kada  je  Isus 
pitao  Josipa  da  ga  povede  sa  sobom  na  posao,  ostajao  je 
začuđen  i  rekao  je  da  to  ne  bi  nikada  dopustio  ako  to  nije 
volja  Nebeskog  Oca.  Okrenuo  se  prema  Isusu  i  kazao 
Mu: 

< (Kako  to  da  se  Ti,  o  Vječna  Mudrosti,  želiš  toliko 
poniziti?  I  kako  će  to  biti  da  Tvoj  sluga  dopusti  da 
Tebe  vidi  kako  radiš,  Ti  koji  si  tako  nježan.  Ti  koji 
neprestano  trebaš  razgovarati  sa  svojim  Nebeskim 
Ocem  o  najvažnijem  djelu  ljudskoga  otkupljenja?  Kako 

ću  moći  gledati  Te  da  se  zalažeš  i  trudiš  u  tako  poniznom 
poslu? » 

Isus  bi  ga  umirio  govoreći  mu  daje  to  volja  Nebeskoga 
Oca,  te  da  je  On  došao  na  svijet  kako  bi  služio,  a  ne  da 
bi  bio  služen,  te  je  trebao  pokazati  prezir  prema  lažnoj 
svjetskoj  oholosti.  Josip  se  podloži  volji  Božjoj  te  nije 
više  odgovarao.  Mislio  je  o  svojoj  sretnoj  sudbini  što  će 
imati  u  radionici  svoga  ljubljenoga  Isusa  i  to  ga  je  jako 
tješilo.  Smatrao  se  sretnim  zbog  toga  i  obratio  se  Majci 
Božjoj  i  kazao  joj  kako  mu  je  žao  zbog  nje  jer  u  vrijeme 
koje  će  Isus  provesti  s  njime  ona  će  biti  lišena  njegove 
ljupke  prisutnosti,  ali  Majka  Božja  se  u  svemu  slagala 
s  voljom  Božjom  i  puna  ljubavi  uvjeravala  Josipa  da 
uživa  zbog  njegovih  utjeha  te  neka  se  vrši  volja  Božja. 
Zbog  toga  je  Josip  poveo  svoga  ljubljenoga  Isusa  sa 
utjehom  duha  koja  se  može  samo  zamisliti.  Naš  Josip  je 
radio  a  izgledalo  mu  je  kao  da  je  u  Raju  jer  je  imao  za 
pomoćnika  Sina  Božjega  koji  je  pažljivo  motrio  u  svemu 
u  čemu  je  mogao  služiti  sv.  Josipu  pružajući  mu  alat  ili 
daske.  Iako  je  Isus  imao  svega  pet  ili  šest  godina,  želio 
je  raditi  kao  osoba  odrasla  i  snažna  i  truditi  se  podižući 
daske.  Svetac  je  ostajao  začuđen  i  na  sve  načine  se  trudio 
da  se  Isus  ne  umara,  ali  Sin  Božji  jc  bio  toliko  pažljiv  da 
je  predviđao  sve  ono  što  je  Svecu  trebalo  i  u  čemu  bi  mu 
mogao  poslužiti.  Sv.  Josip  je  bio  kao  zanesen  na  pogled 
svoga  ljubljenoga  Isusa  i  motrio  je  Božanstvo  koje  je 
bilo  sakriveno  u  Njemu  koje  se  ponekada  i  vanjskim 
znakovima  jasno  pokazivalo.  Božansko  Dijete  je  sve 
činilo  sa  puno  milosti  tako  da  je  očaravalo  srce  onoga 

tko  bi  Ga  gledao  a  još  više  .svog  ljubljenog  Josipa  koji 
Ga  je  toliko  ljubio.  Ponckada  dok  bi  Isus  promatrao 
oruđe  zanata  od  željeza  koje  je  bilo  potrebno  za  neki 
posao.  Svetac  bi  Ga  uzimao  za  ruku  i  tako  bi  padao  u 
ekstazu.  Tolika  je  bila  utjeha  njegovoga  duha.  Ponekada 
u  samom  trenutku  posla  pogledao  bi  svoga  Isusa  i  ostajao 
nepokretan.  Svetac  je  često  padao  u  te  zanose  ljubavi  i 
zbog  toga  bi  sjeo  na  klupu  gdje  je  radio,  a  tada  bi  uzimao 
Isusa  za  ruku  i  milovao  ga  i  nakon  što  se  vraćao  iz  tog 
slatkog  doživljaja  bi  Mu  govorio: 

«0  moj  ljubljeni  Isuse,  sine  dragi  i  premili,  otkuda  mi 
tako  velika  milost  da  sam  u  Tvome  društvu?  Moja  duša 
ne  može  više  podnositi  puninu  užitka  koju  mi  uzrokuje 
Tvoja  prisutnost. » 

A  Isus  bi  mu  odgovarao  da  je  to  bio  samo  jedan  mali 
predokus  beskrajne  radosti  koja  mu  je  bila  pripravljena  u 
kući  Nebeskoga  Oca.  Svetac  se  jako  tješio  tim  riječima, 
nadao  sc  da  ćc  uživati  u  vječnosti  ona  dobra  koja  ljudski 
duh  ne  može  shvatiti  niti  zamisliti. 

Divljenje  Egipćana  -  Kad  su  Egipćani  primijetili  da 
Dijete  Isus  ide  sa  svojim  poočimom  u  radionicu  kako 
bi  radilo,  bili  su  začuđeni  da  u  tako  mladoj  dobi  dijete 
može  pomagati  svom  ocu  kod  rada.  Zbog  toga  su  osjetili 
veliku  radost  kad  su  mogli  poći  i  vidjeti  ga  te  uživati 
u  tako  lijepom  motrenju  i  uistinu  mnogi  su  odlazili  u 
radionicu  da  bi  vidjeli  Isusa  i  Josipa  i  ostajali  su  začuđeni 
zbog  milosti  i  ljepote  Božanskog  Djeteta.  Oni  su  se  divili 
čednosti,  uzvišenosti,  ljupkosti  i  pažnji  koje  je  Dijete  Isus 
pokazivalo  pomažući  svome  Josipu  u  onome  u  čemu  mu 


je  služilo.  Mnogi  su  ga  hvalili  i  nazivali  Josipa  sretnim 
jer  je  imao  takvoga  sina,  ali  ipak  bilo  je  više  onih  koji  su 
opominjali  Sveca  smatrajući  ga  nerazboritim  i  pitajući 
ga  kako  je  mogao  držati  u  radionici  tako  malenoga  sina 
i  dopustiti  da  se  on  umara  iznad  svojih  snaga.  Ove  riječi 
su  probadale  srce  sv.  Josipa,  ali  nije  mogao  odgovoriti 
kako  on  sa  tim  nema  ništa,  nego  je  šutio  i  prikazivao 
Bogu  svoju  patnju.  Ljubazni  Isus  se  pokazivao  još 
Ijupkijim  i  punim  ljubavi  prema  svima  dok  jc  prema 
svom  Nebeskom  Ocu  prikazivao  sve  one  čine  koje  smo 
opisali  u  Njegovom  nutarnjem  životu.  I  neka  djeca  su 
dotrčavala  da  bi  se  zadržavala  sa  ljubaznim  Isusom,  a 
On  se  rado  družio  s  njima  i  poučavao  ih  o  otajstvima 
prave  vjere.  U  radionicu  sv.  Josipa  je  počelo  dolaziti 
puno  ljudi  koji  su  sobom  nosili  i  nešto  hrane  za  Isusa  jer 
su  bili  svjesni  njihovog  velikog  siromaštva,  a  Dijete  Isus 
je  to  prihvaćalo  sa  puno  pažnje  a  zatim  bi  to  darivalo 
siromasima.  Naručivali  bi  i  poslove  u  radionici  a  to  su 
činili  kako  bi  bili  u  prilici  da  vide  Božansko  Dijete  i 
zadrže  se  u  društvu  s  Njim.  Zbog  količine  poslova  koje 
su  dobivali  Josip  bi  se  jako  umarao  a  Isus  ne  samo  da 
mu  je  pomagao,  nego  gaje  i  tješio  sa  puno  profinjenosti. 
Brisao  mu  je  znoj  s  lica  svojim  svetim  rukama  a  pomoć 
koju  je  Isus  iskazivao  Svecu  je  njemu  bila  na  veliku 
okrepu.  Svetac  je  bio  jako  osnažen  Isusovom  milošću. 

Josipova  ljubav  prema  siromasima  -  Josip  je  tako 
dobro  radio  svoj  zanat  da  su  se  svi  divili  i  bili  zadovoljni 
njegovim  poslom.  Svetac  je  za  to  primao  nagradu  za 
svoje  napore  a  često  je  primao  i  dobrovoljni  prilog  koji 

su  mu  spontano  davali.  Za  sebe  bi  zadržavao  samo  ono 
što  je  bilo  potrebno,  a  ono  što  bi  preostajalo  davao  bi 
siromasima  a  Isus  10  u  tome  jako  uživao  i  poticao  sv. 
Josipa  da  radi  jer  'U  tako  mogli  pomoći  siromasima 
prema  kojima  je  lsi  -  osjećao  posebnu  ljubav. 

Traže  Isusa  i  strah  sv.  Josipa  -  Bilo  je  više  osoba 
među  najbogatijima  u  gradu  koji  su  namjerno  išli  u 
radionicu  sv.  Josipa  i  pitali  za  njegova  sina  jer  su  mu 
govorili  da  dijete  ima  plemeniti  izgled,  da  je  jako  fin  i  da 
nije  osoba  koja  treba  biti  u  toj  radionici.  Govorili  su  da 
će  biti  odgojen  kod  njih,  školovan  i  civiliziran  i  da  će  se 
prema  njemu  fino  ponašati.  «Vi  ste  siromašni  te  ćemo  i 
vama  dati  velike  milostinje.  Dajte  nam  ovo  dijete  da  se 
mi  za  njega  brinemo  i  da  se  prema  njemu  ponašamo  kako 
dolikuje  našim  društvenim  konvencijama«.  Na  te  riječi 
Svetac  se  bojao  te  je  problijedio  od  straha.  Zahvaljivao 
je  tim  osobama  zbog  njihove  ljubavi  i  govorio  im  da 
on  nema  druge  utjehe  osim  one  da  ima  sa  sobom  svoga 
Isusa,  da  je  on  svo  njegovo  dobro,  svo  njegovo  blago, 
njegova  baština  i  da  bi  dao  svu  svoju  krv  i  sam  život 
radije  nego  da  bude  lišen  svog  ljubljenog  sina.  Na  te 
riječi  oni  bi  mu  odgovarali: 

cimate  pravo,  ne  možemo  vam  dati  za  krivo  u  tome 
niti  vas  uznemiravati.» 

Sv.  Josip  se  zbog  toga  utješio  i  poslije  bi  govorio 
svome  Isusu: 

«0  moj  dragi  i  ljubljeni  sine,  ne  dopusti  nikada  da 
budem  lišen  Tebe  kao  što  bih  to  i  zaslužio  zbog  toga  što  ne 
odgovaram  dobro  na  Tvoju  ljubav.  Daj  da  radije  izgubim 

svoj  život  nego  da  budem  lišen  Tebe  i  Tvoje  prisutnosti. 
Znam  da  bi  se  jako  dobro  ponašali  prema  Tebi  kada  bi  Ti 
bio  sa  onim  osobama  koje  te  žele,  ali  Ti  ne  tražiš  ugode 
ni  udobnosti.  Ti  ljubiš  simmaštvo.  Zbog  toga  se  nadam 
da  ćeš  ostati  sa  mnom,  svojini  siromašnim  slugom. » 

Na  ove  riječi  ljubazni  Isus  ga  je  poticao  i  uvjeravao 
kako  nikada  ne  će  napustiti  njegovo  društvo  te  da  će  ga 
uvijek  slušati  kao  njegov  sin  i  biti  njemu  podložan  u 
svemu.  Svetac  je  plakao  zbog  ljubavi  koju  je  osjećao  u 
tim  riječima  te  Mu  je  ljubazno  zahvaljivao  a  kad  bi  išao 
Mariji,  njoj  bi  sve  govorio  a  ona  se  jako  radovala  kad  je 
čula  njegovu  pripovijest  o  svemu  iako  je  već  sve  znala. 

Nemiri  ljubavi  -  Nekada  bi  Dijete  Isus  išlo  sa 
Josipom  u  radionicu,  ali  često  bi  ostajalo  sa  svojom 
ljubaznom  majkom  kako  bije  tješilo  svojom  prisutnošću 
i  zadržavalo  se  s  njom  u  svetim  razgovorima.  Tada  bi 
sv.  Josip  kušao  nemire  ljubavi  i  uzdisao  bi  za  svojim 
Isusom.  Žudio  je  da  ga  gleda  i  motri  i  u  tim  prilikama 
bi  imao  razumijevanje  prema  svojoj  zaručnici  te  bi  sam 
sebi  govorio: 

((Koliko  svetih  nemira  ljubavi  je  trebala  trpjeti  Majka 
Božja  kada  se  Isus  zadržavao  sa  mnom  u  radionici,  a 
ona  je  bila  lišena  njegove  ljubazne  prisutnosti !  Koliko 
je  shvaćam  jer  ja  osjećam  veliku  muku  zbog  toga,  a 
koliko  je  veća  njena  muka  kada  Isus  nije  s  njom  jer  ga 
ona  više  ljubi  i  njegova  je  naravna  majka  a  on  je  njezin 
naravni  sin?  Pravedno  je  da  je  Isus  tješi  i  da  se  zadržava 
s  njom.» 


35 


Dok  bi  sv.  Josip  mislio  o  tome,  išao  bi  u  kuću  gdje  su 
bili  Dijete  Isus  i  Marija  a  da  to  nije  ni  primijetio  i  kad 
bi  se  tamo  našao  gdje  su  oni  bili,  tek  tada  bi  primijetio 
da  je  napustio  posao  i  došao  da  ih  posjeti,  te  je  molio 
oproštenje  Majke  Božje  i  njenog  sina.  Njima  je  govorio 
da  imaju  samilosti  prema  njemu  jer  ga  je  ljubav  nukala 
da  hodi  a  da  on  toga  nije  bio  potpuno  svjestan.  U  tim 
prigodama  sin  i  majka  su  ga  primali  sa  puno  ljubavi  i 
dopustili  su  da  i  on  sudjeluje  u  svetim  razgovorima  koje 
su  među  sobom  vodili  a  Josip  je  zbog  toga  bio  prepun 
radosti  i  zahvaljivao  je  svome  Bogu  koji  je  to  dopustio 
za  njegovo  dobro  i  za  utjehu  njegove  duše.  Zatim  kad 
bi  se  vraćao  na  posao,  dok  bi  radio,  sa  svom  pažnjom 
bi  razmišljao  o  onome  što  je  slušao.  Tako  je  činio  te 
nije  osjećao  napor  zbog  posla  jer  ljubav  nije  dopuštala 
da  kuša  tu  muku  napora,  naprotiv  uživao  bi  u  samom 
naporu  znajući  da  sve  čini  kako  bi  izvršio  volju  Božju 
te  da  svojim  radom  privređuje  i  zarađuje  za  Božansko 
Dijete  i  Njegovu  Majku,  priskrbljuje  sve  potrebno  za 
njihovo  uzdržavanje  a  od  onoga  Što  bi  preteklo  davalo  se 
kao  milostinja  siromasima.  Znao  je  da  je  to  jako  drago 
Bogu  i  Majci  Božjoj. 

Marijina  ljubazna  zahvalnost  -  Marija  je  Josipu  bila 
jako  zahvalna  i  bila  je  jako  ljubazna  prema  njemu  zbog 
napora  koje  je  on  činio  jer  je  pribavljao  sve  potrebno  za 
kuću  i  potrebnu  hranu  kao  i  za  milostinju  koju  su  davali 
siromasima  a  Josip  je  zbog  toga  bio  zbunjen.  Usprkos 
tomu  što  su  mu  bili  dragi  ti  čini  njene  pažnje  ipak  zbog 
svoje  poniznosti  se  smatrao  nedostojnim  te  je  govorio 

kako  on  ne  zaslužuje  te  čine  ljubavi  i  pažnje  koje  mu 
je  ona  iskazivala  jer  je  on  dužan  činiti  puno  više  od 
onoga  što  čini  te  daje  bila  njegova  velika  sreća  da  ona 
a  i  njen  Sin  uživaju  u  njegovu  služenju  a  on  se  smatrao 
toga  nedostojan.  Uistinu  naš  Josip  je  bio  uvijek  i  u  svim 
prigodama  duboko  ponizan,  priznavao  se  nezaslužnim 
za  sve  čak  i  da  svojim  naporima  uzdržava  Isusa  i  Majku 
Božju  te  je  smatrao  svojom  velikom  srećom  da  svojim 
radom  može  pribaviti  njima  potrebno  za  uzdržavanje 
kao  što  je  to  i  bilo.  Kada  bi  Josip  nešto  donosio  kući, 
npr.  voće  ili  povrće  kojim  su  se  Marija  i  mali  Isus  hranili. 
Dijete  Isus  bi  mu  potrčalo  u  susret  te  bi  to  uzimalo  u 
svoje  svete  ruku  sa  toliko  ljubavi  prema  Josipu  da  je  to 
bilo  čudesno  samo  gledati  i  govorilo  bi  mu: 

«Neka  ti  moj  Nebeski  Otac  nadoknadi  za  tvoju 
ljubav !» 

Na  ove  riječi  Svetac  nije  mogao  uzdržati  suze,  bio 
je  jako  zbunjen  a  istovremeno  prepun  radosti  i  utjehe  a 
ljubazni  Isus  bi  nastavio  ići  s  našim  Josipom  u  njegovu 
radionicu  kako  bi  mu  pomagao.  U  Egiptu  nije  Isus  ništa 
napravio  sam,  a  Njegov  prvi  posao  biti  će  jedan  mali 
križ,  ali  je  htio  to  napraviti  u  Nazaretu  među  svojima  jer 
taj  križ  će  mu  pripraviti  njegov  izabrani  narod  kao  što 
ćemo  to  reći. 

5.  poglavlje:  Anđeo  govori  u  snu  sv.  Josipu  i 
zapovijeda  mu  da  se  vrate  u  Nazaret 
Zapovijed  povratka- Josipu  je  bilo  dobro  u  Egiptu  i 
bio  je  zadovoljan  jer  svi  su  Ga  počeli  voljeti  a  on  je  uživao 
da  njegov  Isus  i  draga  zaručnica  budu  ljubljeni  od  svih. 
Iako  je  u  prošlosti  puno  puta  s  Majkom  Božjom  govorio 
o  povratku  u  Nazaret,  iščekivanju  zapovijedi  Božje,  ipak 
živjeli  su  u  Egiptu  a  da  nisu  o  tome  dugo  razmišljali, 
zadovoljni  tamo  gdje  su  bili,  gdje  ih  je  njihov  Bog  poslao 
kako  bi  spasili  život  svog  Jedinorođenca  i  nisu  mislili  na 
povratak.  Ali  jedne  noći  anđeo  progovori  Josipu  u  snu 
i  zapovjedi  mu  da  se  vrate  u  Nazaret,  svoj  zavičaj,  jer 
Herod,  koji  je  tražio  da  ubije  Božansko  Dijete,  umro 
je.  Svetac  se  probudio  i  sav  zadovoljan  je  odmah  pošao 
svojoj  zaručnici  da  joj  objavi  što  mu  je  anđeo  kazao 
u  snu.  Majka  Božja  je  već  sve  znala  iako  nije  davala 
nikakav  znak  o  tome  sv.  Josipu.  Na  tu  obavijest  oboje  su 
se  prostrli  po  zemlji  klanjajući  se  Božjim  zapovijedima 
koje  su  primili.  Zatim  su  razgovarali  o  tome  sa  svojim 
Isusom  koji  je  njima  govorio  o  Božanskim  zapovijedima 
sa  toliko  milosti  i  mudrosti  što  možemo  samo  zamisliti. 
Josip  je  bio  miran  jer  je  sjedne  strane  bio  zadovoljan  što 
se  vraća  u  svoj  zavičaj,  a  s  druge  je  bio  ožalošćen  jer  je 
morao  voditi  svoju  zaručnicu  i  Isusa  na  taj  dugi  i  naporan 
put.  Mislio  je  na  muke  koje  će  oni  morati  trpjeti  na  tom 
dugom  putovanju  te  je  bio  ožalošćen,  ali  nakon  što  je 
Isus  uzvišeno  govorio  o  Božjim  zapovijedima  Josip  se 
obradovao  i  utješio  i  bio  je  spreman  izvršiti  volju  Božju. 
Ipak  nije  propustio  reći  svome  Isusu: 

«Ali  Ti,  moj  dragi  sine,  puno  ćeš  trpjeti  na  tom 
putovanju  i  žao  mi  je  zbog  toga.» 

A  Isus  ga  je  tješio  riječima  života  i  govorio  mu  da 
on  uživa  u  trpljenju  jer  tako  vrši  volju  svoga  Nebeskog 
Oca. 

Žalost  njihovih  poznanika  -  Josip  je  uredio  sve  što 
je  imao  za  svoj  posao,  prodao  je  sav  alat  i  dao  velike 
milostinje  siromasima.  Onima  koji  su  mu  bili  bliži 
objavio  je  svoj  polazak  i  povratak  u  domovinu  a  mnogi 
su  se  zbog  toga  žalostili  jer  su  bile  uzvišene  kreposti  tog 
svetog  čovjeka  a  njima  su  se  divili  čak  i  idolopoklonici. 
Ljubav  koju  su  imali  prema  Djetetu  Isusu  je  bila  velika 
zbog  njegove  rijetke  ljepote  i  zbog  svih  njegovih 
osobina.  Osjetili  su  veliku  žalost  poglavito  prijateljice 
Majke  Božje  jer  je  ona  svojim  svetim  razgovorima  i 
poukama  mnoge  prosvijetlila  i  poučila  pravoj  vjeri. 
Te  žene  su  jako  plakale  jer  su  željele  rasti  u  spoznaji  i 
ljubavi  prema  istinskome  Bogu.  Žalostile  su  se  jer  su 
morale  ostati  bez  tako  svete  učiteljice.  Majka  Božja  ih 
je  tješila  i  poticala  i  ostavila  im  je  mnoge  uspomene, 
obećavala  im  da  će  ih  se  uvijek  sjećati  i  moliti  Boga 
za  njih.  Isto  je  učinio  i  naš  Josip  sa  svojim  prijateljima 
koji  su  ga  ljubili  i  koje  je  on  bio  poučio.  Uistinu  njihov 
odlazak  je  bio  oplakivan  od  mnogih  s  pravom  jer  su  oni 
primili  velika  duhovna  dobročinstva  a  i  materijalna  od 
svete  obitelji  jer  su  se  Marija,  Isus  i  Josip  u  njihovim 
potrebama  ili  bolestima  ili  drugome  uvijek  pokazivali 
blagonakloni  i  ljubazni  sa  svima  onima  koji  su  se  njima 
utjecali.  Ostavili  su  ono  malo  namještaja  koje  su  imali 

u  kući  kao  milostinju  svojim  poznanicima  koji  su  bili 
najpotrebniji  i  pripremali  su  se  za  polazak  bez  ikakvih 
zaliha,  predavali  su  se  potpuno  u  Božju  providnost.  Josip 
je  bio  zadržao  samo  nekoliko  novčića  i  imao  ih  spremne 
dati  nekom  siromahu  koji  će  biti  u  potrebi  a  kojega  bi  oni 
mogli  susresti.  Dok  su  se  pripremali  za  polazak,  Josip  je 
imao  tako  nježno  i  ljubazno  srce  da  nije  mogao  sakriti 
suze  čuvši  kako  sc  žaloste  njegovi  prijatelji  te  im  je 
jako  ljubazno  zahvaljivao  za  ljubav  koju  su  imali  prema 
njemu  i  koju  su  mu  iskazivali.  Više  osoba  ga  je  pitalo 
zašto  želi  otputovati  tako  žurno  i  ostaviti  ih?  Ali  Svetac 
im  nije  odgovarao.  Kazivao  bi  samo  da  čini  volju  Božju, 
da  ga  je  On  poslao  ovamo  a  sada  ga  ponovo  poziva  u 
njegov  zavičaj.  Bilo  je  puno  prošnji  Egipćana  da  Josip 
ostane  među  njima  i  da  ne  otputuje.  Mnoge  osobe  su  mu 
davale  darove  i  pomogle  mu  u  njegovim  potrebama  a 
Svetac  bi  pokazivao  veliku  zahvalnost  za  njihovu  dobru 
volju.  Među  njima  bilo  je  i  nekih  koji  su  govorili  da 
ostavi  svoga  sina  i  za  to  su  navodili  razne  izgovore  da 
je  premlade  dobi,  preosjetljiv,  da  su  velike  opasnosti  na 
putu  na  koji  ide,  da  bi  se  mogao  razboljeti  itd.  Svetac  se 
osmjehivao  na  te  prigovore  i  govorio  im  otvoreno  da  on 
nikada  ne  bi  mogao  otputovati  bez  svog  ljubaznog  sina 
koji  je  bio  sva  njegova  utjeha  te  da  ako  se  nije  razbolio 
kad  gaje  dovodio  u  Egipat,  a  bio  je  tek  rođen,  sad  se  nada 
puno  više  da  se  ne  će  razboljeti  kada  je  već  poodrastao 
u  dobi,  te  da  ima  povjerenja  u  svoga  Boga  koji  će  mu 
pomagati  i  braniti  ga  na  putu,  kao  što  je  to  činio  i  u  svim 
drugim  prigodama.  Na  te  riječi  svi  su  zašutjeli,  smirili 

se  i  shvatili  su  kako  sv.  Josip  odbija  sve  njihove  razloge 
da  ostavi  svoga  sina  jer  tko  bi  na  njegovom  mjestu 
drugačije  postupio  i  tko  bi  ikada  pristao  da  bude  lišen 
takvog  sina. 

Pripremaju  se  za  polazak  -  Marija  i  Josip  su  odredili 
dan  i  sat  svoga  polaska  prema  tome  kako  su  mogli  shvatiti 
da  je  bila  volja  Božja.  Prije  polaska  su  se  prostrli  skupa 
na  zemlju,  klanjali  se  Nebeskom  Ocu  i  zahvaljivali  za 
ono  stoje  učinio  po  njima  u  tom  gradu  jer  su  mnogi  došli 
do  spoznaje  pravoga  Boga.  Molili  su  Boga  za  pomoć  na 
tom  napornom  putovanju  koje  ih  je  čekalo,  molili  su  da 
nadoknadi  onima  koji  su  ih  ljubili  u  tom  gradu  i  koji  su 
bili  ljubazni  prema  njima,  molili  su  Ga  za  cijeli  taj  narod 
da  dođe  do  spoznaje  istinskoga  Boga  i  preporučili  su  Mu 
one  koji  su  već  bili  prosvijetljeni  a  zatim  su  molili  za 
Njegov  očinski  blagoslov. 

6.  poglavlje:  Sv.  Josip  odlazi  iz  Egipta  sa  svojom 
zaručnicom  i  Djetetom  Isusom 

Polazak  -  Kad  su  naši  sveci  primili  blagoslov 
Nebeskoga  Oca,  uputili  su  se  sljedeće  jutro  na  put 
vrlo  rano  jer  su  se  dan  prije  toga  oprostili  od  svojih 
poznanika.  Josip  je  izašao  iz  kuće  sa  svojom  zaručnicom 
i  Božanskim  Djetetom.  U  Egiptu  su  boravili  Šest  do 
sedam  godina.  Bilo  bi  divno  vidjeti  s  koliko  brige  je  Josip 
vodio  te  dvije  važne  osobe  -  Isusa  i  Mariju.  Sav  brižan 
i  pun  ljubavi  uživao  je  i  to  se  vidjelo  na  njegovom  licu 
koje  je  blistalo  od  sjaja  i  bilo  uzvišeno.  Usprkos  tomu 

što  je  bilo  rano  ujutro,  ipak  neki  Egipćani  su  ih  susreli 
i  ostajali  su  zadivljeni  zbog  rijetke  ljepote  majke  i  sina. 
Nazivali  su  Josipa  blaženim  jer  je  imao  takvu  zaručnicu 
i  takvoga  sina  i  još  više  su  nazivali  blaženom  majku  koja 
ga  je  rodila.  Josip  se  radovao  kada  bi  čuo  kako  hvale 
majku  i  sina  i  zahvaljivao  je  svome  Bogu  za  milosti 
koje  mu  je  udijelio  tj.  daje  njega  izabrao  kao  oca  svome 
jedinorođenome  Sinu. 

Putovanje  -  Naši  su  putnici  sretno  izašli  iz  Egipta, 
skupa  su  hodili  slaveći  Nebeskoga  Oca.  Josip  je  gledao 
sad  svoju  zaručnicu  a  zatim  Isusa  i  prilagođavao  svoje 
korake  njihovima.  Ovo  sveto  društvo  su  pratili  i  anđeli. 
Zrak  je  bio  jako  bistar  i  svjež  te  je  izgledalo  da  i  prirodni 
elementi  kliču  i  slave  na  svoj  način,  shvatili  su  da  se  sva 
stvorenja  raduju  na  pogled  prema  njihovu  Stvoritelju. 
Ptice  su  svojim  skladnim  pjesmama  pratile  naše  putnike 
a  Josip  bi  sve  promatrao  i  zbog  sreće  koju  je  osjećao  u 
svome  srcu  nije  mogao  zadržati  suze.  Božansko  Dijete 
je  proživljavalo  sve  one  nutarnje  čine  koje  smo  opisali  u 
Njegovu  životopisu,  a  Majka  Božja,  koja  je  sve  shvaćala 
i  pridruživala  Mu  se,  sugerirala  je  nešto  od  toga  i  Josipu 
kako  bi  se  i  on  pridružio  tim  nutarnjim  činima  Djeteta 
Isusa.  Svetac  je  sve  to  činio  sa  puno  ljubavi  i  radosti 
svoga  duha.  Nakon  što  su  hodali  neko  vrijeme  Josip  se 
zaustavio,  bio  je  zabrinut  za  Isusa  i  Majku  Božju  jer  su 
bili  umorni  i  kao  glava  obitelji  predložio  je  da  se  malo 
odmore.  Poslušati  su  ga  bez  pogovora,  bilo  Marija,  bilo 
Isus.  Sjeli  su  na  neki  kamen.  Božansko  Dijete  je  osjećalo 
umor  kao  i  sva  druga  djeca  te  se  vidjelo  da  je  umoran  a 

zbog  toga  je  Josipu  bilo  jako  žao  i  molio  Ga  da  isprosi 
milost  Nebeskog  Oca  da  samo  on  osjeti  sav  umor,  te  je 
govorio  Isusu: 

«0  moj  dragi  i  ljubljeni  sine,  kaži  Nebeskom  Ocu  da 
ja  podnesem  sav  umor  i  svu  muku  i  sav  napor  putovanja 
jer  sam  grješnik.  Na  mene  spada  da  trpim,  a  ne  na  Tebe 
i  Tvoju  Majku  koji  ste  nevini  i  sveti. » 

Božansko  Dijete  mu  je  odgovaralo  s  puno  milosti  i 
govorilo  da  je  On  sišao  s  Neba  na  Zemlju  kako  bi  trpio, 
da  je  rado  trpio  ispunjavajući  volju  Nebeskoga  Oca  za 
spasenje  ljudskoga  roda.  Zatim  mu  je  pripovijedalo  o 
zadovoljstvu  koje  je  kušalo  prilikom  trpljenja  s  toliko 
milosti  da  su  se  Svetac  i  Majka  Božja  raspaljivali 
ljubavlju  prema  trpljenju  tako  da  je  sve  ono  što  su 
otrpjeli  njima  izgledalo  jako  malo.  I  tako  kada  bi  se 
odmorili,  ponovno  bi  se  zaputili,  a  kada  bi  Dijete  Isus 
primijetilo  da  je  Josip  umoran,  počelo  bi  mu  govoriti  o 
savršenstvima  Nebeskoga  Oca,  a  Svetac  je  to  jako  rado 
slušao  kao  i  Majka  Božja,  te  nisu  više  osjećali  napor  i 
umor,  nego  su  hodili  kao  uzneseni  uživajući  neizrecivu 
utjehu  svoga  duha  tako  da  su  prolazili  veći  dio  puta  a  da 
to  nisu  ni  primjećivali.  Josip  nije  poznavao  put  koji  bi  ih 
vodio  u  Nazaret.  Ipak  nije  pitao  nikada,  bio  je  siguran  da 
idući  s  Isusom  ne  može  pogriješiti  na  putovanju  i  uistinu 
Božansko  Dijete  ih  je  vodilo  pravim  putem.  Ponekada 
bi  se  ponovno  zaustavljali  a  Dijete  Isus  bi  primjećivalo 
i  njima  govorilo  o  veličini  prirode  i  prostranstvima  neba 
te  bi  im  govorilo: 

« Promotrite  red  svih  stvari  i  mudrost  s  kojom  ih  je 
stvorio  moj  Nebeski  Otac.» 

Počeo  im  je  govoriti  o  božanskoj  mudrosti  s  toliko 
milosti  i  rječitosti  da  su  Josip  i  Majka  Božja  bili 
uzdignuti  u  ekstazu  i  zadržavali  se  u  njoj  neko  vrijeme 
a  Dijete  Božansko  se  zadržavalo  u  molitvi  Nebeskom 
Ocu  moleći  za  spasenje  ljudskoga  roda.  Kada  bi  se  zatim 
povratili  iz  ekstaze,  nastavljali  bi  svoj  put  utješeni  i 
puni  radosti.  Naši  sveti  hodočasnici  proveli  su  cijeli  taj 
dan  bez  hrane  posteći  i  božanska  utjeha  koju  su  kušali 
u  svojoj  duši  i  radosna  prisutnost  njihovog  ljubaznog 
Isusa  ih  je  zasićivala.  Ali  Josip  je  osjećao  veliku  muku 
zbog  Isusa  koji  je  bio  malene  dobi  te  mu  je  trebala  hrana, 
ali  Isus  ga  je  poticao  i  govorio  mu: 

«Moj  dragi  Josipe,  nemoj  se  žalostiti  jer  ćemo  se 
okrijepiti  ove  večeri  skupa  u  svratištu  do  kojega  ćemo 
doći.  Nemoj  se  žalostiti  zbog  mojih  trpljenja  jer  moram 
početi  trpjeti  od  rane  dobi  i  moram  sve  više  trpjeti  kako 
bude  vrijeme  prolazilo.  Zato  nemoj  se  mučiti  zbog  tako 
malo  trpljenja.  Naprotiv,  zahvaljuj  sa  mnom  Nebeskom 
Ocu  koji  mi  daje  priliku  da  malo  trpim  kako  bih  pokazao 
ljubav  koju  imam  prema  Njemu  i  ljudskome  rodu.» 

Odmor  -  Već  je  bilo  kasno  a  naši  hodočasnici  su  počeli 
nazirati  mjesto  do  kojega  su  trebali  doći  kako  bi  tu  proveli 
noć  i  malo  se  odmorili.  Josip  je  osjećao  veliku  utjehu, 
ne  toliko  za  sebe  koliko  za  Isusa  i  ljubljenu  zaručnicu, 
te  su  požurili  kako  bi  stigli  na  vrijeme  do  konačišta,  ali 
Josip  se  bojao  da  zbog  toga  Isus  i  Marija  trpe.  Pa  ipak 
trebali  su  požuriti  da  ih  noć  ne  bi  uhvatila  prije  nego  Što 

dođu.  Uistinu,  Josip  nije  primao  samo  utjehe,  nego  je 
uvijek  bio  ožalošćen  zbog  trpljenja  dragoga  Isusa  i  svoje 
ljubljene  zaručnice.  Kad  je  pala  noć,  sveti  hodočasnici 
su  bili  u  svratištu,  okrijepili  su  se  kruhom  i  vodom  s 
malo  povrća  i  voća.  Povukli  su  se  u  jednu  sobu  i  usprkos 
toga  što  su  se  vlasnici  svratišta  divili  ljepoti  i  čednosti 
majke  i  djeteta,  ipak  nisu  kazali  ni  jedne  riječi  jer  je  Bog 
tako  htio  da  sveti  hodočasnici  budu  ostavljeni  na  miru  i 
slobodi,  te  su  proveli  noć  dijelom  moleći  Božje  pohvale, 
dijelom  su  se  odmarali. 

Ponovno  na  put  -  Ujutro  rano  nakon  što  su  se  klanjali 
Nebeskom  Ocu  i  molili  uobičajene  molitve,  zaputili  su 
se.  Nastavili  su  svoje  putovanje  a  neki  su  ih  promatrali  te 
sv.  Josipa  zvali  sretnikom  što  ima  takvu  zaručnicu  i  tako 
dostojna  sina  koji  bi  zanosio  srca  onih  koji  su  ga  gledali 
jer  je  tolika  bila  milost  i  njegova  ljepota.  Josip  je  u  tome 
uživao  i  zahvaljivao  svome  Bogu  i  uvijek  iznova  Mu 
prikazivao  da  je  uistinu  jako  obdaren  što  je  njih  dvoje 
dobio  kao  dar.  Ponekada  kada  bi  bili  umorni,  Josip  bi 
uzimao  Isusa  za  ruku  kao  i  Marija  a  Dijete  bi  bilo  među 
njima  te  bi  tako  hodili.  Tada  bi  izgledalo  sv.  Josipu  ali  i 
Majci  Božjoj  kao  da  su  nošeni  tc  nisu  osjećali  napor  ni 
umor  zbog  putovanja,  a  Josip  bi  se  okrenuo  ljubljenom 
Isusu  i  kazao: 

«0  dragi  i  ljubljeni  moj  sine,  Ti  umanjuješ  moju  muku 
i  umor  te  činiš  da  uopće  ne  osjećam  umor,  nego  utjehu , 
a  tko  će  Tebi  oduzeti  napor  putovanja  tim  više  jer  si  tako 
malene  dobi?» 

Tada  bi  Isus  odgovarao  s  puno  milosti: 

«Ljubav  čini  da  ne  osjećam  umor,  ona  ublažuje 
svaku  gorčinu  i  čini  da  se  sve  podnosi  s  radošću  te  mi 
pomaže  da  spremno  kročim. » 

Tada  bi  naš  Josip  kliktao: 

« Ljubavi ,  ljubavi!  Dođi  u  mene,  raspali  moje  srce!» 

I  govoreći  to  uzdizao  bi  se  u  ekstazu.  Oni  bi  se  malo 
zaustavljali,  a  zatim  bi  još  velikodušnije  nastavljali  svoje 
putovanje.  Čuvši  riječ  ljubav  Josip  bi  se  raspalio  tako  da 
mu  je  izgledalo  kao  da  njegovo  srce  gori  plamenom  kao 
stoje  to  i  bilo  zbog  slasti  te  riječi:  ljubav.  Zbog  toga  mu  je 
Isus  često  to  govorio.  Ponekada  bi  mu  govorio  o  velikoj 
ljubavi  koju  Božanski  Otac  ima  prema  ljudskome  rodu 
jer  je  poslao  svoga  jedinorođenoga  Sina  da  ga  otkupi,  a 
ponekada  bi  prestajao  o  tome  govoriti  jer  Josip  kao  da  se 
rastapao  i  nije  mogao  više  podnositi  svu  snagu  ljubavi 
koju  je  kušao  dok  mu  je  u  srcu  gorio  blaženi  oganj  zbog 
kojega  je  izgarao  a  Isusove  riječi  bile  su  kao  goruće 
strelice  koje  su  sve  više  raspaljivale  taj  nebeski  plamen. 

Etape  odmora  -  Nakon  što  su  hodili  duže  vrijeme, 
naši  hodočasnici  bi  se  zaustavljali  malo  jer  su  bili 
potrebni  odmora  a  budući  da  u  tim  predjelima  nije  bilo 
ničega,  dolazile  bi  ptice  i  donosile  im  voće  i  polagale  bi 
ga  Isusu  u  krilo  a  oni  bi  se  time  okrijepili  i  zahvaljivali 
bi  Nebeskom  Ocu  koji  je  tako  divno  krijepio,  odmarao 
i  previđao  za  njihove  potrebe  po  tim  nerazumnim 
stvorenjima.  Pošto  su  se  nahranili  tim  voćem,  Isus  bi 
im  ljubazno  održao  neki  govor  o  Božjoj  providnosti  a 
Njegove  riječi  bi  utiskivale  sve  više  povjerenja  u  srce 

Josipa  i  sve  više  zahvalnosti  prema  Nebeskom  Ocu. 
Ponekada  bi  te  životinjice  dolazile  pjevajući,  a  neke 
ptice  bi  donosile  cvjetove  i  puštale  bi  da  padaju  iznad 
Božanskoga  Djeteta  a  naš  Josip  bi  to  promatrao  s  puno 
pažnje  i  čuvao  sve  u  svom  srcu  razmišljajući  i  slaveći 
Boga  zbog  čudesnih  djela  koja  je  činio  po  tim  životinjama 
na  čast  svog  ljubljenog  Sina.  Ponekada  kada  bi  se 
odmarali,  dolazile  bi  golubice  sa  grančicama  masline  te 
su  ih  stavljale  u  krilo  Isusu,  Mariji  a  nekada  i  Josipu.  Te 
bi  ptice  slavile  pokazujući  svoju  radost  i  razdraganost. 
Mlatile  bi  krilima  i  poskakivale  a  naši  hodočasnici  bi 
ih  promatrali  rado  i  divili  se,  uživali  su  što  nerazumne 
životinje  slave  utjelovljenoga  Božjega  Sina.  Kao  što 
ćemo  to  kazati,  na  ovome  putovanju  životinje  i  divlje 
zvijeri  će  iskazivati  čast  svome  Stvoritelju  što  je  Josipa 
jako  začudilo. 

Na  putovanju  i  muke  sv.  Josipa  -  Naši  su  sveti 
hodočasnici  nastavljali  svoje  putovanje  te  se  puno  puta 
dogodilo  da  su  ostajali  usred  noći  na  otvorenome  jer  na 
tim  pustim  mjestima  nije  bilo  nikakvog  mjesta  gdje  bi  se 
mogli  skloniti.  Tada  bi  Josip  bio  ožalošćen  jer  je  vidio 
svog  ljubljenog  Isusa  i  Mariju  usred  otvorenog  polja  te 
se  mučio  i  trudio  rasporediti  svoj  pokrivač  tako  da  ih 
prekrije  sve  troje  kao  u  nekoj  vrsti  šatora.  Svetac  je  to 
činio  s  toliko  umijeća  daje  njegov  mantil  uistinu  izgledao 
kao  jedan  mali  šator  i  večer  bi  proveli  sa  puno  radosti. 
Božansko  Dijete  i  Majka  Božja  su  uživali  vidjevši  da  su 
u  takvom  siromaštvu.  Ali  Josip  je  bio  zbog  toga  duboko 
ranjen  u  srcu  vidjevši  da  im  nije  mogao  priskočiti  u 

pomoć  u  tolikom  siromaštvu  i  tolikoj  potrebi.  Ponekada 
bi  im  anđeli  donosili  potrebnu  hranu  a  Josip  bi  ljubazno 
zahvaljivao  svome  Bogu.  Kada  su  se  nalazili  u  velikoj 
potrebi,  Josip  bi  sc  obraćao  Nebeskom  Ocu  i  molio  Ga 
da  providi  govoreći  da  ne  gleda  na  njegovu  nedostojnost, 
nego  na  potrebe  svoga  jedinorođenoga  Sina  i  Majke 
Božje  i  Bog  bi  brzo  proviđao  sad  na  jedan  način,  sad 
na  drugi.  Neki  puta  bi  sc  događalo  da  je  Bog  htio  staviti 
na  kušnju  svoga  vjernoga  slugu  te  je  Njegova  pomoć 
kasnila  a  Božansko  Dijete  bi  govorilo  sv.  Josipu: 

«Oče  moj,  treba  mi  neka  okrjepa  jer  sam  gladan  i 
žedan. » 

Te  riječi  bi  ranjavale  srce  sv.  Josipa  te  bi  on  počeo 
plakati  s  rukama  podignutim  prema  nebu  moleći 
božansku  providnost  a  zatim  bi  se  okrenuo  prema  Isusu 
i  govorio  mu: 

«0,  sine  moj  ljubljeni,  kako  bi  7T  mogao  priskočiti  u 
pomoć  u  toj  potrebi?  Razdire  me  što  nemam  načina  da 
Ti  pomognem,  moli  svoga  Nebeskoga  Oca  da  se  udostoji 
poslati  Ti  potrebnu  hranu  koliko  je  potrebno  za  Tebe  i 
za  Tvoju  svetu  Majku  a  ja  to  ne  zaslužujem  te  ču  rado 
trpjeti  oskudicu. » 

A  Božansko  Dijete  je  Činilo  kao  i  sva  druga  djeca, 
slegnulo  bi  ramenima  i  pokazivalo  znakove  velike 
potrebe.  Zbog  toga  bi  Svetac  kleknuo  na  zemlju  i  sa 
puno  suza  molio  Boga  da  providi  njegovom  Isusu  u  toj 
potrebi.  A  Nebeski  Otac,  nakon  što  je  iskušavao  muku 
i  strpljenje  sv.  Josipa,  velikodušno  bi  proviđao  bilo  za 
svog  Jedinorođenca,  bilo  za  Majku  Božju  ili  za  svoga 

vjernoga  slugu.  To  bi  činio  po  rukama  anđela  zbog  Čega 
bi  ožalošćeni  Josip  bio  utješen  i  jako  je  zahvaljivao 
Bogu  za  Njegovu  providnost  što  mu  je  slao  sve  potrebno 
i  molio  bi  svoju  svetu  zaručnicu  da  li  bi  htjela  pjevati 
neke  pohvale  Božjoj  providnosti  a  ona  je  to  činila  s  puno 
radosti  prema  Isusu  i  na  utjehu  sv.  Josipu.  Josip  bi  trpio  i 
neke  gorčine  na  ovome  putu  jer  kada  bi  Božansko  Dijete 
razgovaralo  sa  svojim  Nebeskim  Ocem,  primjećivao  bi 
da  je  bilo  uznemireno  i  u  muci.  Tada  bi  naš  Josip  sam 
bio  ogorčen,  nije  se  usuđivao  pitati  svoga  Isusa  što  se 
događa  i  zbog  kojeg  razloga  je  ožalošćen.  Usudio  se  ipak 
pitati  Ga  da  li  je  možda  žalostan  zbog  njega,  a  On  bi  mu 
odgovorio  da  ne.  Tada  bi  se  sv.  Josip  još  više  mučio  te  bi 
govorio  u  sebi: 

«0  moj  dragi  Isuse,  što  Te  to  uznemiruje?  O  dragi  sine, 
o  nevini  sine!  Ti  da  si  ožalošćen,  Ti  koji  si  jedinorođeni 
Sin  Vječnoga  Oca,  utjeha  svima  u  Raju  i  potpora  našim 
dušama?  Kako  će  moje  srce  podnijeti  da  Te  gledam 
žalosnoga?  Jesam  li  Te  ja  možda  u  čemu  uvrijedio,  jesam 
li  Ti  bio  po  volji?» 

I  tako  bi  žalosni  Josip  bio  ogorčen  još  više  jer  mu  Dijete 
Isus  nije  ništa  govorilo  i  nastavljao  bi  put  ožalošćen  te 
bi  Josip  pogledao  očima  prema  Majci  Božjoj  i  vidio  da 
je  i  ona  u  muci,  te  je  bila  tako  pridružena  svome  Sinu, 
ali  Svetac  bi  nekim  znakovima  činio  da  Marija  shvati 
njegovu  ožalošćenost  a  ona  bi  ga  tješila  naznačujući  mu 
kako  Dijete  Isus  razgovara  sa  svojim  Nebeskim  Ocem 
te  da  je  ožalošćen  zbog  uvreda  koje  Mu  nanosi  svijet. 
Tako  bi  se  ožalošćeni  Josip  malo  smirio  i  na  najmanji 

znak  Majke  Božje  bio  bi  umiren  jer  je  savršeno  shvaćao 
da  je  ona  bila  o  svemu  informirana.  Nakon  što  su  ga 
uvjerili  da  se  njegov  Isus  ne  žalosti  zbog  njega,  Josip  bi 
se  smirivao  i  njegova  muka  bi  se  malo  umanjivala  iako 
bi  i  dalje  kušao  gorčinu  vidjevši  Isusa  u  takvoj  žalosti 
i  tada  bi  i  on  razmišljao  o  mnogim  uvredama  koje  Bog 
prima  od  ovoga  svijeta  te  bi  bio  ožalošćen  i  plakao  bi 
gorkim  suzama.  Ne  bi  se  smirivao  sve  dok  ne  bi  vidio  da 
se  razvedrio  Isus  koji  gaje  tješio  i  govorio  mu: 

« Dragi  moj  Josipe,  oče  moj,  nemoj  se  žalostiti  previše 
kada  vidiš  mene  žalosnog  jer  neka  te  to  ne  čudi  jer  znaš 
da  sam  došao  na  svijet  kako  bih  spasio  ljudski  rod  a  to 
je  jedna  jako  velika  i  važna  stvar.  O  tome  neprestano 
razgovaram  sa  svojim  Nebeskim  Ocem  i  znam  koliko 
Otac  Nebeski  ljubi  ovaj  svijet  i  vidim  kako  Mu  ovaj 
sadašnji  svijet  nezahvalno  uzvraća  te  da  će  to  još  više 
biti  u  budućnosti.  Zbog  toga  ne  mogu  a  da  ne  kušam  ovu 
ogorčenost  i  muku.  Ako  me  vidiš  ožalošćenoga,  ne  boj  se 
da  je  to  zbog  tebe  jer  te  uvjeravam  da  si  mi  ti  samo  na 
utjehu,  a  ne  na  žalost. » 

Na  te  riječi  Josip  bi  se  prostro  na  zemlju  i  plakao  dok 
bi  govorio: 

elmaj  samilosti  prema  svome  sluzi  i  oprosti  mi 
što  je  tolika  moja  muka  koju  osjetim  kada  Te  vidim 
ožalošćenoga  da  mi  to  probija  dušu  i  ne  mogu  a  da  to  ne 
osjećam  jer  Ti  si  meni  svaka  potpora  i  sva  moja  radost. 
Ako  si  Ti  ožalošćen,  ja  sigurno  ne  mogu  biti  utješen.» 

Josip  je  s  puno  izraza  iskazivao  poštovanje  svome 
Isusu  pripovijedajući  o  svojoj  velikoj  ljubavi  prema 

Njemu  i  moleći  Ga  da  on  kuša  svu  gorčinu  koju  je  kušao 
Jsus  te  da  učini  da  ona  padne  u  njegovo  srce  jer  bi  tako 
bio  zadovoljan  samo  da  On  ne  treba  toliko  trpjeti,  samo 
da  Isus  ne  trpi  toliko,  a  Josip  bi  bio  zadovoljan  da  sam  to 
trpi,  te  da  Ga  ljubi  puno  više  nego  samoga  sebe. 

7.  poglavlje:  Nastavak  putovanja  prema  Nazaretu, 
strah  sv.  Josipa  kad  je  čuo  da  kraljuje  Arhelaj 

Muke  putovanja  -  Naši  su  sveti  hodočasnici  nastavili 
putovanje  na  način  kako  smo  to  već  ispripovijedali  i  iako 
im  je  božanska  providnost  u  svemu  dolazila  u  pomoć  u 
svim  potrebama,  ipak  puno  su  trpjeli  na  tom  putovanju  i 
bili  su  kušani  u  svojoj  ljudskoj  naravi.  Na  ovom  putovanju 
Bog  je  htio  staviti  na  kušnju  svoga  vjernoga  slugu  Josipa 
kao  i  Majku  Božju  i  obogatiti  ih  još  većim  zaslugama 
po  trpljenju  koje  su  podnosili  i  savršenom  predanju  u 
ono  što  je  Bog  dopuštao  kako  bi  ih  vježbao  u  njihovom 
strpljenju.  Ponekada  na  tom  putovanju  nisu  imali  što 
jesti,  trpjeli  bi  glad  i  žeđ,  neki  puta  bi  pokisli  i  nisu  se 
imali  čime  osušiti  niti  se  gdje  skloniti.  Drugi  puta  bili  su 
primorani  provesti  cijelu  noć  na  otvorenom  i  više  puta 
su  došli  do  nekoga  grada  i  nisu  našli  mjesto  za  prenoćiti 
te  bi  gladni  i  žedni  bili  a  nisu  nalazili  ni  čašu  vode  ni 
komad  kruha  da  se  okrijepe.  Bili  su  primorani  ići  van 
grada  kako  bi  našli  nekoga  tko  će  ih  primiti  na  prenoćište. 
Sve  to  su  bili  mačevi  u  srcu  našega  Josipa  koji  je  dobro 
znao  tko  su  bile  Osobe  koje  je  sa  sobom  vodio  te  kada 
bi  vidio  tolika  njihova  trpljenja,  to  je  za  njega  bilo  još 

veće  mućeništvo,  jedna  velika  muka  i  neobjašnjiva  bol. 
Pa  ipak  on  je  uvijek  ostajao  strpljiv  i  nije  se  nikada  žalio 
na  ono  što  je  Bog  dopuštao.  Nije  se  žalio  ni  kada  nije 
imao  komad  kruha,  ni  kada  su  ga  neljubazno  odbijali  u 
bilo  kojoj  potrebi.  Najviše  stoje  naš  Josip  sebi  dopuštao 
bilo  je  da  se  okrene  prema  svome  Isusu  i  kaže  Mu: 

«Moj  dragi  sine,  koliko  trpi  moje  srce  vidjevši  da 
se  prema  Tebi  tako  ponašaju  Tvoja  stvorenja !  Ali  imaj 
samilosti  jer  Te  ne  poznaju,  jer  da  Te  poznaju,  sigurno  Ti 
ne  hi  uskratili  konacište  i  malo  hrane.  Zato  su  dostojni 
samilosti. » 

Neki  puta  kada  bi  bili  na  otvorenom  u  polju,  u  pustoši, 
Josip  bi  pogledao  okolo  i  nije  vidio  nikakvo  mjesto  gdje 
bi  se  mogli  skloniti  te  noći  te  bi  se  žalostio  zbog  Isusa  i 
svoje  zaručnice  te  govorio  svome  Bogu  u  sebi: 

«Bože  moj,  još  od  djetinjstva  Ti  si  mi  obećao  da  ćeš 
mi  pomagati  u  svemu  i  na  svim  mojim  putovima.  Sada 
vidiš  li  potrebu  u  kojoj  se  nalazim?  Ne  molim  Te  toliko 
za  sebe  koliko  za  Tvoga  jedinorođenoga  Sina  i  Njegovu 
Majku.  Oni  su  tako  plemeniti  i  krhke  konstitucije,  koliko 
će  dakle  biti  velika  muka  koju  će  kušati.  Zato  za  njih  Te 
molim  daj  da  oni  ne  kušaju  tu  muku  i  pošalji  im  sve, 
samo  meni  ne. » 

Bog  bi  čuo  riječi  svoga  vjernoga  sluge  te  bi  mu 
progovarao  u  srcu,  tješio  ga  i  opominjao  tako  da  je 
Svetac  bio  jako  utješen.  Neki  puta  dok  bi  hodili  po 
pustinji,  vidjeli  bi  divlje  životinje  kako  bi  se  naklonile 
Sinu  Božjemu  koji  je  postao  djetetom  te  bi  se  ponizno 
klanjale,  ponizivale  pred  Njegovim  nogama.  Bila  je  to 

divna  stvar  jer  one  nisu  odlazile  sve  dok  ih  Božje  Dijete 
ne  bi  otpustilo  i  kada  bi  odlazile,  iskazivale  bi  poštovanje 
Majci  Božjoj  a  zatim  i  sv.  Josipu.  Naš  Svetac  je  sve  to 
gledao  začuđen  te  bi  se  okrenuo  prema  Isusu  i  govorio: 

« Kako  to,  sine  moj,  da  Te  divlje  životinje  dolaze  častiti 
i  prepoznaju  Te  kao  svoga  Stvoritelja,  u  ljudi  koji  su 
razumni  ne  spoznaju  Te,  ne  brinu  se  za  Tebe,  naprotiv,  ne 
daju  Ti  niti  čašu  vode  a  niti  mjesto  za  prenoćiti  i  odmoriti 
se.  Koja  velika  stvar  se  vidi  među  Tvojim  stvorenjima! 
Sada  kad  si  malen,  prepoznaju  Te  divlje  životinje,  a  ne 
ljudi.  Tko  će  znati  kako  će  se  prema  Tebi  ponašati  kada 
budeš  odrastao? » 

Tada  bi  Dijete  Božje  uzdahnulo,  podiglo  oči  prema 
nebu  te  bi  govorilo: 

«Prema  meni  će  se  ponašati  onako  kao  što  je  to  već 
savršeno  opisano  u  Svetome  pismu!» 

Josip  nije  shvaćao  do  kraja  te  riječi,  u  protivnom  bi 
umro  od  muke,  ali  njegovo  srce  kao  da  je  kušalo  neki 
predokus  toga  jer  se  jako  žalostilo  te  bi  misao  na  muke 
koje  će  Isus  podnositi  za  Josipa  bila  trajna  bol  kao  neka 
vrsta  mača  koja  je  ranjavala  njegovo  srce  puno  ljubavi. 
Kada  bi  mu  ova  misao  obuzimala  duh  više  nego  obično. 
Svetac  bi  sjedao  jer  se  nije  više  mogao  držati  na  nogama. 
Tada  bi  mu  Božje  Dijete  priteklo  u  pomoć  skupa  sa 
Svetom  Majkom  i  držali  bi  mu  glavu  svojim  rukama  i 
privijao  bi  je  Isus  svome  licu,  ljubazno  je  obuhvaćao, 
a  Svetac  bi  ponovno  dobivao  snagu.  Tada  bi  ta  misao 
odlazila  iz  njegovog  duha  i  muka  iz  njegovog  srca,  a 
njegov  duh  bi  kušao  isto  toliku  utjehu  i  uživanje  kolika 


je  bila  patnja  koju  je  proživljavao.  Neki  puta  budući  da 
su  bili  umorni,  sjedali  su  a  Božje  Dijete  bi  ostajalo  na 
nogama  i  govorilo  bi  o  Božjim  savršenstvima  Majci 
Božjoj  i  sv.  Josipu,  a  oni  su  padali  u  zanos  zbog  utjeha 
koje  su  tada  dobivali. 

Uzdasi  ljubavi  -  Kao  što  smo  već  rekli,  Josip  je 
običavao  trpjeti  u  zanosima  ljubavi  kada  bi  se  blaženi 
plamen  divno  raspaljivao  u  njegovom  srcu.  U  tim 
prigodama  Dijete  Isus  bi  stavljalo  svoje  ruke  njemu  na 
vrat  i  podržavalo  ga,  dok  bi  Svetac  sjedio  na  zemlji,  a 
zatim  bi  govorilo  svojoj  Majci: 

«Gledaj,  draga  majko,  kako  je  naš  Josip  zanesen 
ljubavlju  i  trpi  uzdahe  ljubavi!» 

Bilo  Isus,  bilo  Marija  u  tome  su  jako  uživali,  a  Josip 
je  neko  vrijeme  ostajao  u  tom  blaženom  uživanju  među 
rukama  svoga  ljubljenoga  Isusa.  Na  kraju  bi  ga  Isus 
prizivao  govoreći  mu  da  Božanski  Otac  nalaže  da  nastave 
putovanje.  Tada  bi  se  Josip  povratio  i  sav  bi  radosno 
pristajao  na  nalog  Božanskog  Oca  te  obnovljene  snage 
bi  nastavljao  svoje  putovanje  držeći  za  ruku  svoga  Isusa, 
a  Svecu  bi  izgledalo  da  mu  ta  ruka  služi  kao  potpora,  kao 
što  je  to  uistinu  i  bilo. 

Blizu  domovine  i  strahovi  sv.  Josipa  -  Kad  su 
naši  sveti  hodočasnici  prošli  jedan  veći  dio  puta, 
približavali  su  se  svojoj  domovini,  a  Božansko  Dijete  je 
blagoslivljalo  sva  mjesta  kuda  su  prolazili.  Josip  je  bio 
zadovoljan  što  se  približava  kraj  tog  napornog  putovanja 
i  mislio  je  kako  će  ubrzo  prestati  muke  njegovog  Isusa  i 
njegove  ljubljene  zaručnice.  Govorio  im  je  da  se  raduje 

što  se  približavaju  svojoj  domovini,  ali  ta  radost  i  utjeha 
našega  Josipa  bila  je  pomućena.  Kad  su  se  zaustavili  da 
bi  proveli  noć  u  mjestu  blizu  Jeruzalema,  Josip  je  čuo 
kako  kraljuje  Arhelaj  koji  je  bio  užasna  osoba.  Josip 
se  jako  pobojao  i  sumnjao  je  da  bi  i  Arhelaj  mogao 
progoniti  njegovoga  Isusa  kao  što  je  to  činio  Herod. 
Nije  htio  pokazati  svoju  muku  Majci  Božjoj  da  se  ne 
bi  ona  žalostila  ni  uzncmiravala,  niti  jc  to  govorio 
svome  Isusu,  a  zbog  svega  toga  Josip  je  bio  ožalošćen. 
Presveta  Djevica  je  već  sve  znala  i  ubrzo  jc  tješila  svoga 
ljubljenog  zaručnika  i  molila  svoga  Isusa  da  ga  utješi. 
Uvjeravali  su  ga  da  se  ne  ćc  ništa  dogoditi  protiv  Isusa. 
Isus  mu  je  govorio  skupa  sa  Majkom  Božjom  i  tješili  su 
ga  i  poticali  da  se  ne  boji  jer  ne  će  se  dogoditi  ništa  što  ne 
bi  dopustio  Božanski  Otac  jer  ih  je  On  pozvao  nazad  iz 
progonstva.  Nisu  se  trebali  bojati  nikakvih  protivljenja. 
Ožalošćeni  Josip  se  utješio  zbog  riječi  svoga  Isusa  i 
svoje  zaručnice  te  mu  je  iz  srca  nestao  svaki  trag  straha. 
Bio  jc  uvjeren  u  njihove  riječi.  Zato  je  bio  radostan  i 
zadovoljan  i  nastavio  svoje  putovanje. 

Prema  Hramu  i  Betlehemu  -  Naši  hodočasnici  su 
se  savjetovali  o  tome  što  su  trebali  činiti  za  preostali  dio 
svoga  putovanja  i  kamo  su  trebali  poći,  posjetiti  Hram 
u  Jeruzalemu,  posjetiti  špilju  u  Betlehemu  gdje  se  rodio 
Isus,  a  Josip  je  to  jako  želio  kao  i  Majka  Božja  kako 
bi  se  mogli  klanjati  na  mjestu  rođenja  Sina  Božjega 
jer  su  osjećali  prema  tome  jednu  posebnu  pobožnost. 
Iako  je  Josip  određivao  stvari  kao  glava  svete  obitelji, 
ipak  je  sve  stavio  u  ruke  Božanskog  Djeteta  i  Majke 
Božje  da  se  dogodi  onako  kao  Što  to  Bog  želi,  a  oni  su 

savršeno  poznavali  volju  Božju.  Tako  je  bilo  određeno 
da  pođu  posjetiti  sveti  Hram  u  Jeruzalemu  i  tu  se  klanjati 
Božanskom  Ocu  i  zahvaliti  Mu  za  sva  dobročinstva 
koja  je  njima  učinio  na  tom  putovanju  jer  ih  je  ponovno 
pozvao  u  domovinu  i  učinio  da  dođu  zdravi  natrag,  a 
zatim  će  poći  u  Betlehem  kako  bi  se  klanjali  na  mjestu 
rođenja  Isusova.  Kad  su  to  odredili,  nastavili  su  svoje 
putovanje  radosni  i  utješeni,  a  poglavito  naš  Josip  i 
Majka  Božja.  Josip  je  govorio  svojoj  zaručnici  i  Isusu: 

«Tko  zna  da  li  će  se  oni  iz  Hrama  iz  grada  sjetiti  nas 
i  prepoznati  nas?  Tko  zna,  Isuse  moj,  kako  će  Te  gledati 
taj  narod  i  da  li  će  imati  dobru  volju  prema  Tebi?  Tko 
zna  kako  će  se  prema  nama  ponašati?  Meni  je  dosta  da 
se  dobro  ponašaju  prema  Tebi,  Isuse  moj,  i  prema  tebi. 
Presveta  Majko,  a  što  se  tiče  mene,  nije  mi  stalo,  dosta 
je  samo  da  sam  s  vama  i  to  mi  je  dovoljno. » 

Božansko  Dijete  se  osmjehivalo  na  te  riječi,  brižne 
riječi  svoga  Josipa,  te  mu  je  govorilo  da  se  ne  uznemiruje 
zbog  toga  jer  će  biti  sve  onako  kako  je  Nebeski  Otac 
odredio.  Ali  ipak  Dijete  Isus  jako  se  radovalo  toj  očinskoj 
skrbi  sv.  Josipa  i  pažljivim  željama  koje  je  imao  te  mu 
je  govorilo: 

« Dragi  moj  oče,  vjeruj  da  će  ti  biti  velika  nagrada  ne 
samo  za  ono  što  činiš  za  mene  nego  i  za  tvoje  želje  koje 
imaš  jer  moj  Nebeski  Otac  nadoknadit  će  ti  i  za  želje. 
Zbog  toga  sve  ono  što  dobro  želiš  za  mene  bit  će  ti  obilno 
nadoknađeno .» 

Na  te  riječi  sv.  Josip  bi  počeo  plakati  od  ganuća  te  bi 
kazao  Isusu: 

«0  moj  dragi  i  ljubljeni  sine,  koju  veću  nagradu  bih 
mogao  željeti  kad  već  imam  Tebe  sa  sobom?  Da  mi 
Nebeski  Otac  ne  dade  nikakve  nagrade  za  moje  male 
napore  osim  što  me  učinio  poočimom  Tebi  kojega  hranim, 
zar  ta  nagrada  ne  bi  bila  neusporediva?  Što  se  može  više 
željeti  od  ovoga  života  kad  imam  sreću  da  se  s  Tobom 
družim?  I  što  se  sve  ne  trebam  nadati  i  kojemu  dobru  u 
onome  svijetu  kad  sam  živio  ovdje  u  društvu  s  Tobom? » 

8.  poglavlje:  Sv.  Josip,  njegova  zaručnica  Marija  i 
Dijete  Isus  ulaze  u  Jeruzalem  i  posjećuju  Hram 

U  Hramu  -  Kad  su  došli  u  Jeruzalem,  naši  hodočasnici 
su  odmah  pošli  u  Hram  kako  bi  se  klanjali  Nebeskom 
Ocu.  Neki  od  prisutnih  bi  se  divili  i  čudili  ljepoti,  milosti 
i  ljupkosti  Božanskog  Djeteta  kao  i  njegove  svete  Majke 
koja  je  usprkos  što  su  godine  prolazile,  postajala  sve 
ljepša,  uzvišenija  i  Ijupkija.  Bili  su  umorni  i  potrebni 
okijepe,  ali  nitko  ih  nije  utješio  niti  okrijepio.  Zato  su 
naši  hodočasnici  tako  gladni,  žedni  i  umorni  pošli  na 
molitvu.  U  sv.  Hramu  Josip  je  imao  jednu  uzvišenu 
ekstazu  u  kojoj  mu  je  Bog  objavio  skrivena  otajstva 
o  Svojim  Božanskim  djelima  i  zbog  kojeg  je  razloga 
dopuštao  da  Njegov  Sin  tako  trpi  u  tako  mladoj  dobi  i 
da  mora  podnositi  tako  duga  i  teška  putovanja.  Josip  je 
spoznao  i  velika  otajstva  o  zaslugama  koje  se  dobivaju 
kada  se  poslušno  slušaju  zapovijedi  Preuzvišenoga  sa 
potpunim  predanjem  i  podložnošću.  Shvatio  je  isto  tako 
koliko  su  bile  drage  njegovom  Bogu  i  koliko  je  Bog 

bio  zadovoljan  sa  svim  njegovim  djelovanjem.  Zbog 
toga  je  jako  uživao,  ali  je  bio  i  zbunjen  jer  se  smatrao 
nezaslužnim  za  sve  to  te  se  zbunjen  ponižavao  još  više 
razmišljajući  kako  je  sam  po  sebi  nedostatan  da  zahvali 
svom  Bogu  za  bezbrojna  dobročinstva  koja  mu  je  učinio 
i  da  odgovori  na  Njegovu  dobrotu  s  toliko  ljubavi.  Zbog 
toga,  nakon  što  se  povratio  iz  ekstaze,  sav  zbunjen  i 
ponizan  pao  je  na  zemlju,  klanjao  se  svome  Bogu  i 
zaplakao  od  nježnosti  i  slasti  te  je  u  sebi  govorio: 

«0  moj  Bože  veliki,  svemogući,  otkuda  to  sve  meni, 
Tvom  slabome  i  krhkom  slugi,  tako  velike  milosti?  Kako 
sam  mogao  doći  do  tako  velikoga  dostojanstva?  Tvoja 
beskrajna  dobrota  je  mogla  to  učiniti  i  nitko  drugi! » 

Tako  je  Josip  u  raznim  razgovorima  sa  svojim  Bogom 
proveo  neko  vrijeme  dok  su  Božansko  Dijete  i  Majka 
Božja  molili  Nebeskoga  Oca. 

Razgovori  s  Isusom  -  Kad  su  izašli  iz  Hrama,  Josip 
nije  više  mogao  zadržati  za  sebe  te  uzvišene  darove 
i  milosti  koje  je  primio  te  je  pao  do  nogu  Božanskog 
Djeteta  na  jednom  mjestu  na  kojem  nije  bilo  nikoga  i 
molio  Ga  da  se  udostoji  učiniti  ga  dionikom  svoga 
odnosa  s  Nebeskim  Ocem  te  da  On  zahvaljuje  za  milosti 
koje  je  dobivao  od  velike  Božje  dobrote  i  velikodušnosti, 
on,  ponizni  sluga.  Isto  je  Josip  činio  i  prema  svojoj 
zaručnici  Mariji  a  ona  gaje  uvjeravala  da  će  tako  učiniti, 
da  će  za  njega  zahvaljivati  kao  što  će  to  također  učiniti  i 
Božansko  Dijete  koje  mu  reče: 

«Ne  zna  se,  dragi  moj  Josipe,  da  je  moj  Nebeski  Otac 
najvelikodušniji  od  svih.  Nisam  li  ti  rekao  da  je  za  tebe 

pripremio  jednu  veliku  nagradu?  I  moj  Nebeski  Otac  daje 
ti  veliku  nadoknadu  pa  i  ovdje  na  zemlji  za  sva  trpljenja 
na  ovome  putovanju.  Uživaj  u  božanskim  utjehama  jer 
si  ih  na  neki  način  zaslužio  svojim  patnjama  i  svojom 
gorućom  ljubavlju,  poslušnošću  i  brižnom  skrbi.  Ne 
samo  to,  nego  očekuj  uvijek  nove  milosti  i  darove  od 
moga  ljubljenog  i  najvelikodušnijeg  Nebeskog  Oca.» 

Ove  riječi  su  se  kao  goruće  strelice  zabadale  u  srce 
sv.  Josipa  i  sve  ga  više  raspaljivale,  zapalile  su  u  njemu 
veliku  ljubav  i  zahvalnost  prema  Bogu.  Zbog  toga  je 
Svetac  osjetio  kako  gori  i  izgara  blaženim  plamenom  koji 
je  gorio  u  njegovom  srcu  te  je  bio  kao  van  sebe  i  okrenuo 
se  prema  svome  Isusu  i  Majci  Božjoj  te  je  govorio  sav 
raspaljen  ljubavlju: 

«Što  bi  se  moglo  učiniti  da  sva  stvorenja  gore 
ljubavlju  prema  našemu  Bogu?  O  moj  dragi  ljubljeni 
Isuse,  što  bih  mogao  ja  učiniti  da  bi  Tvoj  Božanski  Otac 
i  Ti  bili  upoznati  i  ljubljeni?  Moje  srce  je  zbog  toga  jako 
nestrpljivo !» 

A  Isus  bi  ga  tješio  i  govorio: 

« Utješi  se.  oče  moj  Josipe,  jer  doći  će  vrijeme  kada 
ćemo  moj  Nebeski  Otac  i  ja  biti  ljubljeni  od  mnogih. 
Mnogi  će  spoznati  velika  dobročinstva  i  beskrajnu  ljubav 
koju  imamo  prema  ljudskome  rodu.» 

Josip  se  jako  utješio  ovim  riječima  te  je  podigao  ruke 
prema  nebu  i  zahvaljivao  Bogu  za  tu  radosnu  vijest  koju 
je  čuo  te  se  okrenuo  svome  Isusu  i  govorio: 

«Dakle,  jednoga  dana  bit  će  ispunjene  moje  goruće 
želje!  Doći  će  sretno  vrijeme  u  kojem  ćeš  Ti,  moj  Isuse, 

biti  ljubljen  kao  i  tvoj  Božanski  Otac!  Koje  li  utjehe  za 
moju  dušu  čuti  sve  to!» 

Josip  je  pozivao  svoga  Isusa  i  Majku  Božju  da  slave 
i  zahvaljuju  Nebeskom  Ocu  i  molio  je  sve  anđeoske 
korove  da  to  čine  u  njegovo  ime  i  na  kraju  molio  je  to  isto 
sva  stvorenja.  Božansko  Dijete  je  jako  uživalo  vidjevši 
svoga  dragoga  Josipa  tako  raspaljenog  u  ljubavi  prema 
Nebeskom  Ocu  te  je  pokazivalo  koliko  mu  je  to  po  volji 
tako  što  je  ljubazno  pomilovalo  sv.  Josipa.  Ne  ćemo  o 
tome  govoriti  što  je  Majka  Božja  proživljavala.  Nije  ovo 
mjesto  da  o  tome  pripovijedamo  i  da  pripovijedamo  njen 
divni  život,  ali  svatko  može  samo  zamisliti  ako  je  Bog 
toliko  djelovao  u  duši  svoga  sluge,  što  je  tek  učinio  u 
čistoj  i  presvetoj  duši  Majke  Božje?  Koji  blaženi  plamen, 
koja  gorljivost,  koja  vatra,  koje  goruće  želje  su  se  nalazile 
u  njenom  srcu!  Božansko  Dijete  je  ćutjelo  veliku  radost  i 
jako  je  uživalo,  radovalo  se  svim  utjehama,  i  sva  Njegova 
radost  i  utjehe  bile  su  u  Mariji.  Bila  je  naravna  stvar  što 
je  Josip  bio  tako  raspaljen  ljubavlju  dok  je  bio  između  ta 
dva  velika  plamena  tj.  Isusa  i  Marije.  Sretnog  li  Josipa! 
A  on  je  dobro  shvaćao  tu  svoju  sreću  te  je  često  kliktao: 

« Otkuda  meni  sve  to,  o  moj  Gospodine? » 

Podižući  oči  prema  nebu  ostajao  bi  nepokretan  neko 
vrijeme  te  bi  se  sav  zbunjen  ponizivao  i  zahvaljivao  u 
svom  ništavilu  i  na  takav  način  pripravljao  dušu  da  primi 
nove  milosti. 

Odmor  u  Jeruzalemu  i  ponovna  molitva  u  Hramu 

-  Josip  je  te  večeri  našao  mjesto  za  odmor  u  Jeruzalemu 
gdje  su  se  malo  okrijepili  kao  i  obično  jedući  kruh  i 

povrće.  Proveli  su  noć  jednim  dijelom  odmarajući  se,  a 
drugi  dio  u  molitvi.  Ujutro  su  se  ponovo  vratili  u  Hram 
gdje  su  se  zadržali  neko  vrijeme  u  molitvi  Nebeskom 
Ocu  a  Josip  je  primio  nove  darove  s  Neba  i  zatim  je  čekao 
Isusa  i  Majku  Božju  sjećajući  se  svih  milosti  i  darova 
koje  mu  je  Bog  učinio  u  tom  Hramu  prije  nego  što  se 
zaručio  s  Majkom  Božjom.  Sjetio  se  divnih  znakova  koje 
je  vidio  prilikom  zaruka  s  Marijom  te  je  za  sve  ljubazno 
zahvaljivao  svome  Bogu. 

Radosti  i  patnje  -  Među  tolikim  utjehama  koje  su 
preplavljivale  Josipov  duh  nije  nedostajalo  niti  gorčina  i 
to  velikih  jer  se  sjećao  starca  Šimuna  koji  je  prorokovao 
o  Isusu  i  Majci  Božjoj.  To  je  za  Josipa  bio  kao  mač  koji 
je  ranio  njegovo  srce  te  je  bio  primoran  plakati  zbog  boli 
te  je  u  svim  prigodama  Josip  imao  priliku  i  trpjeti  velike 
gorčine.  Istina  je  da  su  njegove  utjehe  neizrecive,  ali  isto 
tako  njegove  patnje  i  njegove  muke  su  bile  neobjašnjive 
jer  nasuprot  velike  ljubavi  koju  je  imao  u  svom  srcu,  bila 
je  isto  tolika  velika  bol  koju  je  osjećao. 

Na  putu  u  Betlehem  -  Nakon  što  su  završili  svoje 
molitve,  hodočasnici  su  izašli  iz  Hrama  i  zaputili  se  u 
Betlehem.  Josip  se  na  to  putovanje  zaputio  sa  željom 
da  čim  prije  dođe  do  pećine  u  kojoj  je  Isus  rođen  i  za 
vrijeme  putovanja  pripovijedao  je  Isusu  mnoge  milosti 
koje  je  dobio  od  Nebeskog  Oca  u  Hramu  kada  je  bio 
u  Jeruzalemu  i  pripovijedao  je  Isusu  što  mu  je  anđeo 
objavio  u  snu  te  da  mu  je  Bog  bio  obećao  mnoge  milosti 
koje  će  primiti  te  je  Josip  govorio: 

« Anđeo  mi  nije  objavio  koje  ću  milosti  primiti  od 
Boga,  ali  mi  je  samo  govorio  da  će  biti  velike  milosti  i  da 
se  ja  pripremim  primiti  ih  molitvom  i  prošnjom  što  sam 
i  činio,  ali  nikada  nisam  mogao  zamisliti  da  će  milosti 
biti  uistinu  tako  velike.  Nikada  mi  nije  došlo  na  pamet 
da  bih  mogao  biti  zaručen  sa  Tvojom  svetom  Majkom  i 
da  ću  imati  sretnu  sudbinu  da  budem  Tvoj  poočim.  Koje 
uzvišene  milosti  mi  je  Bog  dao  kad  me  učinio  svojim 
namjesnikom  ovdje  na  zemlji! » 

I  dok  je  Josip  to  pripovijedao,  Dijete  Isus  mu  je 
govorilo: 

« Slavimo  skupa  mog  Nebeskog  Oca  i  zahvaljujmo 
Mu  za  velike  neusporedive  milosti  koje  je  učinio  mome 
Josipu. » 

Dijete  Isus  predlagalo  je  Majci  Božjoj  da  ispjeva  neku 
novu  pjesmu  na  čast  i  slavu  Bogu,  a  ona  bi  to  pjevala  s 
toliko  milosti  i  slasti  da  su  sami  anđeli  ostajali  zadivljeni. 
Božansko  Dijete  ih  je  pratilo  a  Josip  se  trudio  slijediti  ih 
i  bilo  je  divno  čuti  ih  kako  pjevaju  tako  slatku  melodiju 
a  nakon  toga  ptice  bi  se  sjatile  u  korove  i  one  bi  isto 
tako  slatko  pjevale  na  svoj  način  svome  Kralju  i  Kraljici 
Svemira.  Josip  bi  bio  ushićen  zbog  slatkoće  pjesme  svoje 
zaručnice  i  nije  uopće  primjećivao  koliki  je  put  prošao. 
Jako  se  radovao  kada  je  čuo  pjesmu  ptičica,  uživao  je 
kako  one  pjevaju  svome  Bogu  jer  to  nisu  činila  razumna 
stvorenja.  Naš  Josip  bi  ponekad  čuo  pjesmu  anđela  iako 
ih  nije  vidio,  ali  to  je  bilo  rijetko  jer  je  bio  sav  obuzet 
slušanjem  slatke  pjesme  svoje  zaručnice  te  mu  pjesma 
anđela  nije  bila  tako  čudesna.  Uživao  je  slušajući  pjesmu 

i  ostajao  je  jako  zadovoljan.  Josip  je  čuo  pjesme  anđela 
kad  su  se  približili  štalici  Otkupiteljeva  rođenja  i  jako  je 
u  tome  uživao  jer  su  pjevali  prekrasne  melodije.  Kada 
je  čuo  te  pjesme  odmah  je  pomislio  da  su  anđeoske  te 
da  oni  pjevaju  svome  Kralju  i  Kraljici,  ali  ipak  nije  se 
usuđivao  to  pitati.  To  mu  je  objavila  Majka  Božja  tom 
prigodom  i  govorila  mu  je: 

« Naučimo  slaviti  svoga  Boga  od  anđeoskih  korova. 
Čuj.  Josipe,  kako  Ga  oni  skladno  i  mudro  slave!» 

I  Josip  je  tako  bio  siguran  da  je  ono  što  je  čuo  bila 
slatka  harmonična  pjesma  anđela  te  je  govorio  svojoj 
zaručnici: 

«0  predraga  moja  zaručnice,  znaj  da  mi  pjesma 
anđela  uzrokuje  veliku  radost  i  utjehu,  ali  ne  možeš 
je  usporediti  sa  onom  koju  u  moje  srce  ulijeva  tvoja 
pjesma.  To  je  neusporediva  radost  i  neopisiva  milost.  I 
tko  će  ikada  moći  ispripovijedati  radosti  koje  ćuti  moje 
srce  i  utjehu  koju  prima  moj  duh  kada  ti.  moja  draga 
zaručnice,  uzdižeš  svoj  ljupki  glas  kako  bi  zapjevala 
Bogu?  Ja  se  ne  usuđujem  s  bilo  čime  to  usporediti  jer 
to  nadilazi  anđeoske  pjesme.  Uistinu,  moja  ljubljena 
zaručnice,  naš  Bog  te  obdario  tako  velikim  uzvišenim 
krepostima  i  povlasticama  da  možeš  uistinu  biti  istinska 
Majka  Mesije,  a  ja  se  tome  radujem  što  si  izabrana  za  to 
uzvišeno  mjesto  i  službu  te  neprestano  Bogu  zbog  toga 
zahvaljujem  i  radujem  se  tvojoj  sreći.  A  ti,  moja  predraga 
zaručnice,  ne  zaboravi  zahvaljivati  našem  Bogu  za  tako 
velike  milosti  koje  je  učinio  meni  nedostojnom  da  me 
izabrao  za  tvoga  zaručnika  i  čuvara.  Ti,  koja  si  toliko 

od  Boga  ljubljena  i  On  te  prihvaća  u  svemu,  učini  to  za 
mene  jer  ja  sam  nedostatan  i  nedostojan  i  ne  znam  kako 
odgovoriti  na  tolike  darove  i  milosti. » 

Majka  Božja,  kada  bi  čula  što  je  Josip  govorio, 
ponizivala  se  i  uzvisivala  Božansku  dobrotu  za  sve 
darove  koje  joj  je  Bog  dao  i  zatim  uvjeravala  Josipa  da 
će  učiniti  ono  što  je  molio.  Naš  Svetac  je  uživao  kada 
je  Dijete  Isus  bilo  svo  obuzeto  razgovorom  sa  svojim 
Nebeskim  Ocem  i  molitvom  te  bi  se  često  na  tom 
putovanju  prostrlo  na  zemlju,  klanjalo  se  Nebeskom 
Ocu  i  molilo  Ga  za  spasenje  svih  ljudi.  Tada  bi  se  naš 
Josip  i  njegova  zaručnica  pridružili  tim  činima  Isusovim 
u  prošnji  Nebeskom  Ocu  i  razgovarali  bi  o  svetim 
stvarima  Čekajući  da  Božansko  Dijete  završi  svoju 
molitvu  Nebeskom  Ocu.  Josip  je  jako  uživao  u  svetim 
razgovorima  sa  svojom  zaručnicom  jer  je  uvijek  izvlačio 
neku  duhovnu  korist  za  svoju  dušu  i  bila  je  zadovoljena 
njegova  želja  da  razgovara  s  njom  jer  ju  je  jako  ljubio. 

9.  poglavlje:  Sveta  obitelj  dolazi  u  Betlehem 

U  svetoj  štalici  -  Kad  su  došli  u  Betlehem,  naši 
hodočasnici  su  odmah  pošli  u  štalicu  gdje  je  rođen 
Spasitelj  svijeta.  Bili  su  divni  učinci  u  duši  sv.  Josipa 
kada  je  onamo  ušao,  ispunio  se  velikom  radošću, 
neizrecivom  utjehom  te  je  u  svetom  strahu  i  čašćenju 
prema  tom  mjestu  ostao  neko  vrijeme  u  zanosu  a  zatim 
bi  se  prostro  na  zemlju,  klanjao  se  i  poljubio  to  sveto 
mjesto  na  kojem  je  rođen  Otkupitelj  i  od  nježnosti  je 

tu  zaplakao.  Ljubio  je,  ponovno  ljubio  tu  sretnu  zemlju 
koja  jc  prva  primila  novorođenoga  Mesiju  a  njegovo 
srce  se  rastapalo  u  svetim  željama  i  ljubavi.  Tada  je 
Josip  imao  uzvišenu  ekstazu  a  njegov  duh  je  bio  utješcn 
i  prosvijetljen  jer  mu  je  Bog  objavio  uzvišena  otajstva. 
Nakon  što  se  povratio  iz  ekstaze.  Svetac  je  bio  sav 
obasjan  u  licu,  ispunjen  radošću  počeo  je  slaviti  svoga 
Boga  i  ljubazno  zahvaljivati  za  tako  velika  dobročinstva. 
Josip  je  promotrio  i  Majku  Božju  koja  je  bila  sva  obuzeta 
Bogom  a  Božansko  Dijete  je  molilo  Nebeskoga  Oca  tako 
da  je  sve  to  stvaralo  jedno  uzvišeno  ozračje  u  kojem  jc 
Josip  uživao. 

Bili  su  i  okrijepljeni  -  Nakon  što  su  završili  svoje 
klanjanje  i  molitve,  naši  hodočasnici  su  bili  utješeni,  ali  i 
okrijepljeni  te  im  je  izgledalo  kao  da  su  jeli  ukusnu  hranu 
jer  ih  je  Nebeski  Otac  htio  okrijepiti  i  u  tijelu.  Naši  sveti 
hodočasnici,  zbog  toga  što  je  već  bila  kasna  noć,  nisu  išli 
tražiti  hranu  u  mjesto  a  Josip,  koji  je  bio  tako  okrijepljen 
i  zasićen,  pobojao  se  da  se  to  nije  dogodilo  i  njegovoj 
zaručnici  i  Djetetu  Isusu  te  ih  jc  upitao  treba  li  ići  u 
mjesto  tražiti  hranu,  ali  shvatio  je  da  su  i  oni  bili  zasićeni 
te  su  zahvaljivali  Bogu  sa  puno  ljubavi  i  nježnosti.  Josip 
se  uvijek  ponizivao  i  govorio  Isusu  i  Njegovoj  Majci: 

«0  kako  sam  zbunjen  vidjevši  tolika  dobročinstva 
našega  Boga  koji  se  udostoji  davati  tako  velike  milosti 
tebi  i  Isusu.  Tebi,  Njegova  sveta  Majko,  to  nije  tako 
velika  stvar  jer  ste  vi  velike  osobe,  ali  da  On  to  čini  i 
meni  koji  sam  ponizni  i  slabi  sluga,  to  je  uistinu  jedna 
velika  stvar.  Ja  ne  zaslužujem  niti  mogu  zasluživati  tako 

velike  stvari,  zbog  toga  sam  siguran  da  se  Nebeski  Otac 
udostojao  udijeliti  mi  takva  dobročinstva  zbog  vas.» 

Na  te  riječi  Božansko  Dijete  je  progovorilo  o 
providnosti  i  velikodušnosti  Božanskoga  Oca.  Zbog  tog 
govora  su  ponovo  bili  kao  oduzeti  Josip  i  Majka  Božja 
jer  je  to  bio  govor  s  toliko  milosti  i  mudrosti  i  govorio  je 
srcu  koje  gaje  slušalo  te  je  ostajalo  u  zanosu.  Naš  Josip 
bi  uskliknuo: 

«0  moj  Isuse,  moj  dragi  sine  i  Gospodine,  tko  će 
ikada  slušati  Tvoje  božanske  riječi  a  da  ne  bude  ranjen 
ljubavlju?  Nije  moguće  kad  se  čuju  Tvoje  božanske 
riječi  a  da  Ti  se  srce  ne  preda !  Tvoje  riječi  su  previše 
učinkovite,  prodiru  u  najdublju  dubinu  duše  i  ranjavaju 
srce.  Nadam  se  da  će  sva  srca  biti  plijen  Tvoje  ljubavi  i 
da  ćeš  zadobiti  sve  duše  koje  su  se  izgubile  u  grijehu! » 

Na  te  riječi  Dijete  je  postajalo  žalosno  jer  je  dobro 
znalo  kakva  će  biti  tvrdoća  i  zlobnost  mnogih  srdaca  u 
Izraelu  i  kakvu  će  imati  sudbinu  oni  koji  budu  slušali 
Njegovu  riječ,  ali  će  Mu  se  tvrdo  protiviti  i  ostati  otvrdli 
u  svom  srcu. 

Noć  u  motrenju  -  Naši  sveti  hodočasnici  proveli  su 
tu  noć  djelomično  slaveći  skupa  Božanskoga  Oca.  Drugi 
dio  proveli  su  u  svetim  razgovorima,  a  jedan  dio  noći  su 
se  odmarali.  Josip  je  bio  blizu  jaslica  gdje  se  toliko  puta 
njegov  Isus  odmarao  i  nije  se  mogao  udaljiti  i  tu  je  iz 
nježnosti  lijevao  svoje  suze.  Majka  Božja  se  zadržavala 
točno  na  mjestu  gdje  je  dala  na  svijet  svoga  presvetoga 
Sina,  a  u  njoj  su  se  obnavljale  radosti  i  utjehe  koje  je 
tada  osjećala  dok  Ga  je  rađala.  Božansko  Dijete  joj  je 

bilo  blizu  i  molilo  je  Nebeskoga  Oca  molitve  prošnje  za 
ljudski  rod.  Anđeoski  korovi  su  se  pridružili  i  ponovno 
su  slatko  pjevali:  Slava  Bogu  na  visini!  Tako  su  se  te 
noći  obnovile  radosti  rođenja  Otkupitelja  a  Josip  je  u 
tome  puno  uživao. 

Za  siromašnim  stolom  -  Kad  je  svanulo,  skupa  su 
slavili  Boga  u  jutarnjoj  molitvi  kao  što  su  to  običavali 
činiti  a  tada  je  Josip  tražio  dopuštenje  da  pođe  u  grad  naći 
nešto  od  hrane  kako  bi  se  mogli  uputiti  u  Nazaret.  Svetac 
je  odmah  pošao,  ali  dosta  se  mučio  naći  komad  kruha 
za  Majku  Božju  i  Dijete  Isusa.  Zato  su  jeli  u  velikom 
siromaštvu  samo  kruh  i  pili  vodu  i  nisu  imali  drugo  a 
Josip  nije  mogao  naći  ništa  drugo  i  zbog  toga  se  žalostio 
jer  se  bojao  da  će  Isus  i  Marija  trpjeti.  Ali  oni  su  ga  tješili 
i  bili  su  radosni  zbog  ono  malo  što  je  našao  i  uživali 
su  u  tolikom  siromaštvu.  Ponovno  su  se  klanjali  ovome 
svetom  mjestu,  naši  hodočasnici  su  se  malo  okrijepili  i 
zaputili  se  put  Nazareta. 

Nezahvalnost  stanovnika  Betlehema  -  Josip  nije 
mogao  a  da  ne  primijeti  nezahvalnost  stanovnika 
Betlehema  te  se  požalio  Isusu  kako  su  imali  premalo 
dobre  volje  oni  koji  su  bili  njegovi  i  žalio  se  zbog  njihove 
nezahvalnosti.  Božansko  Dijete  ga  je  tješilo  i  poticalo 
da  radosno  trpi  sve  što  je  Božanski  Otac  dopuštao  da  bi 
se  vježbao  u  kreposti  a  posebno  u  strpljenju  i  predanju 
u  svim  onim  potrebama  i  u  nedostatcima  koje  su  imali, 
u  oskudici  svega  što  je  bilo  potrebno  za  život  tj.  u 
svakodnevnoj  hrani  i  podsjećalo  je  Dijete  Josipa  da  su 
uvijek  iskusili  božansku  providnost.  Josip  je  to  prihvaćao. 

ali  je  govorio  svome  Isusu  da  mu  je  Njega  žao  a  njegovo 
srce  nije  moglo  prihvatiti  trpljenje  i  nezahvalnost  koju 
su  stvorenja  iskazivala  prema  Njemu  i  Njegovoj  svetoj 
Majci  te  je  Josip  govorio  Isusu: 

«Isusc  moj.  Ti  znaš  koliko  je  velika  moja  želja  da 
Ti  budeš  upoznat,  spoznat  i  ljubljen  od  svih  i  da  Ti  sva 
stvorenja  budu  zahvalna.  A  vidjeti  kako  su  u  svemu  Tebi 
protivna,  to  jc  meni  velika  žalost.» 

Tada  bi  Isus  odgovarao  Josipu: 

«Znaj,  moj  dragi  oče,  da  je  ono  što  sam  dosad  trpio 
malo  u  odnosu  na  ono  što  mi  je  pripravljeno  i  prihvaćam 
sve  sa  radošću  da  ispunim  volju  svoga  Nebeskog  Oca 
iz  ljubavi  koju  ima  prema  ljudskom  rodu  i  ti  me  trebaš 
nasljedovali  u  tome  i  trpjeti  s  radošću  sve  ono  što 
uzrokuje  žalost  tvojoj  ljudskosti. » 

Te  riječi  su  ranjavale  srce  našega  Josipa  tako  da  je 
uvijek  bio  prisutan  mač  boli  svaki  put  kad  bi  pomislio  kako 
će  Isus  puno  trpjeti.  To  je  probadalo  dušu  i  ogorčavalo 
Josipa  jer  je  ljubio  Isusa  jakom  ljubavlju  i  samo  misliti 
da  bi  Isus  trebao  puno  trpjeti  to  je  za  Josipa  bila  bol  koja 
je  ranjavala  i  razdirala  njegovo  srce  i  probadala  njegovu 
dušu  te  je  Josip  bio  sav  ožalošćen  i  to  se  vidjelo  i  nije  se 
mogao  utješiti  dok  ga  Isus  nije  utješio  svojim  božanskim 
riječima  i  poticao  ga  da  sjedini  svoju  volju  s  voljom 
Božjom.  Na  to  bi  se  Josip  spremno  podložio  i  kad  bi  čuo 
riječ  «volja  Božja»  naklanjao  bi  duboko  glavu  u  znak  da 
je  spremno  prihvaća. 

Na  putu  u  Nazaret  -  Na  tom  putovanju  iz  Betlehema 
u  Nazaret  Josip  je  promatrao  velike  čudesne  stvari  jer 

dok  bi  se  Spasitelj  svijeta  približavao  svom  zavičaju, 
susretao  bi  razne  životinje  jer  nije  bilo  ljudi.  Vidjelo 
se  kako  dolaze  mnoge  životinje,  ptice  svih  vrsta  kako 
skladno  pjevaju  svom  Stvoritelju  i  pokazuju  radost  i 
sreću  koja  se  ne  može  ni  sa  čim  usporediti,  poskakujući 
i  mašući  krilima.  1  divlje  životinje  su  dolazile  i  bile  su 
radosne  što  vide  svoga  Stvoritelja  a  Josip  se  svemu  tome 
divio  s  čuđenjem  i  radovao  se.  Izgledalo  je  da  i  sam  zrak 
pokazuje  radost.  Zbog  toga  je  Svetac  tako  zadovoljan 
govorio  svome  Isusu: 

«0  moj  dragi  i  ljubljeni  sine,  kako  će  se  radovali  svako 
stvorenje  na  Tvoj  povratak  u  Nazaret!  Kao  što  pokazuju 
to  i  stabla,  na  svoj  način  se  raduju,  pa  i  moje  srce  u  tome 
jako  uživa  i  ako  ta  nerazumna  stvorenja  čine  takve  stvari, 
što  će  tek  činiti  Tvoji  stvorovi  koje  si  darovao  razumom? 
Koliko  će  se  radovati  naši  sumještani  na  Tvoj  dolazak? 
Kako  će  biti  radosna  njihova  srca  kada  Te  ponovo  vide 
tako  dragoga,  lijepoga,  ljupkoga,  punog  milosti!  Jedva 
čekam  čas  da  tamo  dođemo  i  donesemo  svima  utjehu  i 
radost. » 

Sve  je  to  Josip  govorio  jer  je  ljubio  i  želio  da  svi  ljube 
njegovog  Isusa  te  da  bude  poznat  od  svih.  Ljubav  koju  je 
imao  prema  svome  bližnjemu  poticala  gaje  na  tc  želje  da 
svi  osjete  tu  utjehu  koju  je  on  osjećao  kada  je  drugovao  s 
Isusom.  I  uistinu,  kad  su  se  približili  Nazaretu  Božansko 
Dijete  i  naši  hodočasnici,  svi  su  stanovnici  toga  mjesta 
osjetili  neuobičajenu  radost  srca  a  nisu  znali  odakle 
proizlazi.  Tada  se  mnogi  nisu  na  to  obazirali.  Ali  neki  su 
ipak  o  tome  razmišljali,  a  bilo  je  i  prijateljica  Majke  Božje 
i  njezinih  susjeda  koje  su  se  bojale  Boga  te  su  opsluživale 

Zakon  pa  vidjevši  Majku  Božju  sa  Božanskim  Djetetom 
shvatile  su  da  je  ta  radost  zbog  njihova  dolaska  i  da  su 
zbog  toga  osjetile  utjehu  u  svom  srcu.  U  međuvremenu 
naši  sveti  hodočasnici  nastavili  su  svoje  putovanje  s  puno 
utjehe  i  radosti  jer  su  se  nalazili  blizu  svoga  zavičaja. 
Svako  malo  su  se  zaustavljali  jer  su  bili  umorni  a  put  je 
bio  jako  naporan  i  na  tim  mjestima  gdje  su  se  zaustavljali 
uživali  su  i  primali  nebeske  darove  a  Josip  bi  često  padao 
u  zanos.  Kad  bi  se  zaustavljali,  obično  bi  podizao  oči 
prema  nebu  i  ostajao  kao  oduzet  zbog  utjehe  i  uživanja 
veličine  svoga  Boga. 

Oči  uprte  u  nebo  -  Još  od  djetinjstva  Josip  je  imao 
naviku  diviti  se  nebu  i  ljubazno  bi  motrio  svoga  Boga, 
uživao  zbog  vječne  domovine  i  on  je  to  nastavio  činiti 
tijekom  svog  cijelog  života  i  u  tome  bi  nalazio  utjehu, 
motrio  bi  nebo  znajući  da  tamo  boravi  njegov  ljubljeni 
Bog  te  bi  govorio  svome  Isusu: 

«Dragi  moj  sine,  iako  imam  tu  sreću  da  s  Tobom 
govorim  i  uživam  u  Tvojoj  preljubljenoj  prisutnosti  i 
motrim  u  Tebi  skriveno  Božanstvo,  ipak  osjećam  veliku 
radost  kada  se  divim  nebu,  a  moje  srce  se  ispunja 
srećom. » 

Isus  bi  mu  odgovarao: 

«Nemoj  se  tome  čuditi  jer  ondje  boravi  Nebeski  Otac. 
ondje  je  prijestolje  Njegove  Uzvišenosti.  Pripravljeno 
je  jedno  mjesto  za  tebe,  jako  uzvišeno,  gdje  ćeš  za  svu 
vječnost  uživati  i  gledati  Božanskog  Oca  licem  u  Lice. 
Vidjet  ćeš  nestvorene  ljepote,  uživati  beskrajna  blaga 
Božanstva. » 

Na  te  riječi  Josip  bi  kliktao  i  ispunjen  radošću 
govorio: 

«0  Raju,  o  Raju,  kada  će  doći  za  mene  taj  sretni 
trenutak  kada  ću  biti  dostojan  da  tamo  uđem  i  motrim 
svoga  Boga  licem  u  Lice?  O  Bože  moj,  Bože  moj!» 

I  govoreći  to  padao  bi  u  ekstazu  a  Božansko  Dijete  je 
jako  uživalo  vidjevši  Josipa  kako  ima  tako  veliku  želju 
da  ide  motriti  Boga  licem  u  Lice  i  željelo  je  Božansko 
Dijete  da  brzo  dođe  vrijeme  kada  će  ispuniti  djelo 
ljudskoga  otkupljenja  tj.  Njegova  gorka  muka  i  smrt 
kako  bi  se  mogla  otvoriti  vrata  vječnosti  i  kako  bi  duše 
mogle  ući  u  vječne  rajske  radosti. 

10.  poglavlje:  Sveta  obitelj  dolazi  u  Nazaret,  svoj 
zavičaj 

U  kući  u  Nazaretu  -  Naši  sveti  hodočasnici  došli 
su  kasno  u  Nazaret  i  odmah  su  pošli  u  svoju  kuću.  Bog 
je  dopustio  da  ih  ne  primijete  mnoge  osobe  tako  da  im 
te  večeri  bude  sačuvan  mir.  Samo  su  neke  prijateljice 
Majke  Božje  primijetile  da  su  se  vratili,  njene  susjede 
udovice,  i  one  su  se  potrudile  da  ih  pozdrave  i  da  im 
zažele  dobrodošlicu.  Naši  sveci  ušli  su  u  kuću  i  odmah 
pošli  u  malu  sobu  u  kojoj  se  dogodilo  veliko  otajstvo 
utjelovljenja  Vječne  Riječi.  Tu  su  se  prostrli  na  zemlju, 
klanjali  se  Nebeskom  Ocu,  zahvaljivali  Mu  ljubazno  što 
su  se  sretno  vratili  u  svoj  zavičaj  zdravi.  Tu  su  se  zahvalili 
za  veliko  dobročinstvo  koje  je  učinio  ljudskome  rodu  tj. 
što  je  poslao  na  zemlju  svoga  jedinorođenoga  Sina  da 

ljude  otkupi  od  teškoga  ropstva  grijeha.  Budući  da  se 
tu  dogodilo  veliko  otajstvo  utjelovljenja,  lako  je  shvatiti 
i  pripovjediti  o  velikim  utjehama  koje  su  tri  Osobe  tu 
doživjele.  Naš  Josip  je  odmah  osjetio  da  mu  je  duša 
zapljusnuta  morem  slasti.  Čuo  je  harmoniju  anđeoskih 
duhova  i  uživao  u  velikim  darovima  Neba.  Pao  je  u 
uzvišenu  ekstazu  i  bila  su  mu  objavljena  velika  otajstva 
o  utjelovljenju  Vječne  Riječi  i  on  je  dugo  uživao  u  svome 
Bogu.  Kad  su  Majka  Božja  i  Dijete  Isus  završili  svoju 
molitvu  i  svoj  počinak  u  Bogu  anđeli  su  im  pripravili 
hranu  te  su  se  skupa  okrijepili  i  zahvalili,  a  zatim  su  se 
povukli  na  odmor  jer  je  njihova  ljudska  narav  bila  jako 
potrebna  odmora. 

Noćni  počinak  -  Josip  kao  da  je  bio  van  sebe  zbog 
radosti  te  noći.  Njegov  odmor  je  bio  jako  kratak,  najviše 
vremena  je  proboravio  u  zahvaljivanju  te  je  govorio  sam 
sebi: 

«Evo  vratio  sam  se  u  svoju  kuću  gdje  ću  moći  u  svom 
miru  uživati  u  društvu  Isusa  i  svoje  drage  zaručnice.  O 
sretnog  li  mene,  što  mogu  učiniti  za  Tebe.  Bože,  za  tako 
velika  dobročinstva  koja  si  mi  dao.  kako  da  odgovorim 
na  te  velike  milosti?» 

A  zatim  bi  govorio  Bogu  u  povjerenju: 

«Evo  me,  Bože  moj.  spreman  sam  izvršiti  Tvoju  svetu 
volju.  Sav  ću  se  istrošiti  u  Tvojoj  službi  i  u  službi  Tvom 
Jedinorođencu  i  Njegovoj  svetoj  Majci.  Učinit  ću  sve 
što  mogu  da  ih  uzdržim  u  svemu  što  je  potrebno  za  život 
jer  je  mene  zapala  ta  sretna  sudbina.  Ti  znaš,  o  Bože 
moj,  moju  želju  da  služim  Majci  i  Sinu,  da  budem  njima 

podložan  u  svemu,  da  ih  slušam  u  onome  što  mi  nalažu, 
ali  Ti,  o  Bože,  drugačije  želiš,  želiš  da  ja  budem  glava  i 
zapovijedam.  Zato  podloži  moju  volju,  ali  Te  molim  da 
svome  slugi  dadeš  milost  da  može  izvršavati  svoju  službu 
kao  što  to  treba.  Daj  mi,  o  Bože,  sve  potrebne  kreposti 
da  budem  dostojan  tog  uzvišenog  poslanja  koje  si  mi 
odredio  te  da  ništa  ne  činim  što  nije  Tebi  po  volji,  po 
volji  Tvog  Jedinomđenca  i  moje  svete  zaručnice. » 

Josip  je  proveo  tu  noć  najviše  u  molitvi  i  jedva  je  čekao 
da  svane  da  ponovno  vidi  svoga  dragoga  Isusa  i  ljubljenu 
zaručnicu.  Svetac  je  bio  sav  zabrinut  i  mislio  je  kako  da 
pronađe  sve  potrebno  za  njihovo  uzdržavanje.  Molio  je 
svoga  Boga  da  providi  i  da  njemu  pošalje  posao  kako 
bi  mogao  ispuniti  svoje  obaveze  za  uzdržavanje  svega 
što  je  potrebno  u  kući.  Bio  je  pažljiv  i  brižan  u  svemu 
i  Bog  je  rado  prihvaćao  tu  pažnju  i  proviđao  je  prema 
potrebama  koje  su  imali.  Josip  je  odgovarao  na  milosti 
koje  je  primao  i  ljubazno  zahvaljivao  prepoznajući  da  sve 
dolazi  od  Božje  dobrote  i  velikodušnosti.  Ništa  nije  bila 
njegova  zasluga  jer  se  smatrao  najnedostojnijim  svega 
i  zbog  toga  je  često  plakao.  Vidjevši  da  ga  Providnost 
prati  u  svemu  s  toliko  ljubavi,  govorio  je  da  on  ništa  nc 
zaslužuje,  a  da  mu  Bog  sve  daruje  zbog  svoje  velike 
dobrote. 

Nastupi  Josipa  i  Marije  -  Kad  je  svanulo,  Josip  je 
počeo  pospremati  kuću  i  svoju  malu  radionicu  kako  bi 
mogao  početi  raditi  te  je  čekao  Majku  Božju  i  Isusa  da 
ih  pozdravi  i  da  s  njima  moli  jutarnju  molitvu.  Sv.  Marija 
je  izašla  iz  sobe  u  kojoj  se  odmarala,  Božansko  Dijete 

također  te  su  pozdravili  svog  ljubljenog  Josipa.  Marija 
je  bila  brižna  i  pitala  Josipa  da  li  se  dobro  odmorio  i 
pokazivala  svu  pažnju  koju  je  trebala  pokazivati 
ljubljena  i  vjerna  zaručnica.  Svetac  se  ponižavao  na  te 
riječi  svoje  zaručnice  i  ljubazno  zahvaljivao  zbog  njene 
brige  i  prikazivao  se  za  slugu,  pokazivao  želju  da  joj 
služi  uistinu  u  svim  stvarima  te  govorio: 

«Bio  bih  prezadovoljan,  moja  draga  zaručnice,  da  me 
Bog  odredio  tebi  za  slugu  tj.  da  ti  služim  u  svemu,  ali 
On  me  htio  tebi  za  zaručnika  da  se  tako  ponašam,  da  ja 
dajem  naloge  i  zapovijedi  i  ja  se  sav  predajem  u  volju 
Božju  i  želim  izvršiti  ovu  službu  kako  bih  bio  poslušan 
Bogu.  A  ti,  o  moja  draga  zaručnice,  imaj  samilosti  prema 
svim  mojim  nedostatcima  i  slabostima  i pomozi  mi  slaviti 
i  zahvaljivati  Gospodinu  za  tolike  darove  i  milosti  koje 
se  Bog  udostojao  meni  dati.» 

Dok  je  to  govorio,  primjećivao  je  Josip  kako  je 
Mariji  bilo  neugodno  što  je  Josip  toliko  veliča,  ali  nije 
mogao  a  da  to  ne  izrekne  i  iskaže  joj  sve  svoje  želje. 
Vidio  je  Mariju  uvijek  sve  ljepšu,  Ijupkiju,  ponizniju, 
dostojanstveniju  te  je  bio  zadivljen.  Osjećao  je  u  sebi 
uvijek  neizrecivu  utjehu  svaki  puta  kada  bi  je  pogledao 
te  je  govorio  sam  sebi: 

«Sretna  li  mene  što  imam  sudbinu  da  sam  u  društvu 
tako  dostojnog  stvorenja!  Kad  sam  ikada  mogao  zaslužiti 
tako  veliku  milost  kod  Nebeskoga  Oca? » 

Ponašanje  prema  Isusu  -  Zatim  bi  se  Josip  okrenuo 
prema  svome  Isusu.  Smatrao  se  nedostojnim  da  Mu 
govori  te  bi  Ga  motrio  ljubaznim  pogledima.  Potaknut 

povjerenjem  jer  je  bio  Njegov  poočim,  govorio  Mu  je  s 
mnogo  ljubavi  i  objavljivao  Mu  je  želje  svoga  srca  a  to 
je  da  Mu  služi,  da  Ga  ljubi.  Josip  je  imao  velike  radosti 
samo  kada  bi  pogledao  svoga  ljubljenoga  sina  Isusa,  a 
često  su  njegove  oči  suzile  zbog  zadovoljstva  pri  tome. 
Uistinu,  za  Josipa  Isus  i  Marija  bili  su  predmeti  najviših 
utjeha.  Kada  bi  Svetac  bio  žalostan,  bilo  mu  je  dosta 
pogledati  ih  pa  bi  odmah  njegovo  srce  bilo  utješeno  i  nije 
znao  željeti  ništa  drugo  na  ovome  svijetu  nego  samo  njih 
gledati.  Događalo  se  da  Svetac  nije  kušao  nikakve  utjehe 
u  bilo  kakvim  drugim  stvarima,  sve  ono  što  bi  vidio  nije 
na  njega  ostavljalo  nikakav  dojam  jer  je  osjećao  svu  svoju 
radost  u  motrenju  Isusa  i  Marije  jer  u  njih  je  položio  svu 
svoju  ljubav.  Nije  se  nikada  trudio  drugo  nešto  gledati. 
Sve  drugo  mu  je  izgledalo  slabo  i  bez  ikakve  slasti  a  to 
zbog  toga  jer  su  u  Isusu  i  Mariji  bile  sve  njegove  radosti, 
utjehe  i  ljubavi,  jer  je  u  njima  bila  punina  milosti,  a  u 
Isusu  i  punina  samoga  Božanstva,  a  to  je  naš  Josip  dobro 
shvaćao. 

Briga  sv.  Josipa  -  Isus,  Marija  i  Josip  skupa  bi  se 
molili  na  veliku  utjehu  sv.  Josipa  i  kada  bi  završili 
molitvu  on  bi  izašao  iz  kuće  s  dopuštenjem  svoje 
zaručnice  i  Božanskoga  Djeteta  kako  bi  pronašao  sve 
potrebno  za  njihovo  uzdržavanje.  Josip  je  odmah  našao 
posao  po  Božjoj  providnosti  koja  mu  je  to  poslala  da 
bi  mogao  zaraditi  za  hranu  svojim  radom.  Mnogi  su  ga 
pozdravljali  i  čestitali  mu  na  povratku,  tj.  oni  koji  su  bili 
njegovi  prijatelji,  a  neki  od  njih  su  ga  pitali  gdje  se  svo 
to  vrijeme  zadržao  kad  je  bio  izvan  Nazareta.  Svetac  je 

samo  odgovorio  da  je  bio  ondje  kamo  ga  je  božanska 
providnost  odvela  kako  bi  spasio  život  svome  Isusu  i  da 
je  rado  trpio  sve  protivštine  samo  radi  toga  da  bi  njegov 
sin  izbjegao  Herodovom  bijesu.  Njegovi  prijatelji  su  se 
radovali  tome,  ali  nije  tako  bilo  s  njegovim  neprijateljima 
kao  što  ćemo  to  reći.  U  međuvremenu  naš  Josip  je  našao 
nešto  kao  milostinju  kako  bi  mogao  odmah  providjeti 
potrebno  za  svoju  obitelj  i  tražio  je  to  sa  puno  poniznosti 
kod  svojih  prijatelja  koji  su  mu  to  radosna  srca  dali  jer 
su  znali  da  je  u  velikoj  potrebi.  Josip  se  vratio  kući  sav 
zadovoljan  zahvaljujući  svome  Bogu  za  providnost  koja 
ih  je  pratila. 

Zahvalnost  Isusa  i  Marije  -  Kad  se  vratio  kući  i  ušao 
u  kuću,  Isus  je  razgovarao  sa  svojom  svetom  Majkom  a 
kad  ga  je  Isus  vidio,  odmah  mu  je  pošao  u  susret  s  puno 
ljubavi  kao  što  je  to  običavao  činiti  i  u  Egiptu.  Isus  je 
pomilovao  Josipa  dječjim  gestama  nježnosti,  uzeo  ga  za 
ruku  i  doveo  pred  Majku  Božju  kojoj  je  kazao: 

«Evo  našega  ljubljenoga  Josipa  koji  nam  je  providio 
potrebno  za  uzdržavanje.» 

Na  te  profinjenosti  sretni  Josip  je  plakao  do  te  mjere 
kao  da  je  ispirao  lice  suzama  i  nije  mogao  reći  druge 
riječi  do  uskliknuti: 

«0  Isuse  moj,  dragi  sine,  o  moj  ljubljeni  Isuse,  srećo 
srca  mog!» 

I  Majka  Božja  gaje  primila  sa  puno  pažnje  i  pokazala 
kako  uživa  u  onome  što  on  čini  za  njih.  Josip  je 
ispripovijedao  što  se  dogodilo,  milostinju  koju  je  primio 
kao  i  posao  koji  je  našao  koji  bi  mogao  osigurati  ono 

potrebno  za  život  i  nakon  stoje  njima  sve  ispripovijedao, 
skupa  su  zahvaljivali  Božanskom  Ocu  jer  im  je  pomogao 
u  njihovim  potrebama  svojom  velikom  providnošću. 
Zahvaljivali  su  na  božanskim  dobročinstvima  i  Njegovoj 
očinskoj  skrbi. 

11.  poglavlje:  Muke  koje  je  trpio  sv.  Josip  te  njegovo 
veliko  strpljenje  i  velikodušnost  u  podnošenju  tih 
muka 

Progonstva  zlobnika  -  Đavao,  pakleni  neprijatelj, 
bjesnio  je  protiv  Josipa  i  nije  mogao  podnijeti  njegove 
kreposti.  Zato  se  spremao  na  novi  rat  protiv  njega  a 
Bog  je  to  dopustio  da  bi  Svetac  zadobio  više  zasluga, 
a  neprijatelj  morao  biti  posramljen  i  zbunjen.  Lukavi 
zmaj  se  poslužio  nekim  osobama  koje  nisu  voljele  Sveca 
i  u  njihovu  dušu  je  ulijevao  gorčinu  i  jako  veliku  zavist 
prema  Josipu  jer  je  uspio  spasiti  život  svoga  sina,  dok 
oni  nisu  mogli  spasiti  živote  svoje  djece  te  su  govorili: 

«Svi  smo  mi  ostali  bez  naših  nevinih  sinova  zbog 
progona  tiranina  Heroda,  a  samo  ti  si  tome  izbjegao. » 

I  zbog  toga  su  iskazivali  veliku  zavist  i  nisu  mogli 
podnijeti  što  je  Svetac  spasio  život  svome  Isusu.  Nisu 
znali  kako  izliti  bijes  svojih  strasti  te  su  nastavili 
zlostavljati  Sveca  ružnim  riječima  i  uistinu,  kad  bi  ga 
susreli  u  Nazaretu,  prekoravali  bi  njegovu  «zloću»  kako 
su  nazivali  Josipovu  skrb,  te  su  govorili: 

«  Uistinu,  ti  si jako  zloban,  pokazuješ  se  kao jednostavan 
čovjek,  a  učinio  si  lukave  stvari.  Pobjegao  si  prije  nego 

šio  je  stigla  Herodova  zapovijed,  možda  ti  je  sam  đavao 
to  kazao  i  obavijestio  te  unaprijed  o  nesretnom  pokolju 
nevine  djece.  Uistinu  si  okrutan,  gori  od  Heroda.  jer  si 
znao  za  njegovu  zapovijed,  a  nisi  nikoga  obavijestio, 
nego  si  se  samo  ti  njome  okoristio  i  pobjegao.  Ali  Bog 
će  te  kazniti,  nezahvalni  čovječe,  i  učinit  će  da  i  tvoj  sin 
umre  kao  što  su  poginula  i  naša  djeca. » 

To  su  govorili  Josipu  sa  puno  bijesa  i  srdžbe  te  je 
izgledalo  kao  da  su  ga  htjeli  ošinuti  gromom  svojim 
riječima,  ali  Svetac  bi  samo  pognuo  glavu  i  ne  bi  ništa 
odgovarao,  a  to  bi  još  više  utvrđivalo  te  osobe  u  njihovu 
mišljenju  te  su  govorili: 

«Lažljivče,  ne  znaš  ništa  odgovoriti  jer  znaš  da  si  zlo 
učinio.  Platit  će  i  tvoj  sin,  i  on  će  biti  izgubljen  i  mi  ćemo 
naći  načina  kako  da  ga  ubijemo.  Ako  su  mrtva  naša 
djeca,  nema  razloga  da  samo  tvoj  sin  živi. » 

Ove  riječi  su  ranjavale  srce  našega  Josipa,  ali  nije  znao 
što  bi  odgovorio  te  im  je  govorio: 

«Zašto  ste  bijesni  na  moga  nevinoga  sina?  Možete  na 
meni  iskaliti  svoj  bijes,  ali  ostavite  moga  sina  na  miru, 
on  nije  ništa  kriv.» 

Tada  bi  one  bijesne  osobe  odgovarale: 

«Tvoj  sin  treba  umrijeti  kao  što  su  ubijena  i  naša 
djeca. » 

Ožalošćeni  Josip  bi  njima  govorio: 

»Bit  će  ono  što  Bog  hoće  i  ništa  više.  Bog  mu  je  spasio 
život  u  prošlosti  i  spasit  će  mu  život  i  ubuduće. » 

Te  osobe  još  su  više  bjesnite  govoreći  Josipu  da  se 
branio  prizivajući  Boga  koji  kao  da  ih  je  spasio,  ali  da 

je  on  to  sve  učinio  po  svojoj  zloći,  a  ne  uz  pomoć  Boga, 
da  je  to  učinio  pomoću  svojih  prijevara.  Svetac  nije 
više  odgovarao,  ali  je  sve  trpio  sa  puno  strpljenja  i  ovo 
progonstvo  je  dugo  potrajalo. 

Isus  i  Marija  tješe  Josipa  -  Josip  se  vratio  kući 
sav  ožalošćen  i  u  patnji  zbog  uvreda  koje  su  te  osobe 
nanosile  Bogu  i  zbog  straha  od  nekoga  zla  koje  bi  se 
moglo  dogoditi.  Ali  je  bio  ipak  siguran  da  će  Bog  braniti 
svoga  Jedinorođenca  i  da  će  ga  obraniti  od  bijesa  ovih 
zlobnika  punih  strasti.  Isus  i  Majka  Božja  već  su  sve 
znali  te  su  čekali  Sveca  kako  bi  ga  tješili.  Josip  je  došao 
kući  i  čim  je  vidio  Isusa,  počeo  je  plakati.  Isus  ga  je 
primio  sa  izvanrednim  poštovanjem,  dobrodošlicom  i 
ljubavlju  te  mu  je  rekao: 

«Ne  boj  se  ničega,  dragi  moj  oče,  jer  bijes  pakleni  koji 
se  diže  protiv  tebe  ne  će  ti  moći  ni  na  koji  način  nauditi. 
Trpi  strpljivo  te  zle  susrete  s  našim  protivnicima  jer  ćeš 
zadobiti  velike  zasluge  i  bit  ćeš  dostojan  primiti  nove 
darove  i  milosti  od  moga  Nebeskog  Oca.» 

Tako  je  i  Marija  tješila  Josipa  a  on,  sav  ohrabren  i 
potaknut,  rekao  im  je  da  se  ničega  ne  boji,  nego  mu  je 
bilo  žao  zbog  uvreda  koje  se  nanose  Nebeskom  Ocu. 
Molio  je  Isusa  i  Mariju  da  preporuče  Nebeskom  Ocu 
one  bijedne  osobe,  koje  potiče  đavao,  da  bi  se  mogli 
promijeniti  i  ispraviti  u  svojim  zabludama.  Uistinu, 
molili  su  Nebeskoga  Oca  da  se  udostoji  prosvijetliti  te 
osobe.  Zatim  je  Josip  ispripovjedio  sve  što  su  mu  rekli  i 
odlučio  da  ne  izlazi  iz  kuće  kako  im  ne  bi  pružio  priliku 
da  vrijeđaju  Boga  i  kako  njega  ne  bi  uznemiravali  i 
prema  njemu  se  loše  ponašali. 

Nova  zlostavljanja  -  Ali  to  nije  puno  koristilo  jer 
neki  od  susjeda,  koje  jc  đavao  poticao,  zavidjeli  su  majci 
Mariji  i  Josipu  zbog  sreće  koju  su  imali  što  je  spašen 
život  njihovoga  sina  te  su  se  sjetili  da  su  oni  pobjegli 
potajno  a  da  nisu  bilo  koga  obavijestili.  Zbog  toga  su  bili 
ljuti  i  srditi  prema  Svecu  i  Majci  Božjoj  te  su  o  njima 
loše  govorili,  optuživali  ih  na  razne  načine.  Oni  su  sve 
to  trpjeli  sa  puno  strpljenja  a  Josip  bi  se  okretao  prema 
svome  Isusu  i  ljubazno  se  žalio  govoreći: 

«0  moj  ljubljeni  sine,  pa  je  li  moguće  da  treba  uvijek 
trpjeti  neke  muke?  Vjerovao  sam  da  će  Te  naši  mještani 
dostojno  primiti,  a  vidim  na  žalost  da  si  Ti  predmet 
zavisti  i  da  si  progonjen.  Vjerovao  sam  da  ću  uživati  u 
miru  u  Tvom  ljubljenom  društvu,  ali  vidim  da  se  podižu 
toliki  progoni !» 

Isus  bi  ga  tješio  i  govorio  mu  da  ovo  nije  vrijeme 
odmora  i  utjehe,  nego  da  uvijek  treba  trpjeti  neku  muku 
i  da  će  samo  u  blaženom  Raju  u  vječnosti  biti  savršen  i 
potpun  mir  i  potpuna  utjeha,  a  sve  dok  bude  živio  u  ovome 
svijetu,  treba  trpjeti  neke  progone  jer  je  to  predodredio 
Božanski  Otac  kako  bi  iskušao  vjernost  i  ljubav  koju 
je  imao  prema  Njemu.  Na  te  riječi  Svetac  bi  naklonio 
glavu  i  sjedinjavao  svoju  volju  s  voljom  Božjom.  Čak  i 
u  vlastitoj  kući  gdje  je  radio  Josipa  su  mnogi  napadali  iz 
zavisti  koju  su  imali  i  nisu  mu  dopustili  da  živi  u  miru. 
Prve  dane  je  bio  primoran  biti  povučen  s  Isusom  jer  kada 
bi  ga  vidjeli,  još  bi  se  više  ljutili.  Na  taj  način  ne  bi  se  te 
osobe  toliko  njima  protivile.  Svetac  je  mogao  biti  sam  da 
ne  čuje  te  uvrede  i  žalopojke  zbog  straha  da  se  Isus  zbog 

toga  još  više  ne  žalosti.  Te  zle  riječi  bi  Isusa  ranjavale 
a  to  bi  za  sv.  Josipa  bila  još  veća  žalost.  Nakon  što  su 
te  osobe  pune  bijesa  napadale  Josipa  i  loše  se  ponašale 
prema  njemu,  on  bi  išao  Isusu  i  bio  bi  utješen  svaki  puta 
kao  što  smo  to  već  rekli.  Bio  bi  utješen  kada  bi  samo  vidio 
Isusa  i  radovao  bi  se,  pa  ipak  kao  da  to  nije  bilo  dosta. 
Isus  je  pokazivao  prema  Josipu  još  mnoge  profinjenosti  i 
ponizni  Josip  bi  uvijek  pokazivao  da  to  ne  zaslužuje. 

Još  veće  mučeništvo  -  Neki  puta  Bog  je  htio  ponovo 
iskušati  kreposti  našega  Sveca  i  dati  mu  prigodu  da  još 
više  ima  zasluga  pred  Njim  i  to  na  način  daje  dopustio 
da  trpi  bez  ikakvoga  olakšanja,  naprotiv  da  na  dvostruk 
način  trpi.  Nakon  što  su  ga  napadali  zlobnici  i  loše  se 
ponašali  prema  njemu,  Josip  bi  pošao  u  svoj  dom  da  se 
utješi  gledajući  Isusa  ili  svoju  svetu  zaručnicu,  ali  našao 
bi  daje  Marija  povučena  u  svoju  sobu  a  Božansko  Dijete 
mu  se  pokazivalo  ozbiljna  lica  i  uzvišeno  zbog  čega  bi 
Josipova  duša  bila  kao  probodena  dubokom  boli.  On 
bi  naklonio  glavu  i  sav  ožalošćen  i  u  muci  vratio  bi  se 
na  svoj  posao  te  bi  od  boli  zaplakao  misleći  da  se  Isus 
naljutio  na  njega.  Svetac  je  u  sebi  govorio: 

«0  moj  dragi  i  ljubljeni  Isuse,  koje  li  sam  zlo  ja 
bijednik  učinio  da  mi  se  pokazuješ  licem  gotovo  kao  da 
si  ljut  na  mene?  Nesretan  li  sam  i  ožalošćen  i  ako  nisam 
bio  po  volji  izvoru  sve  moje  utjehe  i  radosti,  gdje  ću  naći 
mir  i  olakšanje?  Što  da  činim,  što  da  kažem  kako  bih 
udovoljio  Isusu? » 

Zatim  bi  podigao  duh  prema  Nebeskom  Ocu  i 
govorio: 


«0  Oče  milosrđa,  iz  samilosti  pogledaj  na  moje 
žalosti  i  ako  je  Tvoja  volja  da  je  Tvoj  nedostojni  sluga 
ožalošćen  bez  ikakve  utjehe,  ja  svim  srcem  prihvaćam  tu 
muku  i  žalost  i  ako  je  Tebi  po  volji  da  ostanem  ovako  sve 
vrijeme  ostatka  moga  života,  rado  se  podlažem  Tvojoj 
volji  samo  da  budem  bez  ikakvoga  grijeha.  To  Te  molim, 
o  moj  Bože!  Ožalosti  mene  nedostojna  slugu,  kazni  me, 
liši  me  svake  utjehe,  ali  ne  dopusti  da  Te  vrijeđam.  Neka 
na  mene  padnu  sva  zla  ovoga  svijeta  radije  nego  da  i 
na  najmanji  način  uvrijedim  Tvoje  Veličanstvo  dostojno 
svake  ljubavi  i  dostojno  da  Te  svi  časte! » 

Govoreći  ove  riječi  svome  Bogu  srce  ožalošćenoga 
Josipa  je  osjetilo  neko  olakšanje  i  nutarnju  okijepu,  ali 
muka  koju  je  kušao  kad  bi  pomislio  na  ozbiljno  lice  svoga 
ljubljenoga  Isusa  probijala  bi  mu  dušu  od  boli  i  mislio  je 
da  je  Majka  Božja  na  isti  način  povrijeđena  i  da  će  imati 
isto  ponašanje  prema  njemu  te  je  govorio  sam  sebi: 

«0  Josipe,  kamo  ćeš  ići  po  utjehu  ako  su  se  oni  koji  su 
tvoja  utjeha  naljutili  na  tebe?  Nema  tko  te  može  utješiti, 
samo  tvoj  Bog  ali  i  On  je  srdit  na  tebe jer  su  srditi  Njegov 
jedinorođeni  Sin  i  Njegova  Presveta  Majka.» 

Isus  je  ponovno  utješio  Josipa  -  U  tim  svojim  velikim 
mukama  Josip  nije  znao  što  mu  je  činiti  i  zadržavao 
se  u  tom  stanju.  Tada  je  iznenada  osjetio  poticaj  da  se 
ponovno  vrati  svome  Isusu,  da  mu  se  baci  pred  noge  i 
moli  za  oproštenje  ako  ga  je  uvrijedio.  Svetac  se  nije 
usuđivao  to  učiniti,  ali  je  dobio  jako  veliki  nutarnji  poticaj 
i  gotovo  nutarnju  silu  te  je  pošao  pun  povjerenja  u  svoga 
ljubljenoga  Isusa  da  se  baci  Njemu  pred  noge.  Kad  je 

išao  u  susret  svome  Isusu,  Isus  mu  priđe  i  ljubazno  ga 
zagrli.  Tko  će  ikada  moći  opisati  utjehu  našega  Josipa 
koju  je  osjetio  u  tom  trenutku  i  radost  i  sreću  njegovoga 
srca?  I  Isus  prvi  progovori  Josipu  te  mu  reče: 

«Raduj  se,  predragi  oče,  jer  nikada  me  nisi  uvrijedio, 
uvijek  si  mi  bio  po  volji  i  jako  te  ljubim. » 

A  sretni  Josip  odgovori: 

«0  moj  dragi  i  ljubljeni  sine,  moja  duša  je  proživljavala 
jako  veliku  žalost,  ali  sad  se  radujem  i  uživam  jer  vidim 
da  je  Tvoje  lice  vedro.  Ti  znaš  kakav  je  bio  moj  strah. 
Sad  kad  me  uvjeravaš  da  sam  ti  bio  po  volji,  moje  srce 
se  jako  tješi. » 

Isus  mu  odgovori: 

« Uživaj,  moj  ljubljeni  Josipe,  jer  si  u  svojim  mukama 
bio  jako  po  volji  Nebeskom  Ocu  a  i  meni  i  zadobio  si  velike 
zasluge  sjedinjujući  se  u  svemu  sa  voljom  Božjom. » 

I  dok  je  tako  govorio,  Isus  povede  Josipa  za  ruku  da 
pronađu  Majku  Božju  koja  je  sa  svom  ljubavlju  čekala 
Josipa.  Ona  ga  je  tješila  i  Josip  je  i  od  Marijinih  riječi 
primao  olakšanje  i  utjehu. 

Josipova  zahvalnost  -  Među  tolikim  utjehama  Josip 
se  prepoznavao  nedostojnim  za  tolike  milosti  i  plakao 
je  od  radosti  te  jc  molio  Isusa  i  svoju  zaručnicu  da  se 
udostoje  zahvaljivati  Nebeskom  Ocu  zbog  svega  što 
mu  je  udjeljivao  sa  toliko  velikodušnosti  a  on  to  kao 
nije  zasluživao.  Uistinu,  skupa  su  slavili  i  zahvaljivali 
Božanskom  Ocu  u  ime  Josipa  koji  je  zahvaljivao 
ljubljenom  Isusu  i  svojoj  zaručnici,  a  oni  su  ga  pomilovali 
i  utješili,  potakli  da  trpi  s  velikodušnošću  sve  muke  i  bude 

siguran  da  ne  vrijeđa  svoga  Boga.  naprotiv  da  Mu  je  jako 
po  volji  kao  i  njima  tc  da  zaslužuje  Raj.  Sav  zadovoljan 
Svetac  se  vratio  na  posao  slaveći  Boga  i  zahvaljujući  Mu 
ljubazno  za  sve  što  je  dopustio  na  dobro  njegove  duše. 

Slavljenje  Boga  -  Josip  je  razmišljao  o  mnogim 
milostima  koje  je  dobivao  i  prepoznavao  Božju 
velikodušnost  prema  njemu  i  uvijek  iznova  bi  se  divio  i, 
kao  sveta  tri  mladića  iz  Babilona,  pozivao  sva  stvorenja 
da  blagoslivljaju  i  slave  njegova  Boga.  I  dok  bi  radio, 
njegov  duh  bi  bio  sav  sabran  i  usredotočen  na  Boga. 
Posao  nije  bio  zapreka  njegovom  duhu  da  se  vježba  u 
činima  slave  Boga,  prošnje  i  zahvale  za  milosti  i  ljubav. 
Puno  puta  mu  se  dogodilo  da  bi  završavao  svoj  posao 
sa  toliko  preciznosti  a  da  to  nije  ni  primjećivao  jer  je 
tolika  bila  njegova  usredotočenost  u  duhu  na  Boga  koji 
je  uvijek  bio  predmet  njegove  ljubavi.  Dok  se  njegovo 
tijelo  mučilo  na  poslu,  njegov  duh  se  naslađivao  u  svom 
ljubljenom  Dobru.  U  tome  je  Josip  imao  posebnu  milost 
i  on  je  to  znao.  Zbog  toga  je  bio  jako  zahvalan  svome 
Bogu. 

Josipova  poniznost  i  blagost  -  Puno  puta  bi 
se  događalo  da  bi  u  Josipovu  radionicu  došle  neke 
besposlene  osobe  kako  bi  razgovarale  sa  Svecem  o 
beznačajnim  stvarima,  a  on  kao  da  ih  nije  ni  vidio  niti 
čuo.  Zbog  toga  su  ga  nazivale  glupim  i  nerazumnim.  A 
Josip  bi  kasnije  to  saznao  i  zahvaljivao  bi  svome  Bogu 
što  imaju  takvu  misao  o  njemu,  uživao  je  da  ga  nitko 
ne  časti  i  da  nitko  nema  uzvišenu  misao  o  njemu,  nego 
naprotiv  da  bude  ismijavan  i  vrijeđan  jer  sva  čast  pripada 

samo  Bogu.  Nazivao  jc  te  osobe  svojini  dobročiniteljima 
upravo  zato  što  su  se  tako  prema  njemu  ponašale.  I  u 
tome  nije  griješio  jer  oni  su  bili  sredstvo  po  kojima  je 
Josip  zadobivao  velike  zasluge  i  bio  jc  sve  bogatiji  u 
svojoj  duši  nebeskim  blagom.  Zbog  toga  je  Josip  puno 
molio  za  njih,  molio  je  Božanskoga  Oca  milosti  za 
svakoga  ponaosob.  Kada  bi  se  Josip  susretao  s  onima 
koji  su  se  prema  njemu  loše  ponašali  bilo  riječima,  bilo 
djelima,  uvijek  bi  im  pokazivao  vedro  lice  i  radosnije 
nego  obično.  Pozdravljao  bi  ih  ljupko  a  u  svojoj  duši 
im  je  želio  svako  dobro.  Uistinu,  molio  je  Boga  da  im 
udijeli  milost  i  dobročinstva  njihovim  dušama.  Na  taj 
način  se  Josip  ponašao  prema  svojim  progoniteljima  a  to 
je  bilo  jako  drago  Bogu.  Više  puta  je  pokazao  Josipu  da 
Mu  je  to  po  volji  tako  što  mu  je  velikodušno  udjeljivao 
ono  Što  je  molio  za  njih.  Svetac  znajući  da  je  tako  po 
volji  Božjoj,  to  je  prakticirao  sa  puno  radosti  i  sa  puno 
utjehe  u  svojoj  duši. 

Nove  muke  -  Josip  je  imao  i  druge  nevolje  i 
nerazumijevanja  po  svom  povratku  u  zavičaj  i  to  od 
onih  koji  su  mu  bili  naklonjeni  i  u  dobroj  namjeri  mu 
govorili  i  poticali  ga  da  ne  hoda  tako  slobodno  po  mjestu 
kao  što  je  to  do  sada  činio  jer  su  ga  mnogi  ismijavali  i 
smatrali  lutalicom,  osobom  koja  je  pokazivala  premalo 
razboritosti  i  razuma  zbog  toga  što  je  van  svoje  domovine 
vodio  svoju  zaručnicu  koja  je  bila  tako  mudra  i  ljupka, 
tako  plemenitog  izgleda,  te  da  se  Josip  izlagao  da  bude 
još  više  vrijeđan  i  izrugivan.  Govorili  su  mu  da  se  jednom 
zauvijek  zaustavi  jer  da  je  osoba  trezvena  te  da  mora  već 

jednom  shvatiti.  Ove  riječi  su  probadale  dušu  sv.  Josipa 
a  kako  ne  bi  njima  objašnjavao  skriveno  otajstvo,  morao 
jc  šutjeti  i  držati  da  ga  s  pravom  smatraju  odgovornim  i 
osobom  koja  se  olako  ponaša  te  je  bio  zbunjen  i  zacrvenio 
bi  se  i  naklonio  glavu  i  zahvaljivao  bi  tim  osobama  za 
njihove  opomene  te  ih  molio  da  imaju  razumijevanja  za 
njegove  tako  male  sposobnosti  a  u  svojoj  duši  Josip  je 
sve  prikazivao  Bogu  uvijek  spreman  puno  trpjeti  Njemu 
za  ljubav  te  je  govorio  Bogu: 

« Pravedno  je,  o  moj  Bože,  da  budem  vrijeđan  i  da  me 
drugi  smatraju  kao  osobu  koja  je  krhka  i  slaba  razuma. 
Meni  je  dosta  samo  da  sam  Tebi  po  volji  i  da  vršim 
Tvoju  svetu  volju.  1  ako  je  to  Tebi  po  volji  da  se  ponovo 
iselim  iz  domovine,  evo  me,  spreman  sam  rado  trpjeti  sve 
neudobnosti  i  muke  i  sva  zlostavljanja,  sva  ogovaranja 
ljudi  koji  uvijek  krivo  interpretiraju  moja  djela. » 

Uistinu,  Svetac  je  uvijek  bio  spreman  u  svemu  vršiti 
volju  Božju  i  nazivao  je  volju  Božju  svojim  odmorom  i 
nalazio  bi  u  njoj  svoj  mir. 

Nove  utjehe  -  Kad  bi  se  Josip  vratio  kući,  Isus  bi  ga 
milovao  i  puno  puta,  a  da  mu  nije  Josip  pripovijedao 
što  mu  se  dogodilo  i  koje  neugodnosti  je  imao,  njegov 
Isus  mu  je  govorio  da  se  raduje  s  njime  zbog  zasluga 
koje  je  zadobivao  u  tim  prigodama  te  da  je  bio  po 
volji  Njegovom  Božanskom  Ocu.  Tada  bi  Josip  počeo 
plakati  zbog  utjehe  priznajući  se  potpuno  nesposobnim 
zaslužiti  pred  Bogom  bilo  što  te  je  molio  svoga  Isusa  da 
se  udostoji  zahvaljivati  svom  Nebeskom  Ocu  za  ljubav 
koju  je  prema  njemu  pokazivao  jer  se  udostojao  primiti 

ono  malo  stoje  Josip  Njemu  iz  ljubavi  trpio.  Josip  je  bio 
spreman  trpjeti  još  više  ako  bi  to  bilo  po  volji  Božjoj.  Sv. 
Josip  bi  govorio: 

«Ne  želim  ništa  drugo  osim  da  u  svemu  savršeno  vršim 
volju  Božju. » 

12.  poglavlje:  Sv.  Josip  vodi  sa  sobom  Dijete  Isusa 
u  svoju  radionicu 

Volja  Očeva  -  Božansko  Dijete  je  neko  vrijeme  živjelo 
povučeno  i  zadržavalo  se  sa  svojom  Majkom  Božjom 
Marijom  čekajući  da  se  ublaži  bijes  onih  koje  je  đavao 
poticao  da  budu  zavidni  i  da  progone  Josipa  jer  je  spasio 
život  svome  sinu.  I  kad  je  njihov  bijes  dosta  ohladio, 
oni  su  se  umorili  progoniti  Sveca.  Tada  je  Nebeski  Otac 
zapovjedio  svome  jedinorođenome  Sinu  da  se  ponizi  i  da 
ide  pomagati  Josipu  u  maloj  radionici,  da  služi  na  pomoć 
sv.  Josipu.  Dijete  Isus  je  odlučilo  odmah  izvršiti  volju 
Očevu.  Zato  je  govorilo  sv.  Josipu  i  objavilo  volju  svoga 
Nebeskog  Oca.  Svetac  se  jako  obradovao  zbog  svoje 
sretne  sudbine  jer  je  već  osjetio  utjehu  koju  mu  je  donosilo 
druženje  s  Isusom  kada  je  bio  u  Egiptu  u  radionici,  ali  bio 
je  i  zbunjen  priznajući  se  nedostojnim  tolike  milosti  kad 
bi  razmišljao  o  tom  poniženju  Sina  Božjeg.  Kada  je  Isus 
odlučio  poći  pomoći  Josipu  u  radionici,  on  se  prostro 
na  zemlju,  klanjao  se  božanskim  odredbama  Nebeskoga 
Oca  te  su  skupa  srdačno  zahvaljivali. 

Isus  u  radionici  sv.  Josipa  -  Ujutro  kad  su  završili 
svoje  molitve  koje  su  obično  molili  i  slavili  Nebeskoga 

Oca,  Josip  je  pošao  na  posao  skupa  sa  svojim  ljubljenim 
Isusom.  Kada  je  Josip  gledao  u  radionici  ljubljenoga 
Isusa,  srce  mu  se  ispunilo  neizrecivom  radošću  te  je  sam 
sebi  govorio: 

«Tko  bi  ikada  mogao  povjerovati  da  će  se  jedinorođeni 
Sin  toliko  poniziti  a  da  ću  ja  imati  tako  sretnu  sudbinu? 
Moje  srce  ne  će  više  hiti  žalosno  ako  budem  vrijeđan 
od  drugih,  ako  se  prema  meni  budu  loše  ponašali  jer 
ću  imati  sa  sobom  svoga  tješitelja.  Kako  bi  mogla  ući 
u  moje  srce  neka  gorčina  ako  imam  sa  sobom  Onoga  u 
kojemu  je  svaka  rajska  slast? » 

A  zatim  se  Josip  obratio  Isusu  te  mu  kazao: 

« Ornoj  Isuse,  o  dragi  sine.  Ti  znaš  da  želim  Tebi  služiti, 
ali  budući  da  Nebeski  Otac  zapovijeda  suprot  no  Ja  želim 
vršiti  volju  Očevu  i  zapovijedati  Tebi  prema  potrebi.  Ali 
kao  što  sam  Ti  rekao,  to  ću  učinili  kako  bih  izvršio  volju 
Očevu  jer  ovo  Tvoje  poniženje  mi  uzrokuje  samo  veliku 
zbunjenost. » 

Isus  ga  potaknu  da  Mu  zapovijeda  slobodno  u  svemu 
u  čemu  mu  treba  služiti  jer  su  obojica  trebali  savršeno 
izvršiti  volju  Očevu.  Josip  je  bio  utješen  time  svaki  put 
kada  bi  zapovijedao  svome  Isusu  da  učini  nešto.  To  je 
uvijek  činio  samo  s  nakanom  da  izvrši  volju  Očevu.  A 
Dijete  Isus  je  bilo  jako  pažljivo  da  opslužuje  sve  ono 
što  je  trebalo  učiniti  da  pomogne  Josipu  i  jako  je  dobro 
znao  Isus  sve  ono  što  je  trebalo  pomoći  Josipu  ali  ipak 
rijetko  je  to  unaprijed  činio  jer  je  Isus  čekao  da  mu  Josip 
zapovjedi.  Htio  je  dati  primjer  poniznosti  dopustiti  da 
mu  bude  zapovjeđeno  i  dati  priliku  Svecu  da  prihvati 

neshvatljivu  volju  Božju  da  zapovijeda  jedinorođenome 
Sinu  Nebeskog  Oca.  Zbog  toga  kad  je  trebao  alat  ili 
daske  ili  nešto  drugo.  Svetac  je  to  rekao  Isusu  a  On  bi 
spremno  slušao  i  to  mu  dodavao.  Isus  je  pomagao  Josipu 
podizati  daske  i  terete  s  puno  ljupkosti  i  uslužnosti,  čistio 
je  radionicu  od  ostataka  drveta,  sve  je  držao  u  savršenom 
redu  i  u  svemu  je  bio  brižan  i  trudio  se. 

Divljenje  Nazarećana  -  Susjedi  kada  su  vidjeli 
Josipovog  sina  kako  radi  u  radionici  i  pomaže  svome 
ocu,  pohitali  su  da  ga  gledaju  i  ostajali  su  zadivljeni  i 
začuđeni  zbog  rijetke  ljepote  Sina  Božjega  i  nazivali  su 
sretnim  Njegovog  poočima  Josipa.  Oni  koji  su  ga  prije 
progonili  i  zavidjeli  mu,  kad  su  vidjeli  Isusa,  oslobodili 
su  se  grijeha  na  koje  ih  je  poticao  đavao  te  su  zbunjeni  i 
raskajani  govorili: 

« Uistinu,  imao  si  pravo,  Josipe,  da  učiniš  sve  što  je 
moguće  da  spasiš  život  jednom  tako  dostojnom  sinu  i 
tako  dragom.  Uistinu,  Bog  ga  je  oslobodio  Herodove 
okrutnosti  jer  on  to  zaslužuje  jer  je  tako  drag  i  lijep.  Bila 
bi  prevelika  šteta  da  je  umro  jedan  tako  dostojan  sin!» 

Mnoge  od  tih  osoba  su  molile  oproštenje  od  Josipa 
za  neprikladne  i  uvijedljive  riječi  koje  su  mu  govorili  u 
prošlosti  te  su  govorili: 

«Imao  si  pravo  učiniti  sve  što  je  bilo  moguće  da  spasiš 
život  ovoga  svoga  sina  jer  je  previše  Ijubak  i  drag,  a 
njegova  ljepota,  milost  i  uzvišenost  svima  donosi  veliku 
utjehu!  Blago  tebi  koji  si  dostojan  da  imaš  jednog  takvog 
sina!» 

Sreća  i  blagost  sv.  Josipa  -  Sretni  Josip  je  bio  radostan 
kada  je  čuo  te  riječi  poglavito  od  onih  koji  su  ga  prije 
progonili  i  pokazali  da  su  sada  drugačiji,  a  on  se  prema 
njima  ponašao  kao  da  nije  nikada  bio  na  bilo  koji  način 
vrijeđan.  Oni  bi  ostajali  zadivljeni  krepošću  sv.  Josipa 
i  sva  zavist  koju  su  u  prošlosti  imali  prema  njemu  se 
promijenila  u  veliku  ljubav  i  pažnju  prema  sv.  Josipu. 
Josip  je  zato  zahvaljivao  svome  Bogu  koji  se  udostojao 
uslišati  njegove  molitve  da  promijeni  srca  njegovih 
protivnika  te  se  okrenuo  svome  Isusu  i  govorio: 

«0  moj  ljubljeni  i  dragi  sine,  koju  li  utjehu  osjeća 
moje  srce  kada  vidi  da  se  promijenilo  srce  onih  koji 
su  nas  progonili.  Kako  je  moćna  Tvoja  prisutnost  da 
udalji  paklenoga  neprijatelja  od  onih  koji  su  od  njega 
napastovani!  Kako  će  se  promijeniti  mnoga  srca  po 
Tvojoj  ljupkosti  i  ljepoti!  Uistinu,  Ti  si  Ijubak  i  dostojan 
svake  želje  dragi  moj  Isuse! » 

Josip  bi  motrio  Isusa  i  ostajao  bi  zanesen  a  njegova 
duša  bi  uživala  u  moru  slasti. 

Radosti  za  stolom  -  Kad  su  Josip  i  Isus  išli  u  svoj 
dom  da  se  okrijepe,  Josip  bi  sve  ispripovijedao  Mariji 
a  ona  je  s  radošću  slušala  vijesti  i  novosti  koje  je  Josip 
pripovijedao  iako  je  već  sve  znala,  ali  nije  davala  na 
znanje  to  Josipu,  nego  je  uživala  slušati  svoga  zaručnika 
koji  je  bio  tako  zadovoljan  te  su  skupa  zahvaljivali 
Nebeskom  Ocu.  Zatim  bi  se  zadržavali  u  svetim 
razgovorima  sa  svojim  ljubljenim  Isusom  koji  je  bio 
slast  njihovih  srdaca.  Nakon  što  su  se  okrijepili,  ponovo 
bi  se  vraćali  na  posao  a  Josipu  bi  bilo  žao  što  je  Marija 

tada  ostajala  lišena  ljupke  prisutnosti  Isusove.  Govorio 
joj  je  o  toj  svojoj  žalosti,  ali  Marija  ga  je  poticala  da 
se  ne  žalosti  nimalo  jer  je  ona  uživala  što  se  vrši  volja 
Božja.  Tako  se  Josip  utješio  te  je  išao  na  posao  skupa  sa 
svojim  ljubljenim  Isusom. 

Nazarećani  kod  Isusa  -  Po  gradu  se  raširila  vijest  i 
glas  o  rijetkoj  ljepoti  i  milosti  Josipovog  sina  koji  u  tako 
maloj  dobi  pomaže  svome  ocu  s  toliko  pažnje,  ljupkosti 
i  uzvišenosti  svoga  izgleda  i  lika  te  kako  sve  prima  sa 
puno  ljupkosti  i  na  fini  način.  Zbog  toga  su  mnogi  dolazili 
vidjeti  Isusa  i  iako  su  dolazili  iz  čiste  radoznalosti,  ipak 
nitko  nije  ostao  bez  utjehe  i  pouke  jer  je  Božansko  Dijete 
molilo  mnoge  milosti  za  svakoga  od  njih  kod  Nebeskoga 
Oca  iako  oni  to  nisu  znali. 

Ljubav  sv.  Josipa  -  Mnoštvo  osoba  koje  su  dolazile 
u  radionicu  sv.  Josipa  na  neki  način  su  njemu  bili 
zaprekom  da  se  on  u  svome  duhu  potpuno  usredotoči 
na  Boga  te  da  uživa  u  miru  i  u  klanjanju  dostojnoj 
prisutnosti  svoga  ljubljenoga  Isusa  pa  ipak  Svetac  se 
nikada  zbog  toga  nije  bunio,  nego  je  uživao  u  tome  da 
drugi  budu  utješeni.  Tolika  je  bila  velika  njegova  ljubav 
prema  bližnjemu  da  je  bio  spreman  lišiti  se  te  duhovne 
utjehe  ako  bi  se  to  sviđalo  Nebeskom  Ocu  i  radi  dobra  i 
duhovne  utjehe  svoga  bližnjega.  U  svemu  je  bio  potpuno 
podložan  volji  Božjoj.  I  kada  bi  ostajao  sam  sa  svojim 
Isusom,  što  se  rijetko  događalo  u  to  vrijeme  u  radionici, 
Josip  bi  se  obratio  Isusu  i  govorio  Mu  da  on  jako  uživa 
u  dobru  svoga  bližnjeg  te  da  su  mu  bile  drage  posjete, 
da  je  on  na  takav  način  ostajao  neko  vrijeme  bez  svog 
nutarnjeg  zadovoljstva  i  mira  s  Isusom  i  kako  želi  da  i 

Isus  bude  poznat  i  ljubljen  od  svih.  Mnogi  koji  su  došli 
vidjeti  Božansko  Dijete  tražili  su  od  sv.  Josipa  da  za  njih 
nešto  radi,  a  Svetac  nije  imao  srca  odbiti  tc  narudžbe  i 
na  bilo  koji  način  ožalosti  bilo  koga,  te  je  uzimao  sve 
poslove  i  jako  se  umarao  da  ih  završi  na  vrijeme.  Na 
takav  načinje  dosta  zarađivao  iako  se  prilikom  plaćanja 
zadovoljavao  onim  što  su  mu  davali  a  da  se  nije  nikada 
žalio  premda  je  bilo  nekih  osoba  premalo  savjesnih  koje 
su  mu  premalo  davale  za  njegov  posao.  Tada  bi  Svetac 
slegnuo  ramenima  i  uzimao  ono  što  su  mu  davali  kao 
milostinju.  Od  tih  zarada  Josip  je  zadržavao  samo  toliko 
koliko  je  bilo  potrebno  za  njihovo  uzdržavanje,  a  drugo 
bi  davao  siromasima.  Josip  se  rado  umarao  na  poslu 
kako  bi  mogao  dati  milostinju  siromasima,  a  to  je  činio 
na  radost  Isusa  i  svoje  zaručnice.  Iako  je  puno  radio, 
naš  Josip  nikada  nije  propuštao  uobičajeni  ritam  svoga 
života,  provodio  je  vrijeme  moleći  Boga,  slaveći  Ga  i 
zahvaljujući  Mu  u  molitvi.  A  Bog  bi  blagoslivljao  njegov 
posao  te  usprkos  toga  što  je  osjećao  umor  kod  posla,  ipak 
je  uspijevao  puno  toga  učiniti  u  malo  vremena  i  to  puno 
više  nego  što  bi  drugi  učinili  u  puno  vremena.  Budući 
da  je  u  njegovoj  radionici  bio  Kralj  anđela  koji  mu  je 
pomagao,  i  sami  anđeli  nisu  se  ustručavah  pomoći  mu 
prema  potrebi  kako  bi  zadovoljio  sve  one  narudžbe.  Tako 
je  Svetac  davao  svima  što  su  tražili  i  udovoljavao  im  s 
tim  da  je  za  njih  završavao  narudžbe  na  vrijeme.  Josip 
je  istovremeno  prepoznavao  i  milosti  koje  je  primao 
od  svoga  Boga  te  je  bio  jako  zahvalan  i  bio  je  u  svemu 
ponizan,  svjestan  da  je  sve  dar  Božji.  Poniznost  je  istina. 

13.  poglavlje:  Prvi  uradak  Djeteta  Isusa  i  muke 
koje  je  sv.  Josip  trpio  tom  prigodom 

Prvi  rad  Isusov  -  Božansko  Dijete  je  bilo  u  radionici 
sa  Josipom  kako  bi  mu  pomagalo  pri  poslu.  Jednoga 
dana  dok  je  Josip  sav  zanesen  radio,  Božansko  Dijete  je 
počelo  nešto  raditi.  Na  početku  Josip  se  nije  obazirao, 
bio  je  sav  predan  Bogu  i  svome  poslu.  U  međuvremenu 
Božanski  Otkupitelj  je  napravio  jedan  mali  križ  i  kad  se 
približavao  trenutak  da  završi  taj  križ,  Josip  je  primijetio 
da  Isus  nešto  radi  i  počeo  gaje  pažljivo  motriti.  Primijetio 
je  kako  Božansko  Dijete  nešto  izrađuje  i  dok  je  radilo, 
u  jednom  trenutku  bilo  bi  radosno,  u  drugom  žalosno 
a  nekada  bi  i  uzdisalo,  ovisno  o  nutarnjim  činima  koje 
je  prikazivalo  Nebeskom  Ocu.  Naš  Josip  je  osjetio  kako 
mu  se  srce  ispunja  žalošću  kada  je  čuo  kako  uzdiše 
Otkupitelj  i  ožalostio  se  jako  kada  je  primijetio  kako 
njegov  Isus  izrađuje  mali  križ  jer  je  njegovo  srce  imalo 
neku  vrst  predokusa  što  će  se  s  vremenom  dogoditi  u 
budućnosti,  tj.  da  će  njegov  Isus  biti  razapet.  Josip  je 
imao  jasno  prosvjetljenje  Nebeskoga  Oca.  Zbog  toga 
njegovo  srce  se  ispunilo  prevelikom  žalošću  i  bilo  je 
prožeto  najdubljom  boli. 

Bol  sv.  Josipa  -U  međuvremenu  Dijete  Isus  je  završilo 
svoj  prvi  posao,  a  zatim  se  okrenulo  prema  svome  Josipu 
koji  gaje  pažljivo  motrio  i  reče: 

«Moj  predragi  oče,  evo  sredstva  na  kojem  će  se 
dogoditi  otkupljenje  čovječanstva .» 

Isus  je  to  govorio  s  radošću  i  željom  da  čim  prije  dođe 
vrijeme  koje  je  toliko  želio.  Kada  je  čuo  ove  riječi,  Josip 
zamalo  nije  pao  u  nesvijest  i  da  ga  Božanska  milost  nije 
podržavala,  umro  bi  zbog  velike  boli.  Nije  mogao  drugo 
nego  reći: 

«Dragi  moj  Isuse! » 

Svetac  je  zašutio  i  obilno  lijevao  suze,  a  njegov  Isus  ga 
je  tješio  govoreći  mu  da  se  treba  ispuniti  volja  Nebeskoga 
Oca  i  tako  sc  naš  Josip  sjedini  s  voljom  Božjom,  ali  to 
mu  nije  oduzelo  muku  njegova  srca. 

Suotkupiteljica  -  U  međuvremenu  Dijete  Isus  je 
htjelo  pohoditi  Majku  Božju  a  Josip  je  išao  s  Njim. 
Obojica  su  ušli  u  sobu  gdje  je  bila  Presveta  Djevica  u 
molitvi  a  Božansko  Dijete  joj  je  pokazalo  križ  koji  je 
držalo  u  ruci.  Majka  Božja  je  u  duhu  već  sve  vidjela. 
Marija  se  prostrla  na  zemlju,  poklonila  se  križu,  poljubila 
ga  u  znak  sjedinjenja  s  voljom  Božjom  i  prikazala  sina 
svoga  Nebeskom  Ocu  a  sa  sinom  prikazala  i  samu  sebe. 
Zbog  toga  je  u  duši  bila  ponovo  ranjena  dubokom  boli 
i  premda  je  već  sve  znala,  ipak  kod  pogleda  na  križ  u 
njoj  sc  obnovila  ona  bol  i  žalost  njenog  nevinoga  srca.  I 
naš  Josip  sc  divio  jakosti  sjedinjenja  s  voljom  Božjom  i 
velikodušnosti  svoje  presvete  zaručnice  te  se  prostro  i  on 
na  zemlju,  klanjao  se  križu,  ljubio  ga,  potpuno  sjedinjen 
sa  božanskim  odlukama. 

Isusov  govor  -  Nakon  toga  Dijete  Isus  je  Mariji  i 
Josipu  izreklo  jedan  govor  o  trpljenju.  Govorilo  im  je 
kako  goruće  želi  da  sc  čim  prije  ispuni  volja  Očeva  i  da 
dovrši  najvažnije  djelo  otkupljenja  ljudskoga  roda,  te  im 
na  kraju  reče: 

«Dragi  moji,  evo  ono  što  mi  je  pripremio  izabrani 
narod  nakon  što  sam  mu  učinio  toliko  dobroćinstava.» 

I  podiže  Dijete  Isus  križ  i  reče: 

«Ubit  će  me  na  ovome  sredstvu  mučenja,  a  ja  ću 
rado  okončati  svoj  život  na  križu  kako  bih  dovršio  djelo 
ljudskog  otkupljenja .» 

Trajna  i  teška  muka  sv.  Josipa  -  Na  ove  riječi  naš 
Josip  je  pao  u  nesvijest  od  boli  a  Majka  Božja  je  bila 
probodena  u  duši  dubokom  patnjom.  Nije  se  onesvijestila, 
bila  je  uvijek  prisebna  da  bi  kušala  trajnu  bol  i  mučeništvo 
svoga  čistoga  srca.  Dijete  Isus  je  prizvalo  ožalošćenog 
Josipa  iz  nesvijesti  te  gaje  okrijepilo.  A  ožalošćeni  Josip 
je  bio  ranjen  dubokom  živom  boli  u  svom  duhu  i  to  mu 
je  ostajalo  trajno  u  duši  cijeloga  njegovoga  života,  lako 
ne  će  biti  prisutan  kod  muke  i  smrti  Otkupitelja,  ipak  je 
zbog  toga  Josip  trpio  muku  i  bol  sve  dok  je  bio  živ  te  je 
na  takav  način  imao  mogućnost  zadobiti  velike  zasluge 
po  suosjećanju  s  mukama  koje  su  bile  pripravljene 
Otkupitelju  i  često  je  oplakivao  te  gorke  muke.  Od  tada 
svaki  puta  kad  bi  započinjao  raditi,  Josip  bi  se  sjetio 
križa  na  kojem  će  umrijeti  njegov  Isus  tc  je  obilno 
lijevao  suze  od  boli,  samilosti,  ljubavi,  predanja  i  tolike 
su  bile  njegove  suze  da  bi  one  nakvasile  daske  s  kojima 
je  radio.  Ponekada  bi  se  dogodilo  da  bi  u  radionicu  došle 
neke  osobe  kako  bi  naručile  neki  posao  i  vidjele  bi  daje 
Josip  tako  žalostan,  u  suzama,  i  pitale  su  ga  koji  je  uzrok 
njegove  patnje.  A  Svetac  bi  samo  klimnuo  glavom,  ne  bi 
ništa  odgovarao.  Zbog  toga  su  ove  osobe  mislile  da  plače 
zbog  svoga  velikog  siromaštva  jer  su  ga  smatrale  slabim 

i  siromašnim  čovjekom.  One  su  ga  tješile  govoreći  mu 
neka  se  potrudi  na  poslu  te  da  će  na  takav  način  priskrbiti 
sve  što  mu  je  potrebno.  Drugi  su  mu  govorili  da  nema 
razloga  plakati  jer  ima  jednog  takvog  sina  koji  je  ljubak 
i  drag  i  da  je  samo  to  dovoljno  da  ga  utješi,  a  zbog  toga 
je  Svetac  osjećao  još  veću  muku  te  je  mislio  na  svoga 
tako  dragog  sina  i  na  muke  koje  su  za  njega  pripravljene 
i  odgovarao  im: 

«Tako  je.  ovaj  sin  je  moja  velika  utjeha!» 

Zatim  ne  bi  odgovarao  drugo  te  su  ga  pustili  na  miru. 
Neki  puta  kada  bi  Otkupitelj  bio  po  strani  povučen  i 
molio  se  Nebeskom  Ocu,  Josip  bi  se  zadržavao  sa  svojom 
zaručnicom  i  izlijevao  bi  muku  svoga  srca  i  gorko  plakao 
te  je  govorio  Mariji: 

« Predraga  moja  zaručnice,  kako  će  biti  skupo 
otkupljenje  ljudskoga  roda  našem  ljubljenom  Isusu.  Ah. 
s  koliko  patnje  će  mu  odgovoriti  i  s  koliko  muke  će  On 
nadoknaditi  za  naše  duše  i  za  grijehe  svih  stvorenja! 
Koju  zahvalnost  bi  trebali  iskazivati  za  lako  veliko 
dobročinstvo!  Ja  želim  žrtvovati  za  Njega  svoj  život  i 
želim  trpjeti  sve  muke  koje  su  Njemu  pripravljene.  Kad 
bih  imao  takvu  sudbinu,  kako  bih  sretan  bio  da  to  trpim! 
Ali  ako  ih  ne  će  trpjeti  moje  tijelo,  trpi  ih  moje  srce  i  kuša 
duboku  bol  i  gorčinu.  Ja  bih  htio  biti  prisutan  mukama 
našega  Isusa  kako  bih  s  Njim  trpio  još  više  u  svom 
duhu  ali  ne  izgleda  mi  da  imam  tako  jaku  dušu  i  toliko 
velikodušnosti  da  bih  mogao  gledajući  Njegovu  muku 
otrpjeti  toliku  bol.  Nije  moguće  da  moje  srce  ostane  u 
životu  uz  toliku  patnju.  Zbog  toga,  ako  se  to  svidi  našem 

96 


Bogu,  radije  bih  izabrao  raniju  smrt.  A  kako  ćeš  ti,  moja 
nevina  zaručnice,  moći  podnijeti  tako  užasne  patnje  a  da 
ti  nitko  ne  pomogne  u  tvojoj  muci?» 

Govoreći  ove  riječi  žalosni  Josip  bi  gotovo  gubio 
svijest,  a  Majka  Božja  gaje  tješila,  uvjeravala  ga  da  Bog 
ne  će  dopustiti  da  on  bude  prisutan  kod  tako  okrutnih 
muka  njegovog  Isusa  te  mu  reče: 

« Vjeruj,  moj  zaručnice  ljubljeni,  da  će  te  naš  Bog 
utješiti  i  ne  će  dopustiti  da  ti  gledaš  tako  užasne  muke 
koje  su  pripravljene  našem  Isusu,  ali  bilo  koji  način  naš 
Bog  odredi,  trebamo  se  sjediniti  sa  Njegovom  presvetom 
voljom. » 

Tada  bi  Svetac  kleknuo,  ljubio  bi  zemlju  i  sve 
prikazivao  svome  Bogu  spreman  prihvatiti  volju  Božju 
u  svim  stvarima. 

Radost  i  muke  Josipove  -  Neki  puta  Josip  bi  više 
nego  inače  shvaćao  svu  težinu  muka  koje  će  Isus  morati 
trpjeti  te  bi  ostajao  kao  proboden  od  boli,  gubio  se  i  nije 
nalazio  mjesto  koje  je  tražio,  nije  mogao  jesti  hranu,  nije 
se  mogao  odmarati,  gorko  bi  plakao,  a  njegov  život  bi 
se  trošio  u  patnji.  U  tim  prigodama  Božansko  Dijete  ga 
je  milovalo  i  na  profinjen  način  mu  iskazivalo  ljubav  te 
bi  Svetac  ostajao  utješen  i  ohrabren,  ali  mač  boli  nije 
odlazio  iz  njegovog  srca.  U  njemu  bi  se  izmjenjivale 
utjeha  i  patnja  i  u  tome  je  naš  Josip  bio  sličan  svojoj 
zaručnici  koja  je  u  svom  čistom  srcu  uvijek  osjećala  mač 
koji  joj  probija  dušu  zbog  boli  pa  i  u  najvećim  utjehama 
koje  je  osjećala  zbog  trajne  prisutnosti  svoga  dragoga 
Sina  i  slušanja  Njegovih  božanskih  riječi.  Stoga  je  bilo 

prikladno  da  zaručnik  nalikuje  u  tome  svojoj  zaručnici. 
Tako  je  Josip  često  uživao  velike  Božje  darove  i  najljepše 
milosti  od  svoga  Isusa,  ali  ipak  je  trpio  i  okrutno 
mučeništvo  i  neizrecive  gorčine  zbog  trajnog  prisjećanja 
na  Isusove  muke,  poglavito  otkada  mu  je  to  Otkupitelj 
jasno  kazao.  Josip  je  i  prije  trpio  gorčine  zbog  onoga  što 
je  shvaćao  iz  Svetoga  pisma  koje  je  dobro  razumijevao, 
ali  to  nije  ostavljalo  tako  velike  utiske  u  njegovoj  duši 
kao  što  su  to  učinile  Isusove  riječi.  Bog  je  dopustio  da 
u  prošlosti  ne  shvaća  mnoge  odlomke  Svetoga  pisma 
koji  su  govorili  o  tome  jer  je  Svetac  trebao  trpjeti  druge 
muke.  Nakon  što  se  počeo  malo  smirivati,  pošto  su 
vanjske  nedaće  donekle  prestajale,  počeo  je  shvaćati 
sa  svom  jasnoćom  ove  nove  nutarnje  muke  tako  da  se 
može  uistinu  reći  da  je  cijeli  život  sv.  Josipa  bio  trajno 
mučeništvo.  To  se  događalo  nakon  što  je  postao  svjestan 
svih  muka  koje  su  pripravljane  njegovom  Otkupitelju  i 
to  mu  je  probadalo  dušu  još  puno  dubljom  boli  te  je  imao 
priliku  zadobiti  velike  zasluge  za  vječni  život. 

Josip  se  klanja  križu  -  Na  mjestu  gdje  se  Dijete 
Isus  povlačilo  na  molitvu  držalo  je  križ  koji  je  samo 
napravilo,  a  često  ga  je  pohodio  Josip  i  gledao  bi  taj 
križ,  a  njegova  patnja  bi  se  time  udvostručila.  Josip  bi 
uzimao  križ,  ljubio  ga.  Častio  i  lijevao  obilno  suze  jer 
ga  je  napravio  njegov  Isus  i  jer  je  taj  križ  predstavljao 
onaj  na  kojem  će  se  dogoditi  otkupljenje  ljudskoga  roda 
i  na  kojem  će  se  prikazati  Isus  Nebeskom  Ocu.  Josip  se 
prikazivao  sam  Ocu  spreman  da  i  on  umre  na  križu  ako 
bi  se  Njemu  to  svidjelo.  Neki  puta  kada  bi  tako  pohodio 

to  mjesto  Isusove  molitve  pogleda  taj  križ  koji  je  Isus 
napravio,  našao  bi  Isusa  kako  leži  na  njemu  a  tada  bi 
Josip  kušao  strašne  muke,  još  užasnije,  te  bi  se  prostro 
na  zemlju  od  boli  i  plakao  sve  dotle  dok  ga  Isus  ne  bi 
podigao,  ohrabrio  i  utješio. 

Jake  Marijine  muke  -  A  tko  će  ikada  moći  shvatiti 
patnje  Majke  Božje  u  tim  prigodama  koja  je  osjećala 
više  nego  Josip  jer  je  više  ljubila  Sina  Božjega,  a  znala  je 
više  od  bilo  koga  drugoga  zasluge  svoga  utjelovljenoga 
Boga,  ali  i  okrutne  patnje  koje  su  Njemu  pripravljene?  Ali 
Marija  je  imala  više  snage  od  Josipa  te  je  na  razne  načine 
tješila  svoga  ožalošćenoga  zaručnika,  poticala  ga  da  se 
sjedini  s  voljom  Božjom,  poticala  ga  na  velikodušnost  u 
trpljenju  i  patnji  svoga  srca  i  žalosti  svoga  duha  koje  su 
mu  uzrokovale  muke  pripravljene  Otkupitelju. 

Isusov  govor  te  utjehe  i  želje  Josipove  -  Otkupitelj 
je  često  govorio  o  savršenstvima  Nebeskoga  Oca  i  o 
radosti  Raja  kako  bi  utjehama  ublažio  žalosti  i  muke 
svoga  Josipa  koji  se  u  tim  prigodama  jako  radovao  te 
je  imao  duboku  želju  da  čim  prije  pođe  uživati  ta  dobra 
koja  će  biti  nepomućena  bilo  kojom  patnjom.  A  kada  bi 
to  Josip  kušao,  govorio  bi  Isusu: 

«0  moj  dragi  ljubljeni  sine,  ja  osjećam  veliku  želju  da 
brzo  pođem  uživati  u  našem  Bogu,  gledati  Ga  licem  u 
Lice,  ali  osjećam  i  veliku  bol  misleći  koliko  će  to  uživanje 
koštati  Tebe  muka  jer  ne  ću  moći  ući  u  Nebo  dok  se  ne 
dogodi  otkupljenje  ljudskoga  roda!» 

Tada  bi  Otkupitelj  odgovarao: 

«Tako  je,  dragi  moj  oče,  po  cijenu  patnje  i  muke  koju 
ču  ja  trpjeti  duše  će  ulaziti  u  rajsku  slavu.  Ali  nemoj 
se  toliko  žalostiti  jer  treba  znati  da  ja  živo  želim  veliko 
trpljenje  kako  bih  zaslužio  svima  vječno  blaženstvo. 
O  koliko  je  velika  moja  želja  da  se  ispuni  očekivano 
otkupljenje  ljudskoga  roda!» 

Tada  bi  se  Josip  prostro  na  zemlju  i  zahvaljivao  u  ime 
cijelog  ljudskog  roda  za  toliku  ljubav  koju  je  Isus  imao 
i  toliko  dobro  koje  je  zasluživao  svim  ljudima  po  svojoj 
muci  te  je  Josip  u  ime  svih  zahvaljivao  i  želio  moliti  sve 
ono  što  će  nedostajati  svim  stvorenjima.  To  je  govorio 
Isusu  i  želio  je  posjedovati  srca  svih  stvorenja  kako  bi  ih 
mogao  ispuniti  zahvalnošću  i  ljubavlju  prema  njihovom 
Otkupitelju.  Govorio  je: 

«0  moj  Isuse,  ja  sam  nedostatan,  ne  mogu  učiniti  sve 
na  što  me  potiče  moja  želja.  Zbog  toga  primi  ove  moje 
želje  i  Ti  učini  svojom  moći  da  sva  stvorenja  priznaju 
Tvoje  tako  veliko  dobročinstvo  koje  činiš  za  njih,  te  da  Ti 
budu  zahvalni  i  odgovore  ti  na  ljubav  koju  imaš  prema 
nj  ima. » 

Otkupitelj  je  rado  prihvaćao  te  izraze  i  želje  sv.  Josipa 
i  pokazivao  mu  koliko  su  mu  drage,  a  Svetac  je  bio 
potaknut  činiti  to  sve  više  jer  je  jako  želio  u  svemu  biti 
po  volji  svome  Isusu  i  tražio  je  sve  načine  da  Mu  bude 
zahvalan  i  da  Mu  bude  na  radost.  Zbog  toga  je  često  pitao 
Majku  Božju  da  mu  sugerira  ono  što  bi  mogao  učiniti  a 
što  bi  bilo  drago  njegovom  ljubljenom  sinu,  a  ona  bi  ga 
tješila  i  sugerirala  mu  različite  stvari  zbog  kojih  je  on 
postajao  sve  više  po  volji  Sinu  Božjemu.  Josip  je  kušao 

veliku  utjehu  i  sve  je  to  provodio  vjerno  u  praksu  a  sve 
je  činio  s  puno  ljubavi  bez  ikakvih  vlastitih  interesa  osim 
da  bude  po  volji  svome  ljubljenom  Otkupitelju. 

14.  poglavlje:  Sv.  Josip  opslužuje  Zakon  u  svim 
stvarima  i  želi  da  ga  svi  opslužuju 

Sv.  Josip  opslužuje  Zakon  i  njegova  ljubav  -  Josip 
je  opsluživao  Zakon  tijekom  cijelog  svoga  života.  Nije 
prekršio  nikada  ni  jednu  stvar  koju  je  Zakon  nalagao. 
On  je  bio  pažljiv  i  u  najmanjim  Božjim  zapovijedima. 
Na  više  mjesta  smo  pripovijedali  tijekom  ove  Josipove 
povijesti  koliko  je  on  ljubio  Boga  svim  svojim  snagama 
i  svojom  dušom  i  koliko  je  ljubio  svoga  bližnjega  i  želio 
za  svakog  bližnjega  svako  dobro,  vremenito  i  duhovno, 
te  kako  se  trudio  pomoći  radeći  i  mučeći  se  da  može  dati 
milostinju  siromasima  koji  su  u  potrebi  lišavajući  Često 
samoga  sebe  potrebnoga  kako  bi  to  davao  siromasima. 
Imao  je  samilosti  u  srcu  za  potrebe  drugih  a  one  kojima 
nije  trebala  materijalna  milostinja  tješio  je  riječima 
pažnje.  Često  su  mnogi  koji  su  bili  ožalošćeni  dolazili 
njemu  kako  bi  ih  on  utješio  i  nikada  nitko  tko  mu  je  došao 
iskazivati  svoje  muke  nije  otišao  a  da  nije  bio  utješen. 
Pa  i  one  osobe  koje  su  ga  prije  progonile,  kad  su  bile  u 
muci,  Josip  je  tješio  i  hrabrio  i  često  se  događalo  da  bi  te 
osobe  zavoljele  sv.  Josipa  i  molile  oproštenje  za  uvrede 
i  zle  riječi  koje  su  mu  govorile  u  prošlosti.  A  ljubav  koju 
je  Josip  imao  prema  svim  dušama  svojih  bližnjih  bila 
je  tako  velika  da  je  izgarao  za  njihovo  vječno  spasenje 

i  sav  se  zalagao  u  molitvama  i  prošnjama  svome  Bogu 
za  obraćenje  grješnika.  Bio  je  raspaljen  gorućom  željom 
da  svi  upoznaju  Mesiju  koji  je  već  došao  na  svijet,  da 
prepoznaju  dobročinstva  i  okoriste  se  njima  te  da  budu 
zahvalni  Bogu.  Trpio  je  neizrecivu  muku  vidjevši  da 
nije  bilo  mnogo  onih  koji  su  shvaćali  da  je  njegov  Isus 
obećani  Mesija.  Zbog  toga  je  imao  goruću  želju  da  svi 
upoznaju  Isusa  i  prihvate  Ga  s  dobrom  voljom,  iskažu 
Mu  ljubav,  te  je  shvaćao  daje  skoro  svima  bilo  skrovito 
to  veliko  dobročinstvo  te  se  Josip  trudio  da  nadoknadi  za 
sve.  U  ime  svih  on  je  zahvaljivao  i  iskazivao  veliku  čast 
i  ljubav  prema  tako  velikom  Gospodinu. 

Josipova  gorljivost  prema  umirućima  -  Bila  je 
velika  ljubav  koju  je  Josip  osjećao  prema  umirućima, 
kao  što  smo  to  više  puta  ispripovijedali,  te  kada  ih  nije 
mogao  osobno  pomagati  na  samrti,  po  cijele  bi  noći 
provodio  u  molitvi  moleći  za  njih  božansko  milosrđe. 
I  kada  bi  Svetac  saznao  da  neka  umiruća  duša  nije  bila 
u  Božjoj  milosti,  molio  bi  sve  dotle  dok  ne  bi  od  Boga 
zadobio  ozdravljenje  te  osobe  kako  bi  dobila  vrijeme  da 
se  obrati  i  povrati  u  milost  i  prijateljstvo  s  Bogom.  A  za 
duše  koje  su  bile  u  milosti  Josip  je  molio  pomoć  u  tom 
krajnjem  prijelazu,  a  kao  znak  daje  Bog  rado  prihvaćao 
ove  velike  čine  ljubavi  On  je  dopuštao  da  Josip  jasno 
spozna  duše  koje  su  bile  u  milosti  i  one  koje  nisu  bile 
kako  bi  svojim  molitvama  isprosio  milosrđe  onima  koji 
su  bili  u  nemilosti.  Toliko  su  bile  obilne  suze  koje  je 
Josip  lijevao  za  spasenje  tih  duša  i  obraćenje  grješnika 
da  su  one  natapale  zemlju  gdje  je  Svetac  bio  prostrt  i 
molio  za  njih. 


102 


Josipova  gorljivost  za  Zakon  -  Nije  lako  dočarati 
koliko  je  sv.  Josip  imao  u  srcu  zapovijedi  Zakona  a 
poglavito  onu  o  ljubavi  prema  Bogu  iznad  svega,  svim 
srcem  i  svom  dušom  i  onu  o  ljubavi  prema  bližnjemu 
kojega  moramo  voljeti  kao  samoga  sebe.  Uvijek  je  u 
svemu  tražio  da  to  izvrši  savršeno  tako  da  je  izvršavao  i 
sve  druge  stvari  koje  su  sadržane  u  Zakonu  koje  je  Bog 
dao  po  Mojsiju.  Josip  je  sve  Činio  potpuno  točno,  sve 
je  opsluživao.  Svake  godine  na  svetkovinu  Pashe  išao 
je  u  Hram  kako  bi  ispunio  svoju  obvezu  i  išao  bi  još 
Češće  zbog  svoje  pobožnosti.  U  Hramu  se  zadržavao 
dugo  u  molitvama  a  njegov  duh  bi  bio  utješen  kod  tih 
posjeta.  Imao  je  veliku  želju  da  svi  opslužuju  Božji 
Zakon.  Kada  bi  vidio  nekoga  koji  krši  Božje  zapovijedi, 
trpio  bi  velike  muke  i  molio  Boga  i  poticao  one  koji  su 
kršili  zapovijedi  sve  dotle  dok  ih  ne  bi  doveo  do  toga 
da  ponovno  opslužuju  zapovijedi.  Njegove  riječi  imale 
su  veliki  učinak  tako  da  su  uvjeravale  one  koji  su  kršili 
Zakon  te  su  se  oni  ponovno  vraćali  sebi  i  shvaćali  zlo 
koje  su  činili  kad  su  kršili  Zakon  koji  je  Bog  dao.  A  kada 
bi  Božji  Zakon  kršile  osobe  s  kojima  Josip  nije  mogao 
razgovarati,  on  bi  kleknuo  pred  Boga,  plakao  i  molio  za 
njih  svjetlo  da  spoznaju  zlo  koje  čine  i  molio  je  milost 
da  se  mogu  obratiti  i  ispraviti  svoje  postupke.  Bog 
nije  propuštao  tješiti  Josipa  jer  je  vidio  da  su  se  mnogi 
vratili  opsluživanju  Božjega  Zakona  a  da  nisu  ni  sami 
znali  odakle  im  to  proizlazi,  a  to  je  bila  milost  koju  je 
Josip  njima  isprosio.  Kada  bi  se  zadržavao  u  razgovoru 
s  Majkom  Božjom  i  Isusom  o  ovome  tj.  o  točnom 

opsluživanju  Zakona,  Josip  je  o  tome  govorio  sa  srcem 
punim  želje  te  je  kušao  neizrecivu  utjehu  i  pokazivao 
živu  želju  da  svi  točno  opslužuju  Zakon.  Molio  je  svoga 
Isusa  da  isprosi  svima  tu  milost  kod  Nebeskoga  Oca, 
poglavito  onima  koji  krše  Božji  Zakon,  da  se  obrate  te 
je  govorio: 

«Moj  dragi  Isuse.  Ti  možeš  ako  hoćeš  svima  zadobiti 
milost  i  svjetlo. » 

A  zatim  bi  se  okrenuo  svojoj  ljubljenoj  zaručnici  te  joj 
govorio: 

«A  ti,  moja  predraga  zaručnice,  motri  molim  te  sva 
moja  djela  i  sve  moje  čine  i  ako  kod  mene  primijetiš  nešto 
što  krši  Božji  Zakon,  obavijesti  me  i  ispravi  zbog  ljubavi 
koju  imaš  prema  našemu  Bogu  jer  želim  opsluživati  Božji 
Zakon  točno  u  svemu. » 

Josipova  ljubav  prema  bližnjemu  -  Josip  je  često 
razmišljao  o  Božjim  riječima  tj.  da  treba  ljubiti  bližnjega 
kao  samoga  sebe  i  razmišljao  je  o  velikom  dobročinstvu 
koje  je  primio  od  svoga  Boga,  o  mnogim  milostima  i 
darovima  kojima  ga  je  Bog  obdario,  utjehama  koje  je 
kušao  te  je  sam  sebi  govorio: 

«Ti  si,  o  Josipe,  iskusio  da  se  Bog  prema  tebi 
pokazao  tako  dobrohotnim,  ljubaznim,  punim  ljubavi  i 
velikodušnim.  Dakle,  ono  što  je  Bog  prema  tebi  pokazao, 
ti  trebaš  željeti  da  tako  bude  svima. » 

Zbog  toga  je  Svetac  toliko  želio  da  sva  stvorenja 
uživaju  ono  dobro  koje  je  on  uživao  tj.  da  prepoznaju  da 
je  njegov  Isus  istinski  Sin  Božji  i  Mesija  koji  je  obećan 
od  Boga  te  je  govorio: 

«Ako  će  biti  poznat,  bit  će  i  ljubljen  Isus.  Ako  će  biti 
ljubljen,  koliko  darova  i  milosti  će  ti  ljudi  primiti  od  iako 
dobroga  Boga,  tako  velikodušnog  i  dobrohotnog!  Kako 
će  veliki  Bog  utješiti  i  posvetiti  bezbroj  duša!» 

Kada  bi  Josip  znao  da  je  neka  duša  bila  u  muci 
ožalošćena,  učinio  je  sve  što  mu  je  bilo  u  mogućnosti  da 
je  utješi.  Mislio  je,  kako  bi  njemu  bilo  drago  biti  utješen 
u  svojim  mukama,  tako  je  trebao  tražiti  da  utješi  svoga 
bližnjega  koji  je  bio  ožalošćen,  jer  je  Svetac,  kao  što  smo 
rekli,  pažljivo  opsluživao  Zakon,  poglavito  dvije  glavne 
zapovijedi  koje  je  uvijek  imao  u  svome  duhu  i  ravnao  se 
prema  njima  u  svim  svojim  djelima,  tj.  zapovijed  ljubavi 
prema  Bogu  iznad  svega  i  zapovijed  ljubavi  prema 
bližnjemu. 

Evanđeoski  savjeti  i  nasljedovanje  Isusa  Krista 

-  Sv.  Josip  je  činio  još  i  više.  Iako  još  nije  bio  čuo  za 
evanđeoske  savjete  svoga  Otkupitelja,  ipak  ih  je  točno 
prakticirao  poglavito  poslije  rođenja  Isusa  Krista.  Josip 
je  pažljivo  motrio  cjelokupno  Isusovo  ponašanje  kako  bi 
Ga  nasljedovao  i  budući  daje  već  bio  urešen  krepostima, 
još  je  više  napredovao  u  onima  kojima  je  Otkupitelj 
trebao  biti  uzor  svim  svojim  sljedbenicima.  Iako  Josip 
još  nije  bio  slušao  Isusovo  naviještanje  i  propovijedanje 
i  nije  vidio  njegovu  muku  i  vanredni  život,  ipak  kad 
je  živio  s  Isusom,  trudio  se  motriti  njegovo  ponašanje 
i  nasljedovati  Ga  u  svemu  što  je  shvaćao  i  u  tome  je 
prednjačio  odmah  nakon  Majke  Božje,  te  je  bolje  od  bilo 
koga  drugoga  nasljedovao  Isusa.  Trpio  je  siromaštvo, 
tolike  muke,  progone,  ogovaranja,  klevetanja,  s  toliko 

strpljenja,  velikodušnosti  i  predanja  da  to  nije  lako 
ispripovijedati.  Josip  je  nasljedovao  kreposti  koje  je 
živio  Isus  Krist  te  ih  je  u  sebi  ostvarivao  na  tako  uzvišen 
način  daje  izgledalo  kao  daje  obučen  u  svoga  Spasitelja. 
Josip  je  bio  tako  ponizan  i  blag  da  ga  se  nikada  nije 
vidjelo  ljutog.  Bio  je  ugodan,  uvijek  blag,  ponizan, 
uvijek  sjedinjen  s  voljom  Božjom.  Tko  će  ikada  moći 
shvatiti  koliko  su  uzvišene  u  Josipu  bile  kreposti,  na 
poseban  način  lijepa  krepost  čistoće,  i  koliko  se  trudio 
da  je  sačuva  netaknutom  u  svoj  njenoj  bjelini,  u  svom 
njenom  sjaju.  Đavao  se  nikada  nije  usuđivao  mučiti 
ga  na  tom  području  jer  Bog  nije  dopuštao  da  zaručnik 
Njegove  prečiste  Majke  bude  tako  mučen  niti  da  se 
zaprlja  blatnjavim  đavolskim  sugestijama.  Uistinu,  naš 
Josip  je  bio  živi  portret  kreposti  svoje  presvete  zaručnice 
Marije  i  kreposti  Otkupitelja.  Svo  vrijeme  koje  je  s  njima 
živio  trudio  se  da  ih  nasljeduje  savršeno  i  sav  se  u  tome 
založio,  a  u  tome  je  uspio  preko  svake  mjere.  Zbog  toga 
je  postajao  Bogu  sve  draži  i  Bog  je  njega  prihvaćao  i 
obdarivao  ga  uvijek  iznova  novim  milostima  i  darovima. 
A  Josip  nikada  nije  prosio  od  Boga  za  neku  milost  a  da 
nije  bio  uslišan. 

Marijina  ljubav  prema  sv.  Josipu  -  Zbog  svega 
ovoga  Marija  je  jako  ljubila  Josipa,  zbog  njegovih 
predivnih  kreposti  i  povlastica  tako  da  nakon  Boga  i 
svoga  jedinorođenoga  sina  najviše  je  Josipa  voljela  jer 
je  dobro  znala  koliko  su  velike  zasluge  njenog  prečistog 
zaručnika  te  koliko  je  on  drag  Bogu  kad  je  njega  izabrao 
da  bude  njen  prečisti  zaručnik.  Zbog  toga  ga  je  Marija 

ljubila  kao  najčišće  i  najsvetije  stvorenje  na  svijetu 
jer  uistinu  je  takav  i  bio  naš  sretni  Josip.  Zbog  toga  je 
Majka  Božja  često  govorila  svome  Isusu  i  zahvaljivala 
Mu  za  velike  milosti  i  darove  koje  se  udostojao  darovati 
Josipovoj  prečistoj  duši,  a  ona  je  u  duhu  vidjela  koliko 
je  bila  lijepa  i  krepostima  obogaćena  njegova  duša 
te  se  zbog  toga  jako  radovala  i  jako  štovala  Josipa  i 
prema  njemu  se  ponašala  s  toliko  poštovanja,  ljubavi  i 
velikodušnosti.  Marija  se  s  radošću  zadržavala  u  svetim 
razgovorima  s  Josipom,  u  tome  uživala  jer  joj  je  tada  još 
jasnije  Bog  pokazivao  ljepotu  i  bogatstvo  njegove  duše  i 
mnoge  milosti  kojima  je  Bog  ispunjao  Josipovu  dušu. 

Kako  je  Josip  poznavao  svoju  zaručnicu  -  Sv. 
Josip  je  također  na  neki  način  spoznavao  velike  zasluge 
prečiste  Marijine  duše  i  uzvišenost  stanja  na  koju  ju  je 
Bog  izabrao  i  uzdignuo.  Jasno  je  shvaćao  puninu  milosti 
u  kojoj  je  bila  Marijina  presveta  duša  i  kada  bi  se  Svetac 
zadržavao  s  njom  u  svetim  razgovorima.  Bog  ga  je 
obdarivao  i  dopuštao  da  jasno  vidi  zrake  svjetla  koje  su 
izlazile  iz  uzvišenog  Marijinog  lica  a  u  tim  prigodama 
Svetac  je  osjećao  kako  mu  se  duša  ispunja  utjehom 
i  radošću  i  shvaćao  je  koliko  je  bogata  u  milostima  i 
zaslugama  njena  duša  te  je  govorio  sam  sebi: 

«Ako  se  izvana  pokazuje  toliko  lijepa  i  sjajna,  kakva 
će  tek  biti  ljepota  njene  nutrine?  Ja  nisam  dostojan  da 
budem  pred  njom  niti  da  razgovaram  s  Marijom,  da 
imam  sretnu  sudbinu  biti  njen  čuvar  i  da  me  nazivaju 
njenim  zaručnikom!» 

I  Josip  se  zbunjen  jako  ponizivao  pred  njenim  licem 
i  obraćao  se  svome  Bogu  te  mu  ljubazno  zahvaljivao  za 
tolike  milosti  koje  je  On  Mariji  udjeljivao. 

Josipova  ljubav  prema  Mariji  -  Josip  je  ljubio 
Mariju  sukladno  onome  što  je  Zakon  zapovijedao  a  zatim 
je  ljubio  još  jače  i  srčanije  te  je  poslije  Boga  ona  bila 
predmet  u  koji  je  Josip  polagao  svu  svoju  ljubav  ljubeći 
je  u  Bogu  i  radi  Boga,  ljubeći  divne  kreposti  kojima 
je  Bog  uresio  Marijinu  dušu,  ljubeći  je  kao  najljepše, 
najplemenitije  i  najsavršenije  od  svih  Njegovih  djela, 
kao  najsavršenije  stvorenje  koje  je  izašlo  iz  Božjih  ruku 
i  kao  takvoj  joj  se  divio  i  u  njoj  motrio  čudesno  djelo 
Božje  svemogućnosti.  U  njemu  su  rasli  ljubav  prema 
Mariji,  poštivanje  i  čašćenje  jer  je  bio  svjestan  da  ona  ima 
najviše  moguće  dostojanstvo  Majke  Božje  te  daje  začela 
u  svome  prečistome  krilu  Sina  Božjega  po  djelu  Duha 
Svetoga.  Tko  će  ikada  moći  ispripovijedati  uzvišeno 
poimanje  koje  je  od  početka  Josip  imao  o  svojoj  svetoj 
zaručnici.  Kako  joj  se  divio  kao  najvišem  blagu  punine 
milosti,  kako  joj  je  iskazivao  svoju  ljubav  i  poštovanje. 
S  koliko  je  pažnje  i  ljubavi  radio  da  bi  priskrbio  što  je 
bilo  potrebno  njima  za  život?  S  koliko  želje  joj  je  služio! 
Josip  je  to  htio  dobrovoljno  činiti  jer  Božji  Zakon  ne 
nalaže  da  zaručnik  bude  podložan  zaručnici  i  da  njoj 
služi,  Josip  se  ponizno  podlagao  Mariji  sa  puno  radosti 
svoje  duše  jer  je  mislio  da  je  to  bilo  ono  što  je  Bog  od 
njega  htio. 

Josipova  zahvalnost  Bogu  -  Josip  je  bio  jako 
zahvalan  Bogu  zbog  Zakona  koji  je  dao  po  Mojsiju  te  je 


108 


često  zahvaljivao  što  se  rodio  u  narodu  koji  je  poznavao 
i  klanjao  se  istinskome  Bogu  i  govorio  često  svojoj 
zaručnici  o  tom  posebnom  Božjem  dobročinstvu.  Svetac 
je  mislio  na  tolike  poganske  narode  te  je  izgarao  zbog 
samilosti  koju  je  imao  prema  njima  a  zatim  je  promatrao 
svoju  sretnu  sudbinu  te  je  govorio  svome  Bogu: 

«Bože  moj,  beskrajno  dostojan  ljubavi  i  milosrdan!  Što 
sam  ja  učinio  više  od  tolikih  naroda  i  ljudi  da  si  mi  dao 
posebnu  i  veliku  milost  da  se  rodim  u  hebrejskom  narodu, 
u  Tvom  izabranom  narodu ?  Kako  sam  Ti  zahvalan  za  to 
veliko  dobročinstvo  jer  se  opslužuje  Tvoj  Zakon.  Kako  si 
me  i  koliko  obdario!  Kolike  velike  milosti  si  se  udostojao 
dati  meni,  najmanjem  od  Tvojih  slugu!  Ja  Ti  zahvaljujem 
i  izručujem  svoje  bezbrojne  čine  prikazanja.  Evo  me,  sav 
sam  Tvoj!  Budući  da  nemam  ništa  drugo,  darujem  Ti 
samoga  sebe  spreman  uvijek  u  svemu  i  točno  opsluživati 
Tvoj  sveti  Zakon. » 

Ne  ćemo  nikada  biti  dovoljno  zahvalne  monsinjoru 
Petru  Bergamaschiu,  pažljivom  istraživaču  djela  Marije 
Cecilije  Baij:  Nutarnji  život  Isusa  Krista ;  Nutarnji  život 
sv.  Josipa;  Nutarnji  život  sv.  Ivana  Krstitelja;  Život 
službenice  Božje  Marije  Cecilije  Baij.  Na  žalost  prerana 
smrt  nije  mu  dopustila  da  objavi  Razgovore  i  veliki 
epistolar. 

Neka  nam  s  neba  pomogne  ostvariti  ovu  svoju  i 
našu  želju.  U  međuvremenu  vam  predstavljamo  treće 
izdanje  života  sv.  Josipa  jer  je  knjiga  jako  tražena. 
Neka  čitanje  ovog  djela  učini  puno  dobra  čitateljima, 
poglavito  obiteljima,  jer  Marija  Cecilija  u  ovom  svom 
spisu  neopisujesamoživot  sveca,  nego  naglašava  ljubav 
i  uzajamno  poštovanje  koje  je  vodilo  svetu  obitelj  iz 
Nazareta.  Ovo  djelo  nudimo  i  kao  učinkovitu  pomoć 
novoj  evangelizaciji  koja  prati  čovječanstvo  u  trećem 
tisućljeću. 


Benediktinke  od  Presvetog  Sakramenta 


ČETVRTI  DIO:  OD  TRAŽENJA  ISUSA  U  HRAMU 
DO  JOSIPOVE  SMRTI 

1.  poglavlje:  Bol  sv.  Josipa  zbog  toga  što  nije  znao 
gdje  se  Isus  zadržao 

Dvanaestogodišnji  Isus  ide  u  Hram  -  Već  smo 
pripovijedali  u  prethodnom  poglavlju  kako  je  Josip  točno 
opsluživao  Zakon  koji  je  Bog  dao  po  Mojsiju,  kako  je 
svake  godine  o  svetkovini  Pashe  hodočastio  u  Hram  u 
Jeruzalem.  Budući  da  je  Božansko  Dijete  Isus  napunilo 
dvanaest  godina  htio  se  pokazati  kao  istinski  Sin  Božji  i 
obećani  Mesija,  obećan  u  Zakonu  i  prorocima  i  htio  je  da 
farizeji,  književnici  i  učitelji  Zakona  upoznaju  Njegovu 
Božansku  Mudrost  tj.  da  jasno  spoznaju  tko  je  On  uistinu. 
Dakle,  naš  Josip  se  zaputio  u  Hram  sa  svojom  svetom 
zaručnicom  i  Isusom.  Josip  je  hodočastio  sav  radostan 
i  zadovoljan  zbog  velikih  Osoba  koje  sa  sobom  vodi,  tj. 
Isusa  i  Mariju. 

Utjehe  i  muke  na  putovanju  -  Ovo  putovanje  je 
bila  jedna  vanredna  utjeha  za  našega  Josipa,  bilo  zbog 
riječi  koje  mu  je  Božanski  Otkupitelj  govorio  dok  je 
skupa  s  njim  hodio,  bilo  zbog  pozdrava  i  Usklika  koje 
je  čuo  od  onih  koji  su  ih  susretali.  Bilo  je  uistinu  divno 
vidjeti  milost,  ljepotu  i  uzvišenost  Božanskog  Djeteta  i 
to  je  kod  svih  budilo  čuđenje  i  divljenje  i  istovremeno 
utjehu.  Svi  oni  koji  su  ih  susretali  nazivali  su  Josipa 
tisuću  puta  sretnim  jer  ima  jednog  takvog  Sina.  Neki  su 
se  zaustavljali  da  bi  mu  govorili  i  da  bi  se  mogli  diviti 

prelijepom  i  ljubaznom  Isusu  a  Josip  je  jako  uživao  zbog 
onoga  što  je  čuo  da  se  govori  o  Isusu.  On  Ga  je  gledao 
kao  što  se  obično  motri  veliko  blago  iako  je  trpio  gorčine 
i  muke  kad  je  vidio  da  Isus  hodi  pješice  jer  se  bojao  da 
njegov  Isus  trpi  zbog  putovanja.  Zbog  toga  se  ljubazno 
srce  sv.  Josipa  razdiralo  i  još  više  stoje  mislio  na  Isusovu 
osjetnu  i  tako  ljupku  ljudskost,  a  za  vrijeme  putovanja 
više  osoba  mu  je  govorilo  o  ljubaznosti  i  plemenitosti  toga 
Sina  koji  je  izgledao  kao  od  neke  više  nego  kraljevske 
obitelji.  A  bilo  je  i  onih  koji  su  prekoravali  našega  Josipa 
zbog  premale  ljubavi  koju  je  imao  prema  takvome  Sinu 
zato  jer  je  dopuštao  da  tako  ljubazno  dijete  pješice  hodi. 
Ove  riječi  su  ranjavale  srce  sv.  Josipa,  ali  on  sc  nije  zbog 
toga  uznemiravao  nego  se  ponizivao  i  šutio  i  obraćao  se 
Božanskom  Ocu  govoreći: 

«0  Bože,  Oče  moga  Isusa,  Ti  znaš  dobro  moje  želje  i 
koliko  časti  bih  htio  iskazati  našem  Božanskome  Sinu!  Ali 
Tvoja  Božanska  volja  zapovijeda  da  moj  Isus  trpi,  zato 
ne  znam  što  činiti  osim  vršiti  Tvoje  zapovijedi  i  šutjeti. 
Ti  ćeš  providjeti  i  misliti  kako  doći  do  toga  da  naš  Isus 
bude  čašćen  i  slavljen  a  da  Njegova  sveta  ljudska  narav 
ne  trpi  tolike  muke.» 

Svetac  je  kušao  veliku  utjehu,  više  nego  uobičajeno 
kad  je  išao  u  Hram  ali  nije  shvaćao  zbog  kojeg  razloga 
ga  je  njegov  Bog  tješio  više  nego  obično  jer  nije  znao  za 
velike  muke  koje  mu  se  pripremaju  tj.  da  će  za  tri  dana 
izgubiti  svoga  ljubljenoga  Isusa. 

U  Hramu  -  Kad  su  naši  hodočasnici  došli  u  Jeruzalem 
odmah  su  pošli  u  Hram,  gdje  je  bilo  dosta  ljudi  zbog 

svečanosti.  Svi  su  bili  zadivljeni  zboguzvišenosti,  ljepote, 
milosti,  čednosti  Božanskoga  Djeteta  i  svi  su  zavidjeli 
sretnoj  sudbini  Marije  i  Josipa  što  su  imali  jednog  takvog 
Sina.  Tijekom  te  posjete  Hramu  Božansko  Dijete  je  više 
nego  ikada  isplivalo  na  vidjelo  jer  što  je  više  raslo  u  dobi, 
raslo  je  u  ljepoti,  uzvišenosti,  mudrosti  i  milosti,  a  Josip 
je  zbog  toga  osjećao  najvišu  moguću  radost.  U  Hramu 
je  Josip  zahvaljivao  na  milostima  Božanskom  Ocu  zbog 
tolikih  dobročinstava  koja  se  udostojao  njemu  udijeliti. 
Već  smo  govorili  kako  je  Josip  kad  je  bio  u  Hramu 
doživljavao  na  poseban  način  Božanske  darove,  a  sada  je 
to  iskusio  još  obilnije  jer  je  imao  sa  sobom  svoga  Isusa. 
Dok  se  Božansko  Dijete  zadržavalo  u  Hramu  sa  svojim 
Nebeskim  Ocem  tu  je  bila  i  Njegova  Majka  u  društvu 
s  Njim  i  popratila  je  nutarnje  čine  Isusove.  A  Josip  je 
imao  jednu  uzvišenu  ekstazu  u  kojoj  je  bio  pripreman 
za  jednu  veliku  muku  tako  da  je  usred  velikih  utjeha 
svoga  duha  osjetio  i  gorčinu.  Ali  mu  nije  bilo  objavljeno 
koju  će  muku  morati  trpjeti  zbog  čega  se  Svetac  još  više 
ponizivao  i  sav  sjedinjavao  s  voljom  Božjom  i  iskazivao 
se  spremnim  da  sve  trpi  govoreći: 

«Evo  me,  Bože  moj,  spreman  sam  za  sve  što  se  Tebi 
sviđa,  Tvojoj  uzvišenosti.  Rado  ću  trpjeti  Tebi  za  ljubav. 
Budući  da  sa  sobom  imam  Isusa,  ne  znam  što  bi  me 
moglo  na  tako  poseban  način  ožalostiti  jer  samo  Njegov 
ljubazni  izgled  tješi  me  u  svemu  i  raduje.» 

Ali  naš  Josip  nije  niti  pomislio  da  će  biti  lišen  upravo 
Isusa  koji  ga  je  u  svemu  tješio  i  radovao  tako  da  će 
njegovo  trpljenje  biti  bez  utjehe. 

Isus  se  zadržava  u  Hramu  -  Nakon  što  su  okončali 
posjetu  Hramu,  naši  su  hodočasnici  našli  mjesto  da  se 
malo  odmore  i  tu  su  proveli  vrijeme  u  svetim  razgovorima. 
Josip  nije  ništa  govorio  Majci  Božjoj  o  onome  što  mu  se 
dogodilo  kao  stoje  to  uobičavao  činiti,  nego  je  zadržavao 
tu  naviještenu  žalost  u  svome  srcu.  Ponovno  su  posjetili 
Hram  i  na  kraju  se  pripremali  vratiti  se  u  Nazaret,  svoj 
zavičaj.  Majka  Božja  je  bila  u  društvu  nekih  pobožnih 
žena,  dok  je  Josip  bio  s  drugim  ljudima  u  ljubaznom 
druženju.  Za  vrijeme  svoga  putovanja  razgovarali  su  o 
rijetkim  kvalitetama  njihovog  prelijepog  Isusa:  Majka 
Božja  sa  pobožnim  ženama  a  Josip  sa  onima  koji  su  ga 
pratili.  Marija  je  mislila  daje  Isus  sa  Josipom,  a  Josip  je 
vjerovao  daje  On  sa  svojom  Majkom.  Zato  Ga  nije  tražio, 
iako  je  svatko  od  njih  htio  u  svom  srcu  biti  sa  svojim 
ljubaznim  Sinom.  Budući  da  su  razgovarali  o  Njemu  i 
slušali  tolike  pohvale,  njihova  srca  su  bila  time  utješena. 
Željeli  su  da  Ga  Čim  prije  vide  kako  bi  slušali  Njegove 
Božanske  riječi  koje  su  u  njihovim  dušama  činile  jedno 
rajsko  ozračje.  Uvečer  Josip  je  prvi  došao  do  svratišta  i 
željno  čekao  Majku  Božju  i  svog  ljubljenog  Isusa.  Kad 
je  pristigla  Marija,  odmah  je  pitala  Josipa  gdje  je  njen 
dragi  Sin  i  istovremeno  Josip  je  pitao  Mariju  gdje  je 
njegov  dragi  Isus,  a  njihova  srca  su  bila  duboko  ranjena 
kada  su  vidjeli  da  Isusa  nema  ni  među  znancima  ni  među 
rodbinom.  Međusobno  su  govorili  kako  je  svatko  od  njih 
vjerovao  da  je  Isus  u  društvu  drugoga  tj.  Josip  je  mislio 
daje  s  Marijom,  a  Marija  je  mislila  da  je  s  Josipom. 

Njihova  bol  -  Kolika  je  velika  bol  bila  tih  dvaju 
srdaca  koja  su  toliko  ljubila  Isusa  vidjevši  da  su  lišeni 
toga  Blaga.  To  se  ne  može  izreći  riječima.  Presveta 
Djevica  iako  je  bila  više  ožalošćena  od  sv.  Josipa, 
ipak  je  bila  velikodušnija  u  svojoj  muci  i  nije  padala  u 
nesvijest  zbog  te  muke  kao  stoje  na  takav  način  trpio  sv. 
Josip.  Išli  su  okolo  i  pitali  sve  koje  su  susretali  da  li  su 
vidjeli  njihovoga  Sina,  ali  nitko  im  nije  mogao  dati  bilo 
kakve  vijesti  tako  da  se  njihova  bol  još  više  povećavala. 
Marijino  srce  se  razdiralo,  razdiralo  se  i  srce  sv.  Josipa  i 
nisu  pronalazili  ni  odmora  ni  mira.  Proveli  su  cijelu  noć 
u  suzama  i  uzdasima  zazivajući  u  najdubljim  dubinama 
svoga  srca  svoga  ljubljenog  Isusa.  Josip  je  dvostruko 
trpio  gledajući  muku  Majke  Božje.  Želio  ju  je  utješiti, 
ali  nije  znao  kako.  Govorio  joj  je  da  će  se  vjerojatno 
ujutro  pojaviti  njihov  dragi  Isus,  da  će  pristići,  ali  to  nije 
bilo  dovoljno  da  umiri  njihova  srca  koja  su  toliko  ljubila 
Isusa  da  ih  je  samo  Njegova  prisutnost  mogla  utješiti. 
Kod  Marije  se  bol  i  žalost  povećavala  jer  je  vidjela  muku 
sv.  Josipa  i  jačinu  njegove  boli  zbog  koje  je  gotovo 
padao  u  nesvijest.  Tada  bi  ona  pokušavala  utješiti  svog 
zaručnika.  Ožalošćeni  Josip  kad  bi  dolazio  k  sebi  iz 
nesvijesti,  odmah  bi  gledao  uokolo  da  vidi  da  li  je  tu 
njegov  ljubljeni  Isus,  da  li  se  vratio,  ali  nije  Ga  vidio  te 
bi  plakao  i  sa  žalošću  Ga  prizivao: 

«0  moj  ljubljeni  Isuse,  gdje  si?  Gdje  si  se  sakrio?  O, 
da  li  sam  ja  bio  uzrok  zbog  kojeg  si  Ti  otišao  od  nas? 
To  što  nisam  odgovarao  na  milosti  i  moja  nezahvalnost, 
da  li  Te  to  udaljilo?  Ali  Te  molim  da  se  vratiš,  jer  ako 

ja  ne  zaslužujem  to,  to  zaslužuje  Tvoja  Presveta  Majka. 
Imaj  samilosti  prema  toj  prečistoj  golubici!  Zbog  ljubavi 
koju  si  uvijek  imao  oprosti  to  neko  zlo  i  nezadovoljstvo 
sa  mnom  zbog  kojega  si  se  udaljio !» 

U  traženju  Isusa  -  Nije  lako  ispripovijedati  na  koji 
način  je  naš  Josip  prizivao  ljubljenog  Isusa.  S  koliko 
ljubavi,  koliko  čežnje  je  čekao  Njegov  povratak,  ali  Ga 
nije  vidio  da  se  vraća.  Njegovo  srce  nije  više  moglo 
trpjeti.  Zbog  toga  Čim  je  svanulo,  zaputili  su  se  prema 
Jeruzalemu  tražiti  svog  ljubljenog  Isusa.  Koliko  uzdaha, 
koliko  suza  su  prolili  na  tom  putovanju!  I  ako  su  prvi 
puta  hodočasteći  u  Jeruzalem  s  Isusom  doživjeli  veliku 
utjehu,  ovoga  puta  vraćajući  se  bez  Isusa  u  Jeruzalem 
proživljavali  su  muku  jer  su  njihova  srca  bilo  jako 
ožalošćena.  Kad  su  došli  u  Jeruzalem,  odmah  su  pošli 
tražiti  Isusa,  pitali  su  svuda  da  li  Gaje  netko  vidio,  išli  su 
prijateljima,  rodbini,  ali  Bog  je  predodredio  da  im  nitko 
nije  mogao  dati  neku  sigurnu  vijest  o  tome.  Marija  i  Josip 
su  pošli  i  u  Hram,  ali  ne  u  isto  vrijeme  kada  je  bilo  tamo 
i  Božansko  Dijete.  Naime,  Isus  je  pošao  van  Hrama  po 
milostinju  da  se  nahrani.  Marija  i  Josip  su  bili  u  Hramu, 
plakali  i  uzdisali.  Nisu  pitali  nikoga  od  službenika  Hrama 
da  li  su  Ga  vidjeli,  žalosni  išli  su  Ga  tražiti  dalje.  Josip 
je  puno  trpio  jer  je  bilo  i  onih  koji  su  ga  prekoravali  da 
je  svojom  nebrigom  za  tako  lijepoga  Sina  doprinio  da  se 
on  izgubi.  Te  riječi  su  ranjavale  srce  sv.  Josipa  jer  mu  se 
činilo  da  govore  istinu  i  da  ga  s  pravom  optužuju  što  je 
izgubio  svog  ljubljenog  Isusa  zbog  svoje  nebrige.  Tri  dana 
neprekidno  su  tražili  ljubljenog  Isusa  a  da  se  nisu  nimalo 

odmarali.  Na  kraju  su  im  rekli  da  se  čulo  u  Hramu  da  Isus 
u  Hramu  razgovara  sa  naučiteljima  i  pismoznancima. 
Josip  nije  bio  više  sposoban  živjeti  u  tako  velikoj  muci 
jer  je  njegova  patnja  došla  do  maksimuma,  ali  čuvši  tu 
vijest  malo  se  utješio  i  osjetio  je  nešto  između  straha 
i  nade  i  odmah  se  uputio  u  Hram  sa  Majkom  Božjom. 
Željeli  su  naći  čim  prije  svoga  ljubljenoga  Isusa,  kao 
što  su  Ga  i  našli.  Josip  je  bio  lišen  Isusa  za  vrijeme  ta 
tri  dana  i  u  svojim  velikim  mukama  nije  nikada  gubio 
strpljenje  i  na  vrhuncu  žalosti  je  blagoslivljao  Boga  koji 
se  udostojao  da  ga  uvede  u  tako  veliku  muku  jer  je  bio 
sav  predan  Božanskom  predodređenju. 

2.  poglavlje:  Pronalazak  Isusa  među  naučiteljima 
u  Hramu 

Pronalazak  Isusa  -  Majka  Božja  i  sveti  Josip  stigli 
su  u  Hram  ispunjeni  željom  da  pronađu  svog  ljubljenog 
Isusa.  Ušli  su  i  vidjeli  Njega,  jedino  svoje  blago  koje  su 
toliko  tražili  i  željeli.  Vidjeli  su  Ga  među  naučiteljima 
Zakona  kako  s  toliko  duha,  mudrosti  i  milosti  s  njima 
diskutira.  I  oni  su  se  zaustavili  u  šutnji  i  slušali  Isusa. 
Bila  je  toliko  velika  radost  njihovih  srdaca  da  ih  je 
utješila  u  svoj  gorčini  koju  su  prije  imali  zbog  toga  što 
su  Ga  izgubili.  Malo  je  nedostajalo  da  Josip  padne  u 
nesvijest  zbog  punine  radosti  koja  ga  je  obuzela  kada  je 
vidio  Isusa  te  je  počeo  slaviti  Boga  i  zahvaljivati  Mu  što 
se  udostojao  da  ga  utješi  time  što  je  pronašao  ono  Dobro 
koje  je  bez  svoje  krivnje  izgubio.  O,  kako  je  tada  oživio 

Josipov  duh!  Puno  više  nego  što  se  radovao  patrijarh 
Jakov  kada  jc  čuo  vijest  daje  njegov  ljubljeni  Josip  živ  i 
da  je  upravitelj  faraonskih  riznica  u  Egiptu. 

Radost  sv.  Josipa  -  Nije  lako  ispripovijedati  radost 
koju  je  Josip  osjetio  kada  je  vidio  ljubljenoga  Isusa  i  čuo 
Njegove  riječi  pune  Božanske  mudrosti.  Primjećivao 
je  kako  su  svi  skupljeni  naučitelji  i  svi  službenici  u 
Hramu  koji  su  tu  bili  i  slušali  Isusa  sa  čuđenjem  ostali 
zadivljeni  zbog  tolike  mudrosti  i  milosti  Božanskoga 
Djeteta.  Zbog  toga  je  Josip  bio  neizrecivo  radostan  te  je 
sam  sebi  govorio: 

«Evo  sad  će  moj  Isus  biti  prepoznat  i  prihvaćen  kao 
istinski  Mesija,  kao  što  to  i  jest!  I  ne  će  moći  nego  Ga 
uzljubitijerjenjimas  toliko  mudrosti  i  milosti  objašnjavao 
Pisma  i  ukazivao  im  da  je  On  istinski  Mesija  koji je  došao 
na  svijet  i  nije  moguće  da  ne  shvate  da  je  On  istinski 
Mesija  obećan  po  Zakonu  Staroga  Zavjeta  kad  je  On  u 
već  tako  mladoj  dobi,  obogaćen  uzvišenom  mudrošću,  s 
toliko  milosti  i  kreposti?  Da,  tome  se  nadam  da  će  biti 
prosvijetljeni  Njegovom  mudrošću  i  Božanskom  milošću, 
te  da  će  moga  Isusa  prihvatiti  kao  pravoga  istinskoga 
Mesiju!» 

Ovako  je  govorio  naš  Josip  u  sebi  jer  je  želio  da  svi 
prepoznaju  veliku  milost  koju  je  Bog  učinio  svijetu  i 
da  budu  zahvalni.  Ali  te  velike  Josipove  želje  ne  će  biti 
zadovoljene  jer  tvrdoća  njihovog  srca  je  bila  prevelika 
i  Božanske  riječi  su  se  premalo  urezale  u  njihova  tvrda 
srca  jer  su  bila  puna  oholosti  i  vlastitih  ambicija.  Naš 
Bog  je  njih  prosvjetljivao  da  spoznaju  istinu  ali  su  oni 

zbog  svoje  krivnje  ostali  u  tami,  te  Božanske  riječi  nisu 
imale  svoj  učinak  u  njima. 

Marija  se  žali  -  Kad  su  Isus  i  nauči telji  završili 
razgovor,  svi  su  Mu  iskazivali  divljenje  a  Božansko 
Dijete  se  odmah  uputilo  prema  svojoj  Majci  koja  Ga  je 
tako  ljubazno  čekala  te  Mu  ona  reče: 

«Sine  moj,  zašto  si  nam  to  učinio?  Evo  Tvoj  otac  i  ja 
žalosni  smo  Te  tražili !» 

Dijete  Isus  odgovori  s  uzvišenošću  skoro  prekoravajući 
ih  što  su  se  toliko  ožalostili  tražeći  Ga.  Josip  je  šutio  zbog 
utjehe  koju  je  kušao,  nije  govorio,  bio  je  zadovoljan  jer 
su  pronašli  svoju  utjehu  i  nije  se  mogao  nasititi  diveći  se  s 
velikom  ljubavlju  svome  Isusu  sa  suzama  radosnicama. 

Čestitanja  -  Mnogi  od  onih  koji  su  bili  u  Hramu  i 
slušali  Isusa  čestitali  su  Majci  Božjoj  i  Josipu  na  takvom 
Sinu  govoreći  svima  da  to  imaju  na  umu  jer  da  će  On 
biti  velik  čovjek  i  prorok.  Mnogi  su  -nazivali  blaženom 
Mariju  jer  je  rodila  takvoga  Sina.  Isto  su  govorili  i  sv. 
Josipu  i  nazivali  ga  sretnim  što  je  dostojan  takvog  Sina. 
Na  sve  to  Josip  je  slavio  Boga  i  zbog  tolikih  usklika  i 
pohvala  se  ponizivao  ispovijedajući  pred  Bogom  svoju 
ništavnost  i  dajući  svu  hvalu  i  slavu  jedino  Bogu. 

Put  prema  Nazaretu  -  Nakon  što  su  se  skupa  klanjali 
Božanskom  Ocu  i  slavili  Ga,  izašli  su  iz  Hrama  zajedno 
sa  svim  osobama  koje  su  susretali  i  one  su  iskazivale 
pohvale  zato  što  su  Marija  i  Josip  imali  takvog  Sina 
a  sve  to  je  Josipu  bila  prigoda  da  se  sve  više  ponizi  i 
prizna  svoju  nedostojnost.  On  se  priznavao  takvim,  tj. 
nedostojnim  tolikih  milosti  koje  mu  je  Bog  darivao  a 

posebno  što  ga  je  izabrao  da  bude  čuvar  utjelovljene 
Božje  Riječi.  Uputili  su  se  iz  Jeruzalema  u  Nazaret  a  držali 
su  svog  ljubljenog  Isusa  među  sobom.  Josip  se  bojao  da 
će  se  Isus  ponovno  udaljiti  od  njih.  Zato  je  neprekidno 
imao  usmjeren  pogled  na  Njega  sa  velikom  ljubavlju,  ali 
Božansko  Dijete  ih  je  za  vrijeme  putovanja  uvjerilo  da  ih 
ne  će  više  ostavljati  a  to  je  bila  Josipu  velika  utjeha.  Na 
ovom  putovanju,  više  nego  bilo  kojem  drugom  koje  je 
Josip  poduzeo  s  Marijom  i  Isusom,  oni  su  bili  promatrači 
velikih  čudesnih  djela  koja  su  se  događala,  počevši 
od  skladnih  pjesama  ptica  koje  su  u  jatima  dolazile  i 
iskazivale  čast  svome  Stvoritelju.  I  divlje  životinje  su 
dolazile  i  klanjale  se,  a  sva  stabla  kao  da  bi  se  poklonila 
kod  prolaza  njihovog  Stvoritelja.  Polje  je  izgledalo  kao 
da  blista  u  sjaju,  a  nebo  je  bilo  vedro  i  mimo,  sunce  je 
sijalo  više  nego  ikada.  1  anđeoske  pjesme  su  se  mogle 
čuti  za  vrijeme  ovog  putovanja.  Marija  i  Josip  su  ih  Čuli, 
a  Majka  Božja  je  slatko  pjevala  slave  Bogu  jer  su  pronašli 
svog  ljubljenog  Isusa  i  među  tolikim  radostima  Josip  je 
zahvaljivao  Bogu  za  svu  muku  i  gorčinu  koju  je  trpio  jer 
ie  nakon  toga  iskusio  tolike  utjehe  i  miline.  Zbog  toga  na 
ovom  putovanju  prema  svom  zavičaju  išli  su  a  da  nisu 
ni  osjetili  umor  od  puta,  nego  samo  utjehu  i  radost.  Naš 
Josip  je  hodio  ponavljajući  riječi  kralja  Davida:  «Kad 
sam  bio  u  muci.  Ti  si  me  utješio»  (Ps  39,  19). 

Čestitanja  Josipu  i  njegove  krjeposti  -  Kad  su  stigli 
u  Nazaret  sa  svojim  ljubljenim  Isusom,  na  ulazu  u  mjesto 
mnogi  su  im  čestitali.  Naime  njihovi  susjedi  su  saznali 
da  se  Isus  izgubio  i  svi  su  Isusa  hvalili  zbog  Njegove 

rijetke  ljepote,  divnih  osobina,  uzvišenosti,  milosti  i 
plemenitoga  izgleda.  Ali  među  tolikim  čestitanjima  bilo 
je  i  nešto  gorčine  kod  našega  Josipa  jer  među  njima  je 
bilo  i  onih  koje  je  potakao  đavao,  koji  su  se  radovali 
zbog  gubitka  Božanskog  Djeteta.  Zbog  toga  kad  su 
vidjeli  da  su  Ga  pronašli,  bili  su  u  stvari  vrlo  žalosni  a 
to  je  Josip  jako  dobro  shvatio  i  osjećao  je  puno  gorčine 
u  toj  prigodi.  Ali  Svetac  je  svladao  tu  gorčinu.  Ne 
samo  da  se  prema  tim  osobama  pokazivao  ljubaznim  i 
srdačnim,  nego  nije  pokazivao  na  bilo  koji  način  da  je 
ljut  ili  uznemiren  zbog  njihove  zavisti,  kad  su  shvatili 
da  su  pronašli  Isusa.  Sv.  Josip  je  molio  Nebeskoga  Oca 
toplim  molitvama  da  im  oprosti  i  prosvijetli  ih  kako  bi 
mogli  shvatiti  da  ih  je  pakleni  neprijatelj  na  to  potakao. 
Uistinu,  Bog  je  uslišio  sv.  Josipa  i  sukladno  s  njegovom 
željom  brzo  se  dogodilo  da  su  se  promijenili  oni  koji  su 
bili  zavidni  što  je  Sin  Božji  bio  pronađen,  te  su  se  svi 
radosni  vratili  Josipu  i  uistinu  mu  čestitali.  Svetac  je  jako 
uživao  zbog  toga  i  toplo  zahvaljivao  svome  Bogu  koji 
se  udostojao  uslišati  njegove  molitve  i  kad  su  te  osobe 
dolazile  da  mu  čestitaju  što  je  pronašao  svoga  Sina,  on 
ih  je  primao  sa  puno  pažnje  i  ljubaznosti  i  zahvaljivao 
im  i  nije  pokazivao  na  bilo  koji  način  da  mu  je  bilo 
žao  zbog  onoga  što  su  osjećali  prije.  Tako  su  te  osobe 
ostajale  zadivljene  kijepostima  sv.  Josipa  i  bile  su  mu 
poslije  jako  privržene  a  pakleni  neprijatelj  bi  ostajao 
sav  zbunjen.  Mnogi  su  pitali  za  dopuštenje  sv.  Josipa  da 
dolaze  češće  u  njegovu  radionicu  kako  bi  mogli  gledati 
njegovog  ljubljenog  Sina  jer  ih  je  to  tješilo.  Svetac  bi 

lm  ljubazno  i  dobrohotno  odgovarao  neka  samo  dolaze 
ier  je  i  on  želio  da  svi  osjete  onu  utjehu  koju  je  on  kušao 
u  prisutnosti  Isusa,  koji  je  bio  jedini  predmet  njegove 
ljubavi.  I  uistinu,  osobe  bi  dolazile  i  osjećale  utjehu  kada 
bi  gledale  Božanskoga  Sina.  Primale  se  od  Isusa  mnoge 
milosti  koje  im  je  izmolio  od  Božanskog  Oca  a  da  te 
osobe  to  nisu  ni  primjećivale.  Neki  puta  bi  započinjale 
razgovor  sa  sv.  Josipom  i  govorile  mu  kako  je  on  uistinu 
sretan  što  ima  jednu  takvu  dostojnu  zaručnicu,  urešenu 
tolikim  milostima,  mudrošću,  ljepotom,  te  što  ima 
takvoga  Sina  koji  je  plijenio  srca  onih  koji  ga  gledaju. 
Na  te  riječi  sretni  Josip  im  je  odgovarao: 

« Ja  sam  uistinu  nedostojan  tolikoga  dobra  i  nikada 
to  ne  bih  mogao  zaslužiti.  Zbog  toga  mi  vi  pomozite 
zahvaljivati  našemu  Bogu  zbog  dobra  koje  mi  je 
učinio  i  pomozite  da  odgovorim  vjerno  Njegovoj  službi 
opslužujući  točno  sav  Zakon. » 

Oni  bi  ostajali  zadivljeni  poniznošću  sv.  Josipa  jer 
nikada  nisu  čuli  riječi  žaljenja  zbog  siromaštva  koje 
je  živio  Josip  niti  zbog  svega  onoga  što  su  mu  učinili 
njegovi  prijatelji  i  rodbina  koji  su  mu  oduzeli  gotovo  sva 
materijalna  dobra.  Bilo  je  i  onih  koji  su  ponudili  Josipu 
da  mu  vrate  sve  ono  što  su  mu  oduzeli  još  u  djetinjstvu 
jer  je  to  lako  mogao  ponovno  dobiti,  a  Svetac  im  je 
odgovarao  daje  on  zadovoljan  svojim  siromaštvom  te  da 
mu  je  bilo  dosta  ono  što  bi  mu  Bog  u  svojoj  providnosti 
odredio  tj.  da  mu  je  dosta  što  ima  tako  svetu  zaručnicu  i 
takvog  Sina.  Govorio  bi: 

«S  time  sam  dovoljno  bogat  i  ne  trebam  ništa  drugo 
željeti. » 

Ponekada  bi  odgovarao  da  je  Bog  njegova  baština. 
Govorio  bi: 

« Bog  je  moja  baština  i  to  mi  je  dosta. » 

Te  osobe  bi  bile  poučene  Josipovim  riječima,  ali  ipak 
bilo  je  i  onih  koji  su  to  pripisivali  njegovoj  slabosti  i 
ludosti  jer  je  mogao  živjeti  komotno  sa  dobrima  koja  mu 
je  ostavila  njegova  obitelj  u  baštinu  a  da  se  ne  muči  i 
ne  radi.  Ali  sv.  Josip  nije  se  vrijeđao  na  to,  nego  im  je 
odgovarao  sa  svom  milosti  i  ljupkosti  daje  on  rado  radio 
i  smatrao  se  sretnim  što  može  uzdržavati  svoju  zaručnicu 
i  Sina  radom  svojih  ruku.  Zatim  bi  se  svi  smirili  a  Josip 
bi  bio  zadovoljan  u  svom  smiraju. 

3.  poglavlje:  Ponašanje  sv.  Josipa  s  Djetetom  Isusom 
i  Marijom  nakon  Što  Ga  je  pronašao  u  Hramu 

Isus  je  podložan  sv.  Josipu  -  Kao  što  smo  već  rekli, 
Josip  se  vratio  u  Nazaret  sa  svojim  Isusom  i  Presvetom 
zaručnicom,  a  Božansko  Dijete  je  živjelo  tako  daje  bilo 
podložno  njima  dvoma  i  poslušno  njihovim  zapovijedima. 
Za  Josipa  je  to  bio  uzrok  velike  zbunjenosti,  tj.  vidjeti 
Sina  Božjega  kako  je  njemu  podložan,  tim  više  što  je 
vidio  da  Isus  raste  u  dobi.  Zbog  toga  se  Svetac  ponižavao 
prepoznajući  vlastito  ništavilo.  Bacao  se  na  zemlju  pred 
svoga  Boga  i  molio  Ga  da  mu  pomogne  da  on  koji  je 
bijedan  i  slab  čovjek  bude  podložan  u  svemu  Božanskim 
zapovijedima  svoga  Otkupitelja.  A  u  tome  nije  bio  uslišan 

te  je  morao  gledao  kako  jc  Otkupitelj  njemu  podložan! 
L  istinu,  Isus  nije  činio  niti  jednu  stvar  a  da  nije  pitao 
za  dopuštenje  sv.  Josipa  i  kada  je  htio  otići  iz  radionice 
kako  bi  posjetio  svoju  Majku,  pitao  je  za  dopuštenje  sv. 
Josipa,  a  to  je  činio  i  u  svim  drugim  stvarima.  U  tim 
prigodama  Josip  bi  se  poništavao  vidjevši  da  mu  je  sam 
Bog  podložan  i  da  je  poslušan  njegovim  zapovijedima. 
Divio  bi  se  poniznosti  svoga  Spasitelja  i  trudio  se  da  Ga 
nasljeduje  što  je  bolje  mogao  i  kada  to  Isus  ne  bi  vidio 
Josip  bi  se  prostro  na  zemlju  i  klanjao  Mu  se.  Kada  Isus 
nije  bio  i  radionici,  Josip  bi  ljubio  zemlju  na  koju  je  Isus 
stavljao  svoje  noge  i  sve  ono  što  je  dodirivao  svojim 
Božanskim  rukama.  Čineći  to  Josip  je  obilno  lijevao 
suze  zbog  nježnosti  i  utjeha  koje  je  kušao.  Svaki  puta 
kada  bi  ga  njegov  Isus  pitao  za  neko  dopuštenje  i  kada 
bi  Mu  Josip  morao  naložiti  da  učini  nešto  u  radionici, 
Josip  bi  najprije  činio  nutarnje  čine  poniznosti  i  govorio 
da  to  čini  samo  kako  bi  izvršio  volju  Božju,  a  ni  na  koji 
način  se  nije  smatrao  višim,  nego  jc  sam  sebe  smatrao 
najnižim  od  svih  slugu.  Ova  uzvišenost  koju  je  Bog  dao 
Josipu  njemu  je  služila  kao  sredstvo  da  se  još  više  ponizi 
i  snizi  prakticirajući  nutarnje  čine  duboke  poniznosti. 
Iako  Božansko  Dijete  nije  imalo  nikakvu  potrebu  da  bude 
poučeno  u  zanatu,  ipak  se  u  svemu  podlagalo  Josipu  i  sa 
svom  podložnošću  pitalo  ga  da  Ga  pouči  kako  obrađivati 
drvo,  a  Josip  Gaje  sa  svom  ljubavlju  svoga  srca  poučavao. 
Svetac  je  jako  dobro  shvaćao  da  je  to  njegov  Isus  činio 
kako  bi  dao  primjer  poniznosti  i  jednostavnosti.  Zbog 
toga  bi  uvijek  ostajao  zadivljen,  ali  i  zbunjen.  Isto  je 

Josip  činio  i  sa  Majkom  Božjom  kada  je  njoj  davao  neko 
dopuštenje  da  učini  ovo  ili  ono  vezano  uz  poslove  koje  je 
činila.  Kada  bi  joj  nešto  nalagao  da  učini,  uvijek  bi  prije 
prakticirao  nutarnje  čine  poniznosti. 

Josipova  poniznost  -U  svetoj  Obitelji  je  bilo  kao  neko 
sveto  natjecanje  tko  će  više  prakticirati  čine  poniznosti 
ali  i  svih  drugih  krjeposti  i  sv.  Josip  vidjevši  kako  se 
Isus  i  njegova  zaručnica  Marija  jako  trude  pažljivo  ih 
je  motrio  i  nastojao  vjerno  nasljedovati  sve  one  lijepe 
krjeposti  koje  je  vidio  kog  Isusa  i  Marije.  Iako  je  Josip 
bio  obogaćen  lijepim  kijepostima,  ipak  je  priznavao  da 
je  jako  daleko  od  njih  dvoje,  te  se  ponizivao  zbunjen 
vidjevši  se  tako  siromašnim  u  kijepostima.  Tako  je  Josip 
često  govorio  Isusu  i  Mariji: 

«0,  kako  sam  zbunjen,  moja  predraga  zaručnice, 
vidjevši  tebe  i  tvoga  Sina  koji  ste  tako  bogati  u  krjepostima 
i  zaslugama,  a  ja  tako  siromašan  i  bijedan.  Trebao  bih  vas 
savršeno  nasljedovati  u  plemenitim  činima.  Priznajem 
da  sam  jako  daleko  od  toga.  Izmoli  mi  ti,  moja  ljubljena 
zaručnice,  milost  da  vas  mogu  nasljedovati .» 

Tako  je  Josip  govorio  svojoj  zaručnici  i  pokazivao  živu 
želju  da  je  nasljeduje  kao  i  svoga  Otkupitelja,  te  je  tako 
živio  i  zadobivao  uvijek  nove  i  veće  milosti. 

Josipovo  mrtvljenje  u  hrani  -  Ponekada  pribavljajući 
potrebnu  hranu  Majka  Božja  je  pitala  Josipa  kako  želi  da 
je  pripravi,  a  radilo  se  o  povrću,  voću  i  ribama.  Svetac  je 
bio  zbunjen  zbog  toga  jer  je  želio  zadovoljiti  želji  svoje 
zaručnice  i  ujedno  i  volji  Božjoj  te  je  bilo  prikladno 
da  on  naloži  ono  što  je  trebala  činiti.  Trudio  se  ugoditi 
njenim  željama  tako  da  ona  pripravi  onako  kako  želi  i 

sve  jako  jednostavno.  Ponekada  bi  Svetac  poželio  nešto 
posebno  za  hranu,  nešto  što  nije  bilo  redovito  ali  nije  to 
na  bilo  koji  način  pokazivao  svojoj  zaručnici.  Marija  je 
sve  shvaćala  i  kada  bi  Josip  odlazio  na  objed  nakon  što 
je  naporno  radio,  vidio  bi  da  je  njegova  zaručnica  već 
sve  pripravila  prema  njegovim  željama.  Zbog  toga  je  bio 
zadivljen,  ali  istovremeno  se  mrtvio.  Neki  puta  bi  to  Josip 
rado  pojeo,  a  ponekada  bi  sa  Marijinim  dopuštenjem 
to  davao  siromasima.  Svetac  je  primijetio  da  njegova 
zaručnica  u  svom  duhu  sluti  sve  ono  što  on  želi  i  kada 
bi  mu  dolazila  želja  za  nekim  posebnim  stvarima,  on  bi 
to  odbacivao  kako  Marija  ne  bi  to  shvatila  i  kako  njoj  ne 
bi  bilo  naporno  to  pripravljati.  Marija  se  osmjehivala  na 
jednostavnost  svoga  zaručnika  i  ako  bi  bilo  po  njegovoj 
volji,  činila  je  ono  što  je  Josipu  dolazilo  u  maštu  i  činila 
je  to  tako  da  zadrži  skrivenim  darove  milosti  koje 
je  njoj  Bog  davao  da  shvaća  sve  ono  što  je  prolazio 
kroz  duh  i  srce  njenog  zaručnika.  Neki  puta  Josipu  bi 
bilo  nelagodno  jer  je  htio  neku  posebnu  hranu  za  Isusa  i 
svoju  zaručnicu,  ali  se  nije  usuđivao  ih  pitati  što  bi  njima 
bilo  po  volji,  što  bi  htjeli  jesti,  a  oni  su  iskazivali  puno 
pažnje  i  bila  im  je  draga  ta  Josipova  dobra  volja,  te  su 
mu  govorili  da  se  ne  brine  zbog  toga,  da  se  ne  muči,  jer 
oni  su  željeli  jesti  ono  što  su  obično  jeli:  kruh,  vodu, 
voće,  povrće,  a  ponekada  i  neke  pečene  ribice.  Tada  bi 
se  Svetac  ponizivao  i  klimao  glavom  umjesto  da  bi  im 
odgovarao.  Isus  i  Marija  bi  ga  uvjeravali  da  se  njima 
tako  sviđa  i  da  se  čini  onako  kao  što  on  želi,  tako  da  bi 
Josip  na  taj  način  imao  još  više  zasluga. 


21 


Josipovo  poštovanje  i  ljubav  prema  Mariji  -  Kod 

Josipa  je  sve  više  rasla  ljubav  i  poštovanje  prema  svojoj 
svetoj  zaručnici.  Zbog  toga  je  želio  trajno  biti  u  njenom 
društvu,  tako  kad  bi  išao  raditi,  bilo  bi  mu  žao  jer  nije 
više  mogao  čuti  njene  riječi,  ni  motriti  je,  jer  je  ona  bila 
povučena.  Iako  je  sa  sobom  imao  Isusa,  ipak  je  Josipu 
ostajala  želja  da  uživa  i  u  Marijinoj  prisutnosti,  koja  mu 
je  bila  jako  draga  kao  stvorenje,  uzvišena  u  dostojanstvu 
i  kijepostima.  Ali  iako  mu  to  nije  bilo  lako  Josip  je  sa 
svom  predanošću  ostavljao  Mariju  i  išao  raditi.  Puno 
puta  se  mrtvio  jer  kad  bi  mu  dolazila  želja  da  dođe 
posjetiti  Mariju,  to  je  Bogu  prikazivao  kao  žrtvu,  a  Isus 
vidjevši  te  svete  želje  svog  ljubljenog  Josipa,  tražio  je 
načina  kako  da  ga  pošalje  do  Marije  kako  bi  njegov  duh 
bio  utješen  Kada  bi  nju  motrio,  kod  Josipa  bi  rasla  ljubav 
prema  Bogu,  a  njegovo  srce  bi  bilo  još  više  potaknuto  na 
posvećenje  jer  je  upravo  Majka  Božja  pobuđivala  svete 
želje  Josipa  i  motrila  ga  iskrenom  ljubavlju  kao  Što  je 
i  on  motrio  nju.  Svetac  je  imao  još  jednu  veliku  želju 
da  se  njegova  presveta  zaručnica  obraduje  posjeti  svog 
ljubljenog  Sina.  Zbog  toga  je  Josip  nalazio  načina  da 
za  vrijeme  svoga  rada  pošalje  Isusa  da  pohodi  Mariju. 
Kada  bi  radili  u  radionici,  Josip  bi  nalagao  Isusu  da  ode 
zbog  nekih  razloga  posjetiti  svoju  Majku  i  rekao  bi  Mu 
da  se  zadrži  svo  vrijeme  koje  želi  i  davao  bi  Josip  Isusu  u 
tome  potpunu  slobodu.  Sin  Božji  je  bio  poslušan  Josipu 
i  išao  pohoditi  svoju  dragu  Majku  i  tješiti  je  svojom 
prisutnošću  i  svojim  Božanskim  riječima.  Zadržavali 
bi  se  u  uzajamnim  riječima  ljubavi.  A  Majka  Božja  se 

tom  prilikom  pokazivala  jako  zahvalna  svome  zaručniku 
Josipu  te  bi  mu  isprosila  nove  milosti  i  obilne  nutarnje 
utjehe  u  vrijeme  kada  je  Josip  bio  lišen  Isusove  prisutnosti 
zbog  toga  Što  bi  Ga  poslao  k  njoj.  Svetac  je  to  jako  dobro 
shvaćao  jer  je  u  to  vrijeme  osjećao  utjehue  više  nego 
obično  te  bi  uživao  više  nego  kada  je  bio  u  Isusovoj 
prisutnosti.  Josip  je  zatim  zahvaljivao  svojoj  zaručnici  što 
mu  je  to  isprosila,  a  ona  je  njemu  zahvaljivala  ljubazno 
na  onome  stoje  on  za  nju  činio  i  na  pažnji  koju  je  imao 
prema  njoj  da  bi  ona  bila  radosna  te  su  skupa  zahvaljivali 
Nebeskom  Ocu  a  zatim  i  svom  ljubljenom  Isusu. 

Kako  biti  Isusu  po  volji  -  Ponekada  kad  bi  Otkupitelj 
bio  povučen  na  neko  skrovito  mjesto  da  se  zadržava  sa 
svojim  Ocem,  Josip  bi  sa  svom  poniznošću  i  podložnošću 
molio  svoju  zaručnicu  Mariju  da  se  udostoji  reći  mu  što 
bi  još  više  mogao  činiti  da  bude  Isusu  po  volji.  Iskazivao 
bi  goruće  želje  da  u  svemu  bude  Isusu  po  volji  a  tada  bi 
se  Marija  jako  ustručavala  govoriti.  Josip  bi  ponavljao 
svoje  prošnje  i  molio  je  da  mu  kaže  što  bi  još  iz  ljubavi 
mogao  činiti  za  svoga  Isusa.  Tada  bi  mu  ona  govorila 
razne  stvari  koje  bi  bile  po  volji  njihovog  Otkupitelja,  a 
Svetac  bi  to  činio  sa  svom  spremnošću  i  velikodušnošću, 
te  bi  bio  utješen  zbog  onoga  što  mu  je  sugerirala  njegova 
zaručnica  da  čini  i  njoj  bi  zahvaljivao  s  velikom  ljubavlju. 
Marija,  ponizna  kao  što  je  bila,  govorila  mu  je  da  jedino 
Bogu  treba  zahvaljivati  za  sve  ono  što  joj  daruje  i  za 
sva  Božanska  prosvjetljenja  koja  joj  udjeljuje,  jer  je  ona 
samo  slabo  sredstvo  kojim  se  Bog  služi  i  ništa  više.  Zato 
je  trebalo  samo  Bogu  iskazivati  svu  slavu  i  zahvalnost. 

Sv.  Josip  je  iz  Marijinih  riječi  shvaćao  sve  više  kako  se 
treba  ponašati  prema  Bogom  i  kako  u  svemu  treba  Njega 
slaviti  i  zahvaljivati  Mu  za  sve  milosti.  Koliko  je  Majka 
Božja  više  govorila,  toliko  je  Josip  bio  pažljiviji  u  svemu 
što  mu  je  rekla  kako  bi  je  mogao  nasljedovati  u  svim 
prigodama  i  činiti  ono  što  mu  je  ona  sugerirala  siguran 
da  na  takav  način  ne  će  nikada  pogriješiti. 

4.  poglavlje:  Neke  muke  koje  je  Josip  trpio  i 
krjeposti  koje  je  imao  u  tim  prigodama 

Prekoravaju  sv.  Josipa  -  Kao  što  smo  već  rekli, 
mnoge  su  osobe  išle  u  radionicu  sv.  Josipa  kako  bi 
vidjele  Božanskog  Dječaka  i  utješile  se  Njegovom 
ljubaznom  prisutnošću.  Bilo  je  nekih  osoba  koje  su  s 
dobrom  nakanom  prekoravali  Sveca  i  govorili  mu  kakvo 
to  srce  ima  da  drži  takvoga  Sina,  tako  dostojnoga,  takve 
ljepote  i  milosti,  da  se  muči  u  toj  radionici.  I  budući  daje 
njegov  Sin  tako  plemenite  naravi,  tako  rijetkoga  talenta, 
trebao  bi  studirati  Sveto  pismo,  te  bi  mogao  postati  veliki 
učitelj  Zakona  i  u  tome  bi  sigurno  jako  dobro  uspio  što 
bi  bila  velika  čast  za  cijelu  domovinu.  Na  ove  riječi  koje 
su  prodirale  duboko  i  ranjavale  srce  sv.  Josipa  on  ništa 
nije  odgovarao,  nego  bi  slijegao  ramenima  onima  koji  su 
ga  prekoravali  da  ima  malo  ljubavi  prema  svome  Sinu  i 
samilosti  prema  njegovoj  nježnoj  konstrukciji,  te  su  te 
osobe  potaknute  gorljivošću,  koja  je  izgledala  dobra, 
prekoravale  Sveca  daje  bio  nerazborit  i  okrutan,  da  ima 
premalo  ljubavi  prema  Sinu  jer  je  tražio  da  mu  pomaže 

u  poslu  i  nije  se  brinuo  da  jedan  takav  Sin  bude  izložen 
takvim  naporima.  Govorili  su  mu: 

«Da  netko  drugi,  bilo  tko,  ima  sina  te  vrste,  izložio  bi 
riziku  sav  svoj  život  naporno  radeći  da  zaradi  dovoljno 
kako  bi  takav  sin  mogao  komotno  studirati.)} 

A  naš  Josip  je  samo  slušao  ove  riječi  sa  puno  mrtvljenja 
i  muke  u  srcu  priznajući  da  imaju  pravo  ljudski  govoreći, 
ali  nisu  mogli  shvatiti  stvarnost  jer  on  nije  imao  zapovijed 
od  Boga  da  im  otkrije  skriveno  Otajstvo  koje  je  tu  bilo 
prisutno.  Zato  je  Svetac  odgovarao  ovim  osobama  sa 
puno  poniznosti  i  podložnosti,  govorio  im  da  imaju  pravo, 
ali  da  on  treba  pomoć  i  ne  može  se  lišiti  u  radionici  Sina, 
kojega  mu  je  Bog  dao.  Kada  bi  spoznao  daje  volja  Božja 
drugačija,  spremno  bi  to  učinio.  Oni  su  samo  ismijavali 
Svečeve  riječi  i  govorili  mu: 

«Sada  želi  i  Boga  u  to  uključiti  da  mu  kaže  Što  treba 
činiti.  Kako  velike  pretenzije  ima!  Ti  se  na  sav  način 
trebaš  truditi  da  priskrbiš  mogućnost  svome  Sinu  da 
studira. » 

Svetac  bi  samo  klimnuo  glavom  i  ne  bi  više  odgovarao 
i  trpio  bi  sa  puno  strpljenja  njihova  uznemiravanja 
i  nikada  nije  govorio  nikakve  riječi  koje  bi  mogle 
uvrijediti  te  osobe,  kao  što  su  one  to  zaslužile  zbog  svoje 
indiskrecije.  Naprotiv,  sv.  Josip  im  je  zahvaljivao  za 
njihovu  skrb  i  ljubav  koju  su  iskazivali  prema  njegovom 
Sinu.  Te  osobe  su  počele  smatrati  Sveca  tvrdoglavim, 
koji  ne  prihvaća  savjet  u  tako  važnoj  stvari.  Zbog  toga  su 
počele  o  tome  govoriti  po  cijelome  mjestu.  Puno  vremena 
je  trajala  ova  muka  sv.  Josipa  i  svaki  puta  kada  bi  išao  u 

radionicu,  te  osobe  su  ga  mučile  vezano  uz  to,  a  Svetac 
je  sve  trpio  sa  puno  strpljenja  i  nikada  nije  pokazivao 
da  je  uznemiren  zbog  toga,  niti  je  govorio,  niti  se  žalio. 
Pokazivao  je  da  prihvaća  ono  što  su  govorili  protiv  njega. 
I  uistinu.  Svetac  je  to  rado  prihvaćao  jer  je  za  njega  to 
bila  prilika  da  ugodi  Bogu.  Puno  je  molio  za  osobe  koje 
su  ga  mučile  i  govorile  uvredljive  riječi.  Muka  i  žalost 
koje  je  sv.  Josip  imao  zbog  njih  bile  su  samo  u  tome  što 
mu  je  bilo  žao  vidjeti  svoga  Otkupitelja  kako  se  muči 
radeći  u  radionici.  Kada  bi  mu  te  osobe  tako  govorile, 
njegovo  srce  bi  bilo  još  više  ranjeno  zbog  samilosti  koju 
je  imao  prema  Sinu  Božjemu,  često  bi  gorko  plakao,  ali 
zatim  bi  se  Josip  u  svemu  sjedinjavao  s  voljom  Božjom. 

Isus  ga  tješi  -  Otkupitelj  je  pokazivao  Josipu  koliko 
su  mu  dragi  njegovi  čini  kijeposti,  strpljenja,  i  to  je  Isus 
činio  jednim  osmjehom  i  na  takav  način  bi  tješio  Josipa  u 
svemu.  A  on  bi  motrio  na  poseban  način  Isusovu  ljepotu 
i  sa  neizrecivom  radošću  bi  se  izlijevale  u  njegovo  srce 
milost  i  utjeha  te  je  u  sebi  govorio: 

«0  moj  dragi  Sine.  samo  gledajući  Tebe  dovoljno  mi 
je  da  svaka  gorčina  za  mene  postane  slast.  Zbog  toga 
moja  duša  sva  se  rastapa  kada  Te  gledam.  Tebe  koji  si 
predivan.  Neka  na  mene  dođu  muke,  preziri,  ismijavanja 
svih  stvorenja,  neka  me  vrijeđaju  i  neka  mi  sve  to  postane 
slast  i  blagost  samo  kada  gledam  Tebe,  o  moje  predrago 
dobro. » 

I  proživljavajući  to  Josip  bi  padao  u  ekstazu  duhovne 
slasti. 

Josipovo  mučeništvo  za  Isusa  -  Muke,  koje  je 
naš  Josip  imao  po  drugim  stvorenjima  i  po  paklenim 
neprijateljima  koji  su  ih  poticali  da  budu  protiv  Sveca, 
bile  su  jako  lagane  u  odnosu  na  one  koje  je  Josip  trpio 
zbog  svoga  Isusa,  a  Isus  je  često  to  dopuštao  kako  bi 
Josip  porastao  u  zaslugama.  Ponekada  Isus  je  izgledao  u 
radionici  sav  zamišljen  s  očima  usredotočenim  na  posao, 
uzdisao  bi  dok  bi  mislio  o  velikim  uvredama  kojima  je 
vrijeđan  Njegov  Nebeski  Otac  te  je  Isus  osjećao  veliku 
gorčinu  i  bol.  Naš  Josip  nije  to  znao  i  vidjevši  svoga 
Isusa  u  takvom  stanju  njegovo  srce  bi  bilo  ranjeno  jako 
dubokom  boli.  O  kolike  su  bile  muke  njegovog  srca  tada. 
Koliko  su  bile  velike  muke  njegovoga  duha.  Josip  nije 
pronalazio  mira,  nije  mogao  reći  drugo  doli: 

«Dragi  moj  Isuse,  koje  sam  Ti  zlo  učinio  da  tako 
izgledaš,  da  si  tako  zamišljenog  i  bolnog  lica?» 

To  je  Isusu  govorio  u  najdubljoj  dubini  svoga  srca. 
Svetac  je  mislio  poći  do  svoje  zaručnice  da  nju  čuje, 
da  čuje  što  se  to  događa  s  Isusom,  ali  nije  se  usuđivao 
poći.  Htio  je  pitati  Isusa  koji  je  uzrok  takvog  Njegovog 
stanja,  ali  se  nije  usuđivao  te  je  tako  ožalošćeni  Josip 
nastavio  raditi  i  obilno  lijevati  suze.  Isus  je  dopuštao  da 
Josip  ostane  u  svojoj  žalosti  jer  je  vidio  da  na  takav  način 
zadobiva  još  više  zasluga  i  više  predanja. 

Isus  tješi  Josipa  -  I  uistinu,  Josip  sav  sjedinjen  s 
voljom  Božjom  prikazivao  je  Nebeskom  Ocu  svoju 
veliku  bol  koja  mu  je  probijala  dušu  i  trpio  bi  tu  žalost 
koju  je  osjećao  sve  do  časa  kada  su  trebali  poći  na  objed. 
Tek  tada  bi  Josip  stekao  snage  i  sav  zbunjen  govorio 
svome  Isusu: 


27 


«Dragi  moj  Isuse,  došlo  je  vrijeme  objeda.  Zato  ako 
želimo  poći,  obavještavam  Te  o  tome.» 

Tada  bi  ljubazni  Isus,  koji  je  imao  samilosti  prema 
ožalošćenom  Josipu,  razvedrio  se  u  licu  i  gledao  bi  ga 
uobičajenom  milošću  i  odgovorio  mu: 

« Idemo,  oče  moj,  jer  se  trebaš  okrijepiti  kad  si  toliko 
radio. » 

Na  te  Isusove  riječi  izrečene  sa  svom  milošću, 
ožalošćeni  Josip  bi  se  potpuno  utješio  i  vraćao  bi  mu  se 
duh  mira  i  sav  zadovoljan  pošao  je  sa  Isusom  do  Marije 
koja  je  već  sve  pripremila  za  objed.  Ona  je  već  sve  prije 
znala  što  se  događalo,  te  je  gledala  svoga  Isusa  s  puno 
ljubavi  a  zatim  Josipa  sa  puno  samilosti  i  s  tim  pogledima 
Josip  bi  shvaćao  kako  je  njegova  zaručnica  već  sve  znala 
i  daje  imala  samilosti  prema  njemu.  On  bi  samo  klimnuo 
glavom  u  znak  svoje  zahvalnosti. 

Isusovi  govori  -  Kada  bi  se  nahranili.  Otkupitelj  bi 
im  govorio.  Neki  puta  Isus  bi  govorio  o  savršenstvima 
svoga  Nebeskoga  Oca,  drugi  puta  o  Božjoj  providnosti, 
treći  o  sjedinjenju  koje  trebamo  imati  s  voljom  Božjom  u 
proti  vštinama.  Ponekada  bi  govorio  o  ljubavi  Božanskoga 
Oca  koju  ima  prema  ljudskom  rodu.  Nije  prolazio  dan  a 
da  Božanski  Učitelj  nije  imao  neko  razmišljanje  o  nekoj 
posebnoj  temi  nakon  objeda  kako  bi  se  hranili  ne  samo 
jelom,  nego  i  Božanskim  riječima  koje  su  krijepile  dušu, 
kao  što  su  uistinu  ostajali  jako  okrijepljeni,  prosvijetljeni 
i  poučeni.  Naš  Josip  je  jako  uživao  u  riječima  svoga 
Otkupitelja  te  mu  je  izgledalo  da  sati  u  radionici  polako 
prolaze  i  jedva  je  čekao  da  dođe  vrijeme  koje  je  Isus 

odredio  za  razmišljanje.  Često  je  Josip  padao  u  zanos 
slušajući  Isusove  riječi. 

Razgovori  s  Marijom  -  Nakon  što  bi  se  Sin  Božji 
povukao,  Josip  bi  ostajao  skupa  s  Marijom  te  bi  započeli 
razgovor  o  savršenstvima  svog  ljubljenog  Isusa,  o 
Njegovoj  milosti  i  ljupkosti,  o  Božjoj  mudrosti  i  svim 
divnim  kijepostima  i  povlasticama  koje  je  Isus  imao. 
Zatim  bi  Svetac  govorio  svojoj  zaručnici: 

((Zaručnice  moja,  pa  Čime  sam  ja  zaslužio  tako  veliko 
dobro  da  budem  u  društvu  sa  našim  Spasiteljem  i  tobom, 
njegovom  predostojnom  i  presvetom  Majkom?  Kolike  li 
dobrote  i  koliku  ljubav  je  Bog  iskazao  prema  meni  kada 
me  izabrao  za  jedno  tako  uzvišeno  mjesto? » 

I  zajedno  sa  svojom  zaručnicom  Josip  bi  iskazivao 
ljubazne  zahvale  Nebeskome  Ocu  a  zatim  bi  govorio 
Mariji  o  onome  što  se  dogodilo  u  radionici  s  Isusom. 
Iako  je  ona  sve  znala,  nije  htjela  to  pokazati,  nego  je 
iskazivala  veliku  samilost  prema  žalosti  koja  je  obuzela 
Josipa  i  još  veću  prema  svom  ljubljenom  Sinu.  Poticala 
je  svog  zaručnika  da  se  više  ne  žalosti  misleći  da  je  on 
uzrok  muke  koju  je  pokazivao  njen  Isus,  nego  neka 
se  radije  žalosti  zbog  uvreda  koje  ljudski  rod  nanosi 
Nebeskom  Ocu  i  da  će  na  takav  način  biti  u  društvu  sa 
svojim  ožalošćenim  Isusom  koji  je  samo  zbog  tog  razloga 
žalostan.  Svetac  nije  propuštao  učiniti  na  što  gaje  Marija 
poticala  a  onda  bi  se  njoj  obratio  i  govorio  da  mu  je 
samo  vidjeti  Isusa  u  toj  muci  uzrokovalo  krajnju  žalost. 
A  Marija  bi  osjećala  samilost  jer  je  i  ona  sama  iskusila 
još  više  nego  Josip  to  isto  zbog  dubokog  sjedinjenja  u 
srcu  koje  je  ona  imala  sa  svojim  ljubljenim  Sinom. 

Josipova  briga  za  Mariju  -  Kada  bi  Svetac  išao  raditi 
sa  svojim  ljubljenim  Isusom  i  ostavljao  zaručnicu  samu, 
govorio  joj  je  da  ga  se  sjeti  kod  Nebeskog  Oca.  Želio 
je  da  i  njemu  ono  vrijeme  koje  će  provesti  na  poslu  ne 
prođe  bez  molitve  jer  Josip  je  dobro  znao  kako  je  Marija 
trajno  sjedinjena  s  Bogom  u  molitvi.  Josip  bi  govorio 
Mariji  da  ima  i  on  razumijevanja  za  nju  kad  njen  Sin 
nije  ostajao  s  njom,  ali  da  ćc  on  preporučiti  nju  Isusu  sa 
svoje  strane,  dok  bude  radio  u  radionici  i  da  će  Ga  moliti 
da  je  pohodi.  Majka  Božja  je  rado  prihvaćala  te  iskaze 
poštovanja  svoga  Josipa  i  brigu  i  skrb  koju  je  pokazivao 
da  nju  vidi  utješenu  i  zadovoljnu.  Zbog  toga  je  ljubazno 
zahvaljivala  svome  Josipu.  Uistinu  on  nije  propuštao  da 
učini  sve  ono  što  je  obećao  svojoj  zaručnici.  Dok  bi  radio 
sa  Isusom,  kada  bi  Ga  tješio  svojim  riječima,  odmah  bi 
se  sjećali  i  Marije,  a  Isus  bi  pokazao  da  Mu  je  to  drago, 
te  je  to  radosna  lica  prihvaćao  osmjehujući  se.  Kada  bi 
Ga  Josip  molio  da  je  pohodi,  išao  bi  s  ljubavlju  i  žurno. 
Znao  je  Josip  koliko  je  On  ljubio  Svoju  Majku  jer  je  ona 
bila  radost  Njegova  srca.  To  se  često  događalo,  kao  što 
smo  već  pripovijedali. 

Josipove  muke  -  Josip  bi  u  svojim  mukama  i  žalostima 
brzo  bio  utješen  od  Isusa  i  Marije  tako  da  one  nisu  dugo 
trajale,  iako  bi  se  udvostručile  jer  nije  samo  on  trpio, 
nego  je  trpjela  i  njegova  zaručnica  kada  bi  Otkupitelj  bio 
ozbiljna  lica.  Isus  bi  držao  skrivenim  uzroke  svoje  muke. 
Majka  Božja  je  bila  duboko  ožalošćena  i  trpjela  u  svom 
srcu  veliko  mučeništvo,  a  Josip  je  dvostruko  trpio  jer  je 
vidio  kako  njen  Sin  ožalošćen  i  ozbiljan  trpi  i  kako  se 

Marija  muči  u  duši.  Tada  Josip  nije  znao  što  bi  činio,  a  Isus 
bi  bio  povučen  i  molio  bi  svoga  Nebeskoga  Oca,  dok  je 
Marija  bila  sva  ožalošćena  i  u  muci.  Josip  bi  išao  u  svoju 
radnu  sobu,  prostro  se  na  zemlju  i  gorko  plakao,  ali  bi  se 
sjećao  riječi  koje  je  čuo  od  svoje  zaručnice  i  prikazivao 
bi  svoje  suze  kao  nadoknadu  za  mnoge  uvrede  kojima 
ljudi  vrijeđaju  Nebeskoga  Oca,  te  je  molio  i  uzdisao 
moleći  Đožansko  milosrđe  da  oprosti  grešnicima  te  da 
utješi  Majku  Božju  i  njega  na  takav  način  da  ponovno 
vide  vedro  Isusovo  lice.  Kada  bi  Josip  ovo  govorio  Bogu 
u  molitvi  punoj  povjerenja  i  predanja,  spreman  trpjeti 
ovu  muku  svo  vrijeme  koje  se  bude  svidjelo  volji  Božjoj, 
ipak  bi  se  vraćao  svojoj  zaručnici  i  vidjevši  da  je  još  u 
muci  i  ožalošćena,  trudio  bi  se  utješiti  je  iako  je  i  on 
imao  potrebu  za  utjehom.  Josip  bi  nalazio  Mariju  tako 
sjedinjenu  s  voljom  Božjom  da  bi  bio  uvijek  sve  više 
poučen  i  divio  bi  se  Marijinim  kijepostima  i  u  svemu  bi 
se  trudio  da  je  nasljeduje  kao  njen  vjerni  zaručnik.  Kada 
bi  Sin  Božji  vidio  kako  Njegova  Majka  i  sv.  Josip  trpe 
zbog  grijeha  Čovječanstva  i  kako  su  sjedinjeni  s  voljom 
Božjom  i  obogaćeni  zaslugama,  ponovo  bi  im  pokazivao 
svoje  vedro  lice  i  sav  ljubazan  im  govorio  te  ih  poticao  na 
strpljenje.  Tada  su  se  srca  sv.  Marije  i  sv.  Josipa  ispunjala 
radošću  i  bili  su  utješeni.  Skupa  su  zahvaljivali  i  slavili 
Nebeskoga  Oca  a  naš  Josip  bi  kao  glava  obitelji  govorio 
svome  Isusu  s  povjerenjem: 

«0  moj  dragi  ljubljeni  Sine,  u  ovoj  muci  u  kojoj  je  bilo 
moje  srce  i  srce  moje  zaručnice  kad  smo  Te  gledali  kako 
trpiš  ozbiljna  i  bolna  lica,  nema  veće  kušnje  za  moje 

srce  nego  kada  vidim  Tebe  ožalošćena.  Tada  je  moja  bol 
neizreciva,  ne  znam  kako  mogu  živjeti  u  takvoj  boli.» 

Isus  bi  ga  gledao  s  osmijehom  na  licu  i  imao  samilosti 
i  govorio  mu  da  se  ne  treba  dodatno  mučiti  zbog  toga, 
nego  neka  zahvaljuje  Nebeskom  Ocu  koji  je  tako  htio 
da  ih  još  više  obogati  svetošću  i  da  im  da  prigodu  da  se 
vježbaju  u  kijepostima.  Svetac  je  to  slušao  sa  potpunom 
podložnošću  i  utiskivao  je  u  svoj  duh  i  srce  ove  Božanske 
riječi  kako  bi  ih  primjenjivao  u  drugim  prigodama  koje 
će  se  ponovno  javiti. 

Pred  Božjom  uzvišenosti  -  Neki  puta  da  bi  kušao 
Sveca  na  više  načina,  Isus  bi  učinio  da  Ga  Josip  vidi 
svega  ljubaznoga,  ali  sa  jasnim  znakovima  uzvišenosti 
i  Božanstva  koji  su  u  Njemu  bili.  I  uistinu.  Njegovo  lice 
je  bilo  svo  ljudski  ljubazno,  ali  istovremeno  bi  budilo 
strahopoštovanje  zbog  uzvišenosti.  Tada  bi  Josip  osjetio 
kako  je  njegovo  srce  kao  ranjeno  jednom  velikom 
strelicom  i  svo  raspaljeno  ljubavlju  prema  svome  Isusu, 
privučeno  zbog  milosti  i  ljepote.  Josip  bi  se  htio  približiti 
Isusu,  ali  vidjevši  Njegovu  uzvišenost  osjećao  se  prepun 
strahopoštovanja.  Zbog  toga  se  nije  usuđivao  govoriti. 
Kao  daje  bio  van  sebe,  nije  znao  što  činiti  a  uzdisao  bi  od 
ljubavi.  Imao  je  pred  sobom  predmet  svoje  ljubavi,  a  nije 
se  mogao  nasititi  u  svojim  žudnjama,  čak  niti  gledati  Ga 
jer  gaje  Isusova  uzvišenost  poticala  na  strahopoštovanje. 
Tada  bi  se  Josip  prostro  na  zemlju,  licem  okrenutim 
zemlji  i  klanjao  se  uzvišenosti  utjelovljenoga  Boga  i  ne 
bi  se  dizao  sve  dok  ga  On  sam  ne  bi  podigao  i  dok  ga 
Isus  ne  bi  pozvao  da  s  Njim  u  povjerenju  razgovara.  To 


32 


je  tada  sigurno  Josip  mogao  činiti  jer  jc  Isus  već  prikrio 
jasne  znakove  Božanstva  tako  da  bi  Njegov  Josip  mogao 
udovoljiti  svojim  poletima  ljubavi  i  gledati  predmet 
svoje  ljubavi,  govoriti  Mu  u  povjerenju,  pripovijedati 
Mu  koliko  Ga  ljubi  i  kako  uživa  u  Njegovoj  ljubaznoj 
prisutnosti. 

Različite  kušnje  -  Božanski  Otkupitelj  je  na  različite 
načine  kušao  svoga  vjernoga  Josipa  a  to  je  činio  ne 
zato  što  nije  znao  da  je  Josip  vjeran  u  svemu,  nego 
da  mu  da  priliku  da  zadobije  nove  zasluge  i  posveti 
se  još  više,  da  bude  u  svemu  predan  i  ponizan  i  da  ne 
gubi  nikada  svoje  veliko  strpljenje,  niti  da  se  žali  zbog 
onoga  što  mu  se  događa.  A  Josip  je  uvijek  u  svemu  sebe 
optuživao  govoreći  da  mu  se  to  događa  zbog  njegovoga 
nedostojanstva.  Prepoznavao  je  Josip  da  zaslužuje  mnoge 
kazne.  Zbog  toga  kada  bi  kušao  protivljenja,  govorio  je 
da  je  to  sve  malo  u  odnosu  na  ono  što  je  zaslužio.  Kad 
je  Josip  bio  u  mukama  ili  od  stvorenja,  ili  zbog  bijesa 
paklenih  neprijatelja  koji  su  poticali  mnoge  protiv  Josipa, 
ili  kad  je  bio  u  muci  zbog  ožalošćenog  Isusa,  na  poseban 
način  se  trudio  da  nasljeduje  dva  velika  uzora,  tj.  Isusa  i 
Mariju,  koje  mu  je  Bog  dao  na  čuvanje. 

5.  poglavlje:  Neke  pobožnosti  sv.  Josipa  koje  je 
prakticirao  skupa  sa  Marijom  i  sveti  razgovori  koje 
su  međusobno  vodili,  te  rast  u  ljubavi  prema  Bogu 
koja  je  bila  posljedica  svega  toga 

Pobožnost  sv.  Josipa  prema  svetoj  kući  -  Već  smo 
kazali  kako  je  sv.  Josip  imao  posebnu  pobožnost  prema 
onoj  maloj  sobi  u  kojoj  se  dogodilo  veliko  Otajstvo 
utjelovljenja  i  gdje  je  Marija  boravila  i  najčešće  molila. 
Ova  pobožnost  i  ljubav  prema  tome  mjestu  je  rasla 
kod  našega  Josipa  i  on  je  molio  svoju  zaručnicu  da  mu 
dopusti  da  i  on  ide  moliti  u  tu  sobu,  poglavito  kada  je 
ona  bila  zauzeta  redovitim  kućanskim  poslovima  i  to  je 
Josip  i  uspio.  Ali  najčešće  je  pohađao  to  sveto  mjesto 
skupa  sa  svojom  zaručnicom  Marijom,  naročito  kada  je 
htio  zadobiti  neku  posebnu  milost  od  Boga  Oca.  Josip  bi 
se  prostro  na  ono  isto  mjesto  gdje  je  bila  Majka  Božja 
kada  se  dogodilo  utjelovljenje  Vječne  Riječi  u  njenom 
prečistom  krilu  i  Josip  bi  kušao  kako  se  u  njegovom  srcu 
raspaljuje  sve  jača  ljubav  i  veće  povjerenje  u  Božansku 
dobrotu,  siguran  da  će  na  onome  mjestu  zadobiti  sve 
milosti  koje  moli,  te  da  mu  ne  će  biti  uskraćena  Božja 
velikodušnost.  Kada  je  molio  za  milost  koju  je  želio, 
primao  je  često  velika  prosvjetljenja  od  Nebeskoga 
Oca  a  njegov  duh  bi  se  sjedinjavao  sa  svojim  Bogom 
i  uživao  rajske  slasti.  Dok  bi  Božanski  Otkupitelj  bio 
u  molitvi  i  molio  Boga  za  otkupljenje  ljudi,  sv.  Josip 
bi  sa  svojom  zaručnicom  Marijom  bio  u  onoj  maloj 
sobici.  Majka  Božja,  sva  kao  u  ekstazi,  vidjela  bi  što  se 
događalo  između  Nebeskoga  Oca  i  njenoga  presvetoga 

Sina  te  bi  se  i  ona  pridruživala  Njegovim  molitvama,  a 
puno  puta  i  sretni  Josip  je  imao  tu  istu  objavu,  te  se  i  on 
sjedinjavao  sa  Božanskim  Sinom  i  svojom  zaručnicom. 
Sjedinjavali  su  svoje  molitve  sa  molitvama  Otkupitelja 
kojima  je  On  molio  Nebeskoga  Oca  za  ljudski  rod,  te 
su  se  tim  molitvama  pridruživale  molitve  Majke  Božje 
i  sv.  Josipa  što  je  bilo  jako  korisno  ne  samo  za  njihove 
duše  koje  su  divno  rasle  u  Božjoj  milosti,  ljubavi  prema 
Bogu  i  bližnjemu.  Sv.  Josip  je  jako  uživao  u  tome  i  kada 
bi  izlazio  iz  toga  svetoga  mjesta,  njemu  bi  se  činilo  da 
nije  onaj  od  prije,  nego  da  je  sav  preobražen  u  Bogu. 
Svetac  tada  nije  bio  sposoban  za  bilo  što  raditi,  nego  mu 
je  izgledalo  da  mu  je  duša  pobožanstvenjena  u  društvu  sa 
tim  svetim  osobama.  Kad  bi  izašao,  zadržavao  bi  se  neko 
vrijeme  da  bi  došao  k  sebi  i  ostavljao  jc  Majku  Božju 
koja  je  i  sama  bila  obuzeta  potpuno  Bogom.  Svetac  je 
nikada  nije  uznemiravao  i  smetao,  nego  bi  joj  dopuštao 
da  po  svojoj  volji  uživa,  boravi  tu,  a  on  sam  bi  uživao 
zbog  utjeha  koje  je  Marija  kušala  na  tome  mjestu. 

Ushiti  ljubavi  -  Josip  je  sve  više  rastao  u  ljubavi 
prema  svome  Bogu  tako  da  jc  izgarao  i  trošio  se  i  u 
svome  tijelu.  Svetac  je  podnosio  trajne  ushite  ljubavi  a  to 
zbog  toga  što  se  s  povjerenjem  družio  sa  svojim  Isusom  i 
zbog  Božanskog  motrenja,  te  zbog  razgovora  i  druženja 
s  Majkom  lijepe  ljubavi.  Srce  sv.  Josipa  je  postalo  kao 
neki  vulkan  ljubavi  tako  daje  često  kliktao: 

«0  Bože  ljubavi,  daj  da  se  okonča  ovaj  moj  život  te 
da  umrem  raspaljen  ovim  platnenima  ljubavi  koji  gore 
u  mojim  grudima. » 

I  tako  se  u  Svecu  začela  goruća  želja  da  umre  od 
Božanske  ljubavi  i  plamena  te  je  govorio  svojoj 
zaručnici: 

«0  moja  draga  i  lijepa  zaručnice,  ja  osjećam  kako  se 
u  meni  rađa  živa  želja  da  umrem  istrošen  od  plamena 
Božanske  ljubavi. » 

A  sv.  Majka  gaje  tješila  govoreći  da  Bog,  koji  mu  je 
davao  te  svete  želje,  želi  njega  utješiti  i  učiniti  da  umre 
na  način  kako  on  to  želi.  Tada  bi  Svetac  podizao  svoje 
ruke  i  oči  prema  nebu  i  kliktao: 

«0  beskrajna  dobroto  moga  Boga,  da  li  ćeš  me  zaista 
utješiti  u  mojim  željama,  da  li  će  doći  do  toga  da  umrem 
izgarajući  u  Tvom  blaženom  Božanskom  plamenu? » 

I  govoreći  to  sav  raspaljen  u  licu,  a  još  više  u  srcu 
sa  očima  koje  su  blistale,  padao  bi  u  ekstazu  u  kojoj 
bi  ostajao  dugo  vremena  sve  dok  nije  bilo  vrijeme  da 
zajednički  moli  sa  Isusom  i  Marijom.  Tada  bi  se  Josip 
vraćao  k  sebi  a  sveta  Majka  se  divila  svome  zaručniku 
Josipu  sa  puno  radosti  u  svojoj  duši  jer  je  njoj  izgledao 
kao  nebeski  čovjek,  više  nego  zemaljski.  U  licu  je 
izgledao  kao  nebeski  anđeo  i  zbog  toga  je  ljubazno 
zahvaljivala  svome  Bogu  što  se  udostojao  tako  obdariti 
njenog  zaručnika  Josipa,  radovala  se  kao  da  Bog  njoj 
samoj  daruje  te  darove. 

Pobožnost  Otajstvu  utjelovljenja  -  Naš  Josip  je  bio 
jako  pobožan  i  navezan  na  veliko  Otajstvo  utjelovljenja  i 
kad  mu  je  Marija  kazala  u  koji  dan  i  koji  sat  se  dogodilo  to 
Otajstvo,  često  bi  sc  na  to  podsjećao,  a  posebno  svakoga 
mjeseca  i  godine  kad  bi  padao  taj  dan,  te  se  pripremao 


na  poseban  način  sa  puno  čina  mrtvljenja  i  svaki  puta 
kada  bi  taj  dan  bio  u  tjednu,  obnavljao  bi  spomen  na  to 
Otajstvo.  Dizao  bi  se  u  taj  sat,  molio  i  zahvaljivao  Bogu 
za  veliko  dobročinstvo  koje  je  učinio  ljudskome  rodu.  To 
je  činio  skupa  sa  Majkom  Božjom  u  onoj  istoj  sobi  gdje 
se  dogodilo  to  Otajstvo  u  ime  cjelokupnog  ljudskog  roda, 
te  su  puno  vremena  provodili  u  molitvi  i  zahvaijivanju 
svome  Bogu  koji  je  bio  prevelikodušan  u  davanju  svojih 
milosti. 

Pobožnost  drugim  otajstvima  -  Sv.  Josip  je  imao 
istu  pobožnost  i  za  Otajstvo  rođenja.  Dizao  bi  se  usred 
noći  u  onaj  isti  čas  kada  se  dogodilo  Isusovo  rođenje, 
u  taj  isti  dan,  i  zadržavao  bi  se  u  molitvi  svo  vrijeme 
te  noći  i  razmatrao  Otajstvo,  zahvaljivao  Nebeskom 
Ocu.  Josip  je  isto  Činio  i  za  prikazanje  Isusa  u  Hramu 
i  zadržavao  bi  se  u  svom  razmatranju  na  riječima  koje 
je  čuo  od  starca  Šimuna.  Prakticirao  je  sve  to  skupa  sa 
svojom  zaručnicom,  sa  puno  ljubavi,  često  u  suzama  jer 
se  njihovo  srce  kao  rastapalo  od  nježnosti,  a  njegova 
duša  se  uresila  još  većom  svetošću.  Zadržavao  bi  se 
sa  Majkom  Božjom  u  svetim  razgovorima  u  kojima  bi 
njihova  srca  sve  više  rasla  u  ljubavi  prema  Bogu  i  u  tome 
su  divno  napredovali. 

Pobožnostmucilsusovoj-Međutolikimutjehamakoje 
je  kušao  naš  Svetac  trpio  je  i  gorke  muke  zbog  neizrecivog 
prisjećanja  na  patnje  koje  su  bile  pripravljene  njegovom 
ljubljenome  Isusu,  te  bi  na  vrhuncu  svojih  utjeha  Josip 
počeo  razmišljati  o  mnogim  odlomcima  Svetoga  pisma 
koji  su  dali  naslućivati  o  Otkupiteljevim  patnjama.  Majka 

Božja  je  sve  objašnjavala  Josipu  sa  svom  jasnoćom,  te 
je  on  dobro  shvaćao  mjeru  i  veličinu  ljubavi  koju  treba 
imati  prema  svome  Isusu.  Istom  jačinom  je  kušao  bol  i 
samilost  prema  Isusu  te  bi  često  padao  i  u  nesvijest  zbog 
naslućivanja  Isusovih  budućih  muka.  S  koliko  nježnosti 
bi  govorio  Josip,  koliko  bi  imao  samilosti  prema  Isusu 
i  koliko  je  želio  on  sam  trpjeti  sve  one  muke  koje  su 
bile  pripravljene  Božanskom  Otkupitelju,  to  nije  lako 
ispripovijedati.  1  kada  bi  se  našao  u  tim  razgovorima, 
često  bi  govorio  svojoj  zaručnici: 

<r Zaručnice  moja,  ja  želim  umrijeti  od  plamena 
Božanske  ljubavi  ali  želim  isto  tako  umrijeti  u  mukama 
i  patnjama  zbog  ljubavi  prema  Isusu.  Kako  bih  bio 
sretan  da  ja  mogu  trpjeti  dio  Njegovih  muka  i  Njegovih 
patnji .» 

Josip  bi  često  o  tome  razmišljao  i  kada  bi  se  raspaljivao 
željom  da  trpi,  molio  bi  Boga  da  mu  udijeli  da  prije 
njegove  smrti  lipi  jake  patnje  kako  bi  na  nelri  način  više 
nalikovao  svome  Isusu.  I  kada  bi  se  Isus  zadržavao  u 
svetim  razgovorima  sa  Marijom,  Josip  bi  se  prostro  na 
zemlju  i  lice  bi  stavio  na  onaj  mali  križ  koji  je  Isus  izradio 
i  sav  bi  se  raspaljivao  željom  da  trpi  i  molio  Nebeskoga 
Oca  da  mu  udijeli  dio  onih  muka  koje  će  njegov  Isus 
trpjeti  na  križu.  Josipove  molitve  nisu  pale  u  prazno  jer 
će  u  svojoj  smrtnoj  bolesti  Josip  trpjeti  velike  patnje  kao 
Što  ćemo  o  tome  govoriti.  Govorili  smo  kako  je  Josip  bio 
sav  raspaljen  Božanskim  utjehama  i  gorućom  ljubavlju 
prema  svome  Bogu  te  da  nije  zbog  toga  mogao  ni  jesti. 
Često  bi  se  i  kasnije  događalo  slično  da  bi  zbog  jačine 

patnje  koju  je  kušao,  zbog  muka  koje  su  bile  pripravljene 
njegovom  Isusu,  nije  mogao  uzimati  hranu.  Svetac  bi 
provodio  cijele  dane  i  noći  sav  ožalošćen  i  u  suzama  i  nije 
uzimao  hranu,  niti  se  odmarao,  sav  u  muci  i  žalostan  i  kao 
van  sebe  zbog  patnje,  a  njegov  duh  je  bio  usredotočen  na 
muke  pripravljene  Otkupitelju.  Često  bi  se  žalio  na  one 
koji  će  mučiti  Isusa  i  čulo  bi  ga  se  govoriti: 

«0  okrutnih  li  srdaca,  kako  možete  mučiti  svoga 
ljubljenog  Otkupitelja?  Kako  možete  staviti  ruke  na 
svoga  utjelovljenog  Boga?  Kako  možete  imati  srca 
ubijati  Sina  Božjega  koji  je  toliko  uzvišen,  tako  velik 
u  milosti,  ljepoti,  toliko  mudar  i  dobar,  koji  ima  toliko 
ljubavi  prema  nama?  Kako  možete  činiti  to  vi,  slaba  i 
nedostojna  stvorenja?  O,  okrutnici!  Kako  možete  staviti 
ruke  na  osobu  svoga  Spasitelja? » 

I  govoreći  to  Josip  bi  padao  u  nesvijest  a  njegov  Isus  bi 
pritrčao  da  ga  pridigne  i  utješi.  Svetac  ipak  nije  izgovarao 
riječi  bijesa  prema  onima  koji  će  mučiti  Isusa,  nego  je  u 
srcu  imao  ljubav  i  prema  njima  i  nazivao  ih  okrutnima  i 
bez  milosti,  ali  je  molio  Božanskoga  Oca  da  im  oprosti  i 
sav  sjedinjen  sa  voljom  Božjom  potpuno  bi  se  podlagao 
odredbama  Nebeskoga  Oca  koji  će  to  dopustiti  da  bi  se 
ispunilo  djelo  ljudskoga  otkupljenja  kako  je  Bog  odredio, 
tj.  da  Otkupitelj  umre  raspet  u  muci  i  patnji.  Neki  puta 
kada  bi  gledao  oči  i  lice  svoga  ljubljenoga  Isusa  i  motrio 
tu  rijetku  ljepotu  i  zbog  toga  bio  kao  ushićen,  odmah  bi 
mu  duhom  prošla  misao  o  mukama  koje  će  morati  trpjeti 
te  je  bio  ožalošćen  i  ranjen  dubokom  boli  samilosti  te  bi 
govorio  u  sebi: 

«0  prekrasno  lice.  iznad  svega  ljupko  lice  moga  Isusa, 
kako  ćeš  biti  ožalošćeno  i  vrijeđano  kada  će  Te  unakazili 
tvoja  stvorenja! » 

Isto  bi  činio  sa  svim  ostalim  što  bi  motrio  kod  svoga 
Isusa  i  kada  bi  mu  Otkupitelj  govorio  s  toliko  mudrosti  i 
slasti,  Josip  bi  u  sebi  govorio: 

« Božanska  usta  koja  izgovaraš  riječi  života,  kako  ćeš 
biti  ogorčena,  kako  će  se  protiviti  Božanskim  riječima  i 
Božanskom  nauku  koju  ćeš  ti  izgovarati!» 

Josip  bi  gledao  i  s  radošću  motrio  lijepe  Isusove  ruke, 
ali  bi  odmah  pomislio  kako  će  one  biti  probodene  čavlima 
na  križu.  Gledao  bi  cijelu  osobu  svoga  Spasitelja  i  motrio 
svu  ljepotu  Njegovog  izgleda,  a  zatim  bi  govorio: 

«0  moj  utjelovljeni  Bože,  o  ljudska  naravi 
pobožanstvenjena,  pa  ipak  doći  ćeš  do  toga  da  ćeš 
umrijeti  na  sramotnom  drvu  križa. » 

Ova  razmišljanja  bila  su  neka  vrsta  mačeva  koji 
su  ranjavali  srce  našega  Josipa  koje  je  svo  izgaralo  u 
ljubavi  i  patnji  i  to  se  sve  više  povećavalo  kako  bi  se 
u  njegovom  duhu  sve  dublje  urezivala  slutnja  buduće 
patnje  ljubaznog  Otkupitelja.  Kako  je  Isus  sve  više 
rastao  u  dobi  i  kako  je  sve  više  imao  godina,  Josip  se  sve 
više  žalostio  jer  se  približavalo  vrijeme  Njegove  muke. 
Josip  bi  često  govorio  svojoj  svetoj  zaručnici  kako  je 
kod  njega,  vidjevši  kako  Isus  raste,  rasla  i  njegova  muka 
i  samilost  misleći  o  Njegovom  presvetom  čovještvu  koje 
je  divno  odrastalo,  ali  kako  će  ono  trpjeti  tako  okrutne 
patnje.  Na  te  riječi  rasla  je  njegova  bol  i  žalost,  a  i  kod 
Majke  Božje.  Ali  kako  je  rasla  bol  i  patnja,  rasla  je  i 
ljubav,  bilo  u  Marije,  bilo  kod  sv.  Josipa. 

Josipova  pobožnost  prema  sv.  križu  -  Treba 
naglasiti  još  jednu  divnu  stvar  kod  našega  Sveca,  tj. 
da  je  on  umjesto  da  ima  užas  prema  križu  kao  sredstvu 
tolike  muke  i  patnje  na  kojem  će  morati  umrijeti  njegov 
ljubljeni  Isus,  imao  je  jednu  posebnu  pobožnost  prema 
križu.  Zbog  toga  je  često  motrio  križ,  grlio  ga  i  ljubio  sa 
puno  ljubavi  i  često  u  suzama  motrio  ga  kao  sredstvo  na 
kojem  će  se  dogoditi  otkupljenje  ljudskoga  roda.  Često 
je  razgovarao  s  križem,  izlijevao  muku  svoga  srca  a 
zatim  bi  govorio  sam  sebi: 

«Tko  li  će  biti  onaj  tesar  koji  će  izraditi  istinski  križ  na 
kojem  će  umrijeti  moj  raspeti  Otkupitelj?)) 

I  govoreći  to  njegovo  srce  bi  se  ispunilo  samilošću  i 
Josip  bi  zaplakao. 

6.  poglavlje:  Sv.  Josip  gubi  snagu  a  Isus  i  Marija 
mu  pomažu 

Josip  gubi  snagu  -  Josip  je  sve  više  rastao  u  ljubavi 
prema  svome  Bogu,  ali  ipak  boli  zbog  muka  koje  će  biti 
pripravljene  za  našega  Otkupitelja  učinile  su  da  Josip 
počne  gubiti  fizičku  snagu.  Više  nije  mogao  raditi  osim 
uz  jako  velike  napore.  Svetac  je  izgledao  jako  iscrpljen 
i  shrvan.  Zbog  toga  mu  je  Isus  pomagao  s  puno  brige  i 
oslobađao  ga  napora  tako  daje  On  sam  radio  teže  poslove. 
Usprkos  svega  Isus  je  htio  da  Svetac  bude  u  radionici 
jer  Mu  je  bilo  na  utjehu  biti  u  njegovoj  prisutnosti  a  i 
zato  što  je  Isusova  prisutnost  tješila  Josipa,  jačala  ga  i 
učinila  mu  da  lakše  podnosi  ono  što  je  bilo  jako  naporno. 

Otkupitelj  je  tješio  Josipa  riječima  ljubavi  i  samilosti. 
Zbog  toga  Ga  je  Svetac  sve  više  ljubio,  pa  i  u  patnji,  jer 
se  divio  milosti  i  ljepoti  tog  mladića  Isusa  koji  je  već  bio 
jako  odrastao  u  dobi  i  svemu  drugome.  Josip  nije  mogao 
nikada  iz  pameti  izgubiti  onu  okrutnu  smrt  koja  je  bila 
pripravljena  za  Isusa.  Neki  puta  dok  bi  se  Otkupitelj 
mučio  radeći,  Josip  bi  Mu  govorio: 

«Ljubljeni  moj  Sine.  Ti  sada  obrađuješ  ovo  drvo.  ali 
doći  će  vrijeme  u  kojem  ćeš  Ti  biti  obješen  na  križu  koji 
se  Tebi  pripravlja,  na  kojem  ćeš  morati  završiti  svoj 
život. » 

I  dok  je  to  govorio,  Josip  bi  izgubio  svijest  zbog  boli 
koja  ga  je  obuzela.  Isus  bi  ga  podupirao  svojim  rukama, 
tješio,  podsjećajući  ga  da  se  treba  sjediniti  s  voljom 
Nebeskoga  Oca.  Na  te  riječi  Svetac  bi  uzdisao  i  kliktao: 

«Da,  da,  moj  Isuse,  neka  u  svemu  bude  volja  Božja,  ali 
moje  srce  ne  može  da  ga  ne  prozirnije  duboka  bol  koja  ga 
razdire.  Tu  bol  prikazujem  Nebeskom  Ocu  i  prikazujem 
sebe  spremnog  umrijeti  na  križu  svaki  puta  ako  je  to 
volja  Božja. » 

Tiiga  sv.  Josipa  -  Svetac  je  osjećao  muku  i  zbog  toga 
što  je  gubio  tjelesnu  snagu  i  tako  se  nije  više  mogao 
naprezati  da  zaradi  sve  što  je  potrebno  za  hranu,  za 
sebe,  zaručnicu  i  svoga  Isusa.  Zbog  toga  bi  ponekad 
razgovarao  s  Otkupiteljem,  govorio  Mu  kako  mu  je  žao 
jer  se  ne  uspijeva  više  naprezati  i  raditi  i  da  mu  je  teško 
vidjeti  Otkupitelja  kako  se  tako  napreže.  Sav  ljubazan 
govorio  bi  svome  Isusu: 

«Dragi  moj  Sine  i  Gospodine,  kako  mi  je  mučno  vidjeti 
Tebe  da  toliko  radiš  i  naprežeš  se  a  da  Ti  ne  mogu  pomoći. 
Ne  bih  ni  zbog  čega  drugoga  htio  tjelesnu  snagu  osim  da 
Ti  služim  i  pomognem,  ali  u  takvom  sam  stanju  da  sam 
gotovo  potpuno  lišen  tjelesne  snage.  Evo,  nisam  uistinu 
više  dostojan  podnosili  napore  za  Tebe.» 

Josip  bi  počeo  plakati  pripisujući  sve  svojoj 
nedostojnosti.  Zbog  toga  ga  je  Isus  tješio  i  govorio  mu 
da  se  već  dosta  mučio  u  prošlosti,  daje  učinio  sve  Što  je 
znao  i  mogao  i  zbog  toga  neka  se  utješi,  te  da  je  došlo 
vrijeme  da  se  odmara  i  vrši  volju  Božju,  a  volja  Božja  je 
u  tome  da  on  sada  osjeti  slabost,  te  da  trpi  radosno  i  da 
će  na  takav  način  vršiti  volju  Božju.  Josip  se  tješio  time 
i  velikodušno  podnosio  trpljenja  i  radosno  prihvaćao 
nedostatke  tjelesne  snage,  to  više  jer  su  duhovne  snage 
bile  još  veoma  jake,  te  je  prakticirao  sve  one  kijeposti 
sa  toliko  duha  i  savršenstva.  Mnogo  je  napredovao  u 
ljubavi  i  milosti  prema  svome  Bogu.  I  Presveta  Marija 
je  tješila  Josipa  i  nastojala  pripraviti  mu  neko  posebno 
jelo  kako  bi  se  njen  zaručnik  mogao  nahraniti  jer  je 
jeo  manje  nego  obično.  Svetac  je  to  rado  prihvaćao  i 
uživao  u  tome  dajući  uvijek  jedan  dio  siromasima  prema 
kojima  je,  kao  što  smo  rekli,  uvijek  bio  samilostan  i  pun 
ljubavi.  1  zbog  toga  je  želio  imati  snage  kako  bi  mogao 
raditi  da  im  daje  milostinju,  ali  to  nije  mogao  činiti 
zbog  nedostatka  snage.  To  je  činio  umnažajući  molitve 
i  prošnje  Bogu  za  siromahe  da  im  pomogne  i  providi  u 
njihovim  potrebama. 

Josip  osjeća  da  je  smrt  blizu  -  U  to  vrijeme  kada  više 
nije  mogao  raditi  zbog  navedenih  razloga,  Svetac  je  sve 
više  vremena  trošio  na  motrenje  Božanskih  savršenstava 
i  rastao  u  gorućoj  želji  da  pođe  s  ovoga  svijeta  kako  bi 
motrio  i  uživao  svoga  Boga  licem  u  Lice.  Josip  bi  se 
divio  nebu  i  satima  bi  otvorenih  očiju  gledao  nebo  želeći 
da  čim  prije  dođe  sretan  dan  kada  će  se  ispuniti  djelo 
otkupljenja  po  kojemu  će  biti  dostojan  biti  uveden  u 
vječna  boravišta.  O  tome  je  često  citirao  razne  odlomke 
Svetoga  pisma.  Psalme  Davidove  i  žudio  za  vječnom 
blaženom  domovinom.  Zatim  bi  išao  svojoj  zaručnici 
Mariji  i  izlagao  joj  te  svoje  želje  i  govorio: 

« Kada  će  to  biti,  o  moja  prečista  zaručnice,  da  ću 
biti  dostojan  i  uveden  u  radost  našega  Boga?  Kako 
goruću  želju  za  tim  osjećajem  u  svom  srcu!  Čini  mi  se  da 
shvaćam  kako  se  ne  treba  više  produžiti  moje  progonstvo, 
da  će  se  moja  duša  brzo  osloboditi  veza  ovoga  tijela 
kako  bi  pošla  i  odmorila  se  u  Abrahamovu  krilu  i  tamo 
čekala  da  se  izvrši  djelo  otkupljenja  ljudskoga  roda  da 
bi  na  takav  način  mogao  biti  uveden  u  beskrajnu  radost 
našega  Boga.  Tako  mi  izgleda  jer  ne  samo  da  gubim 
tjelesnu  snagu,  nego  se  u  mom  srcu  raspaljuje  i  jedna 
goruća  želja  da  odem  iz  ovoga  života.  Jedina  muka  koju 
osjećam  jeste  što  ostavljam  tebe,  svoju  dragu  zaručnicu 
i  našega  Isusa  u  tolikim  brigama,  ali  Božanski  Otac  će 
vam  pomagati  i  tješiti  vas  i  nadam  se  da  ću  vas  ubrzo 
vidjeti  kada  Spasitelj  po  svojoj  smrti  otvori  vječna  vrata 
da  nas  uvede  u  blaženu  nebesku  domovinu. » 

Majka  Božja  je  osjećala  neku  vrstu  žalosti  jer  je  već 
znala  da  se  približava  kraj  zemaljskog  života  njena 
zaručnika,  ali  je  bila  sjedinjena  s  voljom  Božjom  i 
nije  pokazivala  znakove  slabosti,  nego  je  samo  svome 
zaručniku  sa  puno  razboritosti  pokazala  žalost  koju  je 
osjećala  zbog  toga. 

Josip  se  privija  Isusu  -  Naš  Svetac  je  jako  dobro 
shvaćao  da  se  približava  kraj  njegova  života,  kao  što  smo 
rekli.  Zbog  toga  je  molio  Spasitelja  da  se  udostoji  češće 
mu  govoriti  o  Božanskim  stvarima  i  otajstvima  svoga 
života,  muke  i  smrti.  Josip  je  govorio  Isusu: 

«Budući  da  Te  ne  ću  više  moći  vidjeti  niti  slušati  Tvoje 
Božanske  riječi,  daj  da  sada  uživam  kada  sam  s  Tobom  i 
imam  sreću  da  Te  vidim  u  našem  smrtnom  tijelu. » 

Isus  je  tješio  Josipa  i  činio  ono  što  je  Josip  molio, 
govorio  mu  je  jako  često  o  Božanskim  otajstvima. 
Božjim  savršenstvima,  o  slavi  Raja.  Zbog  toga  je  u 
Svecu  sve  više  rasla  želja  da  pođe  uživati  u  svom  Bogu 
gledajući  Ga  licem  u  Lice.  I  Josip  bi  se  obratio  svome 
Isusu  i  govorio: 

«Moj  ljubljeni  Otkupitelju,  koliko  moja  duša  želi  biti 
slobodna  od  veza  ovoga  tijela,  poći  uživati  u  našemu 
Bogu  otkrivena  Lica!  Kada  čujem  Tebe  kako  mi  to 
govoriš,  to  mi  prouzrokuje  toliku  radost  i  užitak  da  mi 
izgleda  kao  da  se  moja  duša  dijeli  od  tijela,  a  što  će 
tek  biti  kada  pođemo  Bogu  da  u  Njemu  uživamo?  Ipak 
moja  utjeha  je  i  uz  ogorčenje  kada  mislim  da  se  ni  za 
koga  ne  će  otvoriti  vrata  Raja  osim  po  Tebi,  po  Tvome 
životu,  muci,  smrti  i  uskrsnuću.  To  me  žalosti  i  probada 

moju  dušu!  Koliko  muka ,  patnji,  koliko  krvi  će  Te  koštati 
naše  otkupljenje!  Mi  ćemo  uživati  u  blaženom  gledanju 
našega  Boga  po  cijeni  Tvoje  patnje  i  strašne  smrti. 
Ljubljeni  moj  Otkupitelju,  osjećam  kao  da  mi  se  srce 
cijepa  svaki  puta  kada  mislim  na  to  i  htio  bih  moći  na 
neki  način  odgovoriti  na  tu  Tvoju  beskrajnu  ljubav  i  dati 
svoj  život  i  svoju  krv  za  Tebe  i  htio  bih  moći  nadoknaditi 
za  nezahvalnost  tolikih  osoba  koje  ne  će  prepoznati  tako 
veliko  dobročinstvo  i  tako  veliku  ljubav!» 

Sv.  Josip  se  iscrpljuje  u  ljubavi  i  patnji  -  Sretni 
Josip  je  često  to  ponavljao  sa  svojim  Isusom  i  sve  se  više 
trošio  u  ljubavi  i  patnji.  Pažljivo  bi  motrio  Otkupitelja 
sa  gorućom  ljubavlju  i  razmatrao  bi  o  divnim  darovima 
kojima  je  bio  prepun  tj .  o  ljepoti,  milosti,  mudrosti,  znanju 
i  svim  drugim  što  je  u  Njegovoj  svetoj  osobnosti  tako 
divno  izlazilo  na  vidjelo  te  se  radovao  tolikom  bogatstvu 
i  Božanskim  darovima  i  blagu  koje  je  primjećivao  u 
Isusu.  U  svojoj  duši  Josip  bi  uživao  blaženu  utjehu.  Ali  to 
uživanje,  kao  što  smo  rekli,  bilo  je  popraćeno  gorčinom 
zbog  trajne  misli  na  muke  i  smrti  koja  je  bila  pripravljena 
za  Isusa,  te  je  Josip  često  ponavljao  u  sebi: 

«0  Isuse,  o  moj  Spasitelju,  toliko  je  milosti,  ljepote, 
mudrosti,  znanja,  dobrote  u  Tebi,  a  sve  to  bit  će  tako 
vrijeđano,  poniženo  i  ismijano. » 

Ova  razmišljanja  zauzimala  su  gotovo  trajno  duh  i  srce 
našega  Josipa  te  se  on  trošio  u  svome  životu.  Otkupitelj 
je  to  sve  skupa  prihvaćao  i  davao  je  Josipu  jasne  znakove 
da  je  time  zadovoljan. 

Trajna  ekstaza  -  Kada  bi  Josip  molio  Božanske 
pohvale  skupa  sa  Spasiteljem  i  Majkom  Božjom,  često 
bi  padao  u  ekstaze  duha  i  u  uzvišenim  ekstazama  Svetac 
je  trpio  jer  su  mu  u  ekstazama  bila  objavljena  Božanska 
otajstva.  Da  njegova  duša  nije  imala  spoznaje  o  muci  i 
smrti  Spasiteljevoj  zbog  kojih  je  osjećao  krajnju  gorčinu, 
moglo  bi  se  reći  da  je  Josip  trajno  uživao  u  rajskim 
slastima.  Ali  budući  da  mu  je  Bog  htio  dati  priliku  da 
zasluži  još  više  i  da  trpi  kako  bi  ga  time  još  više  obogatio 
zaslugama.  Bog  je  učinio  da  Josip  jasno  spozna  sve 
patnje  koje  su  pripravljene  za  Spasitelja. 

Trajna  molitva  -  U  ovim  svojim  slabostima  i 
nedostatku  snage  Svetac  nije  nikada  propuštao  svoje 
uobičajene  pobožne  vježbe  i  molitve,  naprotiv,  još  ih 
je  povećao,  te  je  nekada  sate  provodio  na  koljenima  na 
zemlji  i  molio  Božanskoga  Oca  za  spasenje  duša  kako  bi 
svatko  prepoznao  pravoga  Mesiju,  kada  se  On  po  svom 
propovijedanju  bude  objavio  potpuno  jasno  ovome 
svijetu.  To  je  naš  sretni  Josip  znao  po  Božanskoj  objavi  i 
imao  je  goruću  želju  da  svi  oni  koji  budu  imali  sreće  čuti 
Isusovo  propovijedanje  i  nauk  Otkupitelja  da  se  time 
okoriste  i  prihvate  istinsku  vjeru  i  nebeski  nauk.  To  je  on 
gorljivo  molio  Nebeskoga  Oca  te  je  često  govorio  sam 
sebi: 

«Blaženi  oni  koji  će  slušati  riječi  Spasitelja  i  čuvati 
ih!» 

O  tome  je  Josip  često  govorio  Majci  Božjoj: 

«Tebi  moja  draga  i  ljubljena  zaručnice,  tebe  će  zapasti 
sretna  sudbina  da  slušaš  propovijedi  koje  će  govoriti  naš 

Isus.  Istina  je  da  ćeš  trpjeti  veliku  gorčinu  kada  vidiš 
Njegove  velike  muke,  protivljenja  i  progonstva  koja  će 
trpjeti,  ali  Njegove  Božanske  riječi  će  te  tješiti,  a  Njegov 
ljubazni  izgled  će  te  jako  jačati.  Radujem  se  sretnoj 
sudbini  koju  ćeš  imati  da  trpiš  zbog  ljubavi  prema 
našemu  Isusu  i  raduje  me  što  ćeš  uživati  posebno  zbog 
Njegovih  ljubaznih  pohoda  i  nadam  se  da  će  ti  to  često 
Isus  činiti  kako  bi  te  utješio  u  tvojim  žalostima,  a  ti  kao 
Majka  kušat  ćeš  Njegove  muke  i  tolike  napore  i  trpljenja 
koja  će  On  podnijeti  za  obraćenje  naroda. » 

Marijina  pažnja  -  U  tim  razgovorima  rasla  bi  sve 
više  ljubav  našega  Josipa  i  često  bi  bio  tako  iscrpljen 
da  bi  gotovo  padao  u  nesvijest  a  Majka  Božja  bi  ga 
jačala  i  pripravljala  mu  hranu  kako  bi  Josip  nadoknadio 
svoje  snage  a  Svetac  je  to  prihvaćao  s  puno  zahvalnosti. 
Blagoslivljao  je  uvijek  svoga  Boga  koji  je  Mariju 
obogatio  tolikim  darovima  i  uresio  tolikim  milostima. 

7.  poglavlje:  Sveti  Josip  trpi  neke  muke  i  sve  više 
slabi  u  tjelesnim  snagama 

U  radionici  s  Isusom  -  Kao  što  smo  već  rekli,  Josip 
je  tjelesno  oslabio  pa  ipak  nije  propuštao  ići  raditi  sa 
svojim  Isusom,  a  Spasitelj  mu  je  to  dopuštao  kako  ga  ne 
bi  lišio  utjehe  da  bude  u  Njegovom  društvu.  Često  Gaje 
molio  on  sam: 

«0  moj  dragi  i  ljubljeni  Otkupitelju,  dopusti  mi  da 
budem  s  Tobom  ovo  malo  vremena  što  mi  ostaje  živjeti 
jer  želim  uživati  u  Tvojoj  dragoj  prisutnosti  ovo  preostalo 

vrijeme.  Budući  da  ne  ću  više  imati  sivče  motriti  Te  sve 
dok  Ti  kao  pobjednik  ne  dođeš  i  oslobodiš  od  okova 
limba,  moju  dušu  i  duše  patrijarha  i  svih  pravednika  koji 
se  tamo  nalaze. » 

Otkupitelj  je  to  dopuštao  Josipu,  tj.  da  se  zadržava  s 
Njim  u  maloj  radionici. 

Nove  poteškoće  -  Ali  pakleni  neprijatelj,  koji  je  gorio 
od  bijesa  protiv  Sveca  i  Spasitelja,  nije  mogao  podnijeti 
toliko  svjetla,  lojeposti  i  svetosti  te  je  potakao  mnoge 
osobe,  neke  koje  su  bile  jako  sklone  Svecu,  da  pod 
isprikom  samilosti  pođu  i  govore  protiv  Isusa.  Budući 
da  je  On  bio  u  odrasloj  dobi  i  bio  dovoljno  odrastao  da 
može  zarađivati  za  život,  za  sebe  i  svoje  roditelje,  ipak  je 
vodio  sa  sobom  Josipa  na  posao,  a  Josip  jc  već  bio  slabog 
fizičkog  stanja  i  lišen  snage.  Te  osobe  bi  išle  u  radionicu 
i  prekoravale  Spasitelja,  čudile  bi  se  govoreći  kako  to  da 
se  ne  srami,  da  dopušta  da  se  napreže  Njegov  otac  koji  je 
već  toliko  oslabio  i  da  On  koji  je  mlad  i  jake  konstrukcije 
i  snage  trebao  bi  raditi  za  sebe  i  imati  samilosti  i  ljubavi 
prema  svome  ocu  koji  je  toliko  trpio  i  radio  za  Njega 
u  prošlosti.  Te  riječi  su  ranjavale  srce  našega  Josipa  i 
uzrokovale  veliku  žalost,  tim  više  što  nije  mogao  uistinu 
odgovoriti  tim  ljudima  kako  ne  bi  otkrio  skrivenu  tajnu 
Isusove  osobe.  Spasitelj,  kada  bi  čuo  to  sve,  šutio  bi, 
ozbiljna  lica  i  to  takvoga  lica  koje  je  bilo  dosta  samo 
pogledati  pa  da  Ga  osoba  zavoli,  ali  ta  tvrda  srca  ljudi 
zbog  napasti  nisu  se  lako  predavala.  Ipak  neki  nisu  mogli 
drugo  nego  da  se  dive  blagosti  i  strpljivosti  prelijepoga 
Isusa  i  kako  je  On  sve  skupa  to  podnosio  sa  vedrinom  na 

licu  i  šutio.  Ipak,  oni  potaknuti  napašću  nisu  se  smirivali 
ni  odustajali.  Odlazili  bi,  ali  se  ponovo  vraćali  i  žalili  se 
Josipu  a  on  bi  trpio  u  gorčini  zbog  toga.  Neki  su  dolazili  s 
dušom  punom  bijesa  koji  su  htjeli  uvrijediti  Otkupitelja, 
a  bili  su  potaknuti  od  samoga  đavla,  ali  kada  bi  došli  u 
radionicu  kako  bi  dali  izljeva  svojoj  strasti,  ostajali  bi 
iznenađeni  i  to  nisu  mogli  učiniti  jer  su  vidjeli  ljupkost 
i  milost  plemenitog  Isusa  koji  ih  je  primao  s  toliko 
ljubaznosti  i  pokazivao  im  ljubav.  Dogodilo  se  nekoliko 
puta  dok  je  Otkupitelj  bio  povučen  da  u  molitvi  razgovara 
sa  svojim  Ocem,  naš  Josip  je  bio  sam  u  radionici  i  tada 
bi  mu  ove  osobe  s  puno  gorljivosti  i  prividne  samilosti 
prema  Svecu  počele  govoriti  loše  o  Isusu.  Govorili  su 
mu  da  Ga  je  loše  odgojio,  da  samo  ljenčari,  da  ne  radi 
dovoljno,  da  je  sramota  vidjeti  jednog  takvog  mladića 
da  svo  vrijeme  provodi  u  kući  a  da  ništa  ne  radi  i  da 
će  on  zbog  toga  dati  račun  Bogu  što  Ga  je  odgojio  kao 
lijenčinu,  da  ni  za  što  nije  dobar,  te  su  govorili: 

« Gledaj  samo  kako  se  sada  prema  tebi  ponaša,  ostavlja 
te  samoga  da  radiš  i  ne  brine  se  za  tebe.» 

Svetac  je  bio  duboko  ranjen  tim  riječima  ali  nije  znao 
što  bi  im  odgovorio,  nego  bi  samo  molio  da  šute  i  ne 
vrijeđaju  Isusa  jer  oni  nisu  mogli  znati  Što  radi  njegov 
Sin.  Oni  bi  se  smijali  tome,  ismijavali  te  riječi  sv.  Josipa 
i  odgovarali  mu  ružno  govoreći: 

«D(i,  da,  a  ti  u  međuvremenu  moraš  raditi  dok  tvoj  Sin 
ide  okolo. » 

Josipova  bol  i  njegovo  strpljenje  -  Toliko  su 
neprikladnih  riječi  govorile  Svecu  te  osobe  potaknute  od 

đavla  da  bi  bilo  koja  osoba  izgubila  strpljenje,  pa  ipak 
naš  Josip  nikada  nije  pokazao  da  mu  je  to  mučno,  niti 
bio  nestrpljiv.  Sve  je  ljubazno  trpio  iz  ljubavi  prema 
svome  Spasitelju  jer  je  znao  koliko  će  Spasitelj  trpjeti 
za  spasenje  ljudskoga  roda.  U  tim  prigodama  obnavljao 
bi  Josip  u  svom  duhu  misli  na  tolike  muke  i  progonstva 
koja  će  Njegov  ljubazni  Otkupitelj  morati  podnijeti  i  to 
mu  je  bio  poticaj  da  se  još  više  žalosti.  Josip  bi  pošao 
svojoj  svetoj  zaručnici  i  sve  njoj  ispripovijedao  što  mu 
se  događalo  i  zatim  bi  joj  govorio: 

«0  moja  draga  zaručnice,  koliko  samilosti  osjeća  za 
tebe  moje  srce  jer  ako  mi  toliku  muku  uzrokuje  malo  riječi 
koje  čujem  protiv  našeg  ljubljenog  Isusu  do  te  mjere  da 
mi  dijele  dušu  od  tijela,  što  će  biti  s  tobom,  moja  draga 
zaručnice,  kada  budeš  slušala  tolike  i  tolike  riječi  protiv 
Isusa  i  kada  ćeš  Ga  vidjeti  toliko  žalosnog,  toliko  će  se 
Njemu  protiviti,  progonili  Ga  i  tako  se  prema  Njemu 
loše  ponašati?  Što  će  tada  tvoje  srce  činiti  i  kako  ćeš 
živjeti  u  tom  vremenu?  Kako  će  li  duboka  bol  probijati 
dušu!  Kako  će  biti  veliko  mučeništvo  tvoga  srca!  O,  kako 
osjećam  veliku  samilost  prema  tebi  i  kada  bih  mogao 
svojom  b'vlju  i  životom  spriječiti  tolike  tvoje  muke  i 
mučeništvo,  tvoje  boli,  kako  bih  to  rado  učinio! » 

Majka  Božja  je  slušala  sve  što  joj  je  Josip  govorio 
i  proživljavala  je  duboku  bol  zbog  muka  koje  su 
pripravljene  njenom  ljubljenom  Sinu.  Ipak,  imala  je 
samilosti  prema  svome  zaručniku,  te  iako  je  bila  puno 
više  ožalošćena  od  njega,  ipak  ga  je  tješila  na  razne 
načine,  ljubazno,  i  govorila  mu  stvari  koje  bi  ga  mogle 

obradovati.  Govorila  mu  je  o  slavi  njegovog  Isusa,  koju 
će  On  zadobiti  zbog  muka  koje  će  pretrpjeti,  govorila  mu 
je  o  spasenju  tolikih  duša  koje  će  se  okoristiti  Njegovim 
nebeskim  naukom  i  Njegovim  primjerom.  Tako  bi  Svetac 
bio  utješen. 

Druge  muke  -  Kada  bi  se  događalo  da  sv.  Josip  treba 
izaći  iz  kuće  kako  bi  pribavio  potrebno  za  hranu,  često 
su  ga  mnoge  osobe  u  tim  prigodama  zaustavljale  i  pitale 
ga  što  mu  je,  zašto  izgleda  tako  loše  i  iscrpljeno.  Svetac 
je  govorio  sa  svom  jednostavnošću  da  je  jedino  osjećao 
kako  ga  napuštaju  snage.  A  te  osobe  bi  odmah  počele 
govoriti  o  Isusu  i  Josipovoj  zaručnici  Mariji,  da  ga 
dovoljno  ne  pomažu,  da  mu  ne  daju  dovoljno  hrane,  te 
da  traže  od  njega  da  se  napreže.  Na  te  riječi  Svetac  je 
bio  sav  potresen  i  tresao  se  kada  bi  to  čuo,  te  molio  te 
osobe  da  ne  vrijeđaju  one  koji  su  bili  nevini,  te  da  on  od 
Isusa  i  Marije  prima  sve  potrebno  i  svako  dobro,  te  bi  im 
govorio: 

« Znajte ,  da  moja  draga  zaručnica  i  moj  Sin  čine  meni 
svako  dobro  koje  mi  treba,  pa  i  više.  Imaju  toliko  briga 
za  mene.  Zbog  toga  nemojte  loše  govoriti  o  njima  jer  na 
takav  način  svojim  riječima  ranjavate  moje  srce.  1  ako 
me  Bog  hoće  u  ovakvom  stanju,  zašto  želite  optužiti  one 
koji  su  nevini  i  koji  se  s  toliko  pažnje  brinu  za  mene?» 

Neke  od  tih  osoba  bi  ostajale  zbunjene,  ali  druge  bi 
tvrdoglavo  ismijavale  njegove  riječi  i  govorile  mu 
da  je  zaslijepljen  ljubavlju  prema  Isusu  i  Mariji  te  da 
nc  promatra  dobro  uzroke  svoje  slabosti  koji  dolaze 
zbog  premalo  skrbi  koju  prema  njemu  imaju  njegova 

zaručnica  i  Sin.  Ali  Svetac  je  na  to  odgovarao  sa  malo 
riječi  govoreći  im: 

«Ja  od  Isusa  i  Marije  primani  svako  dobro  i  jako  se 
brinu  za  mene  i  oni  su  sva  moja  utjeha  i  potpora.  Ako 
želite  vjerovati  i  držati  drugačije,  u  zabludi  ste.» 

I  Josip  bi  samo  naklonio  glavom  i  otišao  dalje.  Kada 
bi  se  vratio  ožalošćen  u  kuću,  nalazio  bi  Isusa  i  Mariju 
koji  bi  ga  tješili  i  poticali  na  strpljenje.  Svetac  je  sve  više 
slabio  zbog  psihičkog  zlostavljanja  koje  je  primao  preko 
drugih  stvorenja  da  nije  više  rado  izlazio  osim  u  krajnjoj 
potrebi  i  čak  se  lišavao  utjehe  da  pođe  i  boravi  u  radionici 
u  Isusovom  društvu  kako  im  ne  bi  dao  prigodu  da  loše 
govore.  Ovaj  nedostatak  Isusovog  društva  za  Josipa  je 
bila  velika  muka  i  žalost,  ali  strah  da  će  vrijeđati  ljudi 
Boga  potakao  ga  je  da  sve  trpi  strpljivo.  Zbog  toga  bi 
ostajao  povučen  u  kući  u  molitvi  ili  bi  se  zadržavao 
u  svetim  razgovorima  sa  svojom  svetom  zaručnicom 
Marijom. 

U  svetoj  sobi  -  Isus  nije  propuštao  da  dođe  često 
utješiti  svetoga  Josipa  i  da  se  zadrži  s  njim  i  Svojom 
Majkom  i  da  im  govori  o  Božanskim  otajstvima.  Kada 
bi  zatim  Presveta  Djevica  Marija  pripravljala  hranu  za 
svoga  Josipa  jer  je  izgubio  dosta  snage,  svako  malo 
bi  mu  pripravljala  nešto  posebno.  Tada  bi  se  Svetac 
zadržavao  u  sobi  u  kojoj  se  dogodilo  veliko  Otajstvo 
utjelovljenja  u  krilu  njegove  zaručnice  i  tamo  bi  motrio 
to  divno  Otajstvo  i  sav  bi  u  suzama  razmišljao,  često 
padao  u  ekstazu  i  to  duge  sate  tako  da  Majka  Božja  kada 
bi  to  primijetila,  zadržavala  bi  se  i  ne  bi  išla  lišavati  ga  te 

utjehe  i  jako  je  uživala  vidjevši  svoga  zaručnika  kako  ga 
je  Nebo  tako  obdarilo  obilatom  milošću.  Ovo  povlačenje 
u  sobu  Majke  Božje  pred  kraj  života  za  sv.  Josipa  postala 
je  jedna  navika.  On  bi  tu  nalazio  puno  slasti  i  utjeha. 
Svetac  je  molio  svoju  zaručnicu  da  mu  udovolji  u 
tome,  da  mu  dopusti,  a  ona  je  to  vrlo  rado  činila  i  ona 
je  znala  da  se  približava  vrijeme  kada  će  sv.  Josip  biti 
razvezan  od  veza  s  ovim  tijelom  tj.  da  će  brzo  umrijeti. 
U  toj  maloj  sobi  Josip  sc  sve  više  trošio  u  ljubavi  prema 
svome  Bogu  kao  jednoj  vrsti  pećnice  ljubavi.  Svetac  je 
dobro  shvaćao  da  se  na  tom  mjestu  u  njemu  sve  više 
raspaljivala  goruća  i  savršena  ljubav.  Zbog  toga  je  tako 
rado  tu  boravio  i  kao  da  se  nije  mogao  udaljiti  iz  te  sobe. 
I  uistinu,  ne  bi  nikada  išao  iz  nje  da  ga  misao  na  njegovu 
zaručnicu  nije  uznemiravala  jer  kada  je  došlo  vrijeme 
njene  molitve  u  kojoj  se  zadržavala  sama  sa  svojim 
Bogom,  tada  bi  Svetac  izlazio  iz  sobe  utjelovljenja  i 
ostavljao  mjesto  Mariji  za  njene  uobičajene  molitve,  a 
on  bi  se  istovremeno  povlačio  u  svoju  sobu  i  molio  u 
duhu  sjedinjen  sa  svojom  zaručnicom  Marijom.  Puno 
puta  Bog  ga  je  obdario  da  vidi  u  duhu  svoju  zaručnicu 
kako  moli  sva  okružena  svjetlom  i  Svetac  je  zbog  toga 
jako  uživao  i  ljubazno  zahvaljivao  svome  Bogu.  Zbog 
toga  je  vrlo  rado  molio  u  vrijeme  kada  je  molila  njegova 
zaručnica  povučena  u  sobi.  Tada  bi  sv.  Josip  dobivao  još 
obilnije  milosti. 

Isus  sam  u  radionici  -  U  međuvremenu  Otkupitelj  je 
radio  kako  bi  zaradio  potrebno  za  hranu  i  uzdržavanje  sv. 
Josipa.  Zbog  toga  je  Svetac  bio  žalostan  vidjevši  svog 

Božanskog  Sina  kako  se  muci  da  zaradi  sve  potrebno  za 
život  i  često  bi  uzdisao  govoreći  svojoj  zaručnici  o  svojoj 
muci.  Marija  bi  ga  tješila  govoreći  mu  da  se  ne  žalosti  jer 
je  njihov  Isus  to  činio  kako  bi  izvršio  volju  Nebeskoga 
Oca,  koji  sada  želi  da  On  to  radi.  Svetac  se  tješio  i  rado  je 
čuo  kako  su  se  primirili  oni  koji  su  s  toliko  strasti  dolazili 
u  radionicu  i  ogovarali  Isusa  i  Njegovu  presvetu  Majku 
kako  se  tobože  ne  brinu  za  Josipa.  A  sada  vidjevši  Isusa 
kako  se  trudi  na  poslu  pohvalili  su  Ga,  naprotiv,  kad  su 
prestale  te  njihove  napasti,  dolazile  su  te  osobe  namjerno 
vidjeti  Isusa  i  vidjevši  Ga  bile  su  utješene.  Istovremeno 
su  se  divile  milosti  i  ljepoti  toga  mladića  a  mnoge  osobe 
su  namjerno  prolazile  tim  putem  kako  bi  imale  sretnu 
sudbinu  da  vide  Isusa  te  bi  govorile: 

«0  sretnog  li  Josipa  što  ima  takvog  Sina!» 

Isus  tješi  sv.  Josipa  -  Već  smo  ispripovijedali  u 
Isusovom  životopisu  o  divnim  učincima  koje  je  Božanski 
Otkupitelj  činio  u  dušama  kada  bi  ih  pohodio.  Zbog  toga 
ne  ćemo  o  tome  ovdje  govoriti.  Kažem  samo  znajući  sve 
to  da  je  Josip  kušao  jako  veliku  utjehu  kada  bi  ga  Isus 
došao  posjetiti  i  učiniti  zadovoljnim.  Odmah  bi  Ga  Josip 
pitao  da  li  Mu  nešto  treba  dok  radi  jer  je  uvijek  bio  u 
strahu  da  Mu  ne  smeta.  Isus  bi  sve  ispripovijedao  kao 
poslušni  sin  te  bi  Josip  bio  utješen.  Zatim  bi  Mu  Josip 
govorio  ispričavajući  se: 

«lmaj  razumijevanja,  drugi  moj  Sine,  sto  se  usuđujem 
pitati  Te  toliko  što  se  događa  jer  uvijek  \c  bojim  do  Te 
netko  vrijeđa,  da  Te  neke  osobe,  koje  potakne  đavao, 
uznemiruju.  Zbog  toga  je  moje  sive  u  muci  i  budni  i  da  si 

77  predmet  moje  ljubavi,  mislim  na  Tebe  i  kad  bih  znao 
da  Te  vrijeđaju,  to  bi  za  mene  bila  velika  muka.  kao  što 
mi  je  velika  utjeha  čuli  da  Te  dobro  prihvaćaju  i  ljube. » 

Spasitelj  svijeta  je  rado  prihvaćao  te  izraze  ljubavi  sv. 
Josipa  i  pripovijedao  mu  je  koliko  ga  ljube  i  što  čini  za 
njega  kod  Nebeskoga  Oca  kako  bi  ga  On  obogatio  sve 
više  svojim  milostima  i  prosvijetlio  sve  više  Božanskim 
svjetlom. 

8.  poglavlje:  Sv.  Josip  počinje  trpjeti  velike  patnje 

Napadaj  patnje  -  Josip  je  sve  više  gubio  snagu  jer 
je  trpio  od  nedostatka  apetita.  Nije  mogao  više  uzimati 
hranu,  osjećao  je  odbojnost  prema  svakoj  vrsti  tjelesne 
hrane  i  jedino  mu  je  prijala  duhovna  hrana  svete  molitve 
i  Božanske  riječi  koju  je  često  slušao  s  usta  svoga 
Otkupitelja.  Ipak  Isus  je  na  sve  načine  nastojao  da  Svetac 
jede  kao  što  se  i  Majka  Božja  trudila  pripremiti  mu  neko 
posebno  jelo  njemu  po  volji,  a  Isus  bi  mu  blagoslivljao 
to  jelo  i  davao  svoju  milost.  Tako  se  Svetac  ipak  hranio 
jedući  samo  koliko  je  bilo  potrebno  da  se  uzdrži  u  životu. 
Jedne  večeri  napale  su  ga  jako  teške  patnje  a  Svetac  je 
sve  to  trpio  sa  puno  strpljenja  i  prikazivao  ih  Bogu  kao 
zadovoljštinu  za  svoju  prošlost.  Tako  je  on  govorio  iako 
nije  imao  ništa  za  što  bi  trebao  prikazivati  zadovoljštinu. 
Sv.  Josip  nije  htio  uznemiravati  svoju  zaručnicu  a  još 
manje  svoga  Spasitelja,  nego  je  sve  trpio  čekajući  u 
potpunom  predanju  Božju  providnost. 

Isus  i  Marija  olakšavaju  patnju  sv.  Josipu  -  Majka 
Božja  je  sve  vidjela  i  već  je  u  svom  duhu  znala  i  puno 
molila  za  svoga  zaručnika  kako  bi  mu  Bog  pomogao  i 
dao  snage  da  može  trpjeti  i  tako  zadobiti  velike  zasluge 
koje  se  dobivaju  trpeći  s  predan j em  Majka  Božja  je 
čekala  Božje  dopuštenje  da  pođe  pohoditi  sv.  Josipa  i 
utješiti  ga  u  patnjama  pomažući  ga  na  neki  način.  Kad 
je  shvatila  da  ima  Božje  dopuštenje,  odmah  je  otišla  bez 
odlaganja  sv.  Josipu,  a  s  njom  je  došao  i  Spasitelj.  Kada 
ih  je  Svetac  vidio,  podigao  je  ruke  prema  nebu  a  njegovo 
srce  je  zahvaljivalo  Božanskom  Ocu  koji  Ga  je  utješio 
tako  brzo  poslavši  mu  Isusa  i  Mariju.  Sv.  Josip  bi  se 
zatim  obratio  Isusu  i  pozvao  ga  s  velikom  ljubavlju  kao 
i  svoju  zaručnicu  i  odmah  je  osjetio  olakšanje  u  svojim 
patnjama.  Pa  ipak  Majka  Božja  sva  zabrinuta  odmah  je 
prigrijala  povoje  i  dala  ih  Josipu  kako  bi  mu  olakšala 
boli  i  bila  je  skupa  s  njim  pokazujući  veliku  samilost 
zbog  patnje  koja  je  zadesila  njenog  ljubljenog  zaručnika 
Josipa.  Pitala  gaje  u  čemu  mu  može  poslužiti  kako  bi  mu 
olakšala  muku.  A  Svetac,  sav  utješen,  govorio  je  Mariji 
da  su  samo  njena  i  Isusova  prisutnost  za  njega  dovoljni 
da  ga  utješe.  I  uistinu,  sv.  Josip  je  osjećao  veliku  utjehu 
i  olakšanje,  ali  kada  bi  se  oni  udaljili,  osjetio  bi  kako 
mu  se  srce  cijepa  u  grudima  te  bi  se  još  više  pojačala 
njegova  patnja.  Ipak,  Svetac  se  nije  usuđivao  moliti  da 
budu  u  njegovu  društvu,  nego  je  sve  predavao  u  ruke 
Božanskih  odredaba  i  govorio: 

«Ako  me  moj  Bog  želi  utješiti,  naložit  će  svome  Sinu  i 
Njegovoj  Majci  da  me  ne  ostavljaju.  Ako  želi  da  budem 

u  muci.  On  će  im  naložili  da  se  udalje  od  mene.  Na  hilo 
koji  način  se  sviđalo  Bogu.  neka  lako  bude.  Evo  ine. 
spreman  sam.  Bože  moj,  vršiti  Tvoju  Božansku  volju. » 

Marija  i  Isus  su  se  zadržali  duže  vrijeme  u  društvu  sa 
sv.  Josipom  sve  dok  je  on  patio  i  dok  nije  osjetio  da  je 
slobodan  od  tih  napadaja  muke  koje  je  imao. 

Navještaj  da  je  odlazak  sv.  Josipa  s  ovoga  svijeta 
blizu  -  Kada  su  se  Majka  Božja  i  njen  Božanski  Sin 
povukli  u  svoje  odaje.  Svetac  se  odmorio  i  zaspao,  a  u 
snu  mu  je  anđeo  progovorio  i  u  ime  Božje  ga  obavijestio 
da  se  približava  vrijeme  njegova  odlaska  s  ovoga  svijeta 
te  da  se  treba  pripraviti  kako  bi  stekao  još  zasluga  i 
spasio  mnoge  duše  svojim  molitvama,  te  da  će  ga  Bog 
kušati  mučnom  nepokretnošću  i  jakim  bolovima.  Anđeo 
gaje  potakao  da  trpi  i  uvjeravao  ga  da  će  te  patnje  biti  od 
Boga  rado  prihvaćene  po  sjedinjenju  s  voljom  Božjom. 
Naš  Josip  se  probudio  i  odmah  se  predao  volji  Božjoj  i 
prikazao  samoga  sebe  Bogu  pokazujući  da  je  spreman 
trpjeti  sve  što  mu  Božja  providnost  pošalje.  Zahvalio 
je  anđelu  zbog  obavijesti  koju  mu  je  dao  i  molio  ga  za 
pomoć  u  tim  mukama.  Zatim  se  podigao,  bio  je  ojačan 
i  sve  je  odmah  kazao  svojoj  svetoj  zaručnici  kako  bi  i 
ona  mogla  moliti  za  njega  i  izmoliti  mu  dar  trpljenja  uz 
pomoć  Božje  milosti.  Njegova  sveta  zaručnica  bila  je 
puna  ljubavi  i  kazala  daje  spremna  trpjeti  njegove  patnje 
svaki  puta  kada  se  to  svidi  Nebeskom  Ocu.  Ali  Svetac 
joj  nije  to  dopustio,  želio  je  trpjeti  sam  sve  zbog  želje 
da  nasljeduje  svoga  Otkupitelja  jer  je  već  znao  kolike  su 
muke  pripravljene  za  Isusa. 

Bolesti  sv.  Josipa  -  Patnje  sv.  Josipa  bile  su  muke  koje 
je  osjetio  u  želudcu,  jako  naglašene,  i  trpioje  često  gubeći 
svijest.  Neki  puta  zbog  goruće  ljubavi  prema  Bogu, 
ubrzavao  mu  se  ritam  srca,  padao  bi  i  u  nesvjestice  zbog 
ljubavi.  A  kada  bi  se  malo  smirivao  u  Isusovoj  prisutnosti 
koji  je  bio  uz  Mariju  jedini  uzrok  njegove  ljubavi,  Isus  bi 
mu  pristupao  i  uzimao  ga  za  ruku.  Tada  bi  se  sveti  Josip 
smirivao  i  padao  u  ekstazu,  nije  više  osjećao  nikakvu  bol 
i  patnju,  nego  je  uživao  lijepe  rajske  slasti. 

Josipova  patnja  zbog  toga  što  će  ostaviti  Mariju  i 
Isusa  -  Sv.  Josip  je  osjećao  duboku  žalost  jer  je  morao 
ostaviti  drago  mu  društvo  Isusa  i  Marije.  Istina,  on  je 
želio  biti  oslobođen  tjelesnih  veza  kako  bi  mogao  u 
svoje  vrijeme  poći  uživati  u  svome  Bogu  licem  u  Lice. 
Ali  mučila  gaje  misao  da  će  morati  ostaviti  Isusa  i  svetu 
zaručnicu.  Bog  j  e  u  ovoj  nj egovoj  mučnoj  nepokretnosti 
sve  više  čistio  ljubav  sv.  Josipa  i  odvajao  ga  od  svega 
iako  je  Svetac  već  bio  savršen.  Ipak,  na  neki  način  bilo 
je  nekih  primjesa  navezanosti  u  njegovoj  ljubavi.  Istina, 
ljubio  je  čistom  i  iskrenom  ljubavlju,  ali  je  bio  i  jako 
zadovoljan,  uživao  je  vidjevši  se  u  društvu  Isusa  i  Marije. 
Zbog  toga  je  u  svojoj  nepokretnosti  Svetac  bio  pripravan 
biti  lišen  tog  zadovoljstva  te  osjećati  muku  odsutnosti 
Isusa  i  Marije,  naprotiv  da  sc  u  svemu  vrši  volja  Božja 
pa  i  po  cijeni  lišenosti  zadovoljstva  i  užitka  koji  je  imao 
u  Isusovoj  prisutnosti.  U  prošlosti  sc  često  moglo  čuti 
Sveca  kako  uzdiše  od  zadovoljstva  dok  gleda  Isusa  i 
svoju  svetu  zaručnicu,  a  i  sada  je  to  bilo  na  misao  da  ih 
mora  ostaviti. 

Josipovo  predanje  -  Josip  je  bio  potpuno  predan  i 
kada  bi  vidio  Isusa  i  Mariju,  govorio  bi  sam  sebi: 

«0  moji  dragi  Sine  i  zaručnice ,  imat  ću  ipak  sretnu 
sudbinu  da  uživam  u  vašem  društvu  zauvijek  u  kući 
Nebeskoga  Oca.» 

I  tako  bi  to  prolazilo.  Josip  je  želio  da  brzo  dođe  sretno 
vrijeme  kada  će  biti  zauvijek  uveden  u  vječno  rajsko 
boravište.  Josip  se  pripravljao  za  trpljenje  kako  bi  trpio 
velikodušno  a  patnja  mu  je  svako  malo  dolazila.  Imao 
je  jake  napadaje  teške  patnje,  nekada  i  satima,  poglavito 
noću  kada  bi  se  Majka  Božja  i  Spasitelj  malo  odmarali. 
Neki  puta  Marija  bi  mu  odmah  pritekla  u  pomoć,  a 
ponekada  bi  joj  Bog  zaklonio  te  ne  bi  shvaćala  da  Josip 
puno  trpi  i  to  se  događalo  kada  je  Bog  htio  kušati  sv. 
Josipa  i  ostaviti  ga  samoga  u  njegovim  patnjama  bez 
ikakve  pomoći.  I  uistinu,  tada  je  Svetac  jako  trpio,  ali  je 
i  puno  zasluživao  za  sebe  i  druge.  Mogao  je  Josip  lako 
pozvati  Mariju,  ali  on  to  nije  činio.  Čekao  je  da  je  Bog 
pošalje  i  imao  je  povjerenje  u  Božju  providnost  te  je 
govorio: 

«Ti,  o  moj  Bože,  želiš  da  trpim  sa  svim  strpljenjem  u 
tišini.  Ja  ću  to  rado  činiti,  ali  pomozi  mi  svojom  milošću 
jer  ja  sam  po  sebi  ne  mogu  ništa. » 

I  tako  sav  u  patnji  prikazivao  bi  Bogu  svoje  muke  misleći 
na  tolike  patnje  i  muke  koje  su  pripravljene  njegovom 
dragom  Isusu.  A  Majka  Božja  kada  bi  shvatila  stanje  sv. 
Josipa,  kada  je  Bog  učinio  da  ona  to  shvati,  nalazila  bi 
ga  ponekada  potpuno  iscrpljena  u  jakim,  jakim  mukama. 
Marija  je  tješila  Josipa,  grijala  mu  povoje,  molila  za 

njega  Nebeskoga  Oca  sve  dok  on  ne  bi  osjetio  utjehu  i 
olakšanje  svojih  patnji  i  pitala  ga  zašto  je  nije  molio  za 
pomoć.  A  Svetac  bi  odgovarao: 

«Nemoj  se  tome  čuditi,  moja  draga  zaručnice,  jer 
ja  sam  siguran  kada  bi  Bog  htio  da  mi  da  olakšanje  u 
patnjama,  On  bi  učinio  da  ti  to  shvatiš  i  odmah  bi  te 
poslao.  A  ti  bi  došla  sa  svojom  uobičajenom  ljubavlju,  a 
ja  se  potpuno  predajem  u  volju  Božju  i  Njegove  odredbe. 
Kada  mi  Bog  želi  dati  olakšanje,  primam  ga.  Kada  me 
želi  držati  u  muci,  isto  sam  tako  zadovoljan,  samo  neka 
se  vrši  volja  Božja. » 

Majka  Božja  je  bila  sva  utješena  čuvši  osjećaje  sv. 
Josipa  te  je  zato  zahvaljivala  Bogu,  zadržavala  se  s  njim 
i  govorila  o  Božanskoj  dobroti  i  providnosti,  o  divnim 
Božjim  djelima.  Tada  bi  se  Svetac  sav  raspaljivao  u  licu 
a  još  više  u  srcu  te  bi  kliktao: 

«0  Bože  moj,  kako  si  divan  u  svojim  djelima!  Koliko 
je  velika  Tvoja  dobrota.  Što  bih  ja  mogao  učiniti  da 
Ti  budem  po  volji  i  odgovorim  na  Tvoju  ljubav  i  na 
beskrajna  dobročinstva  koja  mi  daruješ?  Istina  je  da 
me  žaloste  ove  patnje,  ali  koliko  me  tješi  Tvoja  milost 
i  koliko  olakšanje  mi  daruješ  po  mojoj  svetoj  zaručnici 
i  mom  ljubljenom  Isusu!  Povećaj,  molim  te,  ako  se  to 
Tebi  sviđa,  moje  patnje  jer  sam  spreman  trpjeti.  Samo  se 
Ti  udostoj  povećati  u  meni  svoju  milost  kako  bih  mogao 
trpjeti  sa  strpljenjem  i  potpunim  predanjem.  Ako  primam 
utjehe  s  toliko  radosti  i  pristajanja,  zašto  da  ne  primam 
na  isti  način  patnje  i  muke?  Da,  o  moj  Bože,  spreman 
sam  trpjeti  jer  sam  spreman  i  uživati  u  TebL» 

Dok  jc  bio  tako  nepokretan,  naš  Josip  neki  puta  nije 
mogao  imati  utjehu  Isusa  koji  jc  morao  poći  raditi  kako 
bi  zaradio  za  njihovo  uzdržavanje.  Ipak,  svako  malo  Isus 
bi  išao  pohoditi  sv.  Josipa  i  utješiti  ga,  a  Majka  Božja 
mu  je  pomagala  stalno.  Nije  ga  ostavljala  osim  kada  je 
trebala  poći  pripraviti  hranu.  Svetac  se  zadovoljavao  time 
usprkos  želji  koju  je  imao  za  svojim  Isusom  da  se  nikada 
od  njega  ne  udalji.  Ipak.  i  u  ovome  sav  se  predavao  volji 
Božjoj  iako  na  kraju  njegovih  dana  Spasitelj  ga  nije 
nikada  ostavljao. 

Veliko  siromaštvo  i  Božanska  pomoć  -  U  ovo  vrijeme 
sveta  obitelj  je  proživljavala  veliko  siromaštvo  jer  je 
Majka  Božja  bila  zauzeta  oko  pomoći  sv.  Josipu  a  i  Isus 
je  trošio  na  to  puno  vremena  zbog  čega  Mu  je  ostajalo 
malo  vremena  za  rad.  Ali  Božanska  providnost  nije  ih 
ostavljala  i  pomagala  im  preko  nekih  prijatelja,  susjeda 
a  neki  puta  i  po  anđelima.  I  tako  uistinu  bijaše  kada  nije 
bilo  nikakve  ljudske  pomoći.  Kada  je  Svetac  poželio  u 
mašti  neki  posebni  plod,  voće  ili  posebnu  hranu.  Bog 
bi  slao  anđele  da  utješe  Njegovog  vjernog  Josipa  koji 
jc  u  povjerenju  govorio  svojoj  zaručnici  što  bi  rado  jeo, 
a  ona  bi  na  ljubazan  način  odgovarala  i  govorila  mu  da 
bude  vedar  i  pun  povjerenja  jer  Bog  će  previdjeti  za  ono 
što  jc  želio.  1  uistinu  tako  se  događalo.  Već  sam  rekla  da 
je  Svetac  imao  jako  malo  apetita  i  da  se  hranio  s  puno 
muke,  ali  Bog  mu  je  svako  malo  slao  one  plodove  koje  je 
Josip  jako  volio.  Neki  puta  Božja  providnost  bi  poslala 
bijeli  kruh  da  se  Svetac  njime  hrani,  a  sveta  Majka  Božja 
mu  ga  čuvala  s  puno  brige  kao  da  jc  to  neka  stvar  koja 

jc  s  Neba  došla.  Svetac  jc  dobro  shvaćao  da  su  bili  u 
tolikom  siromaštvu  te  da  nisu  imali  često  puta  ni  kruha  za 
prehraniti  se  i  zbog  toga  je  bio  žalostan  i  molio  srdačno 
Božanskoga  Oca  da  se  udostoji  previdjeti  potrebama 
Njegova  jedinorođenoga  Sina  i  Njegove  Presvete  Majke. 
Gorljive  prošnje  sv.  Josipa  bile  su  odmah  uslišane  i 
Božanska  providnost  nije  kasnila  da  im  pomogne  u 
svemu  potrebnom.  Kada  bi  sv.  Josip  primjećivao  veliko 
siromaštvo  u  kojem  su  se  nalazili  i  osjetio  muku  zbog 
toga  jer  su  trpjeli  Isus  i  Njegova  Majka,  a  sa  svoje  strane 
je  uživao  u  ovom  zadnjem  periodu  svoga  života  to  isto 
siromaštvo  i  Iišenost  onoga  što  je  potrebno  i  zbog  toga 
je  zahvaljivao  svome  Bogu,  uživao  u  tome  da  bude  u 
stanju  vježbati  se  u  svim  krjepostima  za  koje  je  znao  da 
su  toliko  drage  njegovom  Bogu.  1  uistinu,  naš  Josip  se 
divno  vježbao  u  krjepostima  sa  svom  velikodušnošću, 
strpljenjem,  predanjem  i  neki  puta  s  osjećajem  radosti 
nasljedujući  u  svemu  svoga  Spasitelja  i  Majku  Božju. 
Uspijevao  je  tako  postići  jedan  savršeni  uzor  krjeposti. 
Na  vrhuncu  njegovih  žestokih  patnji  nikada  se  nije  čulo 
da  bi  izgovorio  nešto  što  bi  moglo  povrijediti  Boga.  nego 
je  samo  zahvaljivao  i  slavio  svoga  Boga  govoreći: 

«0  Bože  moj,  ako  se  Tebi  sviđa  da  još  više  povećaš 
moje  patnje,  evo  me,  spreman  sam.  zahvaljujem  Ti  za  sve 
što  mi  šalješ.  Sve  primam  iz  Tvojih  svetih  ruku!» 

Samo  spominjanje  imena  jedinoga  Boga  u  Josipovu  srcu 
bi  pobudilo  veliku  utjehu  i  radost.  Zbog  toga  na  vrhuncu 
svojih  patnji  sretni  Josip  je  u  duši  uživao  i  zahvaljivao 
svome  Bogu.  Ali  Bog  je  htio  još  više  iskušati  svoga 

vjernoga  slugu  kako  bi  mu  dao  priliku  da  još  više  poraste 
u  zaslugama.  Tako  je  sv.  Josip  imao  napasti  teških  patnji 
popraćenih  sa  duhovnim  suhoćama  koje  su  mu  potpuno 
oduzele  nutarnju  utjehu  i  užitak  u  Božanskim  stvarima. 
Jedne  noći  bio  je  napadnut  teškim  bolovima  i  patnjama, 
ali  je  istovremeno  ćutio  u  duši  potpunu  napuštenost  i 
svaku  lišenost  nutarnjih  duhovnih  utjeha.  Josip  je  zvao  u 
pomoć  svoga  Boga,  ali  nije  osjećao  više  utjehu  kao  prije. 
Vidio  je  da  je  potpuno  napušten  i  ostavljen,  lišen  svake 
potpore  te  je  sam  sebi  govorio: 

«0  Bože  moj,  što  je  to?  U  kojem  se  bijednom  stanju 
nalazim!  U  čemu  sam  bio  nevjeran,  u  čemu  sam  Te 
uvrijedio  da  si  me  ostavio  na  vrhuncu  moje  žalosti?  U 
ovom  mjestu  gdje  se  nalazim  nalazi  se  Spasitelj  i  Njegova 
Majka,  pa  ipak  ja  sam  ovdje  sam.  napušten  i  lišen  svake 
potpore.  Moja  sveta  zaručnica  i  Spasitelj  znat  će  dobro 
u  kojem  stanju  se  nalazim,  pa  ipak  ne  dolaze  da  me 
utješe.  Bože  moj,  smiluj  se  svome  slugi!  Ali  ako  Ti  želiš 
da  budem  tako  ostavljen  i  napušten,  ožalošćen  i  sav  u 
suhoćama,  ja  sam  zadovoljan  da  se  vrši  Tvoja  Božanska 
volja,  samo  da  Tebe  ne  \rijeđam.» 

Naš  Josip  se  tako  žalio  svome  Bogu  i  predavao  se 
potpuno  u  volju  Božju.  Svetac  se  podigao  s  puno  napora 
te  noći  i  izašao  van  kako  bi  se  divio  zvjezdanom  nebu  i 
na  takav  način  došao  do  neke  potpore  i  utjehe  jer  obično 
diveći  se  nebu  osjećao  bi  veliku  utjehu,  ali  ovaj  puta  ipak 
nije  dobio  za  Čim  je  žudio,  te  je  Josip  kliktao: 

«0  nebo,  o  nebesa,  vi  zatvarate  moje  blago.  Vi  ste  mi 
uvijek  bili  skloni,  ali  sada  i  vi  ste  zatvoreni  i  držite  za 
mene  skrivenu  svaku  utjehu.» 

Ožalošćeni  Josip  je  tako  stajao  neko  vrijeme,  zatim 
se  vratio,  ali  nije  mogao  zaspati,  bilo  zbog  jačine  boli 
i  patnje  koju  je  osjećao,  bilo  zbog  žudnji  svoga  srca 
jer  je  vidio  da  je  lišen  svake  utjehe.  Gorko  je  plakao  i 
molio  Boga  da  mu  udijeli  milost  da  spozna  u  čemu 
Ga  je  uvrijedio,  u  kojim  prilikama  je  to  učinio  kad  se 
udaljio  od  njega  i  ostavio  ga  tako  samoga  u  njegovim 
problemima  i  poteškoćama.  Ožalošćeni  Josip  se  jako 
mučio,  nije  nalazio  nikakve  potpore,  ali  sav  sjedinjen  i 
u  tome  je  zahvaljivao  Bogu.  Zatim  bi  sam  sebe  hrabrio 
govoreći: 

«Doći  će  moja  predraga  zaručnica  Marija.  Ona  će  mi 
donijeti  potporu  i  utjehu  svojim  pohodom.  Isprosil  će  mi 
milost  kod  Božanskog  Oca.  Doći  će  i  moj  ljubljeni  Isus. 
Tada  će  moje  srce  biti  potpuno  utješeno  i  moj  duh  će 
pronaći  utjehu  koju  je  izgubio. » 

I  tako  je  Josip  čekao  sa  velikom  željom  Sina  Božjega 
i  Njegovu  svetu  Majku  da  ga  svojim  pohodom  utješe. 
Toga  jutra,  ipak,  pohod  je  jako  kasnio  jer  je  Nebeski 
Otac  tako  naložio  kako  bi  dao  priliku  svome  slugi  da 
se  vježba  u  strpljenju  i  svim  kijepostima,  a  Svetac  se  u 
tome  jako  vježbao.  Trpio  je  sa  puno  predanja  i  velikom 
velikodušnošću.  On  se  jako  ponizivao  prepoznajući 
se  nedostojnim  pohoda  Isusa  i  Marije.  Sv.  Josip  je 
govorio: 

« Ja  ne  zaslužujem  da  se  Sin  Božji  i  Njegova  Majka 
sjete  mene  i  ne  će  biti  ništa  ako  me  ostave  i  udalje  se 
ostavljajući  me  samog  da  trpim  jer  sam  ja  to  uistinu  i 
zaslužio .» 


65 


I  uistinu.  Svetac  se  jako  bojao  da  ga  zbog  njegove 
nedostojnosti  nisu  ostavili  Isus  i  njegova  sveta  zaručnica  i 
jedno  duže  vrijeme  strahovao  je  i  smatrao  se  nedostojnim 
njihove  potpore  i  pomoći,  a  na  kraju  je  to  objavio  i  kazao 
taj  svoj  strah  svojoj  zaručnici  Marija  ga  je  smirili  tako 
što  mu  je  ona  rekla  da  ga  nikada  ne  će  ostaviti,  te  se  u 
vezi  toga  primirio.  Ali  Josip  je  bio  opet  sav  ožalošćen  i  u 
muci  neutješen  kada  je  došao  posjetiti  ga  njegov  Spasitelj 
i  Majka  Božja.  Kad  ih  je  vidio,  to  nije  donijelo  nikakvog 
poboljšanja  Josipu  i  nikakve  utjehe.  Tada  je  njegova  duša 
još  više  uzdisala  od  teške  bolesti  i  patnje.  Majka  Božja 
se  jako  brinula  da  mu  olakša  patnje  svime  onime  što  je 
mogla  učiniti,  poglavito  muku  zbog  njegove  bolesti, 
ali  to  nije  bilo  ono  što  je  ožalošćeni  Josip  tražio  jer  je 
tražio  ono  što  ga  je  moglo  potpuno  utješiti,  tj.  milost 
ljubavi  prema  svome  Bogu  što  je  njemu  izgledalo  da  ju 
je  izgubio.  Zbog  toga  sav  ožalošćen  gledao  je  lice  svoga 
Isusa  i  u  svom  srcu  Mu  govorio: 

«Moj  dragi  i  ljubljeni  Sine  Isuse,  jedino  moje  dobro, 
Ti  znaš  u  kojem  se  stanju  nalazim.  Smiluj  mi  se, 
priteci  u  pomoć  svome  Josipu,  neutješenom  i  potpuno 
ostavljenom !» 

Isus  gaje  gledao  sa  puno  samilosti  ali  gaje  ostavljao  i 
dalje  da  tako  trpi  kako  bi  porastao  u  zaslugama.  Svetac 
je  držao  da  ga  njegov  ljubljeni  Isus  ne  uslišava  i  zbog 
toga  se  nije  žalio,  nego  se  još  više  ponizivao  govoreći: 

«Moj  dragi  Isuse,  jedino  moje  dobro,  Ti  se  prema  meni 
ponašaš  onako  kako  ja  to  zaslužujem,  naprotiv,  bolje 
nego  što  ja  zaslužujem  jer  nisam  dostojan  da  budeš  ovdje 

pored  mene.  Pravedno  je  da  me  ne  us  lišavaš  jer  nisam 
odgovorio  kao  što  bi  trebalo  na  tolike  Tvoje  milosti  i 
dobročinstva.  Zbog  toga  me  držiš  u  ovome  stanju  i 
možeš  me  držati  sve  do  zadnjeg  daha  mog  života.  Titos 
pravom  činiš  i  ja  svim  srcem  prihvaćam  ovu  neutješenost 
kao  zadovoljštinu  za  svu  moju  nezahvalnost  kada  nisam 
odgovorio  na  Tvoje  milosti. » 

Zatim  bi  Josip  pogledao  svoju  svetu  zaručnicu  i  vidio 
daje  toliko  brižna  da  mu  pomogne  u  tjelesnim  mukama, 
a  Josip  bi  govorio  u  sebi: 

«Draga  moja  zaručnice,  da  znaš  u  kojem  se  stanju 
nalazi  moj  duh  sigurno  bi  imala  samilosti  i  isprosila  bi  mi 
željenu  utjehu,  ali  vidim  da  mi  tvoja  ljubljena  prisutnost 
ne  donosi  utjehu  kao  što  je  to  obično  bilo.  Zbog  toga 
vjerujem  da  Bog  hoće  da  budem  tako  neutješen  i  ožalošćen 
i  ja  se  klanjam  Božjim  dopuštenjima  i  sjedinjujem  se 
potpuno  s  Njegovom  Božanskom  voljom. » 

Tako  je  naš  Josip  provodio  svo  vrijeme  toga  dana  u 
neprestanim  činima  predanja,  trpljenja,  u  potpunom 
strpljenju,  a  u  njegovoj  muci  pomagali  su  mu  Isus  i 
Njegova  sveta  Majka. 

Đavolske  napasti  -  Bog  je  još  više  htio  kušati  vjernost 
svoga  Josipa  i  dopustio  je  đavlu  da  ga  napastuje  sljedeće 
noći.  Dok  je  Svetac  još  bio  ožalošćen  i  lišen  svake 
utjehe,  napala  ga  je  jako  velika  patnja  i  velika  napast 
nepovjerenja  i  nestrpljenja.  Možemo  samo  zamisliti  u 
kojem  se  stanju  nalazio  naš  Svetac.  Osjetio  je  kako  mu 
se  povećava  patnja,  kako  je  napušten  bez  ikakve  podrške 
i  utjehe  i  žestoko  napastovan.  Ali  Josip  nije  propustio 

da  Bogu  dokaže  svoju  vjernost  i  veliko  strpljenje. 
Velikodušno  je  savladao  svoga  neprijatelja  činima 
povjerenja  prema  Bogu  usprkos  toga  što  mu  je  izgledalo 
da  ga  je  Bog  ostavio.  Josip  se  preporučivao  Bogu,  imao 
povjerenja  u  Njegovu  dobrotu  i  milosrđe,  da  Bog  ne  će 
propustiti  da  mu  pomogne  i  utješi  ga.  Trpio  je  sve  sa 
puno  strpljenja  i  u  tom  boju  prakticirao  je  sve  herojske 
krjeposli  do  stupnja  koji  možemo  samo  zamisliti. 

Malo  olakšanja  -  Ožalošćeni  Josip  je  satima  bio  u  toj 
velikoj  muci  i  svim  srcem  se  preporučivao  svome  Bogu 
te  gaje  pohodio  Spasitelj.  Kada  su  vidjeli  da  Isus  dolazi, 
pakleni  neprijatelji  su  pobijeđeni  i  zbunjeni  pobjegli, 
pobijeđeni  kijepostima  našega  Josipa.  Svetac  je  raširio 
ruke  kada  je  vidio  svoga  ljubljenoga  Isusa  te  uskliknuo: 

«0  Isuse  moj,  pomozi  mi  jer  sam  u  velikoj  žalosti! » 

I  uistinu,  Josip  je  bio  doveden  do  toga  daje  bio  gotovo 
na  koncu  života,  da  ispusti  dušu.  Isus  mu  je  pomogao  i 
oslobodio  ga  tih  teških  napasti,  ublažio  mu  bol,  ojačao 
ga  u  nutrini,  ali  Josip  ipak  nije  našao  utjehu  za  kojom  je 
žudio  jer  je  bio  u  tom  stanju  kao  deliriju  više  dana,  kao 
što  smo  već  rekli.  Nakon  što  je  Josip  doživio  olakšanje, 
umirio  se  i  dosta  odmorio.  Nakon  toga  ga  je  posjetila 
i  njegova  sveta  zaručnica  kojoj  je  on  sve  pripovijedao 
i  svu  svoju  muku  a  Marija  ga  je  poticala  da  radosno 
trpi,  sa  svom  velikodušnošću,  jer  je  to  vrijeme  koje  je 
Bog  odredio  da  ga  obogati  mnogim  zaslugama  kako 
bi  ga  učinio  još  većim  u  svom  nebeskom  kraljevstvu. 
Marija  je  uvjeravala  Josipa  da  će  imati  milost  od  Boga, 
da  ga  On  ne  će  ostaviti  kako  on  to  misli,  nego  da  je 

trajno  s  njime  i  daje  mu  snage  da  trpi  i  da  Bog  uživa 
gledajući  ga  postojanoga  i  vjernoga.  Usprkos  ovih  riječi 
Josip  nije  dobio  željenu  utjehu,  ipak  one  su  ga  potakle 
i  dale  mu  olakšanje  u  tolikoj  muci  te  se  Josip  obratio 
svojoj  zaručnici  i  ponizno  je  molio  da  moli  za  njega 
Nebeskoga  Oca  da  ga  ne  ostavi  u  tolikoj  žalosti  i  ako 
je  to  Njemu  po  volji  da  mu  vrati  nutarnji  osjećaj  koji 
je,  čini  se  izgubio,  tj.  osjećaj  da  je  Bog  u  njegovoj  duši. 
Ako  bi  se  to  svidjelo  njegovom  Božanstvu  da  ga  drži  u 
takvom  deliriju,  Josip  je  spreman  trpjeti  sve  sa  potpunim 
predanjem.  Majka  Božja  je  uvjeravala  Josipa  da  će 
učiniti  ono  što  on  želi  i  doista  nije  propuštala  to  učiniti 
brižno  i  puno  je  molila  Nebeskoga  Oca  za  svoga  svetoga 
zaručnika  pokazujući  na  taj  način  daje  u  svim  njegovim 
potrebama  ona  njegova  vjerna  družica,  te  da  je  njemu 
služila  kao  nitko  drugi,  sa  svom  ljubavlju  i  potpunom 
voljom  ljubeći  rijetke  krjeposti  kojima  je  bio  urešen  njen 
sveti  zaručnik.  Sveti  Josip  je  dobro  poznavao  ljubav  i 
pažnju  kojom  ga  je  njegova  sveta  zaručnica  posluživala 
i  služila  mu  i  bio  je  jako  zahvalan  zbog  toga  i  rado  to 
prihvaćao.  Ali  bio  je  i  zbunjen  i  smatrao  se  nedostojnim 
da  mu  ona  služi,  tako  dostojno  stvorenje  jer  je  znao 
koliko  je  veliko  njeno  dostojanstvo  i  koliko  su  velike 
njene  zasluge.  Prema  Njemu  je  iskazivao  još  veću  čast  i 
poštovanje  kao  Sinu  Božjemu.  Zbog  toga  bez  usporedbe 
veće  nego  prema  Majci  Božjoj.  Sve  što  mu  je  Marija 
donosila  jesti,  Josip  je  primao  kao  da  dolaze  od  Neba  i 
jeo  je  s  puno  poštovanja  i  pobožnosti  i  sa  puno  duhovne 
slasti  iako  nije  osjećao  glad  i  s  puno  napora  je  jeo  jer  je 

imao  odbojnost  prema  hrani.  Ipak  nije  nikada  odbijao 
ništa  svojoj  zaručnici  vezano  uz  hranu  nego  je  pokazivao 
da  mu  je  po  volji  te  je  uživao  vidjevši  hranu  koju  mu 
je  Marija  pripravljala  i  trudio  se  jesti  iako,  kao  što  smo 
već  rekli,  imao  je  jednu  veliku  odbojnost  i  nedostatak 
apetita. 

9.  poglavlje:  Utjehe  i  milosti  sv.  Josipa  prije  njegove 
smrti 

Sveti  Josip  je  potpuno  utješen  -  Naš  Josip  je  bio 
ožalošćen  i  trpio  je  od  nepokretnosti  i  drugih  muka, 
ali  bio  je  isto  tako  obogaćen  mnogim  zaslugama  zbog 
krjeposti  koje  je  prakticirao  po  svom  velikom  strpljenju, 
tako  da  gaje  Bog  htio  utješiti,  te  je  to  i  učinio.  Ne  samo 
da  mu  je  povratio  nutarnju  utjehu  koju  je  bio  izgubio, 
nego  ju  je  još  više  povećao,  i  to  puno  više  nego  prije  ove 
kušnje,  pokazujući  na  drugi  način  svoju  veliku  ljubav 
koju  je  imao  prema  njemu.  Zbog  toga,  kad  je  naš  Svetac 
bio  kao  u  deliriju  i  ožalošćen,  anđeo  mu  je  progovorio  u 
snu  i  kazao  da  se  utješi  jer  ga  Bog  želi  podići  iz  njegove 
velike  muke  i  udijeliti  mu  mnoge  nove  milosti  te  ga  je 
anđeo  uvjerio  da  se  u  vremenu  kušnje,  koju  je  Bog  htio 
za  njega,  ne  samo  obogatio  mnogim  zaslugama,  nego 
je  bio  jako  po  volji  Bogu  pokazujući  Mu  u  toj  prigodi 
svoju  vjernost  i  ljubav.  Svetac  se  razbudio  sav  radostan 
i  zadovoljan  te  je  čuo  jednu  preslatku  melodiju  pjesme 
koju  su  anđeli  pjevali  zbog  koje  se  njegovo  srce  jako 
raznježilo  i  u  isto  vrijeme  se  ispunio  utjehom  i  shvatio 

je  da  ga  pohodi  Bog  koji  mu  je  riječima  punim  ljubavi 
govorio  o  najužem  sjedinjenju  u  ljubavi  sa  njegovim 
duhom.  Tolika  je  bila  velika  utjeha  koja  je  zapljusnula 
dušu  sv.  Josipa  da  nije  mogao  a  da  ne  klikće  naglas 
govoreći: 

«0  Bože  moj,  Bože  moj !  Otkuda  to  sve  meni,  meni 
najslabijem  i  nedostojnom  slugi? » 

Nutarnji  glasovi  koje  mu  je  Bog  govorio  imali  su  toliko 
snage  da  su  ga  podigli  u  jako  visoku  ekstazu  u  kojoj 
je  Josip  sjedinjen  s  Bogom  spoznao  uzvišena  otajstva 
Božanstva. 

Posebne  milosti  i  zagovornik  umirućih  -  Josipu  je 
bilo  objavljeno  da  je  već  jako  blizu  čas  njegova  sretna 
prijelaza  s  ovoga  svijeta  te  je  on  molio  za  milost  da  ispusti 
dušu  u  prisutnosti  Isusa  i  Marije  i  uz  njihovu  ljubaznu 
pomoć.  To  mu  je  Bog  velikodušno  dopustio.  Između 
ostalog  Josip  je  molio  milost  da  umre  u  sat  i  dan  u  koji  će 
umrijeti  i  Spasitelj  svijeta,  jer  nije  mogao  prisustvovati 
Isusovoj  smrti.  Jako  je  želio  da  barem  umre  u  dan  i  sat 
kada  će  umrijeti  Isus  i  molio  je  to  zbog  velike  ljubavi  koju 
je  imao  prema  Isusu  i  iz  zahvalnosti  prema  Njemu  što  se 
udostojao  umrijeti  kako  bi  izvršio  otkupljenje  ljudskoga 
roda.  Ne  samo  da  je  to  Josip  zadobio  od  Boga  nego 
Bog  mu  je  objavio  kako  ga  je  izabrao  da  bude  posebni 
zagovornik  umirućih,  jer  je  pokazao  toliku  skrb  u  svome 
životu  pomažući  umirućima  svojim  molitvama  i  suzama 
da  im  isprosi  njihovo  vječno  spasenje.  I  Bog  je  htio  da 
Josip  nastavi  tu  svoju  ljubav  sve  dok  bude  trajao  ovaj 
svijet  i  da  iz  Neba  vrši  istu  službu  pomoći  za  one  koji 

su  u  tom  stanju,  da  bude  posebni  zastupnik  i  zagovornik 
svima  u  času  smrti.  Svetac  je  rado  prihvatio  tu  zadaću  od 
Boga  uživajući  što  će  biti  svima  na  korist  u  toj  krajnjoj 
potrebi.  Zahvalio  je  Bogu  za  tu  službu  koju  se  udostojao 
dati  mu  i  već  tada  je  primio  to  kao  jedno  poslanje  i  sav  se 
založio  za  spasenje  siromašnih  umirućih  duša. 

Raspaijen  ljubavlju  -  Nakon  što  se  povratio  iz  ekstaze 
Josip  je  vidio  da  su  umanjene  njegove  patnje,  daje  bio  sav 
raspaijen  ljubavlju  prema  svome  Bogu  te  mu  je  izgledalo 
da  više  ne  može  živjeti,  nego  je  mislio  da  će  umrijeti  iz 
čiste  ljubavi.  Toliko  je  bila  gorljiva  njegova  ljubav  daje 
gorjela  savršeno  čak  izvana.  Bio  je  kao  raspaijen  u  licu, 
sav  raspaijen  u  srcu  i  srce  kao  da  je  htjelo  izaći  iz  grudi 
i  poletjeti  u  krilo  svoga  ljubljenoga  Boga.  Kad  je  bio  u 
tom  stanju,  pohodili  su  ga  Isus  i  Majka  Božja  i  čim  ih  je 
vidio,  Josip  je  uskliknuo  s  puno  ljubavi: 

«0  kako  si  dobar.  Bože  Izraela !» 

Ali  nije  mogao  reći  ništa  drugo  jer  mu  je  duša  bila 
zapljusnuta  novom  radošću  i  utjehom  u  prisutnosti 
njegovog  ljubljenog  Isusa  i  divne  Majke  Božje  koji  su 
se  radovali  s  njim  na  zadobijenoj  pobjedi  nad  njegovim 
paklenim  neprijateljima  i  na  strpljenju  kojim  je  Josip 
sve  trpio.  Tolika  je  bila  radost  našega  Sveca  u  duši  i 
srcu  da  nije  mogao  izgovoriti  niti  jedne  riječi,  nego  je 
samo  lijevao  slatke  suze  radosnice  i  što  je  mogao  bolje 
zahvaljivao  Nebeskom  Ocu  za  mnoge  milosti  koje  mu 
je  udijelio  i  tada  su  skupa  zahvaljivali  Nebeskom  Ocu. 
Vidjevši  daje  tako  obdaren  naš  Josip  se  trudio  zahvaliti, 
slaviti  i  blagoslivljati  Božju  velikodušnost.  Svaki  njegov 

udisaj  i  izdisaj  bili  su  kao  čini  slave  i  zahvale  učinjeni  iz 
najdubljih  dubina  srca. 

Božanske  pohvale  -  Nakon  nekog  vremena  Josip  je 
htio  moliti  Božje  pohvale  skupa  sa  Isusom  i  Marijom  i 
svako  malo  njegov  duh  bi  padao  u  ekstazu  i  uvijek  bio 
ispunjan  novim  utjehama  i  radošću,  sa  blistavim  očima  i 
raspaljena  lica  koje  je  postajalo  kao  nepokretno.  Uperio 
bi  pogled  prema  nebu  čekajući  sa  željom  čas  svoga 
sretna  prijelaza  sa  ovoga  svijeta  jer  je  bio  u  društvu  Isusa 
i  Marije,  kao  što  je  to  i  želio. 

S  Marijom  i  Isusom  -  Kad  su  se  zatim  malo  primirili 
zanosi  njegova  srca,  Josip  je  razgovarao  sa  svojom 
zaručnicom  i  svojim  presvetim  Sinom  i  govorio  im  što 
se  dogodilo  prošle  noći  i  Što  mu  je  anđeo  rekao  u  snu. 
Majka  Božja  je  uživala  vidjevši  Josipa  tako  utješena  i 
neprestano  zahvaljivala  Božanskome  Ocu.  Spasitelj 
svijeta  tada  je  održao  jedan  duži  govor  o  dobroti  i 
velikodušnosti  svoga  Nebeskog  Oca  a  Marija  i  Josip  su 
Ga  slušali  sa  zanosom  te  ih  je  Bog  uzdigao  u  uzvišeno 
stanje  potpunog  sjedinjenja  s  Njim,  a  ta  ekstaza  je  dugo 
potrajala. 

Trpjeti  s  ljubavlju  -  Nakon  što  se  povratio  iz  ekstaze 
Josip  je  ponovo  doživio  napadaje  svojih  patnji  koje  je 
trpio  sa  velikim  predanjem  i  zahvaljivajući  svome  Bogu 
koji  se  udostojao  da  mu  dade  trpjeti  kako  bi  mogao 
zasluživati.  I  obratio  bi  se  Bogu  govoreći  sa  puno 
ljubavi: 

«Bože  moj,  ja  ne  mogu  Tebi  bolje  pokazati  svoju 
vjernost  i  ljubav  nego  da  s  ljubavlju  prihvatim  kada  sam 

pritisnut  patnjama  i  ožalošćen.  Zbog  toga  pošalji  mi  ih 
koliko  Ti  hoćeš  kako  bih  Ti  mogao  pokazati  svoju  ljubav 
koja  gori  za  Tebe  u  mom  srcu.  Ti  vidiš,  o  Bože  moj,  kako 
je  velika  moja  želja  da  trpim  kako  bih  na  neki  način 
mogao  nalikovati  svome  Spasitelju  koji  će  tako  okrutne 
patnje  trpjeti  nama  za  ljubav,  a  zar  da  ja  ne  trpim  Njemu 
za  ljubav?  Da,  da,  neka  i  ja  trpim  iz  ljubavi  prema  Tebi 
koji  ćeš  toliko  trpjeti  za  moje  vječno  spasenje!» 

To  je  govorio  naš  Josip  kada  su  mu  se  povećale  patnje 
te  je  zahvaljivao  uvijek  sve  više  Bogu  i  postajao  Mu  sve 
više  po  volji  i  porastao  je  sve  više  u  milosti. 

Josip  posjećuju  -  Naš  Josip  se  toliko  trošio  u  velikoj 
ljubavi  koja  je  gorila  u  njegovom  srcu,  kao  i  zbog  jačine 
patnje  koju  je  trpio,  da  je  izgledao  kao  kostur  i  vidjevši 
se  u  takvom  stanju  on  se  tome  radovao  i  zahvaljivao 
svome  Bogu  govoreći  u  šali  neka  se  i  njegova  koštana 
srž  raspali  plamenom  Božanske  ljubavi.  Sveca  su  u  tom 
stanju  pohodile  neke  osobe  i  susjedi  i  kada  su  ga  našli 
u  tako  teškim  patnjama,  smatrali  su  da  je  bolje  da  ga 
ostave  na  miru  jer  nisu  imali  srca  gledati  ga  u  tolikoj 
muci.  Bog  je  odredio  da  odustanu  od  svojih  posjeta  kako 
bi  Josip  imao  više  mira  i  mogao  se  zadržavati  skupa  s 
Njim,  sa  svojim  Spasiteljem  i  Majkom  Božjom.  Svetac 
je  one  koji  su  ga  pohađali  molio  da  ga  preporuče  Bogu 
da  mu  pomogne  u  njegovim  patnjama  i  da  se  u  svemu 
vrši  Njegova  volja.  Posjetitelji  bi  ostajali  zadivljeni  i 
potaknuti  vidjevši  koliko  trpi  Josip  i  njegovo  sjedinjenje 
s  voljom  Božjom  te  kako  je  rado  trpio,  vedra  lica,  tako 
daje  izgledao  kao  anđeo. 

Marijine  pažnje  -  Josipova  sveta  zaručnica  hranila  ga 
je  prema  onome  što  je  spoznavala  da  mu  treba  i  činila 
to  sa  puno  ljubavi  i  pažnje  usprkos  toga  što  Svetac  nije 
imao  nikakvog  apetita  prema  hrani  naprotiv,  osjećao  je 
odbojnost.  Ipak  je  uzimao  ono  što  mu  je  davala  Majka 
Božja  i  nije  se  žalio  nikada  na  odbojnost  koju  je  imao 
prema  hrani,  trpeći  sve  u  šutnji  i  strpljenju. 

Pjesme  anđela,  te  Isusova  i  Marijina  pomoć  -  U 
ovom  zadnjem  periodu  svoga  života  sretni  Josip  je  bio 
jako  obdaren  time  što  je  čuo  anđeoske  pjesme  koje  su 
mu  naviještale  njegov  sretni  prelazak  sa  ovoga  svijeta. 
Svetac  je  slušao  s  puno  radosti  i  utjehe  svoga  srca  te 
pjesme  i  zahvaljivao  Bogu  jer  gaje  obdarivao  na  tolike 
načine.  Uistinu,  nikada  nije  bio  sam  u  ovim  zadnjim 
trenutcima  jer  se  Spasitelj  svijeta  dugo  s  njim  zadržavao 
tješeći  ga  svojom  ljubaznom  prisutnošću  i  Božanskim 
riječima.  Isto  je  činila  i  Majka  Božja  i  kada  bi  se  oni 
udaljavali  činiti  ono  što  su  morali  za  svoje  uzdržavanje, 
tada  bi  anđeli  pjevali  pjesme,  slatke  melodije.  Anđeli  su 
mu  pomagali  u  njegovim  mukama  i  on  je  to  zaslužio  jer 
je  bio  jako  vjeran,  jer  je  za  svoga  života  iskazao  tolike 
čine  ljubavi  koje  je  moglo  ostvariti  samo  jedno  tako  čisto 
stvorenje,  čine  ljubavi  prema  Isusu  i  Mariji.  I  tako  je 
Bog  htio  da  mu  u  ovo  zadnje  vrijeme  njegovog  života  na 
neki  način  bude  uzvraćeno,  lako  je  Svetac  sve  pripisivao 
velikoj  Božanskoj  dobroti  i  velikodušnosti  prema  njemu, 
a  prepoznavao  je  sebe  kao  onoga  koji  nije  zaslužan  te 
ispovijedao  o  sebi  da  nije  činio  ništa  naročito  dobra,  da 
je  samo  jedan  običan  bijednik,  te  da  nije  odgovorio  kao 

što  bi  to  trebalo  na  tolike  i  tolike  beskrajne  milosti  koje 
je  primio  od  Boga.  Tolika  je  bila  njegova  poniznost  i 
niska  misao  o  sebi  te  je  često  govorio: 

«Bože  moj,  kako  sam  loše  odgovorio  na  tolike  znakove 
milosti  koje  si  mi  udijelio!» 

Svetac  je  to  govorio  jer  je  uvijek  htio  činiti  puno  više 
iako  nikada  nije  propustio  učiniti  ono  što  je  mogao  i 
trebao  a  sve  je  to  činio  sa  svim  mogućim  savršenstvom. 

Josipova  poniznost  -  Patnje  sv.  Josipa  još  su  se 
pogoršale  i  on  je  uz  to  imao  jedan  trajni  strah  da  će  nešto 
propustiti  u  odnosu  na  svoje  obaveze  te  je  molio  svoju 
svetu  zaručnicu  da  ga  obavijesti  o  tome  ako  bi  on  zbog 
toga  što  ne  primjećuje  mogao  uvrijediti  Boga  te  je  molio 
dubokom  poniznošću.  Govorio  je  Mariji  da  ne  gleda 
na  njegove  premale  sposobnosti  nego  neka  gleda  na  to 
koliko  zaslužuje  Bog  da  Mu  se  služi  sa  svom  vjernošću 
i  da  Mu  se  bude  u  svemu  po  volji.  I  Majka  Božja  se 
smatrala  ništavnom,  ona  je  sve  nadvisivala  u  poniznosti. 
Ipak  uvjeravala  je  Josipa  ako  bi  prepoznala  u  njemu 
nešto  što  nije  potpuno  savršeno  i  što  nije  potpuno  Bogu 
po  volji  da  će  ga  obavijestiti  kako  bi  udovoljila  njegovoj 
želji  i  prošnjama,  te  se  tako  sretni  Josip  utješio. 

10.  poglavlje:  Sretni  prijelaz  sv.  Josipa  s  ovoga 
svijeta  uz  pomoć  Isusa,  Marije  i  anđela 

Zadnji  trenutci  Josipovog  života  -  Sv.  Josip  je  došao 
do  vrhunca  one  svetosti  za  koju  ga  je  Bog  odredio  i  do 
bogatstva  zasluga  koje  je  Bog  htio  da  zadobije,  te  je 

Bog  htio  odriješiti  tu  presvetu  dušu  od  veza  sa  tijelom  i 
poslati  je  u  limb  svetim  očima  da  njima  navijesti  radosnu 
vijest  blizine  oslobođenja  jer  će  se  ubrzo  dogoditi  djelo 
ljudskog  otkupljenja.  Sretni  Josip  je  osjećao  da  dolaze 
zadnji  časovi  njegovog  života.  Čuo  je  skladne  pjesme 
anđela  koje  su  ga  slatko  pozivale  da  svoju  blagoslovljenu 
dušu  odmori  u  Abrahamovu  krilu.  Svetac  je  osjećao 
više  nego  ikada  raspaljenu  ljubav  prema  Bogu  koja 
ga  je  trošila,  u  kojoj  je  on  izgarao.  Imao  je  uzvišenu 
ekstazu  u  kojoj  je  ostajao  satima,  uživao  je  rajske  slasti 
u  slatkim  razgovorima  sa  Bogom.  Kada  bi  se  povratio  iz 
ekstaze,  razgovarao  je  najbolje  što  je  mogao  sa  svojim 
Otkupiteljem  i  Majkom  Božjom  koji  su  bili  tu  da  mu 
pomažu.  Molio  je  da  mu  oproste  sve  ono  u  čemu  je 
mogao  zakazati  u  sretno  vrijeme  koje  je  imao  da  dijeli 
s  njima.  Činio  je  to  sa  velikom  boli  i  obilnim  suzama. 
Zahvaljivao  je  Josip  Mariji  i  Isusu  na  ljubavi  koju  su 
njemu  iskazali  i  na  tolikom  strpljenju  što  su  podnosili 
njegove  nedostatke,  i  na  tolikim  dobročinstvima  koja 
su  njemu  učinili,  na  tolikim  milostima  koje  su  mu 
izmolili  kod  Nebeskog  Oca.  Zahvaljivao  je  na  brizi  i 
pomoći  koju  su  mu  iskazivali  u  njegovoj  dugoj  i  mučnoj 
nepokretnosti,  a  zatim  bi  toplo  zahvaljivao  Otkupitelju 
za  otkupljenje  ljudskoga  roda  i  za  sve  ono  što  će  trpjeti 
kako  bi  se  ispunilo  veliko  djelo  ljudskog  spasenja.  Na 
kraju  zahvaljivao  je  toliko  Sinu,  kao  i  Majci  Mariji  za  sve 
što  su  učinili  za  njega,  ne  zaboravljajući  ni  jedne  riječi. 
Dolazila  su  mu  na  pamet  sva  dobročinstva  koja  je  od 
njih  primio.  Kao  znak  svoje  velike  ljubavi  prema  svojoj 

svetoj  zaručnici,  iako  to  nije  trebalo,  nije  joj  propustio 
preporučiti  na  poseban  način  njenog  Božanskog  Sina  sa 
tako  nježnim  riječima  punim  ljubavi  i  sa  suznim  očima. 
Divio  se  njoj  sa  velikom  ljubavi  i  samilosti  za  sve  ono  što 
je  ona  još  trebala  trpjeti  u  muci  Spasitelja  motreći  kako 
će  u  to  vrijeme  biti  ožalošćena  i  ostavljena,  uronjena  u 
more  patnje  i  muke.  Tada  je  Otkupitelj  svijeta  potvrdio 
Josipu  njegovu  ulogu  i  zadatak  da  bude  trajni  zaštitnik 
umirućih  što  Svetac  sa  svim  srcem  prihvati  ponovno  sa 
željom  i  voljom  da  u  svemu  bude  na  službu  Bogu.  Zatim 
je  sa  puno  poniznosti  molio  blagoslov  Isusa  i  Majke 
Božje  moleći  da  ga  ne  liše  te  utjehe.  A  Isus  toliko  ponizan 
kao  i  Majka  Božja  poželjeli  su  da  ih  on  blagoslovi  kao 
glava  njihove  obitelji  koju  im  je  dao  Nebeski  Otac.  Sv. 
Josip  je  to  učinio  sa  puno  nježnosti  i  poslušnosti  i  on 
je  primio  njihov  blagoslov  koji  ga  je  ispunio  utjehom  i 
radošću.  U  srcu  sv.  Josipa  sve  je  viša  rasla  ljubav  i  bio 
je  sveden  na  zadnje  časove  svoje  agonije  i  vidjelo  se  da 
je  raspaljen  nebeskom  ljubavlju  te  je  očiju  uprtih  čas  u 
nebo,  čas  u  Otkupitelja  ili  u  svoju  presvetu  i  prečistu 
zaručnicu  uživao  na  te  poglede  jer  sc  nalazio  između 
dvaju  nebeskih  Blaga  koja  su  mu  pomagala,  čiji  je  on 
bio  vjerni  čuvar.  Na  svaki  uzdah  Josip  bi  spominjao 
slatka  imena  Boga  Oca,  Isusa  i  Marije  i  to  je  njemu 
uzrokovalo  neizrecivu  slast.  Spasitelj  je  držao  Josipa  za 
ruku  i  blizu  svoje  glave  i  govorio  mu  o  dobroti,  ljubavi 
i  veličini  Božanskoga  Oca,  a  Njegove  Božanske  riječi 
prodirale  su  duboko  u  dušu  umirućeg  Josipa  te  ga  sve 
više  raspaljivale  u  Božjoj  ljubavi. 

Josipov  prijelaz  -  Kad  je  došao  zadnji  čas  sv.  Josipa. 
Otkupitelj  svijeta  pozvao  je  njegovu  blagoslovljenu  dušu 
da  izađe  iz  tijela  kako  bije  predao  anđelima  daje  prate  do 
limba.  Na  ovaj  slatki  poziv  naš  sretni  Josip  je  izdahnuo 
zazivajući  slatko  ime  Marije  i  Isusa,  svoga  Otkupitelja. 
Izdahnuo  je  u  činu  snažne  i  velike  ljubavi  prema  svome 
Bogu.  Uistinu,  sretne  li  Josipove  duše! 

Marija  vidi  dušu  sv.  Josipa  -  Spasitelj  je  učinio 
da  Josipovu  dušu  vidi  Njegova  sv.  Majka  da  se  utješi, 
jer  je  bila  jako  ožalošćena  zbog  gubitka  tako  svetoga  i 
vjernoga  druga.  Djevica  Marija  vidjela  je  tu  svetu  dušu, 
tako  bogatu  zaslugama  i  uređenu  lajepostima.  Zbog 
toga  je  bila  jako  utješena,  kao  i  zbog  sretne  smrti  koju 
je  imao  njen  ljubljeni  zaručnik  te  je  obilno  zahvaljivala 
Nebeskom  Ocu  i  radovala  se  sa  presvetom  i  sretnom 
dušom  sv.  Josipa. 

Dan  Josipove  smrti  -  Naš  sretni  Josip  je  umro  u 
petak  19.  ožujka,  u  21h  a  imao  je  oko  61  godinu.  Njegovi 
posmrtni  ostatci  izgledali  su  tako  lijepi  da  je  izgledao 
kao  anđeo  iz  Raja  i  bili  su  okruženi  divnom  svjetlošću. 
Iz  njih  je  izlazila  blaga  milost  i  sve  je  to  poticalo  na  jedno 
veliko  čašćenje. 

Svi  oplakuju  sv.  Josipa  -  Brzo  se  raširio  glas  po 
cijelom  Nazaretu  daje  umro  Josip  te  su  ga  svi  oplakivali, 
poglavito  njegovi  prijatelji.  Svatko  bi  prepričavao  divne 
kijeposti  tog  svetog  čovjeka  i  nitko  nije  mogao  reći  niti 
jednu  riječ  protiv  toga  jer  svi  su  bili  svjedoci  njegovih 
rijetkih  i  divnih  kijeposti.  Kada  su  iznijeli  njegove 
posmrtne  ostatke  van  kako  bi  mu  iskazali  čast  i  ukopali 

ga,  štrcalo  se  veliko  mnoštvo  naroda  da  ga  vidi  i  svi  su 
bili  zadivljeni  rijetkom  ljepotom  svetoga  tijela.  Svi  su 
plakali  puni  nježnosti  i  žalosti  i  svi  su  Josipa  nazivali 
uistinu  Božjim  čovjekom  koji  je  gorljivo  opsluživao 
Zakon. 

Josipov  pogreb  -  Spasitelj  svijeta.  Majka  Božja  i 
pobožne  žene  koje  su  je  tješile  pratile  su  svete  ostatke 
sv.  Josipa.  Pratilo  ih  je  i  mnoštvo  anđela  koji  su  služili 
Kralju  i  Kraljici  Neba  svojim  pjesmama,  a  ipak  nitko 
ih  nije  mogao  čuti  niti  vidjeti  od  prisutnih.  Zrak  je  bio 
potpuno  vedar  i  osvježavajući  kao  da  se  osmjehivao. 
Čak  su  i  ptice  nebeske  radosno  pjevale  čemu  su  se  svi 
divili  i  svi  su  osjetili  blagi  miris  koji  se  širio  iz  posmrtnih 
ostataka.  Kad  su  obavili  službu  ukopa  prema  hebrejskom 
zakonu.  Majka  Božja  i  Spasitelj  su  se  vratili  kući  gdje  su 
ih  ponovo  pohodili  i  tješili  njihovi  susjedi. 

U  času  svoje  smrti  Josip  je  zadobio  milost  za 
umiruće  -  U  isti  čas  kada  je  umirao  naš  sretni  Josip, 
umirale  su  i  neke  druge  osobe  u  Nazaretu  i  u  drugim 
mjestima  gdje  se  opsluživao  Božji  zakon  koji  je  Bog  dao 
po  Mojsiju,  tj.  bili  su  Hebreji.  a  našem  Josipu  je  bilo 
dano  da  spozna  kako  i  oni  umiru.  Svetac  je  žarko  molio 
za  njih  svoga  Boga  i  uporno  je  molio  za  njihovo  spasenje 
želeći  na  takav  način  i  u  času  svoje  smrti  ispuniti  službu 
zagovornika  umirućih.  I  bijaše  Josip  uslišan  od  Boga  jer 
se  udostojao  dati  tim  umirućim  osobama  čin  istinskog 
pokajanja  i  svi  su  bili  spašeni  po  zaslugama  i  molitvama 
sv.  Josipa,  a  Bog  je  htio  utješiti  svoga  vjernoga  slugu  i 
udijeliti  mu  ono  što  je  tražio.  I  kako  bi  Bog  mogao  ne 

80 


uslišati  njegove  prošnje,  njega  koji  je  imao  tako  svetu 
dušu  i  s  toliko  vjernosti  uvijek  služio,  toliko  ljubio, 
spremno  slušao  u  svemu  Njegove  zapovijedi,  s  toliko 
spremnosti,  poniznosti  i  predanja  i  koji  je  s  toliko  točnosti 
opsluživao  Zakon  i  nasljedovao  uzore  Isusa  i  Marije? 

11.  poglavlje:  Slava  sv.  Josipa  koju  uživa  u  Raju  i 
kako  on  vrši  službu  zagovornika  umirućih 

Josipova  slava  -  Kada  je  Spasitelj  svijeta  tri  dana 
nakon  svoje  teške  muke  uskrsnuo  slavan  i  pobjedonosan, 
oslobodio  je  sve  duše  koje  su  bile  u  limbu  i  poveo  ih  sa 
sobom.  Naš  Svetac  je  bio  postavljen  na  jako  uzvišeno 
prijestolje  u  Nebu,  blizu  žrtvovanoga  Jaganjca,  kao 
kasnije  i  Presveta  Djevica.  Sada  je  jako  blizu  Kraljici 
anđela  i  ljudi  kao  njen  prečisti  i  vjemi  zaručnik  koji  je 
najviše  njoj  ličio  i  nikada  ne  će  biti  nikoga  na  zemlji  koji 
će  njoj  biti  više  nalik.  U  Raju  Josip  uživa  neizrecivu 
radost  iznad  svih  svetaca  i  to  se  ne  može  objasniti  i 
objaviti  svijetu  jer  ljudsko  shvaćanje  nije  sposobno  to 
razumjeti,  ali  to  će  jako  dobro  shvatiti  i  diviti  se  kroz  svu 
vječnost  svi  blaženi. 

Zagovornik  umirućih  i  Josipova  zaštita  -  Sv.  Josip 
trajno  vrši  svoju  ulogu  zagovornika  umirućih  kod  Boga 
sa  puno  brige  i  skrbi.  Svetac  pokazuje  i  veliku  brigu  za 
spasenje  svih  duša  koje  su  otkupljenje  predragocjenom 
krvlju  Isusa  Krista,  našega  Spasitelja.  On  moli  milost  za 
sve,  a  posebno  za  one  koji  su  njemu  pobožni  i  za  njih 
se  posebno  sv.  Josip  brine.  Svaka  je  Josipova  molitva 

uslišana  za  sve  osobe  a  posebno  one  koje  su  u  patnjama 
i  mukama  jer  je  Svetac  puno  trpio  dok  je  živio  na  zemlji. 
Za  duhovne  osobe  se  zalaže  na  poseban  način.  Zato 
molim  sve  osobe  da  imaju  jednu  posebnu  pobožnost 
prema  ovome  velikome  Svecu  jer  će  iskusiti  njene  divne 
učinke. 

Završetak  knjige  koju  piše  službenica  Božja  -  Molim 
sve  one  koji  budu  čitali  ovo  djelo  neka  budu  svjesni  da 
sam  sve  napisala  iz  poslušnosti,  a  bez  nisam  nikada  čula 
ili  čitala  neku  stvar  o  ovome  Svecu,  niti  meditirala  niti 
mislila,  nego  mi  je  bilo  sve  sugerirano  u  činu  samoga 
pisanja  i  molim  sv.  Josipa  da  se  udostoji  za  mene  bijednu 
grešnicu  isprositi  oproštenje  mojih  grijeha  i  vječni  život 
da  bih  mogla  uživati  njegovo  društvo  kroz  svu  vječnost. 
1  neka  to  Bog  dopusti  svima. 

TEBI,  O  BLAŽENI  JOSIPE 

Tebi,  o  blaženi  Josipe,  pritješćeni  u  ovim  progonima 
utječemo  se  puni  povjerenja,  zazivamo  tvoju  zaštitu 
skupa  sa  zaštitom  tvoje  svete  zaručnice.  Zbog  onih 
svetih  veza  ljubavi  koje  su  te  vezale  sa  Bezgrešnom 
Djevicom  Marijom,  Majkom  Božjom,  i  zbog  očinske 
ljubavi  koju  si  imao  prema  Djetetu  Isusu,  pogledaj 
molimo  te  dobrohotno  baštinu  dragu  koju  je  Isus  Krist 
zadobio  svojom  presvetom  krvlju  i  isprosi  nam  pomoć 
u  svim  našim  potrebama.  Brani,  uzvišeni  čuvaru  sv. 
obitelji,  one  koji  pripadaju  Isusu  Kristu.  Udalji  odnos, 
o  ljubljeni  oče,  sve  zablude  i  poroke  koji  se  nadvijaju 
nad  svijetom.  Pomozi  nam  dobrohotno  s  Neba  u 

ovoj  borbi  protiv  moći  tame,  naš  snažni  zaštitniČe. 
Kao  što  si  u  vremenu  spasio  od  smrti  i  život  Djeteta 
Isusa,  sada  brani  svetu  Crkvu  Božju  od  protivština  i 
zasjeda  njenih  protivnika.  Raširi  nad  svakim  od  nas 
svoju  trajnu  zaštitu  kako  bismo  po  tvome  primjeru, 
pomognuti  tvojom  pomoći,  mogli  krjeposno  živjeti, 
pobožno  umrijeti  i  zadobiti  vječno  blaženstvo  u  Nebu. 
Amen. 

DODATAK 

Svjedočanstva  o  uslišanjima  po  zagovoru  sv.  Josipa 
Zbog  nedostatka  prostora  u  ne  donosimo  mnogo 
svjedočanstava  o  zadobivenim  milostima  po  zagovoru 
ovog  velikog  Sveca.  Svjedočanstva  su  uistinu  brojna  i 
odnose  se  na  sve  potrebe.  Glasnik  sv.  Josipa  u  svakom 
broju  donosi  po  nekoliko  takvih  svjedočanstava,  a 
nacionalno  svetište  u  Karlovcu  je  izdalo  i  knjigu  pod 
naslovom  «U  potrebi  svakoj  idite  k  Josipu,  glasovi 
zahvalnosti  svetom  Josipu  za  uslišanja»  u  kojoj  se 
nalazi  stotinjak  svjedočanstava  osoba  kojima  je  sv. 

Josip  isprosio  milost  od  Boga. 

U  ovoj  knjižici  odlučili  smo  se  za  samo  dva  uslišanja 
koja  su  svojevremeno  izašla  u  «Book»-u  i  za  koja  smo 
dobili  odobrenje  od  glavnog  urednika  da  ih  možemo 
objaviti. 

Ovo  zagonetno  stubište  već  1 30  godina  privlači  preko 
250  tisuća  posjetitelja  godišnje.  Mjesto  je  atrakcije  kapela 
Lorctto.  u  gradu  Santa  I'e  u  Novom  Meksiku.  Ovu  kapelu 
drugačijom  od  ostalih  čini  tzv.  čudo,  njezino  zagonetno 
stubište.  Kapela  je  izgrađena  potkraj  1 9.  stoljeća.  Kad 
je  bila  dovršena,  časne  su  sestre  primijetile  da  nedostaje 
stubište  koje  bi  vodilo  do  galerije.  Provele  su  devet  dana 
moleći  sv.  Josipa  da  im  pomogne  jer  je  on  bio  stolar  po 
zanimanju.  Na  posljednji  dan  molitve,  jedan  je  stranac 
pokucao  na  njihova  vrata  i  rekao  im  daje  stolar  i  da  bi 
im  on  mogao  pomoći  napraviti  stubište.  Ovaj  je  stranac 

sam  samcat  konstruirao  i  napravio  stubište  koje  bi  se 
moglo  nazvati  vrhuncem  umjetničke  stolarije.  Nitko 
nije  mogao  shvatiti  kako  stubište  može  samo  sebe  držati 
kad  nedostaje  centralni  potporni  stup.  Stolar,  koji  nije 
upotrijebio  ni  jedan  čavao  ili  ljepilo  da  sastavi  stube, 
nestao  je  nakon  završenog  posla,  ne  tražeći  plaću.  Tad  je 
gradom  počela  kružiti  priča  da  je  stolar  zapravo  bio  sv. 
Josip  osobno,  poslan  od  Isusa  da  riješi  problem  časnih 
sestara.  Otada  su  stube  poznate  kao  čudotvorne  i  kapela 
Loretto  pretvorila  se  u  mjesto  hodočašća. 

Tri  se  misterija  navode  u  ovome  slučaju.  Prvi  je 
misterij  da  se  do  danas  nije  doznao  identitet  čovjeka 
koji  je  izgradio  stubište.  Drugi  je  misterij  činjenica  da  ni 
jedan  arhitekt,  inženjer  ili  znanstvenik  ne  može  dokučiti 
kako  stubište  može  stajati  samostalno,  bez  središnjega 
potpornog  stupa.  I  treći  je  misterij  porijeklo  drva.  Nakon 
ispitivanja,  otkrili  su  da  drvo  od  kojega  je  napravljeno 
stubište  ne  postoji  u  cijelome  njihovu  području.  Još  je 
jedan  detalj  koji  podupire  vjerovanje  u  čudo.  Stubište 
ima  33  stube  -  Isusove  godine  života  na  Zemlji.  Kapela  i 
stubište  nisu  izmišljeni,  moguće  je  provjeriti  na 
http://www.lorettochapel.com/. 

(Izvor:  Book  br.  6,  lipanj  2010.) 


85 


1 


Slika  sv.  Josipa 

Jedan  moj  dragi  prijatelj,  sveti  svećenik,  koji  svaki  dan 
nekoliko  sati  pred  Presvetim  zagovara  za  svoje  župljane, 
ispričao  mije  svoje  najsnažnije  iskustvo  sa  snom.  U  ratu 
je  njegova  župna  crkva  bila  u  potpunosti  srušena.  Nije 
bilo  gotovo  nikakvih  sredstava  kojima  bi  se  opet  mogla 
sagraditi.  Svećenik  je,  ipak,  usrdno  molio  i  pouzdavao  se 
u  Božje  svemoguće  milosrđe.  Jedne  noći  je  u  snu  začuo 
jasan  glas:  «Odnesi  na  ruševine  crkve  sliku  svetoga 

Josipa!».  Budući  da  tnu  je  to  bilo  prvo  mistično  iskustvo, 
jako  se  začudio,  no  nije  reagirao  već  je  nastavio  spavati. 
Isto  se  ponovilo  još  dva  puta.  Tada  je  počeo  razmišljati 
što  učiniti.  Uradio  je  upravo  ono  što  u  takvim  situacijama 
svatko  od  nas  treba  učiniti.  Zapitao  se  što  se  može 
dogoditi  ako  glas  posluša,  a  što  ako  ne?  Bilo  je  rano 
jutro,  padala  je  jaka  kiša  i  na  cesti  još  nije  bilo  nikoga. 
Zaključio  je,  ako  ode,  jedino  loše  što  se  može  dogoditi 
je  da  se  eventualno  malo  smoči.  No  ako  ne  posluša  glas 
može  propustiti  nekakav  blagoslov  za  sebe  ili  za  nekoga 
drugog.  Poslušao  je  glas  i  učinio  kako  mu  je  bilo  rečeno. 
Taj  isti  dan,  jedan  je  talijanski  biskup  zajedno  s  našim 
kardinalom  obilazio  ruševine  u  ratu  srušenih  crkava. 
Njegova  je  biskupija  prikupila  sredstva  za  kompletnu 
izgradnju  jedne  nove  crkve  i  odlučili  su  dati  novac  onoj 
crkvi  na  čijim  ruševinama  pronađu  sliku  svetog  Josipa. 
Moj  prijatelj  župnik  taj  dan  je  dobio  novac  s  kojim  je 
brzo  mogao  izgraditi  potpuno  novu  crkvu,  ljepšu  i  veću 
od  one  prvotne. 

Josip  Lončar 
(Izvor:  Book  br.  1,  siječanj  2010.) 

Ni  u  jednom  od  ova  dva  slučaja  sv.  Josip  se  osobno 
ne  očituje.  No  njegova  samozatajnost  nas  najviše  potiče 
da  vjerujemo  da  se  ni  jedno  od  ova  dva  velika  djela 
milosrdne  ljubavi  nije  desilo  bez  njegovog  posredništva 
ili  zagovora.  Hvala  ti,  sv.  Josipe,  na  tako  divnim 
očitovanjima  Božje  svemoći  po  kojima  želiš  u  nama 
učvrstiti  našu  vjeru. 

MOLITVE  SV.  JOSIPU  U  POSEBNIM 
POTREBAMA 

(Molitve  koje  slijede  su  preuzete  iz  raznih  molitvenika  i 
mogu  se  jednostavno  moliti  za  navedene  nakane  .  Ako 
se  osoba  koja  moli  zagovor  sv.  Josipa  nalazi  u  posebnoj 
situaciji  i  potrebi  onda ,  osim  ovih  kratkih  molitava, 
preporučamo  obavljanje  devetnice  sv.  Josipu  za  traženu 
milost.  Ako  je  u  mogućnosti,  preporučamo  joj  da  se 
tijekom  devetnice  ispovjedi  i  pričesti.) 

Osobna  posvetna  molitva  svetom  Josipu:  Sveti 
Josipe,  ti  brižni  i  sretni  hranitelju  najsvetijeg  Djeteta, 
kojemu  si  bio  djevičanski  i  zakonski  otac  -  budi  i  meni 
duhovni  otac.  Rado  ti  se  posvećujem  i  stavljam  pod  tvoju 
zaštitu.  Od  sada  te  smatram  svojim  ocem  i  zaštitnikom, 
a  ti  mene  smatraj  svojim  djetetom  i  daj  da  osjetim 
djelovanje  tvoje  moći  i  ljubavi.  Zato  mi  izmoli  milost 
obraćenja  i  ustrajnosti  u  dobru.  Daj  da  budem  dionik 
tvojih  krjeposti. 

Sačuvaj  u  meni  iskrenu  i  trajnu  vezu  s  Bogom, 
duševni  mir,  duboku  poniznost  srca,  savršeno  slaganje 
s  voljom  Božjom.  Izmoli  mi  strpljivost  u  poteškoćama, 
čvrsto  povjerenje  u  providnost  Božju,  a  iznad  svega 
goruću  ljubav  prema  presvetim  osobama  Isusa  i  Marije, 
neokaljane  Njegove  Majke.  Amen 
Za  milost  sretne  smrti:  Sveti  Josipe,  kraj  tebe  su  bili 
Isus  i  Marija,  kad  je  došao  čas  da  se  vratiš  u  kuću  Očevu. 
Zato  je  pravo  da  ti  se  kršćani  obraćaju  kao  zaštitniku  i 

tješitelju  umirućih.  Molimo  danas  tvoju  pomoć  u  zadnjim 
časovima  našeg  zemaljskog  života.  Izmoli  nam  milost,  da 
ovdje  živimo  kao  ti;  u  pravednosti  i  čistoći,  u  prisutnosti 
Isusa  i  Djevice  Marije,  te  ne  budemo  odijeljeni  od  njih 
ni  onoga  dana  kad  će  nam  doći  posljednji  čas«.  Poput 
tebe  da  budemo  i  mi  primljeni  u  kuću  Očevu  i  da  naš 
život  bude  preobražen  u  vječne  radosti  kod  Gospodina. 
Amen. 

Za  duše  u  Čistilištu:  Sveti  Josipe,  ponizno  te  molim, 
pomozi  siromašnim  dušama  u  čistilištu,  da  im  svemogući 
Otac  skrati  muke  i  da  čim  prije  ugledaju  Lice  svoga 
Stvoritelja,  za  kojim  toliko  čeznu.  Pomozi  dušama  koje  u 
skrajnoj  zapuštenosti  tvoju  pomoć  traže,  znajući  da  tvoj 
zagovor  sve  može  kod  Boga.  Pa  kao  što  si  nekoć  Isusu 
i  Mariji  pomogao  u  svakoj  potrebi,  tako  sada  pomozi 
ovim  siromašnim  dušama  koje  su  krvlju  Isusa  Krista 
otkupljene  i  koje  milosrdna  Majka  Marija  tako  nježno 
ljubi.  Amen. 

Za  čistoću:  Sveti  Josipe,  čuvaj  me  od  svih  napasti  i  ne 
dopusti  da  padnem  u  bilo  kakav  sramotni  grijeh.  Čuvaj 
me  od  svake  grešne  misli,  pogleda,  želje  i  djela.  Daj  da  i 
u  mojoj  duši  uvijek  cvate  bijeli  ljiljan  čistoće.  Amen. 

Za  obitelj:  Tebe  sv.  Josipe,  glavaru  slavne  svete 
Obitelji,  neka  časte  i  slave  sve  naše  obitelji.  Sve  njih 
preporučujemo  tvojoj  ljubavi,  u  kojoj  ima  mjesta  za 
sve:  neka  u  njima  po  tvom  zagovoru,  svate  prava  vjera 
i  nastojanje  da  što  savršenije  nasljeduju  svetu  tvoju 
Obitelj,  neka  budu  rasadnici  života  u  kojima  će  cvasti 
i  duhovna  zvanja  na  dobrobit  kraljevstva  Božjega  na 

zemlji.  Amcn! 

U  nevolji:  Sv.  Josipe,  pomozi  mi  svojim  zagovorom, 
da  Otac  Nebeski  usliši  moju  poniznu  molbu  u  ovoj  stisci 
i  nevolji.  Ti  najbolje  znadeš,  kako  je  čovjeku  tužnom  i 
bolnom  jer  je  i  tvoj  život  bio  tmjem  posut.  Mnogima  si 
očito  pomogao  koji  su  te  u  nevolji  za  zagovor  zamolili. 
Pomozi  i  meni  u  ovoj  nuždi  u  kojoj  zazivam  tvoju  moćnu 
pomoć.  Amen. 

Za  posao:  Sv.  Josipe,  uzore  i  zaštitniče  radnika,  tebi  se 
s  povjerenjem  utječemo.  Pomozi  nam  pronaći  u  poslu  ne 
samo  svakodnevnu  potporu  naših  materijalnih  potreba, 
nego  i  izvor  zasluga  za  život  vječni.  Ti  koji  si  živio  s 
Isusom,  Sinom  Božjim,  i  njegovom  Majkom  Marijom  i 
imao  sreću  sudjelovati  u  njihovim  uzvišenim  nakanama, 
isprosi  nam  milost  zaposlenja,  da  cijenimo  i  radimo  svoj 
posao  s  nakanama  kojima  ste  vi  radili  vaše  poslove. 
Amen. 

Zdravo,  Josipe! 

Pozdravljam  te,  Josipe,  koji  su  pun  Božje  milosti! 
Spasitelj  se  odmarao  na  tvojim  rukama  i  rastao  pod 
tvojim  pogledom.  Blagoslovljen  ti  među  svim  ljudima  i 
Isus,  Božansko  Dijete  tvoje  djevičanske  zaručnice,  neka 
bude  uvijek  blagoslovljen! 

Sveti  Josipe,  tebi  je  bilo  dano  da  budeš  djevičanski  otac 
Sinu  Božjemu,  moli  za  nas  u  našim  obiteljskim  brigama, 
za  naše  zdravlje  i  za  naš  posao,  sve  do  naših  posljednjih 
dana  i  udostoj  se  prići  nam  u  pomoć  u  času  smrti  naše! 
Amen! 

Molitva  sv.  Josipu  radniku 

Slavni  sv.  Josipe,  uzore  svih  radnika,  iztnoli  mi  milost 
obavljati  svoje  poslove  u  duhu  pokore  te  tako  zadovoljiti 
za  svoje  mnogobrojne  grijehe;  da  ih  obavljam  savjesno, 
ne  obazirući  se  na  svoje  sklonosti,  već  jedino  na  dužnost; 
da  ih  izvršim  sa  zahvalnošću  i  radošću,  smatrajući 
velikom  časti  što  mogu  naravne  darove,  koje  mi  je  Bog 
dao,  uporabiti  i  usavršiti  u  poslu;  da  ih  obavljam  uredno 
i  mimo,  umjereno  i  strpljivo  i  nikada  ne  uzmaknem  pred 
umomošću  i  poteškoćama;  da  ih  obavljam  osobito  u  Čistoj 
nakani  odričući  se  sama  sebe;  sve  to  misleći  na  smrt  i 
na  račun  koji  ću  morati  polagati  o  svakom  izgubljenom 
Času,  o  neiskorištenim  darovima,  o  propuštenim  dobrim 
djelima  i  o  taštoj  samodopadnosti  kod  uspjeha,  što  tako 
nagrđuje  djela  učinjena  Bogu  za  ljubav. 

Sve  Isusu  i  Mariji  za  ljubav  i  po  tvom  uzoru,  sveti 
Josipe!  To  neka  mi  bude  misao  vodilja  u  životu  i  na 
samrti.  Amen. 

Molitva  sv.  Josipu  za  zaštitu 

Preslavni  sv.  Josipe,  tebe  je  Bog  izabrao  za  hranitelja 
svom  Sinu  i  za  zaručnika  preči  stoj  Majci  Njegovoj  i 
postavio  te  tako  glavarom  Svetoj  Obitelji,  pa  te  zbog  toga 
Namjesnik  Kristov  proglasio  zaštitnikom  Crkve  Isusove. 
Svim  pouzdanjem  srca  svoga  molim  te  priteci  u  pomoć 
čitavoj  radničkoj  Crkvi!  Štiti  na  poseban  način  svojom 
očinskom  skrbi  Svetoga  Oca,  te  sve  biskupe  i  svećenike, 
koji  su  sjedinjeni  s  Petrovom  Stolicom!  Brani  sve  koji 

se  uz  sve  poteškoće  i  patnje  trude  oko  spasa  duša  i  učini 
da  se  svi  narodi  ponizno  podlože  svetoj  Crkvi  izvan  koje 
nema  spasenja. 

Posvetna  molitva 

Udostoj  se,  predobri  sveti  Josipe,  primiti  i  mene  među 
svoje  štićenike.  Posvećujem  ti  se  posve  i  molim  te  budi 
mi  ocem,  zaštitnikom  i  vođom  na  putu  k  spasenju.  Isprosi 
mi  čisto  srce  i  veliku  želju  za  vlastitim  posvećenjem. 

Učini  da  po  tvom  primjeru  sva  moja  djela  budu 
upravljena  na  što  veću  Božju  proslavu  i  za  sjedinjenje 
s  Božanskim  Srcem  Isusovim  i  Bezgiješnim  Srcem 
Marijinim  i  s  tobom,  o  sveti  Josipe. 

Moli  za  me  da  postanem  vrijedan  biti  dionikom  onoga 
pokoja  i  blaženstva  što  si  ga  ti  osjetio  na  svom  smrtnom 
času.  Amen. 


Devetnica  sv.  Josipu 
(Iz  kartnelske  tradicije) 

Ova  devetnica  proistječe  iz  karmelske  tradicije.  Možemo 
je  moliti  tako  da  za  svaki  dan  uzmemo  samo  jedan  od 
zaziva  a  na  kraju  izmolimo  još  i  litanije  .w.  Josipa.  A 
ako  imamo  više  vremena  za  molitvu,  možemo  svaki  dan 
tijekom  devetnice  moliti  svih  devet  zaziva. 

1.  O  slavni  sveti  Josipe!  Po  živoj  vjeri,  koju  si 
očuvao  u  svim  životnim  kušnjama,  izmoli  nam 
od  Boga  da  i  mi  ovo  dragocjeno  blago  uvijek 
sačuvamo  i  po  njemu  živimo.  Slava  Ocu  ...  3x 

2.  O  slavni  sveti  Josipe!  Po  svojem  neograničenom 
pouzdanju  u  Boga  učvrsti  nam  ufanje.  Svoja 
skromna  dobra  djela  sjedinjujemo  s  Isusovim 
zaslugama  i  ufamo  se  da  ćemo  po  Njegovoj 
milosti  postići  vječno  spasenje.  Slava  Ocu. .  .3x 

3.  O  slavni  sveti  Josipe!  Po  svojoj  gorućoj  ljubavi 
prema  Bogu  i  bližnjemu  izmoli  nam  milost  da 
Boga  ljubimo  nadasve,  a  bližnjega  kao  sama 
sebe.  Slava  Ocu. .  .3x 

4.  O  slavni  sveti  Josipe!  Po  svojoj  dubokoj 
poniznosti  kojom  si  na  se  privukao  sav  nebeski 
blagoslov,  molimo  te,  očuvaj  nas  od  oholosti  i  daj 
da  postignemo  milosti  poniznih.  Slava  Ocu...3x 

5.  O  slavni  sveti  Josipe!  Po  svojoj  presjajnoj  čistoći, 
zbog  koje  si  postao  zaručnikom  i  zaštitnikom 
Kraljice  djevica,  molimo  te,  izmoli  nam  milost 
da  ovu  najljepšu  krepost  očuvamo  vazda  bez 
ljage.  Slava  Ocu... 3x 

6.  O  slavni  sveti  Josipe !  Po  svojoj  uzornoj  pokornosti 
svetoj  volji  Gospodnjoj,  izmoli  nam  da  se  i  mi 
Božjim  dopuštenjima  i  nalogu  svojih  poglavara 
rado  podvrgavamo.  Slava  Ocu...3x 

7.  O  slavni  sveti  Josipe!  Po  svojoj  postojanoj 
strpljivosti  kojom  si  svladao  sve  teškoće  života, 
izmoli  nam  potpunu  odanost  u  volju  Božju  da 
rado  pretrpimo  sve  što  nam  šalje  Bog.  Slava 
Ocu...3x 

8.  O  slavni  sveti  Josipe!  Ti  si  svoje  srce  otkinuo 
od  svega.  Daj  da  i  mi  svoje  srce  oslobodimo  od 

svake  zemaljske  privrženosti,  da  bude  posve 
Isusovo.  Slava  Ocu...3x 

9.  O  slavni  sveti  Josipe!  Tvoja  duša  prepuna  je 
milosti  -  zato  te  zovemo  Pravednim.  Izmoli  nam 
od  Boga  da  vazda  živimo  kršćanskim  životom  i 
da  ga  s  tobom,  Isusom  i  Marijom  sveto  završimo. 
Slava  Ocu...3x 

V.  Moli  za  nas  sveti  Josipe.  R.  Da  dostojni  postanemo 
obećanja  Kristovih 

Pomolimo  se:  Molimo  te.  Gospodine,  da  nam  budu 
na  pomoć  zasluge  Zaručnika  Presvete  Majke  tvoje,  da 
zadobijemo  njegovim  zagovorom,  što  svojom  slaboćom 
ne  možemo  postići.  Koji  živiš  i  kraljuješ  u  vijeke 
vjekova.O.  Amen. 

Litanije  svetom  Josipu 

Gospodine,  smiluj  se! 

Kriste,  smiluj  se! 

Gospodine,  smiluj  se! 

Kriste,  čuj  nas! 

Kriste,  usliši  nas! 

Oče  nebeski.  Bože,  (smiluj  nam  se) 

Sine,  Otkupitelju  svijeta.  Bože, 

Duše  Sveti,  Bože, 

Sveto  Trojstvo,  jedan  Bože, 

Sveta  Marijo,  djevičanska  zaručnice  sv.  Josipa, 

Sveti  Josipe,  slavni  porode  Davidov, 

Sveti  Josipe,  svjetlosti  patrijarha. 

Sveti  Josipe,  zaručniče  Bogorodice, 

Sveti  Josipe,  stidljivi  čuvaru  Djevice,  (moli  za  nas) 
Sveti  Josipe,  hranitelju  Sina  Božjega, 

Sveti  Josipe,  brižni  branitelju  Kristov, 

Sveti  Josipe,  Glavaru  svete  Obitelji, 

Sveti  Josipe,  poočime  Isusov, 

Sveti  Josipe,  s  Neba  poučeni  o  tajnama  Božjim, 

Sveti  Josipe,  vjerni  i  razboriti  slugo  Božji, 

Sveti  Josipe,  gorljivi  vršitelju  volje  Božje, 

Sveti  Josipe,  revni  provoditelju  Božjih  nauma, 

Sveti  Josipe,  izbavitelju  života  Isusova, 

Sveti  Josipe,  kome  se  sam  Gospodar  svemira  pokoravao, 
Sveti  Josipe,  hranitelju  i  skrbniče  svete  Obitelji, 

Sveti  Josipe,  koga  je  Kraljica  svijeta  i  Gospodarica 
anđela  slušala. 

Sveti  Josipe,  čuvaru  Marijine  časti, 

Sveti  Josipe,  svjedoče  djevičanstva  Marijina, 

Sveti  Josipe,  sudioniče  Marijinih  povlastica. 

Sveti  Josipe,  Isusu  i  Mariji  preslični. 

Sveti  Josipe,  uzore  očinske  brige  i  budnosti, 

Sveti  Josipe,  potporo  i  upravitelju  kršćanskih  obitelji, 
Sveti  Josipe,  uzore  obiteljske  ljubavi,  sloge  i  vjernosti, 
Sveti  Josipe,  prijatelju  djece, 

Sveti  Josipe,  zaštitniče  djevičanske  čistoće, 

Sveti  Josipe,  čuvaru  djevica. 

Sveti  Josipe,  ljubitelju  siromaštva  i  pomoćniče  sirota, 
Sveti  Josipe,  diko  i  uzore  obrtnika  i  radnika. 

Sveti  Josipe,  branitelju  putnika. 

Sveti  Josipe,  utočište  grešnika. 

Sveti  Josipe,  utjeho  žalosnih. 

Sveti  Josipe  pravedni, 

Sveti  Josipe  prečisti, 

Sveti  Josipe  premudri. 

Sveti  Josipe  jaki. 

Sveti  Josipe  pokorni. 

Sveti  Josipe  vjerni. 

Sveti  Josipe,  ogledalo  strpljivosti. 

Sveti  Josipe,  sigurna  nado  našeg  spasenja. 

Sveti  Josipe,  savjetniče  u  dvojbama, 

Sveti  Josipe,  ljiljane  netaknute  čistoće. 

Sveti  Josipe,  bisere  poniznosti  i  krotkosti, 

Sveti  Josipe,  obrano  stradalnika, 

Sveti  Josipe,  zaštitniče  umirućih. 

Sveti  Josipe,  jaki  štite  protiv  zasjeda  đavolskih. 

Sveti  Josipe,  strahu  zlih  duhova. 

Sveti  Josipe,  zaštitniče  i  branitelju  cijele  Crkve, 

Sveti  Josipe,  krunom  slave  Presvetoga  Trojstva  ovjenčani , 
Sveti  Josipe,  izbavitelju  iz  svake  nevolje, 

Jaganjče  Božji  koji  oduzimaš  grijehe  svijeta,  oprosti 
nam  Gospodine! 

Jaganjče  Božji  koji  oduzimaš  grijehe  svijeta,  usliši  nas 
Gospodine! 

Jaganjče  Božji  koji  oduzimaš  grijehe  svijeta,  smiluj 
nam  se! 

Postavio  si  ga  gospodarom  doma  svojega  i  poglavarom 
svega  imanja  svojega 

Pomolimo  se:  Bože  koji  si  se  nciskazanom  providnosti 
udostojao  izabrati  svetog  Josipa  za  zaručnika  presvetoj 
Majci  svojoj,  daj,  molimo,  da  koga  kao  pokrovitelja 
na  zemlji  častimo,  zavrijedimo  imati  zagovornikom  na 
Nebu.  Koji  živiš  i  kraljuješ  u  vijeke  vjekova.  Amen. 
(Litanije  preuzete  iz  molitvenika  Rajska  vrata  od  dr. 
Josipa  Sladlera,  nadbiskupa  sarajevskoga) 

MOLITVE  SVETACA  I  DUHOVNIH  VELIKANA 
SV.  JOSIPU 

Hvalospjev  u  čast  sv.  Josipa,  Zaručnika  Marijina 

(Sv.  Ljudevit  Marija  Grignion  Montj'ortski) 

Pjevajmo  hvalospjev  u  čast  sv.  Josipa,  zaštitnika  i 
zaručnika  Marijina.  Ponizni  Josip  je  malo  poznat.  Nitko 
ga  ovdje  na  zemlji  nije  potpuno  poznavao,  ali  on  očarava 
blaženike.  Neka  se  Zemlja  ujedini  s  Nebom  i  neka  ga  svi 
slave.  Veliki  sveče.  Bog  je  smatrao  samo  tebe  dostojnim 
zaručnikom  njegove  divne  Majke.  Zaručnik  Kraljice 
Neba,  čudesna  je  to  povlastica,  svjedok  njene  svetosti, 
čuvar  njene  čistoće,  o  slavo  neusporediva! 

Otac  vječni  te  molio  da  na  zemlji  hraniš  Njegovog 
Sina,  da  budeš  Njegov  zamjenik.  Nosio  si  na  grudima 
Onog  koji  sve  drži  u  svojoj  ruci;  po  jedinstvenom 
poslanju,  bio  si  hranitelj  Sina  Božjega.  Tko  li  je  vidio 
kako  se  milujete,  smijete  i  grlite  neizmjernom  ljubavlju! 
Isusovi  osmjesi  su  ti  probadali  srce  i  ispunjali  ga  slašću. 
Posve  uronjen  u  Njegovu  ljubav,  ti  si  mu  sa  svoje  strane 

uzvraćao  riječima:  Predragi  sine,  ljubim  te. 

Akosutri  Marijine  riječi  mogle  svojom  snagom  posvetiti 
sv.  Ivana  zajedno  s  njegovom  majkom  Elizabetom,  što 
sve  nisu  u  tebi  izazvali  oni  sveti  i  slatki  razgovori  u  tvom 
domu.  Isusova  te  riječ  oduševljavala,  njegova  nazočnost 
ispunjavala  milošću  i  svjetlom.  Kolika  li  je  bila  tvoja 
poniznost!  Ona  te  potakla  da  čuvaš  tajnu  u  tišini,  da 
staneš  zadnji  u  red,  da  živiš  kao  siromašni  drvodjelja, 
da  izgledaš  kao  siromašan  i  neuk  čovjek,  bez  posebnih 
sposobnosti,  bez  nadarenosti,  bez  posebnog  izgleda  i 
razboritosti.  Zlatnog  li  Sveca! 

Što  si  se  ti  više  snizivao,  Bog  te  više  uzdizao  Sebi  u 
svoju  slavu.  Tvoje  su  zasluge  čudesne,  tvoje  privilegije 
prevelike.  Nebo  se  divi  tvome  sjaju.  Zemlja  je  puna 
tvojih  milosti  koje  sežu  sve  do  čistilišta.  Nikada  te  ne 
molimo  uzalud,  tvoje  jamstvo  i  zagovor,  kako  kaže 
sveta  Terezija,  su  uzvišeni.  Tvoj  Sin  je  Bog  slavni,  tvoja 
Zaručnica  Kraljica  Neba.  Moleći  ti  im  zapovijedaš,  sve 
što  ti  tražiš  bude  učinjeno.  O  neizmjerne  li  moći! 

Sveti  Josip :  ( Montfort  nastavlja  kao  da  sam  sv.  Josip 
govori)  <cNastojte  biti  u  svemu  zadnji,  prostrite  se  i 
sakrijte  u  Isusu  i  Mariji!  Tražite  ono  što  svijet  izbjegava 
i  bježite  od  onoga  za  čim  svijet  trči.  Ravnajte  se  jedino 
po  vjeri,  kako  biste  nasljedujući  moj  život  bili  sretni  sa 
mnom». 

Molitva:  Sveti  Josipe,  budi  moj  zaštitnik  i  isprosi 
mi  veliki  dar:  Božansku  Mudrost!  Kako  bih  iskazao 
dostojnu  slavu  Spasitelju,  kako  bih  obratio  čovjeka 
grešnika,  pomogao  siromašnima  i  prezrenima  i  porazio 

svoje  neprijatelje.  Milosrđe  te  na  to  potiče.  Bog  sam. 

O  Josipe  skriveni 
(Sv.  Terezija  od  Djeteta  Isusa) 

O  Josipe  skriven  i  skroman  proživio  si  zemni  vijek, 
ali  ljupkost  Isusovu  i  Marijinu  gledao  si  vijek.  Sin  Boga 
živoga  kao  Dijete  na  najvišu  te  digao  čast,  počivajući  na 
tvome  srcu  i  nad  sobom  ti  dajući  vlast.  U  službi  mi  smo 
Isusovoj  i  Marijinoj  kao  i  ti,  ugodit  njima  mi  bi  rado  bez 
drugih  želja  ikakvih. 

Terezija  nam  Majka  k  tebi,  uvijek  dizala  je  pogled  svoj, 
i  spremno  si  joj  pomogao  u  svakoj  kušnji  njezinoj.  U 
duši  nam  je  slatka  nada,  kad  ovaj  život  dovrši,  uz  Božju 
ćemo  Majku  tada  i  tebe,  oče,  gledat  mi!  Tada  povijest 
ćemo  čitat  tvoju,  što  ne  znao  je  zemni  kraj,  otkrivat  ćemo 
slavu  tvoju  i  pjevat  je  kroz  lijepi  Raj. 

Molitva  Sv.  Josipu  za  svetu  čistoću, 

(koju  je  sv  Mala  Terezija  molila  svaki  dan) 

Sveti  Josipe,  Oče  i  Čuvaru  Djevice,  čijoj  vjernoj  skrbi 
bi  povjerena  sama  nevinost  Isus  Krist  i  Djevica  nad 
djevicama  Marija,  po  dvostrukom  tom  predragom  zalogu 
vruće  te  molim  da  mi  isprosiš  da  od  svake  nečistoće  čisto 
srce  sačuvam  i  čistim  srcem  i  tijelom  s  tobom  služim 
Isusu  i  Mariji.  Amen. 

Slavni  sv.  Josipe,  Marijin  zaručnice 

(Sv.  Franjo  Saleški) 

Slavni  sv.  Josipe,  Marijin  zaručniče,  udijeli  nam  svoju 
očinsku  zaštitu;  to  te  molimo  po  Srcu  Isusa  Krista.  Ti, 


99 


čija  zaštita  se  širi  na  sve  naše  potrebe  te  umije  učiniti 
nama  nemoguće  stvari,  otvori  svoje  očinske  oči  nad 
potrebama  svoje  djece.  U  poteškoći  i  muci  koje  nas 
pritišću,  s  povjerenjem  se  tebi  utječemo,  udostoj  se  uzeti 
pod  svoju,  zaštitu  punu  ljubavi,  važne  i  teške  stvari  koje 
nas  zabrinjavaju.  Daj  da  njihov  sretan  ishod  bude  na 
slavu  Božju  i  dobro  tvojih  slugu.  Amen. 

Spomeni  se,  slavni  zaručnice  Djevice  Marije 

(BI.  Pio  IX) 

Spomeni  se,  o  čisti  zaručniče  Blažene  Djevice  Marije 
i  slatki  moj  zaštitniče  sv.  Josipe,  kako  se  još  nije  čulo  da 
se  itko  u  tvoju  zaštitu  preporučio  i  u  tebe  pomoć  zatražio, 
a  da  je  nije  dobio.  S  tim  pouzdanjem  dolazim  i  ja  preda 
te  pa  ti  se  preporučujem.  Nemoj  prezreti  molitve  moje, 
poočime  Isusov,  nego  je  milostivo  primi  i  usliši.  Amen. 

BI.  Katarina  od  sv.  Augustina :  Jedna  odnajpobožnijih 
osoba  sv.  Josipu  je  svakako  bila  bi.  Katarina  od  sv. 
Augustina.  Ova  službenica  Božja,  kao  znak  svoje  posebne 
pobožnosti  sv.  Josipu,  na  dan  kad  je  primila  sv.  Potvrdu 
svome  imenu  je  dodala  druga  dva.  Htjela  je  da  je  zovu 
Marija  Katarina  Josipa.  1  od  toga  dana  nije  prestala  biti 
gorljivo  pobožna  Isusovom  poočimu.  Bog  ju  je  pozvao  iz 
Francuske  u  Quebec  na  početcima  kolonizacije  Kanade 
da  poslužuje  u  bolnici. 

Jednoga  dana  na  svetkovinu  Uznesenja  Isusova  u 
Nebo  Katarina  je  imala  viđenje.  Bila  joj  je  pokazana 
velika  procesija  svetaca  koji  su  išli  u  Nebo.  U  sredini  tog 

silnog  mnoštva  bio  je  Kralj  kraljeva,  Isus  Krist,  koji  se 
veličanstveno  okružen  blaženicima  i  blaženicama  uputio 
prema  vratima  Raja.  Pred  svima  je  išao  sv.  Josip. 

Kada  je  svečana  povorka  ušla  u  Raj,  Gospodin  Isus  Krist 
je  u  ljudskoj  naravi  bio  postavljen  s  desna  Ocu.  Tada  se 
sv.  Josip  obrati  Bogu:  «Evo,  Vječni  Oče,  talenta  koji  ste 
mi  povjerili  na  zemlji,  vraćam  ga  ne  samo  udvostručena, 
nego  bezbrojno  umnožena.  Sve  ovo  mnoštvo  duša  je  plod 
istog  talenta  koji  Ti  vraćam  i  polažem  u  Tvoje  božanske 
ruke». 

Na  to  mu  Vječni  Otac  odgovori:  «Vjemi  slugo,  budući 
da  si  na  zemlji  bio  upravitelj  moje  kuće,  želim  da  isto 
tako  u  ovoj  mojoj  nebeskoj  kući  ne  budeš  sluga,  nego 
upravitelj  i  imaš  veliku  ovlast  nad  mojim  dobrima,  jer 
moj  Sin,  kome  si  imao  čast  zapovijedati,  želi  da  se  to 
odrazi  i  u  vječnosti». 

Tada  se  bi.  Katarina  u  viđenju  obrati  sv.  Josipu  i  reče: 
«0  veliki  sveče,  moli  Kralja  slave  da  se  nikad  ne  odvojim 
od  Njegove  svete  ljubavi,  nego  da  cijelu  vječnost  budem 
s  Njime  sjedinjena.  S  tvojim  zagovorom.  On  ne  će  odbiti 
ove  milosti».  I  blaženica  nastavlja:  « Vidjela  sam  da  mi 
je  molitva  bila  uslišana  pod  uvjetom  da  živim  potpuno 
predana  volji  Božjoj  i  bilo  mi  je  pokazano  i  mjesto  koje 
ću  imati  u  Nebu,  gdje  ću  cijelu  vječnost  ljubiti  Isusa, 
Mariju  i  Josipa  i  biti  od  njih  ljubljena«. 

Naučimo,  dakle,  živjeti  po  volji  Božjoj,  i  što  budemo 
željeli  i  tražili  po  zagovoru  sv.  Josipa,  dobit  ćemo. 

Sv.  Alfons  Marija  Liguori:  Sv.  Alfons  Marija  Liguori 

bio  je  veliki  štovatelj  Majke  Božje  kojoj  je  bio  potpuno 
predan  i  posvećen.  Svetac  koji  je  nježno  ljubio  Mariju  bio 
je  i  gorljivi  štovatelj  njenog  zaručnika  sv.  Josipa,  o  kome 
je  govorio  i  pisao  potičući  sve  na  pobožnost  Isusovom 
poočimu.  Sv.  Alfons  uči: 

«Zamislimo  da  Gospodin  Isus,  videći  nas  u  patnjama 
i  poteškoćama,  u  brigama  svakodnevice,  i  nama  upućuje 
poziv  koji  je  faraon  u  Starom  Zavjetu  uputio  narodu  za 
vrijeme  oskudice:  Idite  Josipu  i  sve  što  vam  rekne  učinite 
(Pos  41,55).  Tdimo,  dakle,  sv.  Josipu  ako  želimo  biti 
utješeni.  Ne  zaboravimo  nikada  više  puta  dnevno  njemu 
se  preporučiti,  jer  moć  njegova  zagovora  kod  Boga 
nadilazi  sve  druge  svece  i  jedino  ga  zagovor  Majke 
Božje  nadilazi». 

POSEBNE  POBOŽNOSTI  SV.  JOSIPU 

Sveti  plašt  u  čast  sv.  Josipu 

Pobožnost  nazvana  «svetog  plašta»  je  posebna 
molitva  na  čast  sv.  Josipu  u  kojoj  se  časti  njegova  osoba 
i  traži  njegova  posebna  zaštita.  Ova  pobožnost  ima  svoju 
tradiciju  i  možemo  je  pronaći  objavljivanu  na  gotovo 
svim  europskim  jezicima.  Neki  molitvenici,  koje  smo 
konzultirali,  preporučuju  ovu  molitvu  tijekom  cijelog 
mjeseca  ožujka  u  kojem  se  posebno  časti  sv.  Josip,  kao 
znak  naše  ljubavi  i  pobožnosti  prema  tom  velikom  svecu 
i  kao  simbologija  čašćenja  godina  koje  su  zajedno  proveli 
Isus,  Marija  i  Josip.  Naravno  da  se  ona  može  moliti  i 
svaki  puta  kada  osjetimo  potrebu  za  zaštitom  sv.  Josipa 

ili  kada  tražimo  da  nam  isprosi  neku  milost. 

Pobožnost  je  prozvana  « sveti  plašt»  zbog  želje  da 
posebna  zaštita  sv.  Josipa,  slikovito  izražena  plaštem, 
zakrili  vjernika  te  da  mu  zagovor  sv.  Josipa  postane  štit  i 
pomoć  u  svim  problemima,  poteškoćama  i  opasnostima, 
kako  bi  s  Božjom  milošću  jednog  dana  sretno  preminuo  i 
baštinio  vječno  spasenje.  I  u  svetačkoj  tradiciji,  kao  što 
se  vidi  iz  molitve  bi.  Magdalene  Sofije  Bara.  koristi  se 
simbolika  plašta. 

U  ime  Oca  i  Sina  i  Duha  Svetoga.  Amen. 

Isuse,  Marijo  i  Josipe  predajem  vam  srce  i  dušu  soju. 
Presveto  Trojstvo,  zahvaljujemo  ti  što  si  uzdiglo  sv. 
Josipa  na  posebnu  i  jedinstvenu  čast  da  bude  Marijin 
zaručnik  i  Isusov  poočim.  Slava  Ocu  i  Sinu  i  Duhu 
Svetome...  i  Vjerovanje 

Uvodna  molitva  prikazanja:  Evo  me,  sv.  Josipe, 
prostrt  pred  tobom,  prikazujem  ti  ovu  molitvu  svojom 
iskrenom  pobožnošću.  Sve  što  bih  mogao  učiniti  za  tebe 
tijekom  svoga  života,  želim  učiniti  kao  izraz  svoje  ljubavi 
prema  tebi.  Pomozi  mi,  sv.  Josipe,  štiti  me  sada  i  cijeloga 
moga  života,  a  pogotovu  u  času  moje  smrti,  kako  bih  ti 
mogao  vječno  zahvaljivati  u  nebeskoj  Domovini. 

Sv.  Josipe,  slavni  patrijarše,  evo  me  pred  tobom,  želim 
te  pobožno  častiti  i  prikazujem  ti  ovu  zbirku  molitava 
kao  podsjećanje  na  tvoje  bezbrojne  krjeposti.  Na  tebi 
se  ispunio  otajstveni  san  Josipa,  sina  Jakovljeva.  On  je 
bio  tvoja  prashka,  jer  ne  samo  da  te  obasjalo  Božansko 
sunce,  Isus  naš  Gospodin,  nego  te  i  Marija,  zvijezda 

zomica,  obasjala  svojim  blagim  svjetlom. 

Slavni  sv.  Josipe,  po  uzoru  na  patrijarha  Jakova  koji  je 
skupa  s  drugima  pronašao  Josipa  i  obradovao  se  svom 
najdražem  sinu  koji  je  bio  uzdignut  na  veliku  čast  u 
Egiptu,  daj  da  primjer  Isusa  i  Marije,  koji  su  te  poštovali, 
i  mene  potakne  na  veću  ljubav  prema  tebi. 

O  veliki  svece,  isprosi  mi  milost  da  Gospodin  svme  na 
mene  svoj  milosrdni  pogled.  Kao  što  Josip,  sin  Jakovljev, 
nije  potjerao  svoju  grešnu  braću,  nego  ih  je  s  ljubavlju 
primio,  zaštitio  i  spasio  od  gladi  i  smrti,  tako  i  ti,  sv. 
Josipe,  svojim  zagovorom  isprosi  mi  milost  da  u  ovom 
životu  ne  budem  nikada  ostavljen  i  nikada  ne  napustim 
Gospodina. 

Isprosi  mi  i  milost  da  uvijek  budem  među  onima  koji 
su  tebi  pobožni,  da  vedro  živim  pod  tvojom  zaštitom, 
pod  tvojim  plaštem  sve  dane  svog  života  sve  do  smrti. 
Amen. 

Molitve: 

1.  Zdravo  sv.  Josipe,  čuvaru  neusporedivog  Nebeskoga 
blaga,  slavni  porode  Davidov,  poočime  Onoga  koji  sve 
uzdržava.  Poslije  Marije,  ti  si  svetac  najdostojniji  naše 
ljubavi  i  čašćenja.  Ti  si  jedini  među  svecima  imao  čast 
prigrliti,  odgajati,  voditi  i  hraniti  Mesiju  kojega  su  proroci 
i  kraljevi  željno  iščekivali.  Sv.  Josipe,  isprosi  mi  spasenje 
moje  duše  i  od  Božjega  milosrđa  isprosi  milost  za  koju  te 
molim.  PreporuČam  ti  i  duše  u  Čistilištu,  moli  Gospodina 
da  olakša  njihove  velike  muke.  3  Slava  Ocu... 

2.  Zdravo  sv.  Josipe,  svjedoče  velikih  djela  Božjih,  tvoje 
oči  su  gledale  Dijete  Isusa  kako  se  odmara  u  Marijinom 

naručju,  kako  mu  se  klanjaju  mudraci,  kako  anđeli 
slave  Boga  i  kako  mu  sc  kao  Spasitelju  pastiri  klanjaju. 
Beskrajnoga  Boga  pred  kojim  drhte  sile  nebeske,  ti  si 
Josipe,  držao  u  naručju.  Moli  Isusa  za  spasenje  moje 
duše.  Pokaži  se  velikim  zagovornikom  kod  Boga  za 
mene  i  za  duše  u  Čistilištu.  3  Slava  Ocu... 

3.  Zdravo  sv.  Josipe,  moćni  zagovomiče  cijele  Crkve, 
zazivam  tebe,  velikog  zaštitnika  bijednika  i  tisuću  puta 
blagoslivljam  tvoje  srce,  uvijek  spremno  priteći  u  pomoć 
u  svakoj  potrebi.  Tebi  se,  dragi  sv.  Josipe,  utječu  udovice, 
siročad,  ožalošćeni  i  svi  u  potrebi  jer  nema  patnje,  muke 
ili  nesreće  u  kojima  ti  ne  bi  milosrdno  u  pomoć  priskočio. 
Udostoj  se,  zbog  darova  koje  je  Bog  stavio  u  tvoje  ruke, 
isprositi  mi  milost  za  koju  te  molim.  A  i  vi  svete,  duše  iz 
Čistilišta,  molite  za  mene.  3  Slava  Ocu... 

4.  Zdravo  sv.  Josipe,  dragi  sveče,  ti  poznaješ  sve  moje 
potrebe,  još  prije  nego  li  ih  iznesem  u  molitvi.  Ti  znaš 
koliko  mi  je  potrebna  milost  za  koju  te  molim.  Ako  je  u 
skladu  s  voljom  Božjom,  isprosi  mi  je.  Moja  ožalošćena 
duša  ne  nalazi  mira  usred  muka.  Ljudska  pomoć  je 
ništavna.  Ti  si  uvijek  donosio  utjehu  i  mir,  pomoć  i  milost 
tolikim  osobama  koje  su  se  tebi  utjecale.  Zato  stojim  pred 
tobom  i  molim  te,  priskoči  mi  u  pomoć  usred  tereta  koji 
me  tište.  Tebi  se,  sv.  Josipe,  utječem  i  nadam  se  da  me  ne 
ćeš  odbiti,  jer  je  sv.  Terezija  Avilska  kazala:  «Čini  mi  se 
daje  drugim  svecima  Gospodin  dao  milost  da  priteknu  u 
jednoj  nevolji,  a  ovome  slavnom  svecu,  imam  iskustva, 
dao  je  milost  da  pritekne  u  pomoć  u  svima».  Sv.  Josipe, 
tješitelju  žalosnih,  imaj  samilosti  prema  mojim  mukama, 
kao  i  onim  dušama  u  Čistilištu  koje  toliko  očekuju  naše 

molitve.  3  Slava  Ocu... 

5.  Zdravo  sv.  Josipe,  uzvišeni  sveče,  po  zaslugama  tvojih 
krjeposti  a  poglavito  po  svojoj  savršenoj  poslušnosti, 
usliši  me,  po  tvome  predragom  imenu,  po  tvom  blagom 
srcu,  po  tvojim  patnjama  i  suzama,  po  tvojim  radostima, 
isprosi  mi  ozdravljenje  od  svakoga  zla  duše  i  tijela. 
Zakrili  me  svojom  zaštitom,  isprosi  mi  sve  potrebno  za 
vječno  spasenje,  a  pogotovo  milost  koja  mi  je  posebno 
potrebna.  Preporučam  ti  drage  svete  duše  iz  Čistilišta, 
izmoli  im  oslobođenje  od  njihovih  muka.  3  Slava  Ocu... 

6.  Zdravo  sv.  Josipe,  moj  zagovornice,  tebi  se  povjeravam. 
O  Bože,  Vječni  Oče,  po  zaslugama  Isusa  i  Marije  udijeli 
mi  milost  za  koju  te  molim.  Molim  te  primi  i  moju  čvrstu 
odluku  da  ustrajem  u  broju  onih  koji  žive  pod  posebnom 
zaštitom  sv.  Josipa.  Neka  njegov  sveti  plašt  bude  moj 
zaklon.  3  Slava  Ocu... 

7.  Zdravo  sv.  Josipe,  moj  zaštitniče,  sjeti  se,  prečisti 
zaručniče  Presvete  Djevice  Marije,  da  se  nikad  nije  čulo 
da  je  netko  tražio  tvoju  zaštitu  i  ostao  neuslišan.  S  tim 
povjerenjem  tebi  se  ustrajno  utječem,  bdij  nada  mnom, 
pouči  me  raditi  na  mom  posvećenju,  udalji  od  mene  sve 
neprijateljske  zasjede  i  neka  sve  u  mom  životu  bude  na 
veću  slavu  Božju.  3  Slava  Ocu... 

Zaključna  molitva:  Slavni  sv.  Josipe,  koji  si  od  Boga 
bio  izabran  za  poglavara  i  čuvara  svete  Obitelji,  udostoj 
se  čuvati  i  moju  dušu.  Daj  da  se  u  tebe  ugledam  i  budem 
dostojan  tvoje  posebne  zaštite.  Molim  te  primi  me  pod 
svoju  posebnu  zaštitu.  Izabirem  te  za  svoga  duhovnog 
oca,  zaštitnika  i  vođu,  tebi  povjeravam  cijelo  svoje 

biće,  svoj  život  i  svoju  smrt.  Bdij  nada  mnom  kao  nad 
svojim  duhovnim  sinom,  brani  me  od  mojih  vidljivih  i 
nevidljivih  neprijatelja,  u  svim  potrebama  priskoči  mi  u 
pomoć,  tješi  me  u  mojim  žalostima  a  pogotovu  u  času 
moje  smrti.  Amen. 


BRATOVŠTINA  SV.  JOSIPA  ZA  POMOĆ 
UMIRUĆIMA 

Prvotnu  N  adbratovštinu  sv.  Josipa  za  pomoć  umirućima 
osnovao  je  sv.  Pio  X  papa,  godine  1913.  na  poticaj  B. 
Luigia  Guanella,  u  Rimu,  odakle  se  proširila  cijelim 
kršćanskim  svijetom.  Bratovština  nije  neko  društvo  ili 
organizacija,  nema  upisnine  ni  članarine,  nema  sjednica 
ni  skupština,  nego  to  su  samo  molitve  i  žrtve  pojedinca 
pod  zaštitom  sv.  Josipa  za  plemenito  djelo  kršćanske 
ljubavi  za  vječno  spasenje  umirućih.  Sveti  Josip  je 
preminuo  pravedničkom  smrću  u  prisutnosti  Spasitelja 
svijeta  Isusa  Krista  i  Blažene  Djevice  Marije,  nakon  što 
je  najsavjesnije  izvršio  svoju  uzvišenu  zadaću.  On  je 
stoga  zaštitnik  sretne  smrti,  a  moć  zagovora  sv.  Josipa  je 
velika  zbog  njegove  značajne  uloge  u  djelu  otkupljenja 
svijeta  i  zbog  njegove  osobne  svetosti. 

Znajući  to,  više  tisuća  vjernika  u  domovini  i  milijuni 
diljem  svijeta,  upućuju  sv.  Josipu  dnevnu  molitvu  ove 
Bratovštine  za  umiruće.  U  duhovnoj  zajednici  sa  nji&ia 
molimo  i  mi  sv.  Josipa  za  one  koji  odlaze  sa  ovoga  svijeta. 
Ne  smijemo  biti  ravnodušni,  kakva  će  im  biti  vječnost. 

Želimo  im  vječni  spas.  Stoga  molimo  ponizno,  molimo 
pobožno,  molimo  pouzdano,  molimo  žarko,  molimo 
ustrajno!  Bratovština  je  kanonski  ustanovljena  05.  Vili 
1981.  u  Nacionalnom  svetištu  sv.  Josipa  u  Karlovcu. 

Koji  žele  sudjelovati  u  toj  Bratovštini,  neka  se  jave  na 
adresu: 

SVETIŠTE  SV.  JOSIPA,  47000  KARLOVAC, 
BoŠkovićeva  36.  (tel.  i  fax.  047  /  413-649) 

Naznačite  čitljivo  ime  i  prezime  i  potpunu  adresu  svoga 
doma. 

Uvjeti  za  sudjelovanje: 

1.  Upis  u  imenik  Bratovštine. 

2.  Dnevno,  ujutro  i  navečer  moliti  molitvu 
Bratovštine: 


SVETI  JOSIPE,  DJEVIČANSKI  OČE  ISUSA 
KRISTA  I  PRAVI  ZARUČNIČE 
BLAŽENE  DJEVICE  MARIJE, 

MOLI  ZA  NAS  1  ZA  SVE  KOJI  ĆE  DANAS 
(NOĆAS)  UMRIJETI. 


Ova  molitva  ne  obvezuje  pod  grijeh. 

3.  Preporučljivo  je  prikazivanje  i  drugih  dobrih  djela  (i 
žrtava)  za  umiruće. 

4.  Svećenici,  sudionici  u  ovoj  Bratovštini  prikazat  će 
godišnje  jednu  sv.  Misu  za  umiruće.  Kada  pošaljete 
molbu  za  upis  u  Bratovštinu  na  naznačenu  adresu, 

dobit  ćete  sličica  s  molitvom  Bratovštine  i  uputama 
za  sudjelovanje  te  ćete  vidjeti  velika  duhovna  dobra  i 
oproste  koje  možete  zadobiti. 

Svjedočanstva  o  uslišanjima  po  zagovoru  sv. 

Josipa 

-  Kad  pritisnu  boli  -  u  toj  suznoj  doli,  idile  k  Josipu ; 

-  Nesreća  kad  bije  -  a  pomoći  nije,  idite  k  Josipu; 

-  Kada  duša  zdvaja  -  pati  od  očaja,  idite  k  Josipu; 

-  Žalost  kad  vas  muči  -  jer  nemir  je  u  kući,  idile  k 
Josipu; 

-  Teška  kad  vas  tuga  -  muči  radi  duga,  idite  k  Josipu; 

-  Kada  vjeru  gubi  -  koga  srce  ljubi,  idite  k  Josipu; 

-  U  napasti  jakoj  -  u  potrebi  svakoj  idite  k  Josipu; 

-  Kada  snaga  pade  -  zdravlju  nema  nade,  idite  k 
Josipu; 

-  Kad  se  život  gasi  -  žića  minu  čaši,  idite  k  Josipu; 

-  Duša  kad  poleti  -  u  raj  gore  sveti,  idite  k  Josipu! 

Glas  uredništva 

Na  kraju  ovog  serijala  o  životu  sv.  Josipa  želio  bih 
se  prije  svega  zahvaliti  dragome  Bogu  i  svetom  Josipu 
na  ovom  providnosnom  daru,  naravno  i  cijelome  timu 
Apostolatskog  centra  «Sav  -  Tvoj»  koji  je  pomogao  da 
ovo  djelo,  nakon  što  je  prevedeno  na  mnoge  svjetske 
jezike,  zaživi  i  u  hrvatskom  narodu.  Sveti  Josip  je  naš 
dvostruki  zaštitnik:  zaštitnik  drage  nam  domovine  i 
zaštitnik  našega  smrtnoga  časa.  «Memento  mori»  - 
«Sjeti  se  da  ćeš  umrijeti«.  Zaborav  smrtnoga  časa  je 
najveća  i  najpodlija  zabluda  kojim  je  sotona  obmanuo 

čovječanstvo. 

Stoga  promatrajući  Josipov  život  ne  možemo  a  da  ga 
ne  pokušavamo  nasljedovati  u  njegovim  krjepostima, 
molitvama,  žrtvama  i  djelima  ljubavi  prvenstveno 
prema  Isusu  i  Mariji,  a  zatim  i  prema  najpotrebnijima; 
siromasima  i  umirućima,  jer  to  je  najizvrsniji  način  da 
uz  njegovu  pomoć  i  zagovor  postignemo  i  mi  svoj  sretni 
smrtni  čas,  kao  najvažniji  egzistencijalni  trenutak  našeg 
postojanja.  Sve  ostalo  tada  postaje  nebitno. 

U  tu  svrhu  izdali  smo  četiri  knjižice  o  životu  sv. 
Josipa: 

ŽIVOT  SV.  JOSIPA  (od  rođenja  do  Utjelovljenja)  1  dio 
ŽIVOT  SV.  JOSIPA  (od  Utjelovljenja  do  progonstva  u 
Egipat)  II  dio 

ŽIVOT  SV.  JOSIPA  (od  povratka  iz  Egipta  u  Nazaret 
do  Isusovog  ostanka  u  Hramu)  III  dio 
ŽIVOT  SV.  JOSIPA  (od  Josipovog  traženja  Isusa  u 
Hramu  do  Josipove  smrti)  IV  dio 

Izdali  smo  i  knjižicu  Pobožnost  sv.  Josipu  iz  koje  smo 
u  ovom  dodatku  koristili  pojedine  molitve  i  razmatranja 
svetaca  o  sv.  Josipu. 

Dao  Bog  i  Blažena  Djevica  Marija  sa  sv.  Josipom 
da  i  ova  djela  donesu  obilje  duhovnih  plodova  cijelom 
hrvatskom  narodu,  osobito  svakom  čitatelju.  Amen 

